
Îi mulțumesc în fiecare zi lui Dumnezeu că te 
iubesc, minunata mea soţie, Mokhiniso. 

Chipul tău este cea mai frumoasa imagine pe 
care am văzut-o vreodată, râsul tău este cea mai 
frumoasă muzică pe care am auzit-o vreodată. 
Dragostea pentru tine este cel mai minunat lucru 
din viata mea. 

Era in Paris, primăvara: un oraș clădit pentru îndrăgostiți într-un 
anotimp al iubirii. Și, dintre toate cuplurile ce se plimbau la brat prin 
Jardin des Tuileries în acea după-amiază, în Vinerea Mare din 1939, 
nimeni nu era mai îndrăgostit decât tânăra înaltă și suplă, și bărbatul 
de lângă ea, care o privea cu aerul că nici măcar el nu înţelege cum de 
este atât de norocos. 

Briza timpurie de aprilie încă păstra ceva răcoare, iar fata se 
cuibări ceva mai aproape de umerii lui lati și isi ridică ochii spre 
iubitul ei, ştiind că el nu avea să reziste tentatiei de a o săruta, si la 
naiba cu privirile oricărui trecător dezaprobator! 

În altă parte a lumii, asocierea simultană a perfecțiunii feminine cu 
eleganța masculină ar fi putut fi respinsă ca fiind o atitudine trivială și 
inutilă. Însă, în Paris, frumuseţea a fost întotdeauna privită ca un 
imperativ moral, iar bărbatul și femeia erau două specimene 
magnifice. Ea avea o siluetă care ar fi făcut oricare casă de modă de 
pe Rue Cambon sau Avenue Montaigne să tânjească după serviciile ei 
ca model, dacă nu se luptau deja s-o capete drept clientă, iar fata ei 
era la fel de frapantă. Încadrate de un păr negru bogat si strălucitor, 
trăsăturile ei indicau tărie de caracter. Maxilarul si pometii aveau o 
linie clară, bărbia îi era fermă, iar nasul, nicidecum cu vârful în vânt, 
desena o linie puternică. Însă oasele îi erau atât de fine și buzele atât 
de ademenitor de pline, încât îndepărtau orice sugestie de 
masculinitate. Și ochii ei albaștri imenși, la fel de limpezi precum 
cerurile africane sub care se născuse, tiviti cu gene bogate si negre ce 
abia aveau nevoie de rimel, completau imaginea unei feminitati 
ravasitoare. 

El era o pereche potrivită pentru un asemenea model de 
perfecțiune. Spre încântarea ei, era cu un cap mai înalt decât ea, chiar 
si atunci când ea purta tocuri. Orice trecătoare ar fi observat suvitele 
de un blond închis din părul său pieptănat cu simplitate pe spate și 
strălucirea cinematografică a zâmbetului său adorabil. Fiind în Paris, 
trecătoarea ar fi observat și faptul că, în timp ce hainele lui erau 
obișnuite - o pereche de pantaloni de flanel gri antracit, o jachetă de 
stofă sport care îi tinea loc de sacou si o cămașă deschisă cu o eșarfă 
de mătase vârâtă în guler în loc de cravată - fiecare piesă era croită 
perfect, iar incaltamintea îi era perfect lustruită. 

Ceea ce aprecia tânăra de lângă el și altă femeie nu știa era faptul 
că ochii cenușii ai acestui bărbat erau ferestre către un suflet mult mai 


sensibil si grijuliu decât ar fi sugerat o impresie trecătoare. Ştia că, in 
vreme ce brațele îi erau puternice și pline de mușchi, avea mâinile 
unui artist. Degetele sale lungi și elegante puteau desena orice lucru 
pe care i s-ar fi odihnit ochii sau se puteau plimba pe toată lungimea 
corpului ei, jucându-se cu fiecare bucăţică din ea și făcând-o să simtă 
o plăcere pe care nu și-ar fi imaginat-o posibilă, ce putea fi depășită 
numai de extazul pe care i-l stârnea cea mai încântătoare și puternică 
parte a lui. 

Într-adevăr, Saffron Courtney si Gerhard von Meerbach păreau 
binecuvantati de toți zeii, fiindcă erau la fel de bogați și plini de relaţii 
pe cât erau de placuti ochiului. Cineva ar fi trebuit să fie plin de 
răutate ca să-i invidieze pentru norocul lor. 

— Chiar ne-am întâlnit de numai trei luni? spuse Gerhard. Nu îmi 
pot închipui viata fără tine. Cum am putut să trăiesc douăzeci si șapte 
de ani fără să am habar că existi? Și apoi... 

— Apoi am aterizat la picioarele tale, spuse Saffron si chicoti. Cu 
capul în jos, într-o grămadă mare de zăpadă, îmbrăcată ca un bărbat. 

Când doi oameni sunt îndrăgostiți, puţine lucruri pe lume sunt atât 
de fascinante pentru ei ca iubirea lor. Gerhard și Saffron descopereau 
mereu moduri noi de a-și reaminti povestea primei lor întâlniri, ca 
niște copii care isi doresc să audă în fiecare seară aceeași poveste la 
culcare. 

Saffron pretinsese că era bărbat, ascunzându-și feminitatea în haine 
voluminoase, hotărâtă să trăiască euforia de pe Cresta Run din St. 
Moritz, cu toate că respectiva cursă era exclusiv pentru bărbați. Se 
avântase în jos pe pista de gheaţă refuzând să încetinească și, în cele 
din urmă, fusese aruncată de pe sanie într-una dintre curbe, 
rostogolindu-se în zăpadă. Ochelarii de soare îi zburaseră cât colo și 
ochii ei îi aprinseseră sufletul lui Gerhard. 

— Știu, spuse el. Ti-am aruncat o singură privire si... bum! Am fost 
lovit de un milion de volti, știi, ca într-un film cu Frankenstein, când 
doctorul face să treacă toată electricitatea prin monstru. N-am mai 
cunoscut nimic de felul acesta. Într-adevăr, dragoste la prima vedere. 
Si m-am gândit, cum se poate asa ceva? Cum pot să simt asta pentru 
un bărbat? Și apoi, în timp ce te îndepărtai... 

— Mi-am legănat soldurile. Știu, a trebuit să fac asta. Am simţit la 
fel ca tine si, pur şi simplu, a trebuit să-ți spun cumva. 

— Și toate astea din cauză că erai atât de curajoasă și... atât de 
incapatanata. 

Gerhard râse. 

— Atât de... Saffron! A trebuit să te dai cu sania pe Cresta Run, cu 
toate că stiai că numai bărbaţilor le este permis. 

Saffron zambi. 

— Desigur! De ce trebuie ca numai voi, bărbaţii, să aveţi parte de 


toata distractia? 

Brusc, starea de spirit a lui Gerhard păru să se intunece, ca si cum 
un nor ar fi acoperit soarele. 

— Ah, biata Chessi. Încă mă simt vinovat față de ea... Aceea 
trebuia să fie seara... 

— $Ssst! 

Saffron îi puse un deget pe buze ca să-l facă să tacă. Francesca von 
Schândorf fusese cea mai bună prietenă a ei din școală. Ele două, 
Chessi și Saffy, erau o pereche interesantă: una o fată germană dulce și 
inteligentă, cealaltă un copil al Africii abia îmblânzit, recent ajunsă în 
Anglia după ce fusese crescută în munţii Kenyei. Nu o dată călătorise 
Saffron în Germania ca să stea cu familia Schândorf, privind cum se 
schimba o tara în fata ochilor ei in timp ce naziștii remodelau o 
întreagă națiune după imaginea lor deformată. 

Pe când Saffron era studentă la Universitatea Oxford și se afla în 
vacanța de Crăciun la rudele ei din Scotia, Chessi îi scrisese. Îi spunea 
că avea să fie în St. Moritz de revelion și că avea să dea o petrecere la 
o cabană; se aștepta ca bărbatul pe care îl iubea să o ceară de soție. 
Saffron traversase Europa si pentru că voia să fie cu prietena ei si să-i 
împărtășească bucuria, și pentru euforia de pe Cresta Run. Habar nu 
avea că acolo o aștepta iubirea vieţii ei și cu atât mai puţin că era 
vorba de bărbatul cu care Chessi se aștepta să se căsătorească. 

Însă dragostea este necruțătoare si nu poate fi negată. 

— Tu si Chessi nu ati fost meniti să fiți împreună, spuse Saffron. 
Dacă ar fi fost așa, nu m-ai fi întâlnit pe mine și, chiar dacă m-ai fi 
întâlnit, m-ai fi ajutat să mă ridic din zăpadă, m-ai fi scuturat și ţi-ai fi 
văzut de drum. Iar eu nu m-aș fi gândit la tine deloc. 

— Şi apoi, când ne-am întâlnit din nou, la petrecerea din seara 
aceea...? 

— Atunci ne-ar fi luat o secundă să ne recunoaștem unul pe altul și 
am fi râs de ce s-a întâmplat, iar tu i-ai fi povestit lui Chessi 
întâmplarea și ar fi râs și ea. Niciunul dintre noi n-ar fi luat-o cât de 
cât în serios, pentru că nu ar fi fost ceva demn de luat în seamă. Asta 
dacă i-ai fi fost sortit lui Chessi. Dar nu, tu mi-ai fost sortit mie. Si... 
Oh! 

Saffron ţipă când o pala de vânt îi fură pălăria de pe cap, si cei doi 
fugiră în jos pe Grande Allée, râzând ca niște copii in timp ce 
urmăreau bucata de pâslă cu flori galbene de mătase ce sălta 
îndepărtându-se. 

În restul după-amiezii rămaseră în aceeași stare de fericire. Se 
opriră în fața Turnului Eiffel ca să-și facă o poză la unul dintre 
fotografii de acolo. 

— Unde dorește domnul să trimit fotografia? întrebă fotograful. 

— Stam la Ritz. 


Bărbatul se uită la cuplul încântător si zâmbi. 

— Desigur. 

Luară cina la localul La Tour d'Argent și priviră luminile bărcilor 
de pe râul Sena în vreme ce mâncau canard a la presse un fel de 
mâncare foarte elaborat, pentru care restaurantul era renumit. După 
cum era obiceiul, proprietarul, monsieur Trail, le oferi nişte cartoline 
numerotate care atestau faptul că mâncaseră acolo. 

După aceea, ametita într-un mod plăcut de coctailul de șampanie 
care precedase masa și de sticla de Cheval Blanc 1921, Saffron își lăsă 
capul pe umărul lui Gerhard si îl tachină cu afecțiune. 

— Vreau să dorm, murmură ea. Sunt prea obosită pentru hârjoneli. 

Gerhard incuviinta, încruntându-se exagerat de gânditor. 

— Hmm, cred că e o hotărâre inteleapta. Ai avut o zi lungă. Ar 
trebui să te odihnesti. Nu te deranjează dacă te duc la culcare și apoi 
ies în oraş, nu-i asa? Am auzit că dansatoarele de la Folies Bergére 
sunt deosebit de frumoase anul acesta. 

— Fiară! se îmbufnă ea și îl pălmui ușor. 

Se întoarseră în apartamentul lor, fără să acorde atenţie 
decoratiilor sale crem, bej si aurii. Trecură fără să se uite de două ori 
prin ușile înalte de sticlă, dincolo de care un balcon dădea înspre 
magnifica grădină Ritz si spre orașul din spatele acesteia. Avea să fie 
suficient timp dimineaţa să se cuibărească pe una dintre canapelele 
capitonate cu mătase sau să se bucure de priveliște. 

Saffron isi aruncă pantofii, își trase rochia peste cap si o aruncă pe 
podea fără nici cea mai mică grijă pentru delicatul material de șifon. 
Îşi desfăcu sutienul si își dădu jos chiloţii frantuzesti, râzând în timp 
ce îi prinse pe vârful unui picior și îi făcu să zboare spre Gerhard. El 
isi desfăcea cămașa cu o încetineală innebunitoare, un nasture după 
altul, descoperindu-și treptat pieptul, acoperit de un păr auriu. Apoi 
ea îi văzu liniile mușchilor de pe abdomen. Gerhard se uită la ea, 
bucurându-se de privirea ei. Se opri, examinându-i fiecare centimetru 
de corp, iar ea simți cum se urca în ea căldura, începutul incendiului 
care o topea. 

Zâmbetul lui se mări. Știa ce efect avea asupra ei. Dar Saffron văzu, 
în timp ce el își desfăcea cureaua și își descheia primul nasture de la 
pantaloni, că și ea avea un efect la fel de puternic asupra lui. Gerhard 
își scoase pantalonii. 

Bravo, se gândi Saffron când văzu că își scosese mai înainte și 
sosetele. 

Si apoi se așeză peste ea si ajunse în ea, iar Saffron se simți 
împlinită de către el, de parcă ar fi fost două jumătăți ale unei singure 
ființe. Gemetele i se transformară in tipete si i se dărui complet, trup 
si suflet, bărbatului pe care îl iubea. 

Mai târziu, când terminaseră, iar Saffron stătea întinsă în brațele 


lui trecându-și încet degetele prin părul de pe pieptul lui, Gerhard 
spuse: 

— E ultima dată când putem să fim împreună, iubito... înainte să 
izbucnească furtuna. 

Saffron simți un şoc îngheţat. Își înfăşură mâinile in jurul lui de 
parcă l-ar fi putut forța să rămână cu ea. 

— Nu spune asta. 

— Fuhrer-ul nu se va opri la Austria si Cehoslovacia. Mai este si 
vechiul teritoriu prusac care a fost dat Poloniei. Îl vrea înapoi. Va 
folosi ca scuză Danzig-ul, așteaptă si o să vezi. 

— Să-l ia, atunci. Ce ne interesează pe noi? 

Gerhard ridică din umeri. 

— Nu ne interesează... dar Chamberlain și Daladier le-au promis 
polonezilor că Marea Britanie si Franţa le vor respecta granițele. 

— Asta nu-l va opri pe Hitler să facă ce vrea? 

— De ce l-ar opri? A scăpat basma curată de atâtea ori. Britanicii și 
francezii au dat înapoi de fiecare dată. Se așteaptă să fie la fel. 

— Dar ruşii? Nu o să le placă să vadă granița germană apropiindu- 
se de Uniunea Sovietică. 

— Nu ştiu... Dar iti pot spune un lucru: dragul meu frate Konrad se 
faleste în stânga și-n dreapta spunând oricui îl ascultă că întreaga 
lume se va cutremura din temelii. „O să-și primească în mutră pumnul 
de fier al Reich-ului”, așa îi place lui să spună acum. După care îmi 
repetă să mă duc să-mi iau costumul de zbor pentru că o să am nevoie 
de el. 

— Dacă se întâmplă asta, și el o să lupte? 

— Konrad? Nu, el nu. O să se întoarcă în Berlin, în siguranță, să-l 
pune în fund pe generalul Heydrich, ca de obicei. 

Saffron nu se putu abtine să nu râdă, dar apoi se opri. 


— Nu-i nimic amuzant, nu-i așa? 

Se lăsă un moment de tăcere, după care ea adăugă: 

— Știu că e egoist din partea ta, acum, când toată lumea este pe 
cale să ia foc, dar nu mă pot gândi decât la un lucru: ce o să se aleagă 
de noi? 

— Pun la cale împreună cu Izzy o modalitate prin care să putem sa 
ne trimitem scrisori. O să fie complicat și o să dureze o vesnicie ca 
scrisorile noastre să treacă dintr-o parte într-alta. Dar o să treacă, iti 
promit. 

— El o să fie în siguranță? 

— Spune că o să fie bine. Și-a petrecut ultimul război pe front; cum 
ar putea să fie în pericol stând de data asta în Elveţia? 

— Dar, dacă ar afla, ei ar putea să ajungă la el acolo, nu-i așa...? 


Saffron simti cum Gerhard incuviinta in timp ce spunea: 

— Ja, ar putea. Dar lui Izzy nu-i pasa. Spune ca este rasplata lui 
pentru mine pentru ca l-am scos din Germania. 

Isidore Solomons devenise erou in Primul Razboi Mondial si i se 
acordase medalia Crucea Albastra, cea mai inalta distinctie germana. 
Se întorsese acasă la Miinchen si preluase afacerea tatălui său ca 
avocat al familiei Meerbach și cel mai de încredere sfătuitor al 
acesteia. 

Dar Solomons era evreu, iar Konrad von Meerbach era un nazist 
fanatic, a cărui pasiune pentru Adolf Hitler și pentru faptele acestuia 
cântărea cu mult mai mult decât orice respect pentru loialitate sau 
decenta. Îl concediase pe Solomons fără să-l anunţe sau să-i ofere vreo 
compensație. 

Însă Gerhard era făcut din alt material decât fratele său. Rușinat de 
felul cum fusese tratat un asemenea angajat loial și prieten, îl 
convinsese pe Konrad să-i dea cinci mii de mărci germane din averea 
familiei spunându-i că voia să-și cumpere o maşină sport Mercedes. În 
schimb, îi dăduse banii lui Isidore Solomons și, făcând asta, permisese 
întregii sale familii să fugă în siguranță în Elveţia. 

La o zi după ce îl întâlnise pentru prima oară pe Gerhard, Saffron 
călătorise cu el la Ziirich ca să-l întâlnească pe Solomons. Auzi 
povestea din gura avocatului, văzu respectul pe care i-l purta lui 
Gerhard comunitatea evreiască locală și descoperi prețul pe care 
Konrad, dezgustat de fratele său care ţinea cu evreii, îl făcuse pe 
acesta să-l plătească pentru crima de a fi avut o conștiință. Saffron 
înţelese că avea de-a face cu cineva care făcea diferența dintre bine și 
rău si care era dispus să acționeze în baza acestui lucru, oricare ar fi 
fost consecințele. În inimă și în minte deopotrivă, a devenit sigură că 
alesese bărbatul potrivit și asta o făcuse să-l iubească și mai mult. 

— Îmi place de Izzy, spuse ea. E atât de frumos din partea lui să 
facă asta pentru noi. 

— Crede-mă, și lui îi place de tine. Tot spune că e datoria lui 
morală să ne ţină împreună: „Dacă nu fac asta, nu o să găsești 
niciodată o femeie ca ea”. 

— Ei bine, asta e adevărat, nu o să găsești. 

— Dar tu o să găsești un alt bărbat ca mine? 

— Nu... niciodată. Îţi jur. O să fiu întotdeauna a ta. 

Făcură dragoste din nou... și din nou tot restul weekend-ului de 
Paste. Duminică seara, Saffron îl conduse pe Gerhard la Gare de l’Est, 
de unde luă expresul de noapte cu destinaţia Berlin. Reusi să nu 
plângă până când trenul părăsi gara. Dar apoi lacrimile îi năvăliră în 
ochi în timp ce îi deveni imposibil să mai tina la distanță ingrozitorul 
adevăr. 

Dragostea ei pentru Gerhard von Meerbach abia începuse. Dar era 


posibil să nu-l mai vadă niciodată. Putea să spere la un timp in care ei 
să fie unul cu celălalt și să-și facă o viață împreună în pace. Putea să-și 
spună că dragostea lor va supraviețui si că visele lor vor deveni 
realitate și să încerce din toată inima să creadă asta. Dar după aceea o 
alta voce din ea întreba: Care e șansa ca asta să devină realitate? 

La mai puțin de cinci luni după aceea, la primele ore ale dimineții 
de vineri, 1 septembrie 1939, Hitler descătușa forțele naziste germane 
împotriva Poloniei. 

Două zile mai târziu, Marea Britanie declară război Germaniei. Iar 
măcelul, suferința si oroarea explodară peste tot in lume. 


Într-o altă lună aprilie, într-o altă tara, la începutul unei seri de 
primăvară din 1942. Saffron Courtney purta o salopetă de serj largă și 
neagră ce-i ascundea silueta. În tocul uneia dintre cizmele ei din piele 
tare avea ascuns un cuțit de luptă mic, iar nasturele de la buzunarul 
din stânga fata ascundea o pastilă de cianură. Se aplecă peste calea 
ferată si înfundă pachetul de un kilogram jumătate de explozibil in 
spaţiul dintre bază si partea de sus a șinei. Pachetul, care cuprindea 
şase cartușe de două sute de grame de Nobel 808, era la fel de 
maleabil ca o plastilină, astfel că Saffron putu să-l înfunde, lipindu-l 
de metal. Aerul nopţii era plin de mirosul puternic de migdale care 
emana din explozibilele pe bază de nitroglicerină. Întinse un fir de 
nitroceluloză în care fuseseră introduse douăzeci de grame de material 
explozibil. Odată ce fu mulțumită de poziție, luă din rucsac o rolă de 
bandă adezivă kaki, rupse o bucată cu dinții si înfășură sina si 
explozibilul cu ea. Apoi rupse o a doua bucată și repetă procedura, așa 
că acum erau două benzi, la aproximativ trei degete una de alta, 
ţinând în poziție bomba pe care o instalase. 

Se lăsă pe vine si privi sina de cale ferată în ambele direcţii. Apoi 
privi interiorul sinei de fiecare parte. Era aproape ora nouă seara, dar 
la marginea nordică a unui imperiu nazist ce se întindea din 
adâncurile Deşertului Sahara până dincolo de Cercul Arctic era încă 
suficientă lumină ca să vadă fără o lanternă. Saffron se incredinta ca 
nu fusese observată. Timp de două secunde, se bucură de frumusețea 
limpede si plină de pace a cerului nordic de seară, de albastrul său 
blând, brăzdat de nori în culori sidefate de gri perlat și roz deschis. 
Respiră aerul înmiresmat de tufişurilor de orz sălbatic, ale cărui 
curajoase flori galbene înfloreau printre ultimele pete de zăpadă, prin 
încrengăturile de alge și prin sarea mării. 

Următorul lucru pe care îl scoase din rucsac fu un buton de metal, 
ce avea mai putin de cinci centimetri în diametru. Era atașat de o 
sârmă în forma unui U. Aceasta se potrivea pe șină în așa fel încât 
butonul să stea drept deasupra. Acest obiect era cunoscut în echipa de 
Operaţiuni Speciale din care făcea parte Saffron, ca „întrerupător de 
semnal de ceață” pentru că semăna cu capsulele de detonare mici, 
umplute cu explozibil, care erau puse pe căile ferate pentru a-i alerta 
pe mecanicii de locomotivă. Presiunea roților trenului pe aparat 
declanșa explozibilul care scotea un zgomot asemenea unei petarde 
puternice. Asta îi alerta pe mecanici că în fata lor se afla un pericol 


sau, atunci când era ceaţă, îi avertiza ca se apropiau de o gară si că 
era timpul să încetinească. 

Niciun angajat al căilor ferate sau însoțitor de tren nu ar fi fost 
surprins să vadă acel buton pe sine si ar fi trebuit să se uite 
îndeaproape ca să-şi dea seama că Saffron fixase un fir scurt de 
detonare între buton și pachetul de explozibil. Când următorul tren 
avea să treacă peste întrerupătorul de semnal de ceață, detonatorul 
avea să declanșeze explozia in lant a firului, a nitrocelulozei și a 
încărcăturii principale de 808. Și urma să fie iadul pe pământ. 

Trenul transporta cinci sute de soldați Waffen-SS și urma să ajungă 
acolo în mai putin de zece minute. Dacă încărcătura exploda, trenul 
avea să deraieze, ucigând sau rănind pe mulți dintre oamenii aflați în 
el. Și, lucrul mai important, avea să distrugă sina si să blocheze 
trecerea. Locul strâmt și zidurile înalte de granit ce-l înconjurau 
creșteau timpul și efortul necesare pentru a curăța si a repara linia, 
ceea ce urma să blocheze într-un mod semnificativ liniile germane de 
comunicaţie. 

— Acum ascultă aici, Courtney, îi spusese comandantul ei, 
locotenentul colonel J.T. Young, pe care toți îl numeau „Jimmy”, cu o 
săptămână mai devreme. Abilitatile tale lingvistice nu sunt chiar la 
nivelul unor operaţiuni sub acoperire de lungă durată. Cel puţin, nu 
încă. Dar misiunea asta ar trebui să fie potrivită pentru tine. E o 
treabă simplă în doi pași. Uită-te aici. 

Întinse o hartă pe masa ce domina una dintre laturile biroului său 
spartan. 

— O să iei o cursă Shetland, începu el. 

Vorbea despre flota de bărci de pescuit, pline de mitraliere ascunse, 
ce transportau agenţii pe Marea Nordului. 

— Te vor lăsa la intrarea în acest golf lung la ora 5:00, cu 
aproximativ o jumătate de oră înainte de răsărit. O să vaslesti spre est, 
în interiorul golfului. O să te ghidezi după busolă și primele raze ale 
soarelui, asa că vâsleşte spre lumină și spre munții din depărtare si n- 
ai cum să greșești. 

— Nu vă îngrijoraţi, o să-mi găsesc drumul spre țărm. 

— Asa te vreau. Acum, locul de debarcare e golfuletul ăsta de 
aici... 

Young îi arătă un loc de pe hartă marcat cu „A”. 

— Este neocupat si cel mai apropiat post de observaţie al nemților 
este mult mai jos pe coastă, asa că ar trebui să poți să intri 
neobservată. 

Îi înmână o fotografie aeriană alb-negru. 

— A fost făcută săptămâna trecută de brigăzile de recunoaștere ale 
Forțelor Aeriene Regale. O să-ți dea o idee despre cum arată locul. 
Lucrul esenţial pe care trebuie să-l faci în acest punct este să scapi de 


barca gonflabilă. Nu-i poţi lăsa pe nemți s-o observe si să te găsească. 
Ai două opțiuni. Prima: ia cuțitul, inteap-o si scufund-o lângă mal. 
Împinge-o pe fundul apei. Desigur, doar dacă te asiguri că rămâne la 
fund, fiindcă nu vrem o prăpădită de barcă gonfiabilă doar pe 
jumătate umflată să plutească la mal, unde oricine ar putea-o vedea. 

— Fireşte, domnule locotenent. 

În vocea lui Saffron era o urmă de amuzament și Young făcu o 
pauză și o fixă cu o privire dură şi iscoditoare. Îşi petrecuse viata 
comandând, după cum spunea, unor „soldaţi ai dracului” și trebuia să 
se obișnuiască cu ideea că o proporţie semnificativă din noii săi 
subordonați era reprezentată de tinere femei parfumate, cu pielea 
moale, care nu arătau și nu vorbeau ca un soldat obișnuit din armată, 
dar care se dovedeau, atunci când erau antrenate corespunzător, la fel 
de eficiente în misiunile lor. Ca să se deghizeze mai ușor, isi tăiase 
părul scurt si corpul ei drept si zvelt avea o postură androgina, dar 
feminitatea-i atrăgătoare ieșea la iveală atunci când ochii albaștri îi 
zâmbeau. 

— Îmi pare rău, domnule, spuse Saffron. Dar nu am putut să nu-mi 
imaginez barcuta cea tristă și dezumflată. Ati descris o imagine atât de 
vie. 

Young se încruntă sceptic, cu toate că Saffron știa că era mai 
degrabă mulțumit de complimentul ei. Stia si că exteriorul său 
morocănos ascundea un bărbat cumsecade si inimos, care tinea mult 
la agenții lui, chiar și atunci când îi trimitea în misiuni din care era 
putin probabil să se întoarcă. 

— Ce încerc să spun, Courtney, este că o să ai nevoie de câteva 
pietre ca să scufunzi barca gonflabilă. Este imposibil pentru noi să 
stim dacă vei găsi pietre acolo, când o să ajungi, înţelegi? 

— Da, domnule. 

— A doua opţiune: o să vezi din fotografie că locul de debarcare e 
o plajă îngustă cu tot felul de tufe, niște tufișuri sau orz sălbatic ce 
crește pe țărm. S-ar putea ca tufisurile să fie o ascunzătoare mai bună, 
după ce ai dezumflat barca. Depinde de tine să iei inițiativa si să 
decizi la locul faptei. 

— Înţeleg, domnule. 

— Bravo. Acum, după ce te vezi pe mal și ai scăpat de barcă, te 
deplasezi până în punctul B de aici. 

Lovi un loc de pe hartă cu degetul arătător. Punctul B se afla la 
sud-est de punctul A, la o distanță apropiată în interiorul 
continentului. 

— Sunt numai patru mile, dar nu trebuie să te grabesti. Teren cu 
dealuri, nu sunt copaci sub care să te adăpostești, cel mai important 
lucru este să eviti să fii văzută si să nu fii rănită. Nu ajută deloc daca 
iti rupi vreun picior sau un brat, chestii de-astea. Ar trebui să fie 


suficient timp cât să te odihnesti, să mănânci si să te familiarizezi cu 
zona înainte să treci la treabă. 

— Da, domnule locotenent. 

— Uită-te la calea ferată de aici. Uite cum urmează linia coastei cu 
câteva înaintări mai adânci în interiorul țărmului si cum trece peste 
dealurile care ajung la mare. Este singura linie de-a lungul coastei și 
nu sunt drumuri importante, cu siguranță niciunul care să permită 
libera trecere a camioanelor și a pieselor de artilerie, ca să nu mai 
vorbim de tancuri. Dacă putem să distrugem calea ferată, o să le 
îngreunăm serios inamicilor capacitatea de a reacționa la orice facem 
noi. N-o să fie în stare să-și manevreze forțele sau să trimită întăriri. 

Saffron nu avea nevoie să întrebe ca să ştie la ce se referea „orice 
facem noi”. În loc de asta, întrebă: 

— Vreti să arunc în aer calea ferată, domnule? 

Acum era rândul lui Jimmy Young să se amuze. 

— Vorbesti de parcă mă întrebi dacă mai vreau o felie de tort. Si 
răspunsul este da, domnişoară Courtney, as vrea să arunci în aer calea 
ferată. De fapt, iti ordon să faci asta. 

Se uită înapoi la hartă. 

— Chiar aici, tocmai când va ajunge un tren plin cu cei mai buni 
soldați ai lui Herr Himmler, la aproximativ ora 22:00, în noaptea de 
15, peste exact o săptămână. 

Young îi dădu lui Saffron încă două fotografii de recunoaștere: una 
înfățișa locul dintre dealuri si peisajul înconjurător, cealaltă era o 
fotografie făcută de foarte aproape. Îi explică faptul că respectiva cale 
ferată era folosită atât pentru traficul civil, cât și pentru traficul 
militar. 

— Un tren de pasageri trece pe aici la aproximativ 20:45. Nu vrem 
să-i trimitem pe lumea cealaltă. Sunt civilii unei tari ocupate, nu vrem 
să se gândească la noi ca la niște inamici. Așteaptă să treacă trenul 
ăsta înainte să pui explozibilul pe linie. Când trece trenul militar, 
rămâi suficient de aproape încât să te asiguri că încărcătura a fost 
detonată. Dacă a explodat, nu mai sta nicio clipă acolo ca să observi 
efectele. Aviatorii vor face asta dimineaţa și o să avem imaginile cu 
mult înainte ca tu să poţi să te întorci aici. Asteapta bubuitura si, după 
ce o auzi, fugi. Ai înțeles? 

— Dar dacă încărcătura nu explodează? 

—O să explodeze, pentru că aceste încărcături explodează 
întotdeauna dacă sunt asamblate și plasate corect, iar tu o să-ți faci 
treaba, nu-i așa, Courtney? 

— Da, domnule. 

— Apoi trebuie să-ți focalizezi toată energia să ieși de acolo 
întreagă. Locul de unde vei fi preluată este la aproximativ două mile... 
aici. 


Young îi arătă un loc marcat cu ,,C” , câteva mile mai jos pe coastă 
fata de locul unde avea să debarce Saffron. Împreună, cele trei puncte 
A, B si C formau colțurile unui triunghi ascuțit. 

Peste harta de pe masă fu trecută o altă imagine alb-negru. Înfăţişa 
un golf flancat de două promotorii stâncoase și o plajă mică în capăt, 
cu o fâșie de pământ plată și plină de iarbă dincolo de ea. Într-o parte 
era o cărare printre stânci ce ducea spre o coborâre în trepte către un 
debarcader cu ieșire în golf. 

— Un membru al Rezistenței locale, într-o barcă cu motor rapidă, o 
să acosteze la debarcader la 23:30. O să aștepte până la miezul nopții. 
Ai un interval de o jumătate de oră în care să fugi de acolo. Dacă 
ajungi la timp, o să te ia în larg spre un vapor de pescuit care o să te 
aducă acasă. Dacă, dintr-un oarecare motiv, întâlnirea este imposibilă 
si nu ai alte căi de supraviețuire, poţi contacta Rezistența locală astfel: 
te duci la barul hotelului Armor - este în orașul cel mai apropiat - 
vorbeşti cu băiatul de la bar, spui: „A venit doamna Andersen? Am un 
mesaj de la nepoata ei.” Barmanul va răspunde: „Te referi la Julie?” 
La care tu vei răspunde: „Nu, la cealaltă nepoată a ei, Karin.” De 
acolo, el va prelua inițiativa. Dar, Courtney, o să fiu direct, trebuie să-i 
contactezi doar dacă nu ai chiar nicio alternativă. Nu vreau să riști să-i 
conduci pe nemți la oamenii nostri. 

Saffron incuviinta. Intelesese din clipa când se înrolase că viata ei 
era un bun dispensabil. Securitatea unei întregi rețele a Rezistenței era 
mult mai importantă decât supraviețuirea ei ca individ. 

Dar putea cel putin să-l facă pe inamic să plătească un pret piperat 
pentru moartea ei. Și acum venise momentul. Saffron verifică bomba 
si întrerupătorul pentru ultima oară. Mulțumită că totul era în ordine, 
se îndepărtă de șine şi merse cât putu de calm (pentru că nimic nu ar 
fi atras privirea unui trecător german sau n-ar fi provocat mai multă 
suspiciune decât cineva care ar alerga de-a lungul căii ferate) spre 
ieşirea din debleu. Apoi se uită de două ori în spate, dar de data asta 
în timp ce mergea pe o cărare ce urca pe o parte a dealului prin care 
fusese tăiată calea ferată până ajunse într-un loc aflat ceva mai jos de 
locul unde isi plasase bomba. Era suficient de aproape ca să aibă o 
perspectivă bună, fără să se afle în raza bombei sau a resturilor care ar 
fi zburat din explozie. 

Locul mai oferea încă două avantaje. Se afla pe partea dinspre mare 
a căii ferate, ceea ce-i ușura ieşirea. Și era unul dintre puţinele locuri 
unde creșteau copaci, chiar la marginea văii săpate de mâna omului. 
Ascunsă între trunchiurile a doi pini, cu o căciulă de lână neagră pe 
cap si cu fata acoperită de vopsea neagră de camuflaj, putea să 
observe împrejurimile cu un risc minim de a fi văzută de cineva aflat 
pe calea ferată. 

Apoi auzi voci vorbind în germană si pași apăsați: după cum se 


auzea, cel putin o duzină de bărbaţi. Un fior îngheţat îi trecu prin 
stomac când realiză că veneau pe cărarea ce trecea pe lângă ea, la 
numai câțiva pași de locul unde se afla. 

Se îndreptau direct spre ea. Și alergau. Foarte repede. 

Saffron îi mulțumi stelei ei norocoase pentru pinii care o ascundeau 
şi pentru antrenamentul prin care învățase cum să se camufleze. Dar, 
oricât de bine s-ar fi ascuns, pe cer era o lumină cețoasă si gri, si 
oricine s-ar fi uitat cu atenție ar fi observat-o cu siguranță. Si mai rău, 
cu cât era mai mare distanța de la ea la cărare, cu atât mai aproape se 
afla de marginea văii si cu atât mai vulnerabilă pentru orice pereche 
de ochi iscoditori aflați dedesubt. 

În timp ce se cuibărea mai tare la baza unuia dintre trunchiuri, o 
asalta frica de a fi descoperită, in timp ce o hartuiau, ca lătratul si 
muscaturile unor ogari, o mulțime de întrebări: Oare stiu că sunt aici? 
M-a trădat cineva? Dar cine? 

Germanii se apropiau. Vocile le erau mai clare, iar ea putea să 
înțeleagă ce spuneau. 

Dintr-o dată, înțelese. Soldați! Nu erau o patrulă plecată să o caute 
pe ea. Se aflau într-un antrenament, iar vocea era a comandantului 
lor, care striga: 

— Haideţi, băieți! Nu fiți leneși! Tineti ritmul acolo, în spate! 

Asta în acompaniamentul unui sir de voci care se plângeau si al 
unui soldat mai îndrăzneț, sau pur si simplu disperat, care striga: 

— Pauză, domnule sergent! Murim aici! 

Saffron cunoştea sentimentul. În ultimele douăsprezece luni, 
participase la nenumărate antrenamente la orice oră din zi şi din 
noapte, si fiecare o dusese in pragul lesinului si dincolo de el. Si, de 
fiecare dată, mesajul era acelaşi: „Eşti mai puternică decât crezi. Poti 
să mergi mai mult, să alergi mai mult decât crezi că este posibil, să 
ajungi în punctul unde știi că o să mori dacă mai faci un pas... si 
totuși să continui să alergi.” 

Îi părea aproape rău pentru alergători. Dar apoi își aduse aminte că 
erau inamicii și că ar vâna-o fără milă la cel mai mic indiciu al 
prezenţei sale. 

Deveni conștientă de bătăile asurzitoare ale inimii si de respirația 
precipitată și se strădui să se calmeze și să-și elibereze mintea de 
panică. 

Erau aproape lângă ea, la mai puţin de douăzeci de pași distanţă... 
apoi de zece. 


Un iepure, speriat de apropierea oamenilor, iesi din hatis in partea 
îndepărtată a cărării. Fugi peste pământul lipsit de vegetaţie, chiar 
prin fata picioarelor grăbite, încălțate cu cizme, si se îndreptă spre 
adăpostul de copaci din direcţia lui Saffron. 

Probabil că bărbaţii îl văzuseră. Și îl urmăriseră din ochi până la 
pini. Ar fi putut acum să se uite direct spre ascunzătoarea lui Saffron. 

Însă după aceea iepurele se opri, prinzând mirosul unei alte ființe 
umane, și o luă din nou la fugă înapoi pe cărare, iar Saffron auzi 
râsetele bărbaților în vreme ce urmăreau încercările disperate ale 
animalului de a scăpa. 

Trecură chiar pe lângă Saffron, iar ea îl auzi pe unul dintre soldați 
spunând: 

— N-as zice nu la o friptură de iepure pentru cină. 

Altul îi răspunse: 

— Mmm... cum făcea mama, cu fasole înmuiată peste noapte si cu 
mirodenii și cu... 

Restul retetei se pierdu odata cu soldaţii care dispărură în jos pe 
cărare. Calmul serii cobori din nou, iar Saffron isi întoarse atenţia 
către sinele de cale ferată. Ultimele urme de lumină dispăruseră de pe 
cer si era mai putin neliniștită decât se așteptase să fie. Faptul ca 
soldații nu o observaseră i se părea un semn de bun augur că totul 
avea să fie bine. Singura ei grijă era bomba, dar știa că nu avea niciun 
motiv rational să se teamă. Asamblase și pozitionase corect 
mecanismul. Întrerupătorul de semnal de ceața era perfect 
corespunzător. Firul de detonare și materialul Nobel 808 erau ambele 
în perfectă stare. 

O să funcţioneze, știi că o să funcţioneze. 

Trecu ceva vreme. Saffron se uită la ceas: 10:15. Se încruntă. Era 
un teritoriu ocupat de germani. Iar trenurile germane nu întârziau 
niciodată. 

Unde-i drăcia aia? 

Şi apoi, în depărtare, auzi fluierul locomotivei si, putin mai târziu, 
pufăitul locomotivei cu aburi și clinchetul roților de metal pe șine. 

Bomba era pe poziţie. 

Vedea trenul apropiindu-se de debleu, o umbră întunecată, vopsită 
în negru pentru a nu fi văzută de avioanele inamice. Saffron se gândi 
la toate datile când o luase tatăl2 ei la vânătoare în Lusima, moșia 
familiei ei din munţii Kenyei. Urmărind apropierea trenului, simți 
aceeaşi surescitare și anticipare pe care le simtise atunci, însă în starea 
ei exista și o umbră melancolică. Se apropia moartea. Este adevărat, 
era o diferență între a omorî o creatură nobilă și neîmblânzită și a 
elimina soldaţi care luptau pentru un dictator dornic să strivească 
lumea sub călcâiul cizmei. Dar erau oameni, erau tineri și nu atât de 
diferiți de ceilalți care purtau uniforme britanice, canadiene sau 


americane. Saffron știa că oamenii aflaţi la putere in Germania erau 
răi si ticăloși, dar ştia si că existau germani decenti, buni și departe de 
stereotipul nazistului plin de cruzime. 

Unul dintre ei era bărbatul pe care îl iubea. 

În acel tren se aflau sigur alti bărbați, care visau la alte fete care îi 
iubeau. Iar acum, treaba ei era să omoare si să schilodească cât mai 
multi cu putință. 

În seara aceea, luna era aproape plină, însă stătuse ascunsă sub 
nori. Vălul dispăru și, când intră în debleu, trenul apăru învăluit în 
lumina argintie a lunii. Avea o viteză bună, ceea ce însemna că 
accidentul, atunci când avea să apară, avea să fie devastator. 

Saffron privi spre întrerupătorul de semnal de ceață. Avea mai 
putin de cinci centimetri în diametru, dar părea mare cât o farfurie. 

Inima îi tresaltă putin atunci când conductorul se aplecă în afară ca 
să se uite pe linie. Întrerupătorul era atât de vizibil, chiar acolo pe 
șine. 

O să îl vadă. O să încetinească. 

Dar apoi omul isi retrase capul înapoi în cabină. 

Două secunde mai târziu, trenul trecu peste întrerupătorul de 
semnal de ceață. 

Totul decursese conform planului. 

Saffron se aruncă printre copaci cu mâinile la urechi, brusc 
îngrozită de măcelul de vieți umane pe care il provocase, de valul de 
soc care avea să o arunce cu siguranță în uitare. Zgomotele din capul 
ei erau atât de stridente încât o făceau să halucineze, atât de intense 
încât auzea strigăte ascuțite, iar ea speră din toată inima că nu veneau 
din gura ei. isi putea imagina scena de distrugere si vărsarea de sânge 
de dedesubt, din debleu, în momentul în care locomotiva deraiase de 
pe sine, iar vagoanele din spatele ei alunecaseră, se adunaseră si se 
loviseră unul de altul. Oamenii din tren fuseseră luați pe nepregătite, 
aruncați prin compartimente, izbiti de pereți, de usi si de scaune, sau 
aruncați pe ferestre în granitul dur ce se înălța pe ambele parti ale căii 
ferate, cu oasele rupte și cu braţele schilodite. 

Vedea toate astea cu ochii minţii. Însă orice gând legat de ce făcuse 
cedă cu rapiditate locul gândurilor despre pericolul iminent ce o 
pastea. Se concentra asupra terenului din fata ei si o luă la fugă ca să- 
si salveze pielea. 

În zilele de după ce Jimmy Young o informase pe Saffron despre 
misiunea ei, ea se aplecase peste hărți si fotografii până când învățase 


fiecare cărare, fiecare câmp, fiecare pâlc unde s-ar fi putut adăposti si 
fiecare întindere golașă de pământ dintre debleu si golful cu brațul 
format dintr-un debarcader, îndreptat către libertate. Alergând prin 
noapte, știa încotro se duce, așa că nu fu luată prin surprindere de 
pământul reavăn, presărat cu gropi și găuri care i-ar fi putut scrânti cu 
siguranţă o gleznă ori rupe un picior, sau de ridicăturile nemiloase de 
stâncă care o pândeau sub mușchii și florile sălbatice. Era obișnuită cu 
un astfel de teren, fiecare agent era, iar picioarele i se adaptau 
instinctiv denivelărilor pământului pe care aterizau pașii ei. 

Străbătuse aproximativ o treime din drum; când foobligată să 
încetinească ca să ocolească un sat. Asta îi luă aproape cincisprezece 
minute, dar își luase o marjă de eroare când își planificase traseul. 
Erau însă lucruri pe care nu le putea planifica, cum ar fi faptul că era 
cât pe ce să se împiedice de un cuplu: un soldat german și o localnică 
care se impreunau în spatele unui tufis. 

Primul semnal pe care il primi Saffron legat de prezenta lor fu o 
voce de femeie care intreba: 

— De ce te-ai oprit? 

Un bărbat îi răspunse: 

— Mi s-a părut că am auzit ceva. 

Saffron se lăsă la pământ. 

— Ar trebui să mă duc să mă uit, spuse soldatul. 

Cu toate că singurul lucru care o despartea de cei doi amanți erau 
frunzele tufisului. Saffron văzu o mână - atât de aproape încât mai că 
ar fi putut-o atinge - care se întinse să ridice o puşcă. Își coborî mâna 
pe corp până în clipa când simți mânerul cutitului ei de luptă 
Fairbairn-Sykes în teaca de pe coapsa ei. Cutitul avea un vârf ultra- 
ascuţit, care-l transforma într-un pumnal ucigător, însă marginile 
lamei erau la fel de tăioase și ar fi putut trece prin carne umană ca un 
cuțit de friptură printr-o bucată de file moale. 

Lui Saffron nu îi era teamă că o să fie împuşcată. Fusese antrenată 
în tehnici de luptă mai dure decât şi-ar fi putut închipui un infanterist 
obișnuit. L-ar fi putut ucide pe acel soldat german înainte ca el să știe 
că se afla acolo. Dar mai era și fata. Și ea ar fi trebuit eliminată, 
înainte să poată tipa. Saffron ştia că fata ar fi prea socata ca să scoată 
vreun sunet o secundă sau două, un timp mai mult decât suficient ca 
să se ocupe de ea. Însă una era să omori un inamic combatant și alta 
să omori o femeie neînarmată, chiar dacă era colaborationista. Si, 
lăsând deoparte toate consideratiile morale, ar fi avut două cadavre de 
care să se descotorosească. 

Dacă soldatul s-ar fi uitat peste tufă, Saffron ar fi fost nevoită să 
lupte. Se încordă, pregătindu-se să sară asupra lui. Dar o auzi pe fată 
spunând: 

— Nu fii prostut. E doar un animal - o vulpe, un bursuc sau ceva. 


După care tonul i se schimbă, vocea îi deveni mai mieroasă si 
murmură: 

— Hai înapoi aici. Mi-e dor de tine... 

Saffron îl văzu pe bărbat oprindu-se. Vedea că era împărțit între 
dorinţă și datorie. 

— Chiar mi-a plăcut ce făceai, era atââât de bine, suspină fata. 

Pusca căzu la pământ Soldatul se întoarse la fată. Saffron se rugă ca 
el să fie un amant lamentabil și lipsit de grijă fata de femeie. Miscd-te. 
Fă ceai de făcut. Încheie-ţi pantalonii si pleacă! 

Dar tocmai acum trebuise să dea peste un Casanova în uniformă. 
Era un tip care punea inimă în ce făcea. Își îndreptă toată atenţia către 
partenera lui. Orice ar fi făcut acolo, funcționa, pentru că o aduse pe 
fată la un asemenea extaz încât fu nevoit să-i acopere gura cu palma 
ca s-o împiedice să tipe. Saffron simţi o mică intepatura de invidie. 
Trecuse mult timp de când simtise o asemenea plăcere. 

Trecură cinci minute, apoi zece. Saffron se gândi să încerce să fugă 
câtă vreme iubitul avea încă pantalonii în vine, dar, dacă ar mai fi 
auzit o mișcare în tufă, ar fi fost obligat să verifice ce era. 

Dar, în cele din urmă, pasiunea celor doi îşi atinse apogeul și, spre 
surprinderea lui Saffron, fata fu cea care se ridică brusc în picioare, își 
trase pe ea lenjeria de corp si spuse: 

— Ar fi mai bine să plec acum. Probabil că mama se întreabă unde 
am dispărut. 

Plecă, urmată de soldatul care o întreba: 

— Când pot să te văd din nou? 

Şi, în cele din urmă, Saffron putu să plece mai departe. 

Își spuse că avea suficient timp și că nu voia să ajungă prea 
devreme și să fie obligată să se adăpostească printre stânci până să 
ajungă omul din Rezistență cu barca. Luna era încă descoperită si era 
suficientă lumină ca să vadă încotro mergea. 

Saffron isi recăpătă buna dispoziţie. Se simţea usurata. Misiunea ei 
fusese un succes, iar ea se afla la jumătate de milă de golf. Poate că 
avea să scape în cele din urmă cu treaba asta. Si atunci auzi un urlet. 
Pentru o clipă, fu aruncată într-o lume fantastică întunecată, plină cu 
vrăjitoare, lupi și răutate, dar o clipă mai târziu își reveni din 
halucinatia ei înfierbântată si realiză că era vorba de câini. 

Câinii de vânătoare fuseseră lăsați liberi din lesă, iar ea era ținta 
lor. 

Saffron alergă în viteză, îndepărtându-se de drumul ce ar fi dus-o 


direct înspre golf. Ştia că era un râu la nu mai mult de trei sau patru 
sute de pași in fata, pe care îl putea traversa ca să-i facă pe câini să-i 
piardă mirosul. Până să-l prindă ei din nou, ea ar fi putut ajunge în 
golf, să găsească barca și omul care o aștepta si să fugă. 

Apa era mai mult zăpadă topită și rece ca gheața. Fugi in aval, 
alunecând pe pietrele ude, acoperite cu mușchi, ale râului, dar 
ținându-și echilibrul și menţinând ritmul, chiar dacă se îndepărtase de 
ruta ei, fiindcă râul se vărsa in mare la o oarecare distanță în nord fata 
de golf. Râul înainta pe lângă o viroagă ale cărei margini acoperite de 
tufe și copaci îi ofereau o oarecare protecție de câinii de vânătoare și 
soldaţii germani care o urmăreau. În scurt timp avea să fie nevoită să 
iasă pe pământ si să o ia către golf. Privi in sus. Cerul nopții era 
acoperit partial cu nori, dar niciunul nu părea să treacă peste lună, 
care rămânea complet descoperită, reflectându-și strălucirea pe 
pământ. 

Dacă voia să nu fie văzută, trebuia să găsească o ascunzătoare și să 
stea acolo, caz în care ar pierde barca. Dar, ca să ajungă în golf la 
timp, trebuia să riște să fie văzută. Singura ei speranță era viteza. 
Trebuia să creeze o diferență pe care urmăritorii ei să nu o poată 
acoperi şi să se roage ca omul din Rezistență să aibă forța s-o aștepte 
chiar dacă ar fi văzut că germanii erau pe urmele ei, și ca barca lui să 
fie suficient de rapidă ca să scape înainte ca armele inamicilor să-i 
ucidă pe amândoi. 

Continuă să alerge, luând-o pe drumul cu o singură bandă, abia cât 
să treacă o mașină, care serpuia de-a lungul coastei, ducând spre 
fermele și cabanele de pescuit din zonă. O miră că trecuseră doar 
câteva minute de când auzise lătratul câinilor, dar imediat după ce se 
gândi la asta îl auzi călătorind peste aerul nemișcat al nopţii, abia 
perceptibil prin fosnetul blând al mării ce se lovea de țărm. 

Mai repede! Hai, vacă leneșă ce ești... aleargă mai repede! 

Acum Saffron înțelese de ce antrenamentele fuseseră atât de brutale 
si instructorii atât de nemiloși. O pregătiseră pentru asemenea 
momente, când viata ei depindea de capacitatea de a alerga cu o 
viteză tot mai mare, cu toate că plămânii ei urlau cerând îndurare, 
inima părea gata să explodeze și mușchii picioarelor zvâcneau de 
crampe în timp ce acidul lactic pătrundea în ei trecând de bariera 
durerii și depășind-o. 

În faţa ei, drumul o lua brusc spre dreapta într-o ramificaţie care 
cobora în josul dealului spre o casă mare, retrasă la câteva sute de 
pași de golf, ferită de vânturile mării de niște copaci pe care vreun 
proprietar mort demult trebuia să-i fi plantat drept paravan. Saffron 
plănuise să ocolească de departe proprietatea, dar acum era prea 
târziu pentru așa ceva. 

O luă la fugă la vale, după care părăsi drumeagul înainte să ajungă 


in fata casei. Aici dădu peste mai multe gramezi de stânci legate prin 
carari construite artistic din dale, care ajungeau pe cea mai abrupta 
parte a dealului. Cândva, fusese un loc al plimbărilor civilizate si 
agreabile în după-amiezi blânde de vară. Acum, Saffron alerga să-și 
salveze viata printre stânci și tufișuri, sărind câte trei trepte, cu 
inamicii si câinii lor pe urmele ei. Iesi dintre stânci aproape la nivelul 
mării si o luă pe o potecă primitivă care trecea printre straturile unei 
grădini de legume. 

Câinii erau mult mai aproape, iar Saffron putea auzi comenzile 
guturale ale stăpânilor lor. O rază de lumină din spatele ei îi atrase 
atenţia si, uitându-se înapoi, văzu cum se deschise fereastra unui 
dormitor de la etajul întâi si siluetă cuiva care se uita afară. Dar dupa 
aceea fereastra se închise si lumina dispăru. Oricine ar fi fost acolo nu 
voia să se implice. 

Saffron ajunse la copacii de la capătul grădinii de legume, alergă 
peste o bucată de pământ fără vegetaţie și dădu peste un gard de 
sârmă ghimpată ridicat până la înălțimea pieptului, care delimita 
perimetrul proprietăţii. Se opri, gâfâind, gândindu-se dacă putea să-l 
sară. 

Se uită în ambele părți. Cam la zece pași se afla o poartă de metal 
care dădea înspre mare, închisă cu un lanţ. Alergă - până acolo, se 
catara pe poartă si ateriză pe smocurile moi de iarbă de mare din 
partea cealaltă. 

Saffron putea acum să vadă golful. Iarba se întindea până la plajă, 
întocmai cum văzuse în fotografia aeriană de recunoaștere. Privi în 
stânga spre stâncile si treptele care coborau la debarcader. 

Nu era nicio barcă. 

Dar apoi văzu o umbră ridicându-se de lângă linia debarcaderului. 
Era un bărbat care făcea semne către ea. Desigur. Trăsese barca în 
partea cealaltă, ca să nu fie văzută. 

Saffron prinse din nou viteză. Auzea câinii dincolo de gard, lătrând 
furioși, dar înțelese că, până să apuce stăpânii lor să-i ajungă din urmă 
şi să deschidă poarta, avea să fie prea târziu: va fi în barcă. 

O să reușesc! 

În timp ce alerga, piciorul drept îi alunecă. Acolo unde ar fi trebuit 
să fie pământ solid sub iarbă, piciorul i se scufundă într-un mâl apos. 
Se smuci să se elibereze și realiză că ceea ce păruse din aer o întindere 
de iarbă era de fapt o mlaștină. Trebuia să existe o cărare prin ea până 
la țărm, dar o pierduse, si singurul mod prin care o putea găsi din nou 
era să se îndrepte spre poartă și să o ia de la capăt. 

Dar asta ar fi dus-o în braţele germanilor. 

Se zbătu disperată să meargă, dar înaintarea îi era dureros de 
înceată. Nu reușea să ghicească dacă avea să calce pe pământ uscat, în 
noroi sau pe o stâncă dură și tăioasă. 


— Acolo! strigă bărbatul de la debarcader. 

Îl văzu cum îi arăta spre stânga ei. Acolo trebuia să fie cărarea. 

Se întoarse și se năpusti înspre ea. 

— Haide! strigă bărbatul. 

Saffron auzi în spatele ei un foc de armă. Germanii trăseseră un foc 
în lanţul care ținea poarta. Se auzi un amestec de strigăte și lătraturi și 
huruitul unui motor pornit. 

Barcagiul strigă la ea disperat. 

— Repede, repede! 

Sunetul puternic al unei arme descărcate bubui cu ecou peste golf 
si explodă pe deasupra capului lui Saffron, aruncând o lumină albă 
orbitoare peste toată scena. 

Văzu chipul bărbos al salvatorului ei, un om cu o șapcă pe cap și cu 
un pulover de pescar. Apoi bărbatul se ascunse din nou în spatele 
debarcaderului și, în următorul moment, barca se îndepărtă prin golf, 
îndreptându-se spre larg, iar ea fu nevoită să se arunce în ierburi, în 
mocirla si în apa sărată în timp ce tacaneau armele și erau trase 
cartușe trasor în barcă. 

Focurile de armă încetară, cu toate că sunetul motorului ce 
dispărea în depărtare îi indică lui Saffron că omul din Rezistență 
scăpase. Se bucura. Nu voia să-i aibă moartea pe conștiință. 

Saffron se ridică în picioare. 

La nu mai mult de zece pași distanță, stăteau opt bărbaţi îmbrăcați 
în uniforme germane de armată, impermeabile, cu armele îndreptate 
către ea, în vreme ce câinii lor se mișcau încoace și încolo mârâind 
furios si aruncând priviri lacome în direcția lui Saffron. 

Unul dintre soldați avea o insignă de locotenent cusută pe mânecă. 
Arătă spre Saffron și le ordonă la doi dintre oamenii săi să o prindă, în 
timp ce restul soldaților îi acopereau. 

Saffron avea un cuţit și un pistol. Dacă ar fi putut să se miște, dacă 
s-ar fi putut adăposti undeva sau dacă ar fi putut să-i surprindă cu 
ceva, ar fi încercat să lupte. Dar era blocată în noroi până la gambe, 
fără adăpost, și știa că inamicii erau înarmaţi cu automate MP40 - 
instructorul ei le numise Schmeissers - capabile să tragă 500 de focuri 
pe minut. Până să ajungă la arma ei, ar fi ciuruit-o. 

Se gândi că ar fi trebuit să facă o mișcare ca s-o omoare. În felul 
acesta, germanii nu ar fi putut s-o tortureze, iar ea nu ar fi dezvăluit 
putinul pe care îl ştia despre mișcarea de Rezistență. Dar ceva o opri. 
Nu era faptul că i-ar fi fost frică să moară, ci, mai degrabă, că refuza 
să se dea bătută. Câtă vreme era in viata, exista șansa să găsească un 
mod de a scăpa cu viata. Până atunci, nu se lăsase învinsă de nimeni si 
de nimic. 

Chiar și atunci când o prinseră mâinile soldaţilor, când o traseră 
din mlaștină și o târâră spre cărare, Saffron se agăța de speranţa ei. 


Incă nu m-au învins. 

Saffron fu dusă la casa cea mare, despre care ştia că fusese 
rechizitionata de SS-isti. 

— A fost ocupată pentru diverse operațiuni polițienești, îi spusese 
Jimmy Young. Criminalistica, Poliția Secretă si agenţia de informaţii a 
Partidului nazist. În practică, multe se suprapun, în special în 
teritoriile ocupate. Sunt toate la fel de neplăcute. 

Îi luară arma, cuțitul, geanta şi întreg conținutul acesteia. O 
dezbrăcără si o lăsară așa timp de trei ore într-o celulă subterană 
neîncălzită, iluminată de un bec chior, fără mobilă si nimic altceva 
decât un vas de tinichea în care să se ușureze. 

În uşă era o deschizătură prin care gardienii se puteau uita în 
cameră, acoperită de o placuta care putea fi deschisă sau închisă. 
Gardienii nu se sfiau s-o deschidă și să se uite la ea regulat. 

Saffron şedea sprijinită de zid, cu genunchii în brațe, ca să-și 
ascundă cumva goliciunea. Era trează de la ora trei dimineaţa. La un 
moment dat adormi, iar capul îi căzu pe genunchi. Câteva secunde 
mai târziu, un gardian intră, o ridică în picioare, o pălmui și o trânti 
pe jos. O privi lung, lăsându-și ochii să-i cutreiere corpul, făcând-o cât 
de mult putea să se simtă vulnerabilă, expusă si lipsită de ajutor. 

Saffron ştia că asta făcea parte din procesul care trebuia să-i 
slăbească voinţa. Privarea de somn constituia o formă fundamentală 
de tortură, iar anularea demnităţii si a valorii personale era prima fază 
prin care îi era distrusă umanitatea. Ei bine, putea să reziste fără să 
doarmă. Fusese antrenată pentru asta. Si, chiar dacă era blocată în 
groapa asta infernală, mintea îi era liberă să călătorească oriunde 
voia. 

Se întoarse înapoi la prima zi în care se prezentase la Norgeby 
House, un bloc modern de birouri anonime de pe Baker Street. 
Domnul Brown, figura misterioasă care o recrutase pe mama3 lui 
Saffron în Marele Razboi4 în același fel în care o recrutase pe Saffron 
în al Doilea Război Mondial, o întâmpinase spunându-i: 

— M-am gândit că ti-ar plăcea să te întâlnești aici cu o persoană pe 
care o cunoști. 

O conduse pe scări în sus, bătu la usa simplă a unui birou, aşteptă 
să fie poftit şi o conduse înăuntru. 

Lui Saffron îi luă o secundă să realizeze cine era bărbatul în 
uniformă de ofițer, așezat la biroul din partea opusa ușii. Chiar și 
atunci, nu îi veni să creadă. 


— Domnule Amies? ofta ea. Dumneavoastra aici? 

Hardy Amies îi făcuse lui Saffron câteva dintre rochiile ei favorite 
înainte de război. 

— Căpitan Amies, dacă nu te deranjează, domnișoară Courtney, 
spuse el cu asprime. Sau „domnule” pentru tine. 

— Oh... spuse Saffron, încă și mai derutată. Da, domnule, desigur. 

Amies se ridică, ocoli biroul, zâmbind, și îi întinse mâna. 

— Ce mai faci, Saffron? întrebă el, după care se uită la domnul 
Brown. 

— Domnișoara a fost una dintre clientele mele preferate. O siluetă 
perfectă. Ar fi putut să ia pe ea și un sac de iută și să-l facă să arate ca 
o rochie de haute couture pariziană. 

— Diana Cooper mi-a spus cândva același lucru, încuviință domnul 
Brown. Rareori am auzit-o să complimenteze atât de entuziast o altă 
femeie. Acum, dacă nu te deranjează, sunt aşteptat pe King Charles 
Street. Secretarul de Externe vrea să vorbim. Vă las să vorbiti. La 
revedere, Amies, la revedere si tie, domnişoară Courtney. 

— Ce bătrân simpatic, remarcă Amies după ce plecă domnul 
Brown. 

Se sprijini de birou și o îndemnă pe Saffron să se așeze pe unul 
dintre scaunele aflate în faţa lui. 

— Nimeni nu este sigur cu ce anume se ocupă, dar sunt puţine 
treburi în care să nu fie amestecat, și aproape niciuna cât de cât 
importantă despre care să nu știe. Mă gândesc la el ca la un fel de 
Dumnezeu pe pământ, fiindcă necunoscute sunt căile lui. 

— L-am întâlnit la Oxford, spuse Saffron. Cu toate că am auzit de el 
înainte de asta. 

— A, da, în familia ta. A pomenit, într-adevăr, ceva vag. Acum, să o 
luăm pe rând... Presupun că domnul Brown s-a referit la această 
organizație prin mai mulți termeni diferiți - Biroul de Cercetări și 
Servicii Internationale, Ministerul Războiului Neonorabil si așa mai 
departe... 

— A spus că numele real este Serviciul de Operaţiuni... 

Înainte ca Saffron să apuce să spună „Speciale”, Amies ridicase o 
mână și pocni din degete: 

— Stop! Organizaţia asta nu există oficial pentru nimeni din afara 
acestei clădiri și câteva persoane oficiale în Whitehall. Ne referim la 
noi înșine ca „Baker Street” Ne-am înțeles? 

— Da. 

Amies se uită la ea cu o privire pe care ea nu i-o mai văzuse. În 
locul unui couturier care își flatează clientul, era un ofițer ce îi arăta 
clar subordonatului său că nu erau de acelaşi rang. Îi luă o secundă să- 
si înțeleagă greșeala. 

— Da, domnule. 


— Asa este mai bine... Acum, sa fiu direct, iti lipsesc in acest 
moment abilitatile lingvistice care sunt considerate in mod obisnuit 
esențiale pentru un viitor agent. Nu poţi să operezi ca lumea într-o 
tara decât dacă îi vorbeşti fluent limba. Am căutat întotdeauna recruți 
bilingvi si apoi i-am instruit pentru a căpăta abilitățile necesare să 
supravieţuiască pe teren. Dar tu ești destul de diferită, nu-i așa? 

Amies făcu o pauză, scrutand-o pe Saffron ca si cum ar fi văzut in 
ea doar pe tânăra frumoasă care îi purtase rochiile cu atâta eleganţă. 

— Ai omorât deja un om. 

Saffron se obisnuise, desi împotriva voinței ei, cu curiozitatea 
morbidă pe care o provocau realizările ei pe timp de război altor 
oameni. Când începuse războiul în 1939, Saffron nu fusese interesată 
să vâslească relaxat pe râul Chervell de la Universitatea Oxford, când 
toți bărbaţii pe care îi cunoștea își apărau tara. Era hotărâtă să se 
implice, chiar dacă asta însemna doar să conducă o mașină sau un 
camion. 

— Chiar mai multi, răspunse ea. În perioada în care am servit ca 
şofer al generalului Wilson în Deşertul de Vest, o dată am fost urmăriți 
de o mașină plină cu soldați italieni. L-am împușcat pe șofer. Mașina s- 
a izbit de o stâncă și, din câte știu eu, toți soldaţii aflați în ea au murit 
și ei. 

Era anul 1941 și Saffron era șoferul generalului armatei britanice 
Henry Maitland Wilson pe fronturile din Africa de Nord, Grecia si 
Palestina. Cand Humber-ul său kaki de teren sfarsise prin a fi urmărit 
de o mașină italiană inamică, Saffron trăsese două focuri în capul 
şoferului cu pistolul ei Beretta 418. 

Făcu o pauză și adăugă: 

— Si l-am împușcat pe unchiul meu Francis. Era un trădător. A 
meritat-o. 

Se gândi la treaba aceea oribilă. Unchiul Francis Courtney devenise 
un om amar și cinic. Îi trădase pe Saffron și pe tatăl ei, dându-i pe 
mâna germanilor, iar ei fuseseră la un pas de moarte. Saffron îi 
spusese lui Francis că ştia ce făcuse; și, în lupta care urmase, îi trăsese 
un glonţ între ochi. Apoi pretinsese că fusese autoapărare. 

— Aş spune într-adevăr că așa e. Acum, dosarul tău arată că Wilson 
a recomandat să fii decorată pentru isprava din deșert. După care ai 
luat Medalia George... 

— Da, domnule. 

—...pentru că ai apărat o navă comercială de atacurile unor 
avioane Stuka. Citesc declaraţia: „Când focul inamic a ucis soldaţii 
care operau una dintre bateriile Vickers ale navei, domnisoara 
Courtney, fără nicio preocupare pentru propria ei siguranță, a alergat 
la arme și le-a operat în vreme ce nava era bombardată continuu. A 
atins si a adus stricăciuni cel putin unui avion inamic si a rămas la 


post până când căpitanul i-a dat ordin să abandoneze nava. Apoi și-a 
transportat într-un loc sigur tatăl rănit și s-a asigurat că a fost luat de 
singura barcă de salvare care a supraviețuit scufundării. Chiar și 
atunci, neînarmată, a stat în picioare si a ridicat pumnii sfidând un 
avion inamic ce zbura la joasă înălțime.” 


— Zambesti... Pot să întreb de ce? 

— Mi-am amintit doar privirea de pe fata pilotului german. 

Și îmi amintesc și cine era pilotul. 

— Ei bine, ai o poveste grozavă de spus. Ai grijă, nimic nu este mai 
neașteptat în cazul situației tale decât este pentru mine. Se pare că 
amândoi am avut talente nedescoperite anterior. A mea pare să fie 
pentru operațiuni clandestine. Vorbesc franceză fluent, aşa că am 
intrat și am ieșit din Belgia de câteva ori în primul an de război. 

Chiar și atunci, fără să i se spună nimic despre operaţiunile lui 
Amies, Saffron intelesese că „am intrat si am ieșit din Belgia” 
presupusese curaj şi îndemânare extraordinare. 

— Astăzi, munca mea consta în selectarea viitorilor agenți, 
supervizarea antrenamentului acestora și pregătirea lor pentru câmpul 
de luptă. Spune-mi, ţi-a explicat domnul Brown cum anume ne 
organizăm aici? 

— Nu, domnule. 

— În cazul acesta, ar fi bine să-ți arăt. După cum poate ai observat 
lumea forțelor armate se conduce după un sistem de inițiale. Baker 
Street nu face excepție. De exemplu, oamenii care au putere peste 
soarta ta și a mea sunt cunoscuţi după inițialele care le ilustrează 
rangul: CD, D/R, A/CD, AD/E... lista este nesfârșită. Dar există un 
singur om al cărui nume trebuie să-l ai gravat în inimă, iar acel nume 
este Gubbinss. 

Saffron chicoti, presupunând că Amies făcea o glumă. 

— Cine este Gubbins? 

— Colonelul Colin Gubbins este un artilerist mic si feroce, cu niște 
ochi albaștri incredibil de sfredelitori, al cărui grad este irelevant 
pentru că, de fapt, este Omul care Face Totul să se întâmple. Nu 
conduce încă complet Baker Street, dar cu siguranţă o va face într-o zi. 
Sfatul meu, domnişoară Courtney, este „Ai grijă cu Gubbins”. Nu-l 
scoate din sărite. Fă-l să se bucure de prezenţa ta. Viitorul tău ar putea 
să depindă de asta. 

— O să încerc, cu siguranţă. 

— Așa te vreau. Acum, sectorul operaţional din Baker Street este 
împărțit în secțiuni, și fiecare este cunoscută după o inițială, normal, 
care i se aplică si șefului ei. Poate fi din cauză că acești șefi se schimbă 
regulat, asa că e mai ușor să-ți aduci aminte o literă decât o serie nouă 
de nume noi. Secțiunea franceză este cunoscută ca F, de la Franţa, și la 


fel si șeful ei. Secţiunea olandeză și șeful ei sunt cunoscuţi ca N, de la 
Nederland. Acum ne aflăm în secțiunea ce acoperă Belgia și 
Luxemburgul, care este cunoscută ca T. Nu mă întreba de ce. Acum o 
să te întrebi de ce ai fost adusă în secțiunea T. Răspunsul stă partial in 
faptul că noi doi ne cunoaștem, dar și pentru că educaţia ta te poate 
ajuta să dobândești abilitățile lingvistice specifice de care avem 
nevoie. 

— Cum așa? 

— Din cauză că jumătate din Belgia vorbeşte franceză și cealaltă 
jumătate flamandă, care este o variantă a neerlandezei. Știam deja că 
te-ai născut și ai crescut în Kenya, desigur, dar văd din dosarul tău că 
ai fost educată în Africa de Sud. 

— Da, domnule, la Roedean, în Johannesburg. 

— Ai prins ceva afrikaans cât ai stat acolo? 

— Putin. 

— Bine. Atunci știi că afrikaans este un dialect al neerlandezei. Asa 
că nu ar trebui să fie imposibil să-ți îmbunătăţim flamanda. Asta ar 
însemna că te-am putea plasa în Flandra. Văd că mama ta avea origini 
germane și că ai petrecut putin timp în Germania înainte de război... 

— Așa este, domnule. Una dintre cele mai apropiate prietene de-ale 
mele era germană. Am fost de două ori în vizită la familia ei. 

— Presupun că nu ai învățat limba deloc? 

— Ba da... pot vorbi germană la nivel de conversaţie. 

— E un început. Cea mai mare parte a muncii noastre pe Baker 
Street constă în a face legătura cu rețelele de Rezistență din diverse 
locuri, a le ajuta să crească furnizându-le echipament si punându-le pe 
picioare. Dar, între timp, avem intenţia să ne asumăm și un rol activ: 
sabotaj, asasinări, genul ăsta de lucruri. 

— Și mă aveţi în vedere pentru așa ceva? 

— Așa mă gândeam. Între timp, ce-ar fi să te invit la cină în seara 
asta? La Dorchester se mănâncă în perioada asta cât se poate de bine 
şi Malcolm McAlpine, care a construit locul, jură că rezistă la bombe. 

— Va mulțumesc, domnule, ar fi minunat, spuse Saffron. 

— Bine. Poti să-mi spui Hardy cât suntem la cină, dar am o 
condiție... 

Saffron isi aminti că se simtise putin incomod. Tot ce avea legătură 
cu Serviciul de Operaţiuni Speciale era atât de misterios încât ezită să 
speculeze cu privire la ce anume se aşteptau de la ea. 

— Care este aceea, domnule? întrebă ea. 

— Insist să porți una dintre rochiile create de mine. 

— Ah, cred că as putea să rezolv asta, domnule, îl asigură Saffron, 
încântată de ordinul lui. 

Se întorsese în apartamentul pe care îl cumpărase tatăl ei înainte de 
război, în Chesham Court, un bloc modern aflat într-una dintre cele 


mai elegante zone din Londra, la jumătatea drumului dintre 
Knightsbridge si Sloane Square. Cotrobăind prin garderoba ei, simțea 
că se uita la hainele unei alte femei: femeia care fusese înainte de 
război, cea care se îndrăgostise de Gerhard von Meerbach. 

În seara aceea din Londra, cu Amies, Saffron se gândise la Gerhard 
în timp ce isi alegea o rochie de seară de mătase albastru-inchis, 
întocmai cum se gândea acum la Gerhard, prabusita în celula rece si 
întunecoasă. 

Nu! Nu face asta! se înfurie ea pe ea însăși. Doare prea mult! 
Gândește-te la rochia aia, la seara aceea cu Hardy, la nimic altceva. 

Amies crease rochia din postura de designer șef al casei Lachasse. 
Mătasea era atât de frumoasă, croiala atât de elegantă, încât obliga 
orice femeie care ar fi vrut s-o poarte să se străduiască să se ridice la 
standardele înalte pe care le impunea. Înainte să o îmbrace, Saffron se 
străduise să se fardeze într-un fel care fusese normal cândva, dar care 
în timpul războiului dispăruse din viata ei. 

Dezbrăcată și îngrozitor de expusă, străduindu-se să se oprească din 
tremurat, cu trupul lipit de podeaua rece și udă de beton, Saffron 
retrăi fiecare moment plăcut și fiecare rasfat legat de pregătirile din 
acea seară. În imaginaţia ei, stătea întinsă în cada de baie, privindu-și 
pielea care se înroșea ușor în apa parfumată cam prea caldă. Se 
ştersese și se dăduse cu lotiuni, bucurându-se de senzația pe care i-o 
dădeau degetele ei care întindeau amestecurile alunecoase și cremoase 
pe pielea ei moale și fină. Își luase pe ea halatul de satin, se dusese în 
dressing și își pusese cea mai frumoasă lenjerie și ciorapi de mătase. 

Conta atât de mult ca părul si machiajul să-i fie desăvârșite si ca 
toate detaliile legate de bijuteriile ei, de încălțăminte, haine, mănuși și 
pălărie să se potrivească între ele, să fie perfecte pentru ea și pentru 
ocazia respectivă. Se simţea ca un recrut nou care își pregătește 
întreaga uniformă pentru a fi inspectată de ochiul tăios și neiertător ai 
sergentului major. Aceste tuse delicate erau uniforma ei, iar 
Dorchester avea să fie locul de paradă. 

Înainte să plece din apartament, Saffron se examinase în oglinda în 
mărime naturală. Stia că oamenii o găsesc frumoasă, pentru că asa i se 
spusese toată viata. Dar nu exista vanitate în privirea ei. Nu avea 
intenţia de a se felicita pe ea însăși, ci de a remarca toate greșelile, 
defectele si imperfectiunile. De exemplu, mâinile ei își petrecuseră o 
mare parte din anul precedent ţinând volanul mașinii de serviciu a lui 
Jumbo Wilson. Ca șofer, îi era din când în când și mecanic. O femeie 
care era gata oricând să schimbe un cauciuc, să înlocuiască o bujie sau 
să improvizeze o curea dintr-un ciorap de mătase nu-și putea pierde 
vremea cu unghii lungi vopsite sau cu manichiura, în special atunci 
când lucra în praful și murdăria Deșertului de Vest. 

Saffron isi întinse degetele in fata, privindu-si dosul mâinilor si 


apoi întorcându-le ca să-şi privească palmele. Făcuse tot ce putea ca 
să-și îndepărteze pielea moartă cu o pilă de unghii și să-și acopere 
unghiile scurte si crăpate cu oja, dar tot oftă pentru sine: Arată oribil. 

Se încruntase si văzând felul cum îi atârna rochia. Nu fusese 
niciodată plinuta, dar războiul părea să o fi făcut si mai slabă, pentru 
că rochia îi era putin prea largă pe talie si pe coapse. Niciun om 
normal n-ar fi observat, dar Hardy avea să observe asta într-o clipă. 

Şi fireşte că observase. 

— Arati absolut răvăşitor, draga mea, spusese el când se întâlniră 
în holul de la Dorchester. 

Își deschisese gura să vorbească din nou, dar apoi dăduse din cap: 

— Mâine dimineaţă ar trebui să-mi dai rochia aia s-o strâmteze una 
dintre croitoresele mele pe talie și pe coapse. 

— Mai aveţi croitorese? Cu războiul și toate astea... 

Amies zâmbise. 

— O, da. Încă fac colecţii. Dar mă tem că doar pentru doamne 
americance. 

— Și cum rămâne cu noi, aici, în Anglia? De ce nu putem să 
cumpărăm rochii de la dumneavoastră? 

— Pentru că nu plătești în dolari, draga mea. Tara are nevoie 
disperată de ei ca să-i plătească Americii pentru mâncare și aparatură 
militară. Oficiul de Comerţ ne-a comandat lui Norman Hartnell și mie 
să creăm rochii sic care pot fi trimise în America. De fapt, deseori fac 
schițe când lucrez pe Baker Street. Mă ajută să gândesc. 

În timp ce se îndreptau către restaurantul hotelului, Amies 
continuase: 

— Acum o să-ți spun despre Baker Street ceva care are o 
importanță deosebită pentru tine. Suntem organizaţia cea mai 
sălbatică și mai nelegiuită pe care o posedă această tara. Treaba 
noastră este să jucăm murdar, să facem rău inamicului pe orice cale 
posibilă si să ignorăm toate regulile. De aceea Oficiul de Războis, care 
e mai cinstit, ne disprețuiește. Si totuşi, împotriva acestui lucru, sau 
poate din cauza lui, Baker Street are mai multe femei care fac lucruri 
interesante decât orice altă ramură a serviciilor. 

— Când am fost la biroul dumneavoastră, nu am văzut prea multe 
fete de vârsta mea. 

— Sunt peste tot: creaturi inteligente, tinere și nemiloase. Gubbins 
pariază pe ele. Și totuși... 

Amies se oprise, la câţiva pași de usa restaurantului, se dăduse 
înapoi si o privise pe Saffron ca un cunoscător în fata unei opere de 
artă. 

— Nu există nicio femeie în Baker Street sau în toată Londra mai 
minunată ca tine în seara asta. 

Acum, în celula din subsol, Saffron isi strângea genunchii în braţe, 


încercând cu disperare să-şi linisteasca clantanitul dinților. Dar zambi 
aducându-și aminte cât de bine fusese să se simtă din nou feminină, 
răsfăţată si admirată după toate lunile de muncă, de război si de 
moarte. Amies comandase șampanie si îi povestise o istorioară 
amuzantă despre propriul său antrenament ca ofițer. 

— După cum iti poţi imagina, draga mea, nu se prea așteptau ca un 
fătălău de croitor, care era departe de idealul de agent secret masiv, 
puternic și bărbătos, să reziste la antrenament. Dar sunt mândru să 
spun că l-am trecut cu calificative excelente. Când m-au primit în 
Baker Street, mi-am văzut dosarul. 

Amies își ridicase fruntea ca un actor shakespearian, gata să 
rostească un solilocviu, și recitase: 

— „Acest ofițer este, atât fizic, cât și mental, mult mai puternic 
decât o sugerează aparența lui mai degrabă prețioasă.” 

Saffron chicotise. 

— Știu, exclamase Amies cu o voce foarte afectată. Trebuie să spun 
că am fost profund jignit. Sincer, draga... Pretios? Eu! 

Asteptase ca Saffron să se oprească din râs pentru a se întoarce la 
recitalul său. 

— „Are o minte ascuţită și este extrem de perspicace.” Nu am avut 
nicio obiectie la asta, după cum iti poţi închipui. Oricum, concluzia 
era așa: „Singurul său handicap constă în manierele și înfățișarea sa 
afectată...” 

Se uitase la Saffron. 

— Știu, draga mea, de ce a trebuit să fie atât de sălbatic cel care a 
făcut referatul? Dar era o schimbare simpatică la final: „...dar acestea 
tind să se atenueze”. Ei bine, cred că exact asta se întâmpla. Un lucru 
pe care un creator de modă îl înțelege foarte bine este noțiunea de 
comme il faut. În armată trebuie să fii măcelar si asta e tot. 


o EG C 


Saffron se cufunda mai adânc în amintirea acelei seri fericite. După 
cină, Amies o dusese la dans la Embassy Club pe Bond Street își aminti 
ca prin vis, între trezie si somn, cât de minunat se simtise să fie la brat 
cu Hardy Amies, purtând minunata ei rochie de mătase și dansând 
foxtrot, ştiind că nu trebuia să se îngrijoreze dacă ar fi făcut o mișcare 
nepotrivită, pentru că el nu i-ar fi cerut mai mult de un dans și de un 
sărut inocent. 

Ușa de la celula ei se deschise cu zgomot. Intră o femeie măruntă, 
cu o figură ascuţită, care purta o salopetă bărbătească, cu o centură 
peste talia groasă, și care aruncă o mână de zdrente murdare la 


picioarele lui Saffron. 

— Pune astea pe tine! lătră ea. 

Saffron se întinse după zdrente, care se dovediră a fi o rochie 
grosolană de iută cenușie. În partea din față avea pete maro. 

— Pete de sânge, spuse femeia. Nu ies la spălat. 

Saffron isi trase rochia peste cap și își vari brațele prin mânecile 
scurte. Materialul era aspru pe pielea ei. Asta e cea mai mică problemă, 
se gândi ea. 

Femeia se întoarse spre coridorul care trecea pe lângă celulă și 
strigă: 

— Prizoniera este pregătită! 

Intrară doi soldați. Unul dintre ei îi înmână femeii o bucată de 
țesătură neagră, pe care aceasta şi-o înfundă la brâu. După care îi 
dădu o pereche de catuse. 

— Mâinile! ordonă ea. 

Saffron își întinse braţele, cu încheieturile mâinilor apropiate, si nu 
opuse nicio rezistență. De acum înainte scopul ei era să fie cât de 
pasivă si de tăcută putea: să nu le dea inamicilor absolut nimic. 

Femeia scoase bucata de material negru de la brâu. Saffron văzu că 
era o glugă și în următoarea clipă simți cum îi era trasă peste cap, 
acoperindu-i fata si lăsând-o fără vedere. 

Simti cum femeia o prinse de umeri și cum o întoarse spre ușă. 

— Mergi! 

Saffron făcu câțiva pași înainte, ferindu-se ca să nu lovească un zid 
sau cadrul unei uși. 

— Stop! La stânga! Mergi! 

Comenzile continuară în vreme ce Saffron fu condusă afară din 
subsolul casei în aerul rece. Simti pietrele reci sub picioarele desculte, 
apoi fragmente dureroase de pietriș si pe urmă o bucată lungă de 
gazon îngheţat. Vântul tăios îi trecea prin rochie, de parcă ar fi fost în 
continuare goală. Nu avusese parte de mâncare sau apă de multe ore 
si, oricât încerca să rămână alertă din punct de vedere mental, era 
ametita din pricina epuizării. 

Se opriră. Saffron auzi cum se descuie și se deschise o ușă de metal. 
Fu împinsă înainte în vreme ce ușa era închisă și încuiată în urma ei. 
O aruncară pe un scaun de lemn, încheieturile îi fură eliberate de 
catuse, dar apoi legate strâns de brațele scaunului. De asemenea, îi 
legară gleznele de picioarele scaunului. Apoi cineva îi scoase gluga. 

Saffron deschise ochii, dar imediat fu orbită de o lumină puternică 
îndreptată spre ea. 

— Deschide ochii, lătră o voce. Ţine ochii deschiși. Dacă îi închizi, 
o să fii lovită. 

Saffron nu reuși să se abțină. Instinctul se dovedi mai puternic. 
Închise din nou ochii. 


Cineva o palmui. 

Se forță să-și țină ochii deschişi și să se uite spre sursa luminii. În 
spatele acesteia, putea să întrezărească o siluetă în umbră. Vorbea în 
engleză, cu o răutate rece și calmă. 

— Ah, deci... Permite-mi să mă prezint. Mă numesc Stark. Sunt 
ofițer în Geheime Staatspolizei sau Poliția Secretă. Probabil o cunoşti în 
forma abreviată: Gestapo. Viaţa ta este în mâinile mele. Eu decid dacă 
trăieşti sau mori. Eu hotărăsc dacă te tin trează sau te las să dormi. Te 
înfometez sau te hrănesc. Te tratez bine sau te torturez în moduri pe 
care nu ti le-ai putut niciodată imagina nici în cele mai întunecate 
coşmaruri ale tale. Nu ai putere, nu ai control asupra sorții tale... Cu o 
excepție. Dacă accepti să cooperezi, nu o să fii liberă, pentru că nu o 
să mai fii niciodată liberă. Dar o să poți să trăieşti ceva mai mult si, 
mai presus de toate, o să scapi de chinurile care iti vor fi provocate 
dacă nu vorbesti. 

Saffron își păstră fața lipsită de orice expresie. Până acum, lumina o 
orbise astfel încât abia mai putea discerne dacă avea ochii deschiși sau 
închiși. 

— Trebuie să înţelegi următorul lucru: nu ai drepturi, nu ești 
protejată de Convenţia de la Geneva sau conform altor reguli de 
război. Nu esti un soldat în uniformă. Esti un spion, un sabotor și un 
criminal. Din cauza ta au murit multi oameni buni. Sufletele lor urlă 
după răzbunare. Fii sigură că o să-i răzbun. Să începem. Cum te 
cheamă? 

Saffron se gândi la instructorul ei, sergentul Greenwood - un 
londonez mic, slab ca o scândură, dar teribil de dur, crescut pe străzile 
din estul Londrei - și la ce le spusese celor pe care îi antrena. 

— Vă puteţi şterge la fund cu numele, cu rangul si cu numărul de 
serie. Nu aveţi rang si nici număr de serie pentru că nu sunteți în 
armată și nu aveţi niciun nume, pentru că acoperirea voastră în 
misiune e o persoană care nici măcar nu există. Asa că n-aveţi ce să le 
spuneţi nenorocitilor de nemtalai, nu-i așa? Asa că tineti-va gura 
închisă și nu le spuneţi nimic. 

Rămase tăcută. Stark repetă întrebarea. 

— Cum te cheamă? 

Ea nu răspunse. 

De data asta primi o lovitură în plex, cu toată forța de care era în 
stare un bărbat. Pumnul îi scoase lui Saffron aerul din plămâni și o 
lăsă cu o senzaţie de greață, căutându-și respirația si răpusă de durere. 

Saffron își repetă în minte zicala preferată a sergentului 
Greenwood: Durerea nu-ţi poate face rău. Sau, cum spunea el: „durerea 
nu-ți face nic”. 

Raționamentul său era demn de un profesor de filosofie: 

— Acv’... un glonț poa’ să te rănească. Poa’ să te omoare. O 


baionetă in mate te poate nenoroci. Dar durerea, ce poa’ să facă ea? 
Durerea nu-i decat in minte. E o senzatie. Asta-i tot ce e. Nu-ti face 
‘nic... Vreau să spun, dacă esti prins de un nenorocit de nazist 
sângeros care-ţi smulge toate unghiile, una după alta. E dureros. La 
dracu’ da. Dar te omoară? Normal că nu. A murit cineva că i s-au 
smuls unghiile? Nimeni, aia e. Si asta tre’ să vă amintiţi, da? Naziștii 
ăştia nu vor să te omoare, nu-i asa? Nu atâta vreme cât cred că pot 
obține ceva de la tine. Asa că, atâta vreme cât nu le spuneți nimic - si 
vreau să spun ab-so-lut ni-mic - care-i lucru'cel mai rău care pot vă vi- 
l facă? Să vă tortureze, asta-i, si acum, împreună: „Durerea... nu-ți 
face... nic’!” 

Saffron nu le spuse nimic. 

Stark îi puse aceleași întrebări din nou si din nou: 

— Cum te cheamă? 

— Cum se numește comandantul tău? 

— Unde vă este baza? 

— Care iti erau instrucțiunile legate de contactarea mișcării de 
Rezistență? 

— Cine sunt agenţii tăi din zona asta? 

Dar ofițerul nu primi niciun singur răspuns. 

Oamenii lui o loviră pe Saffron cu pumnii și cu palmele până când 
fata ei ajunse brăzdată de tăieturi si umflată, iar corpul ei, de la vintre 
până sub sâni, era o masă vinetie, plină de vânătăi, însă ea tot nu 
spuse nimic. 

În cameră intrară doi soldaţi si unul dintre ei îi dădu jos gluga. 
Brusc, începu să cadă pe spate pentru că îi împinseseră scaunul de 
care era legată, dar, înainte să-și spargă capul de podeaua de ciment, o 
mână o prinse de ceafă și evita impactul. Îi veni să plângă de usurare. 
Câteva secunde mai târziu, îi turnară peste fata apă rece ca gheaţa, iar 
ea intră în panică, pentru că începea să se înece. Înainte să lesine, 
scaunul îi fu adus la poziția normală, iar ea vomită copios, icni si 
înghiți si mai multă apă când încercă să tragă putin aer prin gluga 
udă. O aruncară din nou pe podea și îi intră din nou apă prin nări și 
prin gură, până când toate simţurile îi dădură de veste că era pe 
punctul de a muri. Se gândi la dr. Maguire, un alt instructor, mai 
blând decât sergentul Greenwood, care îi explicase că instinctul de 
supraviețuire este cea mai profundă forță dintr-o creatură vie. Corpul 
nu vrea să moară. Trimite semnale de alarmă în momentul în care 
există posibilitatea de a se întâmpla așa ceva. Însă acele semnale sunt 
trimise cu mult înaintea morţii, pentru a-i oferi minții timp să 
organizeze o reacție la amenințarea la care este supusă. Cheia este să 
ai încredere în capacitatea de a rămâne viu și să nu fii indus în eroare 
de semnalele de alarmă. 

Saffron leșină de mai multe ori. Dar o ridicau de fiecare dată și își 


recapata cunostinta. 

Si tot nu spuse nimic. 

Viaţa ei ajunse redusă la un ciclu simplu si nemilos. Stark si încă un 
bărbat, Neuer, o interogau pe rând. Între aceste reprize, era dusă 
înapoi în celula ei. Atât celula, cât și camera de interogare erau fără 
ferestre, cu toate că luminile erau întotdeauna aprinse. Când era dusă 
la interogatoriu şi înapoi, avea gluga peste ochi. În curând, nu mai 
ştiu dacă era zi sau noapte, sau cât timp trecuse. 

O hrăneau din când în când, nu era sigură cât de des. Mâncarea, 
dacă putea fi numită așa, era întotdeauna aceeași: un blid cu un terci 
subțire cu o bucată de zgârci care, își imagina ea, trebuia să provină 
de la un animal oarecare, cu toate că nu era unul pe care să-l mai fi 
consumat înainte. Mai primea și o portie mică de pâine neagră si 
râncedă de secară. 

Când reuși să urineze in bolul de tinichea, constată că era cu sânge. 
Si nu o lăsau să doarmă nici măcar pentru o clipă. Era ametita de 
oboseală, halucinând între vis și trezie, ceea ce o făcea să nu mai facă 
distincție între cosmarurile din capul ei si cele din lumea reală. Mintea 
si simțurile începeau să o ia razna și tocmai această dezintegrare 
mentală treptată era cea care îi distrugea voinţa de a rezista. 

— Încearcă să rezisti timp de cel putin douăzeci si patru de ore, îi 
spusese doctorul Maguire. Asta le va da oamenilor noștri șansa să 
scape sau să-şi acopere urmele. Dacă reusesti patruzeci si opt de ore, 
asta le crește enorm șansele să nu fie descoperiţi, dar stim că iti cerem 
îngrozitor de mult încearcă pur și simplu să rezisti cât poți tu mai 
mult. Fiecare duce cât poate. 

Saffron încercase să reziste cât mai mult. Încercase atât de tare. Dar 
acum, când o târau spre camera de interogare ţinând-o de subsuori, 
fiindcă abia mai putea să se tina pe picioare, si cu atât mai putin să 
meargă, știa că era la limită, încă o bătaie și ar fi început să vorbească. 
Si nu ar fi fost din cauza loviturilor, ci pentru că avea nevoie să 
doarmă... chiar dacă ar fi fost somnul cel veșnic. 

O înșfăcară de păr şi o trântiră pe scaun. Îi legară mâinile si 
picioarele. 

Deschise ochii către lumina orbitoare, abia mai fiind în stare să-și 
mai tina capul drept. 

Stark își puse întrebările. 

Pentru ultima oară, Saffron îl sfidă. Apoi puterea o părăsi. Ochii i 
se închiseră... Bărbia îi căzu în piept. 


Si după aceea veni un moment in care isi dădu seama că funiile de 
la încheieturi si glezne îi erau dezlegate. Deschise ochii pe jumătate si 
văzu o mână care tinea o cană cu ceai cald. 

O voce care vorbea în engleză - semăna cu a sergentului 
Greenwood - spuse: 

— Uite aici, dragă. Da-o pe gât. O meriti. 

Privi înainte si lumina nu mai era, nici vreun ofițer Gestapo numit 
Stark care să stea în spatele ei; în schimb, îl văzu pe Jimmy Young, 
care stătea în picioare, iar din vocea lui răzbătu o emoție adevărată 
atunci când spuse: 

— Pentru numele lui Dumnezeu, Courtney, asta a fost cea mai 
curajoasă faptă pe care am văzut-o vreodată. Aproape șaptezeci și 
două de ore. Nimeni nu a mai rezistat atât de mult. 

— Îmi pare rău, domnişoară, spuse Greenwood. Doar ca să știi, nu 
mi-a plăcut să fac asta... Nimănui nu i-a plăcut. Dar a trebuit, vezi, 
pentru ca nenorocitii de naziști să nu poată niciodată să scoată ceva 
de la tine. 

Îi zâmbi plin de compătimire. 

— La naiba, draga mea, oi fi tu bogată ca regina din Saba și 
elegantă ca o vedetă, dar ești al dracului de dură. Mi-e milă dinainte 
de bietul neamt care ar încerca să te facă să vorbesti. 

Privi împrejur. 

— Haideţi, băieţi, urale pentru domnisoara Courtney. Hip-hip... 

Dar când primul „ura” răsună cu ecou în jurul camerei, Saffron se 
prăbuși pe podea. 

Soarele era aproape la orizont şi o briză rece, de primăvară 
timpurie, sufla peste rampa aeroportului Tempelhof din Berlin în timp 
ce doctorul Walther Hartmann urca cele câteva trepte până la usa 
avionului de transport Junkers Ju 52. Se opri şi atinse fuzelajul 
avionului Ju 52. Îi fusese întotdeauna teamă să zboare cu avionul si 
acum, că petrecuse mai mult timp ca niciodată în aer, isi dezvoltase 
superstitia de a atinge orice avion in care urca, precum un călăreț care 
isi mângâie calul pe care urmează să il incalece. 

Hartmann avea patruzeci si patru de ani. Nu era un individ 
impozant, avea o înălțime medie si o fata care fusese întotdeauna 
ştearsă, chiar si în tinerețe. Adaosul unei mustăți minimale, într-o 
formă ce-i făcea onoare Führer-ului, nu schimbase acest fapt. Purta 
nişte ochelari rotunzi, cu rame de baga si, cand isi dădu jos pălăria ca 
să intre in avion, i se văzu crestetul aproape chel. Dar, chiar dacă nu 


avea de partea lui o infatisare placuta, Hartmann se putea lauda cu 
oarecare putere. Pentru că era Secretar de Stat in Ministerul 
Teritoriilor Ocupate si îi raporta direct Ministrului, Alfred Rosenberg. 
Serviciul il ducea peste tot pe unde erau teritorii nou ocupate pe care 
Reich-ul le cucerise datorită invaziei Uniunii Sovietice. Distanța pe 
care trebuia s-o acopere, combinată cu slujba sa, erau rațiuni 
suficiente ca Hartmann să călătorească în cele mai bune condiții. 

Fu întâmpinat de un însoțitor de zbor în uniformă, care îl conduse 
până la locul său. Un avion Ju 52 standard isi transporta pasagerii in 
opt rânduri de câte două locuri, separate de un culoar central. Însă 
acest avion fusese modificat ca să fie utilizat de oficiali 
guvernamentali, chiar și de cei mai importanţi. La intrarea în partea 
din spate a cabinei, Hartmann descoperi două canapele tapitate cu 
piele rosie, poziționate pe lungime, una în fata celeilalte. insotitorul 
de zbor îl conduse pe Hartmann în următoarea zonă a cabinei, sala de 
conferinţe, în care patru fotolii înalte de piele erau aranjate în grupuri 
de câte două - unul pe direcția de zbor și celălalt în direcția opusă - cu 
o masă între ele. insotitorul de zbor îi oferi lui Hartmann unul dintre 
locurile aflate pe direcția de zbor. Vedea în fata o ușă care ducea la a 
treia zonă a cabinei, unde era un fotoliu mai mare și mai luxos 
asemănător cu cel în care tocmai se așezase, îndreptat spre coada 
avionului. Acela era într-adevăr un fotoliu potrivit pentru Fiihrer, iar 
pe Hartmann îl uimi faptul că omul pe care îl venera, căruia ii 
dedicase întreaga lui viata, ar fi putut călători chiar in acest avion. 

Gândul îl entuziasmă, însă fu copleșit de tensiunea nervoasă pe 
care i-o stârnea inevitabil intrarea într-un avion. Hartmann se opri 
pentru o clipă ca să respire încet și adânc de câteva ori, în felul în care 
se calma de obicei. Se gândi la ziua pe care o avea în fata. 

Avea să călătorească o mie de kilometri de la Berlin la Rivne, 
capitala administrativă a Reichskommissariat-ului din Ucraina, după 
cum fusese redenumită jumătatea sudică a teritoriului rus ocupat de 
naziști. Călătoria avea să dureze în jur de șapte ore, cu o oprire pentru 
realimentare. Sarcina lui la sosire era să se întâlnească cu 
Reichskommissar Erich Koch, stăpânul acestui domeniu vast, și cu mai 
mulți subordonați regionali ai acestuia, cu oficiali locali ai Reichsbahn 
- căile ferate de stat - si superiori atât din SS, cât si din Wehrmachtz. 
Programul lor avea in vedere pașii concreti necesari pentru a 
implementa o politică de protocol intitulată Wannsee Protocols. 
Aceasta era o problemă importantă și sensibilă, foarte importantă 
pentru Fiihrer, si necesita coordonare la cele mai înalte niveluri civile 
si militare. 

Hartmann incuviinta scurt cand insotitorul de zbor îl întrebă daca 
doreşte o cană de cafea înainte de decolare. Își așeză servieta pe masa 
din fața lui, o deschise și scoase un plic subțire pe care scria Streng 


Geheim, sau Ultra Secret. Continea doua documente. Primul era o 
copie a Protocolului, iar al doilea un comentariu detaliat al acestuia, 
pregatit de colegul sau, doctorul Georg Leibbrandt, care fusese prezent 
la conferinta organizata cu trei luni mai devreme, in 20 ianuarie 1942, 
unde fusese discutată si adoptată politica respectivă. Hartmann 
cunoștea deja fiecare detaliu al protocolului și toate observaţiile lui 
Leibbrandt. Dar era bine să treacă din nou prin ele. Nimic mai 
reconfortant decât să te duci la o întâlnire cu certitudinea că știi mai 
mult despre subiectul în cauza decât oricine altcineva. 

Hartmann luă servieta de pe masă și o așeză la picioare, începu să 
se uite peste titlurile paragrafelor legate de problema administrativă 
pentru care Protocolul propunea o soluţie definitivă. Aproape că o 
putea recita pe de rost, fiindcă o citise de atâtea ori și oricum lucrurile 
erau foarte clar stabilite acolo. Limbajul era sec, birocratic: 


Problema legată de emigrație a fost, mai târziu, nu doar o problemă germană, 
ci si una de care au fost obligate să se ocupe autorităţile ţărilor spre care a fost 
direcționat valul de emigranți. 


Era opt dimineaţa. Hartmann lucrase până târziu noaptea 
precedentă. Ochii începură să i se împăienjenească în timp ce continua 
să citească: 


Dificultăţile financiare, cum ar fi cererile diverselor guverne străine ca 
emigranții să prezinte sume mai mari de bani în momentul sosirii, lipsa spațiului de 
transport, restricţiile tot mai mari la permisele de intrare în tard sau anularea 
acestora au crescut într-un mod fără precedent dificultăţile legate de emigrație. 


Hartmann se întinse după cafeaua pe care i-o aşezase pe masă 
insotitorul de zbor, servită într-o cană cu farfurioară din cel mai fin 
porțelan. Voise cafeaua fără zahăr și lapte, și dădu pe gât dintr-odata 
băutura fierbinte și amară. Era pe punctul de a se întoarce la textul 
Protocolului, când atenţia îi fu distrasă de sosirea unui alt pasager. 
Hartmann se încruntă. Fusese asigurat că nu va fi deloc deranjat în 
timpul zborului. Aruncă o privire în lungul compartimentului, 
întrebându-se cine avea atâta influență încât să se urce într-un avion 
rezervat Ministerului. 

Nou-venitul era atât de înalt încât era nevoit să meargă înclinat pe 
culoar ca să nu dea cu capul de tavan. Când se aplecă, părul blond ii 
căzu peste sprâncene, iar el și-l dădu înapoi pe spate. Purta o uniformă 
Luftwaffeo si, dacă Hartmann își amintea corect, avea grad de 
Hauptmann, sau căpitan, ceea ce însemna probabil că era comandantul 
unei escadrile de aproximativ o duzină de avioane. Pe jachetă avea și 
o Cruce de Fier, Clasa întâi, mai multe decoraţii, insigna de pilot și 
insigna de Atac Terestru. Acestea sugerau un serviciu deosebit, chiar 
dacă nu excepţional, adus Patriei. Dar ultima decorație care-i atrase 


privirea lui Hartmann, cusută pe mâneca dreaptă a pilotului 
necunoscut, schimba totul. Era Crucea Germană de Aur, oferită pentru 
acte repetate de curaj, dar numai celor care aveau deja Crucea de Fier, 
Clasa întâi. 

Hartmann înţelese prezența bărbatului la bordul avionului. Era un 
erou al Forţelor Aeriene. Avionul Ju 52 era pilotat de personal 
Luftwaffe. Erau acolo ca să îl ducă oriunde voia să meargă. 

Hartmann se întoarse la cititul documentelor. 

Nou-venitul ocupă celălalt loc orientat spre direcția de zbor, lângă 
Hartmann, cu un spațiu de culoar de mai puţin de un metru între ei. 

— Bună dimineaţa, spuse el, ridicând vocea ca să fie auzit când 
porniră motoarele. 

Şi-i zâmbi lui Hartmann. 

Hartmann se uită la el. Avea un chip foarte frumos, dar în jurul 
ochilor gri avea riduri adânci, era încercănat și trăsăturile elegante îi 
erau încordate. În acele zile, Hartmann vedea peste tot oboseala pe 
fețele oamenilor. Privea si acum figura unui luptător care trăia cu prea 
mult stres si prea putin somn, aflat de luni de zile în luptă. 

— Bună ziua, răspunse Hartmann. Permiteti-ma să mă prezint Sunt 
doctor Walther Hartmann si am onoarea să fiu Secretar de Stat în 
Ministerul Teritoriilor Ocupate. 

Apoi Hartmann își permise o mică frivolitate. 

— Cum este expresia din zilele noastre?... v-aţi urcat la ocazie in 
avionul destinat zborului meu. 

Pilotul râse politicos. 

— Vă rog să mă iertati că am fost atât de necivilizat, spuse el. 

Avea un accent bavarez, însă rafinat, chiar aristocratic. 

— Cum de m-am gândit să mă urc la bordul avionului 
dumneavoastră fără să mă prezint? 

Îi întinse mâna. 

— Gerhard von Meerbach, la dispoziția dumneavoastră. Sunt 
căpitan de escadrilă în Luftwaffe. Dar presupun că v-aţi dat deja 
seama de asta. 


Gerhard nu se gândise niciodată la el ca la un războinic. Era de 
profesie arhitect. Voia să construiască, nu să distrugă. Visul său fusese 
acela de a folosi puterea imperiului industrial Meerbach pentru a clădi 
case ieftine și ușor de ridicat, pentru ca mahalalele să devină o 
poveste din trecut și pentru ca toată lumea din societatea germană să 
poată trăi în locuinţe curate, moderne și funcționale. 

Dar totul se schimbase după ce îi ajutase pe membrii familiei 
Solomons să fugă în Elveţia. SS-istii descoperiseră ce făcuse si, in 
ambianța febrilă a Germaniei începutului anilor treizeci, în care noul 
regim nazist schimba nu doar legile țării, ci întregul ei cadru moral, s- 
a considerat că era o încălcare a legii ceea ce făcuse Gerhard. Pe 
atunci, fratele său mai mare, Konrad, avansase în ierarhia SS și 
devenise asistentul personal al SS-Gruppenfiihrer-ului, Reinhard 
Heydrich, unul dintre cei mai puternici oameni din Reich. 

Konrad nu simtise niciodată dragoste frateasca fata de Gerhard. Ar 
fi fost fericit să-l vadă aruncat in lagărul de concentrare Dachau, care 
tocmai fusese deschis. În cele din urmă, totuşi, Heydrich însuși trăsese 
concluzia că, dacă punea lucrurile în balanţă, era mai mult de pierdut 
decât de câștigat din aruncarea în închisoare a lui Gerhard, 
descendent al uneia dintre dinastiile industriale cele mai proeminente 
din Reich. În schimb, îi dăduse o pedeapsă ceva mai subtilă. 

Gerhard, declarase Heydrich, avea să devină un bun cetăţean al 
Reich-ului. Fusese trimis să lucreze pentru Albert Speer, arhitectul 
personal al Fiihrer-ului, ca să ajute la planificarea clădirilor 
impunătoare din Germania, noul oraș ce avea să fie construit pe locul 
unde se afla Berlinul, pe care Adolf Hitler îl vedea ca fiind capitala 
Reich-ului său imperial. 

Gerhard fusese avertizat ca nici la lucru, nici în timpul lui liber, în 
discuţiile cu cunoscutii lui, să nu devieze vreodată de la ideologia 
nazistă. Dacă isi exprima o opinie, trebuia să fie în absolută 
conformitate cu vederile partidului. Când își ridica braţul și striga 
„Heil Hitler”. Trebuia să o facă cu un entuziasm sincer, pentru ca 
toată lumea să-l vadă. 

— iti vreau sufletul, spusese Heydrich. 

Apoi, ca să se asigure că a fost înțeles, detalie lucrurile, ca să fie cât 
mai clar cu putință: 

— Dacă mă sfidezi în orice fel, o să fii trimis la Dachau. Mai mult, 
toți prietenii tăi, foștii tăi colegi, femeile pe care le-ai iubit - oricine a 


avut de-a face cu tine - o să se trezească verificați până în pânzele albe 
de către Gestapo. O să fie arestaţi si interogati. Proprietăţile lor o sa 
fie perchezitionate. Si, dacă oamenii mei găsesc ceva, oricât ar fi de 
mărunt, care sugerează că aceste persoane ar fi împotriva regimului, o 
să te însoțească în lagărul de concentrare. 

Gerhard şi-ar fi riscat cu dragă inimă propria viata ca să-și respecte 
principiile, dar nu putea condamna împreună cu el atât de mulți 
oameni. Se fortase să joace un rol pe care îl detesta. Însă nu era totul 
pierdut, pentru că Heydrich îi ceruse un ultim semn vizibil care să 
confirme statutul de „nazist bun” al lui Gerhard. Îi ordonase să-și facă 
în vara aceea programul de antrenament ca rezervist Luftwaffe pentru 
ca, atunci când avea să vină vremea războiului, să fie pregătit să-și 
dea viața pentru al Treilea Reich. 

Ordinul fusese tot o parte din pedeapsă. Dar, din clipa în care luă 
în mâini maneta unui planor de antrenament, Gerhard se îndrăgostise 
de minunile zborului. În înaltul cerului, singur în carlingă, se simțea 
liber de toate verigile ce-l legau de pământ. Acolo, jos, trăia o 
minciună. Sus, era cu adevărat el însuși. Fără să ştie, Heydrich îi 
înmânase lui Gerhard von Meerbach un dar care avea să-i schimbe 
viaţa. 

Gerhard avea un talent natural pentru pilotaj. Toţi anii pe care și-i 
petrecuse ca pilot înainte de război îl pregătiseră pentru luptă. 
Intelegea ce putea obţine de la avionul său. Abia dacă avea nevoie de 
instrumentarul de zbor, pentru că putea să simtă cum anume reacționa 
un avion, cât mai putea să ofere si care îi erau limitările. Si, cu toate 
că dispretuia nazismul cu fiecare fibră a fapturii sale si îl ura încă si 
mai mult de fiecare dată când trebuia să salute cu „Heil Hitler”, 
Gerhard își iubea ţara, Germania care existase înainte de Hitler și care 
avea să fie după ce auto-intitulatul Fiihrer nu mai avea să fie altceva 
decât o notă în cărțile de istorie. 

Aceea era Germania pentru care lupta el si, ca pilot de război, 
putea să-și păstreze iluzia că era angajat într-o luptă onestă, un bărbat 
împotriva altuia, în ultimul ecou slab al unei tradiţii vechi al onoarei 
militare. Natura ocupaţiei de pilot de război însemna că trebuia să 
lupte la maximul abilităților sale doar ca să supraviețuiască. Nu 
existau adăposturi, ziduri după care să te ascunzi sau tranșee în care 
să sari. Gerhard lupta zburând. Si, mai presus de toate, supravietuia. 
Iesise neatins din asediul Poloniei din 1939, din invazia Franţei si din 
bătălia cu Marea Britanie din 1940, din luptele în Balcani și în Grecia 
din primăvara lui 1941 si din Operaţiunea Barbarossa, invazia Rusiei, 
care urmase. 

După ce Gerhard și camarazii săi escortaseră flotele de bombardiere 
care loviseră aerodroamele FAR din sudul Angliei, indreptandu-si apoi 
atenția asupra Londrei, dăduseră de piloți la fel de bine pregătiți ca si 


ei, zburând pe aparate care erau, din anumite puncte de vedere, 
superioare propriilor lor avioane Bf 109 Messerschmitt. Dar oriunde 
altundeva se bucurasera de o superioritate aeriană aproape totală. Si 
în acele prime luni din Rusia, misiunile lor nu arătau deloc ca o luptă 
împotriva unor egali, ci mai degrabă ca si când ar fi împușcat niște 
peşti înotând într-un butoi. 

Rușii aveau avioane îngrozitoare, tactici nepotrivite și, lucrul cel 
mai șocant pentru soldații Luftwaffe, multi dintre piloţii lor erau 
femei. Foloseau un tip de avion de luptă greu, numit Sturmovik10, ca 
să-și susțină trupele de la sol. Era cunoscut drept „tancul zburător” 
pentru cât era de încărcat cu muniţie, iar tunurile sale de 23 de mm 
erau la fel de puternice ca artileria antiaeriană. Din cauza aceasta, 
Sturmovik era ucigător pentru soldaţii germani de la sol, dar singura 
armă de care dispunea pentru a se apăra de un atac din aer era o 
singură mitralieră care opera în partea din spate a carlingii. 

Sovieticii își ţineau avioanele Sturmovik ca pe bombardiere, într-o 
formaţie pe care nu o puteau părăsi. Dacă erau atacate, zburau 
ordonat în continuare drept înainte, oricât de aproape se înființa un 
avion de luptă Luftwaffe. Ca să le străpungă armura, Gerhard și colegii 
săi piloți erau nevoiţi să tragă de foarte aproape. Dar știau că nu era 
aproape niciun risc să fii lovit dacă te apropiai si singurul pericol când 
distrugeai un Sturmovik era că explozia arunca în aer bucăţi ascuţite 
de oțel din armura nituită în toate direcţiile: acestea au dus la 
prăbușirea mai multor piloți germani și au distrus mai multe avioane 
Messerschmitt decât au făcut-o vreodată toate gloantele. Într-una 
dintre aceste lupte, Gerhard pierdu un avion din cauza schijelor 
produse de un Sturmovik, dar se retrase nevătămat și ateriză în spatele 
liniilor de front. În afară de asta, nu se alese cu nicio rană în vreme ce 
dobora tot mai multe avioane inamice; avea mai mult de patruzeci de 
avioane inamice prăbușite în luptă aeriană și tot atâtea distruse la sol. 
Demult renuntase să-i mai pese de toate aceste lucruri. Ucidea doar ca 
să poată să trăiască. Accepta medalie după medalie și promovare după 
promovare pentru că ajutau la slefuirea reputației sale. 

Iar lui Gerhard îi păsa de reputaţia sa. Zâmbea pentru fotografii în 
fata corespondentilor de război si se întorcea în patria natală pentru 
apariții publice, unde era tratat ca un star de cinema. Cu cât era văzut 
mai mult ca războinicul nazist perfect, cu atât mai ușor era să își 
ascundă adevăratele intenţii. 

Într-o zi, nu ştia cum și când, avea să găsească o cale să pună capăt 
tiraniei lui Hitler și să ajute la distrugerea Reich-ul nazist. 

Asa că, în timp ce Gerhard îi zâmbea cu amabilitate pasagerului pe 
care îl însoțea, prin minte îi trecea o idee periculoasă. Secretar de Stat 
Hartmann, vreau să vorbeşti. Trebuie să-mi spui secretele tale. 

— Sunteţi stresat? întrebă Gerhard, văzând încheieturile albite ale 
mâinilor lui Hartmann, strânse pe braţele scaunului lui înţeleg. Și eu 
îmi petrec toată viata în avioane, dar mă întreb uneori cum se face că 
o mașinărie care conţine mii de kilograme de metal și lemn și 
combustibil poate zbura. Dar zboară. 

Hartmann incuviinta. Frica lui era foarte evidentă. Gerhard îl privi 
în timp ce pilotul decola, luându-și zborul pe cerul prusac. Motoarele 
turate ridicau avionul Junkers sus în aer, dar nu era un avion de luptă. 
Pilotul trebuia să se străduie să câștige altitudine și exista întotdeauna 
acel moment când chiar și pasagerii experimentați se întrebau dacă 
efortul avea să fie cu succes. 

Hartmann aşteptă până când pilotul micsora unghiul de zbor si 
reduse activitatea motoarelor suficient încât conversaţia să devină 
posibilă. 

— O să ne ridicăm la o înălțime de croazieră de aproximativ patru 
mii de metri, poate ceva mai mult, îi spuse Gerhard, ca pe un fapt 
divers, învârtind încet cuțitul în rană. E distanță mare până jos, nu-i 
asa? Dar avioanele nu se prăbușesc din cer fără un motiv bun. Când 
pilotez într-o misiune de luptă, mă poate dobori un nenorocit de 
rusnac. Dar vă asigur că nimeni nu o să tragă în noi între Berlin și 
Rivne. Zburăm tot drumul deasupra propriului nostru teritoriu. Nu 
există posibilitatea de a ne întâlni cu avioane inamice. Deloc. 

Se uită iscoditor înspre Hartmann. 

— Mă credeţi, nu-i așa, Herr Doktor? 

Hartmann incuviinta. 

— Excelent! Acest Junkers este un avion bun și puternic. O să 
reziste la condiții dure. Dar ar putea fi prins într-un uragan sau într-o 
furtună ori într-un nor atât de dens încât pilotul nu poate vedea 
încotro se îndreaptă și ar putea să intre într-un munte. Totuși, am 
verificat prognoza meteo și o să avem cer senin, vânturi ușoare și 
vizibilitate perfectă tot drumul până la Rivne. Este liniștitor, nu-i asa? 

— Presupun, răspunse Hartmann. 

Plicul cu stampila Ultra Secret era perfect vizibil pe masă. 

— Ar putea să cedeze un motor. Asta este extrem de putin probabil, 
în special dacă a fost produs de către familia mea, dar s-ar putea 
întâmpla. 

Hartmann ridică din sprâncene. 

— Familia dumneavoastră? Vreti să spuneți că sunteți... 

— Din familia Meerbach? Da, bunicul meu a fondat compania și 
fratele meu mai mare, Konrad, conte de Meerbach, este în continuare 


presedintele board-ului, atunci cand nu isi vede de atributiunile sale in 
Schutzstaffeli1. S-ar putea să va fi întâlnit cu el in Berlin. Este unul 
dintre subalternii cei mai de încredere ai Obergruppenfiihrer-ului 
Heydrich. 

— Nu... nu... 

Hartmann avea privirea unui om care intelesese dintr-o data ca se 
afla în prezența unuia cu o putere mai mare decât a sa. 

— Dar, desigur, am auzit de el... si întotdeauna în termenii cei mai 
elogiosi. 

— Fratele meu este intr-adevar un om admirabil si un membru al 
Partidului National Socialist extrem de loial. Sunt sigur că el, mai mult 
decât oricine altcineva, ar vrea să vă asigure că acest avion bun, de 
fabricație germană, poate ușor zbura cu două motoare în loc de trei. 
Dar dacă cedează două motoare? Ei, atunci nu ar mai zbura atât de 
uşor, dar tot ar putea să ajungă la cel mai apropiat aerodrom. Dar 
dacă cedează toate cele trei motoare? În aproape zece ani de zboruri, 
n-am auzit niciodată să fi cedat trei motoare dintr-o dată, din motive 
pur mecanice. Dar nu vă îngrijoraţi, un avion aflat la altitudine mare 
poate plana mult înainte să atingă solul. Sunt sigur că pilotul ar găsi o 
bucată de drum unde să ne aducă înapoi la sol. Si, dacă nu se simte în 
stare, l-as ajuta cu plăcere. Mi s-a întâmplat să rămân fără combustibil 
după o misiune îndepărtată și să folosesc o autostradă ca pistă de 
aterizare. Am făcut asta o dată în Grecia. Am aterizat în fata unei 
coloane de Panzers care avansau spre Atena. Ofiţerul lor comandant a 
fost foarte supărat că le blocam calea. Foarte amuzant! 

Hartmann râse nervos. 

— Ştiu exact care este lucrul ce vă poate face să vă simtiti mai 
bine, spuse Gerhard. 

Îi făcu semn insotitorului de zbor să se apropie. 

— Fii băiat de treabă și fă-ne la amândoi o cafea tare, bună și 
dulce, si pune în fiecare cană o portie sănătoasă de schnapps. 

insotitorul de zbor zâmbi. 

— Sigur, domnule! 

— Bravo. 

Hartmann încercă să protesteze. 

— Asta vă va ajuta, vă promit, îl asigură Gerhard. Am zburat în 
aproape trei sute de misiuni de luptă și cred că cel puţin jumătate 
dintre ele au început cu o cană de cafea cu schnapps pe care am dat-o 
pe gât. Toţi facem asta. Te ajută să-ți începi ziua, primul lucru dintr-o 
dimineață rece, și iti tine de cald în aer. E al naibii de greu să pilotezi 
un 109 la mare altitudine. 

Când sosiră cafelele, Gerhard își ridică ceasca: 

— Un toast - pentru Fiihrer si pentru victorie. 

Gerhard îi făcu semn insotitorului de zbor să mai aducă două 


cafele. Apoi propuse un alt toast: 

— Moarte evreilor, bolsevicilor si tuturor inamicilor Reich-ului! 

Hartmann se vazu obligat sa participe la toast si bau cafeaua. 
Gerhard nu se simtea deloc ametit de alcool. Ca orice alt soldat 
german care luptase pe frontul rusesc, băuse un ocean de vodcă, 
fumase o mulțime de țigări și inghitise nenumărate tablete de Pervitin, 
pastilele cu metamfetamină pe care toți și le doreau pentru abilitatea 
acestora de a reduce oboseala, de a creşte vitalitatea și de a induce o 
senzație de curaj sălbatic. Corpul său era atât de obişnuit ca un 
narcotic sau altul să-i curgă prin vene, încât trebuia să ia o doză mare 
ca să aibă vreun efect asupra sa, însă Hartmann era un funcționar 
cuminte. Evident, nu era un băutor. Două doze sănătoase de schnapps 
la prima oră dimineața aveau să-l facă să lase garda jos și să-şi dezlege 
limba. 

— Deci, ceva aduce la Reichkommissariat-ul din Ucraina? întrebă 
Gerhard. În mod evident, este vorba de o problemă delicată, după cum 
pot să văd pe plicul pe care îl aveţi în fata. Permiteti-mi să ghicesc: 
munca dumneavoastră are de-a face cu eliminarea evreilor? 

Hartmann se uită la Gerhard. Își miji ochii. 

— Ce vă face să spuneţi asta? 

Gerhard zâmbi în timp ce dădea din umeri. 

— Mă simt obligat să păstrez secretul anumitor lucruri... dar am 
legături cu multi oameni în poziții înalte, după cum știți, si ma misc în 
anumite cercuri, iar unul este dedicat conversatiilor interesante despre 
chestiuni secrete. 

Adevarul era mult mai prozaic. Gerhard se intorsese in Germania ca 
să-și ia o permisie mult întârziată într-o perioadă in care nu prea era 
acțiune pe câmpul de luptă. Câtă vreme se aflase acolo, primise Steaua 
Germană și duse la îndeplinire câteva activități promoţionale pentru 
băieţii de propaganda din Berlin. Apoi coborâse în sud, in Bavaria, ca 
să ia parte la o întâlnire din cadrul Uzinei de Motoare Meerbach, la 
care era în continuare acționar și membru în consiliul de conducere, 
chiar dacă avea o parte mai mică și o influență mai redusă decât 
Konrad. 

După întâlnire, cei doi frați luaseră cina împreună în salonul privat 
al companiei. Konrad, care era mai agresiv si mai plin de ură atunci 
când era beat, dăduse pe gât o cantitate mare de vin. Gerhard îl 
provocase mai departe, spunând povești despre unele lupte aeriene și 
despre misiunile de atac la sol pentru care își primise cel mai recent 
premiu pentru curaj. Știa că lui Konrad avea să îi fie ciudă dacă i se 
reamintea de contrastul dintre linia de front pe care activa Gerhard și 
propria sa muncă de război, care era în cea mai mare parte dusă la 
îndeplinire din spatele unui birou. 

— Crezi că îi prostești pe toţi, nu-i așa, cu faptele astea ale tale de 


pilot exceptional? suierase Konrad. Ei, pe mine nu mă prostesti. Ştiu 
că esti comunist si că te dai după evrei. Asta ai fost dintotdeauna si nu 
te-ai schimbat, stiu asta. 

— Dacă sunt comunist, de ce mi-am ucis atâția camarazi ruși? La 
dracu', mi-am mânjit mâinile de sânge până la coate. 

— Nu-mi pasă câţi rusnaci ai doborât, în ochii mei esti tot un 
trădător mizerabil. 

— Spune-i asta lui Goebbels. El crede că sunt un erou. Scrie peste 
tot în ziarele de săptămâna asta. 

— Știu eu mai bine... 

Gerhard știa ce voia să spună. Trecuse aproape un an de când 
primise o scrisoare prin mijloacele sale obișnuite. Dar, în loc să 
conțină un mesaj plin de iubire de la Saffron, scrisoarea îl informase 
că iubita lui fusese ucisă într-un raid aerian. Fusese devastat și îi 
pierise orice dorință de a trăi până în clipa în care, din pură 
întâmplare, aflase, fără nicio umbră de îndoială, că Saffron era încă în 
viata. 

Nu fusese dificil să-și dea seama ce se întâmplase. Desi Konrad era 
căsătorit cu o altă femeie, și-o făcuse amantă pe Francesca von 
Schândorf. Pe Gerhard îl întrista foarte tare să descopere că o umpluse 
pe Chessi cu atâta ură încât alesese să-și bată joc de el. În străfundul 
inimii, era o femeie mult mai bună de atât. Dar, chiar dacă era dispusă 
să i se ofere lui Konrad ca un fel de formă perversă de răzbunare, îi 
spusese cu siguranță că fratele său se îndrăgostise de o englezoaică. 
Era o informaţie care putea să facă foarte mult rău. Gerhard era sigur 
că fratele său actionase în virtutea acestei informaţii și că găsise o 
modalitate de a intercepta scrisorile lui Saffron. 

Oricum, de atunci Gerhard fusese atent să nu mai transmită niciun 
indiciu că era conștient de faptul că Saffron trăia. Konrad nu putea să 
dezvăluie că el era autorul falselor rapoarte legate de moartea ei 
(Gerhard presupunea că și Saffron primise unul în legătură cu el). 
Acestea fuseseră actele private de răzbunare ale lui Konrad, ţinute 
ascunse chiar si de Heydrich, care încetase de multă vreme să se mai 
preocupe de subiectul Gerhard von Meerbach și care nu dorea ca 
subalternii săi să se gândească la altceva decât la îndatoririle lor 
oficiale. 

Gerhard nu mușcă momeala lui Konrad, așa că peste masa lor se 
lăsă tăcerea. Mâncau snitel vienez din vițel crescut pe propria lor 
moșie, cu piure de cartofi cu mult unt, varză murată și praz, toate de 
la fermele lor. În Germania aflată în război, acesta era un festin 
dincolo de cele mai sălbatice visuri ale celor mai mulți cetățeni ai 
Reich-ului, cărora le-ar fi scurs balele de poftă dacă l-ar fi văzut pe 
Konrad înfundându-și în gură o furculita plină de carne cu cartofi si 
curatand-o după aceea cu o inghititura de vin La Tache 1929, unul 


dintre cele mai bune vinuri rosii din lume. 

Konrad își ridică furculita si o indrepta spre Gerhard. 

— Nu ştii nimic, absolut nimic despre ce este cu adevărat acest 
Reich și despre ce o să devină. În timp ce tu te afli acolo, în noroiul, în 
zăpada si în rahatul din Rusia, eu sunt în Berlin, acolo unde se află 
puterea, și schimb destinele oamenilor. Și am o veste pentru tine, 
fratioare. Nu va trebui să te îngrijorezi pentru toţi prietenii tăi evrei in 
viitor, nu va mai trebui să cheltuiești banii familiei pentru animalele 
alea cu nas coroiat, si știi de ce? Pentru că nu o să mai fie niciunul! 

— Ce vrei să spui? întrebase Gerhard, cu toate că se temea că știa 
răspunsul. 

— Pentru că o să fie toți morţi, până la ultimul! declară triumfător 
Konrad. Înainte să se termine războiul, o să omorăm toți evreii din 
Europa, Rusia și nordul Africii. 

— Credeam că o să-i scoateţi din Reich. Să le dati un teritoriu al 
lor. 

— Asta a fost planul iniţial, dar nu o să funcționeze. Costă prea 
mult să-i mutăm, si apoi, unde să-i punem pe toți? Ştii despre câți 
jidani vorbim? 

— N-am nicio idee. 

— Hai, ghiceste. 

Gerhard nu spuse nimic. 

— Unsprezece milioane! Atatia trebuie să procesăm. Apropo, acesta 
este termenul oficial: „procesăm”. 

— Asta au făcut anul trecut la Babi Yar? Au „procesat”? 

Konrad își mesteca friptura cu îngândurarea exagerată a unui om 
beat. 

— Asta este o întrebare foarte interesantă, fratioare, într-adevăr 
foarte interesantă. De ce ai pomenit de Babi Yar? 

— În septembrie, am zburat peste o prăpastie, chiar la ieșirea din 
Kiev, în timp ce mă întorceam dintr-o misiune. Cred că am văzut cum 
impuscau oameni. Când am aterizat, m-am uitat pe o hartă și am 
văzut numele locului. Apoi am întrebat și mi s-a spus că au fost 
adunați evreii din tot orașul, dar că niciunul nu știa de ce. Am întors 
avionul și m-am uitat mai bine. Am văzut cum îi împușcau, Konrad. 
Bărbaţi despuiati si femei despuiate, toți insirati lângă o groapă 
imensă, cu bărbaţi cu arme în spatele lor. Erau împușcați, cădeau în 
groapă, apoi erau aliniati alții... Asta a fost Babi Yar. 

— Ei bine, acolo ai asistat la o adevărată performanţă. Dacă îmi 
amintesc corect... da, sunt destul de sigur că au fost omorâţi în jur de 
35.000 în două zile. O treabă bună, făcută de oameni buni și 
dedicați... 

Gerhard era atât de uluit încât nu găsi puterea să obiecteze. Mintea 
îi era ametita de numărul de oameni uciși... si în numai două zile! 


Reusi sa spuna: 

— Atunci, au mai fost si alte episoade ca Babi Yar? Si alte treburi 
bune făcute de oamenii ăştia buni si dedicați ai tai? 

— O, da, multe altele. Nu chiar la aceeași scară, ci mai multe 
acțiuni mai mici. Câteva sute eliminaţi aici, câteva mii acolo, se 
adună. Dar este prea încet, asta e problema. Și prea mulți dintre 
oamenii noștri sunt slabi. Îi asigurăm că fac o treabă importantă, că 
lumea este un loc mai bun și mai sănătos dacă eliminăm virusul 
evreiesc. Dar execuțiile nu le fac bine la moral si sunt scumpe. Ca 
metodă, este nevoie de prea mulți oameni și de prea multe gloanțe. Nu 
este suficient de eficientă. 

— O faci să pară ca o problemă de pe liniile tale de producţie. 

— De fapt, da, seamănă mult cu așa ceva. Și, la fel ca în industrie, 
si în această muncă avem nevoie să găsim soluţii la problemele 
noastre. Si acum am găsit-o: soluția finală la chestiunea evreiască. Stii, 
este găselnița lui Heydrich. Omul este un geniu, o inspiraţie pentru 
noi toți. El a gândit întreaga schemă. 

— Și care este soluţia finală? 

— Este planul prin care îi ucidem pe toți cei unsprezece milioane 
de evrei. Este un adevărat exemplu de pregătire, logistică, transport, 
procesare și eliminare. Nu o să-ţi spun cum anume o să fie realizat. 
Întreaga schemă este secretă. Dacă mă întrebi pe mine, este o tragedie. 
Una dintre cele mai măreţe înfăptuiri din istoria umanităţii si, totuși, 
nu poate fi înregistrată pentru posteritate. 

— De ce nu? De ce să nu fie înștiințată lumea în legătură cu 
realizarea asta? De ce să vă fie ruşine de așa ceva? 

— Nu este o problemă de rușine, ci de înțelegere. Prea mulți 
oameni din întreaga lume au fost induși în eroare să îi accepte pe 
evrei si chiar să îi valorizeze. Nu înțeleg nevoia eradicării. 

— Vrei să spui că ar obiecta la uciderea a unsprezece milioane de 
bărbaţi şi femei? Cerule mare! De ce ar face cineva așa ceva? 

Konrad se zgâi la Gerhard. 

— Râzi de mine, fratioare? Chestionezi voința Fiihrer-ului nostru? 
Esti suficient de nebun încât să sugerezi că este greșit ce facem? 

— Nu sugerez nimic. Voi o ţineţi secret. Mi-ai spus că esti îngrijorat 
despre ce va spune lumea. Mie mi se pare că voi sunteţi cei care aveţi 
îndoieli. 

Konrad făcu două-trei încercări să nege logica lui Gerhard, dar era 
prea beat, iar argumentele lui se pierdură într-o bolboroseală 
incoerentă. La scurtă vreme după aceea, Gerhard se ridică de la masă 
şi plecă înapoi la Berlin, cu capul învârtindu-i-se de ororile pe care 
tocmai i le spusese fratele său. Acum era într-un avion cu un tip de la 
Ministerul Teritoriilor Ocupate, care se îndrepta spre Rivne pentru a 
purta discuţii la nivel înalt despre o problemă ultrasecretă. Într-un 


razboi erau multe secrete, dar Gerhard avea sentimentul ca stia despre 
ce era vorba în hârtiile din fata lui. 

Se aplecă peste culoar în așa fel încât capul să i se apropie de cel al 
lui Hartmann și-l întrebă în soapta: 

— Spuneti-mi deci, așa, ca de la bărbat la bărbat, ce părere aveţi în 
legătură cu soluţia finală pentru problema evreiască? 

Primul gând al doctorului Hartmann fu următorul: E un fel de test? 
Dar, dacă ar fi fost asa, pentru ce era testat? Ar fi trebuit să-și 
dovedească discretia refuzând să spună vreun cuvânt despre rezultatul 
Conferinţei Wannsee12 sau ar fi trebuit să-și demonstreze loialitatea 
afirmandu-si sprijinul pentru planurile pe care Heydrich si subalternul 
său, Adolf Eichmann, le prezentaseră în faţa unui public uluit? Poate 
că von Meerbach nu ascundea nimic. Poate că era într-adevăr un erou 
plin de decoraţii care aparținea uneia dintre cele mai bogate, mai bine 
conectate și mai loiale familii pro naziste din Reich și care se întâmpla 
să-l flateze pe un funcționar ministerial cerându-i părerea. 

Hartmann trase aer în piept. 

— Cred că soluţia finală este o încercare extraordinară, de 
importanţă vitală si sunt onorat să joc un rol minor, însă, din anumite 
puncte de vedere, semnificativ, în punerea sa în aplicare, răspunse el. 

Von Meerbach incuviinta. 

— Daca permiteti teritoriilor ocupate să-şi joace din plin rolul in 
operațiune, atunci sunt sigur că sunteți, într-adevăr, dacă îmi 
permiteti să vorbesc ca un inginer, o rotita vitală în întreaga 
mașinărie. 

— Mulţumesc, domnule căpitan, cu siguranță o să mă străduiesc sa 
fac întocmai. 

— Un singur aspect mă intrigă. Am fost martor al, hm, operaţiunii 
de procesare de la Babi Yar din septembrie anul trecut, când escadrila 
mea îşi avea baza acolo. În acel caz, s-a folosit metoda de împușcare 
tradițională, dar presupun că s-au găsit soluţii noi pentru această 
operaţiune. 

— O, da. Am terminat construirea unui număr de instalaţii ce 
transformă procesul pe care unii l-ar putea numi muncă manuală într- 
o formă industrială care nu necesită, în mare parte, niciun fel de 
personal; adică scoatem din ecuație factorul uman. 

— Îmi imaginez că trebuie să fie mult mai eficient. 

— Este. 

— Și e și mai uman, adăugă von Meerbach. Vreau să spun, în ceea 


ce priveşte reducerea poverii pe care o simt cei cărora li s-a cerut 
înainte să facă toată munca. 

— Din câte am înțeles, Reichsfiihrer Himmler a fost profund afectat 
de povara pusă pe umerii oamenilor săi din SS și ai personalului 
auxiliar care i-a asistat. 

Von Meerbach incuviinta gânditor. 

— Asta spune multe despre Reichsftihrer. Stiu ca fratele meu il 
admira foarte mult. 

— Si pe buna dreptate. 

Hartmann era multumit de directia in care se indrepta conversatia. 
Simtea că se acoperise în fata oricărei posibilităţi ca discuţia să fi fost 
întoarsă împotriva lui. De fapt, nu oferise niciun detaliu operațional 
specific. Cu toate astea, își afișa entuziasmul pentru metodă și 
răspunsese la întrebările căpitanului de escadrilă von Meerbach. Așa 
că decise să fie mai îndrăzneţ. 

— Aș putea să vă întreb, domnule căpitan, dacă vi se cere să vă 
intoarceti imediat înapoi la unitate? 

Von Meerbach ridică din umeri. 

— Probabil că ar trebui să mă întorc. Nu-mi place să mă gândesc ce 
pun la cale oamenii mei în absența mea. 

Hartmann decise că, în acel punct, un hohot de râs era o reacție 
potrivită. 

— Dar nu sunt așteptat oficial la post decât peste două zile, 
continuă von Meerbach. Mi-am alocat câteva zile pentru călătoria din 
Berlin înapoi pe front. Însă, mulțumită acestui zbor, am câștigat foarte 
mult timp. De ce mă întrebaţi? 

— Se întâmplă că știu că o să aibă loc o demonstraţie practică 
mâine într-un sat de lângă Rivne. Una dintre noile noastre unități 
mobile va fi pornită. Ati dori să mă însoţiţi și să asistați? 

— Va mulțumesc, Herr Doktor. As aprecia o asemenea oportunitate. 

— În acest caz, o să aranjez să fiți adăugat pe lista de inspecţie. O 
să vă ofer mai multe detalii odată ce o să ajungem în Rivne. Până 
atunci, vă rog să mă scuzati. Am mult de lucru și trebuie să termin. 

Von Meerbach îi dărui unul dintre zâmbetele sale de star de 
cinema. 

— Dragă domnule Hartmann, firește, vă rog să nu vă simtiti 
deranjat de prezența mea. 


Fusese intr-adevar un intrerupator de semnal de ceata, declansat de 
roțile unei locomotive cu aburi. Dar restul încărcăturii pe care Saffron 
o puse pe șine era compusă dintr-un pachet mare de argilă de 
modelat. Iar trenul de la Fort William la Mallaig care trebuia oprit nu 
era plin cu soldați Waffen-SS care călătoreau prin Europa ocupată, ci 
era, de fapt, gol. 

Tot astfel, soldaţii care trecuseră în fugă pe lângă ascun- zătoarea 
lui Saffron de deasupra debleului erau colegii ei de pe Baker Street, 
îmbrăcaţi în uniforme germane, iar cuplul pe lângă care a trebuit să 
treacă fără să fie observată era format dintr-un soldat și o localnică. 
Nu aveau nici cea mai mică idee că fuseseră priviți în timp ce făceau 
dragoste, fiindcă Saffron trecuse discret în raportul ei peste aceste 
activități, nevrând să-i bage pe vreunul dintre ei în necaz. 

Casa de pe malul mării pe lângă care trecuse în fugă Saffron în 
drumul ei spre debarcader, unde se presupunea că o aștepta omul din 
Rezistență, era, de fapt, Arisaig House, pe coasta de vest a Scoției, la o 
scurtă distanţă cu feribotul de insulele Eigg, Rum si Skye. Aici se afla 
sediul operațiunilor de antrenament ale filierei Baker Street din nordul 
Scoției. În apropiere, se aflau câteva case de tara, împrăștiate printr- 
un peisaj minunat cu lacuri, dealuri și plaje sălbatice și goale. Fuseseră 
rechizitionate pentru cazare si antrenament atât pentru agenții 
britanici din Baker Street, cât și pentru cei din Britania, Cehoslovacia, 
Norvegia sau din alte tari europene aflate acum sub control nazist. 

Stâncăria si grădina peste care alergase, copacii, gardul, până si 
poteca plină de buruieni dintre grădină si plajă, unde călcase greșit si 
se împotmolise în noroi, erau toate ale proprietăţii Arisaig House. Si la 
fel erau si cele două căsuțe de cărămidă la care se ajungea pe o cărare 
de pe pajiştea care fusese o pășune pentru vite, construite ca să fie 
folosite de personalul de pe Baker Street: una pentru depozitarea 
munițiilor, cealaltă pentru antrenamente de rezistenţă la interogatorii. 

Saffron fusese cazată în Garramore, o casă de vânătoare victoriană 
aflată la trei mile spre nord de Arisaig, la o oarecare distanță de 
nisipurile înghețate ale plajei Camusdarach. Însă, după cele trei zile de 
interogatoriu brutal, starea ei fu considerată suficient de gravă încât 
să fie cazată într-o încăpere din casa principală, unde doctorul 
Maguire o putea supraveghea. Nu părea să aibă nevoie de vreun 
tratament urgent, ceea ce ar fi fost imposibil, întrucât cel mai 
apropiat spital se afla la treizeci și cinci de mile depărtare, în Fort 


William. Totuși, exista o posibilitate să fi suferit sângerări interne și, 
chiar dacă nu patise asta, câteva zile de odihnă și recuperare erau cu 
siguranţă potrivite. 

După chinurile suferite în pivniţă si în camera de interogare, noile 
condiții de cazare ale lui Saffron erau mai pe gustul ei. Arisaig House 
fusese ridicată în 1863 ca o casă de vânătoare, construită pentru un 
industriaș bogat din Midlands la o scară mai mare decât Garramore 
sau orice altă proprietate locală. Rămăsese neschimbată timp de 
şaptezeci de ani până când un incendiu provocase atâtea stricăciuni 
încât interiorul casei trebuise reconstruit. Munca fusese dusă la 
îndeplinire la cele mai înalte standarde din 1930. Dormitoarele 
principale aveau fiecare băile lor luxoase. Era peste tot electricitate, 
alimentată de la generatoarele casei, de vreme ce rețeaua electrică nu 
ajunsese în acel colt îndepărtat al Scoției. Sistemul de încălzire 
centrală făcea ca Arisaig să fie imună la frigul care, după cum 
descoperise Saffron spre amuzamentul ei prima oară când ajunsese în 
Marea Britanie, încă domnea până și în cele mai impunătoare case din 
tara. 

I se dăduse un dormitor pe unul dintre colțurile de la primul etaj, 
cu ferestre pe două laturi. Ferestrele din partea opusă patului ofereau 
o vedere spre mare, peste o mică grădină de trandafiri, care, împreună 
cu pajiștile și copacii, i-ar fi oferit săptămâni întregi inspirație unui 
pictor. Fereastra din partea dreaptă a patului și o alta, din baie, 
dădeau într-o curte mică, în care se desfășura o activitate constantă a 
personalului si a recrutilor de pe Baker Street, care își vedeau 
neobositi de treburile lor. 

Patul era mare și extrem de confortabil. Cada din baie era adâncă și 
i se spusese să facă lungi băi în apă caldă, ca să-și relaxeze mușchii 
maltratati. Si mâncarea era excelentă, pentru că erau alocate ratii mai 
bune Scolilor de Antrenamente Speciale, după cum erau numite 
formal Arisaig si clădirile înconjurătoare, iar grădina mare de legume 
de lângă casă și căprioarele, potârnichile, somonul și fructele de mare 
din împrejurimi ofereau o varietate splendidă de ingrediente 
proaspete delicioase. 

Pe Saffron încă o dureau fata și trupul, iar brutalitatea 
tratamentului de care avusese parte se relua în coşmaruri ce o trezeau 
de câteva ori pe noapte, cu pulsul luând-o razna, cu corpul ud de 
transpiratie si cu ochii larg deschisi de groază. Dar se aștepta ca asta 
să facă parte din munca pentru care se oferise voluntar. Putina odihnă 
liniștită într-un lux de vis era un bonus neașteptat, iar ea era hotărâtă 
să se bucure din plin de el. 

Starea i se îmbunătăţi în a doua dimineaţă, când infirmiera care se 
ocupa de ea intră în cameră cu o tavă cu ceai, câțiva biscuiţi de casa si 
un teanc mare de scrisori și vederi de la ceilalți membri de pe Baker 


Street, care o felicitau pentru reușita ei si îi doreau o recuperare 
rapidă. Unul dintre mesaje părea să vină de și mai departe. 

Scrisoarea avea în antet o svastică în relief, înconjurată de o 
coroană de lauri, sub care era tipărită adresa Cancelariei Reich de pe 
Wilhelmstrasse 77, Berlin-Mitte. Cuvintele de mai jos erau scrise de 
mână cu o caligrafie ascuţită si dreaptă pe care o lume întreaga 
învățase să o recunoască. 


Dragă Frăulein Courtney, 

te rog pentru engleza mea proastă scuzele acceptă. Însă gloriosul meu destin 
cere mie scrisoarea asta să-ți scriu, atât de impresionat sunt de rezistența 
prelungită la interogatoriu (si în engleză este un singur cuvânt, nu-i asa??). 

Prietenii mei Herr Goring și Herr Himmler sunt amândoi de acord. Trebuie să 
spun, dragul de Himmi e asa un om amuzant, o să-ți placă când o să-l cunoşti. 
Dacă nu, o să ordon să fii împuşcată. 

Și doctorul Goebbels este nebun după tine. Mă roagă să te asigur că nu e 
adevărat ce spune cântecul că „nu are coaie”. Spune că are două și că sunt mari și 
foarte păroase. 

Și eu am două. Nu unul, asta e o minciună sfruntată. Trebuie să mă fac clar 
înţeles. 

De asemenea, Eva iti trimite dragostea ei, deși crize de furie multe face pentru 
că toată lumea spune că ești mai atrăgătoare decât ea. (Sunt de acord. Dar să nu-i 
spui Evei). 

Complimente, 

Adolf Hitler 


Saffron înţelese imediat că hârtia cu antet era autentică și că nici 
măcar Fiihrer-ul însuşi n-ar fi putut să spună că nu fusese mâna lui cea 
care scrisese scrisoarea. Însă identitatea autorului ieșea în evidență în 
litere mici pe spatele scrisorii: „După cum a fost dictată 
Falsificatorului”. 

Saffron râse. Falsificatorul, după cum era cunoscut peste tot, era un 
omulet ciudat care îi învăța pe agenţi secretele întunecate ale 
inselaciunii, ale spionajului și ale falsificării. Era întotdeauna îmbrăcat 
impecabil si cumva slugarnic, ca un manager de hotel prea atent sau 
ca un asistent de vânzări dintr-un magazin elegant de haine pentru 
bărbaţi. Însă devenise curând clar că avea o minte fermă, un ochi 
atent si un ciudat simț al umorului. Din acel punct de vedere, aparența 
sa blajină era încă o modalitate prin care îi înșela pe oameni. Toată 
lumea presupunea că era un fost infractor, specializat în fraude sau 
escrocherii, cu toate că nimeni nu îndrăznise să-l întrebe în față. 

Oricum şi-ar fi dobândit abilitățile, Falsificatorul era un artizan 
remarcabil. Venea întotdeauna la cursuri cu o servietă plină cu mai 
multe sticle de cerneală de diverse culori și origini, împreună cu o 
selecție vastă de stilouri, creioane, tipuri de ceară de sigiliu, cutitase si 
radiere. Cu acestea, își învăţa elevii cum să falsifice semnături, cum să 
creeze documente „oficiale” credibile în așa fel încât chiar și cel mai 


neîndemânatic să fie in stare să creeze, să spunem, un permis de 
trecere suficient de bun încât să înșele un controlor ocupat dintr-un 
tren vechi și prost iluminat si să modifice hârtii originale în avantajul 
lui. Învăţau si cum să scoată o scrisoare dintr-un plic, să o citească si 
să o pună înapoi fără să lase niciun fel de urmă. 

Falsificatorul convingea membrii fiecărui grup nou de cadeți că le 
merita atenția învățând să imite perfect scrisul de mână al fiecăruia 
într-o săptămână de la prima lecţie. De fapt, după ce citise scrisoarea 
semnată Hitler, Saffron se întrebă dacă nu cumva Falsificatorul le 
scrisese şi pe celelalte. 

Spre satisfacția ei, următoarele minute îi dovediră că toate celelalte 
semnături de la finalul mesajelor erau autentice. Ultimul mesaj era de 
la cadetii cehi, din Traigh House. Cehii erau foarte placuti de ceilalți 
agenți de pe Baker Street si de oamenii locului pentru determinarea 
lor de a-și elibera tara de cotropitorii naziști si pentru veselia lor. O 
singură privire aruncată peste comentariile nebunesti si peste desenele 
stridente scrijelite pe cartea poștală a cehilor fu de ajuns să o convingă 
pe Saffron că nici măcar Falsificatorul nu ar fi putut inventa o 
asemenea exuberanta. 

Simtindu-se încurajată de aceste gânduri bune, Saffron decise că ar 
fi o idee bună dacă ar ajunge la zi cu unele dintre studiile sale. Ceruse 
să i se aducă din biblioteca din Arisaig House două cărți. Acestea se 
intitulau: In-All Fighting de W. E. Fairbairn si Shooting to Live, tot de 
Fairbairn, însă împreună cu un anumit E.A. Skyes. Din multe puncte 
de vedere, cartile aveau acelasi ton general ca orice manual de 
instructiuni produs de autori englezi pentru barbatii si femeile din tara 
lor. 

Cartile ofereau un set de instructiuni inteligente, acompaniate de 
ilustraţii clare și scrise într-un stil care lăsa să se ghicească un autor cu 
experiență, aflat într-o poziție de autoritate. Dacă ar fi cerut un 
manual practic de îngrijire la domiciliu sau un ghid pentru plantarea 
spaţiilor verzi, Saffron s-ar fi întâlnit cu același stil si ton. Însă aceste 
două cărți erau foarte diferite. Erau inspirate de experienţele pe care 
aceşti doi bărbaţi le avuseseră ca polițiști în lupta cu bande din 
Shanghai, cel mai periculos oraș din lume în anii douăzeci și treizeci. 
Erau cele mai bune ghiduri scrise vreodată pe tema autoapărării și a 
uciderii unui oponent într-un mod cât mai eficient posibil. Autorii 
erau instructorii principali de la Arisaig în trasul cu arma și lupta corp 
la corp sau, după cum preferau să o numească, „ucidere în liniște” Mai 
mult decât oricine altcineva din organizația Baker Street, Fairbairn și 
Skyes erau responsabili cu transformarea viitorilor agenţi din civili 
inocenți în asasini antrenați. 

Nu se poate spune că aceste cărți aveau o temă amuzantă, dar 
aveau aspecte deloc sumbre, chiar dacă umorul nu era întotdeauna 


intentionat. 

Saffron citi primele sectiuni din All-In Fighting. Acestea il invatau pe 
cititor cum să lovească cu muchia palmei, cu cizma si genunchiul si 
cum să scape dintr-o varietate de imobilizări, inclusiv dacă era 
strangulat sau imobilizat de inamic. Apoi observă ceva. 

Se duse înapoi la începutul cărții și, dând paginile, căută același 
cuvânt, numărând pentru sine însăși si chicotind în timp ce făcea asta. 
Absorbită, nici nu observă că ușa se deschise și că înăuntru intrară doi 
bărbaţi: erau chiar Fairbairn și Skyes. 

La prima vedere, nu erau deloc candidaţi evidenti la titlul de cei 
mai duri si mai periculoși asasini din lume. Erau amândoi scunzi si cu 
ochelari, cu vârste spre şaizeci de ani. Păreau mai degrabă o pereche 
de vicari ai Bisericii Anglicane sau niște comedianti de cabaret iesiti la 
pensie. Skyes avea un zâmbet prietenos, cu gropite, si doar dacă te 
uitai la el mai atent îi vedeai încăpățânarea de buldog a maxilarelor si 
grosimea gâtului. Fairbairn era cunoscut în general ca „șmecherul din 
Shanghai”. Avea o fata mai prelungă si mai îngustă decât Skyes, cu 
riduri adânci care îi defineau obrajii supti. Cele mai proeminente 
trăsături ale sale erau un nas care fusese spart de atât de multe ori 
încât medicii renuntasera să-l mai repare si o cicatrice care se întindea 
de la bărbie, de-a lungul liniei maxilarului, până la baza urechii 
stângi. 

Skyes îşi duse mâna la gură și tusi. 

Saffron privi in sus si imaginea instructorilor, aflați amândoi în 
uniforme de luptă, cu gradele de căpitan pe umăr, o făcu să se simtă 
de parcă ar fi fost din nou în internatul școlii Roedean13, prinsă citind 
sub pătură de pedagoga care făcea de gardă. 

— Ah, bună ziua, domnule... bună ziua, căpitane Fairbairn. 

Se strădui să-și depășească surpriza si se ridică în capul oaselor in 
pat. 

— Ce frumos din partea dumneavoastră să veniți să mă vedeți. 
Tocmai citeam cartea căpitanului Fairbairn. 

— Pari să o găsești destul de amuzantă, domnişoară Courtney, 
observă sec Skyes. Trebuie să spun că nu a fost intenționat. 

— Îmi pare rău, spuse ea. Mă distram socotind de câte ori este 
sfătuit cititorul să-şi bage genunchiul în testiculele oponentului sau să 
le apuce. Am numărat de șapte sau opt ori în primele pagini, 
împreună cu câteva ilustrații foarte descriptive. 

Skyes se încruntă de parcă aceasta ar fi fost o glumă pe care nu o 
mai auzise niciodată. 

— Ei bine, presupun că o femeie poate considera chestia asta mai 
distractivă decât un bărbat. Majoritatea tipilor se crispează numai 
când se gândesc la așa ceva. 

Până în acel moment, Fairbairn nu spusese nici măcar două 


cuvinte. Acum, însă, simţi nevoia să vorbească. 

— Femeile sunt luptători mai buni, dacă le antrenezi cum se 
cuvine. 

— De ce spuneţi asta, domnule? întrebă Saffron. 

Fairbairn se lansă în ceea ce era pentru el un monolog lung: 

— Unu: femeile acceptă instrucțiunile mai bine decât bărbații. 
Bărbaţii cred întotdeauna că ei știu mai bine, cred că știu deja cum să 
lupte. O prostie. Doi: femeile sunt mai nemiloase decât bărbaţii, nu au 
scrupule. Trei: femeile nu joacă crichet. N-au capul plin cu prostii 
despre cum să lupte onorabil, cum să joace după reguli sau cum să-i 
dea adversarului o șansă. Când este un război în desfășurare, onoarea 
nu-i bună la nimic, orice ar spune idiotii ăia de la Oficiul de Război. 

Printre superiori, exista părerea că felul cum erau învățați să lupte 
agenții SOE14 era neonorabil. Această opinie irita de fiecare data pe 
oricine de pe Baker Street. Saffron era de partea lui Fairbairn. Ideea că 
lupta era un fel de joc, jucat după regulile unor gentlemeni, i se părea 
absurdă. 

— Trebuie să înţeleagă toată lumea că, atunci când ai de-a face cu 
un inamic nemilos care și-a exprimat intenţia de a şterge de pe fata 
pământului această națiune, nu mai există loc de scrupule sau retineri 
în legătură cu metodele folosite pentru a-l opri, spuse ea, recitând 
cuvintele din introducerea la All-In Fighting. Vedeţi, domnule, sunt atât 
de mult de acord cu dumneavoastră, încât am invatat-o pe de rost. 

Fairbairn incuviinta. 

— Ai crescut in Africa, nu-i asa? 

— Da, domnule. 

— Esti obisnuita sa vezi violenta naturii. 

— Da, domnule. 

— Îndrăznesc să spun ca băștinașii de acolo nu dau înapoi când 
luptă. 

— Nu mai luptă atât de mult cât obișnuiau să lupte sau atât de 
mult cât ar vrea, spuse Saffron. Nu îi lăsam noi. Am crescut aproape 
de o populaţie de masai, domnule. Sunt oameni minunati. Manyoro, 
şeful tribului local, a fost sergentul de pluton al tatălui meu în Kings 
African Rifles. Ştie cum să lupte în stilul nostru. 

Skyes aplaudă mulțumit. 

— Fairbairn, eu cred că s-ar descurca de minune în Shanghai. 
Oricine din Triadă ar înțelege perfect atitudinea asta. 

Fairbairn incuviinta. 

— Fara milă, fără jumătăţi de măsură. Singura dezonoare este să fii 
înfrânt, să fugi, să arăţi slăbiciune. 

Saffron incuviinta la rândul ei. 

— Manyoro ar fi de acord cu dumneavoastra, domnule. Masaii sunt 
crescuţi să se lupte cu leii doar cu un scut si o suliță. Tata spune ca 


sunt cei mai curajoși oameni de pe pământ. 

Fairbairn incuviinta, gânditor, după care spuse: 

— Am auzit de povestea de la Cairo. Cu unchiul tău care lucra ca 
spion pentru germani... am auzit că a trebuit să te ocupi de el. L-ai 
ucis, ai făcut să pară că a fost autoapărare. 

Unchiul Francis o luase razna și, cu toate că era din familie, se 
lăsase cu vărsare de sânge. 

Saffron oftă, întrebându-se când avea să fie în stare să scape de 
amintirea faptei violente pe care o comisese. Când războiul asta oribil 
se va termina, cred. Pastrandu-si o expresie neutră, spuse: 

— Da, domnule. 

— Bună treabă. Demonstrează ce spuneam despre femei, ce zici, 
Skyes? 

— Da! Ceea ce m-a șocat a fost că treaba a fost făcută fără niciun 
pic de antrenament. Îmi dau seama de ce te-ai adaptat pe Baker Street 
cum nu se poate mai bine, domnisoara Courtney. 

— Nu sunt sigură că majoritatea fetelor ar lua asta drept un 
compliment, domnule. Sugerează mai degrabă că am o înclinație 
naturală spre crimă. 

— Exact, spuse Fairbairn. Tocmai ce căutăm. Trebuie să câștigăm 
războiul. 

— Nu mai există loc de scrupule sau retineri, spuse Saffron. 

Fairbairn incuviinta cu un semn din cap; nu mai era nevoie să 
vorbească. 

— Văd că ai și manualul nostru pentru folosirea armelor de foc, 
observă Skyes. 

— Da, domnule. 

— Ei, sunt sigur că nu ai nevoie de mine să-ți spun că esti un 
trăgător de primă mână. Îndrăznesc să spun că ai făcut de ruşine 
destui băieţi la vânătoarea de potârnichi. 

— Câţiva, domnule. 

— Mai multi, sunt sigur. Dar nu uita că este o diferență mare între 
a îndrepta o armă cu alice spre o pasăre care nu poate trage în tine și 
a fi într-o luptă directă cu un oponent înarmat. 

— Da, domnule. 

— Nu are rost să stai prea mult să tintesti; nu e timp de așa ceva. 

Skyes si Fairbairn își învățau elevii două reguli fundamentale. 
Prima: loveste-ti întotdeauna oponentul cu palma deschisă, în loc să-ţi 
folosești pumnul. A doua: trage întotdeauna cât se poate de repede, 
urmându-ți instinctul. 

— Înţeleg, domnule, îl asigură Saffron. Mă uit pur şi simplu la 
ţintă, am încredere că mâna o să-mi urmeze ochiul și trag de două ori. 

— Da, lovitura dublă. 

— Nu e nevoie să-i dai lecţii, Skyes. Fata a dovedit deja că poate, 


spuse Fairbairn. 

— Ai dreptate, bătrâne. Oricum, trebuie să mergem... 

Skyes era pe punctul să plece, când se opri o clipă. 

— Fairbairn, as spune că nu ne-am dezvăluit motivul vizitei Saffron 
zâmbi. 

— Aveţi nevoie de un motiv? Este plăcut să am pur și simplu 
vizitatori. 

— Ai făcut treabă bună, spuse repede Fairbairn. Asta am vrut să-ți 
spunem. A fost o treabă a naibii de bună. 

— Căpitanul Fairbairn se referă la felul cum ai rezistat la 
interogatoriu, spuse Skyes. Am fost amândoi impresionați și am vrut 
să știi asta. 

— Mulţumesc... mulțumesc foarte mult. 

— Și grabeste-te să te faci bine. Avem ceva interesant pentru 
săptămâna viitoare. 

— Abatorul, spuse Fairbairn. 

— Este o versiune nouă a casei de ucidere? 

Fairbairn şi Skyes creaseră un loc special de trageri lângă Arisaig. 
Era compus din clădirea modificată a unei ferme, plină de figuri care 
apăreau si dispăreau în semi-intuneric, provocându-i pe cei ce se 
antrenau să ucidă soldaţi inamici în timp ce apărau civili nevinovaţi. 

— Nu, este un abator adevărat, în Fort William, explică Skyes. Îl 
folosim ca să demonstrăm senzaţia pe care o ai când injunghii un trup. 

— Imediat după ce este ucis animalul. Cald încă. Să-ţi înfigi cuțitul 
în el, spuse Fairbairn. 

— O să descoperi că nu se compară defel cu înjunghierea unui 
manechin de paie. Tendoanele cărnii par să se prindă de lamă. Poate fi 
surprinzător de dificil să scoţi cuțitul. 

— Singurul mod de a învăţa... N-ai înjunghiat pe nimeni, nu-i așa? 

— Nu, domnule! protestă Saffron. Nu sunt pe de-a-ntregul ucigașă. 

— O să fii, spuse căpitanul Fairbairn. 


Gerhard își luase o cameră într-un hotel de lângă gara mare din 
Rivne. Zidurile clădirii purtau încă urme de gloanţe de la luptele din 
vara precedentă. Jumătate din sticlele geamurilor de la camera lui 
erau înlocuite cu carton. Tapetul era atât de uzat și de șters încât abia 
i se mai vedea modelul si singura decoratiune era un portret al lui 
Hitler. Atârna în mijlocul unei zone de tapet mai putin uzată care, se 
gândi Gerhard, trebuia să fi fost locul unei fotografii mai mari, 
probabil una cu ţarul, cu Lenin, cu Stalin sau cu toți trei. Nu era apă 
caldă cu care să se poată spăla, și nici mâncare. Dar găsi totuşi ceva de 
mâncat în sala de mese a ofițerilor de la sediul local Luftwaffe, unde 
rezolvă si cu un zbor până la grupul său de aviaţie. 

— Avem niște recruți care ni se alătură mâine pe la prânz, spuse 
adjunctul de la sediu. Realimentăm avionul. Le dăm băieților ceva de 
mâncare și un loc unde să se ușureze, după care îi trimitem la voi. 
Urcă. O să-i cunoşti pe drum. 

Gerhard incuviinta. 

— Îmi lipsesc câţiva oameni in escadrilă. 

— Atunci îi poţi alege pe cei care au o șansă să devină piloți buni. 

— Sau măcar o să-i remarc pe cei care nu o să reușească niciodată. 

— Da, nu are rost să ne pierdem timpul cu ei. 

Gerhard se duse înapoi la camera sa de hotel rece și incon- 
fortabilă, gândindu-se pe drum că, asa cum în copilăria sa băieții știau 
care anume din clasă avea să fie agresat, tot astfel existau în forțele 
aeriene și recruți care parcă emanau presentimentul unei morți 
iminente. Fireşte, orice pilot putea fi doborât oricând, dar în privința 
unora puteai spune că nu e vorba de risc, ci de o certitudine. Și, totuși, 
eu par să supraviețuiesc, orice ar fi, se gândi el, în timp ce se întindea 
îmbrăcat în pat, știind că numai un nebun și-ar expune trupul 
descoperit plosnitelor ce mișunau pe sub așternut. Probabil din cauză 
că trebuie să supraviețuiesc. 

Îşi deschise buzunarul de la piept de la jacheta uniformei şi scoase 
un plic uzat, murdar și pătat, din care scoase o fotografie aproape la 
fel de ştearsă ca tapetul de pe zidurile din jurul său. fl înfățișa pe 
Gerhard, brat la brat cu Saffron Courtney, în fata Turnului Eiffel. Data 
la care fusese făcută fotografia - 7 aprilie 1939 - era imprimată în 
colțul din dreapta. Gerhard nu avea nevoie să vadă imaginea. Era de 
ajuns să o ţină în mână ca să-și amintească toate detaliile. 

Gerhard își aminti lumina ce strălucea în frumosii ochi albaștri ai 


lui Saffron, iradierea veselă a zâmbetului ei, briza care-i smulsese 
palaria de pe cap in timp ce se plimbau prin Jardins des Tuileries si 
sunetul râsului lor când alergaseră după ea. isi aminti moliciunea 
îmbătătoare a buzelor ei și căldura gurii ei când o săruta. Își aminti 
netezimea pielii ei în timp ce-și plimba mâinile pe rotunjimile pline 
ale sânilor, pe spatele ei, pe solduri, pe coapse; nuanța dulce si 
trandafirie a parfumului din spatele urechilor ei si nota de mosc 
bogată și excitantă a mirosului ei de femeie. Își aminti extazul sălbatic 
din clipele în care se iubiseră, epuizarea fericită de după aceea și 
viteza incredibilă cu care păreau să-şi recapete puterea si să o facă din 
nou. 

Dar, cu toate deliciile senzuale pe care o femeie atât de frumoasă și 
de îndrăgostită ca Saffron le putea oferi, ceea ce-i păstra cel mai 
proaspăt amintirea în mintea lui era caracterul ei: plin de vervă, 
neînfricat, dedicat tuturor lucrurilor în care ea credea. Amândoi 
ştiuseră că avea să vină războiul. Aveau fără îndoială să fie despărțiți 
de prăpastia dintre țările lor. Dar Saffron nu permisese războiului, nici 
măcar certitudinii că ea și Gerhard aveau să-și pună viaţa în serviciul 
țărilor lor, să-i slăbească loialitatea absolută pentru dragostea lor. 
Orice s-ar fi întâmplat, oricât de departe ar fi fost aruncaţi de furtunile 
războiului, ea jurase că, la final, avea să se întoarcă la el. 

Din cauza uneltirilor lui Konrad, a interceptării scrisorilor lor și a 
ştirii false legate de moartea ei, Gerhard crezuse la un moment dat că 
ea murise. Și apoi, într-o zi din primăvara anului 1941, aceste rafale 
de vânt capricioase și rele îi împinseseră atât de aproape încât 
fuseseră cât pe ce să se omoare unul pe altul. În timp ce Grecia cădea 
în mâinile germanilor și ultimele trupe aliate își luau tălpășița pe 
Marea Egee pe orice vas puteau găsi, escadrila lui Gerhard escortase 
bombardierele Stukas, cărora li se ordonase să scufunde o navă 
comercială aparent inofensivă, a cărei distrugere fusese comandată de 
către cele mai înalte autorităţi din Berlin. 

Gerhard se asigurase din partea lui că ordinul era dus la 
îndeplinire, fără să fie conștient că nava aparținea flotei Courtney 
Trading sau că Saffron și tatăl ei se aflau pe ea. 

În timp ce zbura peste navă, bombardând mitralierele, Gerhard o 
văzuse pe Saffron. Nu putea să creadă că era adevărat: cum ar fi putut 
să fie acolo? Era moartă. Dar gloantele care îi atinseră avionul erau 
suficient de adevărate. În ciuda stricăciunilor, avionul Messerschmitt 
rămăsese în aer. Nava fusese trimisă pe fundul mării întunecate, 
întocmai cum fusese ordinul. Dar Saffron supravietuise, iar el o 
văzuse, stând în picioare mândră și sfidătoare în singura barcă de 
salvare, fără îndoială reală si vie. Zburase peste barcă, suficient de jos 
şi de aproape încât, atunci când retrăsese capota carlingii, îl văzuse și 
ea. Îi făcuse cu mâna și putea să jure că ea îi zâmbise. 


Amândoi știau adevărul. Că erau amândoi in viata. Si acum, tot 
ceea ce făcea era în virtutea acelui lucru și cu speranța că, atunci când 
acest război avea să fie încheiat, putea să stea în fata ei știind că 
procedase bine și că era demn să îi fie bărbat. 


5 EG 

— Căpitane de escadrilă von Meerbach, permiteti-mi să vi-l prezint 
pe SS-Obergruppenführer-ul Friedrich Jeckeln, spuse Hartmann, în timp 
ce membrii grupului de inspecție se adunau în curtea din față a 
clădirii sediului nazist din Rivne. 

— Heil Hitler! salută Gerhard, un salut perfect cu mâna întinsa. 

Cum se cuvenea pentru un ofițer superior, Jeckeln dădu din cap si 
îi întoarse un salut si mai formal. 

— După cum puteți vedea, căpitanul von Meerbach este un pilot de 
vânătoare cu multe decorații. A fost prea modest ca să-și relateze 
singur performanțele, dar am făcut nişte investigații şi am fost 
informat că a doborât patruzeci şi şase de avioane inamice în luptă 
aeriană si a distrus altele cincizeci si trei la sol. Mai are unul si ajunge 
la o sută! 

— Felicitări, căpitane, asta este într-adevăr impresionant, spuse 
Jeckeln. 

Era un bărbat îndesat, de aproape cincizeci de ani, care se uita la 
lume cu o pereche de ochi iscoditori sub sprâncenele coborâte si 
stufoase. 

— Vă mulțumesc, domnule. 

— Ştiam că domnul căpitan von Meerbach ar fi în special onorat să 
vă cunoască pentru că a asistat la o parte din operațiunea Babi Yar. 

Încruntarea lui Jeckeln se adânci, iar privirea îi deveni suspicioasă. 

— As putea să vă intreb cum ati făcut asta, domnule căpitan? 

— Escadrila mea îşi avea sediul la periferia oraşului Kiev. 
Întorcându-mă dintr-o misiune, am zburat peste prăpastie şi am 
observat operațiunea. Am fost uimit de ce vedeam. 

— Obergruppenführer-ul Jeckeln are meritul de a fi conceput 
procedura prin care evreii din orice zonă sunt adunați, transportați la 
un loc pregătit si procesati in cea mai eficientă manieră posibilă, 
explică Hartmann. Pe întinsul teritoriilor ocupate este cunoscut ca 
Sistemul Jeckeln, sau „împachetarea sardină”, după maniera in care 
sunt aranjati evreii dupa ce au fost... 

— Procesati? se oferi Gerhard. 

— Bine. 

— Atunci se pare că eu trebuie să fiu cel care să vă felicite. 


Performanta dumneavoastra este mai mare decat neinsemnatele mele 
eforturi. 

Înainte ca Jeckeln să poată răspunde, un bărbat scund care purta 
un impermeabil și o șapcă de ofițer apăru si strigă: 

— Hai să vedem duba de gazare. 

Era Reichskommissar-ul Erich Koch. Avea o putere civilă totală 
asupra unui imperiu personal care se întindea de la apele răcoroase 
ale Mării Baltice până la coastele Mării Negre din Ucraina. Îi conduse 
înainte pe lângă mai multe Mercedesuri ale personalului și pe lângă o 
autosenila Hanomag dotată cu o pereche de MG-34 și cu zece 
infanteriști care aveau să-i escorteze. Koch se opri în fața unei mașini 
care părea o dubă comercială mare. În spatele cabinei șoferului se 
găsea un compartiment de marfă, suficient de înalt încât să poată sta 
înăuntru un om, cu numele fabricantului vopsit cu litere mari de tipar 
pe ambele laterale. 

Lângă dubă stătea un bărbat îmbrăcat într-o salopetă de lucru, 
jucându-se nervos cu sapca pe care o tinea în fata lui. Când îi văzu pe 
demnitari că se apropiau, deveni atent. 

— Domnilor, acesta este Herr Schmidt, spuse doctorul Hartmann. 
Este șofer la Oficiul de securitate centrală a Reich-ului din Berlin și a 
condus vehiculul tot drumul până aici - nu-i așa, Schmidt? 

— Da, domnule, spuse Schmidt, dând din cap plin de deferenta. 

— Așa, deci, te rog fii bun și explică-ne cum funcționează această 
dubă. 

— Da, domnule. 

Schmidt se încruntă și începu: 

— Ideea acestei dube i-a venit generalului Nebe, însuși șeful 
Poliţiei Criminalistice. Într-o seară, s-a îmbătat - nu spun poveşti, 
domnilor, chiar generalul ne-a spus cum a fost. Deci, își parchează 
mașina în garaj si adoarme fără să stingă motorul. Se trezește tusind si 
scuipând și simțindu-se foarte rău. Se gândește: „Aș fi putut să mor în 
mașina asta. De ce să nu ne folosim de gazele de eșapament de la un 
camion ca să scăpăm de oamenii de care nu mai avem nevoie?” Îi 
pune pe oamenii de știință de la Biroul Central de Securitate la lucru, 
ei le dau planurile băieţilor de la atelier și asta-i tot Pot să vă arăt 
domnilor? 

Koch încuviinţă, asa că Schmidt conduse echipa de inspecţie în 
spatele dubei. Arătă cu mâna: 

— Gazele care ies pe acolo o să sufoce o persoană imediat. 
Monoxidul de carbon face asta, intelegeti? 

Până aici, Koch fusese in stare să înțeleagă știința din spatele 
fenomenului, iar Schmidt îndreptă atenția audienței sale spre o cutie 
de metal atașată de o parte a dubei. 

— Aici se află un furtun de șaizeci de milimetri. ÎI iau si îl fixez la 


capătul țevii de eșapament... intră frumos și ușor. Acum, priviți sub 
dubă. 

Gerhard făcu la fel ca ceilalți, care se lăsară pe vine, aplecându-și 
capul într-o parte ca sa vadă sub dubă. Schmidt indică spre o ţeavă 
scurtă de metal, ce ieşea în jos din podeaua dubei, în zona destinată 
mărfurilor. 

— Vedeţi acea țeavă? Unul dintre capete este bransat la o gaură din 
podeaua dubei. Odată ce se închid ușile de la spate, devine etanșă. Cei 
dinăuntru nu respiră nimic altceva decât gaze de eșapament, monoxid 
de carbon otrăvitor, si curând nu mai respiră deloc. 

— iti multumesc, Schmidt, asta e tot, spuse Hartmann. Deci, 
mergem la locul de testare? Presupun că totul va fi gata pregătit cand 
vom ajunge noi acolo? 

Se uită la Jockeln, care incuviinta. 

— Subiectii pentru testare au fost adunați noaptea trecută. Au fost 
ținuți sub pază într-un hambar. Saptezeci de evrei, după cum ati cerut, 
jumătate bărbaţi, jumătate femei, cu vârste cuprinse între zece și 
şaptezeci si cinci de ani. Au fost dezbracati si li s-a luat orice lucru de 
valoare, inclusiv dinții de aur, înainte de sosirea noastră. 

Cu fiecare cuvânt spus, oroarea la care avea să asiste îi devenea lui 
Gerhard tot mai evidentă. Își scormoni prin minte căutând o soluţie 
prin care să saboteze duba de gazare sau să le strige un avertisment 
evreilor care aveau să fie urcați in ea. Dar știa că, în timp ce câteva 
gesturi nobile puteau aduce o salvare de moment în conștiința lui în 
secundele de dinainte să fie împușcat, nu avea să facă nimic care să 
modifice soarta bărbaţilor, a femeilor și a copiilor care urmau să fie 
sacrificați. 

Trebuie să văd asta, isi spuse. Trebuie să rabd să văd. Trebuie să-mi 
port partea mea de vină pentru răul pe care îl face tara mea. 

Mașinile personalului, urmate de autoșenilă, o porniră de-a lungul 
peisajului de tara pustiu si indiferent. În câteva luni de zile, aici avea 
să fie o mare aurie de grâu, dar pentru moment era un sol negru și 
lipsit de orice vegetaţie, care se întindea cât de departe puteai vedea 
cu ochii. Trecuse puțin mai mult de o oră, când mașinile o cotiră de pe 
drumul principal și ajunseră într-un sat unde erau căsuțe mici 
construite din bârne și acoperite cu stuf, casele de locuit tradiționale 
ale țărănimii ruse. 

Convoiul se opri în fata unei alte clădiri fără ferestre si mai mare 
decât celelalte. Lângă ea erau parcate două camioane acoperite cu 
prelate și, lângă ele, aproximativ o duzină de bărbați, îmbrăcați în 
haine de camuflaj Waffen-SS, vorbeau și fumau. Gerhard îl văzu pe un 
ofițer tânăr agitându-se să-i aranjeze înainte ca importantii pasageri să 
coboare din mașini. 

Soldaţii SS se ainiară în două rânduri bine organizate și rămaseră 


pe loc repaus pana in clipa cand Gauleiter Koch cobori din masina, 
moment în care luară poziție de drepți. Jeckeln se duse la ofițerul 
tânăr, care părea să fie un locotenent, schimbă salutul Heil Hitler și 
vorbiră scurt. 

Jeckeln se întoarse la grupul de observatori și i se adresă lui Koch: 

— Herr Gauleiter, am onoarea să vă informăm că putem începe. 

— În cazul acesta, să-i dăm drumul, spuse Koch. 

Soarele strălucea și nu era niciun nor pe cer, dar vântul din nord 
era îngheţat și pământul de sub picioarele lui Gerhard se simţea întărit 
de frig. Temperatura negativă nu era singurul motiv pentru care 
Gerhard își strânse mai tare haina gri, în vreme ce aștepta să se 
desfășoare evenimentele zilei. Simtea un frig care îl cuprindea din 
interior, o oroare care se adânci în momentul în care se deschiseră 
ușile hambarului. 

Se auzi o comandă dură: 

— Misca! Mişcă! Repede! 

Primii evrei iesira la lumină, clipind și tremurând. 

Schmidt pusese duba de gazare pe poziţie, cu partea din spate către 
hambar. leși din cabina șoferului, ocoli vehiculul, deschise ușile duble 
din spate și trase de o scară de metal care ducea înăuntru. Scoase 
furtunul din dubă, îi potrivi un capăt în ţeava de esapament si dispăru 
sub dubă împreună cu celălalt capăt. 

Soldaţii îi mânau pe evrei, fortandu-i să alerge prin urlete, palme și 
lovituri cu bice şi bâte, mârâind ca niște câini în jurul unei turme de 
oi. Șirul de oameni goi trecu pe lângă Gerhard, suficient de aproape 
încât să le poată simți mirosul de transpiratie, excremente și frica. 
Prinse câteva imagini ale unor indivizi, ca niște cadre individuale de 
pe o rola de film: o femeie tinandu-si aproape fiul îngrozit care 
plângea, încercând să-l liniștească, desi trebuia să știe că erau 
amândoi pe cale de a fi omorâţi; un bătrân cu gura plină de sânge 
(Gerhard crezuse inițial că fusese lovit, și apoi realiză, Dumnezeule, i- 
au smuls dinţii de aur din gură); femei care isi puneau mâinile peste 
sâni sau palmele peste zona pubiană în încercarea de a-și apăra 
pudoarea; bărbaţi de vârstă mijlocie care poate fuseseră cândva 
doctori sau avocaţi (o realizare bruscă: Acesta ar fi putut să fie Izzy 
Solomons). Un tânăr de vreo treizeci de ani se opri, se întoarse cu fata 
către unul dintre soldaţii SS, care trebuie să fi fost de aceeași vârstă cu 
el. Ridică pumnul, strigă o insultă și scuipă pe pământ. Soldatul îl lovi 
pe evreu în fata cu patul puștii, trântindu-l la pământ. Un al doilea SS- 
ist alergă la locul faptei si își ajută camaradul să-l ridice de braţe pe 
tânăr, să-l tragă în duba de gazare și să-l arunce acolo. Partea din 
spate a dubei de gazare se umplu. 

— Încap toţi? întrebă Hartmann, pentru că mai erau încă o duzină 
si ceva de evrei care ieșeau din hambar. 


Jeckeln incuviinta. 

— Saptezeci este încărcătura standard pentru un vehicul de aceasta 
mărime. 

Schmidt ieșise de sub dubă. Afirmă plin de autoritate: 

— În dubele mai mici, cum sunt Opel sau Renault, pot să încapă 
numai cincizeci. Dar într-un Saurer mare ca acesta, sau un Magirus, 
intră uşor șaptezeci, dacă sunt indesati bine. 

Gerhard isi păstră o expresie impasibilă pe fata, fiindcă asta era tot 
ce putea face ca să se abțină să nu strige: „În numele Cerului, opriti- 
va!”. Își dorea să şteargă cu un pumn rânjetul stupid de pe fata lui 
Schmidt. Cum putea bufonul acela să vorbească despre evrei ,,indesati 
bine”, când auzea strigăte disperate de ajutor răzbătând din interiorul 
dubei în timp ce oamenii erau îngrămădiți unii peste alții si călcați în 
picioare? 

Gerhard se strădui să pară indiferent și să continue să-și joace rolul 
de ofițer necruţător al forțelor aeriene, un nazist dedicat cauzei, 
pentru care soluţia finală era realizarea ultimă a Fiihrer-ului pe care îl 
adula. 

Dacă nu pot să fac nimic să opresc asta, aș putea cel puţin să nu mă uit 
în altă parte? 

Cât de mult isi dorea să fie las și să-și închidă ochii si urechile in 
fata adevărului. 

Nu... uită-te. Ascultă. Adu-ti aminte totul, până la ultimul detaliu al 
acestei orori și apoi, când o să vină momentul, fii pregătit să o mărturisești 
pe de-a-ntregul si să accepti orice pedeapsă vei primi pentru că ai permis să 
se întâmple așa ceva. 

Fu nevoie de patru bărbați SS ca să închidă ușile dubei și apoi să le 
blocheze cu o bară ca să nu poată fi împinse si deschise din interior. 

— Domnilor, suntem gata să începem? întrebă Schmidt. 

— Ar trebui să ne dăm în spate? întrebă Koch. 

— O, nu, domnule. Duba este complet etanşă. Nu ies gaze afară si 
nu intră aer proaspăt înăuntru. Asta e frumuseţea: o treabă cu 
adevărat germană. 

— Atunci începe. 

Schmidt ocoli până la cabină, intră și porni motorul. 

O scurtă perioadă de timp, nu se întâmplă nimic. Furtunul din jurul 
țevii de esapament scoase sunetul pe care l-ar fi scos normal, 
împreună cu fumul respectiv. 

— Funcţionează adecvat? întrebă Hermann. 

— Aşteptaţi, răspunse Jeckeln. 

Apoi auziră prin pereţii de metal ai dubei sunetele slabe ale 
oamenilor care tușeau. Tusea se transformă în blesteme, în strigăte de 
panică, in rugaminti de a fi lăsați afară. Urmară loviturile de pumni si 
picioare în lateralele dubei în timp ce oamenii dinăuntru se luptau să 


scape. Zgomotul crescu până la un maxim de angoasă si disperare 
umană, asemănându-se cu niște bătăi si urlete cacofonice venite din 
cele mai mari adâncuri ale iadului. 

Se stinse tot mai mult până când nu mai rămase decât bătaia slabă 
a unei mâini umane în metal, un ultim oftat, iar apoi căzu o tăcere 
mai rea decât vociferările înfiorătoare ce o precedaseră, pentru că era 
liniștea unor vieți șterse, respirație incremenita. 

— Cred că am face bine să deschidem ușile să vedem ce s-a 
întâmplat, spuse Hartmann, într-o încercare de a-și păstra un ton 
firesc, trădat însă de paloarea pielii. 

Acum știi cum sună moartea, atunci când stai chiar lângă ea, se gândi 
Gerhard, cu acel dispreț pe care îl simțeau luptătorii pentru 
lăudăroșenia celor pe lângă care nu trecuse niciodată un glonţ. 

— Aşteptaţi, spuse Jeckeln. 

Apoi privi înspre Koch si adăugă, plin de deferenta: 

— Sunt informat din surse de încredere că, în acest moment, 
subiecţii se află în stare de inconstienta, dar moartea nu apare decât 
peste unul sau două minute. Oamenii noștri așteaptă întotdeauna cinci 
minute înainte de a stinge motorul și încă cinci înainte de a deschide 
ușile. Ca să fim siguri. 

— Înţeleg, spuse Koch. Spune-le oamenilor că pot să fumeze o 
țigară cât așteptăm. Domnilor, cred că ni s-au pregătit cafea și biscuiţi. 
Acum este un moment la fel de bun ca oricare altul. Ne asigurăm 
astfel că nu ne petrecem aici mai mult timp decât este necesar. 

Un subaltern de-al lui Koch deschise portbagajul unei mașini și 
scoase o masă pliantă, un termos mare cu cafea, lapte, zahăr, biscuiţi 
si câteva căni de metal. Gerhard luă cafeaua care îi fusese oferită, o 
bau dintr-o inghititura, fără ca lichidul fierbinte să reușească totuși să- 
i alunge frigul din oase, și isi aprinse o ţigară. Mana îi tremura cand 
isi aprinse bricheta si când apropie flacăra de tutun. 

— Te rog, domnule căpitan, ia un biscuit, sunt delicioși. Brutarul 
nostru e un om cu talent remarcabil. Din păcate, însă, este evreu, aşa 
că trebuie să ne bucurăm de talentele lui cât mai e timp. 

Koch și Jeckeln fură singurii membri din brigada de inspecţie care 
se atinseră de biscuiţi. 

— Poate că ar trebui să le permitem soldaţilor să împartă între ei 
restul, sugeră Jeckeln. E bine pentru moralul lor. 

Koch se gândi pentru o secundă. Gerhard ştia că era genul de om 
care nu ar fi simţit niciodată nevoia să arate consideraţie unui 
subaltern. Dar, de vreme ce sugestia fusese adusă în discuţie, până și 
Koch simţea că un aer de generozitate regală i-ar fi adus mai multe 
avantaje decât răutatea. Incuviinta scurt. 

— Da... dar spune-le să-i mănânce repede. 

Gauleiter-ul nu avea de ce să se îngrijoreze. Soldaţii SS mâncară cu 


poftă. Farfuria fu golită în câteva secunde. 

Jeckeln se uită la ceas. Trecuseră zece minute. Privi către tânărul 
ofițer SS. 

— incepeti. 

Se dădură ordine. Doi bărbaţi își puseră măști de gaze, se duseră în 
spatele dubei, dădură la o parte bara așezată transversal peste uși și le 
deschiseră. Se uitară înăuntru și apoi se dădură înapoi, de parcă ar fi 
fost loviți drept in fata de imaginea ce îi întâmpina. Unul dintre ei se 
îndepărtă împleticindu-se, se îndepărtă, apoi își smulse masca de pe 
fata si vomită pe pământul înghețat. 

Gerhard așteptă ca vântul să împrăștie gazul, după care îi privi pe 
Hartmann, Jeckeln si Koch. Ştia că niciunul dintre ei nu voia să se uite 
în dubă. Dar trebuie. Trebuie să vadă ce au făcut. 

Îşi aruncă ţigara pe pământ si o stinse cu călcâiul. Se îndreptă si 
spuse: 

— Ei bine, domnilor, ce-ar fi să inspectăm daunele? 

Gerhard era mai tânăr decât ceilalți trei bărbaţi. Dar era un erou de 
război, cu Crucea de Fier pe piept; o purta intenționat și își lăsase 
desfacuti nasturii de la guler ca să o arate și niciunul dintre ceilalți 
trei nu-și permitea să fie întrecut de el; nu în faţa soldaților SS care se 
uitau. 

— Dacă insistati, spuse Jeckeln. 

Gerhard stia ca, pentru el, asta era doar o noua zi la serviciu. 
Reactia lui Koch si a lui Hartmann erau cele pe care voia sa le vada. 

Gerhard ii conduse spre duba de gazare. Se simtea increzator in 
capacitatea lui de a rezista in fata oricărei orori care avea să-i 
întâlnească ochii. Fusese in război aproape trei ani. Văzuse rămășițele 
arse și mutilate ale celor care fuseseră cândva camarazii săi, sau chiar 
prietenii săi, arşi în avioane prăbușite. Le privise pe femeile care 
pilotau avioanele Sturmovik încercând și nereușind să scape din 
carlingi în timp ce se prăbușeau spre moarte, zgâriind sticla cu 
mâinile, cum făcuseră evreii care loveau marginile dubei. În timpul 
sălbaticei ierni ruse din care abia ieșeau, văzuse oameni prinși în 
zăpadă si gheață. Gerhard văzuse rămășițele trupurilor torturate ale 
soldaților germani după ce terminaseră cu ei partizanii ruși, si simtise 
mirosul de carne umană arsă în satele șterse de pe fata pământului în 
semn de răzbunare. 

Dar nimic din toate acestea nu îl pregătise pentru imaginea din 
interiorul dubei de gazare. Prima oară îl lovi mirosul, putoarea 
copleșitoare de sânge si urină și vomă și excremente umane revărsate 
pe podeaua dubei, înconjurând cadavrele ca un sos puturos ce se 
revarsă dintr-o friptură. În câteva locuri, văzu smocuri de păr și dinți 
falși din mijlocul pastei fetide. Evreii captivi își smulseseră părul, își 
aruncaseră protezele în nebunia care îi cuprinsese în ultimele lor 


momente de existență pământească. 

Când auzise că gazul era calea prin care soluția finală avea să 
îndepărteze raportul direct și cheltuielile legate de impuscarea 
individuală a milioane de ființe umane, existase o parte din el care se 
agatase de speranţa - pe de-a-ntregul absurdă, acum realiza asta - ca 
avea să fie o moarte mai puţin teribilă pentru victime. Nu ar fi putut 
să greşească mai mult. Cel putin, un glonţ în ceafă era mai rapid. Dar 
Doamna cu Coasa nu se grăbea în dubele de gazare. Se juca o vreme 
cu victimele ei. Le dădea timp să lovească în pereți cu pumnii, să se 
agate unele de altele și să urle acolo, in cel mai de jos punct al 
neputinței în vreme ce se străduiau să găsească o cale de scăpare, să-și 
curme agonia. 

Multe dintre cadavrele goale aveau zgârieturi adânci pe corpuri și 
braţe. Unele erau atât de sfârtecate, încât rănile păreau mai degrabă 
făcute de animale sălbatice decât de bărbați și femei. Gerhard văzu o 
femeie bătrână ai cărei ochi erau ieşiţi din orbite; o fetiță al cărei cap 
atârna într-un unghi nefiresc pentru că îi fusese rupt gâtul; doi bărbați 
care muriseră cu mâinile încleștate unul pe gâtul celuilalt; un bărbat și 
o femeie care muriseră strâns îmbrățișaţi; și fete contorsionate, ale 
căror guri ce rânjeau și ochi holbati fără viață aveau să-i bântuie 
coșmarurile, Gerhard știa, pentru totdeauna. 

Gerhard îl văzu pe Koch înghițind greu, străduindu-se să nu 
reacționeze cum o făcuse soldatul SS. Ochii lui Hartmann deveniră 
sticlosi, apoi omul leșină și se prăbuși. Doi dintre subalternii tineri ai 
lui Koch il aduseră în simtiri și-l cărară la una dintre mașini. Gerhard 
rămase pe poziţii, străduindu-se să privească si să înregistreze, de 
parcă ar fi fost o cameră de filmat care se derula în mintea lui, 
documentând fiecare scenă pe care o vedea. 

În timp ce îl urmă pe Jeckeln la mașină, îl surprinse un alt gând: 
Am pierdut-o pentru totdeauna pe Saffron. 

Era pătat, vinovat de această crimă bestială prin simplul fapt că se 
asociase cu membrii acestui grup, o crimă care era doar o parte infimă 
din mult mai marea ofensă adusă umanităţii întregi. Orice ar fi făcut 
să ispășească pentru păcatul său si pentru acela al oamenilor săi, nu 
putea fi mântuit. Si nici nu putea cere, si cu atât mai putin să aștepte 
de la ea să-l iubească. S-ar fi distrus pe ea însăși în încercarea de a-l 
mântui. 

Ca majoritatea bavarezilor, Gerhard fusese crescut în credința 
catolică. Era incapabil să creadă în Dumnezeu, însă ritualurile bisericii 
aveau o putere mare peste imaginaţia si conștiința lui. O parte din el 
păstra o urmă de credință în conceptul confesiunii și al iertării... dar 
nu pentru asta. 

Acesta era un păcat ce se dovedise, în cel mai literal sens, de 
neiertat. Și nici nu putea cere nimănui să îl împărtășească cu el sau să 


fie pătat de către cunoașterea lui. 

Conducând mașina personalului peste terenul nesfârșit și neutru, se 
întoarse la primul său gând. Nu mai putea să fie din nou cu Saffron 
Courtney, oricât de mult ar fi iubit-o sau oricât de mult l-ar fi iubit ea 
pe el. Acea speranţă era dusă pentru totdeauna. 

Pentru Gerhard nu mai conta dacă trăia sau murea, pentru că ce 
valoare mai avea o viata ce fusese văduvită de dragoste? 

Moartea lui nu mai era importantă. Conta doar felul cum se 
petrecea. 

Trebuie să fac ceva, oricât de mic, ca să încerc să îndrept acest lucru. 
Dacă urmează să mor, măcar să mor făcând ceva bun, ceva care să 
merite. 

Trebuie să mor făcând ceva ce contează. 


Konrad von Meerbach își trecu o batistă de mătase peste frunte, 
stergandu-si transpiratia. În Lisabona era o după-amiază târzie si 
călduroasă de primăvară, iar dealurile pe care era construit orașul se 
dovedeau neașteptat de obositoare. Din cea mai fragedă copilărie, 
fusese un băiat solid și bine făcut, dar își petrecuse o mare parte din 
război în spatele unui birou. Acum mușchii i se transformau în 
grăsime, cureaua și gulerul erau mai strânse, iar exercițiul fizic era 
mai mult un chin decât o plăcere. 

Oficial, von Meerbach venise în Portugalia, care era neutră, să 
discute despre wolframit: zăcământul din care era extras tungstenul. 
Tungstenul era dur și rezistent la căldură. Asta îl făcea util pentru mai 
multe lucruri, inclusiv pentru ce îl apreciau cel mai mult atât 
germanii, cât și Aliaţii: ca vârf ai proiectilelor de penetrare, cum ar fi 
obuzele si gloantele. Se ajunsese la un compromis prin care Portugalia 
furniza tungsten ambelor tabere în schimbul acceptării neutralității și 
al evitării unei invazii. 

Însă Adolf Hitler nu voia să facă un compromis. Voia tot tungstenul 
pe care îl puteau produce portughezii. Ca ofițer superior SS care era si 
un industriaș important, Konrad von Meerbach fusese considerat omul 
ideal să trateze cu Salazar, prim-ministrul Portugaliei, și cu miniștrii 
acestuia. Von Meerbach avusese câteva întâlniri cu Salazar în cursul 
cărora explicase cu autoritate că era în interesul Portugaliei să 
mulțumească Germania, care avea să învingă pe toate fronturile, și să 
renunțe la alianța cu britanicii înfrânți. Salazar refuzase cu 
încăpățânare. Acum von Meerbach se ocupa de propriile sale interese 
private. 

Heinrich Himmler îi spusese lui von Meerbach să-și ia câteva zile 
libere câtă vreme se afla în străinătate. 

— Relaxează-te, stai la soare, incarca-ti bateriile. O meriti, îi 
spusese SS Reichsfiihrer-ul. 

Apoi adăugă: 

— Poate încerci să pescuiești putin. Aud că se pescuieste bine în 
Portugalia. 

Von Meerbach spera într-adevăr să prindă ceva, dar într-un cazino 
sau un bordel, unde ar fi putut să-și satisfacă pofta nesatioasa si 
constantă de dominație și înjosire. 

Von Meerbach se bucura de rarele momente când putea să fie 
singur, într-un oraș străin dintr-o tara neutră, departe de tumultul 


războiului si de dezamăgirea provocată de soţia lui, a cărei indiferență 
faţă de nevoile sale îi trezea furie. În acea după-amiază pierduse din 
plin jucând în cazinouri, dar găsise o prostituată care, pentru un pret 
adecvat, era dispusă să-i satisfacă cele mai întunecate nevoi. 

Von Meerbach se opri aproape de vârful unei străzi pietruite și 
abrupte, își trase sufletul și se șterse pe față. Intră în clădirea mare și 
veche în care se cazase, al cărui aer de grandoare trecută sugera că 
fusese cândva reședința unui aristocrat, si urcă pe scara scârțâitoare 
de lemn până la ultimul etaj. 

În bucătărie, von Meerbach își făcu o cană de cafea neagră și tare 
pe care o luă afară pe balcon. Vederea era magnifica. Putea să vada 
departe, peste Mar de Palha, întinderea de apă în care se vărsa râul 
Tagus înainte de a ajunge în mare. O clipă, von Meerbach închise 
ochii, doar ca să simtă soarele pe fata, după cum îi poruncise 
comandantul. Apoi îi deschise și se bucură de priveliștea orașului, 
minunându-se că nu vedea barajele aeriene, tunurile sau clădirile arse 
care desfigurau toate orașele germane importante. Pe rau, în 
depărtare, treceau feriboturi care duceau pasagerii de pe un mal pe 
celălalt, în vreme ce vapoarele de marfă soseau și plecau de la docuri 
sub ochiul scrutător al echipajului unei fregate portugheze. 

Reveria lui sub razele soarelui începu să se întunece pe măsură ce 
își amintea de răni vechi ce i se deschideau în minte ca niște cratere 
ce distrug un peisaj idilic. Familia Courtney. Lua foarte în serios ura 
pe care o purta celor din această familie. Fără să vrea, se concentră 
asupra celor pe care îi detesta. 

Centaine Courtney - vârsta: patruzeci și doi de ani; data nașterii: 
ziua de Anul Nou, 1900; reședința principală: moşia Weltevreden, 
Cape Town, Africa de Sud. Deţinătoare a minei de diamante H'ani. 
Singurul ei copil, Shasa Courtney, cu vârsta douăzeci și patru de ani, 
își pierduse un ochi în anul precedent ca pilot de vânătoare pentru 
Forțele Aeriene Sud-Africane în Somaliland. 

Von Meerbach sorbi din cafea, savurând gustul puternic de boabe 
proaspăt măcinate, la fel de dulce ca planurile de răzbunare care-i 
făceau sângele să circule mai iute prin vene. 

Centaine era verişoara lui Leon Courtney - vârsta: cincizeci și patru 
de ani; data nașterii: 6 august 1887; reședința principală: moșia 
Lusima, valea Wanjohi, Kenya. Actionar majoritar la Courtney Trading 
Company, cu sediul în Cairo, Egipt. Singurul copil, Saffron Courtney, 
vârsta: douăzeci și doi de ani. Servise până recent ca șofer pentru 
Henry Maitland Wilson, general al armatei britanice, pe fronturile din 
nordul Africii, Grecia și Palestina. Nu se știa unde era în prezent, cu 
toate că Von Meerbach credea că se întorsese în Marea Britanie. 

Familia Courtney nu reprezenta niciun interes pentru Reich, cu 
toate că, atunci când războiul avea să fie câștigat si lumea reordonata 


în asa fel încât să-l mulțumească pe Fiihrer, nu avea să mai fie loc 
pentru parazitii Imperiului Britanic, iar toate proprietăţile lor aveau sa 
fie confiscate. 

Însă, pentru von Meerbach, asta nu avea să fie îndeajuns. Nu avea 
nevoie de banii familiei Courtney. Era foarte bogat. Dar cunoscuse 
pierderea: rămăsese fără tată pe vremea când avea doar zece ani. Tatăl 
lui murise în Africa. lar ucigașul său era Leon Courtney. Von 
Meerbach făcu o grimasă când își aminti cum tatăl său fusese forțat să 
se parasuteze din zepelin și avusese ghinionul să fie prins în crengile 
unor copaci înainte de a ajunge la sol. Leon îl găsise acolo, zbătându- 
se ca un peste prins în fir, si îl impuscase cu sânge rece în piept, fara 
nicio secundă de remuscare. Complicele bastardului ucigaș fusese 
amanta tatălui său, o femeie care își spunea Eva von Wellberg; era, de 
fapt, spion britanic, pe numele ei adevărat Eva Barry. Se îndrăgostise 
de Courtney, fugise cu el si îi făcuse o fiică. 

Von Meerbach privi în gol, cu ochii ingustati, și, la gândul 
distrugerii pe care avea s-o provoace, simţi in corp un fior de plăcere. 
Sub croiala impecabilă a costumului său se ascundea un ucigaș și un 
tortionar nemilos. Nu avea să se lase până când Leon Courtney nu 
avea să plătească pentru ce îi făcuse familiei sale. Voia ca acesta să 
moară încet și în chinuri, și se pricepea de minune să tortureze un om 
până la agonie. În timp ce avea să moară, umplând aerul cu strigăte și 
cersind îndurare, Leon Courtney avea să afle că fiica lui iubită, lumina 
ochilor lui, murise înaintea lui și suferise la fel de mult. 

Von Meerbach simţi un tremur aproape erotic la gândul detaliilor 
planului său de răzbunare. 


We 

Saffron presupusese ca două-trei nopți de somn bun și o zi 
petrecută în pat erau de ajuns ca să o pună din nou pe picioare. Dar 
chinurile pe care le îndurase în timpul interogatoriului însemnaseră 
mai mult decât credea. La trei zile după finalul calvarului, se simțea 
încă moale ca o cârpă și, cu toate că umflăturile de pe chip începeau 
să se retragă, vânătăile de pe fata si de pe corp erau tot acolo. Nu avea 
oase rupte, asa că nu avea să fie o convalescenta lungă, dar 
deocamdată arăta destul de rău. 

Era aproape amiază, dar moțăia, cu exemplarul din Shooting to Live 
pe pat, când fu trezita de o bătaie in ușă si o voce de bărbat întrebă: 

— Mă scuzati, domnisoara...? 

Saffron reuși să scoată un geamăt de incuviintare. Se întoarse cu 
fata către usa si văzu pe cineva care vârâse capul înăuntru. 


— Vă deranjează dacă intru? 
Saffron se trezi în timp ce îi trecură prin minte, unul după altul, 
trei gânduri. 


Are accent american. 
O, Doamne, e frumos. 
Si apoi, Arăt îngrozitor! 


Îşi trecu mâinile prin păr ca să-l facă să nu mai arate ca un ghem de 
fire încurcate si fără viata și răspunse: 

— Pot să vă întreb cine sunteți? 

Bărbatul intră în cameră. Avea un pas relaxat și ușor. Purta o 
uniformă kaki deschis și avea picioarele lungi, coapsele subțiri și 
umerii lati. Zâmbetul care i se întindea acum pe față avea un farmec 
încrezător şi aproape obraznic. 

— Bună, spuse el, iar Saffron ar fi putut jura că inima începuse să-i 
bată mai repede, cu toate că se nu miscase deloc. 

Se întreba dacă putea să găsească o scuză să fugă până în baie si să 
facă ceva ca să nu mai arate ca un boxer care tocmai pierduse lupta 
cea mare, când americanul spuse: 

— Locotenent Daniel P. Doherty, Marina Militară Americană, la 
dispoziția dumneavoastră. Prietenii îmi spun Danny. Unii dintre 
băieţii de aici par să prefere să mă strige Danny Boy. Singura persoană 
care îmi spune Daniel este mama. 

Nu o să mă auzi spunându-i Danny Boy, se gândi Saffron. Nu mă las 
așa ușor. Și, în plus, inima mea îi aparține lui Gerhard, chiar dacă a trecut 
atât de mult timp de când ne-am îndrăgostit unul de altul, iar acest război 
imi sfâșie sufletul. 

— Mulţumesc, locotenent Doherty, spuse ea, sperând că reuşise să- 
si mențină sub control vocea și expresia feţei. A fost o prezentare 
completă. Mă numesc Saffron Courtney. Prietenii îmi spun Saffy. În 
civil, nu am niciun rang. Sunt „domnișoară”. 

Doherty văzu scaunul simplu de lemn pe care stăteau majoritatea 
vizitatorilor si întrebă: 

— Pot să mă așez? 

Înainte ca Saffron să poată răspunde, întoarse scaunul cu spătarul 
către Saffron. Îl încălecă, isi rezemă braţele pe partea de sus a 
spătarului, isi sprijini bărbia pe unul dintre pumni si se uită la ea. 

Avea niște ochi minunati, observă Saffron, atât de închiși la culoare 
încât erau aproape negri. Dar aveau o privire caldă și binevoitoare, și 
Saffron abia într-un târziu reuși să-și ferească ochii. Îl auzea vorbind, 
dar cu greu se adună să înțeleagă ce-i spunea. 

— Sunt mai mare în rang, domnişoară Courtney, dar ești cu un pas 
inaintea mea, pentru ca ai obtinut o medalie pentru curaj. Medalia 
George, am dreptate? 


— Da... spuse ea, concentrandu-se pe orice altceva decat ochii lui. 
De unde stii? 

— Ei bine, ti-a mers vestea pe aici. Eu am ajuns cand erai inca in 
subsol, interogată in stil Gestapo. Am auzit că erai acolo de o zi. 
Oricum, doi dintre instructorii tăi m-au dus la hotelul Morar, au spus 
că organizația are o cameră acolo. 

— În unele nopţi este mai degrabă un fel de grădină zoologică 
privată, răspunse Saffron. 

Doherty râse. 

— Ei bine, toate animalele vorbeau despre tine. Cineva a pus pariu 
cât de mult o să reziști. Nimeni nu trecuse de treizeci și șase de ore. 
Le-am spus: „La naiba, eu cred că rezistă patruzeci și opt”. Am fost cel 
mai aproape, așa că am câștigat. 

— Care a fost miza? 

— Șapte lire, nouă șilingi și șase penny. 

Saffron incuviinta, impresionată de suma pe care o câștigase. 

— Felicitări. Esti un om bogat. 

— Știu. M-am gândit că trebuie să-ți mulțumesc. 

— Cu plăcere. Ce altceva au mai spus animalele despre mine? 

— A, ştii, că ai venit din Africa și că tatăl tău e deţinătorul unui 
imperiu economic și că ești... 

Se opri, ca un om care văzuse o mină pe care era cât pe ce să calce. 

— Că sunt ce? întrebă Saffron. 

Doherty încercă să evite răspunsul. 

— A, nimic... 

— Haide, locotenent Doherty, nu scapi așa ușor. Voiai să spui ceva. 

Doherty oftă. 

— La naiba cu gura mea mare de irlandez... că ești frumoasă. 
Acesta era cuvântul: frumoasă. 

Lui Saffron îi plăcuse schimbul de replici care aduceau a flirt. 
Doherty o înveselise mai mult decât orice alt vizitator. Acum starea de 
bună dispoziţie i se sparse ca un balon, iar ea se simţi brusc pe punctul 
de a plânge. Inghiti în sec si murmură: 

— A, înţeleg... după care ai venit aici și m-ai văzut cum sunt. 

Doherty se înclină cu o privire de îngrijorare pe fata si, cu un ton 
mult mai blând si mai putin înfipt, spuse: 

— Hei... hei... te rog, domnişoară Courtney, nu spune asta. În 
primul rând, nu am venit aici ca să mă uit la tine. Și, în al doilea rând, 
chiar dacă acesta ar fi fost motivul pentru care am venit, crede-mă, 
domnişoară Courtney, nu ar fi fost degeaba. Sigur, ai fost tăbăcită 
puţin, dar, la naiba, arăţi ca un star de cinema dat naibii din punctul 
meu de vedere. 

Cuvintele lui sunau sincer, dar lui Saffron nu-i venea să creadă că 
era adevărat. 


— Serios? 

— Da, domnisoara. 

Doherty se lăsă înapoi pe spate si dădu drumul unui fluierat lung in 
vreme ce o examina cu o apreciere evidentă. 

— Dacă David O. Selznick te-ar fi văzut, ar fi spus: „La dracu cu 
Vivien Leigh, ea este Scarlett O'Hara a noastră! 

Saffron râse. 

— Știu că nu vorbeşti serios, dar a fost foarte drăguţ din partea ta. 

Aerul jucăuş de pe fata lui Doheny fu înlocuit de o expresie 
serioasă. 

— Să ştii un lucru despre mine, domnişoară Courtney Dacă spun 
ceva, chiar cred ce spun. 

— Asta e ceva neobișnuit. 

— Mie îmi spui? Sunt în Anglia de câteva luni și știi, aici oamenii 
nu spun ce cred, sau nu cred ce spun. Uneori vor să spună exact 
opusul. Mi-a luat ceva vreme să-mi dau seama că, dacă un englez 
spune: „Băiete, trebuie neapărat să luăm prânzul împreună nu vrea să 
mănânce ceva sau să bea două beri cu tine. Vrea să nu te mai vadă 
niciodată câtă vreme trăieşte. 

Saffron râse. 

— Asta e foarte adevărat! 

— Dar eu sunt american. Dacă spun că vreau să te văd, înseamnă 
că vreau să te văd. Și, dacă nu vreau, ar fi mai bine să dispari dracului 
din fața mea. 

— Ei bine, cu mine esti în siguranță, locotenente. Eu sunt născută si 
crescuta in Africa si suntem la fel ca voi, americanii. Acolo de unde 
vin eu, oamenii spun ce gandesc. 

— Mă bucur să aud că este cineva aici care gândește la fel. 

Saffron se relaxă putin. 

— Asa că, spune-mi, locotenent Doherty, de unde esti si ce te-a 
adus tot drumul ăsta până la Arisaig House? 

— Cred că o să încep cu a doua întrebare, fiindcă presupune un 
răspuns mai scurt. Sunt aici pentru că există la Washington indivizi 
care sunt foarte curiosi despre toată treaba asta de pe Baker Street si 
se întreabă: „Poate ar trebui să facem și noi o asemenea organizaţie?” 
Câţiva dintre noi am venit aici, ştii, să ne facem o idee, poate ne 
învârtim și noi de-așa ceva. 

— A, vorbe de gangster... zâmbi Saffron. Ar trebui să vorbești cu 
căpitanul Fairbairn. Este un mare admirator al lui Al Capone. Crede că 
putem învăţa multe despre folosirea eficientă a unei arme automate de 
la Capone și gașca lui. 

Fu rândul lui Doherty să zâmbească. 

— Da! Vreau să spun că Fairbairn si amicul lui... cum îl cheamă? 

— Skyes. 


—Da, el. Ia spune, nu fac o pereche pe cinste? Arata ca doi 
bătrânei cumsecade, dar să fiu al naibii dacă ăștia nu cunosc mai 
multe moduri de a ucide oameni decât oricine de pe fata pământului. 

— Înţeleg că ești în același domeniu? 

— Nu încă... 

Doherty ridică din umeri. 

— Până la urmă, o să fiu. 

Saffron incuviinta. 

— În regulă, nu te mai întreb. Ştiu cum se procedează. Dar cum 
este de unde vii? Povesteste-mi putin despre asta. 

— 0... cât timp ai? 

— Hmm, să vedem... Nu pare să am vreo întâlnire în viitorul 
apropiat. 

— Eu mă văd peste jumătate de oră cu niște tipi din teritoriile 
ocupate - cred că sunt norvegieni și cehi - asa că o să-ți spun pe scurt. 

Te rog, nu! se gândi Saffron. Te rog, ia-ti tot timpul din lume. 

— Deci... m-am născut si am crescut la o fermă de vite de lângă un 
orășel numit Thermopolis, în minunatul stat Wyoming. 

— Deci esti un cowboy autentic! 

— Presupun. 

— Cum ai ajuns în Marină? 

— M-am înrolat în 35. Vremurile erau grele, cu adevărat grele... 
ştii, Marea Criză si toate alea. Sunt cel mai mic din patru frați și eram 
în ultimul an de liceu, nu aveam nicio idee ce să fac. Tot ce știam era 
că la fermă nu era de lucru, n-aveam cum să fac bani acolo. Într-o zi a 
trecut prin oraș un ofițer care recruta pentru Marina Statelor Unite. A 
spus că Marina este cel mai bun lucru inventat până acum pentru un 
tânăr care vrea să vadă lumea, să învețe și să aibă un salariu bun și 
trei mese pe zi în timp ce face asta. M-am gândit, ce am de pierdut? 

— Casa, familia? 

— Nu le-am pierdut. Sunt încă acolo. Dar am învăţat la Annapolis - 
Academia noastră Navală. Am prins o slujbă foarte bună. Am fost în 
California, în Hawaii, acum în Anglia si Scotia... iar haleala a fost si 
ea destul de buna. Cel putin pana am ajuns in Anglia. 

— Ti-e dor vreodata de casa? 

— Sigur, uneori... Tie? 

Saffron incuviinta si spuse: 

— O să ti se pară foarte nepoliticos din partea mea dacă te întreb 
unde este Wyoming? 

— Nu... si o să-ţi răspund, dacă îmi spui unde este Cehoslovacia. 

Bună întrebare... Saffron își închise ochii, își imagină o hartă a 
Europei și spuse: 

— Până în clipa în care Herr Hitler a călcat-o în picioare și a 
transformat-o în Protectoratul Boemiei și al Moraviei, Cehoslovacia 


era la est de Germania, chiar sub-Polonia... Si, inainte sa intrebi, 
Polonia este, sau a fost, la est de Germania, chiar deasupra 
Cehoslovaciei 

Saffron se lăsă cu spatele pe perne, mulțumită atât de cunoștințele 
de geografie, cât și de vorbele ei de duh. 

— Prea bine, atunci, domnișoară, ești chiar deșteaptă... Wyoming 
este aproape în partea de vest a Satelor Unite, aproape de granița de 
nord. Dacă mai mergi în nord ajungi în Montana, și apoi la granița cu 
Canada... Știi unde este Canada, nu-i așa? 

Saffron se încruntă și se prefăcu gânditoare înainte să răspundă: 

— Mm, asa cred... mai mult sau mai putin. 

Pentru o secunda, Doherty ezita. 

Ha! Este îngrijorat că poate nu am glumit! 

El continuă: 

— Oricum, Munţii Stâncoși trec chiar prin Wyoming. Acolo de 
unde vin eu, sunt dealuri sau așa ceva, chiar la baza lanţului Big Horn. 
Doamne, aș vrea să am cuvinte să pot să-l descriu... Este cam ca în 
Scoţia, presupun, cu excepţia faptului că aici plouă într-o zi cât acolo 
într-un an. Si este un loc mai sălbatic si mult mai cald - cel putin vara 
- și cam la o mie două sute de mile de mare. Am crescut la ferma Blue 
Creek, la douăzeci de mile distanță de oraș. Are aproape două mii de 
acri, iar pentru mine este... ei bine, este cel mai frumos loc din lume. 

Saffron înțelegea ce simțea el. 

— Povesteşte-mi despre fermă. 

— O, cu ce să încep? Da, știu... cu cerul... Cumva, acolo cerul este 
mai mare. Pământul familiei mele se află la vreo două mii de metri 
deasupra nivelului mării. Aerul este atât de curat și de proaspăt. Sunt 
locuri din munţi de unde poți vedea împrejurimile în toate direcțiile, 
fără clădiri sau oameni cât vezi cu ochii. 

Acasă la e la fel ca în Lusima, se gândi Saffron. Cerul, altitudinea, 
peisajele care se întind la infinit. Lusima, una dintre cele mai mari 
proprietăți din estul Africii, numită în onoarea unei vindecătoare și 
vizionare mistice, era un tărâm magic unde ea era prințesa si unde se 
simţea fericită, senină, ocrotită, dincolo de orice închipuire. 

— Dacă stai pe terasa din față de la ferma noastră, cea mai 
apropiată casă este la şapte mile depărtare, continuă Doherty. 
Probabil crezi că distanțele astea mari înseamnă singurătate, însă 
avem toată natura să ne tina companie. Sunt niște stânci unde le place 
vulturilor aurii să-și facă cuiburile. Îi vezi cum zboară în înaltul 
cerului, privind în jos spre pământ, ştii, în căutarea următoarei mese. 
Noaptea auzi chemarea bufnitelor mari. Spune-mi, ai fost vreodată la 
vânătoare? 

— Vrei să spui, la vânătoare de vulpi? 

— Nu, la vânătoare cu pușca, știi, păsări, căprioare, de-astea. 


— Le-am facut pe amândouă, îi spuse Saffron. Am fost la vânătoare 
cu ogari si am împușcat fazani, potârnichi, rate sălbatice, de fapt, 
animale de toate felurile. 

— Esti bună la treaba asta? 

— Hmm... cum sa răspund? Urăsc obiceiul britanic al falsei 
modestii și cred că oamenii trebuie să spună adevărul, dar am fost 
învățată și să nu mă laud singură. 

Doherty se scarpină în spatele uneia dintre urechi. 

— Okay-y-y, asta a fost ca și când am ascultat un mesaj codificat, 
dar, dacă am înţeles bine, ce spui tu este că ești foarte bună la călărit 
si la tras cu pușca, dar, fiind o tânără modestă si de bun simţ, nu iti 
place să spui asta... desi nu iti place nici să o treci sub tăcere. 

Saffron zâmbi. 

— Foarte bine, locotenente. Ești în mod vădit un criptograf 
înnăscut. 

— Am înţeles bine? 

— La fix, admise Saffron, încântată de faptul că el o intelesese atât 
de bine. Am primit primul ponei când abia învăţasem să merg. Îmi 
închipui că si la tine a fost la fel. 

— Da, incuviinta Doherty. 

— Dragul de tata nu a avut fii, asa că m-a învăţat pe mine tot ce i- 
ar fi învăţat pe ei. M-a învăţat să trag cu pușca de când aveam șase 
sau șapte ani. 

— Şi pe mine. 

Saffron trecu la atac. Îl privi pe Doherty în ochi şi spuse: 

— Ar trebui să ne luăm la întrecere într-o zi... Ar trebui să știi, 
locotenent Doherty, că sunt foarte competitivă. 

El o privi la rândul său direct și spuse: 

— Chiar și împotriva bărbaților? 

— Mai ales împotriva bărbaţilor. 

— O să tin minte asta. S-ar putea să te provoc cândva. 

— Până atunci, spune-mi mai multe despre ferma ta. 

— Se numește Blue Creek pentru că este binecuvântată cu un râu, 
dar pământul este roşu. Avem multe păşuni pentru vite și vreo treizeci 
de acri de fânețe, iar pe lângă râu găsești plopi de apă și sălcii si sus 
pe dealuri sunt păduri de pini și ienupăr. 

— Ce animale sălbatice sunt pe acolo? 

— Să mă gândesc... elani, cerbi, căprioare cu coada albă, antilope - 
cu siguranță nu ducem lipsă de carne de vânat sau de piei de cerb. 
Ştii, din vreme în vreme apar și reni pe acolo. Acum, dacă ai atâta 
pradă, ai si prădătorii care o vânează, sunt pume, lincși, lupi, coioti. 
A, si urşi, era să uit. Când eram mic, mergeam să culeg merisoare si 
coacăze care creșteau în sălbăticie pe malurile râului. Trebuia să fiu 
tot timpul cu ochii în patru, să nu dau pe-acoio de vreun un urs brun. 


Le plac fructele de padure zemoase. 

— Suna intr-adevar a salbaticie. 

— O, chiar asa era. Pe la noi obișnuia să treacă diligenta. Dar 
indienii Shoshoni și strămoșii lor trăiau pe malurile râului cu mii de 
ani înainte ca omul alb să ajungă acolo. Când eram mic, au venit 
câțiva arheologi din Laramie, de la Universitatea din Wyoming. Au 
început să sape, căutând semne de viata preistorică si, la naiba, au 
găsit situri antice și morminte marcate cu stânci așezate în cerc. Le-au 
spus alor mei că rămășițele datează de zece mii de ani sau mai mult. 
Avem câţiva băieți care lucrează la ferma noastră si care au sânge de 
indieni Shoshoni în ei. Spun că încă pot vedea spirite si căpcăuni si 
Fantoma Apei care bântuie pe lângă izvoare și râuri. Ha, presupun că 
îi crezi destul de nebuni. 

Saffron dădu din cap. 

— Deloc. Am crescut printre triburi africane... Concepţia lor despre 
lume este ca a indienilor voştri. Văd mai multe decât vedem noi. 

— Ei bine, la naiba, spuse Doherty. Călărești, tragi cu pușca, 
înţelegi cum gândesc băștinașii. Trebuie să recunosc, nu mă aşteptam 
la asta. Majoritatea englezoaicelor se uită la mine de parcă as fi un 
cowboy tâmpit, ieșit dintr-un film. 

— Ei bine, fata asta kenyană din fata ta știe cum te simţi. Și e 
ciudat, am crescut în parti diferite ale lumii, dar atât de multe lucruri 
pe care le-ai spus despre ferma ta sunt la fel de adevărate și în cazul 
proprietății noastre. Suntem undeva la înălțimi, sub un cer imens, cu 
pământ roșu și animale sălbatice... Desi îndrăznesc să spun că la voi 
nu sunt prea multi elefanţi, zebre sau girafe. 

— O, au fost, dar le-am împușcat eu pe toate. 

În timp ce Saffron râdea, Doherty se uită la ceas. 

— Ia uite cât s-a făcut ceasul! Mă aşteaptă cehii și norvegienii. OK, 
deci Cehoslovacia este la est de Germania și, da, la sud de Polonia. 
Acum, unde este Norvegia? 

— La jumătatea distanţei dintre aici și Rusia, o fâșie de pământ 
lungă si subțire, se întinde de-a lungul Atlanticului de Nord, de la 
Marea Baltică până la Oceanul Arctic. 

— Am înţeles. Ne vedem mai târziu! 

Și apoi plecă. Saffron se întinse din nou în pat. Se simţea brusc 
mult mai bine. 

Trecuseră câteva săptămâni de la încercarea prin care trecuse, si 
Saffron isi revenise complet. Intre timp, misiunea de investigare a lui 


Danny Doherty în Arisaig părea să se lungească. Îi jura lui Saffron că 
era doar muncă. 

— Am primit noi ordine. Șefii mei nu vor să fiu doar martor la 
antrenamente. Vor să le fac, să am o idee clară asupra felului cum 
funcționează. 

Saffron obişnuia deseori să alerge pe dealurile lipsite de vegetaţie 
împreună cu americanul cel înalt și sprinten, trăgea împreună cu el în 
cutii de conserve întinse pe franghii trase pe scripeti ori se aruncau în 
apele întunecate si înghețate ale lacului Morar, cea mai adâncă si, era 
convinsă, cea mai înspăimântătoare apă din toate Insulele Britanice. 

Tăria americanului, spiritul lui atletic și capacitatea de a-și nimeri 
ținta nu o mirau. La ce altceva se putea aștepta de la un cowboy 
adevărat, în carne şi oase? Ceea ce o impresiona cu adevărat la el era 
inteligența ascuțită pe care o păstra ascunsă sub aparența 
neseriozitatii. Nu era doar faptul că strălucea în timpul cursurilor. 
Aborda imediat orice treabă pe care trebuia să o facă și reușea să-i 
facă pe ceilalți să lucreze cu el așa cum voia fără ca ei să realizeze că 
prelua conducerea, ceea ce sugera o minte perspicace și intuitivă. 

Unul dintre instructorii lor era un tânăr absolvent de Oxford, pe 
nume Gavin Maxwell. Mama lui era fiica ducelui de Northumberland, 
iar tatăl său era baron cu domeniul pe coasta sud-vestică, în partea 
cea mai îndepărtată a Scoției. Maxwell era un izvor nesecat de 
cunoștințe despre Scoţia și viaţa ei sălbatică. 

— Are peste trei sute de metri adâncime, îi spusese lui Saffron într- 
o dimineaţă în timp ce stăteau pe malul lacului, înconjurați de apă, de 
dealurile masive si de cerul care arăta ca o vastă fotografie alb-negru, 
atât de lipsit de culoare era peisajul. Se spune că la fund este un 
monstru care îl face pe cel din Loch Ness să arate prin comparație ca o 
biată plevușcă. 

Din acea clipă, Saffron isi dădu seama că nu putea să scape de 
imaginea mentală a unei creaturi marine preistorice uriașe care 
pândea în adâncimile întunecate ca ale râului Styx. Era copleșită de 
genul de frică stupidă și iraţională căreia - presupusese întotdeauna - 
îi picau pradă alte femei, mai slabe, însă niciodată ea. 

Dar Danny avea în minte alte preocupări, mai practice. 

— Se arată vreodată soarele aici? întrebă el odată, în timp ce erau 
conduși la exerciţiile fizice într-o dimineață înnorată, cu ploaia 
lovindu-i orizontal in fata, adusă de un vânt îngheţat venit de pe 
mare. 

În timp ce isi stergea apa care-i curgea din păr si din ochi, părea în 
mod clar un om căruia îi lipseau căldura, soarele și aerul uscat din 
Wyoming. 

— Foarte rar, răspunsese Maxwell. Si, când se întâmplă, se declară 
sărbătoare națională. 

Danny fusese incartiruit in Arisaig House, in vreme ce Saffron se 
intorsese la locuinta ei din Garramore. Orele de antrenament erau 
lungi si dificile, asa că le rămâneau putin timp si energie de consumat 
cu socializarea, și orice petrecere care avea loc se desfășura într-o 
cameră din spate a hotelului Morar. Această clădire modestă dispunea 
de singurul bar onorabil pe o rază de mile întregi, dar în serile din 
timpul săptămânii se închidea la ora nouă, oră la care cadetii de pe 
Baker Street abia își terminau ziua de lucru, iar duminicile nu era 
deschis. 

Dându-și seama că oamenii lui aveau nevoie să se mai relaxeze 
după orele de antrenamente grele, Jimmy Young o convinsese pe 
proprietăreasa hotelului, Mary Macdonald, să facă aranjamente 
speciale pentru angajaţii și cadetii de pe Baker Street si să țină în acea 
încăpere o cantitate de whisky si bere suficientă pentru a readuce 
viata în minţile și picioarele obosite ale acestora. Poliția locală fu de 
acord să închidă ochii la ce se întâmpla în incinta hotelului, lucruri 
oricum neînsemnate, minore în comparaţie cu împușcăturile, luptele si 
exploziile care aveau loc ziua. Hotelul Morar deveni locul unde viitorii 
agenţi secreti se duceau să se distreze. 

Într-o după-amiază de la sfârșitul lunii mai, Danny luă o mașină din 
garajul de la Arisaig House si se duse la Garramore, unde întrebă de 
Saffron. 

Ea apăru la uşă cu un zâmbet care sugera că era surprinsă să-l 
vadă, dar într-un mod plăcut. 

— Ia uite cine-a venit, locotenentul Doherty din Marina Statelor 
Unite! spuse ea. Esti în inspecţie? 

El zâmbi trist cu o jumătate de gură. 

— Tocmai mi-am primit ordinele de plecare. Vor să mă întorc în 
Londra, să-mi scriu raportul. 

De pe fata lui Saffron dispăru imediat bucuria. 

— Când pleci? 

— Mâine dimineaţă, la prima oră. 

— 0... 

Saffron fu alarmată de surpriza extrem de neplăcută a veștii, ca o 
lovitură fizică în stomac: un sentiment de șoc, de dezamăgire și, 
realiză ea, de pierdere. 

— O să-mi fie dor de tine, spuse ea fără să vadă vreun motiv de a 
se preface. 

— Da, si mie... 


Danny părea mohorât, dar se învioră imediat. 

— Oricum, de vreme ce asta-i ultima mea noapte aici, mă întrebam 
dacă ai fi de acord să bei un pahar cu mine la hotel, în semn de rămas 
bun. 

Ea zâmbi. 

— Ar fi minunat. Dar... 

Se uită în jos la uniforma ei kaki murdară. 

— Sunt încă în costumul de luptă și cu cizme de armată. Poate ar 
trebui să mă schimb. 

— Nu, e bine asa cum esti. Si știu cât vă ia vouă, fetelor, să vă 
îmbrăcaţi seara. Să mergem. 

Trecură de porţile de la Garramore House și o luară pe aleea 
îngustă ce dădea în drumul care avea să-i ducă la Morar. O rază de 
lumină orbitoare străfulgeră brusc maşina si îl făcu pe Danny să 
frâneze tare. 

Îşi puse mâna streașină la ochi. 

— Ei, uită-te la asta, murmură el. Să fiu al naibii dacă nu e cer 
albastru acolo. 

— S-ar putea ca în seara aceasta să fie un apus frumos, dar nu o să- 
1 vedem de pe drum, spuse Saffron. Ar trebui să fim jos, pe mal. 
Camusdarach e doar la câteva minute distanță. Să ne oprim acolo în 
drum spre Morar. Nu o să dureze decât un minut să ne uităm la cer. Și 
ştii cum este lahotel. Oamenii stau acolo o jumătate de noapte, deci ne 
vedem cu ei, cu siguranţă. 

— Sună bine. 

Danny coti spre micul oraș de coastă Camusdarach, aflat la o 
jumătate de milă depărtare. Cunosteau plaja, pentru că era unul dintre 
locurile unde instructorii lor îi aduceau pentru exercițiile de înot la 
distanță în mare care reprezentau unul dintre cele mai dureroase 
aspecte ale pregătirii lor. Pentru cadetii de pe Baker Street, cuvintele 
„plaja Camusdarach” însemnau o senzaţie de tremur convulsiv, de 
plămâni sufocându-se; le asociau cu apa sărată înghițită din belșug și 
cu chinul membrelor epuizate, vinetii de frig. 

Nu era un loc fericit, însă era cel mai bun loc pe care Saffron și 
Danny puteau să-l găsească. El parcă maşina la marginea drumului ce 
trecea prin sat si apoi o luară pe jos prin peisajul de la marginea mării, 
atât de tipic pentru regiunea respectivă: copaci singuratici, bătuți de 
vânt, presărau o câmpie nisipoasă ținută locului de smocuri de iarbă, 
de buruieni și tufișuri ici si colo, cu pârâuri ce se scurgeau in mare. 
Departe în față, un rând de dune înalte le bloca drumul spre plajă și îi 
împiedica să vadă apusul. 

Se plimbau în tăcere, când Danny spuse: 

— Așteaptă o clipă, vreau să-ți arăt ceva... 

Purta o jachetă maronie de piele. Își deschise buzunarul de la piept, 


scoase portmoneul si luă din el o fotografie. 

— Ea e Meg. E iubita mea, cred... 

Saffron se incrunta, nefiind sigura pe motivele care il facusera pe el 
ca tocmai acum să-i destăinuie că avea o iubită. 

— Crezi? întrebă ea. 

— Nu suntem logoditi, ea e la mii de mile distanță, în Washington 
DC, și suntem în plin război. S-ar putea întâmpla orice, nu-i așa? 

Se dă la mine? se întrebă ea. Sau poate că adusese vorba de iubita 
lui ca nu cumva să se întâmple ceva între ei. Se forță să nu tragă 
concluzii pripite. 

— Unde v-aţi întâlnit? întrebă ea după ce începuseră să meargă din 
nou. 

— În Russell Senate Office Building, la o aruncătură de bat de 
Capitolin. Lucram la Pentagon. Ea era secretara unui senator implicat 
în Comitetul Senatului pentru Marină. Într-o zi m-am dus la sediul lor 
cu un comision din partea șefului meu, iar ea era acolo. M-am uitat la 
ea şi m-am gândit „Trebuie să găsesc o modalitate s-o invit pe fata 
asta la o întâlnire.” 

— Nu mă surprinde, este drăguță. Crezi că o să te căsătorești cu ea? 

— Bună întrebare. Dacă japonezii n-ar fi bombardat Pearl Harbour 
si dacă ar fi pace si dacă as locui in DC... 

Saffron suspină ca să-l oprească. 

— Uită de „dacă”. De ce n-ai cerut-o? 

— Nu a fost timp. După Pearl Harbour, America a trebuit să se 
pregătească de război aproape peste noapte. Lucram continuu, și Meg 
la fel. Asa făcea toată lumea. Pe neașteptate, am fost trimis într-o 
organizație numită Biroul de Coordonare a Informaţiei 15... 

— Ha! 

Danny se uită întrebător la Saffron. 

— Nu sunt amuzante numele pe care le dau organizaţiilor ca a 
noastră? Noi am început sub numele Biroul de Cercetări Inter-Servicii. 

— Ei bine, o să primim curând o altă denumire și o organizare 
complet nouă. Ăsta e unul dintre motivele pentru care sunt aici. Șeful 
meu, Bill Donovan, este foarte impresionat de voi. A venit aici anul 
trecut doar ca să arunce o privire. Acum suntem implicaţi în asta cu 
adevărat, vrea să înveţe tot ce poate despre cum operati voi. 

— Deci o să te întorci înapoi la Washington ca să dai raportul. Apoi 
tu și Meg vă puteţi căsători. 

— Poate. Sau poate o să-mi spună: „Trimite doar un raport scris si 
stai în Anglia.” Sau poate o să primesc un ordin să-mi misc fundul 
până în Long Beach, în California, pentru că am fost repartizat pe o 
navă de război care navighează în Pacific. Uite, adevărul este că 
niciunul dintre noi nu ştie ce naiba o să se întâmple cu noi. As putea 
să mor într-o explozie în Londra. Meg s-ar putea îndrăgosti de un alt 


tip. Pun pariu că la Capitol Hill este o coadă de băieţi care așteaptă sa- 
si încerce norocul. 

— O să te aștepte, spuse Saffron fără să se gândească, mirându-se 
ea însăşi de viteza și siguranţa răspunsului. 

— Chiar? Crezi? 

— Da. 

Danny era pe punctul de a o întreba de ce credea asta, dar se opri. 
Nu era nevoie; prin felul în care vorbise, Saffron îi răspunsese deja la 
întrebare. 

— De ce mi-ai povestit de Meg? întrebă ea. 

— La naiba, nu știu. 

Danny privi în depărtare, evitând s-o privească în ochi, în timp ce 
încerca să-și limpezească gândurile. 

— Cred că speram să aflu ceva mai multe despre tine și m-am 
gândit că, dacă spun cinstit despre mine, atunci poate... 

— ...ca as povesti si eu cum stau lucrurile cu mine? 

— Cred ca da. 

O privi din nou. 

— N-am fost prea destept, nu-i asa? Esti fata care a rezistat trei zile 
in fata Gestapo-ului. De ce mi-ai vorbi mie? 

Ea se uita la el 

— Poti sa intrebi. 

— Hmm... de unde sa incep? OK, nu porti verigheta. E o moda pe 
Baker Street? Vreau sa spun, daca ai fi un civil obisnuit... 

— Daca, dacă, dacă... nu din nou! spuse ea zâmbind, ca el să ştie 
că îl tachina. 

— Da, da... dar știi ce vreau să spun. 

— Nu, nu sunt căsătorită. Și nu sunt logodită. 

— Uau! Ia uite, fata asta vorbește! 

— Ei, haide, asta mă face o persoană groaznică. 

— Nu am vrut să sune așa 

Aproape ajunseră la linia dunelor, suficient de aproape încât să 
intre în umbra pe care o lăsau pe nisip. Acum era rândul lui Saffron să 
se oprească din mers. Voia întreaga atenţie a lui Danny si aşteptă până 
când acesta se opri de tot, uitându-se la ea, înainte să spună: 

— Uită de Baker Street. Uită de toate prostiile alea cu agenţi 
secreti. Gandeste-te la mine ca la o fată care a ieșit la plimbare pe o 
plajă cu bărbatul pe care... cu un bărbat care îi este prieten drag. Am 
fost învățată să fac tot felul de lucruri la care majoritatea fetelor nu s- 
ar gândi nici într-un milion de ani. Dar nu sunt diferită de ele. Îmi 
place să port haine frumoase și să dansez toată noaptea. Iar iubirea 
contează pentru mine mai mult decât orice altceva. 

— Ai fost vreodată îndrăgostită... vreau să spun, îndrăgostită cu 
adevărat? întrebă Danny. 


Raspunsul ei veni instantaneu. 

— Da. 

— Eu nu stiu daca am fost. 

— Nici macar de Meg? 

— Nu ştiu. Vreau să spun, e cea mai drăguță fată pe care am văzut- 
o vreodată. Și sunt sigur că ar fi cea mai bună soţie la care ar putea 
vreodată un bărbat să spere. Si chiar o plac, nu mă înţelege greșit. 
Dar... dacă sunt îndrăgostit de ea? Cum poți să fii sigur de asa ceva? 

— Esti sigur atunci când nu trebuie să te gândești ce să răspunzi. 
Dragostea iti umple inima și sufletul si fiecare părticică din corp. Ştii 
că ai face orice, absolut orice, ca să ai parte și numai de un minut 
împreună cu persoana respectivă. 

Danny suspină. 

— Uau... îl invidiez pe tipul care te face să te simţi asa. Când ai 
vorbit despre asta, te-ai luminat la fata. Erai o altă persoană. Cine e? 

Ce îi spui? Simplu. Urmezi regulile de pe Baker Street. Pdstreazd-ti 
acoperirea cât mai aproape de adevăr cu putință. 

— Este pilot de vânătoare, spuse Saffron. 

— Impresionant. Din Forţele Speciale, nu-i așa? 

— Nu chiar. Este... 

Îşi căută cuvântul care să exprime adevărul, dar fără să se dea de 
gol. 

— ...în altă parte a globului. Nu ne-am mai întâlnit de când a 
început războiul... 

Saffron zâmbi trist. 

— A zburat odată deasupra mea, cam acum un an, și ne-am făcut 
cu mâna unul altuia, dar... am... ei bine, este mai ușor să-mi spun că 
nu o să mai fim împreună până când nu se termină războiul ăsta 
bestial. Nu are rost să sperăm. 

— Cum îl cheamă? 

— Gerry... cu G. 

Asta este suficient de aproape de Gerhard. 

— Asta-i o usurare. Jerry cu un J ar fi complet altceva. Ai o 
fotografie cu tipul ăsta? Dacă tot ţi-am arătat-o pe iubita mea... 

Saffron se gândi o clipă la cerere și consideră că ar fi fost ciudat să 
refuze. Îşi vâră mâna in tasca de pânză care o insotise de când 
începuse războiul, scoase portmoneul și luă din el singurul lucru care 
îi amintea de Gerhard von Meerbach: fotografia cu ei doi în fata 
Turnului Eiffel. 

— Uite. Asta a fost în Paris, aprilie 39. 

— Frumos băiat, nu-i așa? 

— Nu te îngrijora, așa spun toate prietenele lui Meg când ea le 
arată poze cu tine, spuse Saffron și, cu toate că intentionase să o spună 
pe un ton nepăsător, nu reuși să ascundă faptul că asta credea. 


Vedea ca si Danny observase asta. 

— Pun pariu că băieţii din escadrila lui Gerry îi tot cer poze cu 
iubita lui care arată ca un star de cinema, răspunse el si, chiar daca 
zâmbetul său arăta că glumeste, o privea direct in ochi. 

— Nu mai spune prostiile astea... 

— Ia spune, pun poze cu femei frumoase pe avioanele lor? Poate că 
Gerry te-a afișat pe capota motorului și a scris dedesubt: „Saffy cea 
Sexy”. 

El isi puse o mână în șold, și-o duse pe cealaltă la ceafă si se 
îndreptă de spate ca un fotomodel. 

— Ti-arat eu tie! 

Facu un pas spre el, dar Danny o luă la fugă în sus pe dună, râzând. 
Ea fugi după el, dar americanul era mai rapid si nu reuși să-l ajungă 
înainte ca el să ajungă pe vârful dunei si să dispară în jos, pe partea 
cealaltă. Oricât de bună îi era condiţia fizică, panta era aproape 
verticală, iar nisipul era moale si lunecos sub picioare, asa că inima îi 
batea tare când ajunse sus. Privi împrejur, așteptându-se să-l vadă pe 
Danny uitându-se la ea, provocând-o să-l urmărească din nou. Dar, 
când îl văzu, el era nemișcat, cu spatele la ea, privind spre mare. Îşi 
trase sufletul, își dădu la o parte părul de pe fata și privi în aceeași 
direcție. Și atunci văzu de ce el își pierduse interesul pentru jocul lor 
prostesc. 

Soarele era aproape de orizont, strălucind între insulele Rum și 
Skye, transformându-le în niște contururi neclare violet și gri. Apa 
dintre țărm și insule arăta ca un satin negru, presărată cu miliarde de 
paiete aurii si argintii în care strălucea lumina soarelui. Nisipul de pe 
plajă, glorios de alb la amiază, avea acum culoarea palidă a coralilor, 
unde fiecare cotitură a pârâiașelor era marcată prin linii unduite de 
umbre adânci și gri. 

Dar cea mai minunată privelişte dintre toate era oferită de cer. 
Saffron nu-şi putea imagina cum ar putea vreun pictor sau vreun 
fotograf să infatiseze felul cum miezul orbitor al soarelui părea să ardă 
prin desisul norilor înalți, transformându-i în clocotitoare mingi de foc 
de culoarea aurului alb. Apusul trimitea în ambele parti nuanţe vii de 
trandafiriu, magenta, violet, roz si un purpuriu adânc, imperial, care 
se pierdeau în culoarea gri-albastru a norilor. 

Rămase în picioare, abia îndrăznind să respire, încercând să-şi 
întipărească în minte pentru totdeauna această viziune maiestuoasă. Și 
apoi simți pe fata aroma brizei marine si ascultă murmurul bland al 
mării liniștite care se întindea pe plajă si tipetele ocazionale ale unui 
pescăruș din depărtare. 

Când se uită din nou la Danny, văzu că el se întorsese și o privea 
fix. Nu era o privire obișnuită, era o privire atât de intensă încât o 
putea simţi, iar corpul ei îi răspunse, ca o floare care se deschide în 


fata soarelui. El îi făcu un semn din cap, invitând-o să i se alăture. Ea 
se duse până în partea cealaltă a dunei, fără să se grăbească, să salte 
sau să chicotească, cum ar fi făcut cu putin timp în urmă, ci păşind 
încet, deliberat, abia luându-și ochii dintr-ai lui. 

Ajunse lângă el, Danny își deschise brațele, iar ea se cuibări acolo 
până când corpul ei îl atinse pe al lui. Atunci el își strânse braţele în 
jurul ei. 

Trecuse atât de mult timp de cand simtise imbratisarea puternică si 
sigură a unui bărbat. Corpul i se înmuie in timp ce îi dispărea 
incordarea și rezistența. Fata i se sprijinea de pieptul lui, iar ea îi simți 
mirosul ușor de transpiratie de la alergarea pe dune. Pieptul i se ridica 
si i se lăsa, de parcă alerga încă, cu toate că amândoi erau nemiscati. 
Îi simţi sexul întărit apăsându-i corpul si o invadă o căldură plăcută. 

Ochii lui erau atât de intunecati în lumina serii, iar ea își ridică 
mâinile cu care îl imbrdatisase, îi atinse fata și simți cu vârfurile 
degetelor asprimea obrazului neras. 

Apoi simţi cum o ridică, iar ea rămase pe vârfuri si isi inalta capul 
în timp ce el isi pleca fata către a ei. Ochii li se întâlniră, buzele li se 
întâlniră, iar Saffron fu ametita de intensitatea și pasiunea sărutului 
lui. 

Se întoarseră la maşină de mână, mergând aproape unul altul, 
oprindu-se din vreme în vreme ca să se sărute, abia spunându-și câte 
un cuvânt. Drumul până la hotelul Morar dură doar câteva minute, și 
si acelea trecură în liniște, cu toate că Danny conducea cu o singură 
mână, lăsându-și cealaltă mână să alunece de pe schimbător pe coapsa 
lui Saffron, făcând-o să se înfioare de câte ori o atingea. 

Simtea o vină teribilă, dar nicio ruşine pentru ce se întâmplase 
între ei. Inima ei fusese trezită de sărutul lui ca o prințesă de basm 
dintr-un somn adânc. Cum putea să fie greşit asa ceva? Își petrecuse 
atât de mult timp fără să-şi permită să se lase excitată de un alt 
bărbat, încât asta devenise un mod de a trăi. 

Acum apăruse Danny. Ştia că o să plece curând. Existau puţine 
șanse ca ei doi să se mai întâlnească. Era doar un bărbat frumos, 
atrăgător si fermecător, care o făcuse să se simtă mai bine decât se 
simtise de multă vreme. Nu ar fi putut vreodată să-i fie un adevărat 
rival lui Gerhard. Dar dacă Danny s-ar fi întors la ea? Era posibil să 
iubeşti doi bărbaţi, atât de diferiți, cu o pasiune egală si fără să ajungi 
cu inima frântă? 

Parcară lângă hotel. 


El isi înclină fata spre a ei, nu pentru un sărut, ci ca să-l privească 
atent. 

— Am ruj peste tot? 

Saffron se uită la el prin semiintunericul din mașină. 

— Din cate pot vedea, nu. 

Îşi verifică propria față in oglinda retrovizoare. Părul îi era răvășit 
și ar fi trebuit să se dea cu ruj din nou. În timp ce făcea asta, se gândi; 
Celelalte fete o să știe că am făcut ceva. O să vadă asta pe mine. Ah, și ce 
dacă? N-au decât să vadă! 

Intrară în hotel, si de acolo în bar, care era oficial închis pe timpul 
nopții. Mary Macdonald curăța mesele din încăpere. Saffron zâmbi ca 
pentru sine când o văzu pe proprietăreasa hotelului ridicandu-si 
privirea, văzându-l pe Danny și, fără să gândească, aranjându-se putin: 
își ascunse o suvita rebelă în spatele urechii si își aranjă pliurile 
rochiei. Are același efect asupra tuturor! 

Pe deasupra, toți localnicii și cei de pe Baker Street știau că Mary 
Macdonald îl adora pe locotenentul Danny Doherty. 

Într-o seară, la câteva zile după ce ajunsese la Arisaig, vizitând 
hotelul Morar și înțelegând cât de importantă era proprietăreasa 
pentru operațiunea de antrenamente, Danny intrase în bar. Localnicii 
încă erau acolo, band, iar el isi făcuse drum prin cameră, în stilul lui 
de John Wayne, se aplecase peste tejghea, isi împinsese pe ceafă sapca 
de marinar și, cu cel mai frumos zâmbet de cowboy, vorbise 
tărăgănat: 

— "Seara, doamnă M. 

Ea rosise ca o scolarita. 

— Ce pot să-ți aduc, locotenente? intrebase ea. 

— Nimic, doamnă, mulțumesc frumos. Astăzi eu vă aduc ceva 
dumneavoastră. M-am gândit că ati făcut atât de multe pentru băieții 
de la Arisaig, încât meritati un semn de apreciere americană. Poftiti... 

Danny purta o jachetă de piele maronie. Băgă mâna în ea și scoase 
ceva pe care îl puse pe tejghea, în fața doamnei Macdonald. Ea scăpă 
un suspin de mirare, pentru că era un pachet de ciorapi de nylon 
adevărați. Auzise despre acest miracol modern, desigur, așa cum 
auzise orice femeie din Marea Britanie. Dar nu mai văzuse niciodată 
asa ceva. Si acum iată-i acolo si, de parcă asta nu ar fi fost de ajuns, 
Danny scoase și două tablete de ciocolată Hershey, pe care le puse 
lângă ciorapi. Într-o ţară pe jumătate înfometată de rationalizarea 
alimentelor, ciocolata era un simbol al unui adevărat rasfat. 

— Mulţumesc, locotenente, oftă doamna Macdonald. 

— Nu, doamnă, eu vă mulțumesc. Nu știm ce ne-am face fără 
dumneavoastră. 

De atunci înainte, Mary Macdonald venerase pământul pe care 
călca Danny Doherty. Nimic nu era suficient de bun pentru el, iar fata 


i se lumina când el intră înăuntru. Dar apoi Danny se încruntă derutat 
când privi prin ușa deschisă a camerei amenajate ca bar pentru cei de 
pe Baker Street și văzu întuneric și liniște. 

— Unde e toată lumea? întrebă el. 

— O, au plecat toți, răspunse ea. Una dintre tinerele din Cehia a 
venit și a spus că au primit vești bune și că dau o petrecere la Traigh 
ca să sărbătorească. Acolo îi găsiți pe toți. 

Danny se gândi o secundă. 

— Mi-ar plăcea să stau aici cu dumneavoastră, doamnă M, dar 
chiar trebuie să-i văd pe toţi și să-mi iau la revedere. 

— La revedere? 

— Da, plec mâine dimineaţă. 

Dezamăgirea de pe fata doamnei Macdonald se dovedi la fel de 
acută ca aceea de pe faţa lui Saffron atunci când aflase ştirea. 

Danny îi luă mâna lui Mary Macdonald, de parcă era pe punctul să 
o ceară de soţie, și spuse: 

— Nu vă pot mulțumi îndeajuns, doamnă M. O să-mi amintesc de 
acest loc si de ospitalitatea dumneavoastră câtă vreme o să trăiesc. Si, 
când războiul ăsta afurisit o să se încheie, jur că o să mă întorc aici și 
o să deschidem împreună o sticlă din cel mai bun scotch și o să 
vorbim despre timpurile de demult. Ne-am înțeles? 

— O, locotenente Doherty... 

Doamna Macdonald își șterse o lacrimă. 

— Poftiti, doamnă, spuse el întânzându-i o batistă curată. Un mic 
dar de despărțire pentru dumneavoastră. Nu mai am ciorapi, dar mi-a 
mai rămas una dintr-astea. 

Îi dădu încă o tabletă de ciocolată. 

— Fiţi bună si tineti-o numai pentru dumneavoastră. Am auzit că 
pe ultima ati împărțţit-o cu clienții. 

— Mi-a părut egoist să nu fac așa. 

— E foarte frumos din partea dumneavoastră, dar insist. Asta este 
numai pentru dumneavoastră. Promiteti? 

— Promit. 

— Excelent. Acum, ar fi bine ca eu și domnișoara Courtney să o 
luăm din loc, așa că vă las... 

Danny o conduse pe Saffron spre ușă, urmaţi de doamna 
Macdonald. Înainte să pășească afară, el se întoarse și spuse: 

— O să mă întorc, promit. 

O luară de-a lungul coastei, dincolo de Camusdarach, până la 
Traigh House, o casă modestă de familie, văruită în alb, așezată pe o 
faleză, lângă un teren de golf de nouă găuri pe care niciun cadet de pe 
Baker Street nu-şi găsise timp să joace. Mașini, motociclete, biciclete si 
un camion de armată stăteau împrăștiate pe marginea drumului. 
Danny trase pe dreapta la marginea liniei, ieși din mașină și îi 


deschise portiera lui Saffron. 

Cand ieși din mașină, el închise usa și o luă în braţe. 

— Vreau să știi ce cred despre tine... ești uluitoare, frumoasă, 
inteligentă... Ah, esti pur și simplu o femeie dată naibii 

Nu zâmbi, nu se prefăcu că vorbea lejer, iar sinceritatea sa o făcu 
pe Saffron să se gândească că era cel mai frumos compliment dintre 
multele complimente pe care i le făcuse. 

— iti mulţumesc, spuse ea și îl sărută uşor pe buze. 

— Dacă lucrurile ar fi fost diferite... cine ştie? Poate am fi avut 
șansa, știi... pentru ceva măreț. 

— Dacă-uri si poate-uri, spuse ea. Să fim pur si simplu 
recunoscători pentru ce am avut. 

— Un ultim sărut? întrebă eL Să-mi amintesc de tine dupa... 

Ea incuviinta, iar el o strânse mai tare în braţe si o sărută, iar 
sărutul continuă mult, pentru că niciunul dintre ei nu voia să se 
desprindă. În cele din urmă, Saffron se forță să se retragă, pentru că 
ştia bine că altfel ar fi fost în stare să meargă până la capăt, iar asta, 
își spuse, fără să se convingă pe deplin, nu ar fi fost o idee bună. 

— Acum chiar ai ruj pe față, spuse ea. Uite, dă-mi batista ta. 

Saffron îi șterse obrazul lui Danny. 

— OK, spuse ea, să mergem să vedem de ce erau cehii atât de 
fericiți. 

Si descoperiră că răspunsul merita într-adevăr să fie sărbătorit. 

Sosiseră vești din Praga. Doi cehi care lucrau pentru britanici îl 
prinseseră în ambuscadă pe Reinhard Heydrich, guvernatorul Boemiei 
si Moraviei, în timp ce acesta era condus în Mercedes-Benz-ul său 
decapotabil de la locuinţa sa de la tara la biroul din Praga. Heydrich 
fusese rănit de schijele unei grenade aruncată de agenţi. Se spunea ca 
era într-o condiţie critică. 

— Am lovit și noi, declară un cadet ceh entuziasmat, agitând o 
sticlă de whisky în aer. Nenorocitii ăia de naziști nu mai sunt în 
siguranţă. I-am pus pe fugă! 

Konrad von Meerbach auzi stiri despre atac imediat ce vestile 
ajunseră in Berlin. Era devastat, infricosat, copleșit de o disperare pe 
care nu o mai simtise de când aflase că îi murise tatăl. Îl iubise si îl 
adorase pe Heydrich ca pe un erou, un surogat de tată, iar adoratia 
pură și neprefăcută pe care o simțea pentru el era mai puternică decât 
ce simțea pentru soția sau pentru amanta lui. 

Își rezervă un loc în avionul care îl ducea pe Karl Gebhart, doctorul 


personal al lui Himmler, să-l îngrijească pe Heydrich la spitalul 
Bulovka. Von Meerbach abia dacă părăsi rezerva șefului său sau 
coridorul din proximitatea acesteia. Lui Heydrich îi fusese scoasă 
splina printr-o serie de operaţii. Apoi se făcuse tot posibilul să se 
repare fisurile din coaste, rănile din diafragmă și plămânul stâng. I se 
făcuseră transfuzii masive de sânge. 

Pentru o vreme, tratamentul păru să aibă succes. Heydrich făcuse 
febră, însă temperatura i se întoarse treptat până aproape de normal. 
După câteva zile, Himmler însuși ajunse acolo, iar von Meerbach îl 
conduse în camera lui Heydrich. Stătea în capul oaselor în pat, 
povestind. 

— După cum știți, domnilor, tata compunea muzică de operă, spuse 
Heydrich. M-am gândit la ceva ce a scris el. 

Fredona o melodie și cântă: 

— Lumea este doar o flașnetă la care Dumnezeu cântă pentru El însuși. 
Trebuie să dansăm cu toţii pe melodia care se cântă. 

— Sunt sigur că piesa se va dovedi veselă, spuse Himmler, cu un 
zâmbet ce nu se întinse până la ochii mici, cu privire sticloasă, din 
spatele ochelarilor rotunzi, cu rame de metal. 

— Da, domnule, spuse von Meerbach, încercând să-şi ascundă 
disperarea umilitoare pe care o simțea. 

Se întoarse către Heydrich si spuse: 

— O să te faci bine în scurtă vreme, sunt sigur de asta. Ai 
constituția unui taur și curajul unui leu. 

Din păcate, nu exista constituție pe pământ, nici măcar aceea a 
proverbialului taur, suficient de puternică încât să fecă fata toxinei 
otrăvitoare derivate din bacteria Clostridium botulinum și codificată 
simplu „X” care fusese dezvoltată la Porton Down Laboratory și 
adăugată în ingredientele grenadelor inventate de Cecil Clarke. 

În acea noapte, Heydrich intră în comă şi nu se mai trezi. Pe 4 
iunie, la opt zile după atacul de la intersecția HoleSovice, Reinhard 
Heydrich muri. 

Von Meerbach se întoarse în Berlin pentru funeraliile de stat 
luxoase, difuzate în direct la radio în întregul Reich și în toate 
Teritoriile Ocupate. Era în doliu si, în durerea lui, se întoarse spre 
singura trăsătură ce nu-l părăsise niciodată: dorința lui de a face 
oamenii să sufere. 

Lumea îi furase și tatăl, și eroul. Acum Konrad von Meerbach avea 
să se răzbune. 

Ascultând funeraliile în timp ce erau transmise pe difuzoarele de pe 
aerodromul său, Gerhard avu o reacţie foarte diferită. Pentru el, acest 
atac reușit asupra uneia dintre cele mai proeminente figuri ale întregii 
ierarhii naziste era mai degrabă un semn de speranță, decât unul de 
disperare. 


În cele din urmă, dacă doi oameni l-au putut ucide pe Reinhard 
Heydrich, de ce n-ar putea alții să-l omoare pe Adolf Hitler? 

— De ce zâmbești? îl întrebă Berti Schrumpp pe Gerhard, trezindu-l 
pe acesta din reveria lui. O înmormântare nu e prilej de râs. 

— Nu, ai dreptate... îmi era mintea la un milion de kilometri 
depărtare. 

— Te gândeai la femei, nu-i asa, bătrâne? 

— Băiete, mă cunoști prea bine. Acum, să mergem să găsim o sticlă 
de schnapps. Ar trebui să bem un pahar în memoria lui Heydrich, nu 
crezi? 

— Desigur! 

Și, se gândi Gerhard, în onoarea minunatei vești că a murit. 

Saffron se duse de la Arisaig la aerodromul Ringwood, de lângă 
Manchester, unde se antrena ca parasutist, pentru a putea fi lansată 
direct în teritoriul inamic. Se îndreptă către şcoala SOE din Beaulieu 
Palace House, Hampshire. Din clipa în care ajunse, i se spuse clar că 
genul de nebunii care ar fi fost trecute sub tăcere în sălbăticia din 
munții Scoției nu aveau să fie acceptate nici măcar pentru o secundă 
la Beaulieu. 

Agenţii în antrenamente erau tratați ca niște elevi de internat si 
aveau reguli stricte la care trebuiau să se supună. Erau plasați in case 
sub supervizarea unui comandat și li se interzicea să părăsească baza 
neinsotiti, în afara cazului în care li s-ar fi ordonat să facă asta. Nu 
aveau să dezvăluie niciodată că fuseseră la această școală și nici să-și 
recunoască vreun coleg dacă s-ar fi întâlnit din nou în orice context 
diferit de cel de acolo. Lui Saffron i se spuse că trebuia să-şi predea 
lista de cheltuieli, împreună cu orice armă, aparat de fotografiat sau 
caiet de notițe pe care îl avea, ca si orice sumă mai mare de 5 £ si 
orice obiect personal de valoare. Toate scrisorile care ieșeau trebuiau 
predate cu plicul deschis comandantului casei pentru a fi verificate. 

Saffron îi spuse unui coleg: 

— Până și cenzura este cenzurată. 

Asta pentru că nu era voie să te referi la ea în scrisori. Se puteau 
trimite telegrame - care să fi fost, desigur, cenzurate înainte - doar în 
caz de extremă urgenţă. În cadrul Beaulieu sau în localitate nu erau 
permise telefoanele... 

— ...localitate pe care oricum nu o putem vizita, pentru că nu ni se 
permite să părăsim incinta. 

După ce au fost privați de aproape toate libertăţile, cadetilor li s-a 


spus, fara ironie: 

— Scopul acestei organizaţii este acela de a organiza acte 
subversive. 

La Arisaig, lui Saffron îi fuseseră oferite însușirile de bază pentru a 
fi un agent: abilitatea de a se apăra si de a-şi omori inamicii; de a 
sabota; de a falsifica documente; de a rămâne trează zile la rand; si, 
desigur, de a rezista la un interogatoriu. 

Scopul acestei şcoli era să le ofere ei și colegilor ei o înțelegere a 
contextului în care trebuiau puse în acțiune aceste talente noi. Cartea 
lor de bază era manualul SOE, How to Be an Agent in Occupied 
Europe16. Instructorii lor îl foloseau pentru a-i învăţa arta recrutării si 
a gestionării grupurilor de luptători din Rezistență. Saffron invata cum 
să acționeze odată infiltrată pe teritoriile inamice și fu instruită din 
nou și din nou în elementele-cheie legate de acoperire, informații, 
alertă, abilitatea de a nu atrage atenţia, discreție, disciplină și 
planificare pentru cazuri de urgență. Fu învățată să evite orice detaliu 
care ar fi putut să facă să fie descoperită, de la utilizarea unui singur 
cuvânt în engleză până la o bucăţică de hârtie înfundată într-un 
buzunar sau în fundul rucsacului si uitată acolo, gata să fie găsită de 
către inamic. 

Pe măsură ce se desfăşura cursul, invata că existau considerații 
politice și practice pentru planificarea și executarea misiunilor, a 
comunicațiilor cu Londra sau a menţinerii unei unităţi între indivizi și 
grupurile din Rezistenţa locală. Uneori, limitările libertăţilor sale 
aproape că o înnebuneau de frustrare pe Saffron, care murea de 
plictiseală in fata orelor nesfarsite din sala de clasă. 

Abia când se încheie cursul și se reîntoarse în Londra își dădu 
Saffron seama cât de privilegiată era. Niciunei femei din istorie nu i se 
dăduse vreodată genul de educaţie pe care o primiseră ea si alti cadeti 
femei din SOE. Nu era doar faptul că Baker Street crea un nou tip de 
agent, care avea la dispoziţie abilităţi si tehnologii noi, ci si faptul că 
femeile aveau parte de aceleași antrenamente ca bărbații. 

Dacă pot să supraviețuiesc acestui război blestemat, nu o să existe nimic 
ce să nu pot să fac, isi spuse ea când cobori din tren la Waterloo. 

Era o experiență ciudată să-i privească pe bărbaţii mai mari și mai 
puternici care defilau pe peroane în uniformele lor diverse si să știe că 
puțini dintre ei, sau poate niciunul, ar fi putut spera s-o învingă într-o 
luptă corp la corp sau într-un conflict armat. Dar asta învățase în 
Scoţia. Beaulieu îi oferise încrederea de a da ordine într-un mod 
decisiv și cu siguranță de sine. În așa fel încât oamenii să o asculte 
instinctiv. 

Când se întoarse la apartamentul ei din Knightsbridge, o 
întâmpinară o grămadă de scrisori. Facturile trebuiau plătite chiar și 
pe timp de război. Dar nu chiar în clipa aceea, se gândi Saffron, 


asezand plicurile maronii deoparte. Vazu un plic acoperit de timbre 
kenyene, îl deschise și găsi înăuntru o minunată scrisoare de la mama 
ei vitregă, Harriet, ce descria pe multe pagini recuperarea tatălui ei 
după rănile la picior căpătate atunci când se scufundase Steaua din 
Khartoum. 


Nu mai trebuie să-ţi spun ca toată vorbdria aia despre un scaun cu rotile 
pentru el s-a dovedit un nonsens total, scria Harriet. Pur și simplu a refuzat să ia 
ideea în considerare. Chiar a fost nevoie de o oarecare muncă de convingere ca să 
folosească un baston, până și atunci când insista să se plimbe pe pământurile 
domeniului. Trebuie să spun, era mai ușor cu el când a trebuit să stea la pat. Cel 
putin știam unde este! 


Saffron râse gândindu-se cum tatăl ei își informa medicii, soţia si pe 
oricine altcineva care încerca să-i sugereze altfel, că nu va lăsa un 
lucru neînsemnat, cum era faptul că piciorul îi fusese sfârtecat pe 
jumătate, să-l oprească din a face ceea ce voia. Din acel punct de 
vedere, membrilor familiei Courtney li se potrivea zicătoarea: „cum e 
tata, e și fata” Apoi văzu un alt plic, cu un scris pe care nu-l 
recunoștea. Dar intuiţia îi spuse lui Saffron cine îl trimisese chiar 
înainte de a vedea numele în partea de sus a paginii. Si faptul că 
mesajul trebuise să fie trimis, în loc să fie livrat personal, putea să 
însemne un singur lucru. A plecat din tard... iar eu n-am fost acolo. Se 
întări și citi: 

Dragă Saffron, 

Am încercat să te găsesc sau să te sun, dar nimeni nu mi-a spus unde te afli. 
Toată lumea credea că e secret sau așa ceva! 

Oricum, trebuie să mă îmbarc. Ne organizam propria școală de antrenament și 
Bill Donovan vrea să vin înapoi. Adevărul este că aș prefera să actionez decât să 
predau, dar dacă asta vrea Uncle Sam, presupun că nu mă pot împotrivi. 

Mi-aș fi dorit să te văd din nou. Parcă am lăsat ceva neterminat. Dar ceva îmi 
spune că acest război va mai dura o vreme, așa că poate o să ne mai întâlnim. 
Cum ne spune cântecul: „Nu știu unde, nu știu când.”17 

Intre timp, nu mă uita, Saffy. Eu cu siguranță n-am să te uit. 

Al tău, 

Danny Boy 


Saffron citi scrisoarea şi plânse pentru că și ei îi părea că lucrurile 
au rămas neterminate. Dar, oricât de mult i-ar fi plăcut să-l vadă din 
nou pe Danny si ca ei doi să fie împreună în Londra, acest lucru i-ar fi 
complicat viata în mai multe feluri. Simtea cum se rupe în două. 
Sufletul ei era împreună cu Gerhard; voia să-i dea totul, dar oare el 
măcar mai era în viață? Îl văzuse în acea zi în avion; el îi făcuse cu 
mâna. Sigur o mai iubea încă? Oricât de mult își dorea inima ei să fie 
îndrăgostită și oricât de mult îi tânjea corpul după atingerea unui 
bărbat, mintea îi spunea că o aventură romantică era un lux pe care 
nu și-l putea permite. 


Barbatii puteau sa astepte. Ea isi terminase antrenamentele. Acum 
era timpul sa se intoarca inapoi la razboi. 

A doua zi dimineata, cand intra in Norgeby House, Saffron se simti 
plină de energie si pregătită pentru acțiune. Împreună cu alte agente 
de pe Baker Street, fu oficial inregistrata in Divizia de Infirmiere 
Voluntare de Prim Ajutor cu un grad echivalent cu acela de 
locotenent. Urcând treptele și mergând pe coridorul lung ce ducea la 
birourile secțiunii T, simţi că se întorcea acasă. Celelalte femei pe care 
le întâlni în timpul petrecut pe Baker Street o întâmpinară zâmbind 
prietenos. Bărbaţii o salutară cu veselie si chiar se făcură câteva glume 
pe seama abilității ei de a rezista la tortura. Veștile legate de 
interogatoriul pe care-l îndurase ajunseseră de la Arisaig până în sud. 

— A, bună, Saffron, spuse secretara lui Hardy Amies. Intră. Esti 
așteptată. 

Intră în biroul șefului ei și văzu imediat că cele trei grade de pe 
epoletii aflați pe umărul căpitanului fuseseră înlocuite cu o cruce rosie 
de aur. Acum era maiorul Amies. 

— Felicitări, domnule, spuse Saffron. 

Amies dădu din cap. 

— Mulţumesc, draga mea. Acum așază-te, bea o ceașcă de ceai si 
hai să decidem ce să facem cu tine. 

Saffron se lăsă în scaun, aplecându-se înainte la fel de nerăbdătoare 
ca un câine care smucește de lesă, dorind să audă lucrul la care spera 
mai mult decât la orice altceva si pe care îl aştepta încrezătoare: o 
misiune în Europa. 

Amies, care părea să fi devenit mai înfumurat și mai serios de când 
fusese promovat, făcu o pauză în timp ce examina un număr de 
documente bătute la mașină, despre care Saffron realiză că trebuiau să 
fie rapoartele despre ea. Zâmbi pentru sine amintindu-și cum stătea în 
biroul tatălui ei din Lusima, așteptând în timp ce el citea rapoartele si 
rezultatele examenelor ei de la școală. Dar acum nu simțea deloc 
încordarea pe care o simtise atunci așteptând să audă verdictul. Stia 
deja cât de performantă fusese la diversele sale cursuri. Cu siguranță, 
putea să fie un singur rezultat. 

— Desigur că le-am mai citit și înainte pe toate, remarcă Amies, 
punând hârtiile la loc pe birou. Voiam să mă asigur că sunt într- 
adevăr atât de bune pe cât îmi aminteam. Remarcabil, sunt chiar mai 
bune. Te-ai descurcat splendid, Saffron. 

— Mulţumesc, domnule. 


— Nu e nevoie să-mi multumesti. Ţi-ai câștigat peste măsură orice 
compliment pe care ti l-as putea face. Ai atras atenţia tuturor, Saffron. 
Până si generalul de brigadă Gubbins a întrebat de tine. A spus ca 
trebuie să mă asigur că obținem ce este mai bun dintr-o tânără cu 
perspective atât de deosebite. 

— De-abia astept, domnule. Vreau să fiu utilă. 

— Așa o să fie... dar nu acum. 

Lui Saffron nu-i veni să creadă. Spunea cumva Amies că nu avea să 
i se dea o misiune? 

— De ce nu? se răsti ea, atât de şocată încât nu reuși să-şi atenueze 
indignarea din voce. 

— Pentru că nu vreau să te trimit la moarte, răspunse Amies. Și 
cred ca, dacă te-as trimite acum pe teren, ai fi ucisă ori capturată, sau 
amândouă, la mai putin de o săptămână după ce ajungi pe pământ 
belgian. 

— Nu înțeleg... Ce am făcut greșit? 

— Nimic, domnișoară Courtney. Nu ai greșit cu absolut nimic. Dar 
niciuna dintre remarcabilele tale realizări nu poate ascunde faptul că 
tot nu ai trece încă drept belgiană, și nici măcar drept sud africană cu 
rădăcini flamande. 

Saffron luptă să-și controleze valul de mânie furioasă ce creștea în 
ea. Nu i-ar fi folosit la nimic să-și piardă controlul în acest moment 

— Sunt convinsă că as putea face asta, domnule. Am toate 
abilitățile de teren necesare. 

— În regulă, atunci, imaginează-ţi că ne aflăm într-un tren care 
merge, să spunem, de la Louvain la Anvers. Eu intru în compartiment 
si, văzând o fată drăguță, mă asez în mod firesc în fata ei. Port o 
uniformă de SS-Hauptsturmfiihrer, sau căpitan. Încep să vorbesc cu tine 
în flamandă. Nu poți să refuzi să vorbeşti cu mine. Spun: „Am o 
permisie de două zile si mi-ar plăcea să merg într-un loc cu adevărat 
special, departe de locurile umblate. Ce îmi recomandati?” Te rog să- 
mi dai răspunsul la întrebare, descriind un loc din nordul Belgiei într- 
o flamandă colocvială, cu familiaritatea cuiva care cunoaște și iubește 
acel loc. 

Saffron deschise gura, realiză că nu știa ce să spună sau cum să o 
facă și se mai gândi puţin. 

— Pareti derutată, domnişoară... 

Amies vorbise în flamandă. Făcu o pauză, așa cum ar fi făcut un 
bărbat care se aștepta de la o femeie să-i spună numele ei. 

— Cour... începu Saffron fără să se gândească, luată prin 
surprindere de ce spusese Amies. 

— Îmi pare rău, nu v-am auzit bine. Spuneati Kor... cumva? întrebă 
Amies. 

Saffron isi stoarse creierii căutând un nume cu sonoritate 


neerlandeza sau flamanda. 

— Korpman, spuse, cu toate ca cel mai apropiat nume de acesta pe 
care il auzise vreodata era al unui doctor Koopman, care se ingrijea de 
fetele bolnave din Johannesburg. 

— Ah, deci, Mevrouwis Korpman, credeți că sunt prea îndrăzneţ 
dacă v-aș întreba care vă este numele mic? 

Amies împrumută cererii sale aparent politicoase, umbra de 
ameninţare pe care trebuia să o conţină orice întrebare pusă de un 
ofițer SS. 

— Eva, răspunse ea. 

— Ei bine, atunci, Eva Korpman, eu mă numesc Eberhard Miesel, 
iar prietenii îmi spun Hardy. Și realizez, că am fost cât se poate de 
nepoliticos. Erai pe punctul de a mă sfătui cu privire la permisia mea, 
unde ar trebui să mi-o petrec. Te rog, începe... 

Saffron dădu din cap. 

— Nu pot, spuse ea, abia șoptit. 

Îi dispăruse toată încrederea, de parcă n-ar fi fost niciodată acolo. 

— Nu te îngrijora, îi răspunse Amies, de data aceasta în engleză. 
Faptul că nu ai putut susține conversaţia asta nu spune nimic despre 
tine. Este doar revelarea marii tale slăbiciuni. Încă nu poţi gândi ca o 
tânără flamandă din coloniile sud-africane, și cu atât mai puţin ca o 
belgiană. Flamanda ta este bună, dar nu cu adevărat fluentă. Trebuie 
să-ți petreci mai mult timp cu belgieni, să vorbeşti cu ei, să înveţi 
despre tara lor, să afli lucrurile care îi animă. 

— Cum să fac asta, domnule, fără să mă duc în Belgia? 

— Simplu, draga mea... va veni Belgia la tine. 

Saffron îl privi întrebătoare. 

— M-am gândit la toată povestea asta și știu cum să te aduc într-o 
formă adecvată din punct de vedere operaţional. 

— Chiar știți, domnule? întrebă Saffron, simțind un prim fior vag 
de speranţă. O, mi-ar plăcea foarte mult asta. 

El deschise o tabacheră neagră si lăcuită aflată pe biroul său, scoase 
o țigară, o aprinse și pufăi înainte să continue: 

— Ce îți propun este să te alături echipei mele din secțiunea T. O să 
te numesc pe postul de legătură cu comunitatea belgienilor exilați din 
Londra. Trebuie să ajungi în Eaton Square. Guvernul belgian din exil 
își are sediul acolo. Dacă stau să mă gândesc, nu cumva ai un 
apartament în apropiere? 

— Ba da, domnule, în Chesham Court, e foarte aproape. 

— Excelent. O să descoperi că, la fel ca majoritatea guvernelor de 
pretutindeni, belgienii sunt măcinaţi de dispute, rivalități și gelozii 
ieftine. S-au opus unul altuia când aveau de guvernat Belgia, iar acum 
nici măcar asta nu mai au ca să-i distragă. Nu contează, sunt convins 
că se vor uni în admiraţia pe care ţi-o vor purta si, cu cât Baker Street 


se poate implica mai mult in diferitele guverne care și-au găsit un 
sediu in Londra, cu atat este mai bine pentru noi. Desigur, scopul 
întregului exercițiu pentru tine este să vorbesti tot timpul flamandă, in 
afara cazului în care te întâlneşti cu cineva care insistă să vorbească în 
franceză. 

— Sunt încântată să vorbesc flamandă toată ziua, domnule, dar am 
o franceză de scolarita. 

— Ei bine, e un început bun. Sunt sigur că o s-o înveți imediat, 
odată ce esti nevoită să o faci. Cred că munca o să ti se pară 
interesantă, iar experiența vieţii belgiene de nepretuit. Învață să-i 
cunosti ca oameni, Saffron. Încearcă să te prinzi de detaliile din viețile 
lor: ce le place să mănânce, muzica preferată, cărțile pe care le citesc, 
poveştile pe care le spun. 

— Și locurile pe care le-ar recomanda pentru o permisie de 
weekend? 

— În special, spuse Amies cu un zâmbet. Si mai poți face ceva, 
spuse el, stingându-și ţigara. 

— Da, domnule? 

— Avem ceea ce s-ar putea numi o dispută politică intensă cu 
belgienii, în special cu băieţii lor de la Sûreté de I'Etati9. 

— Acesta este Serviciul de Informaţii de Stat, nu-i așa? întrebă 
Saffron. 

— Exact. Treaba este că devin deranjati de munca pe care o facem 
noi acolo. 

— Într-adevăr, domnule? Am crezut că merge bine. 

— O, da... din perspectiva noastră. Am deraiat trenuri, am sabotat 
o mulțime de avioane germane, am detonat linii de cale ferată, 
vapoare, centrale electrice, si chiar am lichidat un ofițer Gestapo si pe 
câțiva dintre colaboratorii lui belgieni. Asta e o problemă. 

— Nu reușesc să vă urmăresc, domnule. Cu siguranță, belgienii ar 
trebui să fie mulțumiți că lovim în oamenii care le ocupă tara. 

— Este o presupunere rezonabilă, Courtney, dar mă tem că nu una 
corectă. Belgienii nu văd cu ochi buni activitățile noastre și insistă că 
trebuie să aibă dreptul să le aprobe si, dacă asa consideră, să aibă 
drept de veto asupra operațiunilor noastre. Au un argument valabil 
când spun că oamenii lor sunt cei care suferă dacă germanii se 
răzbună după operațiunile noastre. Dar nu cred că aceasta este 
principala lor problemă. Cele două lucruri de care le pasă sunt, 
primul, că nu suportă să vadă cum își pierd autoritatea, văzându-ne pe 
noi în control, și al doilea, că nu vor să producem stricăciuni 
industriei belgiene, rețelei de transporturi sau oricărui alt sector. 

Își ridică sprâncenele. 

— Sincer, la felul cum se poartă în continuare, ai zice că e tara lor. 

Saffron râse. 


— Presupun că este... dar nu atâta timp cât sunt germanii la 
conducere. Și nu se pot aștepta să fie singurii oameni din Europa care 
să rămână neatinși. La urma urmei, suntem în război. 

— Suntem, si dacă îi poți convinge să înțeleagă asta pe iubiții 
nostri aliați belgieni, o să faci un mare serviciu cauzei Aliaților. Acum, 
am o ședință informativă pe care trebuie să o tin peste treizeci de 
minute. Trimitem trei agenţi în Belgia pe o ambarcatiune de lansat 
torpile. Trebuie să discut operaţiunea cu ei. Sugerez să-ţi iei notițe, să 
te familiarizezi cu planurile și să-i cunoşti pe agenți. Nu se știe 
niciodată, s-ar putea să lucrezi umăr la umăr cu ei mai repede decât 
crezi. 

Amies îi schitase lui Saffron noul ei mod de viata de parcă i-ar fi 
schițat modelul pentru o rochie nouă. Acum tinea de ea ca acest 
model să devină real. Se apucă de treabă cu energia care o caracteriza. 
În câteva săptămâni, devenise o figură familiară la sediul guvernului 
belgian, ca si în barurile, în restaurantele si cafenelele unde mergeau 
să se relaxeze miniştrii, persoanele oficiale si angajații lor tineri. 

Pe Saffron o ajuta faptul că era tânără, femeie si atrăgătoare, si era 
deseori invitată să petreacă timp cu politicieni mai în vârstă care nu ar 
fi arătat niciun interes unui bărbat de vârsta ei. Într-o seară se afla 
într-un bar cu ministrul de Externe belgian si cu șeful Securității, 
intrebandu-se dacă ceilalți clienți realizau importanța celor doi domni 
străini care sedeau într-un colt al salonului, când ministrul spuse: 

— Spune-mi, domnişoară Courtney, de ce sunt colegii tăi atât de 
hotărâți să-mi lase tara în ruine? 

— Nu sunt sigură că înțeleg la ce vă referiti, domnule, răspunse 
Saffron, care era foarte mulțumită să constate că belgienii abordau 
subiectul pe care Amies dorise să-l discute ea. 

— Ce vrea să spună domnul ministru, intrerupse seful Securității, 
este că sabotorii care lucrează după ordinele britanice distrug 
proprietățile din țara noastră. 

— Sunt sigură, domnule, că nu cunosc detaliile vreunei operațiuni. 

Zambi dulce: 

— Asta e treaba de barbati, nu credeti? 

Înainte ca vreunul dintre ei să apuce să răspundă la întrebare, 
Saffron vorbi din nou: 

— Dar îmi imaginez că orice operațiune este îndreptată către 
germani, cu intenţia de a le face rău și de a ne ajuta să câştigăm 
războiul, pentru ca Belgia să fie din nou liberă. 


— Poate asa este, spuse ministrul. Dar nu vrem sa ne intoarcem 
înapoi în tara noastră și s-o găsim transformată într-un maldăr de 
moloz. 

— Hmm... cântări Saffron. Sunt curioasă ce ar spune londonezii din 
acest bar. Ei au trecut prin Blitzkrieg20. Gândiţi-vă la toate distrugerile 
teribile pe care le-au văzut. Și-au petrecut noapte după noapte în 
adăposturi, întrebându-se dacă locuinţele sau chiar străzile lor o să 
mai fie acolo când o să iasă afară. Sunt sigură că fiecare om de aici 
cunoaște cel putin o persoană care a murit sau care a fost mutilată, 
probabil o persoană pe care o iubeşte. Aţi putea să vă uitaţi în ochii 
lor si să le spuneți că Belgia refuză să-şi facă datoria? 

Ministrul de Externe nu se așteptase ia acei răspuns. 

— Vrei să spui că belgienii ar fi lași? 

— O, nu, domnule, deloc, nici nu-mi trece prin minte să spun asa 
ceva. Dimpotrivă, sunt sigură că belgienii sunt la fel de curajoşi ca 
britanicii și la fel de hotărâți să-i bată pe germani. Sunt sigură că ar fi 
gata să facă şi sacrificii. 

— Au făcut, spuse şeful Securității. Şi-au sacrificat libertatea. 

— Atunci trebuie să facem ce putem ca s-o recâștigăm pentru ei, 
orice ar însemna asta, spuse Saffron. Îmi pare rău dacă ceea ce spun 
suna nepoliticos. Nu am crescut în Anglia. Sunt din Kenya și, acolo 
unde trăiesc eu, suntem înconjurați de animale sălbatice. Unele dintre 
ele sunt foarte periculoase. Și, dacă există un lucru pe care l-am 
învăţat de la tata, acela este că, atunci când un leu prinde gustul cărnii 
de om, nu are rost să te ferești din calea lui: trebuie să-l omori. 
Trebuie să-l ucizi, să termini cu el pentru totdeauna. 

— Si asta propui să le facem cu les Boches21, domnişoară? 

— Sper să îmi fac datoria, domnule. 

Şeful Securităţii incuviinta gânditor. 

— Dar dacă asta este - cum i-ai spus tu - treabă de bărbați? 

— Dacă asta mi se ordonă să fac, domnule, atunci o să mă supun 
ordinelor mele cât de bine pot. 

— Îţi doresc bonne chance22 în eforturile tale. Între timp, te pot 
invita la cină? Mi-am petrecut puţin timp în Congo, când eram tânăr. 
Mi-ar plăcea să vorbesc cu cineva din Africa... 

Trei zile mai tarziu, Saffron fu chemata in biroul lui Amies. 

— Faci senzatie printre prietenii nostri belgieni, spuse el. 

— Sper ca fac impresie buna, domnule. 

— Cu siguranţă esti eficientă. Pare că ţi-ai prezentat argumentul 


referitor la operatiunile de sabotaj de pe teritoriul lor cu oarecare 
forta. 

— Ei au deschis subiectul, domnule, si stiu cat de mult inseamna 
pentru noi. Sper că nu am jignit pe nimeni. 

— Se poate să fi atins cel puţin orgoliul unui ministru belgian, dar 
asta nu-i va fece decât bine. Partea cea mai importantă este că știu 
cum ne raportăm noi la asta și, din ce înțeleg eu, i-ai făcut să se 
gândească la faptul că nu este înțelept să le spună britanicilor că nu 
vor să vadă nicio daună în Belgia. 

— Am fost foarte tentată să spun: „Dacă așa credeți, poate că ar 
trebui să vă lăsăm pe mâna germanilor”. 

— Mă bucur că nu ai spus asta, Courtney... Este o situaţie 
complicată. 


— M-am inrosit, Masha? isi întrebă Yulia Sokolova cea mai buna 
prietenă, Maria Tomaseva, in timp ce stăteau întinse pe un petec de 
iarbă într-una dintre grădinile publice îngrijite atent de pe malul 
vestic al râului Volga: două fete de șaptesprezece ani din Stalingrad, 
făcând plajă într-o frumoasă dimineață de duminică de august. 

Maria mârâi, se ridică într-un cot si examina spatele gol al Yuliei. 

— Nu, Yuliusca, esti bine. Acum lasă-mă să dorm, sunt atât de 
obosită. Ştii că am fost în schimbul de noapte. 

Yulia întoarse capul, isi dădu la o parte niște suvite de par blond ca 
spicul de pe ochii albaștri ca să se poată uita la Maria și întrebă: 

— Ştii în ce dată e azi? 

— Oh... oftă Maria, scuturandu-si capul în fata refuzului de a fi 
lăsată să se odihnească. 

Era la fel de blondă și avea ochii la fel de albaștri ca Yulia. Oamenii 
spuneau deseori că arătau mai mult a surori decât a prietene. Își frecă 
ochii. 

— Douăzeci și trei. De ce? 

După care isi dădu seama. 

— 0... iarăși. 

— Nu spune „iarăși”. Mai sunt trei zile până la onomastica mamei 
si eu tot nu știu ce cadou să-i iau. Ştii cât de mult înseamnă pentru ea. 

— O, ştiu, draga mea, știu... 

Înainte ca Maria să-și poată termina propoziția, zumzetul tăcut al 
orașului fu despicat de urletul unei sirene antiaeriene. Fetele săriră în 
picioare. Se încurcară în curele si nasturi în timp ce se îmbrăcau, apoi 
își băgară prosoapele, cărțile si sticlele de apă în genţi. 

O secundă mai târziu, auziră primele explozii în depărtare. Se 
uitară în direcția sunetului și, spre groaza lor, văzură că cerul era 
acoperit de avioane avansând către ele în grupuri organizate, la fel de 
ordonat ca niște gărzi ce mărșăluiesc. 

— Bombardiere, strigă Yulia. Bombardiere fasciste. 

Fetele priviră în sus uluite și îngrozite în timp ce apăreau tot mai 
multe avioane germane. Exploziile deveniră mult mai puternice, iar 
pământul începu să se cutremure. Maria o prinse pe Yulia de brat si 
strigă cât putu de tare: 

— Repede, la tunuri! 

Gerhard zbura la o altitudine de două mii de metri. Escadrila îi era 
desfăşurată de jur împrejur în trei rânduri de câte patru avioane. Erau 
doar un element din vasta flotă de aparate de zbor, mai mult de o mie 
două sute, care zburaseră spre est peste stepe în această primă zi din 
campania de bombardamente pe care Generaloberst23 Wolfram Baron 
von Richthofen, comandantul Flotei a 4-a Aeriene, o lansa împotriva 
Stalingradului24. 

Gerhard avea o hartă mentală a oraşului pe care urmau să Îl atace. 
Se gândea la el ca la un șarpe imens, întinzându-se pe douăsprezece 
kilometri pe o rută întortocheată, pe malul vestic al fluviului Volga. 
Spre nord, unde era capul sarpelui, se întindea un cartier industrial în 
jurul a patru fabrici imense, fiecare înconjurată de locuințele 
muncitorilor. Centrul oraşului era în burta sarpelui, o desfăşurare 
modernă de birouri, magazine si blocuri de apartamente, cu bulevarde 
late si impunătoare. Spre sud se întindea mai departe o coadă lungă de 
case de lemn păraginite în care trăiau foarte multi ruși, majoritatea 
barăci pe un singur nivel, ale căror aparență si structură abia dacă se 
schimbaseră în ultimele două sute de ani. 

În centrul oraşului trona un imens depozit de grâu, ca un 
afloriment imens ieşind din mijlocul unei câmpii pline de iarbă. 
Primul val de avioane Luftwaffe îl folosise drept reper, ghidându-i spre 
tintele lor pe măsură ce se apropiau de Stalingrad. Nu avuseseră parte 
aproape de nicio opoziție, însă trei ani de acțiune aproape continuă îl 
invatasera pe Gerhard felul cum neglijenta era, în astfel de momente, 
cel mai mare pericol. 

Gerhard porni radioul si le reaminti oamenilor săi: 

— Fiți atenți. Nu se ştie niciodată cu rusnacii ăștia. Ar putea fi o 
capcană. 

— Dacă se ascund, probabil că au o vopsea magică, răspunse Berti 
Schrumpp. E vizibilitate perfectă si nu se vede niciun rus nicăieri. 
Poate că s-au dat bătuți. 

Fostul copilot al lui Gerhard fusese promovat la comanda a trei 
dintre avioanele escadrilei. Era si bufonul oficial al escadrilei. Niciun 
alt om nu ar fi scăpat basma curată dacă ar fi vorbit aşa cu 
comandatul. 

— Fiți oricum cu ochii în patru, insistă Gerhard. Nu vă relaxati. Asa 
se moare cu ușurință. 

Privi în depărtare, mijindu-si ochii în timp ce se străduia să vadă 
spre est. În față, cerul era întunecat, cu albastrul pătat de negru si gri. 

— Par să se vadă nori de furtună la orizont, spuse el. E destul loc 
acolo ca să se ascundă rusnacii. 


Vocea lui Gerhard era aspra, dar cu greu il putea invinui pe Berti. 
În ultimele două luni, tancurile Wehrmacht avansaseră drept prin 
Ucraina și apoi în Crimeea și Caucaz, încetinind numai atunci când 
mașinile cu combustibil nu puteau să tina pasul cu ele. Milioanelor de 
soldați ruși capturați sau uciși, care încercaseră să facă fata invaziei 
pământului lor natal, li se adăugaseră nenumărate alte victime din 
populaţia civilă. Acum Fiihrer-ul si generalii săi erau siguri că Armata 
Roșie nu mai avea alte rezerve. 

Apoi Gerhard auzi în cască vocea lui Berti, surprinsă. 

— Dumnezeule mare... uitati-va la asta! 

Întunecimea de pe cer nu venea de la nori de furtună, ci de la 
pătura neagră si groasă de fum care plutea deasupra Stalingradului. 

Orașul tocmai fusese lovit de primul val de bombardiere. Gerhard îl 
escorta pe al doilea, urmat de al treilea si al patrulea. Si aceasta era 
doar prima din trei zile de atacuri masive. 

Stalingrad era pe punctul de a fi șters de pe hartă, cu oamenii și 
clădirile sale măturate de pe suprafața pământului. Gerhard nu-şi 
putea închipui cum ar fi putut supraviețui ceva acolo jos. Și după ce 
Stalingradul avea să dispară, cât de mult mai putea să mai reziste 
Rusia? 

— Acesta este sfârșitul, spuse Berti, de parcă ar fi urmat gândurile 
lui Gerhard. E clar că rusnacii nu mai pot rezista mult la așa ceva. 

Majoritatea bărbaţilor ajunși la vârsta la care puteau lupta 
plecaseră pe front, așa că femeile și copiii din Stalingrad fuseseră 
chemaţi să se pregătească pentru lupta care urma să vină. În acea 
primăvară, Yulia și Maria participaseră la o întâlnire a Komsomolului 
lor, sau Liga Tinerilor Comunisti, când un oficial din partid venise să li 
se adreseze. Stătea în fata lor în uniforma de luptă, înalt și frumos, cu 
pieptul acoperit de medalii și cu mâneca stângă a jachetei goală, 
împăturită si prinsă cu un ac pe umăr. 

— Tovarăşe, începu el. Tinere mândre, crescute în slava lui Lenin, 
din Stalingrad. 

Acele cuvinte le emotionasera pe fete. Să te gândești că un 
asemenea erou le considera tovarășele sale! 

— Am doar o întrebare pentru voi... Vreti să vă aparati patria? 

— Da! chiuise o singură fată. 

După care celelalte i se alăturaseră: 

— Da, da, da! 

În acea seară, Yulia, Maria şi grupul lor de prietene apropiate se 


înscriseseră toate să-şi facă datoria la bateriile antiaeriene ale 
orașului. Nu aveau habar în ce se băgau: nu știau cu ce arme aveau să 
tragă sau cum trebuiau manevrate. 

Învăţară curând. 

Fetele lucrau la fabrica de tractoare din Stalingrad, ale căror linii 
de producţie scoteau pe bandă rulantă tancuri în loc de mașini 
agricole. Între schimburi, erau antrenate si instruite, zi si noapte, cum 
să opereze un tun antiaerian 52-K. Yulia, care avea un ochi ager și o 
minte rapidă și matematică, fu desemnată ca trăgător. Maria, care era 
mai înaltă si cu umerii mai lati, era parte din lanțul uman cu care erau 
transportate proiectilele grele de la depozitul de muniţie la armă. 

Acum, la mai puţin de două luni de zile de când văzuseră pentru 
prima oară un tun antiaerian, trăgeau cu acesta pline de furie. Bateria 
lor era poziționată într-un loc dedicat armelor din perimetrul nord- 
vestic al fabricii de tractoare. Imensul complex era una dintre tintele- 
cheie ale fasciștilor si atacurile desfășurate asupra acestuia erau fără 
milă. 

Avioanele Stuka se prăbușeau aproape vertical din înaltul cerului 
ca niște corbi negri și furioși năpustindu-se după pradă, cu o asemenea 
viteză încât tunurile grele de 85 de mm nu le puteau urmări. Urletele 
lor prevestitoare o înspăimântaseră pe Yulia la fel de mult ca impactul 
bombelor. Între timp, bombardierele mai grele treceau rând după 
rând, cu mare zgomot, peste oraş. 

O clipă mai târziu, bombele ieșeau de sub fuzelaj și cădeau tot mai 
rapid, pe măsură ce forța de gravitație devenea mai puternică. Erau 
rafale de explozii pe pământ, la fel de copleșitoare ca urletul 
avioanelor Stuka de la începutul zilei, însă acum Yulia nu se mai 
gândea la nimic în afară de avioanele din vizorul ei, la înălțimea și 
cursul lor și la cum puteau fi doborâte. 

Era cu totul o scânteie de revoltă, ca un gândac ce se agita printre 
resturile celui mai feroce atac aerian pe care îl văzuse vreodată maica 
Rusia. 

Între timp, Maria se transformase într-o maşinărie umană, 
angrenată în aceeași rutină, ridicând din nou și din nou proiectilele 
care erau cărate de către lanţul uman. La început, frica îi dăduse 
energie, dar, pe măsură ce era copleșită de teroare, devenise tot mai 
vulnerabilă la epuizare. Mai târziu, se simți de parcă se separase de 
corpul ei. Mintea îi era altundeva, în vreme ce mușchii și încheieturile 
brațelor și picioarelor strigau de durere; oboseala dispăruse, iar 
moartea însăși ar fi putut foarte bine să fie o altă stare de spirit. 

Oră după oră, se umplu tot mai tare de fum și praf. Fetele își puseră 
baticuri peste gură şi nas ca să respire mai ușor. Erau atât de pline de 
transpiratie si murdărie încât semănau cu niște mineri dintr-o mină de 
cărbune din fundul pământului. În scurtele pauze dintre valurile de 


bombardiere, li se dădea să bea apă si să mănânce pâine neagră. Abia 
după ce terminară de consumat aceste provizii sărace observară cât de 
uscate le deveniseră gurile sau cum foamea le strângea stomacurile 
goale. 

Ofițerul lor era un locotenent tânăr, pe nume Morisov, cu putin mai 
în vârstă decât ele. Striga încurajări spre echipajele aflate sub 
comanda sa atunci când armele trăgeau bine și repede și urla 
înjurături când încetineau. La un moment dat, la începutul după- 
amiezii, aduse o sticlă de vodcă să o împartă între fete si pastile 
stimulatoare despre care le spuse că le vor aduce energie proaspătă și 
curaj. 

Pilulele functionara. Când începu următorul atac, fetele porniră cu 
o voință reînnoită. Totul era mai rapid, de la mișcarea ţevii la 
transportarea proiectilelor. Apoi văzură un pericol nou: avioane de 
luptă germane, un roi întreg, desprinzându-se din formaţie și 
repezindu-se către ele. 

Pilotilor de vânătoare nu le plăceau misiunile de atac la sol. 
Pământul era inamicul lor: să cadă în picaj era împotriva tuturor 
instinctelor lor. La înălțimi, puteau să se eschiveze, să se desprindă 
sau să se învârtă fără să pateasca nimic. Dar un atac la sol implica un 
curs direct spre ţintă, fără să se ferească de rafalele armelor de 
dedesubt, toate îndreptate în direcţia lor. 

Escadrilei lui Gerhard i se ordonase să protejeze bombardierele pe 
care le escortau. Din aer nu era niciun pericol: cu toate avertismentele 
pe care le primise, nu era niciun avion rusesc pe cerul de deasupra 
Stalingradului. Însă jos, multe dintre bateriile antiaeriene 
supravietuisera atacurilor avioanelor Stuka și ținta lor devenea tot mai 
bună. Din cer cădea un bombardier după altul. Datoria lui era clară. 

Escadrila sa zbura peste cartierul industrial, către nordul orașului. 
Văzu un grup de tunuri într-unul dintre complexele imense ale 
fabricii. Aerul de deasupra era întunecat de ciupercile de fum negre 
ale bombelor care explodau. 

Gerhard vorbi la radio: 

— Pregatiti-va pentru atacul la sol. Tintele sunt armele de lângă 
fabrică, la ora două, jos. Atac în formaţie de patru, eșalonul stâng. 

Cele douăsprezece avioane se rearanjară în trei linii diagonale, 
fiecare cu comandantul de zbor în poziția din dreapta. 

— Gata? întrebă Gerhard. 

Așteptă mai putin de cinci secunde ca să primească un răspuns 


pozitiv, apoi urlă strigătul german de luptă: ,,Horido!”25, după care se 
înclină puternic în dreapta, desprinzându-se de celelalte avioane și 
căzând în picaj către infernul de flăcări în care se transformase 
Stalingradul. 

Avioanele Messerschmitt căzură în picaj aproape cinci mii de metri 
din înaltul cerului până aproape ajunseră să zgârie acoperișurile celor 
mai înalte clădiri din Stalingrad. Apoi Gerhard isi îndreptă avionul. Își 
luă ca reper silueta bombardată a fabricii, isi ajusta foarte putin cursul 
şi se îndreptă către tunuri. 

Văzu pe sub aripi ruinele pe care le produseseră bombardierele: 
peisajul unui oraş plin de cratere, clădiri dezgolite și drumuri blocate. 
Fiecare crater oferea unui soldat un loc sub care să se adăpostească. 
Trecu pe lângă o altă fabrică, mai mică, care trebuia să fi fost 
construită din sticlă și metal. Sticla nu mai era, dar stâlpii de metal, 
grinzile, lonjeroanele și cadrele ferestrelor erau prăbușite într-o mare 
de bucăți de metal îndoit, contorsionat si îmbinat. 

Niciun om nu s-arputea cdtdra pe ruinele astea, se gândi el. Niciun 
tanc nu ar putea trece prin ele. Craterele si clădirile distruse erau ca un 
spațiu de asalt în interiorul căruia s-ar fi putut ascunde oricati 
apărători. 

Cerule, dacă nu am distrus Stalingradul? Dacă l-am transformat într-un 
teritoriu de necucerit? 

Gerhard aproape ajunsese la baterie. Tunurile fuseseră scoase la 
iveală, astfel că trăgeau direct către avioanele de luptă ce se apropiau 
de ele, ca niște tunuri care ar bombarda cavaleria de atac. Era 
suficient de aproape încât să vadă cine trăgea în avioane. Erau femei. 

Piloții Luftwaffe fuseseră de multă vreme obisnuati să atace 
avioane de luptă rusești operate de piloţi și trăgători care erau femei. 
Cu toate astea, să ucidă femei li se părea un gest respingător și 
nefiresc. Toate instinctele le spuneau că războiul este treabă de 
bărbați, că rolul femeilor era să creeze viata, nu să ucidă si să fie 
ucise. Dar frontul rusesc nu avea timp pentru sentimente. Era un 
abator brutal si implacabil în care erai fie măcelarul, fie cel măcelărit. 

Gerhard isi încleșta maxilarele si isi lăsă deoparte scrupulele. 
Avionul său era înarmat cu trei tunuri MG/FF care trăgeau runde de 
20 de mm puternic explozive, care puteau să spintece un avion 
inamic. Tunurile anti-aeriene staționare și echipajele lor neprotejate 
erau ținte mult mai uşoare. Gerhard apăsă pe trăgaci și văzu trei linii 
create de impactul explozibililor pe pământ în fata lui, ca niște ace de 
cusut ce intră printr-o țesătură îndreptându-se direct către cea mai 
apropiată armă. 

Fetele tipau, dar Yulia nu putea sa le auda din cauza bubuitului 
tunurilor germane si al zgomotului motoarelor aeriene aflate atat de 
aproape deasupra capului ei, încât simţea că ar putea întinde mâna si 
atinge partea de dedesubt a avioanelor de vânătoare care făceau 
ravagii atât de mari în zona tunurilor. 

Văzu o fată sfâșiată în două, cu picioarele desprinse de trunchi de 
forța obuzelor. O alta fu smulsă de la pământ și aruncată într-un zid la 
cinci metri în spatele ei. Dezastrul din jurul ei era mai mare decât 
orice provocaseră avioanele Stuka. 

Yulia isi păstră calmul. Stia că va avea timp doar pentru un foc si 
era hotărâtă să-și nimerească ținta. Fascistii trebuiau să plătească 
pentru invazia lor ucigașă. Astepta până când ţeava tunului fu complet 
ridicată si văzu în vizor unul dintre avioanele din fruntea formației 
fasciste. 

Trase. 

Proiectilul ei distruse avionul care se avânta înspre ea. Yulia se 
aruncă la pământ în timp ce rămășițele arzande ale acestuia îi zburara 
peste cap si se izbiră de o laterală a fabricii. Rămase întinsă acolo în 
timp ce restul avioanelor își încheiară runda. 

Apoi, la fel de repede cum sosiseră, avioanele germane dispărură, 
iar sunetul asurzitor al atacului lor fu înlocuit de tăcerea ciudată 
întreruptă doar de urletele si gemetele răniților. Yulia privi împrejur 
după Maria, cu frica crescându-i în stomac din cauză că nu reușea să- 
si vadă prietena prin fumul, praful, gunoaiele si trupurile prăbușite. 
Apoi, din ceață, apăru o figură. Părul blond îi era murdărit de sângele 
care îi cursese pe frunte și pe jumătate din fata. 

— Maria, strigă Yulia, și fugi la prietena ei, care mergea împleticit, 
cu o privire stinsă pe fata. 

Pielea feţei îi era lividă sub sânge și praful care-o acoperea. Yulia 
fugi la Maria și o luă în braţe. Se uită la capul ei si, cu delicateţe, îi 
dădu la o parte părul, scoțând la iveală o tăietură adâncă în creștetul 
capului. La prima vedere, părea o rană serioasă, dar Yulia își dădu 
seama că osul de sub rană nu era spart. Maria era năucită, dar avea să 
supraviețuiască. 

Yulia auzi vocea lui Morisov. 

— Voi două, intoarceti-va la post. 

Tânărul locotenent aduna supravietuitoarele, asamblându-le in 
echipe care să-și reia locul la cele două tunuri rămase. 

— Prietena mea este rănită, tovarășe locotenent. Are nevoie de 
tratament medical. 

— Are grijă un infirmier de răniți, răspunse Morisov. Se ocupă 
prima oară de cazurile mai serioase. Se va ocupa de prietena ta când îi 
vine rândul. Dar, deocamdată, poate să meargă. Deci poate să lupte. 


Se duse la Yulia si îi întinse încă una dintre pastilele sale magice. 

— Dă-i asta. 

Fetele se intoarsera la tunul lor, încercând să nu se uite la cadavrele 
împrăștiate în calea lor. Maria își luă locul în rând. Yulia așteptă până 
când țeava tunului fu ridicată din nou și privi înspre cer. Mai putin de 
două minute mai târziu, deasupra capului lor apăru un alt val de 
bombardiere și bătălia începu din nou. 

Cand se întoarseră la Tazi, piloţii isi prezentară raportul si se 
îndreptară către sala de mese să bea în memoria pilotului care fusese 
doborât în atacul asupra tunurilor antiaeriene. Berti Schrumpp făcea 
tot ce putea ca să învioreze atmosfera. 

— Cerule, rusnacii ăia fac umbră pământului degeaba, spuse el 
Femeile lor luptă mai bine decât ei. 

— Poate că sunt mai inteligenți decât credeţi, domnule, replică un 
pilot cadet abia sosit, pe nume Otto Braun. Își pun femeile să facă 
toate treburile murdare. 

— Te-a incoltit aici, Berti, spuse Gerhard. 

— A, trebuie să fie înțelepciunea tinereţii, cedă Schrumpp. 

— Atunci nu e niciun motiv de îngrijorare, bătrâne. Asta nu va 
rezista mult pe aici. 

— Adevărat, spuse Berti. Ascultă-mă pe mine, Braun, băiete, în 
curând o să te transformi într-un bătrân prost și beat, la fel ca noi 
ceilalți... Asta, dacă esti norocos. 

Plecase si cel din urmă bombardier. Soarele coborâse pe cer. Yulia 
si Maria stăteau întinse lângă tunul antiaerian împreună cu tovarășele 
lor supraviețuitoare, nemișcate, abia conștiente, aparent la fel de 
lipsite de viață precum cadavrele împrăștiate peste tot pe asfaltul din 
jurul lor. 

Morisov şedea pe zidul scund care înconjura amplasamentul, cu 
capul lăsat în piept, abia reuşind să-şi tina ochii deschişi. Simtea o 
vibrație în pământ. Nu era șocul distinct al unei bombe care exploda, 
cât un tremur persistent. Apoi auzi zgomotul, o combinaţie între un 
huruit jos de motor și bătaia metalică a șinelor de metal care, chiar și 
pentru un soldat încă la fel de necopt ca iarba primăverii, putea 
însemna un singur lucru. 


Tancuri. 

Si se apropiau. 

Morisov auzi un zgomot de arme de foc si de grenade de mana. 

Se întinse să-şi ia casca, după care alerga la tun, urlând: 

— Tancuri! Tancuri! 

Fetele se ridicară în picioare, neștiind prea bine ce să facă în 
continuare. Fuseseră antrenate să tragă cu arma lor în avioane. Nu 
aveau nicio idee cum să distrugă vehicule armate. 

Însă Morisov era un băiat suficient de deștept, chiar dacă ieșise din 
Academia Militară de abia trei săptămâni. Ştia că tunurile de 85 de 
mm pe care le comanda erau, în esență, aceleași arme care erau 
montate pe turelele tancurilor T-34, cele mai temute vehicule ale 
Armatei Roșii. Tancurile T-34 puteau să doboare orice blindat adus de 
germani pe câmpul de luptă. Arma asta putea sigur să facă același 
lucru. 

— Coborâţi ţeava! le strigă el fetelor. Pregatiti-va să trageţi la 
nivelul solului! 

Bateria fusese asamblată la colțul unei intersecții. De unde stăteau 
fetele, aveau în fata un drum și două străzi pe laterale. 

În timp ce ţeava lui 52-K cobora încet, ca un ac de ceasornic ce 
trece de la ora douăsprezece la ora trei, Morisov examină intersecția. 
Multe dintre clădirile din jur fuseseră lovite de bombe. Unele erau în 
flăcări, altele distruse, altele găurite. Molozul, în grămezi de cărămidă 
si beton de mărimea unor bolovani mari, împânzea strada. 

Tânărul ofițer auzi în spatele lui strigăte si pași care se apropiau 
alergând: era un grup de soldați ai Armatei roșii. Unul dintre ei se 
grăbi spre amplasament. 

Morisov văzu că bărbatul care alerga era un căpitan. Îi făcu semn. 

— Vin de acolo! strigă căpitanul, arătând spre drumul din fata lor. 
Trebuie să distrugeti întăririle inamicului. Vieţile noastre depind de 
asta. 

Înainte ca Morisov să înțeleagă ordinul, căpitanul o luă la fugă prin 
intersecţie. Ajunse la oamenii lui și îi îndreptă către germanii care 
soseau. 

Sunetul bătăliei crescu de jur împrejur. Yulia se obișnui cu senzația 
de a privi prin vizorul tunului în noua direcție. Pentru prima oară în 
ultimele ore, îi era frică. Era izbită de o nouă teamă, aceea că ar putea 
să facă pe ea în fata prietenelor sale, ceea ce ar fi umplut-o de ruşine. 
Privi în jurul ei si nu văzu decât fete murdare și ochi ingroziti. Yulia 
nu era singură. Tuturor le era groază. 

Zgomotul ritmic al șenilelor si huruitul se apropiau. În timp ce 
bătălia îi impresura, strada din fata se umplu ca de o ceață de praf si 
praf de pușcă. Apoi apărură soldați ruși, alergând pe drum în jos, 
luând poziţii noi, ascunzându-se după canturile ușilor, sub grămezi de 


moloz, oriunde puteau să găsească adăpost. 

În timp ce sunetul tancurilor deveni şi mai asurzitor, din ceața 
murdară apăru o ţeavă lungă si subțire, urmată de silueta lată, turtită 
si brutal de geometrică a unui tanc Panzer IV, si apoi încă două in 
fiecare parte, puţin în spatele lui, avansând în formaţie de săgeată. 

Infanteria germană, cu căștile lor din metal dur, venea în spatele 
blindatelor. Soldaţii din Armata Roșie aruncau în tancuri grenade de 
mână, însă exploziile nu le puteau opri din înaintarea care continua ca 
un val lent, distrugător și de neoprit. În spatele turelelor erau tunuri 
montate pe corpul tancurilor. Trăgeau într-o parte și într-alta la orice 
semn de viata. 

Doua batrane ingrozite se ascundeau in spatele unei usi. Una dintre 
ele tinea în poală un copil mic. Yulia văzu o mitralieră îndreptată spre 
ele. O văzu cum se opri o clipă si apoi auzi țăcănitul puternic al ţevii 
în timp ce seceră femeile si copilul dintr-o singură mișcare. 

La începutul zilei, care părea să fi fost cu o viata în urmă, Yulia ar 
fi izbucnit în lacrimi în fata unei asemenea grozăvii. Acum furia îi 
întări nervii si, privind prin vizor si ochind, strigă: 

— Foc! 

Proiectilul izbi o clădire din spatele tancului care reactiona ca un 
imens animal de metal ce își căuta sursa noii amenințări. Turela se 
întoarse de la stânga la dreapta, câutându-și ținta. 

— Încărcaţi! strigă Morisov. Mai repede! Mai repede! 

Comandantul tancului din interiorul Panzer-ului IV găsi ceea ce 
căuta. Arma i se fixă asupra amplasamentului tunului antiaerian. 

Yulia se simţi de parcă arma ar fi fost îndreptată direct spre ea, ca 
un ochi gol. 

Se uită la ea. Ştia că inamicul avea să tragă în orice moment, dar, 
cu toate că nu dură mai mult de o fracțiune de secundă, se opri, își 
asigură ținta și strigă din nou: 

— Foc! 

Se auzi o explozie instantanee in momentul in care tancul fu 
distrus. Arma inamicului fu aproape smulsă din turela care izbucni în 
flăcări. Oamenii se zbăteau să iasă din ea, încercând să scape, dar 
ieșeau direct în calea gloantelor trase de soldaţii ruși din fata lor. 

Un alt tun din baterie lovise și ei un tanc german, dar lovitura se 
dovedi razantă. Morisov văzu și strigă: 

— Spre stânga! Trageti în tancul ăla! 

Fetele se apucară de lucru, învârtind cu repeziciune manetele ce 
învârteau tunul. Se concentrau pe bătălia din fata lor. Când se uită 
prin vizor, ceva îi intră Yuliei în ochi. Nu era mai mult decât o fărâmă 
de praf, dar o împiedică să vadă bine. 

Îşi lua mâna de pe vizor si își şterse ochiul. 

Şi atunci îl văzu. Germanii trimiseseră încă un tanc, pe un flanc 


adiacent. Se apropia neobservat de pe una dintre strazile laterale. 

Yulia vazu teava indreptandu-se catre ea, asa cum facuse si cealalta 
țeavă. Dar nu avea cum să reacționeze. Nu puteau să-și întoarcă tunul 
să-i facă fata. 

Nu era timp să fugă. 

O să murim cu toții. 

Tancul trase. Lovi în plin. Yulia, Maria, Morisov și restul 
echipajului tunurilor aeriene își aflară moartea într-o clipită. 

Bătălia de la Stalingrad26 abia începuse. 


Pe măsură ce treceau săptămânile, lui Saffron nu numai că i se 
imbunatatira abilitățile lingvistice în flamandă si franceză, dar se 
familiariza din ce în ce mai mult cu detaliile vieţii belgiene. Începea să 
se simtă tot mai sigură că, dacă s-ar găsi în fata unui ofițer SS într-un 
compartiment de tren, ar fi fost în stare să poarte o conversaţie care 
să-l facă să se gândească la ea mai mult ca la o femeie pe care ar vrea 
s-o impresioneze și s-o seducă, decât ca la un agent pe care să-l 
aresteze, să-l interogheze și să-l împuște. 

— Astea sunt vești excelente, spuse Amies când ea îi mărturisi 
aceste lucruri. Cu cât poţi face un bărbat să gândească mai mult cu 
boașele, nu cu mintea, cu atât mai mult vei fi în siguranță. 

— Dar dacă trebuie să-i dau ce vor boașele? 

— Tot e mai bine decât un interogatoriu Gestapo. Acum, te rog să 
mă scuzi, am doi agenţi care aşteaptă să-mi dea raportul. 

— Da, domnule, răspunse Saffron, ascunzându-și cu greu 
dezamăgirea că nu avea să meargă cu el. 

O dată, Amies îi permisese lui Saffron accesul în încăperea de 
pregătire a misiunilor Baker Street. Avea pereţii acoperiţi cu hărți, 
fotografii de recunoaștere, imagini ale contactelor din Rezistență și ale 
unor ţinte germane, si orice alte documente ce ar fi fost necesare 
pentru o misiune. Ca măsură de securitate, pentru că se făceau toate 
eforturile ca fiecare operațiune a secţiei să fie ținută secretă, se 
puteau trage storuri peste materialul legat de o tara, atunci când erau 
instruiți agenții unei alte tari. 

În mijlocul camerei era o masă mare unde se puteau întinde hărți 
sau așeza machete la scară mare cu zonele ţintă. Aceste modele erau 
extraordinar de precise şi reprezentau cu claritate fiecare deal, râu, 
drum, cale ferată, clădire importantă sau orice detaliu din peisaj, până 
la ultimul copac, astfel încât oricine s-ar fi îmbarcat într-o misiune de 
sabotaj ştia cum era zona ţintă. Machetele erau construite din cutii 
mari de lemn. 

— Dacă fac un instructaj, stau aici, îi spusese Amies, sprijinindu-se 
cu un picior pe marginea cutiei. Apoi folosesc asta. 

Ridică un bat lung și ascuţit care semăna cu un tac de biliard. 

— Ca să indic elementele cheie pe care trebuie să le tina minte 
agenții. 

— Sunteţi sigur că nu pot să asist la instructaje, domnule? încercă 
Saffron. N-as vorbi fără rost si cred că aș putea să am o contribuţie 


folositoare. 

— Nu am nicio îndoială in legătură cu asta, răspunse Amies. Eu as 
merge mai departe. Din perspectiva mea, ai fi ideală să te ocupi de 
agenți, atât în misiunile de pregătire, cât si pe teren. 

— Atunci... 

Amies termină propoziția pentru ea: 

—...de ce nu faci asta în loc să-i lingusesti pe belgieni si să faci 
tururi prin facilitățile noastre pentru antrenamente? 

— Da, domnule. 

— Cadet Courtney, există o regulă de fier în Baker Street. Odată ce 
oricine, inclusiv eu, știe despre strategia generală a unei secțiuni 
naţionale, despre statusul ei curent, sau numele agenţilor, fie de pe 
teren, fie pregătiți pentru misiuni, acelei persoane i se interzice să 
meargă ea însăși în misiuni. Este prea riscant. Dacă ar fi prinsă, ar 
putea să ne expună întreaga rețea din ţara respectivă. intelegi asta, 
nu-i asa? 

— Da, domnule. 

— Dar sunt dispus sa te las sa alegi. Daca vrei sa vii si sa lucrezi 
aici pe durata războiului, as fi bucuros să-ţi ofer un post. Ai fi extrem 
de competentă, ai face o muncă vitală pentru câștigarea războiului și 
ai avansa rapid în grad. 

— Nu vreau să-mi las antrenamentul nefolosit. Si aș simți că aș fugi 
de luptă. 

— Prostii. Antrenamentul tău ti-ar fi de un ajutor imens să înţelegi 
munca pe care o fac agenţii noștri si standardele la care trebuie sa 
ajungă. Cât despre fugit, draga mea fată, te-ai expus deja la mai mult 
pericol decât are orice femeie datoria s-o facă. Nimeni nu s-ar gândi 
să-ți reproseze asta. Suntem criticati necontenit pentru că ne folosim 
femeile ca agenţi, nu pentru că nu le lăsăm să stea acasă. 

— Da, domnule. 

— Asa că ai această opțiune, caz în care prezenţa ta la instructaje si 
la multe alte întâlniri ar fi, sunt sigur, nu numai posibilă, dar și de 
folos. Sau poți să continui să te pregatesti să pleci ca agent. Dar, in 
acest caz, sala de întâlniri și orice contact cu agenţii activi sunt 
verboten27. Alegerea iti aparține. 

— Vreau să fiu agent, domnule, răspunse Saffron fără ezitare. 

— Atunci data viitoare când vezi camera asta va fi atunci când 
discutăm misiunea ta. 


o EG a 


Saffron se întoarse la rolul său de element de legătură cu guvernul 


belgian din exil. Cu fiecare zi care trecea, era tot mai prinsă in lumea 
stranie si ireală a oamenilor ce se dădeau drept adevaratii conducători 
ai unei naţiuni aflată sub dominaţia unei alte puteri, mai mari. 
Descoperi că miniștrii și oficialii belgieni erau dispuși să-i spună totul 
despre politica și istoria naţiunii lor, însă surse mai bune pentru 
detaliile de care vorbise Amies, legate de viata de zi cu zi în tara pe 
care o lăsaseră în urmă, erau femeile care lucrau pentru guvernul din 
exil. 

Acestea îi spuseră cum să se poarte în public ca să arate ca toate 
celelalte, cum să-şi aranjeze părul sau cum să vorbească la fel ca ele 
cu vânzătoarele din magazine sau de la piață. Îi cunoșteau pe actorii si 
pe cântăreții de jazz despre care trebuia să știe, cărțile și ziarele pe 
care ar trebui să le citească. Și cunoșteau semnele care le-ar fi făcut 
alte femei să creadă că era ceva suspect în legătură cu ea. Într-o lume 
în care fiecare om putea fi un colaborator dornic să o trădeze, astfel de 
indicii ar fi putut să o coste viata. 

Si pe Baker Street cea mai bună sursă de informare a lui Saffron era 
reprezentată de femei. Nu exista nicio frântură de informaţie despre 
viețile personale ale celor de pe Baker Street care să nu-și găsească în 
cele din urmă calea în rețeaua de inteligență feminină. La fel se 
întâmpla în cazul nesfârşitelor intrigi politice dintre Baker Street si 
agențiile rivale britanice și americane, care erau, din anumite puncte 
de vedere, amenințări mai mari la adresa supravieţuirii instituției de 
pe Baker Street decât Gestapo-ul. 

Saffron află totul despre confruntările dintre departamentele 
serviciilor de informaţii britanice de la Margaret Jackson, o tânără 
frumoasă cu ochi căprui, în vârstă de douăzeci și cinci de ani, 
secretara lui Gubbins, mâna sa dreaptă de care acesta nu se putea 
dispensa. Margaret si Saffron isi petrecuseră o vreme într-o negociere 
fără cuvinte, însă înțeleasă de amândouă, legată de relaţia lor 
personală. Erau amândouă tinere și frumoase și atrăgeau o cantitate 
semnificativă de atenție masculină, dar amândouă arătau clar că, deși 
nu le deranja să fie admirate, nu erau disponibile. 

Puteau să fie rivale sau cele mai bune prietene. Fiecare dintre ele 
își făcuse griji că cealaltă ar putea să fie manipulatoare, nedemnă de 
încredere sau afurisită. Când își dăduseră seama că nu era cazul și că 
amândouă erau la fel de sincere, deveniră prietene intime. 

Într-o duminică din octombrie 1942, Saffron o invită pe Margaret 
la prânz acasă la ea, în apartamentul din Chesham Court. Trecu peste 
neajunsul de a fi fără speranţă în bucătărie folosindu-se de serviciile 
unui spărgător de coduri de douăzeci și doi de ani, pe nume Leo 
Marks, renumit pentru două lucruri. Primul era abilitatea sa 
neobișnuită de a descifra mesaje codificate într-un mod imposibil de 
către agenţii de pe teren - un talent pentru care toți îi erau 


recunoscatori, pentru ca reprezenta un risc imens sa trimiti un mesaj 
de două ori, știind că germanii dispuneau peste tot de metode de 
receptionare a semnalelor si a direcțiilor acestora. 

Al doilea dar al acestui băiat genial era că putea să procure 
alimente grozave, care nu erau disponibile pe cartelă. Pretindea că 
acest lucru era posibil pentru că era nepotul lui Sir Simon Marks, 
proprietarul magazinului Marks and Spencer. Adevărul era că locuia 
încă cu părinții săi, un librar respectabil și soția acestuia, care 
dispuneau de cele mai bune contacte de pe piața neagră din Londra. 

Saffron reuşi să o servească pe Margaret Jackson cu o selecţie 
ilegală, însă splendidă, de friptură rece de vită, şuncă, pui fript cu 
salată verde, urmate de cele mai onctuoase tarte cu cremă pe care le 
gustaseră vreuna dintre ele în ultimii ani. Pentru niște femei care se 
hrăneau în mod obișnuit cu alimentele frugale care se găseau în vreme 
de război, acesta era un adevărat festin regal. 

După aceea, în timp ce se relaxau in fata unor cești cu cea mai 
bună cafea pe care o gustase Saffron de când părăsise Orientul 
Mijlociu, Margaret spuse: 

— Acum, că ne-am împrietenit, poate ar trebui să te informez în 
legătură cu modul în care funcționează cu adevărat Ministerul 
Războiului Neonorabil2s. 

— O, da, te rog, răspunse Saffron. 

— O să încep de sus, cu generalul de brigadă Gubbins. 

— iti place de el, nu-i asa? 

Margaret isi duse mana la fata, simtind cum rosea. 

— O, Doamne, este foarte evident? 

— Doar că lucrezi din greu pentru el. Oricât de târziu plec de la 
muncă, dacă mă uit în sus la ultimul etaj, lumina de la biroul tău este 
întotdeauna aprinsă. 

— Nu este pentru că îmi place de el în felul acela, dacă înţelegi ce 
vreau să spun. Este căsătorit. Dar îl admir foarte mult pe general și 
trebuie să fiu acolo pentru că și el lucrează atât de mult. Vezi tu, asta 
se întâmplă datorită agenţilor. Simte că trebuie să se asigure că facem 
tot ce putem ca să-i ajutăm. Nu pot să-l dezamăgesc. 

— Totuși, este foarte dur, nu-i asa? Nu m-am întâlnit cu el decât de 
vreo două ori, dar felul în care se uită la cineva cu ochii ăia albaștri și 
reci... de parcă poate să-ți vadă până în suflet. Nu mi-ar plăcea să-l 
supăr! 

— Poate fi destul de dur, știu, fu de acord Margaret, dar cel mai 
dur este cu el însuși. Si nu ai idee cât de mult timp isi petrece din 
timpul său ca să nu fie desfiinţată organizaţia din Baker Street 

— Chiar? Credeam că Churchill ne iubeşte. Nu a spus el că ar 
trebui să „dăm foc Europei”? 

— Prim-ministrul ne susține, dar toată ziua aude destule voci care 


îi spun să scape de noi. 

Saffron dădu din cap afirmativ. 

— Ei bine, știu că băieţilor de la Oficiul de Război nu le place de 
noi. Consideră că nu jucăm cinstit. 

— Da, dar ei nu sunt cei mai răi. Problema reală este C... 

— A... nenorocitii de pe Broadway, spuse Saffron. 

Așa cum prezisese Amies, îşi petrecuse suficient timp pe Baker 
Street ca să se obișnuiască cu revărsarea nesfârșită de inițiale. Dar 
probabil că C era cea mai secretă dintre toate. Se referea la Serviciul 
Secret de informații, sau SIS29, cunoscut în lumea întreagă mai bine 
sub numele de MI6. Însă, pentru cei implicați în spionaj si sabotaj, era 
cunoscut sub inițiala C, pentru că era litera cu care șeful acesteia își 
semna toate scrisorile şi rapoartele. Iar birourile organizaţiei se aflau 
pe o stradă numită Broadway, nu departe de House of Parliament. 

— Asa, continuă ea, de ce vor afurisitii ăștia să scape de noi? Nu 
suntem cu toții de aceeași parte a baricadei? 

Margaret râse. 

— Am renunțat de multă vreme la speranţa asta! Se poartă ca niște 
şcolari. Din punctul lor de vedere, ei s-au ocupat de spionaj înaintea 
noastră și nu înțeleg de ce ar trebui să fim lăsaţi să le stricăm 
distracţia. 

— Dar noi ne ocupăm cu ceva diferit, nu? întrebă Saffron. Noi ne 
trimitem agenţii să ajute grupurile din Rezistență si ca să comită acte 
de sabotaj. Este un alt fel de a lupta, la jumătatea drumului dintre 
spioni şi soldați obișnuiți. 

— Sunt perfect de acord. Însă cei din C au în spatele lor toată 
puterea Ministerului de Afaceri Externe3o si se străduiesc să-i convingă 
pe prim-ministrul că își irosește resursele și că nu facem nimic ca 
lumea. Acesta este unul dintre motivele pentru care generalul vrea să 
se asigure că toate operaţiunile noastre decurg bine. Nu-și poate 
permite eșecuri. 

Margaret făcu o pauză. Ceva o tulbura. 

— Mai vrei cafea? întrebă Saffron. 

Margaret incuviinta. 

— Multumesc. 

Saffron isi lăsă prietena să ia o inghititura din cafea, după care o 
întrebă: 

— Ce s-a întâmplat? Văd că te nelinisteste ceva. Pot să fac ceva să 
te ajut? 

— Este foarte drăguţ din partea ta, dar nu... nu este nimic ce am 
putea face vreuna din noi. 

Uneori, cea mai eficientă formă de interogare este să nu spui nimic. 
Era o după-amiază minunată, suficient de caldă încât să poți lăsa 
geamurile deschise pe jumătate, iar Saffron își bea cafeaua și se 


bucura de lumina soarelui de toamnă, care se revărsa in salon. Ascultă 
mașinile de afară, vocile copiilor care povesteau în timp ce treceau pe 
lângă fereastră. I se părea că simţea ceva în aer, o aromă delicioasă, 
cu o undă de fum. Când se duse la fereastră și se uită jos pe stradă, 
văzu în colțul lui Chesham Square primul vânzător de castane coapte 
din anul acela. 

Margaret spuse: 

— Dacă iti spun ceva ce n-ar trebui, imi promiti, pe onoarea ta, să 
nu mai spui nimănui? 

— Desigur... dar nu trebuie să-mi spui, dacă o să ai remușcări 
pentru asta. 

Margaret oftă. 

— O port in mine ca o povară pe umeri de săptămâni întregi. 

— Ce este? întrebă Saffron. 

— Cred că e ceva în neregulă... pe teren, vreau să spun. Nu pot să 
spun unde... 

— Desigur că nu, înțeleg. 

— Dar... ei bine... s-ar putea să fie o problemă serioasă într-o tara 
anume. Este genul de problemă la care au sperat oamenii din C. 

— Vrei să spui, ca să-i ajute să obțină ceea ce doresc? 

— Da. Dacă este așa de rău cum pare, ar putea să fie sfârșitul 
pentru noi toți. O să închidă Baker Street pentru totdeauna. 


Era inceputul lunii noiembrie, la mai bine de trei luni de cand 
incepuse Campania de la Stalingrad, iar orasul devenise un iad plin de 
bombe, proiectile si rachete Katiusa care urlau; un infern de flacari si 
fum înecăcios; o mașinărie de tocat carne umană. Sute de mii de 
oameni ajunseseră în bătălie, unde cadavrele noi zăceau peste 
rămăşiţele putrezite ale cadavrelor mai vechi, însă ruşii tot mai 
rezistau într-o ultimă zonă a orașului, pe malul vestic al râului Volga. 
Câtă vreme își păstrau acea poziție, puteau fi aprovizionati si intariti 
de pe malul îndepărtat, din est, care era încă în mâinile sovieticilor. 
Armata Roşie putea să continue să alimenteze iadul cu gloanțe, 
proiectile si oameni, iar măcelul trebuia să se desfășoare în 
continuare. 

În escadrilele avioanelor de vânătoare, uzura își spunea cuvântul. 
În fiecare zi, avioanele de vânătoare aflate sub comanda lui Gerhard 
păreau să înfrunte tot mai multe avioane sovietice, iar greutatea 
numerelor devenea copleșitoare. Escadrila lui Gerhard se injumatatise 
de la doisprezece piloți la șase - printre multi alții, tânărul Otto Braun 
fusese de multă vreme spulberat în aer - și adesea nu erau suficiente 
avioane funcționale sau combustibil pentru misiuni. 

Gerhard isi petrecuse dimineața in hangarele din Pitomnik, 
aerodromul aflat la douăzeci de kilometri vest de Stalingrad, care îi 
servise drept bază încă de la mijlocul lui septembrie. Inspectând la 
milimetru avioanele rămase ale escadrilei, împreună cu doi membri 
superiori ai echipajului de la sol. Vizibilitatea aproape inexistentă, 
provocată de o ceață groasă și înghețată, tinuse avioanele germane si 
ruse la sol încă de la răsărit. Dar mai târziu exista șansa unei 
operațiuni, așa că voia să se asigure că unele dintre aparatele sale erau 
gata de zbor. 

Când își termină treaba, se îndreptă spre sala de mese a ofițerilor. 
Fihrer-ul tinea o cuvântare difuzată la radio, si Doamne fereşte să nu 
fie ascultat de militari. Gerhard nu avea altă opţiune decât să asculte 
latratul unui om pe care ajunsese să-l considere un ucigaș maniac, dar 
nu avea de gând să treacă prin acel chin fără ajutorul unui pahar mare 
de băutură. 

În timp ce înainta pe aerodrom, ceața se ridicase, dar tot nu se 
vedea mai nimic nici măcar la zece metri in fata lui. Brusc, din ceață 
apăru o altă figură, un ofițer cu pardesiul strâns în jurul lui, cu capul 
în jos, aparent neatent la lucrurile din jurul său. 


— Ai grijă! strigă Gerhard. 

Omul se opri foarte aproape de Gerhard. Pardesiul îi era îngrozitor 
de murdar si rupt, ca haina unui cerșetor, dar epoletii de pe umăr erau 
de maior, același grad ca al lui Gerhard. Îşi ridică fruntea arătându-și 
fata palidă şi ochii goi, inrositi si aproape stinsi pe care îi avea acum 
orice infanterist german. 

— Scuze, spuse el. Mă numesc Werth... Maior Andreas Werth. 

— Maior Gerhard von Meerbach. 

I se făcu milă de camaradul său ofițer. 

— Dacă nu te deranjează că spun asta, Werth, arăţi de parcă ti-ar 
prinde bine o masa zdravănă. Si ceva de băut. Planuiesc să am parte 
de amândouă în timp ce îl ascult pe Fiihrer cum ne binecuvântează cu 
înţelepciunea lui. Pot să te invit să mă insotesti? 

— O masă zdravănă... ce e aia? 

Gerhard zâmbi. 

— O tradiţie veche si demodată. S-ar putea să-ți placă. 

— Atunci, cum as putea să refuz? Îți mulțumesc, von Meerbach. Al 
naibii de frumos din partea ta. 

Pitomnik era punctul de unde erau trimiși cu avionul răniții grav 
din Stalingrad. Nu se mirară când se întâlniră în drum spre sala de 
mese a ofițerilor cu un medic militar care se prezentă ca fiind medicul 
personalului, Klaus Preuss. Gradul său era echivalent cu al unui 
căpitan Luftwaffe, ceea ce, în termeni militari, îl punea în inferioritate 
în fata lor. Dar un doctor are întotdeauna un anume statut, și Preuss 
părea să aibă si mai mare nevoie de o masă bună decât Werth. 
Gerhard îl luă cu ei. 

Meniul zilei consta într-o fiertură dintr-o carne greu de definit, din 
care cea mai mare parte părea să fie grăsime, os sau cartilaj, împreună 
cu napi fierti si pâine neagră. Cei doi militari înfulecară această masă 
neapetisantă de parcă ar fi fost cel mai bun fel de mâncare. Când 
Gerhard oferi fiecăruia câte o sticlă dintr-o bere germană adevărată, 
cu care să-şi clătească gâtlejul, aceștia aproape că lăcrimară de 
recunoștință. 

— Doamne, voi, băieţii din Luftwaffe, vă descurcati bine, declară 
Werth după ce își șterse farfuria și își goli sticla. 

— Fiindcă supraveghem avioanele cu provizii, observă Gerhard. 

— Asta-i clar. Trebuie să vă mai vizitez. 

— Monsieur este întotdeauna bine primit. 

— Ah... oftă Werth. Nu-mi aduce aminte de Franța. Lupte ușoare, 
vreme însorită, mâncare excelentă și femei primitoare... Ce timpuri 
bune. 

Înainte ca vreunul dintre ei să mai poată să spună vreun cuvânt, în 
sistemul de difuzoare se auzi o fanfară, iar o voce declară: 

— Achtung! Achtung! Urmează să vorbească Fiihrer-ul. 


Se lăsă tăcerea. Singura voce din încăpere era aceea a lui Adolf 
Hitler. 

Gerhard abia îi acordă atenţie până în clipa în care, pe la jumătatea 
discursului, auzi cuvintele: 

— Am vrut să vin pe Volga, într-un anume loc, într-un anume oraș. 

Acum el, împreună cu toți ceilalți bărbați din Pitomnik, din 
Stalingradul cucerit si din întinderea vastă de pe Frontul de Est, se 
aplecară ceva mai aproape de difuzoare în timp ce Fiihrer-ul lor 
continua pe un ton obișnuit, relaxat. 

— Poartă din întâmplare numele lui Stalin însuși, dar să nu credeţi 
că am vrut să-l cucerim din acest motiv. De fapt, ar putea să aibă orice 
alt nume. Acolo se afla un terminal gigantic; am vrut să-l cucerim. Si, 
ştiţi, acum ne aparține; au mai rămas doar câteva locuri în care rușii 
mai rezistă. 

Hitler chicoti nepăsător în timp ce adăugă: 

— O să le înfrângem cu câteva unități mici de atac. Nu vreau să fie 
un al doilea Verduns1! 

Contrastul dintre tonul glumet al cuvântării și realitatea amară a 
Bătăliei de la Stalingrad era grotesc. Gerhard îi aruncă o privire lui 
Werth, care își ridicase ochii în tavan și își mușca buza luptând 
împotriva nevoii de a striga ceva către vocea de la radio. 

Werth îi surprinse privirea lui Gerhard si dădu din cap cu o 
neîncredere tăcută. Apoi se apropie de Gerhard și îi sopti: 

— Crezi că știe? Are cea mai vagă idee? 

Gerhard se uită la el și spuse: 

— Spune-mi, dintre „da” şi „nu”, care crezi că ar fi cel mai rău 
răspuns? 

La finalul cuvântării, Gerhard se întoarse către invitaţii săi. 

— Domnilor, vă pot oferi ceva de băut? 

Acceptară amândoi. Gerhard era pe punctul să-i întrebe ce își 
doresc, când îl văzu pe Berti Schrumpp venind spre ei cu o sticlă de 
vodcă într-o mână și patru pahare cu picior prinse între degete, în 
cealaltă. 

Gerhard zâmbi. 

— A, se pare că unul dintre chelneri ne-a anticipat nevoile. 

— Arătaţi insetati, explică Schrumpp, dându-le paharele și 
umplându-le apoi până la buza de sus cu vodca. Cred că a fost o 
cuvântare excelentă, spuse el. Mi-a plăcut în special referirea la 
folosirea unor, cum era, „unități mici de atac”? Îndrăznesc să spun că 


stii totul despre asta, nu-i asa, Herr Maior? 

Tăcerea căzu din nou în vreme ce Werth se gândea cum să 
răspundă. Răspunsul adecvat din punct de vedere politic ar fi fost să 
fie de acord că, la fel ca întotdeauna, Fiihrer-ul estimase perfect 
situația strategică și că era sigur că urma victoria. Însă, în loc de asta, 
Werth răspunse: 

— E destul de ciudat, am condus genul ăsta de unități de atac acum 
două zile, într-un asalt împotriva afurisitei de fabrici Octombrie Roșu. 
Era un grup compact, aproximativ treizeci și cinci de bărbați, în total. 
A fost un întreg batalion de opt sute de oameni, dar dacă Fiihrer-ul 
vrea unități mai mici, suntem gata să ne supunem. 

Bine spus, se gândi Gerhard. I-ar fi dificil oricui să dovedească ca 
exista lipsă de loialitate în acele cuvinte. Dar cu toţii știau ce voia să 
spună Werth. 

Se simţi dator să răspundă la fel. 

— Vreau să știi că noi, băieţii care zboară, cum ne spuneţi, ne 
facem treaba. Fiecare dintre escadrilele noastre a avut douăzeci de 
avioane. Acum au cel mult șase, uneori doar două sau trei, si cred că 
se strecoară mai ușor. Nu esti de acord, Schrumpp? 

— Ba da. Deși nu cred că ne atingem potenţialul maxim până când 
nu executăm zboruri individuale, câte unul pe rând. 

Preuss scutură din cap cu o expresie atât de îndurerată încât, 
pentru o clipă, Gerhard crezu că era pe punctul să obiecteze la tonul 
cu care vorbiseră. Dar apoi, doctorul spuse: 

— Îmi pare rău și îmi este cumva rușine să mărturisesc că mesajul 
Fihrer-ului nu a ajuns până în spitalele de campanie. Unităţile noastre 
devin tot mai mari. Sosesc tot timpul si mai multi oameni. Trebuie sa 
săpăm gropi pe marginile tranșeelor ca să facem loc celor care sosesc. 
Mă tem că dacă ar vedea asta conducătorii noștri și-ar face o impresie 
foarte proastă despre noi. 

— Nu te îngrijora, îl asigură Schrumpp. Nu o să spunem nimănui. 
Uite, mai bea putin. 

— Cum este pe front? îl întrebă Gerhard pe Werth. Desigur, pot să 
văd din aer, dar... 

Werth luă o dușcă, apoi spuse: 

— Ieri dimineață am primit ceva de mâncare si o gură de apă când 
era încă întuneric. Apoi am atacat în zori. Ne aflam printre rămășițele 
unei clădiri din fabrică. Rusnacii erau într-o altă dărâmătură, cam la 
treizeci de metri distanță. Ne-a luat toată dimineața să ajungem până 
la poziţiile ruse. Ne ţineau la respect cu o pereche de mitraliere grele. 
Când am ajuns acolo, nu erau decât vreo zece, am reușit să-i punem 
pe fugă și le-am luat armele și munitia. Dar, înainte să ne putem 
asigura poziția, au contraatacat în număr mai mare. Până s-a lăsat 
întunericul, eram înapoi de unde porniserăm. Doar că acum eram cu 


douăzeci de oameni mai putin. O unitate de atac si mai mică. Nouă au 
fost uciși. Trei erau atât de rău răniți, încât nu i-am mai putut căra 
înapoi la locul de unde am atacat. 

— I-au luat rușii? întrebă Gerhard, apoi se simți ca un idiot când 
Werth se uită la el cu niște ochi reci, lipsiți de emoție, si spuse: 

— Nu-i lăsăm niciodată pe ruși să ne ia răniții. 

Nimeni nu trebui să întrebe ce anume însemna asta. Werth era 
genul de ofițer care insista să facă lucrurile cele mai grele cu mâna lui; 
probabil el însuși îi impuscase. 

— Oricum, spuse el, luându-și privirea de la Gerhard, alti cinci au 
fost răniți suficient de serios încât să nu mai poată lupta, dar am reușit 
să-i scoatem de acolo. Astăzi nu atacăm, slavă Domnului, așa că am 
venit să mă asigur că sunt urcați într-un avion. Până acum n-am avut 
noroc. 

— Ceaţa aproape s-a ridicat, spuse Gerhard. Ar trebui să zburăm 
curând. Dacă îmi spui care sunt oamenii tăi, o să fac ce pot să mă 
asigur că sunt îngrijiţi. 

Werth incuviinta și se strădui să schiteze un zâmbet. 

— Îți mulţumesc, domnule maior, as aprecia foarte mult ajutorul. 

— Între timp, se amestecă în discuție Schrumpp, am primit un 
raport meteo azi dimineaţă de la meteorologii Luftwaffe. Vine un front 
rece din zona arctică. Va ajunge în următoarele două sau trei zile. În 
mai putin de o săptămână, Volga va fi complet îngheţată. 

— Și o să înceapă o altă iarnă rusească, spuse Werth. 

— Într-adevăr, încuviință Schrumpp. Si câţi dintre noi vor mai fi 
aici să vadă primăvara? 

Se uită împrejur la cei trei bărbaţi. 

— Mai vrea cineva vodcă? 


Saffron se afla la Norgeby House, dactilografiindu-si cel mai recent 
raport cu privire la activitatile si opiniile guvernului belgian din exil, 
cand Margaret Jackson aparu langa biroul ei. 

— Generalul vrea sa te vada. 

— Pe mine? 

Saffron isi scormoni creierii în căutarea unei ofense pe care ar fi 
putut s-o comita si care sa fi fost suficient de serioasa incat sa solicite 
interventia sefului Operatiunilor. 

— O, Doamne, i-am ofensat in vreun fel pe belgieni? 

— Nu, nimic de felul ăsta, este... 

Margaret făcu o pauză în timp ce încerca să găsească un compromis 
între dorinţa firească de a-i spune prietenei ei ce se întâmpla și nevoia 
mai mare de păstrare a secretului, care fusese întipărită în mintea 
fiecărui angajat de pe Baker Street în timp ce urcau scările care 
duceau la etajul superior, unde își aveau birourile Gubbins și alți 
ofițeri superiori, adăugă: 

— Este o chestiune operațională. Ceva care are de-a face cu, ştii tu, 
lucrul acela despre care am discutat... în apartamentul tău. 

Dură o secundă până mesajul deveni clar. Apoi Saffron își aminti 
conversaţia din timpul prânzului de duminică despre un eșec în 
operațiunile agenţilor de pe Baker Street ceva atât de grav încât ar fi 
putut însemna sfârșitul organizaţiei lor. 

— A, da, spuse ea. 

Margaret tot nu-i spusese încă lui Saffron natura specifică a 
problemelor. Dar credea că prietena ei era pe punctul să afle singură. 
Un minut mai târziu, se aflau la ușa biroului generalului de brigadă 
Gubbins. 

— Intră! strigă o voce dinăuntru. 

O conduse pe Saffron în birou și rosti: 

— A venit cadetul Courtney, domnule, după cum ati cerut. 

Cum stătea în spatele lui Margaret, perspectiva lui Saffron era 
parţial blocată, așa că nu reuși să-l vadă mai bine pe generalul 
Gubbins decât după ce plecă prietena ei. Omul stătea aplecat asupra 
unui document de pe biroul său și isi ridicase ochii care-o fixau de sub 
sprâncenele groase și stufoase. Îşi dădu seama într-o clipă că era un tip 
care adulmeca instantaneu orice minciună, orice scuză sau idee 
proastă. 

Saffron luă poziţie de drepți, pentru că, în compania acestui om, 


pozitia pe loc repaus nu era posibila decat daca el ar fi permis-o. Avea 
obiceiul, întipărit in ea în copilăria petrecută in Africa, de a judeca 
bărbaţii în termeni animalieri, separând puţinii masculi dominanti de 
membrii inferiori ai haitei, mult mai numeroși; pe cei puternici, de cei 
vulnerabili; pe cei în formă și plini de forță, de cei slabi și cu sănătate 
șubredă. Chiar dacă era așezat, Saffron observă că Gubbins nu era un 
bărbat înalt. Era sigură că desculta ar fi fost cu vreo zece centimetri 
mai înaltă decât el si că l-ar fi privit de sus dacă ar fi fost pe tocuri. 
Dar statura lui scundă era irelevantă, pentru că omul radia un aer de 
energie, tărie mentală, voință copleșitoare si un simț natural de a 
conduce. 

Nu-i de mirare că Margaret e atât de impresionată de el, se gândi ea. Îl 
văzu cu colțul ochiului pe Hardy Amies așezat pe un scaun simplu de 
lemn, împreună cu un bărbat mai tânăr - Saffron își dădu seama că cel 
de lângă el era Leo Marks. La fel ca ea, așteptau ca Gubbins să înceapă 
conversaţia. 

Acesta continua să se uite la Saffron, bătând cu vârfurile degetelor 
în masă în timp ce făcea asta. Era obișnuită cu bărbaţi care o priveau 
din cap până în picioare, dar în examinarea lui Gubbins nu era nimic 
sexual; o cântărea din alte puncte de vedere. 

Îi arătă al treilea scaun de lemn din încăpere si ordonă: 

— Stai jos. 

Saffron făcu după cum i se spuse. Gubbins spuse: 

— Bună ziua, Courtney. 

— Bună ziua, domnule, răspunse ea. 

— Înainte să continuăm, să fie un lucru clar. O să discutăm o 
misiune extrem, de secretă și foarte periculoasă. Îţi ordon, prin 
urmare, să nu discuti nimic din ce se spune la această întâlnire cu 
niciun om care nu a fost aici, în afara cazului in care ti se ordonă 
anume să faci asta. Ai înțeles? 

— Da, domnule. 

— Bine... Acum, desi stă în puterea mea să-ţi cer discreție, nu am 
dreptul, ca ofițer militar, să-ți ordon tie, o persoană civilă, să 
întreprinzi operaţiuni riscante pe teren inamic sau oriunde altundeva. 
Mai mult, mulți oameni cumsecade ar considera că este greșit din 
partea unui bărbat ca mine să pun cu bună știință și în mod deliberat 
o femeie în pericolul de a-și pierde viata. Asa că nu pot să te oblig sa 
accepti această operaţiune si nici nu ti se va imputa dacă o refuzi. 

— Nu am s-o refuz, domnule, spuse Saffron. Ştiam în ce mă bag 
când am venit pe Baker Street. Am fost antrenată să duc la bun sfârșit 
o misiune și sunt nerăbdătoare să am ocazia să-mi folosesc 
cunoștințele. 

Gubbins incuviinta. 

— Foarte bine atunci, am să-ți explic scopul nostru de astăzi. 


Încercăm să răspundem la o întrebare care ar putea avea implicații 
serioase pentru munca noastră din Ţările de Jos și, prin extensie, din 
Europa ocupată. Ne temem - nu putem să fim siguri, însă ne temem - 
că am putea să ne confruntăm cu o breșă serioasă în securitate, în 
Olanda. Desi este o speculație, este posibil să existe o situație similară 
în Belgia. O să remarci că nu sunt astăzi cu noi nici șeful secţiei 
belgiene, nici şeful secției olandeze. Deşi nu-mi convine situaţia, 
trebuie să încep operaţiunea fără știrea ofițerilor care sunt cei mai 
afectaţi de această criză. Este pentru propria lor protecţie. Pot să îmi 
imaginez circumstanţe în care ar fi bine pentru ei să poată nega că știu 
ceva despre operațiunea pe care urmează s-o detaliez, spunând 
adevărul când fac asta. 

Gubbins făcu o pauză de parcă ar fi vrut să-i dea lui Saffron timp să 
înțeleagă ce spusese înainte să continue. 

— Pe scurt, teama noastră este că germanii ne-au spart codurile 
radio. Dacă este așa, e posibil să fi aflat de toate operaţiunile noastre 
din acest an. E posibil să ne fi capturat mulți agenți. Și se poate să-l fi 
întors cel putin pe unul dintre ei și să-l folosească ca agent dublu 
împotriva noastră. 

Saffron înţelese acum de ce Margaret era atât de supărată. Dacă 
germanii actionasera ca niște papusari, folosind agenţi britanici 
împotriva Londrei, atunci era un dezastru. Și, dacă cei din MI6 voiau 
să desființeze SOE, acest lucru le-ar fi oferit din plin o justificare. 

— Sunt sigur că-l cunosti pe Marks, spuse Gubbins. 

— Da, domnule. 

Saffron se uită la Leo Marks, care-i zâmbi răutăcios. La fel ca 
Gubbins, era un bărbat scund și cu ochi pătrunzători, plin de energie, 
iar asta îi dădea un aer impunător. Totuși, Marks era mai tânăr decât 
Saffron, abia trecut douăzeci si doi de ani, si era un fel de geniu 
copilăros, aproape nebun. În mod intuitiv, era expert în decodarea 
unui semnal acustic abia perceptibil și traducerea într-un text englez 
care să aibă sens. 

Abilitatea sa neobișnuită de a decripta coduri era privită cu uimire 
de agenţii de pe Baker Street, care știau ce făcea Marks, fără să aibă 
nici cea mai vagă idee cum. Lucru si mai remarcabil, isi ducea la 
îndeplinire miracolele asistat de o echipă de femei care erau în cea 
mai mare parte mai tinere decât el. Aproape niciuna nu avea 
pregătirea matematică formală considerată esențială pentru 
criptografie de înalt nivel. Le antrenase cu succes să asculte mesajele 
din nou si din nou, încercând un cifru după altul, până când literele 
amestecate isi scoteau la iveală înțelesul ascuns. 

— Ai face bine să-i explici teoria ta cadetului Courtney, spuse 
Gubbins. 

Probabil din cauză că mintea îi era ocupată cu lucruri mai 


importante sau pentru că lucra atât de repede încât îi era greu sa 
respecte un intelect mai putin înzestrat, Marks se străduia din greu sa 
adopte o atitudine respectuoasă când se afla în compania ofițerilor 
superiori. 

— Sigur că aş putea să explic faptele, domnule. Și, desigur, ce 
deduc din ele. Asa că, Saffron - pot să-ţi spun așa? 

— Dacă pe domnul general Gubbins nu-l deranjează... răspunse ea, 
uitându-se la bărbatul cu o fata impasibilă din spatele biroului. 

— Spune-i cum vrei, omule. Numai pune-o în temă. 

— Foarte bine. Înţeleg că ai avut parte de antrenamentul complet 
pentru a deveni agent. 

— Da. 

— Atunci știi cum am folosit întotdeauna un cod care combină un 
text dintr-un anumit poem cu o formulă numerică ca să convertim 
textul în cod. Atât agentul, cât și persoana care îi decriptează mesajul 
cunosc poezia și cifrele. Nimeni altcineva nu le cunoaște. Și fiecare 
agent lucrează cu un poem diferit ca să-şi genereze codul său specific 
astfel încât, chiar dacă un agent este descoperit, ceilalți rămân 
protejaţi. 

— Înţeleg principiul, spuse Saffron. Si am fost învățată cum să-l 
aplic. 

— Atunci poate că esti sau nu esti conștientă că acest cod are un 
punct vulnerabil clar. Funcționează bine până în clipa în care cineva, 
să spunem un ofițer din Gestapo sau Abwehr, descoperă ce poem 
folosește agentul. Dacă acea persoană știe un minimum de criptografie 
sau are acces la spărgători de coduri antrenați, atunci codul poate fi 
spart cu destul de mare ușurință. Mai rău, odată ce codul este spart, 
inamicul îl poate folosi ca să transmită mesaje înapoi la noi. 

Saffron se încruntă. 

— Dar asta nu ar trebui să fie posibil. Am fost învăţaţi cum să 
folosim măsuri de securitate - la începutul mesajelor și în text - tocmai 
pentru a împiedica pe oricine încearcă să se dea drept unul dintre noi. 

— Da, așa e. Dar cei mai multi agenţi nu le folosesc. Si, chiar si 
atunci când le folosesc sau încearcă să ne avertizeze integrându-și 
greșit mesajele de verificare, aceste mesaje sunt ignorate de proști care 
nu sunt atenți sau nu vor să creadă în ceea ce se află în fata ochilor 
lor. 

Gubbins se uită la el dezaprobator. 

— Ajunge, Marks. Nu poți fi sigur că asta e ceea ce se întâmplă. 

— Dimpotrivă, domnule. Sunt cât se poate de sigur. În orice caz, 
acum avem ceea ce consider a fi o dovadă. După cum știi, toți agenţii 
operează după un „program”: orele fixe la care să trimită si să 
primească mesaje. Ei bine, există un agent ale cărui ore au fost toate, 
din perspectiva mea, sub control german. Ne aflăm aici acum pentru 


că aceste suspiciuni au ajuns să fie împărtășite la o scară mai mare. 

— Și deocamdată sunt doar suspiciuni, spuse Gubbins. Rămâi la 
fapte. 

— Foarte bine, domnule. Howells a fost de serviciu pentru ultima 
oră programată a acestui agent. A avut impresia, de fapt chiar 
suspiciunea, că ceva nu era chiar în regulă. 

— Ce l-a făcut să creadă asta? 

— Codul era perfect, fără nicio greșeală. Vezi tu, Saffron, treaba cu 
agenţii este că aceștia operează în condiții de anxietate extremă, tot 
timpul cu teama să nu fie descoperiți. Ajung întotdeauna să facă 
greşeli. Asta în afara cazului când sunt liniștiți, pentru că nu se află în 
pericol... pentru că sunt germani. Când ora programată era spre final, 
lui Howells i-a venit o idee. Germanii își încheie de obicei toate 
semnalele cu două litere „HH” de la salutul „Heil Hitler” Și imediat ce 
unul spune „Heil Hitler”, tipul căruia i s-a adresat este obligat să 
răspundă la fel. Howells a semnat cu „HH” și imediat a primit 
răspunsul „HH” . Nu agentul era cel care opera radioul. Era un 
german. 

— 0... spuse Saffron. 

— L-am instruit pe agentul respectiv în urmă cu mai puţin de patru 
săptămâni. La scurtă vreme după aceea a fost parașutat deasupra 
Olandei și a început să transmită o săptămână mai târziu. Dacă toate 
comunicațiile sale au venit, de fapt, din biroul lui Herr Giskes, omul de 
bază al Abwehr32 în Haga, asta sugerează că agentul a fost prins 
imediat ce a ajuns sau imediat după aceea. 

— Vrei să spui că știau că avea să vină? întrebă Saffron. 

— Da, asta sugeram. Ceea ce nu poate să însemne decât unul sau 
două lucruri. Fie aici, în secțiunea olandeză, există un agent dublu 
care le spune germanilor tot ce punem la cale, ceea ce nu cred, în 
ciuda lipsei mele de încredere aproape totală în spiritul sau imaginaţia 
unora dintre ofițerii în chestiune. 

Marks îi aruncă o privire lui Gubbins și, înainte ca generalul să 
apuce să-l apostrofeze, adăugă: 

— Îmi cer scuze, domnule, uneori nu mă pot abtine. 

După care continua: 

— Sau, mai degrabă, germanii știau pentru că primeau în Olanda 
toate mesajele legate de aterizare, loc dată, oră... de fapt, toate 
detaliile operațiunii. 

— Deci au capturat si au întors si alti agenţi înainte. 

— Sunt sigur de asta. Chiar dacă alţii nu sunt. 

Gubbins oftă. 

— Marks, ţi-am mai spus, in această organizaţie este loc pentru 
excentricitati, dar nu pentru insubordonare. Sunt conștient de 
abilităţile si valoarea ta. Dar indulgenta mea are limite. Ai grijă cum 


vorbesti. 

— Da, domnule. Dar știți că am dreptate, domnule. Poate că nu o 
spuneţi, dar știu că sunteți de acord cu mine. 

— Sunt de acord cu faptul că există întrebări cărora trebuie să le 
răspundem, cedă Gubbins. De aceea, Courtney, vreau ca tu, sub 
supravegherea maiorului Amies, să încerci să găsești aceste 
răspunsuri. Dacă Marks are dreptate, trimiterea ta în Olanda ar putea 
să implice un risc enorm. De asemenea, ar fi lipsit de înţelepciune să 
folosim canalele de comunicare obișnuite ca să primim mesajele de la 
tine. 

— Dacă nu cumva vrei să te întâlneşti la punctul de aterizare cu o 
trupă de tipi fiorosi cu căpăţânile acoperite de căşti, care miros a 
varză murată, întrerupse Marks. 

Gubbins ignoră remarca și continuă: 

— Asa că vei fi parașutată în Belgia pe neașteptate, fără să-i 
informăm pe cei din Rezistență înainte. Maiorul Amies iti va da 
detaliile de contact ale unor membri din Rezistenţa belgiană în care 
are o încredere absolută. Sub nicio formă nu o să-ți notezi aceste 
detalii, cum fac atâția agenţi. Când începe o misiune, un agent nu ar 
trebui să aibă nicio foaie de hârtie cu el. 

— Nu, domnule. 

— După ce stabilești contactul, evaluezi cât de bine poți situația 
curentă din Belgia. Îi comunici situația maiorului Amies. Apoi mergi 
în Olanda. Odată ajunsă acolo, vei duce o muncă similară de evaluare, 
pornind de la premisa că nu trebuie să ai încredere în nicio persoană 
pe care o cunoşti sau pe care încerci să o cunoşti. Ti se vor da detalii 
de contact pentru Olanda, la fel ca pentru Belgia, dar trebuie să le 
tratezi cu suspiciune. Observa indivizii și contextele lor, atât 
profesionale, cât și domestice. Nu stabili niciun contact decât dacă ești 
convinsă că sunt de încredere. 

— Așa o să fac, domnule. 

Acum Amies vorbi pentru prima oară. 

— Nu uita, Courtney, este la fel de important pentru noi să fim 
conștienți de orice dubiu vei avea în legătură cu agenţii noștri sau 
contactele noastre locale cum este să știm în cine putem avea 
încredere. Așa că tine-ma la curent în ambele privinţe. 

Gubbins incuviinta, după care spuse: 

— Dacă ajungi la concluzia că rețeaua noastră a fost compromisă, 
atunci trebuie să încerci să afli ce s-a întâmplat cu agenţii noștri, cu 
cât mai multe detalii cu putinţă. Trebuie să stim câţi dintre ei au prins 
germanii și ce fac cu ei. 

Gubbins făcu o pauză, știind că se apropia de cea mai importantă 
dintre cererile sale, înainte să spună: 

— Singurii oameni din Olanda care au toate informaţiile pe care le 


vrem noi sunt ofiterii superiori din Abwehr si, mai presus de toti, Herr 
Giskes. Ca adversar, am foarte mare respect pentru Giskes. Nu e o 
caricatură de agresor nazist. Este un ofițer de spionaj inteligent și 
nemilos, care probabil că râde acum de noi. Trebuie să-ți spun, 
Courtney, mi-ar face o foarte mare plăcere să-i şterg zâmbetul ăla de 
pe fata. 

— Atunci ar fi bine să mă apropii de el, spuse Saffron. 

— Dacă poţi, da. Intră in mișcarea pronazistă din Belgia. Găseşte o 
scuză să treci în Olanda. După care află ce Dumnezeu știe Giskes 
despre noi și agenţii noștri. 

— Da, domnule. 

Gubbins se uită la Leo Marks care se foia pe scaun ca un școlar 
inteligent, disperat să prindă momentul de a arăta cât de multe ştie. 

— Mai vrei să adaugi ceva, Marks? 

— Doar că nu trebuie să te îngrijorezi că va fi nevoie să înveți un 
poem, Saffron. Am o metodă de codare mult mai bună. Una pe care 
germanii n-o pot sparge... Dacă domnul general Gubbins îmi va 
permite s-o aplic, desigur. 

Privirea pe care Gubbins i-o aruncă lui Marks îi spuse lui Saffron că 
aceasta fusese una dintre problemele dintre cei doi bărbați. 

— De asta ne vom ocupa altă dată, spuse generalul. Prioritatea este 
ca tu, Amies, s-o instruiesti pe Courtney în legătură cu diversele 
grupări pronaziste și să construiți un plan de atac. Spune-mi ce crezi la 
sfârșitul săptămânii. 

— Da, domnule. 

— Bine. Acum, dacă mă scuzati, cadet Courtney și domnule Marks, 
sunt câteva lucruri pe care trebuie să le discut cu maiorul Amies în 
privat. Margaret vă poate conduce. 

Gubbins aşteptă până când usa se închise in spatele lui Saffron si al 
lui Leo, mai aşteptă câteva secunde pentru ca ei să se îndepărteze prin 
biroul spațios unde lucrau Margaret si celelalte secretare, după care il 
întrebă pe Amies: 

— Crezi că e in stare de treaba asta? 

— Sincer, domnule, nu sunt sigur ca există cineva pe Baker Street 
care să poată ducă la bun sfârșit ceea ce cerem noi. 

— Spui că ar trebui să abandonăm misiunea? 

— Nu, este prea importantă. Si, ca să fiu direct, merită să riscăm 
viața unui singur agent. 

— Ceea ce ne duce la întrebarea mea: este agentul potrivit? 


Amies ridică pe jumătate din umeri, isi strânse buzele in semn de 
concentrare și răspunse: 

— Fluenta lingvistică a cadetului Courtney s-a îmbunătățit mult si 
nu am avut niciodată o femeie cu abilitățile ei de luptă. 

— Misiunea aceasta nu solicită neapărat această calitate. 

— Ar putea s-o solicite, domnule, dacă lucrurile devin complicate. 
Dar este mai mult decât atât. Fata asta are un cap limpede. Unii l-ar 
putea numi rece. Aş plăti bani buni ca s-o văd bând cincisprezece ture 
de tărie cu Herr Giskes. El ar putea să descopere că și-a găsit nașul. 

— Ar fi frumos să-l vedem cum își primește pedeapsa pe care-o 
merită, fu de acord Gubbins. 

— Și apoi mai este avantajul ei: puterea seducţiei. Oricine preia 
această misiune trebuie să convingă câțiva indivizi afurisiti să vrea să- 
i ajute. Trebuie să identifice pe cineva din cealaltă parte care posedă 
informaţii cruciale despre agenţii noștri și apoi să-l vrăjească ca să i le 
spună. Am în minte puțini agenţi, de ambele sexe, mai bine pregătiți 
decât Saffron Courtney să facă asta. 

Gubbins făcu o grimasă. 

— De-a dreptul oribil, nu-i așa, felul cum trebuie să gândești în 
slujba asta? Iata-ne pe amândoi, de acord că merită să riscăm viata 
unei tinere femei pentru a obține informaţia pe care o vrem, si acum 
spui că va trebui să se prostitueze în timp ce face asta. 

— Presupun că da. Îmi cer scuze, domnule, m-am exprimat prost. 

— Poate... dar sunt de acord cu tine. S-ar putea ca Courtney să fie 
nevoită să seducă un bărbat, iar ea are capacitatea de a o face. Sunt 
convins că este cel mai bun agent pe care îl avem pentru această 
misiune. Dar vreau să-i dau șansa să lupte. N-o să-i dau undă verde 
decât dacă sunt sigur că am ajuns la cel mai bun plan și la cea mai 
mare şansă de succes. E clar? 

— Da, domnule, spuse Amies. 

Dar, părăsind încăperea, isi dădu seama că era neliniștit. Voia să 
vină cu un plan care să-l mulțumească pe generalul Gubbins. Stia că si 
Saffron ar vrea asta. Însă o parte din el spera că nu va reuși, fie și 
numai ca să prevină momentul oribil când trebuia să o trimită într-o 
misiune care, conform oricărui calcul rațional, însemna moarte sigură. 

În acea seară, când isi termină lucrul, Saffron luă un exemplar din 
Evening Standard33 de la un vanzator de ziare de pe Baker Street. 
Prima pagină era plină cu stiri din nordul Africii. Generalul 
Montgomery adusese prima victorie majora a armatei britanice din 


război, învingându-i pe generalul Rommel si elita lui Afrika Korps la 
El Alamein. Acum trupele americane aterizaseră pe coasta Atlanticului 
din nordul Africii. Atacau forțele lui Rommel din spate, în timp ce 
Armata a 8-a a lui Montgomery se lupta cu ei pe front. 

Cu o zi mai devreme, Winston Churchill spusese țării întregi că, 
după toţi anii de greutăți și înfrângeri, „raza luminoasă a victoriei” se 
vedea în sfârșit în fata lor. „Acesta nu este sfârșitul” declarase prim- 
ministrul. „Nu este nici măcar începutul sfârşitului. Dar este, probabil, 
sfârșitul începutului”34. 

O lacrimă apăru în ochii lui Saffron atunci când se gândi la 
Gerhard. Dacă în fata lor se afla o victorie, atunci un popor întreg 
avea să fie înfrânt, şi avea să urmeze și mai multă moarte, cruzime și 
ură. Cum ar putea el să supraviețuiască? 

Gerhard avea să fie distrus în acel val de răzbunare. Însă iubirea lor 
trecea dincolo de viata cotidiană, de mizerie și maldăre de moloz; era 
o legătură spirituală, cu siguranță nu avea cum să moară. inghiti în 
sec și începu să plângă, întorcându-se ca să-și ascundă lacrimile de 
trecători și de propria ei îndoială. 

Saffron stătea într-o staţie de autobuz, cu pardesiul închis până sus, 
cu gulerul ridicat împotriva frigului si a burnitei, ascultând zarva 
veselă din jurul ei. Ce contrast era între încrederea voioasă a 
londonezilor și fețele sumbre și minţile nelinistite ale superiorilor ei 
din Norgeby House. 

Cei șase oameni care așteptau în staţie se apropiară de marginea 
trotuarului atunci când din întunericul tulbure apăru un autobuz care 
avea luminile din interior stinse pentru camuflaj, în vreme ce din 
faruri abia dacă se vedea o undă slabă de lumină. Era nr. 74, 
autobuzul ei, iar Saffron se urcă în spate, îi dădu conductorului o 
monedă de trei pennnyși spuse: 

— Un bilet până la Knightsbridge, vă rog. 

Conductorul perforă bucata de hârtie și i-o dădu lui Saffron. 

— Fruntea sus, dragă. S-ar putea să nu se întâmple niciodată. Ai 
grijă la trepte, spuse, întinzându-se să sune din clopotelul care îi 
spunea șoferului să pornească. 

Stătea pe platforma deschisă ca un tenor de operă, pregătindu-și 
aria măreaţă, si, cu o voce care ajunse în fiecare coltisor din autobuzul 
supraetajat, strigă: 

— Toată lumea la bord în autobuzul șaptezeci și patru, care merge 
până în Benghazi, via Mersa Matruh, Sidi Barhani şi Tobruk... 

Pasagerii râseră, pentru că numele acelor locuri obscure de pe 
harta nord-africană le deveniseră la fel de familiare ca orice oraș 
britanic în ultimii doi ani. Fronturile se modificaseră încontinuu în 
deşert, în timp ce locurile trecuseră de sub o dominație sub alta. Însă 
acum, curentul se schimbase pentru totdeauna. 


Cineva, aflat cu câteva locuri în fata lui Saffron, strigă: 

— Trei urale pentru Monty! 

Iar ea se trezi că se alătură grupului la fel de bucuroasă ca restul 
oamenilor în timp ce fiecărui „hip-hip” i se răspundea cu un și mai 
puternic „Ura!” 

Însă, după ce starea generală se calmă, mintea lui Saffron se 
întoarse la ceva ce o intrigase în timpul întâlnirilor ei cu Gubbins și 
Amies, un aspect al planului lor care ei i se părea a fi fără sens. 

Acasă, se tot gândi la asta în timp ce își pregătea o omletă din praf 
de ou si brânză, urmată de o felie de pâine cu cel mai mare lux pe care 
şi-l permitea: gem de zmeură făcut de verișoara ei, Marjorie 
Ballantyne, din fructe crescute în grădina înconjurată de ziduri a casei 
sale din Scottish Borders. 

Însă doar mai târziu în noaptea aceea, în timp ce stătea întinsă în 
pat, citind cea mai recentă carte a Agathei Christie, îi apăru soluţia, 
perfect formată în mintea ei, cu aceeaşi plăcere pe care ar fi avut-o 
dacă și-ar fi dat seama de identitatea criminalului. 

În dimineața următoare se înfățișă în biroul lui Hardy Amies si îi 
ceru câteva minute din timpul lui. 

— Sigur că da, spuse el. Ce pot să fac pentru tine? 

— Este despre planul legat de Țările de Jos, domnule. Ceva in 
legătură cu el m-a intrigat ieri seară. 

— Nu sunt surprins. Este o schemă riscantă. Ce anume? 

— Da, domnule, mă gândeam la modalitatea prin care urmează să 
mă prezint in fata fascistilor locali. Să presupunem că apar la birourile 
partidului lor si mă prezint ca o tânără care vrea să-și aducă 
contribuția la planul national-socialist... 

Amies se lăsă pe spate și se uită la ea prin fumul de țigară. 

— Daaa... 

— Nu s-ar întreba de ce mi-a luat atâta timp? Vreau să spun, 
războiul durează deja de peste trei ani, iar germanii au fost în Belgia 
în aproape tot acest timp. Ce am făcut până acum? 

— Fi bine, sunt sigur că putem inventa o poveste. Te-ai îngrijit de o 
rudă în vârstă sau ai văzut de afacerea familiei în absența bărbaților, 
care au fost plecați să lupte în diviziile belgiene ale Waffen SS, la fel 
de inflacarati ca tine. Ceva de genul ăsta. 

— Şi eu m-am gândit la asta. După care mi-am dat seama că până 
si nazistul cel mai îngust la minte ar putea fi putin suspicios si s-ar 
gândi să-mi verifice familia. Trebuie măcar să am acte care să-mi 


sustina povestea. 

— Văd care este problema. Sunt sigur că putem găsi o soluție, chiar 
dacă nu am timp pentru asta acum. 

— Nu vă îngrijoraţi, domnule. Nu este nevoie. Ca să fiu 
convingătoare... 

Ezită o clipă ca să obţină un efect dramatic. 

— ...trebuie să ajung în Belgia cu ajutorul germanilor. De fapt, sub 
protecţia lor. 

Asta îl uimi pe Amies. Își stinse ţigara, se înclină înainte, se 
încruntă la Saffron și spuse: 

— Vorbești serios când spui că o să te foloseşti de germani ca să 
intri în Europa ocupată? 

— Da, domnule... dar înainte de asta va trebui să merg în Africa. 

— Și cum propui să faci toate astea? 

— Nu vă pot spune încă, domnule, nu exact. Dar mă străduiesc sa 
pun la cale un plan... 

Două minute mai târziu, Saffron mergea pe coridor, când îl văzu pe 
Leo Marks drept în fata ei. 

— Leo! Leo! strigă ea. Așteaptă! 

Lui Marks i se luminară ochii de veselie în timp ce ea se grăbi către 
ei. 

— Trebuia să se întâmple, spuse el. În sfârșit te-ai îndrăgostit de 
mine. Știam că în cele din urmă așa o să fie. 

— E din cauza alimentelor minunate pe care mi le aduci, gânguri 
Saffron, intrând în jocul lui. În ziua de azi, calea spre inima unei fete 
chiar este prin stomacul ei. 

— Ce pot să spun? Orice ca să-mi ating scopul... Acum, înainte să 
începem să ne planificăm luna de miere, ce pot să fac pentru tine? 

— Mă întrebam... să presupunem că aș vrea să-i trimit un mesaj 
ministrului de Interne sud-african din Pretoria; cum aș face asta? 

— Depinde ce spune mesajul. Dacă are un conținut sensibil, va 
trebui să-l trimit în codul standard al Ministerului Afacerilor Externe 
la Înaltul Comandament din Pretoria, iar cineva l-ar decoda apoi si ar 
preda textul, preferabil scris de mână, destinatarului. Pe de altă parte, 
dacă nu este o problemă strategică de interes pentru Berlin, ai putea 
trimite o telegramă. 

Saffron îi spuse lui Leo la ce se gândea. El reflectă o clipă, după 
care spuse: 

— O telegramă este bine. Germanii au lucruri mai bune la care să 


se gândească decât politica locală din Africa de Sud. 

— Mulţumesc. 

— Cu plăcere. Apropo, mama va dori să ştie, te-ai gândit la o dată 
pentru nuntă? 

Două zile mai târziu, Saftron intră într-un bar din Trafalgar Square 
aflat la o aruncătură de bat de South Africa House. Privi împrejur si 
văzu un bărbat roșcat si cu mustață, rumen la fata, care îi făcea cu 
mâna de la o masă din colț. Până ajunse la el, acesta se ridicase în 
picioare si o aştepta cu mâna întinsă. 

— Bună, spuse el. Eddie McGilvray. Tu trebuie să fii Saffron 
Courtney, nu-i aşa? 

— Exact. 

— Ai prieteni puternici, domnisoara Courtney. Ministrul de Interne 
însuşi, domnul Malcomess, mi-a spus să-ți răspund la orice m-ai 
întreba. O să fac tot ce pot. 

— Mulţumesc. 

— Jar mâna dreaptă a ministrului, domnul Courtney, mi-a trimis un 
mesaj separat. Zicea, citez: „Ai grijă cu Saffron Courtney. Dură ca un 
rinocer, rea ca o mamba furioasă.” 

McGilvray aşteptă ca Saffron să se liniștească din râs, după care 
remarcă: 

— Să înţeleg că iti este rudă. 

— Mă tem că da. 

— Bine, atunci, iti pot lua ceva de băut înainte să ne apucăm de 
lucru? 

— Gin si apă tonică, te rog. 

— Imediat. 

McGilvray se duse la bar în vreme ce Saffron își petrecu câteva 
momente plăcute contemplând felul cum putea să se răzbune pe vărul 
ei. Eddie se întoarse cu băuturile, se așeză și spuse: 

— Deci ai vrea să știi despre fasciștii noștri sud-africani. 

— Da, te rog. 

— Pot să te întreb cât de bine cunoști Africa de Sud și istoria ei? 

— Rezonabil. Am crescut în Kenya, dar am mers la școală pentru 
câțiva ani în Jo'burg35 și mi-am vizitat verisorii în Cape Town. 

— Deci știi că teritoriul Africii de Sud a fost colonizat de olandezi 
şi apoi de britanici. 

— Desigur. Olandezii au devenit afrikaneri36. Au luptat împotriva 
englezilor în războaiele burilor și mulți dintre ei încă ne urăsc până 


astazi. Despre asta am vrut sa vorbim. 

— Ei bine, nu toți afrikanerii îi urăsc pe rooineks37... 

McGilvray o punea la incercare. 

— Asta înseamnă ,,taranoi”, răspunse Saffron. Este numele lor 
pentru noi. Si ştiu că unii afrikaneri susțin împăcarea cu Imperiul 
Britanic - unul este prim-ministrul Smuts. Ou Bas este un prieten și un 
erou pentru familia mea. 

Zâmbi. 

— lar asta înseamnă „fostul șef”. 

McGilvray zâmbi. 

— Am înţeles, domnişoară Courtney. Ştii cum stă treaba. Deci cum 
pot să te ajut? 

— Spune-mi despre elementele fasciste din comunitatea 
afrikanerilor. Ştiu că există. Ştiu că împărtăşesc cu nazistii multe 
dintre opiniile legate de superioritatea rasei albe. Dar trebuie să știu 
cine sunt. 

— Pot să întreb de ce? 

— Poți... dar nu am cum să-ți răspund. 

— De ce? 

Saffron ridică neutru din umeri. 

McGilvray bau puțină bere, isi şterse spuma de pe mustață si 
începu: 

— Exista două direcții în aripa de dreapta a politicii afrika-nerilor: 
cea convențională si cea extremă. Aripa convențională se găseşte in 
Partidul National. Băieților ăstora nu le plac englezii, refuză să 
accepte ideea de drepturi egale pentru negri si nu vor ca Africa de Sud 
să lupte împreună cu Imperiul Britanic în războiul împotriva lui 
Hitler. Dar, în cea mai mare parte, opoziția lor este o problemă de 
legitimă neînțelegere politică. Nu implică niciun fel de act subversiv 
sau de trădare si sunt liberi să facă si să spună ce doresc. Nu votez 
pentru Partidul Național, dar am colegi care fac asta. E o țară liberă. 

Dacă esti alb, se gândi Saffron. 

— Dar extremistii? întrebă ea. 

— Ai pus punctul pe i. Există un partid nazist in Africa de Sud. 
Numele sau complet este Miscarea National Socialista a Arienilor Sud- 
Africani3s. 

— Deci isi arată de la bun început poziția fata de evrei. 

— Da. Şi au destui prieteni în Partidul Naţional, până în cele mai 
înalte cercuri. Dar, în ceea ce privește amenințarea, nu reprezintă cel 
mai semnificativ grup fascist. Onoarea aceasta este rezervată unei 
gloate numite Ossewabrandwag. Să-i numim „OB” ca să fie mai 
simplu, ce zici? Aceștia îl susțin activ pe Hitler și vor ca el să câștige 
războiul. Hitler le-a întors complimentul. Din ce știm noi, germanii au 
trimis cel putin un agent in Africa de Sud și suntem siguri că a fost 


ajutat de OB. 

— Povesteste-mi despre ei, spuse ea. 

— Conducătorul lor este un bărbat numit Johannes van Rensburg - 
Hans pentru prieteni. Înainte de război a făcut studii de avocatură și a 
lucrat în guvern ca Secretar la Justiţie. A călătorit în Germania cu 
probleme guvernamentale, unde a fost prezentat tuturor celor suspuși: 
Goring, Himmler și chiar lui Hitler însuși. A fost tentat cu totul de 
toată povestea asta. A ieşit din Partidul National, s-a aciuat în OB și s- 
a catarat până în vârful ierarhiei. Dar Hans al nostru e o vulpe 
bătrână, nu-i așa? Nu face cu mâinile lui munca murdară. Lasă asta pe 
seama celor mai infierbantati din partid. isi spun Stormjaers, sau 
trupele de asalt, și au făcut tot felul de chestii urâte. Au pornit revolte 
în Jo'burg, au atacat oameni în uniformă și i-au numit trădători. Au 
comis numeroase acte de sabotaj, au distrus căi ferate, au dărâmat 
reţele electrice, au tăiat liniile de telefon... 

Saffron se abtinu să-i spună lui McGilvray că fusese antrenată să 
facă astfel de lucruri, când el adăugă: 

— l-am adunat pe cei mai răi si pe cei care le gândeau misiunile si 
i-am băgat într-o pușcărie. Este un loc din Free State numit 
Koffiefontein. Dacă vrei un loc drăguţ unde să mergi în vacanţă, nu ti 
l-as recomanda. 

— Sună fascinant, spuse Saffron. Acum, un ultim lucru... ce cred 
despre femei? 

Leo Marks nu apăruse cu bunătăți proaspete de pe piața neagră, asa 
că a doua zi, când Saffron se întâlni cu Amies, aceştia fură nevoiți să 
se descurce cu sandviciuri insipide cu pastă de peste si câte o ceasca 
de ceai. 

Amies mușcă o dată din sandviciul său, se strâmbă si se întinse 
după o țigară, murmurând: 

— Oh! Are un gust scârbos. Si mirosul... nu există un mod politicos 
de a-l descrie. 

Saffron râse. 

— Nu trebuie să vă îngrijorați pentru sensibilitatea mea delicată de 
domnişoară, domnule. 

— Da, dar cum rămâne cu a mea? 

Amies trase adânc din țigară, dădu fumul afară încet si oftă. 

— Aşa, acum e mai bine. 

Mai trase o dată, isi stinse tigara, isi indrepta atenția asupra lui 
Saffron si întrebă: 


— Imi spui, te rog, cum intentionezi sa intri in Teritoriile Ocupate 
cu ajutorul celui de Al Treilea Reich? 

— Cheia stă in povestea mea de acoperire. Ca să fiu onestă, nu sunt 
sigura ca as putea sa trec drept o belgiana get-beget, chiar si dupa tot 
acest timp pe care l-am petrecut printre ei aici. Dar daca as fi o tanara 
sud-africană, a cărei familie are legături cu partea flamandă din 
Belgia? 

— Da, asta ar explica orice necunoaștere a realitatilor locale... si s- 
ar putea să ti se pară mai ușor accentul afrikaans decât cel flamand. 

— În plus, ar explica unde am fost în ultimii ani. Închipuiți-vă o 
tânără care apare la o întâlnire fascistă din Ţările de Jos. Să 
presupunem că poate dovedi că este o adeptă pasionată a mișcării 
pronaziste din Africa de Sud, are scrisori de prezentare de la oamenii 
din conducere, fotografii cu ei, genul ăsta de lucruri. Ca să nu mai 
vorbim de un certificat de naștere și un pașaport sud-africane, și, în 
plus, un paşaport belgian. 

— Si chiar crezi că poţi să pui mâna pe toate astea? 

— S-ar putea să fie nevoie să mă ajutați cu pașaportul sud-african, 
dar cu restul cred că mă pot descurca. Dar ar fi de folos dacă m-aş 
duce in Africa de Sud să le iau pe toate. Si, dacă as face asta, as putea 
să plec in Europa de acolo. Introducem și scoatem agenţi prin 
Lisabona, nu-i asa? 

Amies nu spuse nimic, dar gestul abia vizibil din umeri fu singurul 
lucru de care avea Saffron nevoie. 

— Trebuie să știu cum o să pui mâna pe acest material. Trebuie să 
mă asigur că nu va reprezenta o breșă în securitate. 

— O să lucrez cu ministrul de Interne. Este... 

Iubitul verișoarei tatălui meu și toată lumea din Cape Town știe asta... 

—...un prieten de familie. Mâna sa dreaptă este vărul meu, Shasa 
Courtney. Deja mi-au făcut legătura cu cineva din înaltul 
Comandament sud-african ca să mă informeze în legătură cu OB. Și 
nu, nu le-am spus de ce am vrut să știu. 

Amies isi mai aprinse o ţigară și vorbi gânditor: 

— Cred că planul tău are multe părți bune. Cred și că există o mie 
de motive diferite pentru care s-ar putea să meargă oribil de prost, dar 
asa este cazul cu fiecare operațiune pe care încercăm s-o ducem la 
îndeplinire. Însă, orice am face, nu trebuie să-ți fluturi genele si să le 
ceri bărbaților favoruri. Trebuie să treacă totul prin canalele adecvate. 
Astfel este acoperit spatele fiecăruia. Și, ca toate acestea să se 
întâmple, Gubbins trebuie să ne dea aprobarea. Nu o să facă asta decât 
dacă organizăm totul perfect. Aşa că să presupunem că apari în 
Lisabona. Să mai presupunem că totul merge ca pe roate. Te prezinti 
la Consulatul German si ei iti cred povestea. La scurta vreme dupa 
aceea, ajungi cu bine în Belgia. Dacă îţi joci cărţile bine, nu o să fii 


nevoită să-i cauţi tu pe naziștii locali. O să vină ei înaintea ta la 
aeroport cu o fanfară și un covor roșu. Întrebarea este: pe care 
belgieni naziști vrem să-i întâlnești? Ai vreo idee despre acest subiect? 
Pari să fi rezolvat tot restul. 

Saffron dădu din cap stânjenită. 

— Mă tem că nu, domnule. Belgienii din Eaton Square nu spun 
prea multe despre fasciștii de acasă. Am mai prins câte o înjurătură 
soptita la adresa unui trădător sau altul care se poartă oribil, dar nu 
este un subiect pe care să-l discute deschis cu mine. 

— Nu mă miră. Nu le convine să recunoască faptul că unii dintre 
compatrioţii lor i-au primit pe germani ca pe niște frați demult 
pierduţi. 

— Îndrăznesc să spun că aici nu ar fi fost chiar aşa. 

— Sunt sigur că ar fi. 

— Ce ar trebui să știu și nu mi-au spus oamenii din Eaton Square? 

— Ca de obicei în Belgia avem două lucruri din fiecare categorie: 
un partid fascist francez si unul flamand. Ca fata sud-africană, o să ai 
o afinitate naturală pentru flamanzi, așa că să ne concentrăm asupra 
lor. 

În timp ce Amies prezenta situația din Belgia, paralelele cu Africa 
de Sud deveniră clare. Exista si acolo un partid conventional, Vlaams 
National Verbond, sau VNV, și mai multe organizaţii extremiste. 

Amies explică: 

— Doi dintre cei mai înalți membri VNV au părăsit partidul si au 
întemeiat versiunea flamandă a SS. Au aceleași uniforme, ierarhii și 
obiceiuri urâte ca nemții, și duc bucuroși la îndeplinire toată munca 
murdară pe care vrea să le-o dea Himmler. Una dintre treburile lor 
preferate este pregătirea evreilor pentru exil în est. Și mai este o trupă 
numită DeVlag, întemeiată de SS. Nu sunt un partid politic per se, dar 
se află într-o rivalitate dură cu ceilalți fascisti belgieni, fie și numai ca 
să vadă care dintre ei îi pot lingusi cu mai multă asiduitate pe 
germani. Realizezi că si tu o să fii nevoită să faci asta? 

— Da, domnule. 

— Dar realizezi ce înseamnă? Dacă intri în treaba asta, trebuie să 
fie din toată inima. De acum înainte o să te convingi pe tine insati că 
tii la ideile national-socialiste si la tot ceea ce reprezintă ele. O să stai 
în fata naziștilor si o să fii de acord din toată inima cu fiecare cuvânt 
rău sau plin de ură pe care il spun. Si după aceea o să le răspunzi 
exprimandu-ti gândurile proprii si mai pline de ură. Asta le va câștiga 
încrederea... si fără asta nu ai nicio sansa. 

— Ştiu cât de mult contează, domnule. Orice trebuie să fac sau să 
spun merită. 

Amies își îndulci tonul. 

— Faci un lucru curajos, Saffron. Acum să ne gândim la identitatea 


ta falsă. Nu o să treci niciodată de autorităţile germane dacă o să ai 
documente belgiene emise de guvernul din exil, asa că cei de pe Eaton 
Square vor trebui să ne dea un pașaport în alb sau tipul de pașaport 
emis înainte de război. Ca să-ți oferim cât mai realist cu putinţă o 
identitate falsă, acest paşaport ar trebui să poarte numele si data de 
naştere a unei femei sud-africane adevărate, cam de vârsta ta, cu un 
certificat de naștere autentic. 

— Nu aș putea să fur identitatea unei alte fete, domnule. Dacă ar 
obiecta? 

— Nu va obiecta. Trebuie să găsim o persoană care are ghinionul să 
fie moartă. Dacă și părinţii ei sunt decedați, cu atât mai bine. 

Îşi frecă mâinile plin de energie. 

— Bine atunci, nu e timp de pierdut. Am face bine să ne apucăm de 
treabă. 


— Rezistă, Berti, rezistă! strigă Gerhard. Sunt mai putin de cinci 
kilometri... poti sa faci asta. 

Gerhard privi in jos la avionul Messerschmitt lovit, care scotea o 
dara de fum negru si uleios în timp cădea impleticit spre pământurile 
acoperite cu zăpadă dinspre Pitomnik. 

Schrumpp nu răspunse. Se străduia cu puterea care-i mai rămăsese 
să nu lase avionul să i se izbească de solul îngheţat si tare ca piatra 
care se afla acum la aproximativ o sută de metri sub el. Era grav rănit. 
Salva de foc de la mitraliera grea ce străpunsese partea inferioară a 
fuzelajului îi rănise piciorul drept. 

— Am o zgârietură uşoară, murmurase Schrumpp, dar Gerhard nici 
nu voia să se gândească cum arăta rana. 

Fuseseră plecați într-o misiune de atac la sol, o încercare inutilă de 
a apăra ultimele rămășițe ale unei divizii de blindate ce încerca să tina 
în loc o întreagă armată rusă fără să dispună de artilerie, de suport 
armat sau măcar de muniție. Trecuseră două luni de când sovieticii 
abordaseră o mișcare pe două fronturi care răvășise forțele românești, 
maghiare si italiene dispuse la nord si la sud de Stalingrad. Rușii 
avuseseră nevoie de numai câteva zile să înconjoare orașul, prinzând 
în capcană Armata a VI-a în ceea ce soldaţii numeau der Kessel: 
Cazanul. 

Fiihrer-ul refuzase să-i permită comandatului german al armatei, 
generalul Paulus, să se retragă. Ei și piloții Luftwaffe care îi susțineau 
fuseseră lăsați să lupte, să flămânzească și să moară acolo. Toată luna 
decembrie, rușii se jucaseră cu prada lor rămasă fără apărare. Stalin 
adunase șapte armate în jurul orașului si nu se grăbea, știind ca 
fiecare zi care trecea îi lăsa pe germani tot mai flămânzi, mai 
infrigurati si mai disperaţi decât fuseseră vreodată, lipsiți de arme, de 
combustibil și de muniţie. Orașul însuși nu fusese niciodată cucerit pe 
de-a-ntregul. Cu toate acestea, măcelul nemilos continuase în timp ce 
ruinele clădirilor dărâmate sau aruncate în aer deveneau câmpuri de 
luptă, adunându-şi propriile victime în timp ce liniile frontului 
deveneau tot mai neclare, iar deznodământul se apropia, la fel de 
inexorabil ca moartea. 

Și apoi, în 9 ianuarie 1943, un baraj imens de bombe de artilerie 
care explodau și de rachete Katiușa anuntasera începutul asaltului 
rusesc final. Putinii soldați Wehrmacht care mai erau în stare să tragă 
cu arma făcuseră tot posibilul să reziste, însă lupta devenise la fel de 


jalnica pe cat era de disperata. 

Din moment ce supravietuise, Gerhard se trezi promovat la rangul 
de Oberstleutnant, sau locotenent-colonel. Practic, avea sub comanda 
un grup intreg de avioane, chiar daca acesta nu insuma mai mult de o 
duzină de avioane de vânătoare peticite provenind din niște escadrile 
care nu mai existau. În acel grup, el şi Schrumpp, devenit acum oficial 
căpitanul uneia dintre acele escadrile non-existente, erau ultimii 
supraviețuitori ai celor care zburaseră deasupra Poloniei în septembrie 
1939. Niciunul dintre ei nu-și mai aducea aminte când anume avusese 
parte de o masă cât de cât hrănitoare sau de o noapte întreagă de 
somn. Erau nerași, cu ochii roșii, niște umbre emaciate ale celor care 
fuseseră mai demult Cu toate astea, supravietuisera. 

Până acum. 

Aerodromul intrase în câmpul lor vizual. Pistele erau ciuruite și 
pline de gropi de la proiectile și cratere de bombe. Pe laterala uneia se 
desfășura un cimitir imens de vechituri, plin de resturile tancurilor 
germane, ale camioanelor, ale dubelor și ale armelor distruse în luptă. 
Printre ele erau aruncate avioane, cu sutele, doborâte de neîncetatele 
atacuri ruse. Acolo se aflau două cadavre de metal care le făceau pe 
toate celelalte să pară neînsemnate, o pereche de Focke-Wulf Condor 
gigantice, cu patru motoare, mândria flotei Luftwaffe. Unul avea 
partea din spate ruptă. Celuilalt îi lipsea o aripă. Si, de fiecare data 
când Gerhard zbura pe deasupra lor, acestea îi apăreau tot mai mult 
ca niște simboluri ale iminentei prăbușiri germane. 

Dar asta nu era nimic în comparaţie cu dezordinea de pe celelalte 
trei laturi ale aerodromului. În fiecare zi, când vremea nu era atât de 
rea încât să ţină toate avioanele la sol, soldaţii răniţi, cel mult două 
sute, reușeau să urce la bordul unuia dintre bombardierele Heinkel 
folosite pentru a-i transporta înapoi la spitalul de campanie care se 
afla pe teritoriul deținut de germani. Avionul trebuia să treacă de 
mitralierele ruse antiaeriene si apoi oamenii se rugau ca acestea să nu 
fie dublate de avioane de vânătoare inamice înainte să poată să ajungă 
la destinație. Astfel, exista o şansă de scăpare, iar aerodromul devenise 
un magnet pentru răniții din Stalingrad, care veneau schiopatand, 
târându-se sau carati de alții. Purtau pe fete paloarea ca de ceară a 
frigului si a malnutritiei. Dacă le degeraseră obrajii, buzele si nasurile, 
feţele li se invineteau, de parcă corpurile lor care abia mai trăiau 
începeau deja să intre în putrefacție. În multe cazuri, asta se întâmpla, 
fiindcă nu existau medicamente care să trateze rănile cangrenate, nici 
alte bandaje decât fâșiile rupte din uniformele morților. 

Aceşti soldați fantomă formaseră un campament la Pitomnik. De 
fiecare dată când ateriza un bombardier sau un avion de transport, 
răniții care erau capabili să se deplaseze - sau cei care se prefăceau că 
ar fi răniți - treceau peste gardurile doborâte, prin hangare și zonele 


de dispersie, si se indreptau spre pista unde urma sa se opreasca 
avionul. Plutoane de politie militara, Feldgendarmerie, cunoscuti sub 
numele de „câini in lanțuri” datorită scuturilor mici de metal pe care 
le purtau atașate de lanțuri în jurul gâtului, fuseseră trimise să 
controleze oamenii. Își duceau la îndeplinire sarcina cu amenințări, 
pumni și lovituri cu patul puștii și, atunci când presiunea oamenilor 
disperaţi amenința să invadeze avionul, cu focuri de armă. 

Gerhard văzu că tocmai în acel moment avea loc o încăierare. Un 
avion de transport Junkers 52 era oprit pe pista adiacentă, pregătindu- 
se de decolare. Dar avea ușile deschise și oamenii se urcau în timp ce 
poliția militară ţinea la respect hoarda de răniți. 

— Berti, vezi avionul ăla? spuse Gerhard prin radio. O să te urcăm 
în acei avion. Iti jur. O să te scot din groapa asta de gunoi. Dar trebuie 
să aterizezi. E un ordin! 

Gerhard îl auzi pe Berti răspunzându-i în cască: 

— Jawohl, mein Fiihrer.39 

Iar Gerhard zâmbi, pentru că, dacă prietenul său mai avea inca 
simțul umorului, mai avea poate suficientă viata în el încât să 
aterizeze. 

Trebuia s-o facă singur pentru că nu erau echipaje de urgenţă și 
pompieri care să-l asiste la sol. Acele zile trecuseră demult. Era fiecare 
pe cont propriu. 

— Asta o să facem, spuse Gerhard. 

Era esenţial ca Schrumpp să creadă că mai era încă speranță. 

— În primul rând, o să aterizezi. O să vin în spatele tău. Dacă o să 
aterizezi greșit, o să intru direct în avionul tău și o să murim amândoi. 
Dar nu o să greșești. O sa aterizezi. O să aterizez și eu. O să vin și o sa 
te scot din avion și o să-i ordon pilotului să te primească la bord. El o 
să spună imediat „Da, Herr Obersleutnant!” Și el, si eu o să urlăm la 
oricine ne poate auzi și o să fii dus cu avionul și o să ajungi imediat la 
spital cu câteva infirmiere dragute care să se îngrijească de tine, și o 
să te gândești cât de bine ai ajuns în comparaţie cu bietul tău prieten 
care este încă blocat în Stalingrad. Ai înțeles? 

Nu primi niciun răspuns. Pista de aterizare se apropia. Avionul lui 
Schrumpp aproape că atingea aripile și cozile avioanelor dărâmate 
care ieşeau din ruine. 

— Poate că ar trebui să începi coborând trenul de aterizare, 
bătrâne. Asta ajută întotdeauna, sugeră Gerhard. 

Spre uimirea lui, roțile din avionul 109 al lui Schrumpp începură să 
coboare. Dar pământul se apropia, iar ele erau încă în poziţie 
orizontală. 

Pentru numele lui Dumnezeu, coboară-le! 

Gerhard încercă să rămână calm. Trebuia sa fie cu capul pe umeri 
dacă urma să aterizeze suficient de aproape de Schrumpp încât să fie 


în stare să-l salveze fără să fie prins in resturile unei aterizări ratate. 

Dura câteva secunde până când avionul 109 isi coborî roțile, însă 
timpul păru să alerge în două direcții simultan: coborârea trenului de 
aterizare încetinise, în vreme ce pământul se apropia de ambele 
avioane Messerschmitt cu o viteză de zece ori mai mare decât cea 
normală. 

Și apoi, acestea două deveniră una în clipa în care roţile avionului 
lui Schrumpp ajunseră jos și, o secundă mai târziu, atinseră pământul. 
Gerhard văzu cum avionul încetini, rămânând totuși drept în vreme ce 
ateriza în siaj, și își dădu seama că asta îl făcea să aibă o viteză mult 
mai mare decât dacă ar fi aterizat normal. Se grăbi să ajungă în 
spatele avionului lui Schrumpp, astfel încât elicea lui aproape ii 
atingea coada, apoi, ca un șofer de curse care face o manevră de 
depășire, reuși să treacă pe lângă el fără ca aripile să li se lovească. 

Nu îl interesa decât să oprească avionul si să deschidă turela de 
deasupra capului său. Gerhard isi desfăcu centura, se catara afară pe 
aripă, sări jos și o luă la fugă. Erau vreo cincizeci de metri de asfalt 
între avionul său și al lui Schrumpp. 

Vedea limbi de foc care ieșeau de sub capota motorului și lingeau 
fuzelajul. Abia dacă mai era combustibil în rezervoare, dar era 
suficient încât să aprindă un foc care să cuprindă tot avionul 

Gerhard ajunse la avionul 109, epuizat de oboseală și foame, chiar 
dacă distanța era scurtă. Se folosi de toată puterea ca să se urce pe 
aripă si să deschidă turela. În carlingă, Schrumpp era prăbuşit peste 
comenzi. Aterizarea îi luase ultimul strop de energie din el. 

Gerhard privi în jos sub panoul de control la piciorul rănit al lui 
Schrumpp si înghiţi în sec in fata a ceea ce văzu. Mai jos de fluierul 
piciorului, nu mai erau decât pielea și osul. Trebuia amputat. 

Probabil nu va mai zbura niciodată, se gândi Gerhard. Și apoi: 
Norocosul. 

Dar Schrumpp avea să moară dacă nu i se făcea amputarea. Din 
picior sângele îi ieşea în valuri, făcând o baltă pe podeaua carlingii. 

— Să te scoatem de aici, spuse Gerhard, eliberându-l pe Schrumpp 
din centură. 

Se aplecă în carlingă, între spatele prietenului său și spătarul 
scaunului, si reuși să-și bage mâinile pe sub brațele lui Schrumpp, își 
încordă picioarele și trase cât de tare putu. Schrumpp nu se urni. 

Simtea căldură în laterala piciorului drept. Flăcările se apropiau. 
Văzu cu coada ochiului o mulțime de oameni care veneau spre el. Se 
uită împrejur și văzu o hoardă de răniți. Alungati de lângă Junkers, își 
căutau alt mijloc de scăpare. Nu conta că avioanele Messerschmitt 
aveau un singur loc si nu aveau combustibil în rezervoare. În ochii 
acelor oameni disperaţi reprezentau calea spre ieșirea din iad. 

— Hai, Berti, nu pot să fac asta singur. Mă auzi? 


Auzi un geamăt slab și-l văzu dând din cap. 

— Bine, atunci, la trei, împinge cu piciorul bun. Unu... doi... trei! 

Din Schrumpp ieși un geamăt oribil. Crescu până la un urlet înalt 
de durere în timp ce Gerhard reuși să-l tragă afară din carlingă, cu 
piciorul zdrobit zgâriind marginea carlingii. Înainte să-l lase pe aripă, 
Gerhard se dădu jos de pe aripă pe sol si își trase prietenul dupa el. 
Greutatea lui Schrumpp îl îngenunche pe Gerhard și, în momentul în 
care se ridică, mulțimea de răniți cu ochii stinsi îi înconjurase deja 
avionul, luptându-se să ajungă în carlingă, în vreme ce alte cadavre vii 
se târau spre al doilea avion. 

Gerhard se ridică în picioare, se uită la mulțime, își scoase 
revolverul de serviciu prins la brâu și trase două focuri pe deasupra 
capetelor lor. Pentru câteva secunde, îi opri pe oamenii care înaintau - 
suficient cât să-l ia pe Schrumpp în spate și s-o pornească în direcția 
turnului de control. 

Văzu alti trei oameni repezind-se către el. Pentru o clipă, Gerhard 
crezu că trebuia să-l lase jos pe Schrumpp și să se lupte cu ei. Apoi 
realiză că erau membri ai echipajului de la sol, oameni de treabă ce 
lucraseră zi si noapte ca să-i asiste pe el si pe alti piloți. 

— Sunteţi bine, domnule? întrebă unul dintre ei. 

— Ce a patit Herr Hauptmann Schrumpp, domnule? 

— Avionul său a fost lovit. Are nevoie de un garou la picior, rapid. 
Folosiţi o bandă de la harnasament, orice poate fi legat strâns. Apoi 
duceti-l la Ju 52 si spuneţi-i pilotului că nu decolează până nu-i spun 
eu să facă asta. Ati înțeles? 

— Da, domnule! 

— Bine. O să ajung acolo într-un minut. Trebuie să-i dau lui 
Hauptmann Schrumpp ceva pentru drum. 

Gerhard fugi pe aerodrom la clădirile adunate în jurul turnului de 
control. Într-una era infirmeria unde lucrase ofițerul lor medical până 
când, într-o zi, un avion Heinkel plecase si, putin mai târziu, piloții 
descoperiră că doctorul lor se urcase la bord. Totuși, dulapul său de 
medicamente era acolo și cum pilotau avioanele de transport, cei din 
Luftwaffe aveau ceva rezerve. Gerhard deschise dulapul și scoase 
câteva fiole de opiu și cât de multe bandaje putu să înfunde în 
buzunarele pantalonilor si în jacheta de zbor. Văzu o pereche de cârje 
pe podea și le luă. Apoi alergă în sala de mese a ofițerilor. Era la fel de 
murdară și de haotică ca tot restul Cazanului, dar mai era acolo o 
jumătate de ladă de vodcă, și Gerhard luă o sticlă. 

Fugi la Junkers. Își deschise jacheta de zbor din piele ca să scoată 
la iveală uniforma de dedesubt, cu gradele și decoraţiile. Schrumpp 
era întins pe jos în spatele fuzelajului avionului Ju 52, cu piciorul 
legat strâns sub genunchi. 

— De ce nu e la bord? întrebă Gerhard. 


— Din cauza pilotului, domnule, răspunse unul dintre membrii 
echipajului de la sol. Spune că nu poate să ia decât răniți care pot sa 
meargă. Este un ordin de la Înaltul Comandament, domnule. Nu-l 
poate încălca. 

— Ei bine, atunci trebuie să-l punem pe Hauptmann Schrumpp pe 
picioare, nu-i așa? 

Gerhard pescui dintr-un buzunar fiolele de opiu. 

— Face-i o injecție cu două dintr-astea în picior si puneti-i-le pe 
celelalte în buzunare. Turnati-i cât de multă vodcă puteţi pe gât. 
Înfășuraţi-i bandajele astea în jurul piciorului. Incercati să-l faceţi să 
meargă în cârje. Vreau să stea în picioare lângă ușa avionului în mai 
putin de două minute. Acum! 

În timp ce oamenii îi urmau ordinele, Gerhard ieși de sub avionul 
Junkers si se duse la ușă. Sperase că pilotul va trece cu vederea 
ordinele în fața unui alt pilot rănit, dar înțelegea de ce refuzase să facă 
asta. Un bărbat pe targă ocupa la fel de mult loc ca patru bărbaţi care 
stăteau în picioare. De asemenea, era greu de crezut că avea să se 
vindece suficient cât să poată să lupte din nou. Evacuarea fusese 
restricționată la răniții care puteau merge pe picioarele lor. 

Gerhard ajunse la ușa avionului. Acolo stătea un soldat din poliția 
militară, cu o fata împietrită si cu o mitralieră în mână, blocând 
accesul. 

Se auzi un sunet mecanic puternic. Motoarele porneau. 

— Aveţi bilet de trecere, domnule? întrebă polițistul militar, fiind 
nevoit să urle ca să se facă auzit când motoarele se treziră la viata. 

— Nu, strigă Gerhard. Dar nu intentionez să urc în acest avion. 
Trebuie doar să vorbesc cu pilotul. Lasă-mă să urc. Dacă nu cobor, 
poți să mă impusti. 

Omul se încruntă, nefiind sigur cum să răspundă. 

— Îţi reamintesc că sunt locotenent colonel. 

Soldatul se gândi la urmările nesocotirii ordinelor unui colonel și se 
dădu într-o parte. 

Gerhard se catara în avion, își făcu drum printre rândurile de răniți 
până la ușa cabinei și o deschise. 

Pilotul se întoarse si începuse deja să strige: 

— Ce dracu” se... 

În acel moment, văzu că se adresa unui ofițer superior din propriul 
său departament si se opri. 

— Îmi pare rău, Herr Oberstleutnant, nu am ştiut că... 

Gerhard incuviinta grăbit Nu era rău dacă puştiul ăsta - mai erau 
încă urme de acnee pe fata proaspăt bărbierită a băiatului - se simțea 
intimidat de prezenţa lui. 

— Înţeleg că ai refuzat să primesti în avion un ofiţer Luftwaffe. 

— Da, domnule, dar... 


Gerhard ridică mâna să-l oprească. 

— Niciun „dar”. Înţeleg regula. Doar răniții care pot merge. De 
aceea, Hauptmann Schrumpp, un pilot de performanţă care a luptat 
pentru Reich încă din prima zi a acestui război, va intra în avion pe 
propriile sale picioare. Si tu o să-l iei de aici. Poti să fii sigur că o sa 
sun la biroul generalului von Richtofen ca să mă asigur că a ajuns în 
siguranță. Înţelegi? 

— Dar, domnule... 

— Niciun „dar”. Hauptmann Schrumpp zboară la bordul acestui 
avion sau o să mă asigur, înainte să cadă acest oraș, că fiecare om din 
Luftwaffe, de la Goring însuși în jos, o să știe că ai întors spatele unui 
coleg ofițer când avea nevoie de tine. Așa că te întreb pentru ultima 
oară: pot să-l urc pe Hauptmann Schrumpp la bord? 

— Da, Herr Oberstleutnant. 

— Bravo, băiete. Am știut că o să înţelegi. 

În timp ce polițiștii militari deschiseră focul asupra răniților care se 
luptau ca să se urce la bord, Gerhard îl urcă pe Schrumpp, care era 
ţinut de fiecare parte de unul dintre membrii echipajului de la sol, la 
bordul avionului. Odată ajuns, avea să rămână în picioare pur și 
simplu fiindcă era înghesuit de trupurile celorlalți. 

Gerhard se asigură că echipajul de zbor care supraveghea cabina 
ştia că trebuia să se îngrijească de unul de-al lor. Schrumpp era abia 
conștient, salvat de la durere de o ceaţă de opiu si alcool. Gerhard îl 
bătu pe umăr. 

— Adio, prietene. Să zbori în siguranţă... Şi succes la infirmiere. 

În clipa în care Gerhard sări înapoi pe asfalt, ușa avionului Junkers 
i se închise in spate, opritorile fuseseră trase de sub roti, iar avionul 
începu să se deplaseze pe pistă. 

Gerhard îi privi cum se ridica pe cerul gri și fără soare și văzu 
salvele de proiectile antiaeriene împânzind aerul din jurul lui în timp 
ce isi croia drum în sus. 

Avionul Junkers trecu de baraj fără nicio zgârietură. Zbură pe 
deasupra teritoriului inamic fără întrerupere și ateriză în siguranță la 
Salsk, un aerodrom aflat la vest de Tatsinskaya, care capitulase în fata 
Armatei Roșii în ajunul Crăciunului. 

În 12 ianuarie, noaptea târziu, operatorul radio Luftwaffe din 
Pitomnik primi un mesaj. Căpitanul de escadrilă Schrumpp 
supravietuise zborului din Stalingrad și fusese operat. Piciorul drept îi 
fusese amputat sub genunchi, dar supravietuise operaţiei. 

Însă Gerhard era blocat în Stalingrad. Şi acolo calvarul urma să se 
inrautateasca. 


a2 
O : OR . © 


În dimineaţa zilei de 16 ianuarie, ruşii înaintaseră atât de mult în 
Kessel că erau pe punctul de a captura Pitomnik-ul. Lui Gerhard și 
colegilor săi piloți li se ordonară să zboare pe un alt aerodrom, 
Gumrak, care era cu douăsprezece kilometri mai aproape de orașul 
însuși. Făcură călătoria în câteva minute, cu toate că aterizarea fu 
complicată când aflară că nimeni nu fusese anunțat de sosirea lor, 
astfel că aerodromul era încă acoperit de un strat gros de zăpadă. 

În cășştile lui Gerhard se auzi vocea unui pilot tânăr: 

— Ce o să facem, domnule? Nu vedem pista. 

— Aterizati, firește. Nu avem unde altundeva să mergem. 

Nu conta unde aterizau. Frigul făcuse fiecare centimetru de pământ 
tare ca betonul și era doar o chestie de noroc să nu sfârșească într- 
unul dintre craterele făcute de bombele rusești și de proiectilele de 
artilerie. 

Gerhard nu mai zburase niciodată spre Gumrak, astfel că nu-i 
cunoștea dimensiunile. Făcu un cerc deasupra câmpului ca să-l 
măsoare, apoi se folosi de poziția turnului și a hangarelor - toate 
aproape în întregime distruse - ca să ghicească care anume era 
orientarea posibilă a pistei principale. Apoi isi conduse oamenii intr- 
acolo. Doi dintre piloții mai putin experimentați intampinara 
probleme in a-şi controla avionul pe pământul alunecos, dar 
supravietuira neatinsi împreună cu aparatele lor de zbor. 

Însă pentru echipajele de la sol, mersul pe șoseaua distrusă cu 
camioane pline de echipament si provizii, care ar fi durat putin în 
mod normal, deveni o coborâre de trei ore într-un iad îngheţat. 

Drumul era plin de soldaţi care se retrăgeau, epuizați, inghetati, cu 
ochii goi si mâinile și picioarele infasurate cu bandaje făcute din 
pături vechi si din uniformele soldaților morți. Unităţile de care 
aparținuseră cândva acești soldați fuseseră toate dezintegrate: 
infanteriști, ingineri, grenadieri, tunari si operatori de tancuri, soldați 
obișnuiți si soldați SS deopotrivă erau amestecați într-o masă unitară, 
amorfă si amestecată de umanitate înfrântă și zdrobită. Multi dintre ei 
își aruncaseră armele: nu mai avea niciun sens să le care mai departe, 
pentru că rămăseseră de multă vreme fără muniţie. 

În timp ce încercau să-și facă loc printre ei, camioanele se văzură 
asediate de soldaţi disperaţi să se catare la bord. Epuizati și aduși la 
limită, soldaţii se rugau să fie luaţi cu camionul sau implorau să li se 
dea combustibil cu care să-și alimenteze propriile vehicule 
abandonate. Când cererile le erau refuzate, recurgeau la ameninţări și 
apoi la asalturi care trebuiau respinse cu pumni, cu lovituri cu patul 
puștii și ciocane sau cricuri pe care mecanicii le foloseau drept arme. 

Atacurile nu durau niciodată mult. Bărbaţii care se urcau pe 
camioane aveau puțină putere si se prabuseau în scurt timp în zăpada 


murdară, pătată cu sânge. 

Iar aceștia erau oamenii care erau în putere și sănătoși. 

Pentru răniți sau bolnavi, situația era incomparabil mai proastă. 
Cei a căror condiție presupunea că nu puteau fi deplasati, erau lăsați 
în plata Domnului în Pitomnik. O mână de doctori și de infirmieri 
rămăseseră în spate să se ocupe de pacienţii lor, cu toate că știau că 
aveau să-i împuște pe toți odată cu sosirea ruşilor. 

Toţi cei ce puteau merge o luară spre Gumrak, sprijiniți de umerii 
camarazilor, în cârje sau întinși pe sănii improvizate trase de soldați 
care abia dacă erau mai puternici decât bărbaţii pe care îi duceau în 
spatele lor. 

Stalingrad devenise un experiment vast de descoperire a unor noi 
modalități de a muri. Cu o săptămână mai devreme, un lot de provizii 
de carne tocată se aflase la bordul unuia dintre puţinele zboruri care 
reușiseră cu succes să parașuteze provizii pentru Armata a 6-a. La 
sfatul nutritionistilor de top ai Wehrmacht-ului, carnea tocată fusese 
îmbogăţită cu grăsime suplimentară ca să le ofere mai multă energie 
celor care o mâncau. 

Dar, după ce conservele fură deschise și conținutul consumat de 
soldații înfometați, oamenii începură să cadă ca mustele. Trupurile lor 
mult timp înfometate nu puteau digera grăsimea. Încercarea de a-i 
hrăni mai bine duse, de fapt, la moartea lor. 

Soldaţii care supravietuisera tuturor atacurilor din partea rușilor, a 
vremii și a propriului lor Înalt Comandament se treziră într-un marș al 
morții pe parcursul căruia fiecare metru isi revendica tot mai multe 
victime. Oamenii rămâneau nemiscati acolo unde cădeau și mureau. 
Trecerea lor era marcată de păduchii cu care erau infestati toți cei din 
armată. În clipa în care sângele nu mai era cald, insectele săreau din 
părul si din hainele fostei lor gazde în căutarea unor corpuri noi si vii 
pe care să le colonizeze. Ciorile zburau în cârduri de pe stinghiile lor 
pe ţevile tăcute ale armelor, pe tancurile arse sau pe bordeiele pe 
jumătate dărâmate ale țăranilor care lucraseră cândva pământul, se 
îngrămădeau pe cadavrele reci și le ciuguleau ochii din orbite înainte 
de a putea să se întărească ca niște globuri de gheaţă. 

— Asta nu a fost cea mai rea parte, domnule, ii spuse seful 
echipajului lui Gerhard când ajunseră la aerodrom. La o jumătate de 
kilometru de porțile aerodromului este un lagăr. Au acolo ruși 
capturați încă de când a pătruns aici armata noastră în august: două 
mii. Când am trecut pe acolo, erau sute care se înghesuiau în gard, 


întinzând mâinile prin ei ca niște cersetori. Jur în fata lui Dumnezeu, 
domnule, ca grupul nostru este destul de infometat, dar rusii... erau 
nişte schelete. Cineva de pe drum a spus că șeful lagărului a uitat să le 
comande ratii. Se spune că nu au mai primit mâncare dinainte de 
Crăciun, așa că au început să se mănânce unii pe alții. 

Gerhard nu știu ce să răspundă. Trecuse de momentul când inca 
mai putea reacționa la suferință, compasiunea i se terminase precum 
combustibilul din camioanele și mașinile și motocidetele abandonate 
ce împânzeau peisajul Stalingradului. 

— Hm, spuse el cu un glas lipsit de orice inflexiune, când șeful de 
echipaj termină. 

Cei doi bărbați stăteau unul în fata celuilalt, prea epuizați ca să știe 
ce să facă, si atunci Gerhard spuse: 

— Crezi că ăsta e cel mai rău lucru? Spitalul de aici face ca 
abatorul din Pitomnik să arate ca un sanatoriu elveţian elegant. 

— Vor mai scăpa unii de acolo, domnule? 

— Dumnezeu știe, eu... 

Înainte să poată să-şi termine propoziţia, Gerhard fu întrerupt de 
unul dintre piloţii săi care venea în fugă către el, spunând: 

— Domnule, domnule, sunteți așteptat in camera de control. 

Pilotul ajunse lângă Gerhard, îi zâmbi trist şi spuse: 

— Nu sunt sigur, domnule, dar cred că scăpăm de aici. 

— E adevărat? Ni s-a transmis să părăsim frontul din Stalingrad? 
întrebă Gerhard când ajunse la cortul care fusese folosit drept centru 
de control al aerodromului încă de când fusese scos din funcțiune 
turnul de control. 

Comandantul staţiei incuviinta. 

— Se pare că von Richtofen a decis că ordinul de a sta în picioare și 
de a lupta până la ultimul om nu se aplică personalului Luftwaffe. 

— Noi nu stăm în picioare şi luptăm, spuse Gerhard. Noi zburăm. 

— Acesta a fost si argumentul lui von Richtofen. Von Manstein4o a 
încercat să treacă peste el, dar l-a sunat pe Goring si a primit de la el 
ordinul de a se retrage. Trebuie să plecaţi cât de curând posibil 

— Unde? 

— Bună întrebare. Salsk a fost recucerit ieri. 

— Ce? întrebă Gerhard, gândindu-se la Berti Schrumpp. Rușii atacă 
si acolo? 

— Ataca peste tot. 

— Dar ai nostri au plecat toți la timp? 

— Cred că da, spuse comandantul staţiei. 

— Slavă Domnului, murmură Gerhard. 

— Ultima oară când am auzit, toată lumea era relocată într-un loc 
numit Zverevo, lângă Shakhti. Dacă mă întrebi pe mine, ar trebui să 
vă indreptati către Taganrog. Acolo isi are comandamentul von 


Manstein, si exista un culoar de zbor, asa ca ar trebui sa fiti in 
siguranta acolo. 

— Si daca nu suntem? 

— Atunci ce conteaza? Razboiul va fi ca si incheiat. 

Gerhard incuviinta si intreba: 

— Dar echipajul de la sol? Nu-i las in urma. 

— Ne retragem cu ultima cursă. Scoala de Aviaţie din Stalingrad. 
Trebuie să vină astăzi după ei două avioane Ju 52. O să plec cu ei. 

— Atunci vă urez noroc. 

— Și dumneavoastră, Herr Oberstleutnant. 

Avioanele Messerschmitt își umplură la maxim rezervoarele 
probabil cu ultimul combustibil pe care îl avea de oferit Stalingradul, 
fiindcă aveau nevoie de fiecare picătură ca să-i ducă mai mult de cinci 
sute de kilometri în sud-vest până la Taganrog. Decolară din nou la 
amiază si, când se desprinseră roţile de pe pistă si piloţii traseră de 
manete ca să se ridice cât de mult puteau ca să evite tunurile de pe 
tancurile ruse, văzură sub ei primele rânduri lungi de soldaţi ai 
Armatei Roșii, mărșăluind rând după rând spre latura vestică a 
aerodromului. 

Când ajunseră în Taganrog, Gerhard se duse să afle ştiri despre 
Berti. Însă, având în vedere că pierderea Stalingradului era la doar 
câteva zile distanță si rușii fortau să deschidă jumătatea sudică a 
Frontului estic, nimănui nu-i păsa de soarta unui singur pilot. Fără un 
grup de avioane de luptă pe care să le comande, se trezi fără ocupație 
pentru prima oară in mai bine de trei ani, în vreme ce funcționarii de 
la Grupul 4 de Aviație încercau să-i găsească o slujbă nouă. 

Trecuse aproape o lună, Stalingradul fusese recâștigat de ruși si 
fiecare soldat din Armata a 6-a fusese fie ucis, fie capturat, înainte ca 
Gerhard să primească un mesaj care spunea că un secretar de la 
birourile regionale Luftwaffe din Poltava sunase în legătură cu 
informaţia pe care o ceruse Gerhard. Omul avea gradul de caporal. Se 
semnase Undetfeldwebel Gotz. 

— Bună ziua, Herr Oberstleutnant, intonă vocea lui Götz, punând in 
fiecare silabă atitudinea birocratică de plictis, încăpățânare si ușor 
resentiment, atunci când Gerhard prinse la telefon departamentul 
corect din Poltava. Înţeleg că întrebaţi în legătură cu unul dintre 
ofițerii dumneavoastră, căpitanul de escadrilă Albert Schrumpp. 

— Așa este, caporal. A fost rănit în data de 9 ianuarie, a fost 
transportat cu avionul din Pitomnik în Salsk, unde i-au fost tratate 


rănile. Vreau să știu cum se simte acum. Ultima oară când am auzit de 
el, operaţia reușise. 

La celălalt capăt al liniei se făcu tăcere, apoi se auzi un mormăit, 
iar Götz răspunse: 

— Aici nu zice asta, Herr Oberstleutnant. 

— Ce vrei să spui? 

— Conform înregistrărilor noastre, și nu am niciun motiv să mă 
îndoiesc de ele, căpitanul de escadrilă Schrumpp a murit în dimineaţa 
zilei de 10 ianuarie. Au fost complicații. 

— Ce vrei să spui prin complicaţii? Ti-am spus, operaţia a reușit. 

Gerhard ridicase tonul de parcă le-ar fi putut porunci propriilor 
cuvinte să fie adevărate. 

— Ei bine, domnule, nu știu. Dar știu că decesul a fost confirmat, 
familia căpitanului de escadrilă a fost notificată, cu toate că procesul 
durează în acest moment mai mult decât de obicei. Sunt multe morți 
de care trebuie să ne ocupăm. 

— Nu-mi pasă de asta! strigă Gerhard. Eu... 

Tăcu, incapabil să spună cuvintele. Vreau ca Berti să fie în viaţă. 

— Încercaţi să vedeți partea pozitivă, domnule, spuse Gotz, cu o 
voce putin mai umană. A fost destul timp pentru ca prietenul 
dumneavoastră să fie îngropat înainte să ajungă rușii. Se odihneşte în 
pace, ceea ce este mai mult decât se poate spune despre mulți germani 
buni. Iar rușii nu l-au capturat viu. E un adevărat noroc, domnule, din 
câte am auzit. 

Gerhard oftă. 

— Îmi cer scuze dacă te-am repezit, caporal. Ai dreptate, este un 
noroc. Iti mulțumesc pentru ajutor. 

Gerhard conduse până la un bar din Taganrog, unde se adunaseră 
cândva soldaţii forțelor Wehrmacht ca să-și sărbătorească triumful. 
Astăzi nu mai căutau altceva decât o pauză scurtă de la iadul de pe 
Frontul de Est. Îşi luă o sticlă de schnapps și se așeză ca s-o bea în 
onoarea lui Berti. 

— Pentru tine, vechiul meu prieten, spuse el, ridicând paharul si 
dându-l pe gât dintr-o singură inghititura. 

Tocmai își turna o altă băutură, când un ofițer tânăr, un căpitan, se 
apropie de el. Bărbatul se apropie de scaunul de bar al lui Gerhard și 
rămase acolo cu o atitudine ostilă, nesigur pe picioarele sale, cu fața 
rosie si transpirată, evident beat. 

— Herr Oberst, spuse el. E adevarat ca ai fost la Stalingrad? 

Gerhard îl privi cu ochii mijiti. 

— Nu acum, căpitane. Sunt în doliu după un prieten apropiat. 

Bărbatul se apropie si mai mult, astfel încât Gerhard putea simți 
mirosul de alcool din respirația imputita. 

— Am spus, ai... fost... la... Stalingrad? 


— Da, am fost. Acum pleaca. 

— Si ai fugit... tu si ceilalti lasi din Luftwaffe. 

— iti dau o ultimă șansă. Pleacă... acum. 

— Ce, nu asa ati făcut? Ati fugit, aviatori poponari de căcat... si ati 
lăsat o armată de germani buni să moară. Ati dezertat... Ati încălcat 
un ordin de-al Fiihrer-ului... 

Un alt ofițer se grăbi într-acolo și îl prinse pe căpitan de mânecă. 

— Haide, Hansi, lasă-l în pace pe domnul colonel. 

Căpitanul îl împinse deoparte. Era plin de furie și ochii îi ieșiseră 
din orbite când urlă la Gerhard: 

— Si acum s-au dus toţi! Toţi oamenii ăia viteji! Si tu i-ai părăsit... 
las nenorocit ce ești! 

— Vă rog, Herr Oberstleutnant, se ruga de el al doilea soldat. Nu e în 
toate minţile. Fratele lui a fost la Stalingrad și a fost luat prizonier de 
rusnaci. 

Gerhard isi turnă încă un pahar de schnapps, îl dădu pe gât, apoi se 
ridica de pe scaun, il privi pe capitan in ochi si spuse: 

— Să te ia dracu’... și să-l ia dracu’ si pe nenorocitul tau de Führer. 
Am fost la Stalingrad de la primul raid de bombardamente din 23 
august până la ultimul zbor din Gumrak, atunci când rușii erau atât de 
aproape încât îi puteam vedea cum ajung pe aerodrom în timp ce noi 
plecam. Am văzut totul, căcat nenorocit ce ești. Am văzut o armată 
întreagă și pe majoritatea oamenilor mei murind... și pentru ce? 

Privi împrejurul lui prin bar, provocându-i pe cei de acolo să-i 
răspundă. 

— Pentru ce? Nici măcar n-am capturat orașul cu totul. N-am 
căpătat control asupra râului, deși ăsta era scopul întregului efort, nu-i 
asa? Vreau să spun, asta a spus omul nostru, stând în siguranță într-o 
berărie din Miinchen. 

Bărbaţii se uitară unii la alţii. Vorbele lui Gerhard reflectau 
gândurile pe care mulți dintre ei le împărtășeau. Dar, în numele 
Domnului, ce îl apucase să le spună cu voce tare? 

Lui Gerhard nu-i mai păsa de nimic. 

— Totul a fost degeaba. Nu s-a ajuns la nimic, în afară de faptul că 
a transformat oamenii în niște sălbatici în zdrente, aproape nebuni de 
foame... răniții rămași fără pansamente, fără morfină... bărbaţii care 
încă puteau să lupte aruncându-și armele pentru că nu mai aveau 
gloanţe. Asa că... te cheamă Hansi, nu-i asa? 

Căpitanul incuviinta. 

— Ei bine, Hansi, nu știu cum arăta fratele tău ultima oară când 1- 
ai văzut. Dar pot să te asigur că acum nu l-ai recunoaște. Pun pariu că 
nu s-ar recunoaște nici el însuși. Și iti mai spun ceva: ar fi putut să 
trimită toate avioanele din Luftwaffe la Stalingrad și n-ar fi fost nici 
cea mai mică diferență. Așa că nu da vina pe mine. Dă vina pe 


nebunul care a refuzat să dea ordinul de retragere si pe generalii care 
nu l-au înfruntat. Am fost acolo o sută patruzeci si șase de zile. Le-am 
numărat. Si am participat la o sută șaptezeci si trei de atacuri. Mi-am 
făcut datoria si asa au făcut si oamenii mei. Să nu îndrăznești să dai 
vina pe mine. 

În interiorul barului se lăsă tăcerea. Era ca si când toată lumea 
aştepta Gestapo-ul sau SD-ul sau chiar poliția militară să apară în 
mijlocul lor si să-l târască afară pe colonel pentru cuvintele lui, care 
dovedeau trădare. Dar nu veni nimeni. Și nimeni nu fu arestat. 

În schimb, Gerhard isi ridică sticla, i-o puse în braţe lui Hansi si 
spuse: 

— Uite, bea pentru amărâtul de frate-tău. 

Se îndreptă către ușă în vreme ce oamenii i se fereau din cale, de 
parcă le-ar fi fost frică să fie văzuţi oriunde în apropierea lui. Acum că 
se calmase, Gerhard se gândea mai clar la ce spusese. Erau suficienți 
oameni a căror încredere in Führer era neștirbită. Dimpotrivă, se 
simțeau și mai dornici să-i stea alături acum când lucrurile mergeau 
rău. Asta era dovada devotiunii lor. Dar chiar si așa, avea să vorbească 
cineva despre ce văzuse și auzise? Uitându-se la bărbaţii din jurul său, 
ştia la ce se gândeau. 

Era un ofițer superior, acoperit cu medalii. Poate că spusese lucruri 
pe care nu ar fi trebuit să le spună. Dar cineva se putea trezi că are 
probleme pentru că raportase asta. Oamenii se întrebau de ce să se 
implice, dacă nu erau obligaţi? 

Gerhard era aproape de ușă. Pe punctul să iasă în stradă. Credea că 
scăpase. Atunci, un bărbat înalt și slab, îmbrăcat cu o uniformă 
imaculată și călcată, cu grade de colonel plin pe umeri, se ridică de la 
locul său, de la o masă din apropiere. 

— Doar o vorbă, dacă nu vă deranjează, Oberstleutnant, spuse el, 
abia ridicându-și vocea. 

Gerhard se opri și așteptă până când colonelul ajunse lângă el. 

— Numele dumneavoastră, vă rog, spuse colonelul. 

— Oberstleutnant Gerhard von Meerbach. 

— Unitatea? 

— Asta e greu de spus, domnule. Grupul de avioane de vanatoare 
pe care l-am condus nu mai există. Sunt într-un atașament temporar, 
unde aştept un post nou. 

— Înţeleg. 

— Dacă trebuie să dati de mine, sunt sigur că cei de la birourile 
generalului von Richtofen o să poată să vă ajute. Pot să întreb cine 
sunteți, domnule? 

Colonelul îi ignoră întrebarea. În schimb, răspunse: 

— Nu este ultima oară când o să auziti de acest incident, 
Oberstleutnant. Vă asigur. 


Bărbaţii care se uitau la confruntarea de lângă usa barului își 
întoarseră privirile către băuturile lor. Nimeni nu-l privi pe Gerhard 
când acesta plecă. Nimeni nu-i căută privirea colonelului când acesta 
se întoarse la masă. Multumira lui Dumnezeu că nu ei fuseseră cei care 
să deschidă gura asa cum o făcuse ofițerul Luftwaffe. Si îl compătimiră 
pentru că fusese atât de nesăbuit. 


Saffron călători spre Africa de Sud cu un „Winston Special41”, dupa 
cum erau cunoscute navele care duceau trupe in sud de-a lungul 
coastei de vest a Africii pentru campaniile din desert si din Orientul 
Îndepărtat. Într-o dimineaţă orbitoare si fierbinte de la mijlocul lui 
ianuarie 1943, ajunse în Cape Town și fu întâmpinată la baza 
pasarelei de verișoara ei, Centaine Courtney. 

Multi soldați care călătoriseră cu aceeași navă si al căror drum 
fusese inviorat de prezența unei tinere frumoase la bord, se adunaseră 
lângă balustradă să privească în timp ce andocau sub profilul masiv al 
Table Mountain. 

— La naiba, ia uite, sunt două, remarcă unul dintre ei fluierând a 
apreciere pe când cele două verisoare se imbratisau la baza pasarelei. 

Centaine avea patruzeci și trei de ani, fiind născută în prima zi a 
secolului XX, dar își purta anii spectaculos de bine. Era la fel de zveltă 
cum fusese prima dată când călcase pe pământ african, cu mai bine de 
un sfert de veac mai devreme. Părul negru și ondulat era bogat și 
strălucitor și abia dacă i se vedeau câteva riduri fine sub ochii ei 
intunecati, imensi si strălucitori. 

—Arati minunat, ca întotdeauna, verisoara Centaine, spuse 
Saffron. 

— Ca si tine, draga mea. Însă cred că ar trebui să nu-mi mai spui 
verișoară Centaine. Nu mai ești o copilă și mă face să mă simt mai 
putin verișoară si mai mult ca o matusa care a rămas domnişoară 
bătrână. 

Saffron râse. 

— Nimeni nu te-ar confunda cu o matusa bătrână. 

Se duseră la mașina lui Centaine, o decapotabilă splendidă, vopsită 
în albastru închis, cu linii unduitoare și aerodinamice si cu o tapiterie 
de piele bej. Centaine își permitea un șofer, dar îi plăcea să conducă 
ea, în afara cazurilor când avea un motiv bun să nu facă asta. Cele 
două femei asezara valizele lui Saffron în portbagaj, apoi Centaine se 
aseza în spatele volanului, iar Saffron urcă pe locul de lângă ea. 
Motorul porni cu un murmur adânc si huruitor. 

— Mmm... oftă plină de apreciere Saffron. Este o maşină splendidă, 
Centaine. Ce este? 

— Un Cadillac seria 62. Mi-a fost adus din America. 

— E minunat. Îmi place sunetul motorului. Pun pariu că e 
incredibil de puternic... 


Saffron observa privirea intrebatoare a verisoarei sale. 

— Scuze! Cu asta te alegi dacă lucrezi un an ca şofer. Încep să te 
intereseze lucrurile de felul ăsta. 

— Dacă îmi amintesc bine toate documentele vânzătorului, e un 
motor in V-8 de o sută treizeci si cinci de cai putere. Îţi e de folos 
informaţia asta? 

— Da, mulțumesc, spuse Saffron. 

Îşi dădu seama că era nevoie de un subiect de conversație mai 
interesant. 

— Spune-mi totul despre Tara. E de-o frumuseţe divină? Shasa cred 
că e înnebunit după ea. 

În timp ce conducea mașina pe drumul ce ducea spre poienile cu 
vegetaţie luxuriantă si viile de pe domeniul ei din Weltevreden, 
Centaine zâmbi aproape melancolic și spuse: 

— Stii, îmi aduc aminte de Tara când era o fetiță cu o pălărie de 
paie pe cap, împodobită cu panglici dragute și fugind către tatăl ei, 
tinandu-si fusta ridicată ca să nu se împiedice de ea și chiuind din 
toată inima de entuziasm. 

Saffron nu spuse nimic. Suna de parcă ar fi trebuit să fie o amintire 
fericită, dar în vocea verișoarei sale, destul de la suprafață, era 
tristețe. Apoi Centaine se înveseli spunând: 

— Dar acum Tara a crescut. Este frumoasă, desigur. Ochi gri 
minunati și o fata perfectă si ovală, ca o Madonă pictată de Rafael, și o 
siluetă înaltă și zveltă ca a ta. Dar este și minunată ca persoană. Ar fi 
foarte ușor să profiti de căsătoria cu cineva de familie bună. Stii, să 
insisti pentru tot ce e mai bun, să-ți tii soțul cât mai bine în mână, 
cerându-i mai mult mai mult mai mult. 

— Dar Tara nu e așa? 

— Nu, e chiar opusul. Îşi petrece jumătate din timp în Cape Flats, 
unde sunt mahalalele cele mai sărace, înființând cantine și clinici 
pentru săraci. Orice altă fată și-ar cheltui banii de la Shasa pe rochii și 
draperii noi. Ea îi risipeste pe toţi în eforturile ei caritabile. 

— Cât de minunat, spuse din toată inima Saffron. Mă face să mă 
simt prost că nu fac mai mult. 

— Faci destul... dar altfel. Si toate felurile sunt la fel de 
importante. 

— Sper. Câştigarea războiului trebuie să semnifice mai mult decât 
învingerea lui Hitler. Trebuie să facem ceva mai bine decât înainte, 
pentru toată lumea. Dar oricum... spune-mi despre Tara. 

— Și-a păstrat numele de fată. Copiii vor purta toți numele 
Courtney, dar ea este în continuare Tara Malcomess. 

— Ce modern! Sunt uimită că poate face atâta muncă de caritate de 
vreme ce are un copil mic. Îl lasă cu o doică? 

— Putin mai mult acum că Sean nu mai este atât de ușor de 


transportat. Însă când era bebeluș, mergea prin mahalale cu el la 
piept. Toate femeile îl iubeau. N-ai văzut un bebeluș mai iubit decât 
el. 

Acum ieșeau din oraș. 

— M-am gândit să te duc pe ruta mai spectaculoasă, spuse 
Centaine, luând-o pe un drum care șerpuia pe versanţii Table 
Mountain. 

Saffron fu cuprinsă de un adânc sentiment cald de mulțumire, 
lăsând grijile lumii în urmă când intrară într-o pădure de eucalipti 
albaștri, cu trunchiurile lor înalte acoperite de scoarță de un gri palid, 
care se cojea, înălțându-se în jurul lor și împânzind drumul cu 
umbrele răcoroase și întunecate ale coroanelor lor înguste de frunziș 
veşnic verde. 

În timp ce ea stătea cu ochii închiși, Centaine o întrebă: 

— Deci, dragă Saffron, ce te aduce cu adevărat în Africa de Sud? 

Brusc hi din nou trează. 

— Îmi pare rău, dar nu pot să-ţi spun. 

— Haide, suntem în familie. Știi că pot să păstrez un secret. 

— Mă tem că nu e nicio diferență dacă suntem în familie. Scopul 
unui secret este să fie secret fata de toată lumea. 

— Chiar si față de Centaine, scumpa ta mătușă domnişoară 
bătrână? o lingusi verișoara ei. 

— Chiar şi față de tine, spuse Saffron, intrigată de schimbarea de 
ton. 

— Esti sigură? 

— Cred că ar trebui să știi că rezist destul de bine la interogatorii. 
Chiar nu o să vorbesc. 

— La naiba! 

Centaine lovi volanul cu palma. 

— Băiatul ăla afurisit! 

Centaine era o învingătoare, iar Saffron era amuzată s-o vadă 
măcar o dată în tabăra celor învinși. 

— Presupun că te referi la Shasa, spuse ea. 

— Da. Vulpoiul a pariat cu mine că nu o să vorbesti si eu, ca o 
proastă, am acceptat. 

— Care a fost miza? 

Centaine pufni îmbufnată. 

— Cel care pierde trebuie să spună: „Îmi cer scuze. Tu ai avut 
dreptate și eu am greșit.” 

— Ups. Asta o să doară. 

— În plus, în fata tuturor, la cină, adăugă Centaine. 

— La naiba, sunt aproape tentată să-ți spun, ca să te scutesc de 
pedeapsă. 

— O, ai face asta? Ce fată dulce și dragă esti! Eu... 


— Nu, nu pot. Dar am fost un pic tentata. 

— Ah, esti la fel de rea ca el. 

— O, nu. Nu as putea să fiu atât de rea! zambi Saffron, știind foarte 
bine că ocupa o poziție importantă pe lista oamenilor pe care Centaine 
Courtney îi iubea cel mai mult, o listă în care Shasa ocupa primul loc. 

Se apropiată de poarta domeniului și trecură pe sub frontonul 
ornamentat, decorat cu o friză cu nimfe care dansau, acoperite cu 
ciorchini de struguri, deasupra cărora era înscris: WELTEVREDEN 
1790. 

— Foarte mulțumit, murmură Saffron, traducând numele. Perfect. 

Odată cu cele din urmă raze aurii ale soarelui care apunea, trecură 
cu mașina printre vii dincolo de terenul de polo, unde ea și Shasa își 
puseseră pentru prima oară unul altuia curajul la încercare, 
întrecându-se „pe viata si pe moarte”, cum se zice - cu poneii în galop, 
până în ultima clipă, când Shasa se trăsese deoparte, renunțând. Chiar 
si atunci, la numai treisprezece ani, Saffron stiuse că el făcuse asta 
doar ca să n-o rănească. Nu s-ar fi dat niciodată bătută in fata unui 
băiat. 

Îşi dădu seama dintr-o dată că trecuseră aproape zece ani de la 
prima lor întâlnire. Părea acum o viață și, cu toate astea, Wehevreden 
era același paradis ca mai înainte. Casa principală, construită în stilul 
unui castel franțuzesc, era la fel de frumoasă și de impunătoare ca 
întotdeauna. Si acolo, la ușă, era Shasa însuși, acum un bărbat în toată 
firea, cu o bandă neagră peste un ochi, dar altminteri la fel cum îl știa. 

Banda îl face să arate mai degrabă fermecător, se gândi Saffron și 
apoi, aproape înainte ca Centaine să oprească mașina, sări de pe locul 
pasagerului, la fel de entuziasmată ca la treisprezece ani: 

— Shasa! exclamă ea, aruncându-se în braţele lui. 

El o prinse, o imbratisa, o sărută, după care se uită la ea: 

— Deci, văd că nu ai crescut deloc, spuse el. Aceeaşi pustoaica 
nesuferită. 

— În timp ce tu eşti acum un bătrân dărâmat, răspunse ea. Îmi 
place banda asta care-ţi acoperă ochiul. Mai ai nevoie de un papagal si 
un picior de lemn. 

— În numele Cerului, spuse Centaine cu severitate maternă, deși 
inima îi exploda de bucurie văzând cum reveneau cei doi verisori la 
vechea lor relaţie. 

Erau amândoi lipsiţi de unul dintre părinți și se aveau ca fraţii, 
ceea ce includea dreptul de a se tachina fără milă unul pe altul. 

— Shasa, dragul meu, unde-ti sunt manierele? adăugă Centaine. Nu 
crezi ca ar trebui sa le faci cunostinta? 

— A da... Saffron, ea e soția mea, Tara Malcomess. Si, Tara, ea e 
verisoara mea, Saffron Courtney. 

Tara nu era deloc genul care sa se streseze usor, dar iminenta sosire 
a lui Saffron Courtney o făcuse să simtă fiori de teamă în stomac. 
Auzise atât de multe despre acest model de frumusețe, inteligență și 
curaj. Cum putea să-i facă fata? Si cum putea să nu simtă că îl 
dezamăgea pe Shasa prin faptul că era atât de inferioară verișoarei 
sale? 

Dar apoi văzu vârtejul de braţe și picioare si păr in vânt aruncându- 
se din mașină și strigând cât putea de tare si se gândi: O, e o fată 
perfect normală, exact ca mine. Și când îi auzi pe cei doi tachinându-se 
aşa cum o făceau, își dădu seama că Shasa vedea în Saffron doar o 
soră iubită si afurisita, si că nici nu i-ar fi trecut prin cap s-o compare 
pe Tara cu ea. 

Când îi fu prezentată lui Saffron, Tara o sărută pe amândoi obrajii 
şi o îmbrățișă ușor și, spre încântarea ei, descoperi că si Saffron îi 
răspundea la îmbrăţișare. 

Saffron spuse: 

— Centaine mi-a spus că esti superbă si avea dreptate. Esti mult, 
mult prea frumoasă pentru Shasa! 

Râdeau amândouă, iar Saffron îi dădu brațul si, mergând spre casă, 
spuse: 

— Mor de curiozitate să-ți cunosc băiatul. Destept din partea ta sa 
faci un moştenitor Courtney de la prima strigare. Asta o să te facă 
populară! Și Centaine a zis că faci o muncă incredibilă în Cape Flats. 
Trebuie să-mi spui totul despre asta. 

În spatele lor, Shasa strigă: 

— Asteptati-ma. 

Era pe punctul să se grăbească să le ajungă pe cele două tinere, 
când Centaine îl prinse de braţ și spuse: 

— Asteapta. Lasă-le. Soția ta si verișoara ta sunt amândouă niște 
femele alfa. Dacă se împrietenesc, vor fi centrul de putere al acestei 
familii în deceniile care urmează. Dar, dacă se vor dușmăni, vai și 
amar de noi toți. 

Shasa se încruntă. 

— Nu par să se dușmănească. Par că se înțeleg splendid. 

— Da, aşa este. Nu ar fi putut să înceapă mai bine. Așa că lasă-le în 
pace să-și formeze singure relația. 

— Ei bine, tu știi cel mai bine, mamă... sau așa să fie? 

Pe fata lui Shasa apăru un rânjet în timp ce se gândea la ceva. 

— Nu ai spus nimic despre pariul nostru. Ceea ce înseamnă că am 
câștigat. Recunoaște - am câștigat! 

Centaine se împotrivi, dar reuși să spună: 


— Da... ai câștigat. Nu a spus nimic. 

— Dacă te consolează cu ceva, Saffron și ai ei nu mi-au spus nici 
mie sau lui Blaine ceva. O să fac tot ce pot să aflu mai multe după 
cină. Dar nu spera prea mult. 

Saffron nu și-ar fi putut dori o mai bună verișoară prin alianță. 
Înțelegeau amândouă avantajele si neplăcerile provocate de faptul că 
erau mai înalte decât majoritatea celorlalte femei, si chiar decât unii 
bărbați, însă arătau suficient de diferit ca să nu încapă între ele nicio 
rivalitate. Tara era inteligentă, competentă şi incredibil de eficientă. 
Îşi organiza casa si viata soțului, a copilului ei si a săracilor din Cape 
Town cu o abilitate care i-ar fi adus un succes instantaneu pe Baker 
Street. 

— Comandantului meu i-ar plăcea de tine, îi spuse Saffron lui Tara. 
Este omul cel mai nemilos, mai hotărât si mai muncitor pe care il vei 
întâlni vreodată, însă crede cu putere în femei. Cu cât sunt mai 
inteligente si mai ocupate, cu atât mai mult îi place de ele. Esti, exact 
genul lui. Ai organiza totul imediat. 

— iti mulțumesc, îi spuse Tara, strălucind de plăcere. 

— Vorbesc serios. Apropo, nu sunt foarte sigură cum ar trebui să 
spun asta, dar ce anume se întâmplă între Centaine și tatăl tău? Vreau 
să zic, ce trebuie să spun? 

Tara chicoti. 

— E complicat, nu-i asa? Cel mai simplu e să spui că sunt amândoi 
îndrăgostiți nebunește și au fost așa de ani și ani de zile. Toată lumea 
ştie că sunt un cuplu și, de vreme ce sunt amândoi fără obligații și 
adulți, nu văd nici cea mai mică problemă în legătură cu asta. Însă 
trebuie sa fie discreti in public, pentru că el este ministru 
guvernamental si nu ar fi bine să-i ofenseze pe votanti. 

— Eu nu am de gând să fiu ofensată, așa că este în regulă. 

Cand sosi Blaine Malcomess, Saffron isi dadu imediat de ce se 
îndrăgostise Centaine de el. Blaine era înalt, cu trăsături dure si cu 
acel aer nedefinit, însă categoric, al unui bărbat a cărui putere morală 
o egalează pe cea fizică. În tinereţe fusese un bun jucător de polo si un 
soldat de excepţie care primise Crucea Militară în Primul Război 
Mondial. Acum, la cincizeci de ani, arăta încă foarte bine, dar trecuse 


de la viata unui om de actiune la solemnitatea unui om de stat. 

— Ia sa te vad. Saffron, spuse el, lăsându-se pe spate si examinând- 
o admirativ. Parca mai ieri erai eleva la Roedean si acum esti o femeie 
de lume absolut fermecătoare. Cum zboară timpul, nu-i asa? 

Putin mai târziu, înainte ca gongul să sune pentru cină, o trase pe 
Saffron deoparte și spuse: 

— Uite, nu vreau să fac o scena de fata cu toată lumea. Presupun că 
nu ti-ar plăcea asta. Dar vreau să știi că suntem al naibii de mândri de 
tine. Am vorbit azi cu Ou Baas. M-a rugat să-ți transmit deosebita sa 
apreciere. Spune că ești o onoare pentru numele Courtney. 

— O, spuse Saffron, care fu mirată la gândul că Smuts ar fi putut fie 
si numai să se gândească la ea, si cu atât mai putin să-l transmită un 
asemenea compliment. Eu... nu știu ce să spun. 

— Nu trebuie să spui nimic, o asigură Blaine. 

Ridică tonul și anunţă: 

— Am onoarea de a-mi conduce musafira la cină... Esti gata? 
întrebă el. 

Saffron incuviinta. 

— Atunci să mergem. Și vorbesc serios... al naibii de mândri. 

În Africa de Sud mâncarea nu era pe cartelă, iar cina pe care o 
pregăti Centaine pentru sosirea lui Saffron la Weltevreden era un 
festin. Începură cu o spumă făcută din peşte cumpărat în acea 
dimineață de la piață, la câteva ore după ce fusese pescuit, împreună 
cu o salată de verdeturi proaspete culese din grădina domeniului. 
Felul principal era friptură de vită, cu toate garniturile. Bucati groase 
de carne, încă roz si sângerii în partea din mijloc, erau servite cu 
pâinici Yorkshire, crocante la exterior și moi în mijloc, împreună cu 
cartofi, mazăre și morcovi la cuptor ce proveneau din aceleași straturi 
ca salata. 

Saffron nu avea retineri. Nu-și făcu nicio grijă pentru silueta ei si se 
înfruptă din toate cu poftă, ca o bestie hămesită. 

Când terminară felul principal și masa fu curățată, în cameră fu 
adusă o tartă magnifica de piersici si zmeură, așezată în centrul mesei, 
pentru ca toată lumea să admire extravaganta bezelei, a stratului gros 
de frişcă si a fructelor proaspete. Ascuns în interiorul acesteia, ca un 
rasfat special pentru o refugiată britanică infometata, era un strat 
consistent de îngheţată de vanilie de casă. 

Toate felurile erau însoţite de vinuri locale, făcute din struguri 
crescuţi la Weltevreden sau în alte podgorii dimprejur, iar rasfatul 


final se dovedi a fi o cafea kenyană tare. 

Shasa se amuză privind-o Saffron, care își goli ceasca de cafea si îi 
spuse unui servitor care se apropie cu un vas de argint, oferindu-se să 
i-o umple: 

— O, da, vă rog. 

— Cred că nu ai zis nici măcar un cuvânt toată cina, în afară de „vă 
rog” sau ,multumesc”, spuse el, cu cel mai simpatic ton de tachinare 
afectuoasă în voce. 

— Ah, îmi cer scuze. Am fost teribil de nepoliticoasă? 

— Deloc, draga mea, o asigură Centaine. Ţi-a plăcut în mod evident 
masa, si ce gazdă sau bucătar s-ar putea vreodată simţi ofensat de 
asta? Biata de tine! E foarte proastă mâncarea pe cartelă din Anglia? 

— Ei bine, nu e ca și când am muri de foame, spuse Saffron. 
Problema este mai degrabă că primim doar cât să supravietuim si 
găsești ceva bun de mâncare doar pe piața neagră. Deci doar uneori 
avem parte de bunatati. Dar nimic de felul acestei cine. Stiti, cred că a 
fost cea mai bună masă pe care am mâncat-o în toată viata mea! 

— În cazul acesta, spuse Blaine, am face bine să te lăsăm să o 
digeri. Saffron, voiam să sugerez ca eu, tu și Shasa să discutăm putin, 
doar să trecem peste câteva lucruri. Dar, dacă mă gândesc bine, nu 
văd motivul pentru care să stric o seară încântătoare. Draga mea, 
putem să-ți ocupăm biroul pentru o întâlnire mâine dimineaţă? 

— Desigur, răspunse Centaine. 

— Excelent. Saffron, as putea să te conving să bei un strop de 
brandy? Știi, este excepţional pentru digestie. 

— Mă scuzati, domnule, interveni Shasa. Cred că am neglijat un 
aspect. Astăzi am câștigat un pariu. Acum vreau să-mi primesc 
câștigul... complet. 

Centaine oftă teatral. 

— Trebuie? 

— Complet, repetă Shasa. 

— Dacă insisti... 

Centaine isi trase scaunul înapoi. Se ridică, isi îndreptă umerii, isi 
ridică bărbia și spuse: 

— Dragă Shasa, îmi cer scuze. Tu ai avut dreptate, și eu... 

Lăsă tăcerea să cadă peste masă, astfel încât ceilalți patru se treziră 
aplecându-se înainte din dorința de a auzi cuvintele fatale. și când 
acestea sosiră, nicio mare actriță nu le-ar fi putut rosti cu mai multă 
intensitate sau mândrie sfidătoare decât Centaine: 

— Am greșit. 

Blaine sări în picioare. 

— Bravo! Minunat spus! 

Toţi ochii se întoarseră spre Shasa, care se ridică si merse drept la 
mama lui, care se așezase din nou. 


Se inclina inaintea ei, la fel de serios de parca ar fi facut-o inaintea 
unui suveran. 

— Mulţumesc, mamă. Este marea mea onoare să-ți accept cele mai 
gratioase scuze. 

Blaine incuviinta. 

— Ai vorbit ca un gentleman. Onoarea a fost satisfăcută de ambele 
părți. Și acum chiar aş vrea un strop din brandy-ul ăla. 

Saffron se simtea lipsita de greutate, de parca gravitatia ar fi fost 
anulată, de parca ar fi plutit în adâncurile oceanului. Si apoi se trezi in 
aer, cu braţele întinse, rostogolindu-se și făcând tumbe cu inocenta 
unui copil. Un avion de vânătoare se prăvăli în picaj înspre ea, cu 
răgetul său gutural și asurzitor, cu capota carlingii deschisă. Era 
Gerhard, care îi făcea cu mâna. Apoi se află lângă ea, tinand-o atât de 
strâns încât i se tăie respiraţia și crezu că o să lesine, dar el o tinu in 
siguranță, cu capul sus, si o sărută cu atât de multă tandrete încât 
respiratiile lor deveniră una. Nu mai cunoscuse niciodată atâta 
fericire. 

Saffron se trezi din cel mai bun somn de care își putea aminti. Se 
întinse după tasca de pânză de sub pat si scoase fotografia cu ea si 
Gerhard din fata Turnului Eiffel. Cămașa lui era descheiată, iar ea 
aproape că putea să simtă luciul senzual al eșarfei lui de mătase între 
degete. El zâmbea radios și nevinovat, iar ea își dori să sărute acei 
ochi care îi luminau lumea si îi aprindeau inima. Simti junghiul 
pierderii pe care amintirea o aduce întotdeauna și, brusc, Gerhard 
deveni de neatins, o pată dizolvandu-se pe cer, intrând și ieșind din 
norii intunecosi. Își şterse o lacrimă. 

Jos, mâncă bine un mic dejun englezesc și bău două căni de cafea, 
după care se duse la întâlnirea cu Blaine și Shasa plină de o hotărâre 
nouă. 

Blaine se aseza pe locul de onoare in spatele biroului lui Centaine. 
Când intra, Saffron îl văzu dând la o parte o vază plină cu un 
aranjament frumos de flori proaspăt tăiate, cu  încruntarea 
dezaprobatoare a cuiva care nu era obișnuit ca munca să-i fie 
deranjată de asemenea podoabe. Shasa era așezat pe un alt scaun. 

— Bună dimineața, Saffron, spuse el când o văzu. la un loc pe 


undeva. Trebuie să prind un avion spre Jo’burg, asa că să trecem 
direct la treabă. Presupun că ai datele tinerei pe care ti le-am trimis. 

— Da... Marlize Marais... Biata fată, răspunse Saffy. Trista ei 
poveste de viata a ajuns la noi în siguranță. Avem un pașaport belgian 
pe numele ei, datat retroactiv pe 1937. În versiunea mea, Marlize a 
crescut in Jo'burg, asa că trebuie să fie ștampilat din nou și datat 
retroactiv la Consulatul General Belgian de acolo. Se pare că acest 
consul este un anti-nazist pasionat. O să se asigure că se rezolvă tot, 
după care o să uite că s-a întâmplat vreodată. 

— De ce ai nevoie de la noi, de aici? 

— Trebuie să ajung cât pot de aproape de oamenii-cheie din 
Ossewabrandwag si trebuie să obțin o dovadă fizică a acestui lucru, 
ceva ce ar convinge un tert că persoana din fata lui este o fascistă 
înfocată. 

— Hmm... 

Blaine se gândi puţin la problemă, după care se uită din nou la 
Saffron, nu ca un prieten de familie devotat si afectuos, ci ca un om 
implicat într-o problemă serioasă. 

— Uite, înțeleg nevoia de securitate. O respect, și dacă aș fi 
individul ăsta, Gubbins, care pretinde că ţi-e șef... 

— Chiar este, îl asigură Saffron. 

— Atunci sunt sigur că ar fi mulțumit să ştie că lucrezi ca la carte. 
Dar nu are rost să ai reguli dacă acestea îngreunează o operaţiune 
eficientă. O să te ajutăm cât de mult putem. Dar nu putem să facem 
asta dacă nu avem mai multe date. 

Saffron incuviinta. 

— Înţeleg asta. Știu, știu că mă pot baza pe voi amândoi să faceți 
ceea ce trebuie. Dar trebuie să decid unde să trag linia... 

— Înţeleg. 

— Bine, atunci. O să spun atât... Din raţiuni pe care nu le pot 
dezvălui, plănuiesc să intru în mediile partidelor politice pronaziste 
din Flandra si apoi, prin ele, în mediile din Olanda. Totuși, înainte de 
asta, o să mă prezint ca Marlize Marais germanilor din Lisabona, 
spunându-le că vin din Africa de Sud si că vreau să merg în Ţările de 
Jos. 

— Doamne, asta e o mare îndrăzneală, chiar și după standardele 
tale! spuse Shasa. 

— Poate, dar cred că va fi mai ușor să-i conving pe germani că sunt 
Marlize dacă apar la Consulatul lor din Lisabona spunând că sunt 
dornică să mă alătur cauzei lor. 

— O să fie ceva nou pentru nemți să aibă pe cineva care să vrea să 
călătorească în direcţia lor, spuse Blaine. Lisabona este plină până la 
refuz de oameni care încearcă să scape de ei. Nu sunt prea multi care 
să meargă contra curentului. Ştii, s-ar putea să fie mulțumiți să te 


vada. 

— Asta sper. Dar cheia este că ei trebuie să creadă în existenţa lui 
Marlize Marais, o tânără născută și crescută în Africa de Sud, dar cu o 
mamă flamandă, acum decedată. Marlize și-a pierdut ambii părinți. 
Din diverse motive, îi invinuieste pe britanici si evrei că i-au rănit 
părinţii, provocându-le moartea. Asta a dus-o spre politica fascistă din 
Africa de Sud. Acum vrea să-și aducă aportul la cauza nazistă și a 
Olandei Mari călătorind în ţara de baștină a mamei sale și lucrând în 
organizațiile feminine ale partidelor fasciste. Ca să-i întăresc 
referintele, vreau să am scrisori, fotografii și asa mai departe, legând-o 
în mod clar de oamenii de aici de care știu naziștii. Ideal ar fi să am o 
fotografie cu mine pe lângă vreun barosan fascist bine-cunoscut si o 
scrisoare de la el, cu antet, în care să spună ce buna mădchen42 nazistă 
sunt. 

— Este o mică problemă în faptul că multi dintre acești barosani 
sunt acum în închisoare, spuse Blaine. Presupun că McGilvray ţi-a spus 
despre Koffiefontein. 

— Da. 

— Mai este ceva, domnule, întrerupse Shasa. Se poate ca Saffy să 
fie în stare să convingă un german sau un belgian că este o tânără 
afrikaner, dar nu sunt sigur că ar putea induce în eroare un afrikaner. 

— Lucrez la asta, îl asigură Saffron. Voiam să spun că ar fi de mare 
ajutor dacă am vorbi în afrikaans în timp ce discutăm despre asta. 

— Așa e, spuse Shasa și trecu pe afrikaans, fiindcă, era fluent în 
amândouă, ca majoritatea sud-africanilor. Nu e vorba de ce spui, ci de 
cum te porți. Nu ai tocmai atitudinea potrivită. Esti prea 
independentă, prea sofisticată. 

— Şi prea nemăritată, adăugă Blaine. Genul de fată care crede în 
ideile pe care pedalează aceşti oameni crede si că prima ei datorie 
pentru cauza fascistă este să se mărite și să aibă cât mai mulți bebeluși 
arieni cu putință. Să stea acasă si să aibă de grijă de ei în timp ce 
bărbatul ei se duce la întâlniri. 

— Hmm... Dar dacă mi-ar plăcea să am copii, dar bărbatul meu ar 
fi închis în Koffiefontein? Asta m-ar face și mai mult să-i urăsc pe 
britanici. Aş putea să spun că lupt în felul meu pentru că el nu a putut 
lupta în felul lui. 

— Asta ar putea să prindă, acceptă Blaine. 

— Dar, din nou, domnule, numai cu germanii, observă Shasa. Sunt 
în închisoare aproximativ opt sute de membri din diverse grupuri 
subversive. Asta nu e foarte mult. Cu siguranţă, nu ar fi greu pentru 
cineva de aici să verifice dacă bărbatul tău există. Am făcut tot ce am 
putut să ne asigurăm că niciunul dintre gardienii de la Koffiefontein 
nu se află de aceeași parte a baricadei cu cei închiși, dar aș fi uimit 
dacă nu ne-au scăpat unul sau doi. 


— Dar germanilor le-ar fi greu sa verifice, nu-i asa? spuse Blaine. 
Sau, de fapt, ar putea, dar ar insemna multa bataie de cap sa verifice o 
femeie care aparent nu reprezinta o amenintare. 

— Nu există niciun motiv să nu am două versiuni diferite ale 
poveștii: una pentru aici si una când ajung in Europa, observă Saffy. 

— De ce n-ar putea Saffron să le scrie câtorva dintre oamenii din 
vârf din OB care sunt închiși în Koffiefontein - știți, indivizi ca Vorster, 
Erasmus și van den Berg? întrebă Shasa. Le-ar putea trimite o scrisoare 
spunându-le cât de mult îi admiră, poate le pune în plic și o fotografie 
la care să se gândească atunci când sunt singuri în pat noaptea. Dacă 
ar avea scrisori de la ei, cu semnături și tot ce trebuie, ăsta ar fi un 
început. 

— Dacă aș avea acces la mostre de scris si la hârtia potrivită - vreau 
să spun foi albe - ar fi de mare ajutor. Aș putea să fac multe lucruri cu 
asta. Si am înţeles de la McGilvray că încă sunt oameni din OB pe care 
nu i-ati închis. 

— Sunt destui. Am băgat în închisoare numai indivizi care fie au 
participat, fie au susținut în mod activ acte criminale și subversive. Nu 
am arestat pe nimeni doar pentru că a spus că nu le place de noi. 

— Ceea ce ne duce la Johannes van Rensburg. Am înţeles corect că 
el este omul cel mai sus plasat? 

Blaine incuviinta. 

— Participă la evenimente sociale? întrebă Saffron. Nu vreau să 
spun întâlniri de partid, ci la evenimente mai putin formale, unde s-ar 
putea întâlni din întâmplare cu cineva. 

— Sunt sigur că da, însă nu am acces la agenda lui. 

— Nu te îngrijora, Saffy, spuse Shasa. Avem oameni plasați foarte 
aproape de liderii OB, în închisoare si în afara ei. Nu ar trebui să fie 
greu să aflăm ce pune la cale van Rensburg. 

— As putea să mă întâlnesc cu unul dintre oamenii voştri? Cred că 
ar putea să fie folositor. Chiar și două ore de discuţii cu cineva care 
înţelege felul cum operează OB-ul și alte organizații asemenea, felul 
cum vorbesc între ei, limbajul pe care îl folosesc... toate lucrurile 
astea mi-ar spune mai mult decât orice informaţii din dosare. 

— Nu pot să-ți permit să te întâlnești cu agenţii noștri afiati sub 
acoperire, spuse Blaine. Avem și noi proceduri de securitate și nu-mi 
pot asuma nici măcar riscul de a le compromite acoperirea. Dar te pot 
pune în legătură cu oameni - jurnaliști, universitari si asa mai departe 
- care te pot ajuta. Spune-mi. Ce ai studiat la Oxford? 

— Filosofie, politică si economie. 

— Perfect. Poti spune că lucrezi la o teză academică despre 
politicile fasciste din Africa de Sud. Îţi putem oferi si fişiere ale unor 
susținători și simpatizanți importanţi ai OB, cu toate că va trebui să vii 
la biroul meu din Jo'burg ca să le citești, pentru că nu pot fi scoase din 


cladire. Ce-ar mai fi? 

— Marlize o sa aiba nevoie de un pasaport sud-african, desigur, 
pentru că are cetățenie dublă, si un certificat de naștere. A, si imi 
puteți recomanda un fotograf? Dacă urmează să trimit niște scrisori 
dulci unor prizonieri privați de sex, ar trebui să fac treaba asta cum se 
cuvine. 


SS-Hauptsturmfiihrer Dietrich Horst era un tânăr ofițer ambițios. Cu 
toate că deținea doar rangul echivalent celui de căpitan, era foarte 
dornic să avanseze până pe cele mai înalte culmi ale organizaţiei SS, 
de fapt, la fel de sus ca omul la a cărui ușă era pe punctul de a bate. 
Horst isi făcu curaj. Nu era în niciun fel responsabil pentru știrile pe 
care le aducea, dar trăia într-o lume în care vechea zicală „împușcă-l 
pe mesager” putea să se adeverească la propriu. Nu avea alternativă. 
Era ofițerul de serviciu, iar Brigadefiihrer43 Konrad von Meerbach era 
omul care dădea ordine. 

Horst bătu la ușă. 

— Intră! lătră vocea dinăuntru. 

Horst intră. Se crispă în sinea lui. Von Meerbach arăta mai roșu la 
fata decât de obicei, o congestie provocată de alcool si de furie. 

— Ce este? întrebă el. 

— Am un raport din Taganrog, domnule. Un incident într-un bar. E 
vorba de un discurs trădător, care îl insultă pe Fiihrer. 

— Si ce dracu’ mă deranjezi cu maruntisuri dintr-astea? De ce nu s- 
au ocupat acolo și atunci de el? 

Pe Horst îl strângea gulerul. 

— Din două motive, domnule, în primul rând, pentru că singurul 
martor dornic să vorbească este proprietarul barului, un ucrainean. E 
un informator bun. 

— Erau alti germani acolo la momentul incidentului? 

— Da, domnule. 

— Atunci pune mâna pe ei, ia declaraţii și spune-le că ar face bine 
să descrie ce au văzut si au auzit sau o să aibă parte de aceeași 
pedeapsă ca trădătorul. 

— Da, domnule... dar este... 

Horst simți cum transpira abundent sub brat. 

— Mai este ceva. Omul care a rostit respectivele cuvinte este, ah... 
Oberstleutnant Luftwaffe Gerhard von Meerbach, domnule... Fratele 
dumneavoastră. 

— Știu cine este fratele meu, Hauptsturmfiihrer. Nu sunt un complet 
imbecil. Dar nu reușesc să înțeleg de ce mă informezi în legătură cu 
acest incident... 

— Ei bine, domnule, cei din Taganrog și de aici au crezut că ar 
trebui să vi se spună pentru că... ah... 

— Pentru că aș vrea să-i fac fratelui meu o favoare? Asta sugerezi? 


— Nu as spune asta, domnule. 

— Dar ai gandit-o. În mod evident, tu și ceilalți vă imaginati că 
sunt genul de sentimental cu inimă bună care isi pune familia înaintea 
datoriei. Asta e? 

— Nu am gândit nimic, Brigadefiihrer, am făcut ce mi s-a comandat 
de către... 

— De ajuns! Nu mai vreau să aud alte scuze sau explicaţii. Ce a 
spus fratele meu? 

— Încă nu avem o stenogramă, domnule. Germana proprietarului 
este departe de a fi perfectă si, la momentul când s-a întâmplat asta, 
se afla în biroul său din spatele barului. Dar crede că a auzit - si jură 
că barmanul său i-a confirmat - că Oberstleutnant von Meerbach l-a 
descris pe Fiihrer ca fiind... 

Horst făcu o pauză. Îl soca si îl îngrozea să spună următoarele 
cuvinte, cu toate că nu erau ale sale. 

— L-a descris pe Führer ca fiind un „nenorocit”. A sugerat că 
Fiihrer-ul a minţit în legătură cu ce s-a întâmplat la Stalingrad si a pus 
sub semnul întrebării sănătatea mintală a Fiihrer-ului. 

— Cum anume? 

— Proprietarul nu era sigur, dar crede că fratele dum... 
Oberstleutnant von Meerbach l-a numit pe Fiihrer o persoană maniacă 
sau nebună. Ceva de genul acesta... 

— Ceva de genul ăsta... dar nu poate fi sigur, pentru că este un 
imbecil de ucrainean smiorcăit și retardat, iar tu nu ai niciun martor 
autentic german. 

— Nu este vorba despre mine, este vorba despre Taganrog. 

— Știu despre ce e vorba! urlă von Meerbach, dând cu pumnul în 
birou. E vorba despre o adunătură de ofițeri incompetenti si lași care 
nu au reușit să-şi facă treaba si să investigheze un incident legat de un 
discurs trădător pentru că le-a fost frică că s-ar putea să obiectez. Nu 
eşti de acord, Horst? 

— Da, domnule. 

— Şi acum, pentru că nu au făcut nimic, toți oamenii care au fost 
atunci în bar sunt acum înapoi la unităţile lor și nu o să fim în stare 
să-i găsim fără să periem toată zona de război a Grupului de Armate 
Sud! 

Pumnul lui von Meerbach lovi din nou biroul. 

— În mijlocul iernii rusești!... Cu nenorocitii de rusnaci care atacă 
de-a lungul întregii... linii... de front? 

Horst clipea la fiecare lovitură din pumn a Brigadefiihrer-ului. 

— Sunt de acord, domnule, că efortul necesar ar fi considerabil, 
spuse el, încercând să-l linisteasca. 

— Ar fi disproporționat cu natura acuzațiilor, spuse von Meerbach. 
Pe de altă parte, ar fi o greșeală din partea mea. Oamenii ar putea să 


creadă că urmăresc să ma răzbun pe fratele meu sau că îi port pică. 

Horst își dădu seama că era mai bine să nu comenteze la asta. 
Întrebă: 

— Deci, cum ati dori să actionam, domnule? 

Von Meerbach se lăsă pe spătarul scaunului ca să se gândească la 
întrebare, apoi răspunse: 

— Pune-i pe oamenii noștri din Taganrog să anunţe toți ofițerii SD 
si din Gestapo din Reichskornmissariat-ul Ucraina că Oberleutnant von 
Meerbach trebuie privit ca o ameninţare potenţială la adresa Reich- 
ului. Asigură-te că este supravegheat. Notează orice activitate 
suspicioasă sau opinie improprie, cu mărturii ale persoanelor de fata. 
Fă-i un dosar fratelui meu. Are o istorie lungă de acțiuni ostile la 
adresa statului. În cele din urmă va face o greșeală. Și apoi, Horst... 

— Da, domnule? 

— Apoi o să-l prindem. 

— ’Neata, Vorster, spuse gardianul dându-i scrisoarea. Pare să fie 
ziua ta norocoasă, băiete. Marlize te-a adăugat pe lista ei. Neghioaba 
asta crede că esti general. 

Imediat, ceilalți bărbați care dormeau în paturile din apropierea lui 
Balthazar Johannes Vorster, prizonierul nr. 2229/42 din Baraca 48 a 
Penitenciarului Koffiefontein, se adunară in jurul lui. Se împinseră si 
se inghesuira ca să vadă, mai bine plicul mare si roz, cu adresa notată 
cu un scris de mână rotund si feminin, parfumat cu un intens parfum 
de trandafiri, pe care Vorster il tinea in mână. Plicul fusese deja 
deschis si conținutul examinat de cenzorii închisorii. Era trimis de o 
tânără pe nume Marlize Marais, pe care fiecare bărbat din baracă si 
din celelalte barăci din apropiere, o ştiau ca Mooi Marlize, „mooi” 
fiind cuvântul afrikaans pentru „frumoasă”. Pentru că aceasta era a 
treia scrisoare pe care o trimitea cuiva din închisoare. Părea să fi 
pornit de una singură o campanie de ridicare a moralului deținuților. 

Vorster nu lăsă să se vadă niciun semn de entuziasm. Ca avocat de 
vază in rândurile politicienilor afrikaneri, atât legitimi, cât si 
revoluționari, se bucurase de un început strălucit în carieră. La 
douăzeci de ani, fusese adjunctul preşedintelui Curții Supreme sud- 
africane si în câțiva ani pusese bazele a două firme de avocatură, 
înainte ca dedicarea sa cauzei Afrikanerilor să-i depăşească ambitiile 
legale. Alăturându-se organizației Ossewabrandwag încă de la început, 
obținuse în cadrul acesteia rangul de general, cu toate că susținea că 
nu avusese niciun amestec în multiplele acte de sabotaj sau criminale 


duse la indeplinire de trupele de asalt Stormjaear ale OB. 

Vorster era un bărbat masiv, cu un piept impunător. Avea părul 
negru și drept, pieptănat pe spate pe fruntea înaltă, la baza căreia, ca 
nişte tufișuri pe o stâncă, explodau niște sprâncene negre și groase. 
Avea o fata plină, ochii pătrunzători, iar expresia obișnuită a feţei era 
aspră. Cu toate astea, era încă un bărbat tânăr, care abia își 
sărbătorise a treizeci și șaptea aniversare cu două luni mai devreme, 
așa că nu-și putu reține curiozitatea în timp ce deschidea scrisoarea. 

Scoase fotografia mare alb-negru dinăuntru. Ca și în celelalte două 
poze pe care le trimisese celor închiși, Mooi Marlize făcea gimnastică, 
un exercițiu bun și sănătos, potrivit pentru o tânără fascistă în floarea 
vârstei de reproducere. Purta același costum pe care îl văzuseră cu 
toţii la stiri, al tinerelor fasciste care țopăiau în pași de dans pentru 
cameramanii lui Herr Goebbels: o tunică scurtă, albă și strânsă în 
partea de sus, dar evazata pe solduri ca să formeze sugestia unei fuste 
care flutura peste un sort alb de gimnastică. 

Si Goebbels era conștient de atracția costumului de sport: era 
virginal, evocând activități sportive sănătoase - dar flagrant de 
sexualizat. Marlize prinsese ideea, pentru că fusese fotografiată afară, 
într-o zi de vară, zâmbind fericită, cu picioarele desfăcute, ținând 
deasupra capului un cerc mare. Bărbaţii dornici de sex din închisoare 
aveau parte de imaginea unor sâni pe care braţele ei ridicate îi făceau 
și mai obraznici. Îşi puteau plimba ochii până în partea de sus a 
picioarelor ei lungi, goale si bronzate de soare și, pentru că fusta i se 
ridicase destul de mult, puteau stărui cu ochii asupra imaginii locului 
dintre picioarele ei, unde sortul din bumbac alb i se lipea de sex, 
urmând faldul cărnii. Era ca și cum ar fi putut s-o atingă și să-și 
plimbe un deget pe toată lungimea deschizăturii îmbietoare dintre 
labiile sale. 

— O, Isuse, oftă un bărbat. 

Se întoarse, ignoră privirea furioasă a lui Vorster și alergă ca un 
iepure speriat, disperat să fie primul din singura cabină de toaletă a 
barăcii. Voia să obțină maximum de plăcere din imaginea lui Mooi 
Marlize câtă vreme aceasta îi era proaspătă în minte. 

Vorster le permise deţinuţilor să-și dea fotografia de la unul la 
altul, pentru ca fiecare bărbat să-și poată bucura ochii. Oricât de mult 
îi displăcea asta, era suficient de realist încât să ştie că le făcea bine la 
moral. Când fotografia se întoarse la ei, o puse înapoi în plic, 
păstrând-o ca s-o contemple în singurătate mai târziu. Îşi întoarse 
atenţia la scrisoare. 


Dragă domnule general Vorster, 

sper că nu vă supăraţi că le-am scris celorlalți înainte. Dar m-am gândit la 
minunatele Jocuri Olimpice din Berlin. Medalia de aur a fost întotdeauna ultima 
oferită. Dintre toți eroii închiși de britanici, dumneavoastră sunteţi cel mai 


important. Asa cd vd ofer pozitia care are parte de cea mai mare onoare!! 

Știu că e o nebunie! Sunt doar o fată obișnuită, iar dumneavoastră sunteţi unul 
dintre cei mai măreţi si mai importanți bărbaţi din toată Africa de Sud. Ce drept 
am să vă scriu? Cum aș putea să mă aștept să-mi acordati vreo atenţie mie, o 
fiinţă atât de neînsemnată? Nu mă astept să-mi rdspundeti! Dar vă scriu oricum, 
pentru că vreau să știți că nu sunteți uitat. 

Curajul si suferința dumneavoastră mă inspiră. Si eu cred că Africa de Sud 
aparține oamenilor care au construit națiunea noastră. Străbunii tatălui meu au 
fost Voortrekkers44. Străbunicul meu a luptat sub comanda lui Pretorius la Blood 
River. Ce drept au negrii si evreii și britanicii să ne ia ceea ce am creat noi, 
afrikanerii creștini albi? 

Știu că este datoria mea să fiu mamă, ca să pot crește și mai multi tineri 
puternici care să-i apere pe oamenii noștri. Războiul și politica sunt treaba 
bărbaţilor! Dar când bărbaţii sunt închiși, femeile trebuie să rămână în locul lor. 
Așa că vreau să-mi aduc contribuţia la cauza noastră, înainte de a mă deda 
îndatoririlor de soție și mamă. 

Mama mea, care a murit când aveam șaisprezece ani, era flamandă. Obișnuia 
să-mi spună despre legătura dintre toate popoarele vorbitoare de neerlandeză și 
despre înrudirea apropiată dintre olandezi și verisorii noștri germani. Nu știu cum, 
dar vreau să ajut la întărirea acestei legături, pentru că toţi credem în aceleași 
lucruri și avem aceleași idealuri. 

Între timp, nu pot decât să spun cuvintele din Die Stem45- 


O să răspundem chemării tale 

O să iti oferim ce ceri 

O să trăim, o să murim. 

Noi pentru tine, Africa de Sud. 

Sper că poate v-am înveselit puţin. Vă trimit cele mai bune gânduri și mă rog 
pentru eliberarea voastră. 


Cu sinceritate, 
Marlize Marais 


Vorster citi textul cu detașarea unui avocat. Ce concluzii putea să 
tragă din probele pe care le avea înaintea sa? Era clar atât din felul 
cum arăta, cât și din calitatea limbii afrikaans în care era scrisă, că era 
scrisoarea unei tinere cu o educație modestă. Nu era nicidecum 
proastă, dar nici intelectuală, nici sofisticată. Vorster consideră că 
acestea reprezentau puncte în favoarea ei. O tânără sănătoasă și 
atrăgătoare, cu mult bun simţ si înțelegere a adevăratului ei scop, era 
întotdeauna de preferat unei doamne prea educate, crescută în puf, 
nevrotică și decadentă, cu un cap era plin de idei pe care nu avea cum 
să le înţeleagă. 

Cu siguranță, si domnișoara Marais avea idei care i se învârteau în 
cap. Visul ei de a-i uni pe olandezi împotriva inamicilor lor britanici 
era de-a dreptul absurd, venind de la o fată afrikaner necunoscută. De 
parcă ar fi fost o Ioana d'Arc sud-africană. Dar principiul era unul 
corect si potrivit cu genul de lucruri pe care le auzeai din gurile 
bărbaţilor superiori din ierarhia OB. Vorster se întrebă pentru o clipă 
dacă această fată ar fi putut avea legături familiale cu mișcarea. 


Faptul ca i se adresa cu ,,domnule general Vorster” sugera asta. Gradul 
său OB fusese menționat în ziarele care scriseseră despre arestarea lui 
ca o modalitate de a o justifica. Ea observase și își amintise, ceea ce 
sugera că se identifica puternic cu cauza. 

În afara cazului în care toate astea nu erau decât o farsă ori chiar o 
capcană. Încerca cineva din guvernul Smuts să-l înșele ca să scoată la 
iveală credințe și asocieri pe care până atunci le tinuse cu grijă 
ascunse? Sau încercau să-l provoace să scrie ceva ce ar fi putut fi 
folosit ca să-i amenințe căsnicia sau chiar să-l lase vulnerabil în fata 
unui potenţial șantaj? Vorster se îndoi că vreuna dintre cele două 
posibilități ar fi fost realistă. Smuts era un trădător nenorocit, un 
comandant bur care-și trădase propriul popor făcând pace cu englezii. 
Dusese chiar o campanie ca engleza să fie singura limbă oficială din 
Africa de Sud. Dar și el studiase avocatura. Credea că lucrurile trebuie 
făcute corect. Cât despre ingamfatii ăia de la Ministerul de Interne, 
Malcomess si ajutorul lui cu un singur ochi, Courtney, aceştia nu ar 
avea niciodată viclenia sau imaginaţia să pună la cale o capcană. Ar 
considera-o sub demnitatea lor. 

Luând în calcul toate aspectele, Vorster trase concluzia că 
scrisoarea era autentică. Se simţi dator să-i scrie un răspuns scurt si 
sobru domnișoarei Marais. Nu făcu nicio menţiune în legătură cu 
aspectul ei fizic, de vreme ce ar fi fost și lipsit de înțelepciune și 
necuviincios. Vorster avu grijă să evite expresii directe de susținere a 
nazismului sau a războiului pornit de germani, de vreme ce asta i-ar fi 
atras cenzura. Îi mulțumi pentru susţinere, o felicită pentru felul în 
care aprecia ce era cel mai bine pentru tara și poporul pe care le 
iubeau și îi ură succes în eforturile ei de a aduce unitate și înțelegere 
reciprocă vorbitorilor de neerlandeză din Europa și Africa, 
mentionandu-i pe germani doar în cel mai general și trecător mod. 
Permise ca fotografia lui Mooi Marlize să fie prinsă în ţinte pe unul 
dintre pereţii barăcii, spre beneficiul oamenilor săi, dar el abia dacă se 
uita la ea. 

B.J. Vorster visa să fie dictatorul unui stat afrikaner mono- partit. 
Avea lucruri mult mai mari la care să se gândească decât soarta unei 
tinere. 

Saffron se cocota pe marginea biroului lui Shasa, în biroul său de la 
Ministerul de Interne, în timp ce citea cu voce tare scrisoarea de la 
Vorster. 

— „Îţi împărtăşesc credința în supremația rasei albe creştine, 


legătura comună dintre popoarele vorbitoare de neerlandeză, si 
afinitatea naturală şi rasială dintre acestea și populația germanică. Îţi 
urez succes în încercările tale de a promova această cauză 
onorabilă...” Sincer, o să-mi placă tare mult să fac asta. 

— Cred că ai tras lozul cel mare cu asta, Saffy, fu de acord Shasa. O 
scrisoare scrisă de mână de la marea speranţă a fascismului afrikaner, 
scrisă pe o foaie de hârtie ieftină, din închisoare, și trimisă din 
Penitenciarul Koffiefontein - și îi mai și menționează anume pe 
olandezi. Sincer, nu cred că ai fi putut acționa mai bine. O să le placă 
tuturor naziștilor tăi flamanzi si olandezi. Te vor primi la pieptul lor 
ca pe un copil demult pierdut. 

— Mă scutește de deranjul de a produce eu însămi falsul. 

Shasa râse. 

— Doamne, Saffy, este vreun truc murdar pe care să nu-l cunosti? 

— Nu ţi-am spus nici jumătate, răspunse ea veselă, gândindu-se: 
Dragă Shasa, nu ţi-am spus nici măcar un sfert. 

— Atunci Serviciul de Operaţiuni Speciale te-a antrenat bine. 

Ochii lui Saffron se măriră, îi pică fata, iar Shasa, cu un muget de 
triumf, strigă: 

— Ar trebui să vezi ce privire ai! 

— Cum... cum ai știut... sunt sigură că eu nu am... 

— Nu, ai fost foarte bună. Ai rămas perfect disciplinată. Eu și 
Blaine am fost impresionați... sincer, chiar am fost. 

— Atunci...? 

— Ou Bas nu este doar membru al Cabinetului Imperial de Razboi 
si maresal in armata britanica, ci a fost si prieten si coleg apropiat al 
domnului Churchill timp de treizeci de ani. Si o să fii bucuroasă să afli 
că Winston te vede cu ochi buni. Și pe Gubbins îl pretuieste. A mers 
vorba că dacă Gubbins a vrut să te ajutăm, atunci Winnie însuși a 
văzut gestul ca pe o mare favoare. Smuts l-a sunat pe Blaine și i-a 
spus: „Daţi-i agentului orice are nevoie.” Avem ordine să cheltuim 
oricât trebuie pentru tine... la propriu. 

Shasa organiză un traseu, planificat până la ultimul detaliu, care să 
o ducă pe Saffron, sub identitatea lui Marlize, de la Cape Town la 
Walvis Bay, pe coasta atlantică din sud-vestul Africii, cu un permis de 
călătorie. Avea să pretindă că mergea acolo ca să aibă grijă de bunica 
ei aflată pe patul de moarte. 

— Desigur că nu ai nevoie de un permis ca să mergi oriunde în 
Africa de Sud sau in colonia Africa de Sud-Vest46, dar nemţii nu știu 
asta și probabil nu te-ar crede, spuse Shasa. Am aranjat o legătură cu 
un crucișător cu destinația Luanda, in Angola Portugheză77, ca să te ia 
la bord ca pasager comercial. De acolo, poţi să iei un vas care merge 
la Lisabona. O să fii acolo până la sfârșitul lunii. 

— Asta e minunat, iti mulțumesc mult! spuse Saffron aplecându-se 


peste birou si sărutându-l pe obraz pe Shasa. Ce văr minunat esti, 
spuse ea înainte de a se retrage. E prea mult să te întreb despre actele 
de identitate ale lui Marlize? 

— Deloc, răspunse Shasa. 

Scormoni printr-o grămadă de foi dintr-o tavă de pe birou și scoase 
un plic mare, pe care i-l dădu lui Saffron. 

— Deschide-l... O să găsești în el certificatul de naștere al lui 
Marlize Christien Marais, autentic și care rezistă la orice investigaţie... 
până când se gândește cineva să întrebe dacă nu cumva există si un 
certificat de deces. Pe lângă asta, mai ai un pașaport sud-african 
autentic pe numele ei, dar cu fotografia ta, și un pașaport belgian 
aproape autentic, emis de consulatul lor sud-african. Așa că, încheie 
Shasa, ai aproape tot ce-ţi trebuie. 

— Mai este doar van Rensburg. 

— A, da, spuse Shasa, cu zâmbetul unuia care și-a păstrat în 
mânecă o ultimă știre bună. Cred că am reușit să-ți obținem exact 
lucrul de care ai nevoie. Facultatea de Drept a Universităţii din 
Pretoria organizează o serată dansantă pentru foștii ei absolvenți. Se 
întâmplă să se împlinească douăzeci de ani de când și-a luat van 
Rensburg acolo diploma de master, așa că a acceptat invitația. 

Shasa trase unul dintre sertarele biroului său și scoase o invitație 
albă, acoperită cu un scris ruginiu în relief. 

— Asta-i invitaţia ta de oaspete la Facultatea de Drept. Da, dragă 
Cenuşăreasă, o să mergi la bal! 


5 EG 
G 


Câteva zile mai târziu, Saffron se afla în holul principal al 
Universității din Pretoria. Camera plină de oameni răsuna de zumzetul 
domol al orgoliului masculin si, din vreme în vreme, de registrul mai 
înalt al vocilor aprobatoare feminine. La scurtă vreme după ce se tinu 
ultimul toast de după cină, când formația se pregătea să cânte primul 
dans, Saffron îl luă în vizor pe Johannes van Rensburg. Ca un vânător 
ce-şi ocheste ținta, se duse spre el de-a lungul încăperii în care se tinea 
banchetul. Purta o rochie neagră de seară, cu umerii goi, ce-i punea în 
valoare farmecul într-o manieră care le făcu pe multe invitate mai în 
vârstă si mai conservatoare să suiere dezaprobator, cu toate că 
însoțitorii lor nu păreau să-i găsească defecte. Pentru Saffron, aceasta 
era în sine o misiune la scară redusă și o repetiție pentru provocările 
mai serioase care aveau să vină. Pentru prima dată în viata ei, juca un 
rol si voia s-o facă cum se cuvine. 

Soţia lui van Rensburg dispăruse, împreună cu alte două femei de 


la masa lor. Cele trei aveau să fie plecate o vreme, se gândi Saffron, in 
timp ce stăteau la coadă la toaletă, o foloseau, își refăceau machiajul 
si isi continuau bârfele. Van Rensburg stătea singur, fumând o ţigară si 
luând încet inghitituri dintr-un pahar de brandy. Arata ca un bărbat 
care se bucură de singurătatea sa temporară. 

Îmi pare rău, amice. Mă tem că s-a încheiat cu pacea si liniștea pentru 
tine. 

— Scuză-mă, începu Saffron cu vocea tăioasă și înaltă pe care orice 
sudafrican o putea recunoaste ca a unei femei privilegiate din 
comunitatea britanica a tarii. Esti van Rensburg? 

Van Rensburg închise pentru o secundă ochii, de parcă l-ar fi rugat 
pe Dumnezeu să-i dea putere. Apoi îşi puse paharul pe masă, își stinse 
ţigara si se ridică în picioare, pentru că nu se cuvenea să rămână 
așezat în prezența unei femei. 

— Johannes van Rensburg, la dispoziţia dumneavoastră, doamnă, 
spuse el vorbind în engleză cu un accent afrikaner dens. 

Avea cam patruzeci si cinci de ani, era destul de înalt si isi tinea 
capul sus, cu un aer plin de importanță. 

— Pot să întreb cui am plăcerea să mă adresez? 

— Petronella Fordyce, spuse ea, rânjind cât putu de stupid. 

— Bună seara, domnișoară Fordyce, dar vă rog, nu sunt sigur de ce, 
ah, m-ati binecuvântat cu prezența dumneavoastră. 

— O, la naiba! Scuze, desigur, ce proastă sunt, ar fi trebuit să 
explic. E bine, e foarte simplu. Cred că esti pe felie... cu opiniile tale, 
vreau să spun. 

Van Rensburg o privi cu o încruntare reținută. 

— Și care ar fi acele opinii? 

— Despre superioritatea rasială și toate alea. 

Saffron își aplecă conspirativ fruntea înspre van Rensburg și spuse: 

— Uite, firește că vreau să câştigăm războiul si asa mai departe. 
Nu-s eu o trădătoare... 

— Desigur că nu. 

— Dar Herr Hitler are idei foarte sănătoase despre rasă. 

— Sunt de acord. Acum câţiva ani am studiat în Germania și am 
avut posibilitatea să observ lucrurile de acolo în mod nemijlocit. Cred 
că efectele national-socialismului au fost coplesitor de pozitive. 

— Ei bine, are dreptate cu evreii. Un popor groaznic. Dar desigur, 
pentru noi, cei din Africa de Sud, problema reală o reprezintă negrii. 
Nu putem să-i lăsăm să voteze sau să fie educați la aceleași școli ca 
noi sau să trăiască în case ca ale noastre, nu-i asa? 

— Din perspectiva mea, nu. 

— Ar fi un dezastru. N-ar ști cum să conducă o ţară. Trebuie să 
avem o Africa de Sud albă. E singura cale. 

— Este foarte perspicace din partea ta, domnişoară Fordyce. 


— Ah, multumesc! Toti prietenii mei din Sandown o sa fie extrem 
de impresionati de parerea ta despre mine! 

— Sandown, zici? spuse van Rensburg. Este un colt de lume foarte 
frumos. Case mari, multi bani, grajduri si padocuri peste tot Cum vi se 
spune, ,,bogatasii cu blănuri si balegar”? 

Vorbi intr-un mod care se dorise relaxat, dar Saffron percepu 
resentimentul si ura suprimată din vocea sa. Totuşi, o ignoră si spuse 
cu o voce ascuțită: 

— Personal, nu suport mirosul de balegă de cal, dar îmi place o 
haină nouă de blană! 

În timp ce van Rensburg zâmbea condescendent, Saffron se 
încruntă, cum ar face o persoană stupidă care încearcă să dea impresia 
că se gândește. 

— Uite, înțeleg foarte bine că vorbesti în numele oamenilor tăi, dar 
sunt destui dintre noi, de partea noastră - britanici, vreau să spun - 
care își doresc ca unii dintre conducătorii noștri să vorbească așa ca 
tine. De fapt, cred că ești oarecum un erou. 

— Mulţumesc... 

Pe fața lui van Rensburg se ivi o privire ceva mai mulțumită, 
pentru că puțini bărbați de vârstă mijlocie pot rezista în fata 
complimentelor unei femei tinere si frumoase. 

— Uite, ştiu că e o mare îndrăzneală din partea mea, dar aș putea 
să te rog să-mi dai un autograf pe invitaţie? Ar fi într-adevăr o 
amintire splendidă. 

— Desigur. 

Saffron îi dădu invitaţia, cu fața neimprimată în sus, iar van 
Rensburg o semnă. Făcu o pauză, ţinându-și stiloul deasupra 
suprafeţei albe și goale înainte de a mai adăuga câteva cuvinte. 
„Dumnezeul meu, poporul meu, pământul meu, Africa mea de Sud”4s, 
motto-ul Ossewabrandwag. 

— Acum, dacă mă scuzati, spuse van Rensburg, a fost o plăcere sa 
vă cunosc. 

Îi întinse mâna și, în timp ce ea i-o strângea, zâmbind larg, se 
declanșa flash-ul unui aparat de fotografiat. Ea se întoarse să se uite la 
fotograf, zâmbind în continuare, iar acesta mai făcu o poză înainte de 
a dispărea în mulțime ca să le facă poze si altor petrecăreţi. Toţi erau 
fericiți să pozeze pentru că toată lumea știa că fotografiile aveau să fie 
puse în vânzare ca suvenir de la această ocazie deosebită. 

— Cine era femeia care se dădea la tine, Hans - cea îmbrăcată ca o 


târfă? îl întrebă Louise van Rensburg pe soțul ei, când se întoarse la 
masa. 

— O englezoaică, spuse el, sperând ca tonul indiferent să-l salveze. 
A spus că e interesată în opiniile mele politice. 

— Ha! pufni soția lui. Târfe aia poate fi interesată de multe lucruri, 
dar iti spun eu că politica nu este unul dintre ele. 

— Ja... s-ar putea foarte bine să ai dreptate, răspunse van 
Rensburg. Iarta-ma, draga mea, dar cred că l-am văzut acolo pe Charl 
du Preez. Vreau să vorbesc ceva cu el. În particular. 

Louise van Rensburg se așeză, mulțumită că vorbele sale își 
atinseseră ţinta, în timp ce Johannes se duse către un domn înalt si 
cărunt, care îl întâmpină cu un zâmbet larg și cu o strângere 
călduroasă de mână. Văzu cât de repede se schimbă expresia celuilalt 
bărbat atunci când Hans începu să vorbească cu el despre englezoaică 
şi zâmbi mulțumită. Acum o să afli ce se întâmplă cu vulpitele care 
încearcă să se amestece în căsnicia mea, se gândi ea. 

Un chelner alunecă printre mese cu o tavă de argint plină de 
pahare cu brandy. 

— Cognac, doamnă? întrebă el. 

— Ja, răspunse Louise. Unul mare, te rog. 

În cealaltă parte a camerei, Charl du Preez, care avea rangul de 
comisar adjunct în Poliţia Africii de Sud, dădea din cap în timp ce van 
Rensburg își încheia relatarea evenimentelor recente. 

— Ești un bărbat norocos, Hans, să ai o soţie care are grijă de tine 
aşa cum face Louise. Cred că are dreptate. Simt că e ceva dubios aici. 
Cineva a încercat cumva să ajungă la tine. Ar putea fi șantaj, ar putea 
fi doar intrigă politică. Pozele cu tine și fata asta... 

— Nici nu am știut că urmau să fie făcute... 

— Ah, ascultă, știu că nu ai făcut nimic greșit, dar amândoi ne dăm 
seama cum ar putea lăsa o impresie proastă. Dar nu te îngrijora. 
Suntem prieteni vechi și, mai important, gândim la fel lucrurile care 
contează. Las-o în seama mea, bine? Până la sfârșitul serii, o să am 
răspunsuri pentru tine. 

— Mulţumesc, Charl, n-am să uit asta. 

Charl du Preez aranjase ca mai multi dintre oamenii săi să rămână 
putin peste program ca să se ocupe de trafic si de parcări si să stea la 
intrari, pe post de usieri. Unul dintre ei, un sergent pe nume Dawie 
Visser, statea la usa de intrare in sala unde se tinea banchetul. Era in 
slujba de cincisprezece ani si, lucrul cel mai important, sustinea cu 


tarie politicile nationaliste, sau chiar OB. 

Judecand dupa roseata fetei si mai ales dupa concentrarea cu care 
lua pozitie de drepti cand se apropiau ofiterii superiori, era clar ca 
Visser consumase multe dintre băuturile alcoolice oferite la 
eveniment. Dar era un tip masiv, puternic si experimentat. De Preez 
era sigur că putea să tina la băutură ca un bărbat. 

— Hey, Visser, vino aici, ordonă el. 

— Vin, baas49, răspunse Dawie Visser. 

— Ai văzut în ultimele minute o tânără care a plecat de aici: înaltă, 
zveltă, părul negru, ochi albaștri, rochie neagră... cam dezvelită în 
partea de sus, dacă înţelegi ce vreau să spun. 

Visser rânji. 

— O, ja, am văzut-o, da. Cam slabă pentru gustul meu, dar e clar o 
mică hoerso... am mirosit-o eu. 

— Vreau să te apropii suficient de mult încât s-o mirosi din nou. 
Prietenul tău Piet Momberg mai este de serviciu în parcare? 

— Ja, ar trebui să fie. 

— Atunci o să știe cu ce mașină a plecat. Ia-l și du-te după ea... 
Femeia asta a spus că se numește Fordyce și că locuiește în Sandown, 
asa că o să fie pe drumul care duce la Jo'burg. 

Du Preez îl privi pe Visser drept în ochi. 

— Ai înţeles? Nu esti prea beat ca să-ţi faci treaba? 

— Nu eu, baas... Niciodată. 

— Atunci prinde-o pe femeie. Știu că pune la cale ceva rău. Află ce 
joc face și raportează-mi - direct mie. 

— Este neoficial? 

— Absolut. 

— Nu vă deranjează dacă mergem înarmaţi... ca măsură de auto- 
protecţie? 

— Orice ai nevoie, Visser. Numai să rezolvi. 

Fra trecut de miezul nopții si drumul către Johannesburg era pustiu 
atunci când Saffron văzu farurile în oglinda retrovizoare a mașinii. Nu 
se gândi că era ceva, dar apoi farurile se apropiară până în punctul în 
care se văzu nevoită să-și întoarcă privirea din oglinda retrovizoare ca 
să se ferească de strălucirea lor. 

Acceleră, sperând să se îndepărteze de lumina orbitoare, dar 
maşina din spatele ei se tinu pe urmele ei. Nu era un sofer oarecare 
care conducea în mijlocul nopții. Cineva o urmărea. 

Saffron acceleră din nou. Shasa îi împrumutase un Ford Perfect 


dintr-o colecție de vehicule confiscate in timpul investigațiilor 
criminale care erau folosite în cadrul operațiunilor sub acoperire. Era 
un vehicul solid și confortabil, care i se potrivea unei femei bogate 
lipsite de ocupaţie. Dar nu era o mașină de curse și, oricât de tare 
apăsa pe accelerația din podea, nu mergea mai repede de nouăzeci de 
kilometri la oră. 

Mașina din spatele ei se apropie, după care se mută pe cealaltă 
bandă până ajunse în dreptul ei. Rămase lângă Saffron, potrivindu-si 
viteza cu a ei, fie că accelera, fie că încetinea. Pe ușa pasagerului scria 
»POLITIA” și pe geam se uita la ea un bărbat în uniformă, studiind-o, 
în timp ce un alt polițist de lângă el conducea mașina. 

Omul o privea cumva ostil. Încerca s-o intimideze și, pentru o 
secundă, reuși. Saffron simţi o împunsătură de frică. Îşi impuse să fie 
tare. Revino-ti, fată! Ai văzut lucruri mult mai urâte decât ăsta. 

Apoi mașina poliției dispăru și, când se uită în oglindă, farurile 
erau din nou în spatele ei. Frica îi fu înlocuită de ușurare. V-aţi distrat, 
nu-i asa? V-aţi plictisit să vă zgâiți la o femeie singură? 

Farurile din spatele ei se apropiată din nou, însoţite de luminile 
albastre de pe capota mașinii de poliție. Sirena se auzi scurt, iar 
farurile clipiră repetat 

Saffron nu avu de ales. Încetini și trase pe marginea drumului. 

Mașina de poliţie se opri în spatele lui Saffron. Cei doi polițiști 
iesira si se îndreptară către ea. Se uită în oglinda retrovizoare. Erau 
niște bărbaţi voinici, se vedeau doar ca niște siluete masive luminate 
din spate de farurile mașinii lor. Dar era de ajuns ca ea să vadă că 
erau amândoi înarmaţi; unul cu un pistol, celălalt cu o puşcă cu două 
ţevi prinsă în bandulieră. 

Cei din poliția sud-africană nu dețineau arme în timpul misiunilor 
obișnuite. Oricine i-ar fi trimis pe cei doi, era clar că acționa ilegal. 

Saffron își luă ochii din oglindă, ca să vadă mai bine. Auzi pașii 
polițiștilor, unul pe asfaltul din dreapta ei, celălalt pe pământul 
pietros din partea cu ușa pasagerului. 

Bărbatul din partea aceea ocoli capota mașinii și rămase în picioare 
la aproximativ trei metri în fata ei. Acesta era cel cu pușca. O ridică la 
umăr si o îndreptă către ea. Nu spuse nimic. Amenințarea era 
evidentă: încearcă să pleci si o să te impusc în cap. 

Auzi un sunet violent și metalic atunci când celălalt polițist îi bătu 
în geamul lateral cu vârful țevii de la pistol. Făcu din ţeavă câteva 
cercuri în aer. 

— Coboară geamul, îi ordonă el. 

Ea se supuse. Polițistul se aplecă spre mașină. Avea un gât gros, cu 
o fata cărnoasă, iar sprâncenele îi erau transpirate. 

— Arată-mi permisul, ordonă el, iar mirosul intepator de alcool, de 
fum de țigară si de halitozăs1 o lovi ca un atac de gaz. 


— Nu-l am la mine, spuse Saffron, blestemându-se pentru lipsa de 
minutiozitate. 

Nu se gândise să-și menţină identitatea de Petronella Fordyce mai 
mult decât timpul de care avusese nevoie ca să obțină semnătura lui 
van Rensburg pe bucata de hârtie și fata lui înaintea fotografului de la 
petrecere, care era unul dintre oamenii lui Shasa. Trebuia să joace la 
cacealma. 

— Îmi pare nespus de rău, vorbi ea tărăgănat, alunecând în 
accentul de bogătașă răsfăţată al Petronellei. Trebuie să-l fi lăsat in 
altă geantă. 

— lesi din mașină. Și nu încerca nicio prostie, ai înțeles? 

El vorbea engleză, dar accentul îi era afrikaner. Saffron cunoștea 
genul. Dacă nu fusese crescut la o fermă, părinții lui cu siguranță 
fuseseră. Nu-i iubea deloc pe britanici și cu atât mai puţin pe rooinek-ii 
bogați, care-și făceau banii din pământul clanului său. 

— Ascultaţi, domnule ofițer, protestă Saffron. Soțul meu este un 
prieten apropiat al comisarului dumneavoastră și vă pot asigura că... 

— Taci, târfă mincinoasă, urlă polițistul. Nu te juca cu noi. 

Saffron făcu un pas spre poliţist. 

— Hei, am spus fără prostii! strigă el ridicându-și arma până când 
țeava fu îndreptată către pieptul lui Saffron, la mai putin de un metru 
de ea. Mâinile sus! 

Saffron îşi ridică mâinile. Până acum, totul mergea perfect. 

— Te acopăr eu, Dawie! strigă celălalt polițist, apropiindu-se chiar 
prin fata mașinii 

— Nu te îngrijora, Piet, spuse Dawie. Pot să mă ocup de curva asta 
sin... 

Saffron îi privise ochii. Pentru o fracțiune de secundă, Dawie nu se 
putuse abtine să nu privească spre camaradul lui. Era un gest profund 
natural. 

— ...gur, murmură Saffron, terminându-i propoziția in timp ce-și 
trecea brațul drept peste încheietura dreaptă a lui Dawie, împingând 
arma și întorcânduși corpul spre stânga ca să se ferească din bătaia 
focului și trăgându-l în felul acesta pe Dawie între ea si Piet. 

Pistolul se declanșă. Glontul zbură pe lângă Saffron și lovi mașina 
din spatele ei, în timp ce ea își duse mâna stângă la pistol și îl prinse 
ferm. 

Cilindrul, încă fierbinte de la explozie, era acum între degetul ei 
mare și degetul arătător. Celelalte degete îi erau înfășurate în jurul 
locului ce găzduia trăgaciul. Bratul drept îi era încă în jurul 
articulației politistului, iar unghiile ei ascuţite intrau în pielea lui. 

Dawie tipa blesteme incoerente. Colegul sau, Piet, striga: 

— O să trag! O să trag! 

Erau amândoi beti. Saffron nu se putea baza pe ei să se comporte 


rational. 

După ce puse mâna pe armă, instinctul ei, perfecționat de orele de 
antrenament la Arisaig, îi spunea să-şi lovească între picioare 
oponentul cu genunchiul. Dar rochia lungă de seară făcea gestul 
imposibil, așa că Saffron improviză și își ridică piciorul cu pantof cu 
toc şi lovi cât de tare putu în laba piciorului lui Dawie. 

Acesta urlă de durere. Se aplecă înainte, cu fata la Saffron si cu 
spatele către colegul său. Cum mâna de pe pistol i se relaxă, Saffron 
smulse arma din mâna lui Dawie. 

Piet văzu că Saffron era acum înarmată. 

Sărind într-un picior, Dawie se îndreptă de spate, inter- punându-se 
între Saffron si Piet. 

in acelasi moment, Piet trase. 

Lovitura plină a unui glonț de calibrul 12, de la distanță apropiată, 
îi sfârtecă spatele lui Dawie, împingându-l în fata. 

Saffron se aruncă într-o parte în timp ce corpul bărbatului se 
prăbușea precum un copac tăiat. Ea făcu tot posibilul să cadă și să se 
rostogolească perfect, în timp ce Piet trase o altă rafală spre locul 
unde fusese ea. Rată. 

Până când se ridică înapoi în picioare, ţinând pistolul, Piet 
aruncase arma, căzuse în genunchi și acum se smiorcăia: 

— Dawie, boeties2... Îmi pare rău... Imi pare rău... 

Saffron se duse la el. 

— Ridică-te. 

El ridică capul, o văzu stând deasupra lui cu arma colegului său 
îndreptată spre fata lui și dădu drumul unui șuvoi scurt și tăios de 
înjurături. 

Saffron îl pocni cu țeava armei peste tâmplă. 

Piet urlă de durere și se ghemui cu mâinile pe cap ca să se 
protejeze. 

— Ridică-te, îi ordonă Saffron, dându-se un pas înapoi ca el să nu o 
poată ajunge, dar cu pistolul încă îndreptat spre polițistul umilit. 

Arma era un revolver Webley Mark VI, armă standard pentru 
trupele britanice și din Commonwealth în timpul Primului Război 
Mondial, cu şase cartușe de 0.455. Saffron era obișnuită cu ea din 
timpul antrenamentelor cu arme mici. O simțea plăcut de familiară în 
mână. 

Piet se ridică în picioare, ţinându-se de cap. 

— Ai catuse? întrebă ea. 

El incuviinta. 

— Pune-ti catusele... Fa-o! 

Piet începu să tragă de catuse cu degete neîndemânatice. 

Chiar atunci, aerul nopții răsună de un geamăt aproape neomenesc. 
impuscatura nu fusese fatală. 


— Dawie! strigă Piet si făcu un pas către el. 

Saffron trase un foc de pușcă in pământ, la câţiva centimetri în fata 
lui. 

— Pune-ti cătușele, repetă ea. 

— Are nevoie de ajutor, curvă fără inimă ce ești! 

— Nu-l putem ajuta. Pune-ti cătușele și o să sun pe cineva care 
poate. 

Piet se uită la ea furios, mai murmură o înjurătură, dar se supuse 
comenzii. 

— Acum du-te, încet și ușor, în spatele mașinii tale. 

Asta însemna să treacă pe lângă Dawie. Acesta fusese împușcat în 
spate, unde o gaură adâncă scotea la iveală o imagine oribilă de carne 
sfârtecată, oase așchiate si sânge care pulsa. Dawie gemu din nou, de 
data aceasta mai moale, iar picioarele îi zvâcniră slab. 

— O, Isuse, spuse Piet, apoi se aplecă si vomita, murdărindu-se pe 
cămașă, pe pantaloni si pe pantofi. 

— Continuă să mergi, spuse Saffron, abia privind la rănit. 

Ajunseră la mașina poliției. 

— Asteapta, ordonă Saffron. 

Tinandu-si ochii pe Piet, îşi trecu arma in mâna stângă, se apleca in 
mașină si luă cheile, care erau încă in contact. Piet nu încercase sa 
fuga. Îi venea să vomite din nou. 

— Misca, îi spuse ea. 

Se dusera catre partea din spate a masinii. 

— Deschide portbagajul. 

El trase de mâner si se dădu înapoi atunci când ea deschise capota. 

— Intră. 

Piet era pe punctul de a protesta, dar se răzgândi. Intră în portbagaj 
şi se ghemui în poziție fetală. 

Saffron trânti capota, apoi o încuie. Sterse bine cheile de rochie, 
după care le dădu drumul pe jos, lângă mașină. 

Curăţă arma si, tinand-o de cilindru, cu materialul rochiei între 
degetele ei și metal, o puse în mâna lui Dawie, după care îi strânse 
degetele în jurul mânerului. 

Acum nu mai dădea semne de viata. Nu mai era nimic de făcut 
pentru el. Dacă nu era mort, avea să fie în curând. 

Saffron se aplecă din nou în mașină și stinse farurile. Deschise 
torpedoul. Înăuntru era o bucată de piele moale. Sterse fiecare 
suprafață pe care ar fi putut s-o atingă și puse la loc bucata de piele în 
torpedoul pe care îl închise cu dosul mâinii. 

Apoi se duse la mașină, se urcă și plecă. 

Saffron isi petrecu noaptea in casa familiei Courtney in apropiere 
de Jo'burg. Cand ajunse, Shasa o aștepta. Promisese să rămână treaz 
până când se va întoarce din Pretoria, ca să se asigure că ea era bine. 

Din clipa în care o văzu pe Saffron, înțelese din expresia de pe fata 
ei că ceva mersese prost. 

— Ce s-a întâmplat? 

— Am fost descoperită. Nu știu cum, dar van Rensburg trebuie să fi 
ghicit că se petrece ceva ciudat. Are prieteni în poliție? 

— Aproape sigur. Foarte sus. De ce? 

Saffron îi povesti ce se întâmplase, nelăsând nimic pe dinafară, 
spunând unde avea să fie descoperită arma de foc cu amprentele lui 
Piet peste tot pe ea. 

— Deci cadavrul e acolo, arma crimei e acolo si ucigașul e în 
portbagaj, spuse Shasa, vrând să fie sigur că înțelege corect detaliile 
esențiale. 

— Erau acolo cam acum o jumătate de oră. Ce crezi că ar trebui să 
facem? 

— Să ne gândim puţin... A intenționat omul ăsta, Piet, să-l ucidă pe 
celălalt poliţist? 

— Nu... ţintea înspre mine. 

— Deci a fost un accident, în cel mai rău caz omucidere. Ceea ce 
înseamnă că o putem îngropa cu conștiința curată. 

— Cum plănuiești să facem asta? 

— Simplu... Undeva sus în ierarhia Poliției sud africane se află un 
ofițer superior care nu vrea să se știe că a trimis un om la moarte ca 
să-i facă o favoare prietenului său dr. Van Rensburg. De acord? 

— Din ce alt motiv să mă fi urmărit cei doi polițiști? 

— Exact... Şi undeva sus în Ministerul Justiţiei se află un ministru 
şi ginerele său care nu vor să investigheze nimeni prea îndeaproape de 
ce a fost prezentă o femeie cu o identitate falsă la un eveniment 
universitar, încercând să intre în vorbă cu același van Rensburg. 

— Asta e adevărat. 

— De asemenea, avem și un ofițer de poliție care nu vrea ca lumea 
să ştie că și-a împușcat propriul coleg în timp ce se afla beat la 
datorie. 

— Ca să nu mai menţionăm faptul că el si colegul său au fost 
amândoi învinși de o femeie... 

— Corect... Acum, nu este bine să împiedicăm sau să pervertim 
actul justiției. De fapt, e o crimă. Dar a fost o împușcare accidentală. 
Nimeni altcineva n-a fost rănit, și singura persoană care ar putea să 
depună plângere ești tu... 

— Și nu am nicio intenţie să fac asta. 

— Eu zic să-i organizăm lui Dawie o înmormântare cu fanfară, 


dupa cum i se cuvine unui om impuscat la datorie de hotii pe care i-a 
prins in timpul unei nelegiuiri. Pe Piet îl trimitem la Koffiefontein. 
Asta îl va tine deoparte și nu se va plânge dacă dispar misterios toate 
celelalte acuzații împotriva lui. Aflam cine a dat ordinele polițiștilor și 
îi sugerăm că ar fi o idee bună să se retragă pe motive de sănătate, cu 
o pensie întreagă, normal. Și uite-așa - nu s-a întâmplat nimic. 

Saffron îi zâmbi vărului ei. 

— Şi oamenii spun că eu sunt cea cu sânge rece și calculată... 

Shasa îi întoarse un rânjet de pirat. 

— Prostii! Eşti cea mai adorabilă creatură din lume. Dar ești o 
Courtney... și știi cum suntem noi. 

— Pungasi si ticăloși, până la ultimul. 

— Am rezolvat partea mea. Dar tu? 

— Este timpul să-mi fac o ieșire discretă. O să iau primul tren spre 
Cape Town mâine dimineață. Asta mă va duce acolo luni la amiază. 
Am toate lucrurile lui Marlize Marais la Weltevreden. Le iau și o să 
încerc să mă imbarc în Walvis Bay înainte de căderea nopții. 

— Sunt sigur că te aşteaptă un căpitan de vas în Cape Town. Și nu 
te duce acasă la mama. Probabil cel mai bine este să nu o implici si pe 
ea. O să mă asigur că lucrurile tale vor fi strânse și trimise la vapor. 

— Mulţumesc, Shasa, esti un drăguţ. 

— Așteaptă! spuse el gândindu-se brusc la ceva. Dar fotografile 
făcute în seara asta? Nu o să ai nevoie de ele? 

— Trimite-le la poșta din Walvis Bay. O să le iau de acolo. Acum, 
pot să-ți mai cer un ultim favor? 

— Desigur, orice ai nevoie. 

— Există o mașină de scris în casa asta? Trebuie să dactilografiez o 
scrisoare semnată de van Rensburg. O va ajuta mult pe Marlize. 


Ofiterul care fusese prezent la discursul anti-hitierist al lui Gerhard 
si care îi notase numele pentru a-l folosi ulterior era colonelul 
Heinrich von Sickert. A doua zi își sună un vechi camarad de școală 
din Flota Aeriană a 4-a, si îi puse întrebări despre Gerhard. Câteva zile 
mai târziu, prietenul îl sună înapoi ca să-i spună ce aflase. 

Von Sickert nu considera mediul familial al lui Gerhard la fel de 
impresionant cum s-ar gândi unii. Pentru el, conte cu descendență 
prusacă aristocratică, cei din neamul von Meerbach erau nou-sositi în 
lumea bogăției si a privilegiilor sociale. Însă dosarul de război al lui 
Gerhard era impecabil si perfect pentru scopurile lui von Sickert. Se 
decise să caute mai mult în Berlin și Miinchen. 

La începutul lui martie, avu șansa să-și împărtășească descoperirile 
cu o persoană care gândea la fel ca el. 

După lunile decembrie și ianuarie, care se dovediseră dezastruoase, 
norocul se întoarse într-un mod neașteptat de partea Wehrmacht-ului. 
În sud, feldmaresalui Erich von Manstein supraveghease o serie de 
asalturi armate, executate cu vigoarea blitzkrieg-ului, prin care fusese 
recucerită o mare parte din teritoriul capturat de ruși după Bătălia de 
la Stalingrad. Acum von Manstein pregătea o campanie nouă, iar 
Fiihrer-ul zburase în regiunea ucraineană Zaporijjia ca să-şi aducă 
aportul a ceea ce el considera geniul său militar la faza următoare a 
operațiunilor. 

Într-o dispoziţie mai bună, ofițerii prezenți aveau mai mult timp să 
socializeze. Asta îi permise lui von Sickert să discute cu un alt prieten 
vechi, un ofițer numit Kleinhof de la Centru. Se înarmară cu schnapps 
si țigări şi găsiră două fotolii așezate într-un colt din camera de 
primire. 

— Cred că am găsit un recrut, spuse el. Un ofițer numit Gerhard 
von Meerbach. 

— Unul din familia von Meerbach, care deține uzinele de motoare? 
întrebă Kleinhof. 

— Da, fratele mai mic al capului familiei din acest moment. 

— Te referi la porcul ăla gras de Konrad? Esti sigur că omul tău e 
de partea noastră? Fratele lui mai mare e un SS-ist inveterat. A fost 
lingăul șef al lui Heydrich si acum isi freacă teasta groasă de spatele 
lui Himmler. 

— Am informaţii că frații nu au fost niciodată apropiați. Tânărul 
Gerhard nu a arătat niciodată entuziasm pentru Partid. A fost student 


la arhitectură, mai degrabă tipul boem de stânga. Dar apoi s-a 
întâmplat ceva, nimeni nu este sigur ce, brusc Gerhard a intrat în 
Partid și s-a angajat la biroul de arhitectură al lui Speer. 

— Nu ar fi putut să ia slujba fără o aprobare oficială. 

— Chiar asa. Cu toate astea, multi au avut impresia că aderenţa la 
nazism era de faţadă, spuse von Sickert. Au presupus că fratele lui, 
Konrad, insistase în această direcție pentru binele afacerii familiale. 

Kleinhof incuviinta. 

— Toată lumea se gândea la asta. Companiile care produc oţel 
Krupp si Thyssen și toți prietenii lor s-au dat pe lângă naziști. Nimic 
surprinzător: statul era cel mai mare client al lor. 

— Deci este posibil ca von Meerbach să fi fost sincer în credinţele 
lui până când a văzut ce s-a întâmplat aici în Rusia. 

— Dumnezeu știe că asta este de ajuns ca să-ți schimbe părerea. 

— A fost la Stalingrad, chiar în timpul campaniei. Von Richtofen nu 
şi-a luat ultimele avioane de acolo decât la mijlocul lui ianuarie. 

— Ar trebui să se considere norocos că a supraviețuit. 

— Fi bine, tocmai asta e. S-a întâmplat să fiu într-un bar din 
Taganrog cam acum o lună. Von Meerbach era acolo. Înţeleg că aflase 
recent că un prieten care îi fusese copilot murise în urma rănilor 
primite la Stalingrad. Un infanterist nebun s-a luat de el și l-a făcut 
las. 

— As biciui pe oricine mi-ar spune mie asa ceva. 

— Von Meerbach nu a făcut asta. Dar l-a executat din câteva 
cuvinte, te asigur. 

Von Sickert povesti tot ce spusese Gerhard, cât de încet putu. Nu 
era o idee hună să se audă ce vorbea, cu Fiihrer-ul în aceeași clădire. 

— Esti sigur că nu a vorbit doar băutura din el? întrebă Kleinhof. 

— Nu, nu asta a fost. 

Von Sickert dădu din cap. 

— M-am gândit la posibilitatea asta. Dar, în primul rând, von 
Meerbach nu era atât de beat. Poate putin ametit, și era furios că era 
insultat. Dar ştia ce spune. Îți dădeai seama după felul cum se uita 
împrejur, aproape provocând pe oricine să nu fie de acord cu el. 

— Şi au reacţionat? 

— Doar niște murmure. 

— Ştii, şi asta spune ceva. 

— De acord. Dar impresia pe care mi-a făcut-o von Meerbach a fost 
aceea a unui om care spunea lucruri la care se gândea de ceva vreme, 
fără să-i pese de consecințe. 

— Dacă asta e adevărat, spuse Kleinhof, atunci sunt de acord că 
merită urmărit. Să-ţi spun ceva: când mă întorc de la comandament, 
vorbesc cu Henning von Tresckows3 și o să vedem dacă nu putem să 
facem cumva să-i aducem pe el și pe tipul ăsta, von Meerbach, în 


același loc, în același timp. Henning isi va da seama curând dacă este 
un potenţial aliat. 

— Ar fi folositor, în scopuri de propagandă, dacă nu pentru altceva, 
măcar să avem de partea noastră un om ca el. Oamenilor le plac piloții 
de vânătoare. 

— Si, dacă îl eliminăm pe fratele mai mare, el ar putea si să 
îndrepte resursele afacerii sale înspre noi. 

— Transmite-i salutările mele lui Henning când îl vezi, spuse von 
Sickert, în timp ce se ridicau în picioare. Și Fridei. 

— Desigur, îl asigură Kleinhof. 

Privi împrejur şi dădu din cap înainte să remarce: 

— Ciudat, nu-i așa, să vorbim așa când e atât de aproape. 

— Da, fu de acord von Sickert. M-am întrebat de ce nu-i scap pe 
toți de o problemă si nu rezolv totul aici si acum. 

Kleinhof îi întoarse un zâmbet pierdut. 

— Toată lumea se întreabă asta, iar el știe. De aceea ne iau armele 
înainte să ne apropiem de el. 

— Cu siguranţă, nu ar fi greu să strecori una înăuntru. 

— Calmează-te, Heini. O să se întâmple. Avem multe de planificat. 
Dar iti promit că la sfârșit omul va primi ceea ce merită. 

Într-un birou din Consulatul Reich-ului aflat în centrul Lisabonei, 
un bărbat stătea în spatele unui birou în partea îndepărtată a 
încăperii, scriind ceva într-un carnetel. Isi ridică ochii, având stiloul 
încă în mâna dreaptă, si se uită la înfățișarea femeii aşezate în fata lui. 

Era îmbrăcată sărăcăcios si părea să aibă nevoie de o masă caldă, o 
baie si un somn bun. Fra totuși destul de frumoasă, cu picioare lungi 
şi ochi frapant de albaștri. Bărbatul se întoarse la munca lui. 

După câteva momente, înaltul funcţionar se opri din scris. Se uită 
direct la femeie. Era un bărbat îndesat, cu un aer dur si sceptic. 

— Cum vă numiți? spuse el. 

— Marlize Marais, răspunse femeia. 

— Eu sunt Consulul general adjunct Schăfer. 

Femeia nu credea că Schăfer era consul. Ce ești? se gândi ea. 
Abwehr? SD? Gestapo? Ceva murdar, asta e sigur. 

— Mă aflu într-o situație neobișnuită, continuă Schăfer. Ne ocupăm 
toată ziua cu evrei, degenerati și criminali care caută să scape de 
justiţia din Reich venind aici, în Lisabona, și umplând străzile de 
mizerie în timp ce așteaptă o cale să scape. Dar iată o tânără 
fermecătoare, care merge în direcție inversă. Nu caută altceva decât 


sansa de a intra in Teritoriile Ocupate ale Reich-ului. 

— Asa este, domnule Consul adjunct. Vreau sa-mi fac datoria. 

Schafer ridică din umeri. 

— Fotografia asta. Este clar că femeia din poză ești tu. Omul cu 
care esti aici este Johannes van Rensburg, liderul Ossewabrandwag? 

— Da, este van Rensburg, spuse ea. 

Schafer incuviinta. Se uită din nou in ochii femeii, fixând-o. 

— Aici sunt două scrisori. Una are semnătura lui van Rensburg. 
Cealaltă se presupune că e din partea unui membru din conducerea 
OB pe nume Vorster, cu scrisul său de mână. Trebuie să cred că sunt 
autentice? 

— Da, domnule. Îi admir pe cei doi. 

— Britanicii sunt nebuni, spuse Schafer. De ce le permit deținuților 
să scrie scrisori? 

— Sunt slabi. De aceea vor pierde, spuse ea. 

Schăfer se lăsa pe spate în scaunul său și își puse picioarele pe 
birou. Avea să se joace cu ea de-a șoarecele si pisica. În fata aerului 
său dominator si a liniei crude a rânjetului care i se tara pe figură, ea 
simți repulsie. I-ar fi plăcut să-i frângă gâtul. 

Trebuia să uite aceste gânduri. Apartineau lui Saffron Courtney, dar 
ea era Marlize Marais. Viaţa ei putea depinde de felul cum își juca acel 
rol. 

— Cum de îl cunoşti pe van Rensburg? 

Saffron rămase cât mai aproape de adevăr cu putință. 

— Nu l-am cunoscut propriu-zis. Nu ne întâlniserăm înainte de 
seara aceea. Dar cred că este un om minunat, care înțelege de ce are 
nevoie tara noastră si de ce nu poate reuși niciodată atâta vreme cât 
negrii si evreii au ceva de spus în direcția asta. Am auzit că se duce la 
o petrecere la Tukkies, așa că am rugat un prieten să mă ia cu el. Am 
vrut să-l salut pe dr. Van Rensburg, dar eram prea speriată să o fac. 
Apoi mi-am spus să nu fiu prostuta și l-am abordat. Am vorbit putin, 
după care a apărut un om. Făcea fotografii invitaţilor. Ne-a făcut și 
nouă o fotografie. 

— Tukkies, da? Asta e porecla Universităţii din Pretoria, dacă nu 
greşesc. 

— Asa este. 

— Se întâmplă să fii studentă acolo? 

— Nu... Ar fi trebuit să fiu, dar nu m-am putut duce. 

— De ce nu? 

— Pentru că tata a pierdut toți banii. Mizerabilii de evrei i-au luat 
afacerea, până la ultimul penny. Ne-am pierdut casa, mașina... totul. 

— Afacerea tatălui tău, continuă el, ce este? 

— O firmă de uniforme școlare in Jo'burg. Uniformele tuturor 
copiilor bogaţi care merg la școlile private de acolo. 


— Si tu ai trait in Johannesburg? 

— Da. 

— Cu alti afrikaneri in jurul tau - familia ta, vecinii, si asa mai 
departe? 

— Da. 

— Si atunci de ce disting un accent clar englezesc in vocea ta? 

Saffron anticipase că îi va pune cineva această întrebare, cu toate 
că se aștepta s-o audă înainte să ajungă în Flandra sau Olanda. Era 
pregătită. 

— Tata m-a trimis la Roedean - ati auzit de ea? 

— Nu. Presupun că e o scoala scumpă privată. 

— Este un liceu pentru fete britanice de familie bună. Ani de zile, 
tata le-a servit pe mamele care își trimiteau fetele la Roedean. A visat 
că, dacă muncește suficient de mult, poate să-și trimită propria fiică 
acolo. Credea că olandezii și britanicii se pot împăca. A vrut ca fiica 
lui să aibă parte de ce puteau oferi britanicii mai bun, să devină la fel 
de bună ca ei. 

— Noi, germanii, suntem deja mai buni decât oricare dintre ei, 
suiera Schafer. 

Saffron dadu din cap intristata. 

— Papa a facut ce a putut mai bine. Si, dupa ce a lucrat pana la 
epuizare ani de zile, a facut suficienți bani încât să mă poată trimite 
acolo, ca să învăţ să am grijă de mine si să vorbesc „like a lady”- 
întotdeauna a spus-o așa, în engleză. lar eu m-am străduit cât am 
putut, pentru că știam cât de mult conta pentru Papa. Am încercat să 
vorbesc ca o doamnă... și nu a ajutat la nimic. Fetele se uitau la mine 
de sus. Eram fiica unui vânzător. „O bură murdară”, așa îmi spuneau. 
Și apoi tata a pierdut totul, iar eu a trebuit să părăsesc școala, tocmai 
în ultimul an, pentru că el nu a mai putut plăti taxele. Nu m-au lăsat 
să rămân pentru examenele finale. Așa că, da, am rămas cu această 
amintire a trecutului meu dată de felul cum vorbesc. Dar credeti-ma: îi 
urăsc pe britanici și mai mult pentru că mi-au luat propria voce. 

— Ai compasiunea mea, Frăulein Marais, spuse Schăfer. Cum și-a 
pierdut tatăl tău afacerea? 

— V-am spus, i-au luat-o evreii. 

— Ce evrei? Cum? 

Saffron clătină din cap de parcă ar fi încercat să scape de o 
amintire amară și umilitoare. 

— Tata a vrut să-și extindă afacerea. Plănuia să cumpere magazinul 
de lângă magazinul nostru din Jo'burg și să facă un singur magazin 
mare. Și voia să deschidă o sucursală în Cape Town. Asa că, în 1938, a 
împrumutat bani de la un om de afaceri evreu pe nume Solomons. A 
cumpărat magazinul de alături. Avea planurile făcute. A angajat 
constructori. Au început munca... și apoi Solomons și-a cerut 


împrumutul înapoi. Tata a trebuit să-i plătească toți banii înapoi, dar 
firește că îi folosise ca să cumpere proprietatea, să plătească arhitecţii 
şi constructorii. Nu îi mai rămăsese decât aproximativ un sfert... 
Pentru că tata nu i-a putut plăti, Solomons i-a luat magazinul. L-a 
făcut pe nepotul lui manager... Nenorocitii, viclenii si lacomii de 
evrei. 

Schăfer se încruntă. 

— De ce și-a cerut banii înainte de termen? 

— Scuza de care s-a folosit a fost că vine războiul si că riscul de a 
împrumuta este prea mare. 

— În 1938? Cum de știa atunci că urmează să vină un război? 

— Nu știu. Poate că evreii știu lucrurile astea pentru că ei înșiși 
pornesc războaie. Dar nu contează. Asta a fost doar o scuză. Solomons 
l-a vârât intenționat pe tata în datorii ca să-i poată prelua afacerea. 
Papa l-a considerat prieten. Dar un evreu nu iti este niciodată prieten. 
Nu se gândește decât la el și la rasa lui. Așa că acum are magazinul 
nostru. Papa este mort si tot ce vreau să fac eu este să contribui la 
lupta contra evreilor. 

Schăfer stătea încremenit, nemișcat, ca o statuie; nu lăsa nimic la 
iveală. Continuă s-o privească pe Saffron, cu ochii ca niște ace ce-i 
intrau până adânc în suflet. Si apoi, de parcă ar fi apăsat pe un 
comutator, spuse: 

— Bravo! si aplaudă încet de trei ori. Bine spus, Frdulein. 

Saffron nu era sigură că reuşise. 

— Frdulein Marais, uite-ti actele... 

Saffron realiza ca trecuse testul. Era in drum spre Belgia si parea ca 
Schafer era atât de impresionat de povestea ei încât o trimitea direct 
acolo. 

Intrase în mediile lor. Acum își putea începe misiunea. Dar, în 
mintea ei, îşi ceru scuze lui Isidore Solomons. Îmi pare rău, Izzy. Ti-am 
folosit numele ca să-i prostesc pe naziștii ăștia. Am spus minciuni despre 
tine si despre oamenii tdi. Dar iti jur, prietene, nu va fi în van. 

La abia o săptămână după ce ajunsese in Lisabona, Saffron coborî 
din tren în gara St. Peter din Ghent, în Belgia, și își începu misiunea 
printre cei mai abjecti colaboratori și simpatizanți naziști din Ţările de 
Jos. 

Ca să-și joace rolul într-un mod convingător, se trezi fortata, asa 
cum o avertizase Hardy Amies că se va întâmpla, să adopte aparența 
credinţei într-o ideologie și moralitate pe care le găsea respingătoare. 


Nu era vorba doar sa repete idioteniile de psihopat pe care le debita 
Adolf Hitler ca si cum ar fi fost produsul celei mai marete minți pe 
care o văzuse vreodată această lume. Însemna să se bucure când vedea 
un membru VNVs4 beat si cu fata congestionată, îmbrăcat într-o 
uniformă cu cămașă neagră, urcându-se pe o masă dintr-un bar din 
Ghent plin cu simpatizanți naziști si spunând: 

— l-am ajutat pe SS să adune azi o sută cincizeci de jidani și să-i 
trimită în tabăra de tranzit din Mechelen. În curând, o să fie prinși toți 
sobolanii, iar în Belgia nu vor mai fi evrei! 

Însemna să râdă când cineva îl întreba: 

— Apucă să prindă următorul tren? 

Iar omul în cămașă neagră răspundea: 

— O, da, și o să aibă parte de companie destulă în călătorie. O sa 
fie impachetati ca niște sardine! 

În primele sale luni în Belgia, ajunse până în mijlocul ierarhiei 
partidului VNV. Ideea că cineva venise tocmai din Africa de Sud ca să 
fie alături de ei părea să-l încânte pe conducătorul partidului Hendrik 
Elias şi pe amicii lui. Cu toată fanfaronada lor, păreau conștienți că 
politica lor era încă respingătoare pentru majoritatea lumii din afară si 
chiar pentru multi oameni din propria lor tara. Orice gest de prietenie 
sau solidaritate era binevenit, și când venea din partea unei tinere 
atrăgătoare, era primit cu atât mai călduros. 

Elias se considera un intelectual eminent. Era un bărbat de 
patruzeci de ani, cu fata rotundă si ochelari, care se lăuda cu studiile 
sale de filosofie și drept la universităţile din Louvain, Paris și Bonn. 

— Am două doctorate din trei tari, deci vă dati seama că sunt 
deschis la minte și că am călătorit destul, râdea el, surprins de propria 
sa vorbă de duh. 

Saffron se prefăcea amuzată de glumele lui. Se decise ca Marlize să 
fie suficient de inteligentă încât să-l intereseze pe Elias, dar nu într- 
atât încât să fie o amenințare pentru el. Afișa un interes pentru 
politică și pentru rolul organizaţiei VNV în guvernarea Belgiei sub 
ocupaţie germană, in timp ce-i lăuda opiniile lui Elias si îi era 
recunoscătoare pentru analizele sale. Era foarte vehementă când 
discuta despre englezi și despre viziunea lor arogantă și ipocrită 
asupra lumii. 

— Vorbesc despre democraţie și libertate, dar sunt niște mincinoși 
nenorociti! exclamă ea. Merg peste tot prin lume si cuceresc țările 
altora, jefuindu-i de averile lor. Uitaţi-vă la Africa de Sud! Oamenii 
din poporul meu au găsit aur și diamante în propriul lor pământ. 
Britanicii au pornit război să le ia minele. Așa sunt peste tot... peste 
tot! 

La două săptămâni după izbucnirea ei, Elias o trase pe Saffron 
deoparte și îi spuse: 


— M-am gândit la părerea ta despre britanici... 

— O! Sper că nu am spus prea mult. 

Saffron își lăsă capul în jos plină de ruşine. 

— Nu trebuia să vorbesc așa. 

— Prostii, draga mea. Cred că ai vorbit bine. Chiar mi s-a întâmplat 
să discut alaltăieri cu generalul van Falkenhausen... 

Saffron îl privi cu ochii plini de mirare. 

— Cu însuși guvernatorul militar al Belgiei? 

— Chiar cu el, spuse Elias, strălucind de mândrie. I-am povestit 
despre opiniile tale despre britanici si generalul mi-a spus - și acestea 
sunt cuvintele pe care le-a folosit - „Poţi să-i spui lui Frdulein Marais 
că britanicilor nu li se va permite să-și ducă la îndeplinire planurile in 
Belgia. Tot trimit oameni aici ca să lucreze cu elemente subversive 
si...”- 

Elias făcu o pauză înainte de a-și spune poanta. 

— „noi îi prindem mereu!” Asa. Cum iti place asta? 

— Minunat, spuse Saffron. Cum fac asta? 

— Are informatori. Unul anume este foarte important. 

— Cine e el? 

— O, nu pot să-ţi spun și, în afară de asta, de ce Dumnezeu ai vrea 
să știi asemenea nimicuri? râse Elias. 

Saffron observă că acesta nu negase sexul informatorului și că 
zâmbetul lui Elias dispăruse. Schimbă repede subiectul. 

— Nu știu cum să spun... se entuziasma Saffron, desi simțea mai 
degrabă nevoia să plângă. Sunt atât de recunoscătoare și de onorată 
de faptul că ai vorbit cu domnul general despre mine. Si că m-a 
considerat demnă să-mi trimită un mesaj personal... Nu știu ce să 
spun. 

Lăsă să-i curgă o lacrimă pe obraz. 

— Îmi pare rău, dar sunt copleșită... 

— Firește că esti emotionata, este normal, spuse Elias, aşezându-și 
părintește brațul pe umerii lui Saffron și trăgând-o aproape de el. 

O tinu acolo atât timp cât se cuvenea în limitele decentei, si încă 
putin înainte să-i dea drumul. 

Când Saffron își șterse lacrima, Elias spuse: 

— Pe mine, cuvintele tale m-au afectat într-un alt fel. Poate ai auzit 
de Liga Naţional Socialistă a Femeilor din Germania. Face o treabă 
excelentă încurajând femeile din Germania să lase deoparte orice 
dorință prostească de a intra în lumea bărbaţilor și predicând virtutea 
de a sta acasă ca soţii si mame. Nu există chemare mai mare. Viitorul 
rasei ariene depinde de darul noilor vieţi si al sângelui cel nou, pe 
care numai mamele îl pot oferi. Femeile joacă un rol vital educandu-si 
copiii să aibă valori national-socialiste adevărate. Sunt sigur că esti de 
acord. 


— O, da, domnule. 

— Mi se pare ca, din pozitia de femeie care are un dar de a-si 
exprima vederile politice intr-un mod simplu si emotionant, pe care 
femeile il pot înțelege, ai fi persoana ideală pentru a înființa o 
asemenea organizatie aici, in Flandra. 

— Nu pot să mă gândesc la o onoare mai mare, spuse Saffron. 

— Bine, atunci te poți apuca imediat de treabă. Si, după ce iti 
termini treaba, trebuie să te mariti și să devii o mamă excelentă. 

Îi zâmbi smechereste și o privi pentru un timp prea îndelungat. 

Saffron se apucă de lucru. În următoarele săptămâni si luni scrise 
articole entuziaste pentru ziarul controlat de partid, De Schelde, 
explicând de ce national-socialismul era atât de benefic pentru femei. 
Vorbi în adunări mici cu femei în orașele din toată Flandra și, spre 
consternarea ei, se dovedi eficientă în convertirea unor noi persoane 
pentru cauza pronazistă. 

În fiecare seară, se întorcea la locuinţa ei, aflată în casa unei femei 
de vârstă mijlocie, Mevrouwss Akkerman, care era o cunoscută 
susținătoare a VNV. Camera ei era sărăcăcioasă și aproape permanent 
în umbră, pentru că singura ei fereastră dădea spre o stradă pietruită 
şi strâmtă, nu mai lată decât o alee, cu clădiri de două și trei etaje pe 
toată lungimea ei. 

Noaptea, Saffron stătea întinsă în pat, asculta sunetul 
bombardierelor deasupra capului, în drumul lor spre Germania, și se 
ruga ca artileria antiaeriană ale cărei proiectile le auzea explodând în 
depărtare să nu-și atingă ţinta. 

Când se gândea la echipajele bombardierelor, ale căror vieţi ar fi 
putut fi secerate în orice moment de un proiectil care să le 
prăbușească pe pământ într-un sicriu de foc și metal, nu putea să nu se 
gândească la Gerhard. Oricât de mult încerca să-și spună că nu-i 
făceau bine aceste gânduri, pentru că nu putea să-l ajute cu nimic, era 
imposibil să nu se întrebe dacă Gerhard mai era încă in viata, unde 
era sau ce făcea. Spera că se afla încă în Grecia, într-un război ușor, 
fără lupte serioase și ocupat doar să flirteze cu fetele de acolo. 
Oricum, numai să nu fie în Rusia. De acolo nu avea să se mai întoarcă 
acasă. 

De cate ori mergea intr-un alt colt al Flandrei ca sa recruteze 
pentru cauza fascistă si mai multe femei amăgite, Saffron încerca să 
contacteze orice agenți sau grupuri din Rezistență despre care Amies 
credea că ar fi putut acţiona în zonă. Dar se părea că pretenţiile lui 
von Falkenhausen de victorie împotriva SOE nu erau o laudă goală, 
pentru că, în rânduri repetate, nu găsi nimic. Doar când se aventură în 
partea din Belgia unde se vorbea franceză și vizită orașul Liege, avu 
ceva noroc. 

Câţiva studenți și profesori de la Universitatea din Bruxelles, 
conduși de un absolvent de inginerie pe nume Jean Burgers, se 
organizaseră ca o echipă de sabotori sub numele grandios de Grupul 
General de Sabotaj al Belgieise, pe care din fericire îl prescurtau ca 
Grupul G. De vreme ce multi dintre ei aveau o bază științifică sau 
tehnică, aveau o oarecare expertiză în ceea ce făceau și se specializară 
în scoaterea din funcțiune a rețelelor electrice, de la cabluri și stâlpi 
de curent la centrale electrice. Întreruperile de curent electric pe care 
le provocau erau localizate și, în sine, de dimensiuni mici. Dar de 
fiecare dată când se lua curentul într-o baracă Wehrmacht, sau se 
oprea linia de producţie a unei fabrici belgiene, oamenilor și 
cuceritorilor lor li se reamintea că mai erau încă oameni dispuși să 
opună rezistenţă. 

Cele două baze principale ale Grupului G. erau la Bruxelles și Liege. 
SOE ajutase la crearea lor si îi susținea pe Burgers si pe oamenii lui cu 
aparate de radio, explozivi și alte echipamente, cât și cu sume mari de 
bani. 

— Am fost informat că s-ar putea să vii să mă vezi, spuse Burgers 
când se întâlniră să ia prânzul într-un loc numit Café Royal Standard. 

Acoperirea lor, dacă ar fi întrebat cineva, era că ai lui erau prieteni 
cu familia mamei lui Marlize Marais. 

— Mi s-a spus că ești foarte capabilă. 

— Am fost pregătită bine. 

— Și acum ne trezim în nebunia asta. 

Scutură din cap. 

— Ce poţi face? Trebuie să grăbim procesul schimbărilor, nu crezi? 

— Da. Numai așa putem să ne întoarcem de unde am început. 

— Și, între timp, suntem obligați să vorbim codificat de teamă să 
nu ne audă monștrii. La naiba. 

Burgers îi zâmbi. Avea douăzeci și cinci de ani, arăta bine, avea 
principii si era curajos. Tinerii din jurul său erau plini de vitalitate si 
bună dispoziţie. 

Nu le e rușine, ca tuturor celorlalți din Belgia, se gândi Saffron. 
Rezistenţa le-a dat viață. I-a eliberat. 

Burgers se aplecă peste masă, de parcă ar fi vrut să flirteze cu ea. 
Ea îi urmă jocul, chicotind si apropiindu-si capul peste masă. 


— Avem un radio si un operator bun. De fapt, este aici, acum, daca 
iti este de folos. 

— Da, ar fi într-adevăr foarte util, răspunse ea. 

Se lăsă pe spate cu o expresie de soc pe fata și spuse: 

— Ce fel de fată crezi ca sunt? suficient de tare pentru ca tinerii de 
la masa de lângă ei s-o audă și să-i adreseze lui Burgers câteva glume. 

— Dar te iert, adăugă ea, aruncându-i o privire sfioasă care deveni 
subiectul și mai multor bârfe printre cei care deveniseră acum o 
audiență captivă. 

— Cred că ar trebui să continuăm conversaţia afară, spuse Burgers, 
ridicându-se. 

Zâmbi spre ceilalți și adăugă: 

— Între patru ochi. 

Se duse la bar să achite nota. Saffron privi în timp ce Burgers 
vorbea cu un bărbat pântecos și rumen, cu o mustață răsucită - 
proprietarul, presupuse ea. Proprietarul râse la ceva ce spuse el, apoi 
ridică o cârpă de vase si o aruncă în joacă spre el, in timp ce acesta se 
întorcea la Saffron, care aștepta lângă ușă. 

— Voi doi pareti vechi prieteni, spuse ea. 

— Te referi la Claude? Vin aici de ani de zile; e un om bun. 

leșiră pe trotuar. Cafeneaua era la colțul unui bloc care dădea spre 
un bulevard aglomerat și o stradă laterală îngustă, putin mai lata 
decât o alee. Burgers o conduse pe Saffron după colt, îndepărtându-se 
de mulțimea de oameni spre un loc ferit, de parcă chiar voia să o 
seducă. 

— Claude ne ajută în orice fel poate. 

În spatele cafenelei era un zid înalt, cu o poartă solidă de lemn 
încastrată în el. Burgers se opri lângă poartă si bătu de două ori 
repede, după care de încă două ori. Poarta se deschise si Burgers o 
pofti pe Saffron să intre. 

Claude îi aștepta înăuntru. Zâmbetul îi dispăruse, iar fata îi era 
crispată de încordare. Salutul său nu fu mai mult de o incuviintare din 
cap si un mormăit: 

— Aici, înăuntru. 

Într-un colt al curții era o magazie mică de cărămidă. Înăuntru era 
întuneric. Saffron reuși să distingă rafturi pe care erau așezate 
conserve, sticle și saci cu legume - toate proviziile de care ar avea 
nevoie un local aglomerat. În timp ce ochii i se adaptară să vadă în 
semiîntuneric, Saffron își dădu seama că rafturile de metal din partea 
îndepărtată a magaziei, departe de ușă, nu erau aşezate lângă zid. În 
spatele lor era un loc mic, de unde se vedea o lumină slabă. 

— Prietenul tău este acolo, spuse Claude si părăsi magazia. 

Nu voia să vadă ce aveau să facă mai departe. 

Burgers o conduse grăbit pe Saffron în locul respectiv, iluminat de 


o singură veioză de birou, lăsată mult peste o masă pe care era o 
valiză deschisă mică, din piele maronie, în care se vedea un aparat de 
radio legat la un aparat Morse. Din aparat ieşea o sârmă spre o 
fereastră mică din zidul aflat în spatele mesei si care trecea printr-o 
crăpătură a cantului. Aceea era antena. 

Acolo stătea așezat un alt tânăr cam de vârsta lor, care îi aștepta. 

— Nu vă fac cunoștință, spuse Burgers. Este mai sigur așa. 

— Bine. 

Saffron se uită la operatorul radio. 

— Pot să stau în locul tău, te rog? 

— Sigur. 

Acesta se ridică, iar Saffron îi luă locul. Îşi scoase geanta de mână 
si scoase un carnet negru. Dacă l-ar fi examinat cineva, ar fi descoperit 
că tot ce scrisese ea înăuntru era legat de VNV. Rupse o foaie de hârtie 
si o puse pe masa din fata ei. Apoi îşi băgă din nou mâna în geantă. În 
ea, avea un fund dublu. Îl ridică si scoase de acolo un pătrat de mătase 
de mărimea unei batiste. Era acoperit cu șiruri de cifre. 

Operatorul radio îl privi cu curiozitate. Nu rezistă să nu întrebe: 

— Ce este? 

— Un mod nou de codificare a mesajelor. Nu poate fi spart. 

Tesatura imprimată era inovaţia pe care Leo Marks promisese să i-o 
ofere lui Saffron. Era un „tabel cu o singură utilizare”. O metodă pe 
care o crease ca să-i oprească pe germani din a le mai decoda mesajele 
din partea SOE sau de a trimite mesaje false înapoi. Continea un 
complex sistem numeric de codificare cu o cheie unică pentru fiecare 
mesaj. Singura copie a tabelului se afla în Norgeby House. 

Saffron își începu mesajul cu apelul secret care o identifica si cu un 
set de numere care indicau ce tabel folosea. Apoi începu să codifice 
următorul mesaj: 


PE POZIŢII CU VNV. AM ÎNCREDEREA LUI ELIAS. AM STABILIT 
CONTACTUL CU GP. G. NICIUN SEMN DE LA PRIETENII DE PE BAKER SI. 
MI S-A SPUS CĂ TOŢI AU FOST INTERCEPTATI, CAPTURATI. DAR NU AM 
DOVADĂ. MAI CAUT AICI ȘI ÎN OLANDA. 


Codificarea era complicată și îi luă lui Saffron peste zece minute să- 
şi convertească textul în cod. Acum urma partea periculoasă. 
Operatorul radio trebuia să bată mesajul în codul Morse cât putea de 
repede, înainte ca germanii să poată detecta transmisia și sursa 
acesteia. Munca lui era foarte grea de data aceasta pentru că lucra cu 
litere amestecate fără sens și fiecare trebuia trimisă corect. 

Se uită la Burgers și spuse: 

— Dacă m-ati putea lăsa singur... 

Burgers o conduse pe Saffron înapoi în secțiunea mai mare a 
magaziei. 


— Chiar trebuie? sopti ea. 

— Da, asa lucreaza intotdeauna. 

— De unde știi că o să-l transmită corect? 

— Pentru că e obsedat de radiouri de la vârsta de zece ani. Nu face 
greşeli. 

— Sper că nu. 

Burgers isi mai aprinse o ţigară. fi oferi pachetul lui Saffron, dar ea 
dădu din cap. El spuse: 

— Ceva important cu mesajul ăsta? Veşti bune? 

— Nu sunt vești... asta e problema. Ascultă, trebuie să fii atent. Să 
nu ai încredere în nimeni care iti spune că e din Londra decât dacă ti 
s-a spus să-l cauţi tu și esti sigur, fără niciun dubiu, că nu a fost trimis 
de germani. 

Burgers oftă. 

— Doamne... sună de parcă ar câştiga les bochess7. 

— Nu știu... nu sigur. Dar acesta este doar o mică parte din război. 
Uită-te împrejur și o să vezi că războiul merge în avantajul nostru. Nu 
te îngrijora. O să fii liber. 

— Sper... 

Tacanitul aparatului Morse se opri, se auziră mișcări și valiza care 
fu închisă. Operatorul radio ieși ținând în mână ceea ce părea să fie o 
valiză normală, destul de ponosită. 

— Ai fost rapid, spuse Saffron. 

El ridică din umeri. 

— A durat două minute să trimit treizeci și cinci de cuvinte. 
Obișnuiam să fiu mai rapid de atât. Ar trebui să plecăm. 

— O clipă, spuse Saffron. Poti să dai foc la asta cu ţigara ta? îl 
întrebă ea pe Burgers dându-i tabelul cu o singură utilizare. 

Când el apropie vârful ţigării de materialul care începu să ardă 
aproape imediat, ea se uita la rafturile şi la obiectele nefolositoare din 
magazie până găsi ceea ce căuta: o conservă goală. O ridică și o tinu 
pentru ca Burgers să poată da drumul materialului în flăcări înăuntru. 
Așteptară până când se transformă în cenușă pe fundul conservei. 
Burgers își stinse ţigara peste el. Acum conserva era o scrumieră 
improvizată. Nu ar fi atras atenţia nimănui. 

— Bine, putem pleca, spuse Saffron. 

Se întoarse să plece, dar Burgers se întinse și o prinse de brat. 

— Uite, m-am gândit, spuse el. Nu este treaba noastră să-i ajutăm 
pe agenţi. Noi suntem aici ca să facem acte de sabotaj. Dar suntem de 
aceeași parte a baricadei, tu si cu mine, si, dacă o să pot să te ajut din 
nou, așa o să fac. Vin aici în majoritatea zilelor după muncă, în jur de 
ora cinci după-amiaza, asa mă poți găsi. Sau întreabă-l pe Claude. Va 
şti cum să facă să ajungă un mesaj la mine. 

— Îţi mulţumesc, spuse Saffron. Ştii că ai putea să-ți risti viata 


pentru mine? 

— Si tu iti risti viata pentru noi. Ce om as fi daca ti-as intoarce 
spatele? 

lesira din magazie. 

— Ne mai vedem, spuse Burgers mergând prin curte spre poarta de 
lemn. 

Înainte ca ea să poată răspunde, trecuse de poartă şi se îndrepta 
către stradă împreună cu operatorul de radio, mergând cât de repede 
puteau fără s-o ia la fugă. 

Saffron o luă în partea opusă. O jumătate de minut mai târziu, 
mergând pe o stradă din apropiere, trecu pe lângă o dubă de mobilă, 
oprită pe marginea drumului. Nu-i acordă nicio atenţie. 

În interiorul acesteia, un tehnician de radio german își dădu jos 
castile prin care ascultase semnalul al cărui volum îi spunea cât de 
mult se apropiau de sursa semnalului pe care îl detectaseră cu cinci 
minute mai devreme. 

— Nu e bine, spuse el. S-a dus. 

Ofițerul Gestapo îmbrăcat în haine civile care stătea rezemat de un 
perete al dubei murmură în șoaptă o înjurătură. 

— La naiba! Am crezut că l-am prins de data asta. Ești sigur că a 
fost Otto? 

— I-as recunoaște stilul oriunde. Nimeni nu e la fel de rapid si de 
precis ca el. Treaba asta e la fel de ușor de recunoscut ca o amprentă. 

— Ciudat... nu știm cine e Otto sau cum arată el. Dar putem să-i 
detectăm stilul dintr-un cod Morse. Să sperăm că o să putem cândva să 
punem o fata peste toate punctele și liniile alea. 

— O, vom face asta, domnule, nu vă faceţi griji. Ne apropiem. Nu 
ne mai poate scăpa pentru multă vreme. 


Se 
O . ORS . © 


În dimineaţa următoare, când se duse la lucru la birourile VNV, 
Saffron fu întâmpinată de Hendrik Elias, care strălucea tot: 

— Am veşti excelente, domnișoară Marais. Am fost invitați să luăm 
parte la o conferință a partidelor politice din Ţările de Jos - adică 
partidele legale. O să aibă loc la Haga, la Binnenhof, sediul 
administraţiei germane. 

— Ce interesant! răspunse Saffron. Care este tema conferinței? 

— Să se discute rolul Ţărilor de Jos în noua Europă ce se va forma 
după război. Prietenii noștri germani o să pregătească evenimentul și 
am fost asigurat că o să ne informeze în legătură cu ultimele opinii din 
Berlin pe tema Marii Olande și a formării de legături dintre popoarele 


flamand, olandez si german. 

— Cât de fascinant... Este o mare onoare, dr. Elias, să fii onorat în 
acest fel. Sunt sigură că nimeni nu merită asta mai mult decât 
dumneata. 

Elias îşi scoase pieptul în afară și își ridică bărbia ca să adopte o 
poziție de om de stat. 

— E frumos din partea ta, domnişoară Marais. Mă simt foarte 
recunoscător pentru faptul că sunt considerat demn de a primi o 
invitaţie ce vine, am putea spune, de la nivelurile cele mai înalte. Dar 
nu sunt singurul onorat. Mi s-a permis să aduc cu mine, ca adjuncti, 
opt persoane oficiale din partid. As fi încântat dacă ai putea să te 
numeri printre ele. Trebuie să ne aducem aminte că și femeile fac 
parte din viitorul nostru, iar tu ar trebui să-ți reprezinti sexul la Haga 
cu aceeași pricepere cu care o faci în Flandra. 

Saffron lăsă să-i scape un suspin de mirare si isi ridică mâna la 
gura, de parcă ar fi fost copleșită de o asemenea favoare. 

— Îți mulţumesc, dr. Elias. Înseamnă atât de mult pentru mine, 
încât nu pot pune în cuvinte. Nu o să te dezamăgesc, iti jur. 

— Sunt sigur că nu o s-o faci, draga mea. Fii tu insati, fermecătoare 
ca de obicei, lasă-i pe bărbați să vorbească, iar germanii isi vor face o 
opinie foarte favorabilă despre tine și astfel partidul însuși va avea de 
câștigat. 

— O să fac tot ce pot. Si n-aş îndrăzni să intervin între discuţiile 
dintre bărbați. 

— Bine spus. Acum, am o întâlnire în biroul meu. Fii drăguță si 
adu-mi o ceasca de cafea. 

— Cu placere. 

Marlize Marais se duse să-i facă șefului ei o cafea, știind cum ii 
plăcea, pentru că i-o mai făcuse de multe ori până atunci. Când i-o 
aduse, ceilalți doi bărbaţi din cameră deciseră că și ei ar dori cafea, 
așa că le făcu si lor. 

— Esti foarte veselă în dimineața asta, domnişoară Marais, spuse 
unul dintre vizitatorii lui Elias, când aceasta îi dădu cafeaua. 

— l-am dat veşti bune, explică Elias. Și o să le împărtășesc și cu voi 
într-o clipă. Asta ar fi tot, draga mea. Acum poți să pleci. 

Saffron zâmbi si plecă. Era într-adevăr la fel de fericită cum 
sugerase acel bărbat. Prea mulți agenți SOE văzuseră interioarele 
diverselor sedii naziste când fuseseră luați prizonieri. Iar ea avea sa 
intre ca invitat. 

Luară trenul pentru Haga într-un vagon ale cărui compartimente 
fuseseră rezervate pentru participantit belgieni la conferință. 

Este ca o excursie școlară, se gândi Saffron. Bărbaţii din facțiunile 
fasciste chiar se purtau ca niște scolarite răutăcioase. Erau oameni 
care se cunoșteau de ani de zile, greu de deosebit unul față de celălalt 
pentru ochiul unui străin si, cu toate astea, despărțiți de rivalități 
amare si de ambiții care însemnau totul pentru ei si nimic pentru 
oricine altcineva. 

Grupurile diferite se aranjară anume în compartimente separate, 
fără să facă vreo încercare de a se amesteca. Această separare persistă 
până când trenul ajunse în Haga, unde își organizase birourile Arthur 
Seyss-Inquart, bărbatul pe care Hitler îl numise conducător al 
Reichskommissariat Niederlande, cum era cunoscută Olanda. Dar din 
clipa în care puseră piciorul pe peron, întâmpinați de germanii care 
veniseră să-i ducă la conferință, vizitatorii descoperiră că facțiunile lor 
nu prezentau niciun interes în Olanda. Erau flamanzi și erau fasciști. 
Nimeni nu dădea doi bani pe subtilitati. 

Fură conduși la un autobuz mic și duși nu prea departe, până la 
hotelul situat într-o piaţă apropiată de Binnenhof. Trecură pe sub un 
afiș mare de pânză agăţat deasupra străzii, pe care scria: V - Victorie! 
Germania câștigă pe toate fronturile pentru Europa. Văzu un magazin 
pustiit cu Steaua lui David vopsită în alb pe geam și cu inscripția 
„Evrei nenorociti” mâzgălită lângă ea. O mamă se grăbea, cu capul in 
jos, aplecându-se peste cei trei copii pe care îi mâna pe stradă. Aveau 
cu toții stele galbene cusute pe haine. 

Unul dintre bărbaţii VNV lăsă jos fereastra de lângă scaunul său și 
strigă: 

— Venim după voi, jidani mici ce sunteți! si se aseza la loc in timp 
ce ceilalți râdeau și îl bateau pe spate. 

Când ajunseră la hotel, Saffron rămase în picioare pe trotuarul de 
lângă autobuz, așteptând să-i fie dată jos valiza și uitându-se prin 
piață. De-a lungul perimetrului său fuseseră instalate pe stâlpi plăcuțe 
de de lemn albe. Pe toate scria același lucru: Voor Joden verboden. 
Interzis evreilor. 

Singura activitate de pe agenda lor din acea zi fu o sesiune de 
„familiarizare” una cu alta a delegatiilor din Flandra și Olanda. Fura 
conduși la Binnenhof, un complex de clădiri în centrul căruia era 
ridicată o clădire a cărei fațadă ar fi putut fi decupată dintr-o 
catedrală gotică medievală, cu o ferestră magnifică în formă de 
trandafir înconjurată de alte vitralii. Două turnuri subțiri și rotunde, 
cu acoperișuri înalte și ascuţite, flancau intrarea principală si pe 
fiecare turn era ancorat un steag nazist, cu cercul alb si svastica 
neagră în centru. Aici, în inima democraţiei și a independenței 
olandeze, se afla un simbol clar care arăta cum stăteau lucrurile acum. 


National-socialistii olandezi asteptau in holul principal sosirea 
fratilor lor flamanzi. Fusese pregatit un bufet cu sandviciuri, hering 
marinat, brânză autohtonă si pateuri, iar lângă mesele cu bere si vin 
stăteau în picioare chelneri îmbrăcaţi în jachete albe. Saffron realiză 
că era singura femeie din încăpere. Bărbaţii o ignorau în timp ce se 
salutau sau se băteau cu palma pe spate. Conducătorul Mișcării 
National-Socialiste Olandeze urcă pe un podium din capătul încăperii 
si tinu un discurs lung, plin de linguseli la adresa Partidului Nazist si 
de insulte împotriva inamicilor acestuia. Saffron îl găsi dezgustător, 
dar știa că Marlize Marais trebuia să-l aprecieze, așa că aplaudă din 
toată inima de câte ori avu posibilitatea. 

Ca să nu fie depășit, Hendrik Elias răspunse cu un discurs ale cărui 
insulte erau ceva mai puţin respingătoare, dar care se dovedi și mai 
oribil. Din nou, Marlize manifestă mult entuziasm. 

Evenimentul părea să se încheie, când unul dintre germanii 
prezenţi se îndreptă către Saffron. Avea peste doi metri înălțime. lar 
jacheta uniformei de ofițer SS se întindea să pocneasca peste umerii si 
spatele său lat. Avea pielea deschisă la culoare, părul blond deschis 
(până și sprâncenele si genele îi erau atât de palide încât erau aproape 
invizibile) si ochi mici, albaștri. Avea fata rotundă și buzele atât de 
pline încât, atunci când se apropie de Saffron, gura îi părea 
bosumflată. Ea văzu că uniforma lui purta însemnele unui 
Hauptsturmfiihrer, echivalentul unui căpitan de armată. 

Se opri în faţa ei, pocni din călcâie și spuse: 

— Bună seara, frăulein. Permite-ti să mă prezint. Mă numesc 
Schröder... Karsten Schroder. 

— Marlize Marais, raspunse Saffron. 

— Încântat, spuse Schröder. 

Îi luă mâna şi se aplecă să i-o sărute, deși, spre usurarea lui Saffron, 
gura lui scârboasă nu-i atinse pielea. 

Se îndreptă din nou, isi aruncă privirea peste adunare și remarcă: 

— Acesta nu-i deloc cel mai amuzant mod pentru o femeie 
frumoasă de a-şi petrece seara de sâmbătă. 

— Dimpotrivă, discursurile m-au fascinat si m-au umplut de 
inspiraţie, răspunse Saffron considerând că era mai important să-și 
arate interesul pronazist decât să răspundă eforturilor lui de a flirta cu 
ea. 

Schroder zâmbi. 

— Atunci vă laud pentru judecata dumneavoastră și pentru 
înțelegerea politică de care dati dovadă. Acum, mă tem ca nu pot să 
stau să vorbim. Trebuie să mă ocup de alte probleme. Pot să vă întreb, 
o să fiți de fata la ședințele de mâine? 

— Da. 

— Foarte bine. Sper ca atunci să avem ocazia să discutăm mai 


mult... si nu numai despre politica. 

Marlize era o creştină devotată. Saffron se duse la biserică în 
dimineața următoare, îmbrăcată cu ce avea mai bun pentru ziua de 
duminică, - o rochie ieftină de vară, din bumbac şi un cardigan 
albastru deschis. Purta mănuși albe de bumbac, iar părul îi era 
acoperit cu o pălărie de paie, prinsă cu un ac. Orice fată cumsecade 
din Biserica Reformată ştia pe de rost prima epistolă a Sf. Pavel către 
Corinteni: „Iar orice femeie care se roagă sau prooroceste cu capul 
neacoperit isi necinsteste capul”, asa că ea purta întotdeauna o pălărie 
sau o esarfa atunci când intra in casa Domnului. 

După aceea, se duse la Ridderzaal, împreună cu ceilalți delegați 
flamanzi. În fata podiumului fuseseră aliniate scaune. În program erau 
alte discursuri. Primul fu ţinut de un funcționar din administrația 
germană pe nume Gruber. Era un om activ, mic si subțire, al cărui zel 
nazist era atât de mare încât purta o mustață scurtă care il făcea să 
arate ca un actor, sau ca un comediant care îl imita pe Adolf Hitler. 
Nicio undă de inteligență sau simț al umorului nu trecea de 
seriozitatea de fier a discursului său. 

— Heil Hitler! începu el. Cuvântarea pe care o s-o țin la acest 
simpozion se intitulează Cum să construim o Europă nouă: Țările de Jos 
si rolul lor în Marele Reich German. Va descrie dezvoltarea ideii Marelui 
Reich German ca un produs al geniului Führer-ului ce va fi pus în 
practică în mod inevitabil ca o entitate politică si teritorială care va fi 
cea mai mare dintre puterile lumii. 

isi tinu prelegerea cu multe detalii mai bine de o jumătate de oră, 
dupa care răspunse la întrebări alte patruzeci de minute. Saffron nu 
spuse nimic. Treaba lui Marlize Marais era să se străduie să înțeleagă 
ce discutau bărbaţii - Hendrik Elias îi promisese să-i explice orice i s-ar 
fi părut prea complicat - si apoi să traducă totul în termenii simpli si 
aproape copilărești pe care-i puteau înțelege femeile cu care lucra ea. 

Saffron luă notițe detaliate. Era satisfăcută că fiecare cuvânt pe 
care îl scria le oferea celor de pe Baker Street și mai multe informații. 
Dar ce o mira cel mai mult era cât de diferit se simţea acum, 
ascultându-l pe Gruber, în comparaţie cu felul in care s-ar fi simțit cu 
un an mai devreme. Atunci, descrierea eficienţei și puterii germane pe 
care o făcea acesta ar fi umplut-o de teamă și chiar de disperare. 
Acum, după ce soarta războiului se schimbase, suna ca o fantezie 
absurdă, un basm dement pe care îl acceptau toți bărbaţii din 
încăpere, și care nu avea nicio bază în realitate. 


După-amiaza, Schröder, ofițerul SS care i se prezentase lui Saffron 
in seara precedenta la Binnenhof, urca si el pe podium. Tema lui era: 
Rezolvarea problemei evreiesti in Olanda. 

Discursul lui Schröder nu era nici fantezie, nici basm. Era un 
coșmar adevărat. 

— Olandezii au manifestat ocazional tentativa deranjantă de a face 
gesturi inutile de rezistență, spuse el. Câţiva politicieni au fost uciși de 
asasini comuniști. Muncitorii au organizat greve. De astfel de 
evenimente trebuie să ne ocupăm. Nu ne-a fost teamă să lichidăm 
grupuri mari de ostatici ca mod de a le reaminti oamenilor că 
Rezistenţa e o prostie. Dar vă pot asigura pe toţi, domnilor - Schroder 
făcu o pauză si privi spre Saffron - și, desigur, doamnelor... că 
acțiunile Rezistenței nu ne-au împiedicat în niciun fel misiunea sacra 
de a curăța Europa de mizeria influenţei evreiești. 

Schréder își plimbă ochii albaștri si strălucitori peste încăpere. Își 
trecu limba peste buzele pline, când ochii lui o întâlniră din nou pe 
Saffron, un gest a cărui intenţie obscenă, deși nu era evidentă pentru 
altcineva, îi era foarte clară ei. Privi din nou peste încăpere în timp ce 
vorbea lent, cu emfază: 

— Mulțumită eforturilor nelimitate ale SS si ale aliaţilor noștri 
olandezi, vă pot informa acum că în niciun Teritoriu Ocupat din vestul 
Europei camarazii noștri nu au avut un asemenea succes în a-i detecta, 
prelua și reloca pe evrei. Nicăieri! 

Aplauzele răsunară mai tare decât oricând altcândva în acea zi. Doi 
sau trei dintre delegați se ridicară în picioare ca să-și sublinieze 
entuziasmul. Schröder dădu din cap, iar un zâmbet prin care se felicita 
pe el însuși i se răspândi peste trăsăturile feţei. 

— Când Reichskommissariat Niederlande a fost creat în 1940, între 
granițele sale erau aproximativ o sută patruzeci de mii de nenorociti 
de evrei. Acum, acel număr a fost redus sub cincizeci de mii. 

Pe fata lui Schröder se întipări o privire plină de hotărâre, expresia 
unui general care îşi pregătește trupele pentru bătălie. Vocea îi cobori. 

— Vă spun că, în următoarele optsprezece luni, adică până la 
sfârșitul anului 1944, cu foarte mici excepții, toți evreii din 
Reichskommissariat Niederlande o să fie transportaţi în afara ţării 
pentru a fi relocați în est. În Olanda nu vor mai fi evrei! 

Saffron se forță să se ridice în picioare și să aplaude, pentru că 
altminteri ar fi fost singura persoană din încăpere care nu făcea asta. 

Schroder dădu din cap, acceptând cu grație aplauzele pe care le 
primea pentru realizarea sa. Lăsa puţin timp să se calmeze agitația și 
să se așeze lumea la loc pe scaune înainte de a adăuga partea cea mai 
puternică. 

— Și pot să spun, pentru că suntem între prieteni, că niciunul 
dintre voi nu trebuie să se teama că evreii vor ocupa pământuri care 


ar trebui să aparțină celor din neamul arian care îl merită. Si nu o sa 
ia mâncare de la gurile arienilor. Relocările evreilor vor fi de scurtă 
durată. 

În timp ce bărbaţii din jurul ei râdeau, iar ea zâmbi nesigură, de 
parcă nu ar fi fost chiar în stare să înțeleagă gluma, Saffron încercă să 
se obișnuiască cu ce spusese Schröder. Sugera că evreii din Olanda 
erau luați și duși departe pentru a fi uciși. Și, dacă acesta era cazul, 
atunci asa se întâmpla cu toți ceilalți evrei care erau înghesuiți in 
trenurile din Belgia si din restul Europei naziste. 

Dar trebuie să fie milioane de evrei în Europa, se gândi ea. Chiar 
încearcă să-i ucidă pe taţi? Nici măcar naziștii nu ar putea să fie atât de 
monstruoși... sau ar putea? 

Cand se incheie programul zilei respective, membrii superiori ai 
fiecărui partid fură invitati să cineze cu Gruber, Schroder si cu ceilalți 
vorbitori. În timp ce se pregăteau să plece, Schréder se apropie de 
Saffron. 

— Ah, Fräulein, spuse, cu un zâmbet fals. Cât de plăcut să te revad. 

— Asemenea, Hauptsturmfiihrer Schroder. 

— Nu e nicio nevoie să fii atât de ceremonioasă. Te rog, spune-mi 
Karsten. În ultimă instanță, programul oficial s-a încheiat și acum 
putem să ne relaxăm. Mă întreb dacă ai vrea să ne insotesti la cină. 
Îndrăznesc să spun că e posibil să ti se pară destul de plictisitor să fii 
într-o încăpere cu o duzină de bătrâni... 

— Esti departe de a fi bătrân, Karsten, spuse Saffron, fortandu-se sa 
fie fermecătoare, fiindcă Schröder încă îi putea fi de folos. 

— De aceea o să mă plictisesc și eu în seara asta. Asta în afara 
cazului în care ne insotesti. Sunt sigur că prezența ta va fi binevenită 
de toată lumea. 

Marlize ar fi încântată de această ofertă, isi reaminti Saffron. 

— O, da, mulțumesc... Vreau să spun, esti sigur că este în regulă? 

— Desigur. 

— Dar nu sunt îmbrăcată pentru cină. 

— Ei! Nu este o întrunire în înalta societate. Ai putea să porți pe 
tine si un sac vechi de cartofi, si tot ai arăta ca Marlene Dietrich. 

Saffron chicoti. 

— A fost un compliment foarte drăguţ. 

— E plăcerea mea. Vrei să mă insotesti la restaurant? Am mașina 
afară. 

— Ar fi minunat, dar... 


Saffron se înclină către Schröder si îi sopti: 

— Nu cred că meneerss Elias ar fi bucuros. Cred că ar prefera să 
merg cu el. 

— A, înțeleg. Deci asa este treaba? 

— Nu! Nu e deloc așa. Deși cred că şi-ar dori să fie... 

— Ah, exclamă Schröder. 

Își apropie capul de al ei si sopti: 

— Deci va trebui să fim discreti, nu-i asa? 

Își puse mâna pe fundul lui Saffron, o ciupi încet, după care îi trase 
o palmă jucăușă. 

— Atunci ne vedem la cină, Fräulein, spuse Schröder, de parcă nu s- 
ar fi întâmplat nimic. 

Se îndepărtă, lăsând-o pe Saffron cu senzaţia că era neajutorată și 
înjosită. 

Revino-ti! îşi spuse ea. Esti un agent antrenat. Esti mai puternică de 
atât! 

Dar, în același timp, era o tânără de douăzeci și trei de ani, care 
tocmai fusese pipăită de un bărbat mult mai mare și mai puternic. O 
tratase de parcă ar fi fost o bucată de carne. 

Saffron fusese învățată cât de important era să rămână calmă în 
situații presante. Se forță să-și lase deoparte sentimentele de rușine și 
vulnerabilitate. 

În cealaltă parte a camerei, Schréder vorbea cu Elias. Saffron li se 
alătură. 

— Ah, Marlize, spuse Elias când se apropie ea. Hauptsturm-fiihrer 
mi-a spus că o să ne insotesti la cină. 

Ea zâmbi. 

— Da, a fost atât de drăguţ încât să mă invite... asta, dacă nu te 
deranjează, desigur. 

— Draga mea fată, de ce as obiecte să am parte de compania ta la 
cină? 

Saffron se uită la Schröder când spuse: 

— Mă bucur atât de mult. Sunt încântată să am șansa să fiu cu voi. 

— Excelent, excelent... spuse Elias, îndepărtând-o pe Saffron de 
Schröder si conducand-o înspre grupul VNV. 

Saffron se uită înapoi peste umăr. Schroder isi linse buzele, 
întocmai cum făcuse mai devreme. Saffron îi întâlni privirea înainte 
de a-şi întoarce capul. Era parte din treaba ei să cultive o relaţie care 
ar fi putut să-i ofere informații cu privire la activitatea SS din Olanda. 
Dar, în mintea ei, se gândea: Asta a fost ultima dată când m-ai prins 
nepregătită, Herr Schréder. Și dacă o mai faci, o să te fac să regreti. 

Saffron si ceilalti invitati au fost condusi la un restaurant dintr-un 
subsol din Plaats, o piata triunghiulara, aproape de Binnenhof. Era cel 
putin câte un bărbat în uniformă germană la fiecare masă si nu era 
greu să înţelegi de ce. Locul era aranjat în stilul unei berării bavareze, 
cu ziduri și bolți văruite, două rânduri lungi de mese de lemn și 
chelnerite îmbrăcate cu bluze țărănești decoltate, cu părul împletit in 
coadă și cu fustele ample atingând scaunele oaspeţilor când treceau pe 
lângă aceștia. 

În grupul de la simpozion erau paisprezece oameni, așa că fuseseră 
unite mai multe mese ca să se facă loc pentru toți. Nu era necesar să 
comande mâncare pentru că, după câteva minute, chelneritele apărură 
cu platouri cu cârnaţi afumati atât de indesati cu carne de porc, vițel 
şi bacon încât păreau a fi era pe punctul să crape ca haina pe un om 
gras. 

— Sunt preparati chiar aici, cu amestecul nostru secret de 
condimente, îi asigură pe oaspeţi proprietarul, care se asigura personal 
că totul era pe placul dr. Gruber. Îi afumăm noi înșine cu un lemn ales 
special pentru calitățile sale aromatice. 

Rookwurst-ii erau serviţi pe un pat de stamppot: cartofi piure cu 
mult unt și lapte olandez cremos, amestecați cu ceapă și varză. Și erau 
pahare cu bere Heinekken rece și înspumată, făcută la doar douăzeci 
de kilometri distanță, în Rotterdam, gata să fie băută împreună cu 
mâncarea. Mâncarea săţioasă și berea din plin îi umplu repede pe 
bărbaţi cu buna-dispozitie. 

Schroder era în formă. Insistase ca Saffron să fie așezată lângă el, 
ceea ce îl făcuse pe Elias să se arunce pe scaunul din cealaltă parte a 
ei. Mare parte din cină se simți ca un spectator la un meci de tenis, 
întorcându-și capul dintr-o parte în cealaltă, în timp ce fiecare bărbat 
încerca să-i întreacă pe ceilalți în inteligenţă și replici, în germană, 
pentru că vorbeau limba conducătorilor. 

Nici măcar Marlize n-ar fi impresionată de ăștia doi, îşi spuse Saffron. 
Deși cred că s-ar fi simţit obligată să arate de parcă ar fi fost dată pe spate 
de ce spun. 

Încurajat de ce presupunea că sunt semne ale unui entuziasm de 
fetiscana, Schroder continuă să vorbească pe tema triumfului 
inevitabil al armatei germane. 

— Nu te lăsa derutată de așa-numitele retrageri ale noastre de pe 
Frontul de Est, îi spuse el. Știu din surse sigure de la prieteni din 
Berlin - oameni aflați în poziţia să cunoască faptele - că Fiihrer-ul nu 
face altceva decât să se joace cu gloatele bolşevice. În curând, o să-i 
trimitem pe rusnaci în iad. 

— Marlize consideră sigură victoria din Est, spuse Elias, dorind sa 
demonstreze că o cunoștea mai bine pe femeia pentru care se 


întreceau. Ce o interesează pe ea este distrugerea englezilor. 

— Chiar așa? întrebă Schröder cu un clipit plin de înțelegere. 

Saffron incuviinta. 

— Da... fireşte că îi dispretuiesc pe bolșevici, nici măcar nu-i 
consider oameni. Dar îi urăsc pe englezi pentru ce i-au făcut poporului 
meu și pentru cum m-au tratat. 

— Ar trebui s-o auzi cum îi înfierează pe englezi, spuse Elias. Te 
pot asigura, Schroder, că Marlize a noastră are un creieras inteligent 
în spatele acelei fete dragute. 

— O, te rog, Herr Elias, nu mă tachina! chicoti Saffron. 

Se întoarse către Schröder și spuse: 

— Exagerează. Sunt o fată simplă, absolut obișnuită. 

Elias se uită fix la Saffron, după care isi întoarse privirea spre 
Schröder, care avea pe fata un rânjet lasciv. 

— Ba nu exagerez, spuse Elias, uitând de servilismul obișnuit pe 
care îl afișa în fața germanilor. Poate că sunteți pe primul loc în 
Olanda cât privește prinderea evreilor. Dar noi, aici în Belgia, știm 
cum să prindem spionii. 

Schroder îndepărtă plictisit replica dintr-o mișcare a mâinii. 

— Îmi felicit colegii pentru succesul lor, spuse el. Dar noi, în 
Olanda, suntem în avantaj și în privința spionilor, nu numai a evreilor. 
Corpul de Poliţie al Securităţii SS, care lucrează împreună cu maiorul 
Giskes din Abwehr, a arestat până acum cincizeci de agenţi trimiși de 
britanici în Reichskommissariat Niederlande. Aproape toţi au fost prinși 
când aterizau, pentru că bufonii ăia din Londra habar n-aveau că așa- 
zisii partizani din Olanda, cu care erau în contact, erau operatorii 
noștri radio. Am pus mâna pe cantități mari de arme, explozivi, 
echipamente radio și bani. Avem planul lor complet de organizare a 
forțelor de Rezistență în Olanda. Stim fiecare detaliu legat de 
recrutare, antrenament, acțiune și personal. Pe scurt, știm totul. E o 
victorie totală. Ce crezi despre asta, draga mea Marlize? 

— E... este uluitor. 

Saffron era atât de îngrozită de ceea ce auzise încât abia putea să 
vorbească, dar se rugă ca privirea ei stupefiată si bâlbâiala să fie luate 
drept expresii ale uluirii. 

— N-as fi crezut să aud ceva atât de incredibil. Cum ati facut asta? 

Schroder chicoti. 

— Ei bine, asta ar însemna să-ți spun secrete profesionale... dar sa 
ştii de la mine că a trecut mult timp de când filiera olandeză a ceea ce 
numesc britanicii SOE a trimis un mesaj pe care noi să nu-l fi citit și la 
care să nu fi răspuns noi înșine. 

— Vă... vă felicit din toată inima, spuse Elias, scrâșnind din dinți. 

Schroder incuviinta scurt din cap, apoi adăugă: 

— Vorbind de britanici, detinem în acest moment trei dintre 


ultimele lor cadouri pentru noi in pivnitele de sub Binnenhof. De fapt, 
ne asteptam sa incheiem interogatoriul cu ei in seara asta. 

Se uită la ceas. 

— Este aproape ora noua. Trebuie sa plec. 

Schröder se uită la Saffron. 

— Poate ti-ar plăcea să mă insotesti, Frdulein Marais. Desigur ca nu 
iti pot permite sa participi la interogatoriu. Dar poti arunca o privire 
la prizonierii din celule. Poti să te amuzi văzând ce amărâți au trimis 
ca spioni și sabotori nebunii ăia din Londra. 

— Nu sunt sigur... începu Elias. 

Dar Saffron spuse: 

— Mulţumesc, Karsten, mi-ar plăcea foarte mult. 

— Excelent, răspunse Schröder. Nu te îngrijora, Elias. Colega ta va 
fi în siguranţă cu mine. 

Schröder aşteptă in timp ce Saffron se duse la toaletă. Reapăru cu 
fata si părul rearanjate și purtând pălărie si mănuși. Iesira afară in 
lumina târzie a serii. Străzile erau goale, aerul era cald si nemișcat, iar 
pana de curent însemna că nu se vedea niciunde nicio lumină. 

Schroder îi oferi braţul lui Saffron. Când îl luă, fata îi spuse: 

— E atât de liniște. Suntem în mijlocul unei capitale si arată ca un 
oraș-fantomă. 

Se întreba de ce Schroder nu era acompaniat de un bodyguard. 

— Știu, spuse Schröder cu vocea joasă și guturală. Avem tot locul 
numai pentru noi, fără să ne deranjeze nimeni. 

Plaats avea clădiri pe două dintre laturile sale, dar a treia, care era 
cu fata spre Binnenhof, era deschisă. Saffron privi peste lacul cunoscut 
sub numele de Hofvijver, spre vechile clădiri ale Parlamentului ce se 
ridicau pe malul îndepărtat, acolo unde zidurile înalte și acoperișurile 
înclinate se topeau într-o masă nedefinită gri-violet în apusul care se 
adâncea. 

De la capătul lacului Hofvijver până la cel mai apropiat colț al 
Binnenhof era putin de mers. Dar Schröder o conduse într-o alta 
direcție, spre un bulevard cu copaci care se întindea pe malul lung al 
lacului din partea opusă fațadei clădirii Binnenhof. 

— Din păcate, celulele se află la capătul celălalt al clădirii, explică 
el. Dar sper că plimbarea va fi una plăcută. 

Continuară să meargă în tăcere. În timp ce paseau pe lângă copaci, 
senzația izolării de restul lumii deveni si mai pronunțată. Saffron 
începu să se simtă neliniștită, iar asta nu avea nimic de-a face cu 


faptul că era un agent SOE sub acoperire aflat într-un teritoriu ostil. 
Era frica primitivă a unei femei care era condusă undeva, în întuneric, 
de către un bărbat masiv și probabil periculos. Observă că, deși își 
tinea capul nemișcat, Schröder isi tot arunca ochii dintr-o parte în 
cealaltă, de parcă ar fi verificat să nu fie urmăriți. Asta putea fi o 
precauţie de bază: era o ţintă pentru asasinii din Rezistență. Un om 
decent nu ar fi făcut gestul respectiv atât de evident de teamă să nu o 
sperie pe femeia de lângă el. 

Dar instinctul îi spunea lui Saffron că motivaţia lui Schröder era 
foarte diferită: Se asigură că nu este nimeni în zonă. Nu vrea martori. 

Se simţi dintr-o dată înfricoșată. Ştia cum să se apere în cazul unui 
atac din partea unui oponent mai voinic decât ea. Îl putea învinge pe 
Schröder. Dar Marlize Marais nu putea să facă asta. Saffron fie accepta 
faptul că misiunea ei cerea să-l lase pe Schröder să facă cu ea tot ce 
voia - si era evident ce însemna asta - fie îl oprea, caz în care isi 
distrugea acoperirea. 

Se simțea neajutorată în fata acestei dileme. Nu te gândi la asta, isi 
spuse. Concentrează-te pe ce ai de făcut. Fii Marlize. Ce ar simţi ea? 

Asta era uşor. Ar fi foarte stresată. Ar vrea să spună ceva, orice, ca 
să spargă tăcerea. 

— Povesteşte-mi despre spionii pe care îi interoghezi, îl rugă 
Saffron. 

— De ce întrebi? 

De data aceasta, în vocea lui era o notă de prudență frizând 
suspiciunea. 

— Vreau să știu mai multe despre tine, despre ce faci. 

Schroder râse. 

— Ai avut dreptate. Ești o fată simplă. Dar chiar și o fată simplă își 
are rostul ei. Vino... 

O prinse de încheietură, tinand-o strâns, și o conduse spre un copac 
mare, al cărui trunchi era abia vizibil prin umbra adâncă a crengilor 
de deasupra. Se strecurară pe sub coroană și, când ajunseră la 
trunchiul copacului, Schröder o răsuci pe Saffron si o lipi cu spatele de 
trunchi. Ea simţi cum o zgâria scoarța aspră prin materialul rochiei 
ușoare de vară. 

Schréder nu pierdu timpul cu detalii. Își lăsă greutatea peste corpul 
lui Saffron. Îşi coborî mâna dreaptă, îi ridică fusta si îi desfăcu 
coapsele goale. Cu mâna stângă o smuci de păr în asa fel încât fata ei 
fu ridicată spre a lui. isi înclină capul, își lipi buzele de ale ei si își vari 
forțat limba, ca un tipar gros si alunecos, în adâncurile gurii ei. 

Fii Marlize! îşi spuse ea. Fii Marlize! 

Saffron încercă să-și ferească capul de Schröder, dar el o strânse si 
mai tare de păr, făcând-o să ofteze de durere. Smuci din coapse 
încercând să scape de mâna lui care o freca între picioare. Degetele lui 


se jucau cu ea prin materialul chilotului. fi auzea in ureche respiratia 
fierbinte si puternică. El râgâi, iar ea simţi in nări un damf de bere 
statuta si tigari. 

Schroder isi retrase mâna si, pentru o clipă, Saffron crezu ca 
terminase cu ea. O agresase, își demonstrase superioritatea, o umilise: 
în asta găsea plăcerea un om ca Schröder. Dar isi dădu seama că el isi 
desfăcea cureaua si slitul, își dădea jos pantalonii și chiloţii. Abia 
începuse. 

Din acel moment, ea nu-și mai jucă rolul. Era o luptă pentru 
supraviețuire. Ca să-şi scoată pantalonii, Schroder reduse presiunea cu 
care o apăsa pe Saffron în partea de jos a corpului. 

Asta fu greșeala lui. 

Făcu ce o invatasera Fairbairn și Skyes la Arisaig si, cu genunchiul, 
lovi cu toată puterea în testiculele expuse ale lui Schroder. Acesta 
gemu de durere, îi dădu drumul la păr și, în timp ce se ghemuia în 
fata, ea continuă cu următoarea mișcare într-o secvență pe care o 
practicase de nenumărate ori și, tintind în întuneric după cum îi 
spuneau intuiţia si instinctul. Îl Iovi în partea stângă a fălcii cu baza 
palmei drepte în timp ce el îşi lăsa capul în jos. 

Lovitura îi întoarse capul, proiectându-l violent în sus și într-o parte 
și dezechilibrându-l. În timp ce cădea aproape inconștient la pământ, 
Saffron îl lovi asa cum fuseseră învăţaţi toți cadetii de la Arisaig: nu cu 
degetele de la picioare, de parcă ar fi lovit o minge de fotbal și nici 
măcar cu o singură izbitură în jos. Sări, în schimb, cu ambele picioare 
într-o „lovitură bronco”, tintindu-i cavitatea toracică și indreptandu-si 
picioarele înainte să lovească pentru ca tocurile cu vârf de metal ale 
pantofilor ei să-i izbească diafragma. 

Cartea lui Fairbairn All-In Fighting oferea o explicație matematică a 
forței exercitate asupra corpului adversarului de lovitura cu picioarele 
a atacantului aplicată pe o zonă nu mai mare decât secțiunea unui bat 
de cort. Lovise asa într-un gazon moale și văzuse ce groapă adâncă 
făcuseră tocurile ei. 

Efectul asupra lui Schröder se dovedi devastator. Aerul îi fu scos 
din corp în timp ce jumătate dintre coaste îi intrară în piept. Se zbatea 
pe pământ ca un peste afară din apă, chinuindu-se să respire. 

Saffron se așeză pe pieptul lui, tintuindu-i brațele cu genunchii. 

— Asa, asa, murmură ea încet. Ştiu... te dor boasele, te dor matele, 
te doare gâtul și bietul tău creieras s-a trântit dintr-o parte într-alta 
prin teasta ta ca o minge de ping-pong într-o găleată. Nu contează, o 
să fac durerea să dispară. 

Saffron îşi duse mâna la pălărie și trase afară acul lung de oţel care 
o tinea pe cap. Se aplecă înainte, recunoscătoare că o rază infimă din 
lumina lunii trecuse prin frunzisul copacului, dându-i posibilitatea să- 
si pună vârful acului în colțul interior al ochiului stâng al lui Schröder. 


Ochiul se holba alarmat. Schröder încercă să strige un protest, dar 
nu reuși mai mult decât un gâlgâit fără cuvinte. Saffron se uită la el si 
zâmbi. 

— O, lucrurile pe care le-am învăţat, sopti ea. 

Îşi puse mâna stângă peste gura lui Schröder, pentru cazul în care 
şi-ar fi putut recupera puterea de a vorbi. Trebuia să fie cât se poate 
de atentă. 

Împinse acul cu mâna dreaptă în orbita lui Schröder, cu o presiune 
egală și constantă, în timp ce vârful ascuţit ajunse la fisura orbitală 
superioară din spatele orbitei, prin care trecea spre creier un grup de 
nervi. Vârful zgârie osul o dată, de două ori... după care intră în masa 
de țesut cerebral si vase de sânge. Ţinând cu putere capătul acului, îl 
trase înainte şi înapoi în așa fel încât să provoace stricăciuni maxime 
în interior înainte să-l scoată. 

Inima lui Schröder mai batea încă, dar era ca si mort. Sângerarea 
internă din creier avea să-l termine, chiar dacă nu murea din cauza 
celorlalte răni. 

Trupul lui Saffron arunca o umbră neagră în lumina lunii peste 
forma gri închis a omului pe care îl ucisese. Se lăsă pe spate ca să se 
uite mai bine. Avea o excelentă vedere pe timp de noapte, suficient de 
pătrunzătoare încât să vadă sângele izvorând ca o lacrimă neagră din 
rana din ochiul său. Se ridică si se duse spre locul unde căzuse geanta 
de pe braţul ei în primele secunde ale asaltului lui Schréder. Înăuntru 
se afla o batistă de bumbac. O folosi ca să şteargă sângele. Dacă își 
făcuse treaba cum se cuvine, rana abia avea să fie vizibilă. Ar fi durat 
până la examenul post-mortem pentru ca cineva să-și dea seama cum 
fusese ucis, iar până atunci ea avea să fie plecată demult. 

Se uită împrejur. Nu se vedea nimeni. Usurata, își întoarse atenția 
spre Schröder, din care viata se scurgea. Avea pantalonii coborati spre 
genunchi și organele genitale expuse. Trupul îi era prăbușit pe 
pământ. Chiar și în întunecimea aproape totală, arăta ca un bărbat 
care murise încercând să violeze pe cineva. Victima sa ar fi putut să 
spună că a fost un act făcut în auto-apărare, dar tot ea ar fi singurul 
suspect. 

Mai bine să fac ceva în legătură cu asta. 

Saffron făcu o grimasă plină de dezgust în timp ce îi trase la loc 
lenjeria lui Schroder si îi închise slitul. Pentru ea, asta era mai 
respingător decât fusese să-l omoare. 

Dar, în cele din urmă, sunt o ucigașă. De aceea s-a interesat de mine 
domnul Brown. De aceea m-au primit cei din SOE. Acesta este darul meu. 

fl luă pe Schröder de subsuori si reuși să-i tragă corpul masiv spre 
copac până îl puse în șezut, cu spatele si capul sprijinite de trunchi. 
Pământul era uscat si tare, ceea ce avea să limiteze urmele de corp 
târât pe jos, dar Saffron își folosi mâinile și picioarele să netezească 


pământul si să acopere orice urmă făcuse. 

Îi luă lui Schröder ţigările și bricheta din buzunarul de la piept al 
jachetei. 

Nu trebuie să las ruj pe țigară... Dar sigur gura lui grasă si scârboasă l- 
a șters pe tot. 

Ca să fie sigură, apăsă cât putu de puţin cu buzele în timp ce 
aprindea ţigara, trase doar cât să o aprindă ca lumea și apoi o puse 
între degetele de la mâna dreaptă a lui Schröder. Puse bricheta si 
pachetul de țigări înapoi în buzunarul lui. 

Acum era un bărbat care se oprise sub un copac ca să fumeze o 
țigară. Si, desi capul îi atârna într-o parte, iar el nu se mișca, chiar 
dacă părea a fi mort - mai ales dacă pare mort - niciun cetăţean olandez 
nu avea să se apropie de un bărbat în uniformă SS. Era nevoie de un 
alt german ca să tragă alarma, și spera ca asta să nu se întâmple până 
dimineața. 

Undeva în depărtare, o biserică bătu jumătatea de ceas. Era doar 
nouă și jumătate. Rămâneau cel puţin șapte ore până la primele semne 
ale răsăritului. Se gândi la cei trei agenţi britanici din pivnițele de sub 
Binnenhof si dacă nu cumva ar fi trebuit să încerce să-i salveze. Dar 
putea foarte bine s-o sfârșească cu un glonț în cap. Era o joacă de copil 
să fure o bicicletă și, chiar dacă și-ar fi luat timp ca să evite patrulele 
germane și blocajele rutiere, putea să fie aproape de granița belgiană 
până dimineața. Dar apoi ce urma? 

Saffron dădu din cap. Nu așa trebuia să facă. Exista o opțiune mai 
bună. Era nevoie de mult noroc, de o minte limpede și de nervi 
puternici. Dar era cea mai rapidă şi mai sigură cale să iasă din Olanda. 
Însă mai înainte trebuia să se întoarcă la hotel. 

— Colegii dumneavoastră se află in hol, domnişoară, dacă doriți să 
stati cu ei, îi spuse portarul de noapte atunci când intră. 

Elias si încă vreo şase amici de-ai săi stăteau în fotolii așezate în 
cerc într-un nor de fum de țigară, cu pahare lângă ei si cu câteva sticle 
de brandy așezate pe masa din mijlocul lor. 

— Aha! Domnisoara Marais, cât de drăguţ din partea ta să ni te 
alături, spuse Elias. Deci... spune-ne despre spionii britanici. 

Stânjenită, Saffron se uită în jos înainte să recunoască: 

— Nu i-am văzut. 

— A... serios? 

Elias nu-şi putea ascunde triumful din voce. 

— Nu-mi spune că dragutul ăla de Hauptsturmfiihrer Schroder a 


încercat să te păcălească cumva. Ce s-a întâmplat? 

— Ei bine, ne-am plimbat mult pe lângă lac si am vorbit putin. Nu 
mi s-a mai părut așa de grăbit cum spusese. Și apoi... apoi... a 
încercat să mă sărute, mărturisi ea, rusinata, în mijlocul strigătelor 
batjocoritoare ale bărbaţilor. A trebuit să-l împing și după aceea am 
spus: „Nu, nu sunt genul acela de fată”. Iar el a zis că, în cazul ăsta, 
dacă nu-i dau ce vrea, nici el nu o să-mi arate nimic. 

— Mi se pare rezonabil, remarcă unul dintre bărbaţii VNV, spre 
aprobarea și râsul celorlalți. 

— Ei bine, mie nu mi s-a părut rezonabil. A fost oribil. M-a făcut să 
mă simt murdară. Pentru că nu sunt genul ăla de fată... 

Saffron se uită la ei cu niște ochi rugători: 

— Chiar nu sunt. 

— Lasă, draga mea, sunt sigur că esti foarte virtuoasă, spuse Elias. 
Dar să ştii că e numai vina ta. I-ai tot spus pe nume... 

Elias se întoarse către bărbaţii din jurul său: 

— Da, Karsten încoace, Karsten încolo, spuse el. 

Se întoarse către Saffron. 

— Nu ar trebui să fii surprinsă dacă a crezut că îl ademenești. 

— Dar nu am vrut să-i spun pe nume! se plânse Saffron. El mi-a 
spus să-i zic așa... Un ofițer SS mi-a spus cum să vorbesc cu el - ce ar 
fi trebuit să fac? 

Elias incuviinta cu un aer de înțelepciune. 

— Ei bine, dacă pui problema așa, pot să înțeleg că ar fi greșit să 
nu actionezi în concordanță cu dorințele SS... Sper, spre binele tău, că 
nu l-ai ofensat prea tare respingându-i avansurile. 

Saffron dădu din cap. 

— Nu cred. Probabil şi-a închipuit că glumeam. I-am spus că mă 
întorc la hotel și el a râs de mine, ceea ce m-a deranjat. A spus: „Nu 
poți invinui un bărbat pentru că a încercat.” Apoi el a luat-o într-o 
direcție, eu am plecat într-alta și am venit aici. 

— „Nu poți învinui un bărbat pentru că a încercat”, repetă un alt 
bărbat, chicotind în sinea lui. Îmi place. 

— E un bărbat bun Schroder ăsta, îi tinu isonul altcineva. 

— Dacă nu vă deranjează, mă duc la culcare, spuse Saffron, 
coborându-și ochii. 

Când urcă, Saffron își rupse în bucăţi batista, o aruncă în vasul de 
toaletă și trase apa. Își verifică hainele şi pantofii în căutarea urmelor 
de sânge. Mănușile îi erau pline de pământ, fiindcă acoperise urmele 
lăsate de Schröder, așa că si le spălă in chiuvetă împreună cu lenjeria 
si le agata deasupra căzii să se usuce. 

Se vâri în pat şi se strădui cu disperare să adoarmă. Ultimul lucru 
pe care îl dorea era să pară epuizată de dimineață. La urma urmei, era 
o femeie nevinovată care nu avea de ce să se teamă. 

Luni dimineața la ora unu si jumătate, inspectorul şef Rutger De 
Vries se afla în biroul lui SS-Brigadefiihrer Hans Rauter, șeful SS si al 
Poliţiei din Olanda Ocupată, și se pregătea să facă o scurtă trecere în 
revistă a primelor ceasuri ale investigaţiei morții lui SS- 
Hauptsturmführer Karsten Schröder. Ştia că Rauter isi datora poziția 
mai mult devotiunii sale pentru nazism decât muncii în poliție. Dar 
ceilalți doi bărbaţi prezenţi la întâlnire erau mai demni de respectul 
profesional al lui De Vries. 

Kommissar Wilhelm Liidtke era șeful Brigăzii anti-crimă din Berlin, 
care era de multă vreme considerată cea mai bună unitate 
criminalistică din lume. Dezvoltarea științelor medico-legale ca 
unealtă în munca detectivistică fusese deosebit de importantă. Lângă 
Liidtke se afla medicul legist al poliției berlineze, dr. Waldemar 
Weimann. Cu mai puţin de doi ani mai devreme, îl ajutase pe Liidtke 
să-l identifice și să-l prindă pe Paul Ogorzow, infamul „criminal de pe 
S-Bahn”, care omorâse opt femei și violase multe altele într-un 
interval doi ani. Trimiterea de către germani cu avionul din Berlin a 
celor doi profesioniști faimoși la mai puţin de opt ore după ce 
cadavrul fusese raportat la poliția din Haga arăta cât de în serios luau 
moartea unui membru SS. 

De Vries îşi petrecuse douăzeci de ani în poliția din Haga, lucrând 
în cea mai mare parte în departamentul de criminalistică. Părul îi 
incaruntise si era epuizat de alcool si de prea multe nopți târzii, iar 
ochii lui încercănaţi văzuseră prea multe dintre căile infinite prin care 
fiinţele umane se rănesc una pe alta. Însă acest caz avea câteva 
caracteristici neobișnuite. Dacă ar fi avut șansa, i-ar fi plăcut să le 
discute cu Liidtke la un pahar de băutură. Dar asta putea să aștepte. 
Deocamdată, doar faptele contau. 

— Cadavrul a fost observat prima dată la aproximativ șapte și 
jumătate în această dimineață de doi angajaţi ai primăriei care 
curățau de gunoi zona de lângă Hofvijver. De fapt, domnilor, dacă 
veniți la fereastră, o să aveţi o vedere excelentă asupra lacului si a 
aleii cu copaci din spatele lui, unde a avut loc crima. Dacă priviți către 
malul îndepărtat, puţin spre stânga, o să vedeţi cei doi ofițeri de 
poliție care păzesc scena crimei. 

Cei doi berlinezi făcură după cum le sugerase De Vries. Când se 
îndepărtară de la fereastră, acesta continuă. 

— La prima vedere, bărbaţii au presupus că Schroder dormea. Au 
văzut că purta uniformă SS şi nu au vrut să-l deranjeze. Doar o oră 


mai tarziu, cand au trecut din nou prin acelasi loc, iar el se afla inca 
acolo, in aceeasi pozitie, au devenit suspiciosi. Unul dintre barbati a 
rămas acolo, iar celălalt s-a dus la cea mai apropiată cabină telefonică 
si și-a sunat șeful. Acesta a contactat poliția. La ora nouă, eram 
prezenți la locul crimei. 

— A fost în vreun fel modificată scena crimei înainte de sosirea 
voastră? întrebă Liidtke. La urma urmei, era luni dimineața, și mulți 
oameni mergeau la muncă. 

— Nu credem asta. Angajaţii primăriei ne-au spus clar că au ţinut 
trecătorii la distanţă. 

— Să sperăm. Continuă... 

— Portofelul lui Schröder și actele erau încă la el, asa că l-am putut 
identifica imediat. 

— Niciun semn că ar fi fost jefuit? întrebă Liidtke. 

— Nu. Erau bani în portofel. Avea încă ceasul, bricheta, arma - de 
fapt, tot ce ar fi vrut sa ia un hot. 

— În ce stare era corpul? 

— O să ajung imediat si acolo, dacă imi permiteti, doctore, spuse 
De Vries. Dar înainte de asta o să spun șirul evenimentelor. Mulțumită 
asistenței lui Brigadefiihrer Rauter şi a oamenilor acestuia, am aflat că 
Schröder a participat la un simpozion cu politicieni national-socialisti 
din Ţările de Jos. A cinat cu ofițerii superiori delegaţi la un restaurant 
din Plaats care are o clientelă predominant germană și a plecat de 
acolo la aproximativ ora douăzeci și unu cu o tânără. Marlize Marais, 
care făcea parte din delegația Uniunii Nationale Flamande. Delegații 
au plecat din hotel și se îndreptau spre Belgia, dar am reușit să-i 
interceptăm și să le punem câteva întrebări în gară, înainte să se urce 
în tren. Domnișoara Marais era printre ei. Ne-a spus că a plecat cu 
Schröder pentru că acesta se oferise să-i arate trei spioni britanici care 
erau ținuți aici, în Binnenhof, pentru interogatoriu. 

— Trebuie să spun că mi se pare aproape imposibil să cred asta, 
spuse Rauter. Cât se poate de neobișnuit. 

— Povestea ei a fost confirmată de liderul VNV, Hendrik Elias, care 
a stat la masă lângă Schröder si Marais si a luat parte la conversație. A 
confirmat că au discutat despre eforturile încununate cu succes de a 
prinde spioni si sabotori britanici în Belgia. Schroder a insistat că 
lupta împotriva acestor intruși a fost şi mai eficientă în Olanda. Și a 
vrut să demonstreze asta. 

— Asta tot nu e o scuză pentru comportamentul lui. 

— Orice bărbat care ar vedea-o pe domnișoara Marais ar înțelege 
de ce a vrut s-o impresioneze. Este neobișnuit de atrăgătoare. 

— A fost ultima persoană care l-a văzut pe Schroder în viata? 
întrebă Liidtke. 

— Da, ultima despre care știm. 


— Asa, si care e povestea ei? 

— Spune ca Schröder s-a decis s-o ducă pe calea mai lungă, ocolind 
lacul. Ea a început să se îngrijoreze cu privire la intenţiile lui. Evident, 
a încercat să o sărute. Ea i-a spus că nu e genul acela de fată și l-a 
împins. El a spus că, dacă asta era atitudinea ei, categoric nu avea să-i 
arate spionii. Ea s-a întors la hotel, pe Plein, și atunci a fost ultima 
oară când l-a văzut. 

— Nu s-a uitat să vadă încotro a luat-o el? 

— A spus destul de clar că nu avea nicio dorință să-l mai vadă 
vreodată. 

— Un astfel de comportament nu este ce se așteaptă de la un ofițer 
SS, spuse Rauter. Poate să susțină cineva povestea acestei femei? 

— Nu există martori de care să știm... 

— În afara cazului în care criminalul lui Schröder pândea de 
undeva din umbră, observa Liidtke. 

— Chiar asa... Dar câţiva bărbaţi care erau la hotel când s-a întors 
domnisoara Marais au confirmat toți că le-a spus ce s-a întâmplat. Cei 
mai multi dintre ei păreau să creadă că ea și-a căutat-o singură. Elias, 
în special, a mustrat-o, zicând că îi spusese lui Schröder pe numele 
mic, Karsten, în timpul cinei. A admis însă că le-a spus tuturor de la 
hotel că el îi ordonase să-i spună așa și că ea nu s-a simţit în stare să 
nu-l asculte. Puterea uniformei... 

— Ce ştim despre Marais? 

— Are o origine neobișnuită. Pare să aibă naționalitate sud- 
africană, cu toate că are un pașaport belgian... 

— Autentic? 

— Da. Este afrikaner și, spune ea, se opune cu tărie britanicilor, cu 
care poporul ei a fost în război, intermitent, în ultima sută de ani. A 
ajuns în Lisabona anul acesta și i s-au pus întrebări la Consulatul 
german. Stabilindu-i buna credință, i-au oferit permis de călătorie 
pentru Belgia, unde a fost activă în cadrul organizaţiei VNV în 
ultimele luni. Elias a confirmat că ea a pus bazele organizaţiei de 
femei a partidului. A spus că a muncit mult și că face o treabă 
excelentă. 

— Cum se compară ca mărime cu Schröder? întrebă Weimann. 

— Este o femeie înaltă, de cel putin un metru șaptezeci, poate chiar 
unu șaptezeci și cinci. Dar este subțire. Aș spune cincizeci și cinci, 
poate șaizeci de kilograme. Pe de altă parte, Schröder era un bărbat 
foarte masiv: înălțimea unu nouăzeci, greutatea cel putin o sută de 
kilograme. 

— Deci nu l-ar fi putut învinge. 

De Vries zâmbi. 

— Sunt sigur, domnilor, că ati văzut suficiente crime improbabile 
la viata voastră încât să nu luați nimic de bun. Aș spune că e putin 


probabil. Marais nu avea pe ea nicio urmă de luptă fizică. Nicio 
vânătaie, nicio rană de apărare, nicio zgârietură pe pumni... 

— Din ce spui, Schréder ar fi parat orice lovitură i-ar fi dat ea, 
spuse Liidtke. 

— Exact. Si pot si să confirm că am examinat-o si că nu era niciun 
semn de activitate sexuală recentă. Orice s-ar fi întâmplat între ea și 
Schroder, nu a trecut dincolo de un sărut. 

— Unde este acum? 

— Îmi imaginez că în Ghent. Nu am avut motive să o reținem pe ea 
sau pe vreunul dintre colegii ei. 

— De ce dracu” nu? 

Pentru că fie este nevinovată, se gândi De Vries, fie chiar l-a ucis pe 
nemernic, caz în care sunt bucuros să-i ofer un avans faţă de ceilalți. Dar 
n-am să iti spun asta. 

Ridică din umeri. 

— Nu există nicio dovadă care să sugereze că a făcut ceva greșit. 

— De ce dracu’ ai nevoie de dovezi, omule? explodă Rauter. 
Aresteaz-o și caută afurisitele de dovezi după aceea. 

— Mă tem, domnule, că multora dintre noi, cei mai în vârstă, le 
vine greu să se adapteze la noile... metode, spuse Liidtke. Din păcate, 
obiceiurile vechi mor greu. Vorbesc din experiență personală. 

— Mulţumesc, spuse De Vries. 

— Ei bine, să sperăm că nu ai lăsat o ucigașă să scape, spuse 
Rauter. I-ai luat informaţiile despre adresă, locul unde lucrează și 
toate celelalte detalii de contact relevante? 

— Desigur. 

Rauter mormăi furios si încă nesatisfăcut. 

— Mă scuzati, domnule, pot să mai fac o observaţie? întrebă De 
Vries. 

Astepta încuviințarea lui Rauter, după care spuse. 

— Sunt sigur că sunteți de acord, Herr Brigadeführer, că un ofițer SS 
bine antrenat, având o excelentă condiţie fizică, nu ar putea să fie 
învins de o femeie cu jumătate din greutatea lui. Superioritatea lui 
fata de femeia aia, Marais, a reprezentat un factor semnificativ in 
deliberările mele. 

Rauter nu spuse nimic. Nu prea avea cum să contrazică respectiva 
observaţie. 

— Mă scuzati, interveni dr. Weimann. Acum ne puteți spune despre 
starea victimei? 

— Da, doctore, răspunse De Vries, bucuros să schimbe subiectul. 
Trebuie să spun că e greu să-ți dai seama ce l-a ucis pe Schröder. Când 
am aflat că o să veniţi, medicul nostru legist a dus la îndeplinire o 
examinare obișnuită, fără să miște corpul în vreun fel. A găsit vânătăi 
uşoare în jurul bărbiei, o dara mică de sânge sub ochiul stâng si ceva 


semne ale unei posibile rani in coltul interior al ochiului, aproape de 
nas. Părea să aibă vânătăi semnificative pe piept, suficiente cât să-i 
rupă câteva coaste, dar putin probabil ca asta să-l fi omorât. Pe lângă 
asta, nicio rană de la o armă de foc, niciun semn de înjunghiere și 
nicio rană de apărare. Schröder a fost găsit sprijinit de un copac, cu o 
țigară între degete. Nu pare să fi fost învins într-o luptă... si nu avem 
nicio idee cum a fost doborât. 

— Hmm... cât de interesant, murmură Weimann. 

SS Brigadefiihrer se uită la detectivul berlinez și la medicul legist. 

— Ei bine, domnilor, spuse el, acum știți de ce v-am chemat 

Saffron se gândi la Gerhard si isi imagină trupul sau carbonizat, 
intins printre resturile distruse si arse ale avionului. Se gandi la ziua 
când murise mama ei si la imaginea ei întinsă pe o masă dintr-o sală 
mică a clubului de lângă terenul de polo din Kenya, în timp ce un 
doctor încerca să-i tina membrele care se zbateau și sângele de la 
sarcina pierdută îi umplea fusta de pete stacojii. Se gândi cât de 
departe era de casă si cât de singură era pe acest pământ ostil... orice 
ar fi făcut-o să plângă în continuare. 

— Îmi pare rău, suspină ea, în timp ce Elias încerca s-o liniștească 
cumva, nereușind să-și ascundă iritarea legată de neplăcerile pe care 
le provoca ea. Dar a fost atât de îngrozitor. Prima oară bărbatul ăla 
care a făcut ce a făcut... apoi să aflu că a murit... apoi să-mi pună 
poliția întrebări... E prea mult! 

— Linisteste-te, murmură Elias. Sunt sigur că o să uiţi curând de 
asta. 

— Nu! Știu că nu o să uit! Nu mi s-a mai întâmplat nimic de felul 
ăsta. Sunt o fată cuminte... chiar sunt! 

Elias oftă frustrat. 

— Da, da, sigur că ești. Poate că ar trebui să-ţi iei o zi sau două 
liber de la muncă... 

— Dar ai nevoie de mine să bat la mașina de scris notițele de la 
congres. 

— Sunt sigur că pot să aștepte. 

Elias își aruncă privirea împrejur, căutând să mai spună ceva care i- 
ar fi putut-o lua de pe cap pe femeia asta plângăcioasă pentru o zi sau 
două. 

— Ai rude la care ai putea să stai până când te simți putin mai 
bine? 

Saffron încercă în mod evident să se calmeze suficient cât să-și 


şteargă suvoiul de lacrimi si să-și sufle nasul cu o batistă. Privi in sus 
spre Elias, sperând că fața îi arăta tot atât de fierbinte, roșie și 
desfigurată precum simțea ea că e, si spuse: 

— Am o mătușă mai îndepărtată. Mama mi-a dat ultima adresă pe 
care o avea de la ea. Era chiar la marginea orașului Anvers, cred... 
sunt sigură că o am în carnetul de adrese pe undeva. 

— Perfect! spuse Elias. O să ajungem curând în Anvers. Ce-ar fi să 
cobori acolo și să te duci să-ți cauţi mătușa... 

— Dar nu mă așteaptă. 

— Atunci va fi o surpriză pentru ea. Va fi încântată să te 
găzduiască câteva zile. Poti să te întorci la Ghent când te simți ceva 
mai bine. Cum ti se pare? 

Mi se pare că ai spus exact ce am sperat, se gândi Saffron. 

— Nu știu... ezită ea, știind că ar fi fost fatal să pară prea dornică 
să accepte oferta lui Elias. Nu vreau să-i fac greutăți. 

— Nu te îngrijora. Va fi fericită să audă de la tine toate noutăţile 
despre Africa de Sud. Poate îi spui despre munca ta la partid. Asta o 
va impresiona. 

— Dacă ești sigur că pot lipsi... 

— Du-te. 

— Mulţumesc, Elias. Esti un om bun și grijuliu. O să lucrez de două 
ori mai mult când mă întorc ca să recuperez timpul pierdut. 

Elias o bătu peste umăr încurajând-o, după care se lăsă înapoi pe 
spate, pe locul său. Era epuizat de ieşirea asta emoțională și neliniștit 
de vestea morţii lui Schröder, iar acum era ușurat că nu trebuia să 
asiste la istericalele fetei tot drumul până în Ghent. 

Când trenul opri în gară, Saffron căută cea mai apropiată farmacie 
şi își cumpără vopsea pentru păr și o foarfecă. Se întoarse în gară și își 
cumpără un bilet pentru primul tren spre Liege. Avea puţin timp 
înainte să plece trenul, asa că se duse la cofetărie si isi cumpără o 
ceaşcă de cafea si ceva ce se numea rulou cu brânză, dar care se 
dovedi a fi o bucată foarte subțire de cauciuc galben într-o chiflă greu 
de digerat care avea un gust suspicios de rumeguș. Îşi umplu stomacul 
cu ea, așteptând să se poată urca în trenul ei, care pornea la timp. 

Era putin după ora doisprezece jumătate. 

Când ceasul din gară era pe punctul să bată ora două jumătate, 
trenul din Anvers ajunse în Liège. Lui Saffron îi luă cincisprezece 
minute să ajungă la Café Royal Standard. Înăuntru erau doi bărbați în 
salopete albastre, terminându-și într-un colt paharele cu brandy. O 


chelnerita stătea aplecata peste tejgheaua de zinc a barului, citind un 
ziar. 

Saffron se apropie, își lăsă jos geanta și întrebă: 

— Claude este aici? 

Chelnerita privi in sus și o examina pe nou-venita cu o căutătură 
sceptică în ochi. 

— Cine întreabă? 

— Spune-i că e o prietenă de-a domnului Burgers. Ne-am întâlnit 
de curând. 

— Dacă spui tu. 

Chelnerita se ridică afisand în mod exagerat efortul de a o face si 
dispăru printre ușile din spatele barului. Se întoarse după mai putin de 
un minut 

— E acolo, spuse ea, făcând semn din cap către ușa deschisă. 
Repede! 

Saffron se duse în biroul din spatele barului, unde Claude isi vedea 
de afacerea lui. 

— Te rog să nu mă consideri nepoliticos, domnișoară, dar speram 
să nu te mai văd niciodată. Înţeleg că vrei să-l vezi pe Jean Burgers? 

— Da. 

— Ai dat de necaz? 

— Da. 

— În ce fel? Cred că am dreptul să ştiu. 

Saffron nu văzu niciun motiv să mintă. Era uimită că scăpase din 
Haga. Nu era decât o problemă de timp până când poliția olandeză si 
stăpânii ei germani aveau să-şi dea seama ce s-a întâmplat și să 
înceapă s-o vâneze. 

— Un ofițer SS a încercat să mă violeze. 

— Dar ești aici, aparent teafără, deci nu a reușit. 

Claude își răsuci mustata continuându-și raționamentul. 

— Și tu ai nevoie de ajutor, nu el. Ce ai făcut? 

— L-am omorât. 

Saffron spuse cuvintele cu un ton plat și neutru, iar reacția lui 
Claude fu la fel de discretă. 

— Merdes9, mormăi el. Ei bine, atunci te felicit. Lumea este mai 
bună, sunt sigur, dacă a murit nenorocitul ăla. Dar sunt și îngrijorat. 
Nu vreau ca furia lor să fie îndreptată spre mine sau spre familia mea. 

— Înţeleg. Trebuie să iau legătura cu Burgers si apoi o să plec 
pentru totdeauna. Poţi să-i dai de știre că sunt aici, te rog? 

— Mă tem că nu destul de repede pentru ce ai tu nevoie. Dar va 
veni în după-amiaza asta, ca de obicei. 

— A spus că vine aici în jur de ora cinci. 

— Așa este. 

— Pot să stau până atunci? 


Claude isi răsuci mustata din nou. 

— Poti să stai până la cinci si jumătate. Dacă nu vine până atunci, 
si vreau să spun exact până atunci, trebuie să pleci. Dacă apar nemţii, 
o să neg că te cunosc. Nu sunt un erou. Dacă mă torturează, o să 
vorbesc. Sau dacă îmi ameninţă familia. 

Ridică din umeri. 

— Esti o fată curajoasă. Te admir. Dar soţia si copiii mei sunt mai 
importanţi. 

— Înţeleg, spuse Saffron. Câtă vreme sunt aici, pot folosi o baie? O 
să dureze ceva timp. 

— De ce, ai pântecăraie? 

Saffron zâmbi. 

— Nu, trebuie să-mi schimb înfățișarea. 

— Ah, înţeleg. Ar fi cel mai bine să folosești baia familiei. Este în 
apartamentul nostru, la etaj. Urmează-mă. 

Câteva minute mai târziu, Saffron stătea în fata oglinzii de la baie, 
goală de la brâu in sus, ținând in mână foarfecă pe care tocmai o 
cumpărase. Îşi desfăcuse părul, care atârna în valuri negre si 
strălucitoare ce-i cădeau pe umeri si pe spate, își trecu degetele prin el 
si scutură din cap ca să-și simtă coama pe pielea goală. 

Apoi spuse: 

— Ei bine. 

După care isi ridică mâna dreaptă, se uită înapoi in oglindă si 
începu să taie. 

Hendrik Elias nu se întoarse direct acasă sau la birourile VNV când 
ajunse înapoi in Ghent. În schimb, el si încă doi dintre asociații săi se 
duseră să ia prânzul. Aveau de discutat probleme importante de 
partid, iar el avea nevoie de o băutură tare după ce avusese de-a face 
cu poliția care le amânase plecarea cu mai bine de o oră, urmată de 
lamentările fetei ăleia. Marais, tot drumul de la Haga la Anvers. 

— Asta se întâmplă când li se permite femeilor să intre în politică, 
spusese un alt membru VNV atunci când conversatia se mută asupra 
lui Schröder. Sunt incapabile să-şi controleze emoțiile, îi distrag pe 
bărbați de la probleme mai importante şi provoacă tensiuni sexuale 
care nu-și au locul in munca noastră. Trebuie să scăpăm de ea. Insist! 

Cel de al doilea coleg al lui Elias abordă un ton mai liniştit. 

— Domnisoara Marais pare o fată decentă si sunt sigur că a facut 
treabă bună cu grupurile de femei. Dar, să fim sinceri, sunt irelevante, 
cel mult un spectacol. Si prezența ei ne face mai mult rău decât bine. 


Nu e bine ca oamenii să ne vada opriţi de poliţie la gară. Chiar daca 
nu am greșit cu nimic, impresia proastă rămâne. intelegi asta, bătrâne. 

Elias incuviinta. 

— Nu pot să vă contrazic, domnilor. Evenimentele din ultimele 
două zile au fost cât se poate de regretabile si am motive întemeiate sa 
o rog pe domnisoara Marais să plece. Dar nu este nevoie să luăm o 
decizie imediată. Am trimis-o pe domnișoara Marais la Anvers pentru 
câteva zile. Va asigur că o să rezolv situația până se întoarce. 

Elias le oferise colegilor săi suficiente incredintari să-i facă să tacă 
pentru moment. Era aproape patru după-amiaza când se întoarse la 
birou, unde își găsi secretara într-o stare de agitaţie. 

— Este... este cineva care vă așteaptă în birou - un german. Pare 
nerăbdător să vă vorbească. Asteapta de ceva vreme. 

O singură privire aruncată omului îi spuse lui Elias că era un ofițer 
Gestapo. După trei ani de ocupaţie, învățase să le recunoască indiciile: 
costumul la fel de curat și de bine călcat ca o uniformă, părul tuns mai 
scurt la ceafă și în parti, și mai presus de orice aerul de siguranță care 
venea din faptul că știau că puterea lor era absolută. Acest ofițer l-ar fi 
putut aresta, interoga, tortura și arunca într-un lagăr de concentrare 
fără să aibă nevoie de vreun sistem legal convenţional. 

Ofițerul Gestapo se ridică în picioare când Elias intră în cameră. 
Avea o înălțime medie, era subțire și avea ochii gri, ascunși în spatele 
unor ochelari cu rame rotunzi. 

— Bună ziua, Herr Elias, spuse el. Mă numesc Feirstein. Sunt ofițer 
în Geheime Staatzpolizei. Vă rog, luaţi loc. 

Elias se trezi spunând mulțumesc, de parcă ar fi fost un gest de 
bunăvoință faptul că i se permitea să se așeze în propriul său birou. 

— Cum pot să vă ajut? întrebă el. 

— Unde este angajata dumneavoastră, Marlize Marais? Nu este aici, 
iar gazda ei, Frau Akkerman, nu a văzut-o de când a plecat de acasă 
sâmbătă dimineaţa, ca să vă însoțească la Haga. Ce s-a întâmplat cu 
ea? 

— Ah... 

Elias simți o intepatura de frică. Cu toate ca nu gresise cu nimic, se 
simţea vinovat. 

— Nu știu... exact. 

— De ce spuneţi asta? 

— Nu s-a întors cu noi în Ghent. 

— De ce? 

— Nu era în apele ei. Ca să fiu direct cu dumneavoastră, Feirstein, 
era într-o stare isterică. Pun asta pe seama întâlnirii ei cu ofițerul SS 
Schröder și apoi a întrebărilor poliției de azi-dimineata. Plângea si 
făcea scene. Stiti cum este când femeile devin isterice... 

Elias spera la o manifestare de simpatie ca între bărbați, dar 


Feirstein ramase impasibil. 

— Continua, spuse germanul. 

— l-am sugerat să-și ia putin timp liber. Mi-a spus că avea o rudă, o 
mătușă îndepărtată, dacă îmi amintesc bine, care trăieşte lângă 
Anvers. 

— V-a dat numele acestei mătuși sau o adresă? 

— Ei... nu, mă tem că nu. 

— Nu l-aţi cerut aceste detalii? 

— Nu m-am gândit. M-am bucurat să scap de ea. 

— A coborât din tren la Anvers? 

— Da. 

— Si n-aţi văzut în asta nimic suspect? 

Elias se încruntă. 

— Nu... de ce aș fi văzut? 

— Pentru că un om este mort, iar Frdulein Marais este ultima 
persoană care l-a văzut în viata. Asta in sine este de ajuns ca să 
trezească suspiciuni. Dar când inventează un motiv să se dea jos din 
tren și să dispară - ăsta vi se pare a fi comportamentul unei persoane 
inocente? 

— Cum adică, inventează un motiv. Femeia era isterică. Am văzut-o 
cu ochii mei. 

— Și sunteţi sigur că plângea cu adevărat? 

— Părea... 

Elias se opri în mijlocul propoziției. 

— O Doamne... nu cumva sugerati... Ne-a prostit în tot timpul 
ăsta? 

Fairstein nu spuse nimic. Privirea lui plină de dispreț era de ajuns. 
Se duse la telefonul de pe biroul lui Elias, formă numărul operatorului 
şi îi spuse acestuia numărul cu care voia să fie pus în legătură. 

— Niciunul dintre idiotii din VNV nu ştie unde este femeia asta, 
Marais. A coborât din tren în Anvers, pretinzând că vrea să-şi viziteze 
o rudă care trăiește în apropiere. Nu, nu a dat un nume sau o adresă. 
Ascultă cu atenție, nu vreau ca oamenii noștri din Olanda să creadă că 
nu ne descurcăm cu treburile noastre aici în Belgia. Pune-i pe toți cei 
din Anvers să lucreze la cazul ăsta. incepeti de la gară. Vorbiti cu 
oricine ar fi putut s-o vadă pe Marais. Are douăzeci și trei de ani. 
Înălțimea, un metru șaptezeci si trei, constituție zveltă. Are ochi 
albaștri, părul lung si negru, bogat și strălucitor, se pare că e frapant. 
Așteaptă... 

Feirstein se uită la Elias și întrebă ce haine purta Marais, după care 
îi dădu descrierea hainelor și a valizei ei bărbatului de la celălalt capăt 
al liniei. 

— Du-te la Anvers si spune-le să se miște rapid. Pot să trag de timp 
cu Olanda vreo două ore, dar Rauter îi presează. Am nevoie să pot să 


le spun ceva. Două ore maxim, numai atât pot aștepta. 

Feirstein puse telefonul jos și se îndreptă spre ușă fără niciun 
cuvânt. Doar după ce o deschise și era pe cale să plece, se întoarse 
către Elias si îi spuse: 

— Ne mai vedem. 

Biroul de Poliție al Securității din Anvers isi puse toți oamenii 
disponibili s-o caute pe Marlize Marais. Gara fu inundată de Gestapo, 
poliție criminalistică si personal SS în uniformă, gata să vorbească cu 
angajații gării, vânzătorii din magazine, chelneritele din cofetărie si 
vânzătorii de flori si ziare. Până la ora cinci si jumătate, aflaseră că 
suspecta coborâse din trenul de la Haga, cumpărase un bilet pentru 
Liège si plecase cu următorul tren. 

Fra un interval de zece, cincisprezece minute între momentul când 
o servise pe Saffron vânzătorul de bilete si acela când chelnerita îi 
adusese mâncarea si băutura. Asta părea ciudat, fiindcă dura cel mult 
două minute să mergi dintr-un loc intr-altul. Dar ofițerul care puse cap 
la cap toate probele concluzionă ca discrepanta era cel mai simplu 
explicată prin faptul că unul dintre martori spusese un timp greșit. În 
orice caz, nu era important. Stabiliseră că Marais nu mai era în 
Anvers. 

Acum era problema altcuiva. 

Cu putin timp inainte de ora cinci, Rauter, De Vries, Liidtke si 
Weimann se întâlniră din nou în morga poliției, si de data asta 
Weimann fu cel care vorbi 

— O să vă descriu rănile in ordinea in care cred că au fost 
provocate. Să ne uităm prima oară la zona genitală a victimei. Am ras 
zona pubiană ca să puteţi vedea vânătăile de deasupra organelor 
genitale, care sunt urmarea unei lovituri, cel mai probabil, cu 
genunchiul. Un bărbat lovit în zona vulnerabilă se apleacă in fata in 
mod instinctiv. Capul îi coboară, lăsându-i fata expusă. Observati 
contuziile din partea stângă a fălcii, aproape de obraz. Nu sunt foarte 
pronunțate, sugerând că lovitura nu a fost un pumn, ci dată cu palma 
sau cu baza palmei. 

Efectul unei asemenea lovituri este dramatic. Răsucește capul si 
provoacă rupturi la nivelul ligamentelor. Întorcându-se, capul trage 


corpul după el, așa încât până și un om masiv poate fi doborât la 
pământ. lar prăbuşirea la pământ face să se zdruncine creierul în 
teasta. Asta ameteste victima. 

Tot ce am descris până acum a durat câteva secunde: cinci, poate, 
cel mult zece. Victima a fost luată pe nepregătite. Nu a apucat să 
lovească deloc: nu se văd urme de lovituri pe încheieturile degetelor. 
Acum e la pământ, întins pe spate si vine a treia lovitură. Priviţi la 
partea de sus a pieptului. Observati cele două răni evidente, una lângă 
alta. Două obiecte identice au lovit acest bărbat simultan. Spune-mi, 
inspector-șef De Vries, când i-ai pus întrebări lui Frăulein Marais, ce 
încălțăminte purta? 

De Vries închise ochii, ca să-și formeze în minte o imagine a femeii, 
si spuse: 

— Cred că o pereche de pantofi comozi cu șireturi, absolut 
obișnuiți. 

— Și în timp ce mergea țăcăneau cu vârful și călcâiul pe 
pardoseală? 

— Cred că da. Nu am considerat că este relevant. Toţi pantofii au 
flecuri de metal. Oamenii poartă astfel de pantofi ca să prevină uzura 
tălpilor. 

— Chiar așa. Și este păcat că nu ai în posesia ta acei pantofi, pentru 
că dacă i-ai avea, bănuiala mea este că tocurile s-ar potrivi cu urmele 
de pe pieptul victimei. 

— O „lovitură bronco” spuse Rauter, folosind expresia englezească. 

— Îmi pare rău, domnule, ce vreţi să spuneţi? întrebă De Vries. 

— După cum am aflat din interogarea agenţilor inamici, o „lovitură 
bronco” este un termen britanic pentru o lovitură executată cu 
amândouă picioarele, din săritură, pe care o recomandă în luptele 
corp la corp manualul pentru antrenarea agenţilor. E mult mai 
eficientă decât o singură lovitură cu vârful pantofului. Același manual 
le arată agenţilor care se antrenează și cum să atace un bărbat prima 
oară lovindu-l în testicule și apoi în maxilar cu baza palmei, așa cum a 
descris dr. Weimann. 

—Vreti să spuneţi că domnisoara Marais este agent britanic? 
întrebă Liidtke. 

— Da... dar asta este imposibil. Schroder a spus adevărul. Avem 
control asupra tuturor comunicațiilor dintre Londra și Olanda. Nu ar fi 
putut parașuta un agent în Olanda fără ca noi să știm. 

— Poate că asta explică de ce au trimis-o în Africa de Sud și apoi în 
Portugalia, de unde ne-au lăsat s-o aducem în Belgia, fără ca nimeni 
din Ţările de Jos să știe că vine. Bănuiala mea este că Marais, sau 
oricine ar fi ea, a fost trimisă să afle ce s-a întâmplat cu agenții 
precedenţi. Și acum știe atât situaţia din Belgia, cât și pe cea din 
Olanda, din spusele ofițerilor germani. 


Fata lui Rauter deveni palida. 

— Dumnezeule... cum au putut sa fie atat de prosti? Trebuie s-o 
oprim. 

Weimann tusi ca sa atraga atentia celorlalti barbati. 

— Înainte să faceţi asta, domnule, ar trebui să mai ştiţi un lucru. 
Niciuna dintre rănile pe care le-am descris până acum nu au fost 
fatale. Schroder ar fi fost grav rănit, dar și-ar fi revenit complet. Dar 
Marais nu putea să lase să se întâmple una ca asta. A luat un ac de 
pălărie sau o brosa cu un ac lung si i l-a înfipt în colțul ochiului în 
timp ce Schröder stătea întins fără cunoștință la pământ. Apoi l-a 
împins prin spatele osului orbital în creier, unde a învârtit vârful 
acului ca să provoace cât mai multe leziuni interne în creier. 

SS-Hauptsturmfilhrer Schroder a murit de hemoragie cerebrală. Si a 
murit încet, ceea ce explică celălalt mister al acestui caz, din 
perspectiva unui medic legist. Corpul a fost pus cu atenţie sub un 
copac, rezemat de trunchi, ca lumea să creadă că era un bărbat care 
dormea. Dar victima era încă vie când s-a întâmplat asta: sângele îi 
circula în sistem. Vă asigur că ar fi arătat foarte diferit înăuntru dacă 
ar fi fost mort când a fost mutat. 

Dar cum ar fi putut criminalul să mute si apoi să aranjeze un bărbat 
puternic, mare si voinic, care era încă în viata? Răspunsul: pentru că 
era pe moarte și nu avea puterea să se opună. Cine a făcut această 
crimă este un luptător foarte bine antrenat, capabil de acțiuni violente 
si apoi de a ucide pe cineva lent și calculat. Apoi ucigașul a acoperit 
urmele, câștigând timp ca să scape. 

— Nu o să scape, Herr Doktor, aveţi cuvântul meu, spuse Rauter. 
Într-o oră, fiecare ofițer SS şi toată poliția locală din Țările de Jos o s- 
o caute pe Marlize Marais. 

— Spune-le să fie atenţi, spuse Kommissar Liidtke. Am avut de-a 
face cu multi criminali în viata mea. Dar puţini au fost atât de 
periculoși. 

Saffron zâmbi când ochii lui Jean Burgers se măriră fără să-i vină 
să creadă. 

— Ce părere ai? întrebă ea cochet, inclinandu-si capul într-o parte 
şi apoi în cealaltă. 

Părul ei lung si negru era acum blond si tuns bob. 

— Sincer, nu te-as fi recunoscut. Daca ai fi stat asezata in cafenea 
cand am intrat, as fi trecut pe langa tine. 

— Bine. Mi-am schimbat si hainele de azi dimineata. 


— Asa... Claude mi-a spus ce ai făcut. Crezi că nemții știu că tu l-ai 
omorât pe omul ăla? 

— Trebuie să presupunem asta. 

— Atunci trebuie să presupunem și că o să te caute ca nebunii. 
Primul lucru care trebuie făcut este să te scoatem din Liège. O să fie 
blocaje rutiere pe fiecare drum de la ieșirea din oraș, așa că trebuie să 
trecem de ele pe jos. Odată ce suntem dincolo, o să fac rost de o 
mașină și o să putem să traversam tara. 

— Germanii nu o să supravegheze drumurile din afara orașului? 

— Nu pe toate. Sunt prea multe. Nu te ingrijora, știu toate 
drumurile din tara. 

— Dar unde o să mergem? 

— Operatorul de radio pe care l-ai cunoscut... 

— Cel pe care nu mi l-ai prezentat? 

— Da... Se numeşte André Deforge. Părinţii lui au o fermă la 
aproximativ patruzeci de kilometri de aici, între Malmedy si Spa. Ca si 
noi, îi urăsc pe germani. O să ne lase să te ascundem acolo pentru 
câteva zile, dar nu mai mult. Ar fi prea periculos. Intelegi, ei nu te-ar 
trăda niciodată. Dar, dacă un vecin aude mașini care sosesc noaptea, 
sau oameni necunoscuţi pe câmp... Este foarte trist, dar mulți sunt 
dispuşi să-i ajute pe cei din Gestapo. Îşi închipuie că o să le meargă 
mai bine dacă fac asta. 

— André o să poată să-şi aducă si stația radio? Trebuie să iau 
legătura cu Londra. 

— Nu... asta ar fi prea periculos. Cum am spus, era nebun după 
radiouri din copilărie. Mai are încă tot echipamentul vechi ascuns într- 
un hambar. Esti gata să pleci? 

— Da, dar trebuie să scap de valiză. 

— Dă-mi-o mie. Claude are un cazan în pivniță. Îi face toată apa 
caldă pentru cafenea și apartament și căldură pe timp de iarnă. 

Saffron i-o înmână. 

— Esti sigură că ai luat de aici toate lucrurile de care ai nevoie? 

— Da, sunt toate în geantă. 

— Atunci îi dau asta acum lui Claude. Până la cină, va fi scrum. 

in clipa in care primi stiri din Anvers, Feirstein își contact 
omologul din Liége, inspectorul Fritz Krankl, îi explică situația si îi 
spuse că localizarea si prinderea lui Marlize Marais era acum 
prioritatea numărul unu. 

— Este suspecta principală în cazul Schröder? întrebă Krankl. 


— Nu ştiu sigur. Dar spune mai departe că este un ucigas in 
libertate. Asta îi va speria pe oameni și îi va face dornici s-o dea de 
gol. 

— Asta are sens. Dar am lucrat cu Karsten Schröder in Mainz 
înainte de război. Era un munte de om. Și, pe lângă asta, un adevărat 
nemernic. Era întotdeauna mai dispus să-și folosească pumnii decât 
creierul. Greu de crezut că l-ar fi putut ucide o femeie. 

— Orice bărbat poate fi ucis dacă lasă garda jos. Tot ce contează 
este că am pierdut pe unul de-ai nostri si că femeia asta este singurul 
suspect. S-o găsim întâi și să ne ocupăm de detalii după aceea. 

— Nu te îngrijora, Feirstein, oamenii mei se străduiesc din greu. O 
s-o găsim pe femeia asta, poți să fii sigur. 

Se hotărî să-l contacteze imediat pe supraveghetorul care se ocupa 
de Prosper Dezitter, „omul cu degetul tăiat”, informatorul șef nazist 
din Belgia. 

Când părăsiră Café Royal Standard, pe lângă ei trecu un Mercedes 
negru cu difuzoare montate pe capotă. O voce metalică si dură anunța: 
„Achtung! Achtung!6o În oraşul dumneavoastră se află un criminal 
fugar. Este o femeie tânără. Este înaltă, are părul negru si ochii 
albaştri. Ultima oară când a fost văzută purta o rochie albastru închis 
si o haină maro si avea o valiză. Este căutată pentru uciderea unui 
ofițer german. Dacă o vedeți, anunțați imediat autoritățile. Cu cât este 
prinsă mai repede, cu atât mai bine va fi pentru toată lumea... 
Achtung! Achtung!” 

Saffron se înfioră toată când Mercedesul trecu și vocea din 
difuzoare se pierdu în depărtare. Îl strânse mai tare de brat pe Jean 
Burgers in timp ce mergeau pe drum în aceeași direcție în care o luase 
si mașina cu difuzoare. Lui Saffron i se părea că fiecare pereche de 
ochi de pe stradă se uită la ea si că oamenii puteau vedea prin 
deghizarea ei jalnică. 

Trecură pe lângă un grup de muncitori care stăteau în fata unui 
bar, cu pahare de bere în mână, și unul dintre ei urlă: 

— Fruntea sus, blondino! 

Iar altul strigă: 

— Te fac eu fericită dacă nu te face el! 

Şi, în timp ce râsul și fluierăturile încetau, Saffron își dădu seama 
că aspectul de femeie ușuratică se datora părului ei de un blond 
strident. 

Burgers nu le acordă nicio atenţie. Încerca să meargă cât putea mai 


repede fara sa atraga atentia spre ei. 

— Trebuie sa trecem dincolo de rau, spuse el. Daca nu reusim, nu 
ajungem nicăieri. 

Grăbiră pasul, alergând chiar pe câteva stradute laterale tăcute si 
părăsite de pe malul râului Meuse. În partea îndepărtată a râului, 
aproape de apă, era o cărare lată, iar Burgers o conduse pe ea. O luară 
la dreapta. În fata lor, la doar câteva sute de metri depărtare, se 
întindeau peste râu cele trei arcuri de fier forjat ale unui pod vechi. În 
fața acestuia erau parcate două camioane germane de armată. Soldaţii 
descărcau stâlpi, plăci, saci cu nisip și role de sârmă ghimpată dintr-un 
camion sub supervizarea unui ofițer. Saffron observă o pereche de 
polițiști în civil, fie detectivi, fie din Gestapo, verificându-i pe oamenii 
care treceau pe lângă ei. 

— Un blocaj rutier, șopti Burgers. 

— Lasă-l în seama mea, răspunse Saffron. 

Erau aproape de pod. O parte a drumului fusese blocată, iar soldaţii 
instalau o barieră de-a curmezișul celeilalte. Urma să mai treacă un 
minut sau două până când bariera să fie complet operațională. 

Saffron văzu o femeie cu părul negru, a cărei haină semăna cu cea 
pe care o purtase ea. Unul dintre bărbaţii în civil o oprise, îi cerea 
actele. Femeia cotrobăia prin poșetă, speriată de moarte. 

Celălalt poliţist se uită spre ei. Saffron îi zâmbi cochet, după care 
strigă către soldaţii din apropiere: 

— Bună, băieți! 

Soldaţii se opriră din ce făceau și îi recompensară atenţia cu 
zâmbete largi și câteva fluierături, până când sergentul de serviciu 
strigă la ei să se întoarcă la lucru. 

Până să se întâmple asta, Saffron și Burgers ajunseră pe pod. 

— Ar fi trebuit să mă fac blondă acum mulți ani, glumi ea. Nu am 
avut idee ce pierd. 

El își tinea ochii fixati pe drumul din față. Podul se afla în locul in 
care râul Ourthe se vărsa în Meuse. Între cele două râuri era o fâșie 
îngustă de pământ și un al patrulea arc continua podul peste Ourthe. 
Numai după ce coborâră de pe pod pe malul îndepărtat din partea 
cealaltă isi permise Burgers să se relaxeze. 

Întâmpinară şi alte blocaje rutiere în drumul lor spre ieşirea din 
oraș, îndreptându-se spre sud-est. La un moment dat, trebuiră să se 
cațăre pe un burlan din spatele unui magazin care-și încheiase 
programul pentru ziua respectivă și apoi să se urce pe acoperișurile 
clădirilor din apropierea acestuia ca să ocolească germanii de 
dedesubt. În alt caz, se strecurară prin grădinile unor vile victoriene 
de la marginea orașului. 

— Cred că de aici înainte drumul va fi liber, spuse Burgers. Nici 
măcar germanii nu pot să închidă fiecare drum din Belgia. 


Făcu o grimasa. 

— Acum trebuie să fur o mașină. Nu-mi place asta. Nu vreau să 
deposedez un cetățean cinstit de ceva ce deține. 

Saffron nu-l contrazise. Îi datora viaţa ei acestui om. Nu era drept 
să-l critice că-şi făcea scrupule. Merseră cam un kilometru pe un drum 
de tara si ajunseră într-un sat cu o piață, împrejurul căreia se aflau o 
biserică, o cafenea, câteva magazine, case si o mairie - primărie. 

În mairie era aprins un bec. În faţa ei era parcat un Renault mare. 

— Probabil că primarul lucrează până târziu în seara asta, spuse el. 
Iată-i maşina. E a lui, pentru că, uite, e un semn care spune că spațiul 
este rezervat Primarul este, prin definiție, colaborator, pentru că nu 
poți să detii o funcţie publică fără să ai aprobare de la les Boches. Asa 
că nu mă simt prost dacă îi iau mașina. Dau o lovitură în numele 
libertăţii. 

Saffron îl bătu pe spate. 

— Bine spus. Vrei să sparg eu mașina în locul tău? 

— Poti să faci asta? 

— Pot. 

— Sunt impresionat. Dar nu este nevoie. Nu este încuiată. Cine ar fi 
atât de nebun încât să ia mașina primarului? Și, înainte să întrebi, 
sunt capabil să pornesc motorul. 

Într-adevăr, ușile se deschiseră fără să fie forțate. Burgers se întinse 
în spatele bordului, smulse două fire și le atinse una de alta ca să 
declanșeze circuitul electric de pornire a mașinii 

— Superb! se bucură el. Să mergem. 

Era încă lumina când ajunseră la ferma unde locuiau părinții lui 
André, Luc si Julie Deforge. O primiră pe Saffron fără ezitare. Burgers 
plecă la scurtă vreme după aceea. Plănuia să conducă mare parte din 
drum înapoi spre Liège, să lase mașina la câțiva kilometri de satul de 
unde o luase initial si apoi să ia un autobuz până în oras. 

— Mâine o sa mă întorc cu André si o să contactăm Londra. Pana 
atunci, au revoir!. 

Julie aduse o scară si o propti în dreptul deschizăturii care ducea in 
podul casei. Urcă pe scară, ținând în mână un lămpaş cu ulei, iar 
Saffron urcă si ea după ce îi întinse lui Julie păturile, asternuturile si 
pernele pe care le aduseseră. Intră într-un loc întunecos si prăfuit care 
părea un spațiu de depozitare pentru lucrurile nefolosite pe care le 
adună orice familie. Saffron văzu un cal de lemn vechi si, într-un colt, 
o pereche de biciclete pentru copii. În altă parte, văzu un teanc de 


rame goale de fotografii, un cuier, componentele ruginite ale unui 
cadru vechi de pat de fier, si niște lăzi de ceai stivuite aproape până la 
tavan pe zidul din fata. 

Julie pusese lămpașul pe o masă mică de lemn. Saffron presupuse 
că aveau să facă patul pe care îl văzuse. În schimb, Julie se duse prin 
pod până lângă lăzile stivuite, își puse mâinile pe ele și împinse. Spre 
mirarea lui Saffron, acestea alunecară ușor pe podea într-un grup 
compact. Observa că acestea fuseseră aranjate într-o formă 
triunghiulară aparent aleatorie, ca un fel de piramidă în trepte. O 
parte se potrivea exact cu unghiul acoperișului așa încât lăzile puteau 
să alunece pe toată lungimea zidului lateral. În locul unde fuseseră 
acestea se afla o usa. 

— Asta e minunat! exclamă ea. 

Julie zâmbi. 

— Fratele mai mare al lui Andre, Henri, a făcut asta. Băiatul ăsta a 
putut întotdeauna să facă orice-i trecea prin cap. A găsit lăzile, apoi 
le-a prins împreună si înăuntru, unde nu pot fi văzute, le-a pus roti, 
cum sunt cele de la mobile. El și André aveau locul lor secret unde se 
puteau ascunde de toată lumea. 

Faţa lui Julie se înăspri, iar ea scuipă pe podea. 

— Les boches, nenorocitii, l-au luat să lucreze în fabricile lor. Ne-au 
transformat bărbaţii în sclavi. După ce-și termină studiile, o să-l ia și 
pe André. Ah... ce putem să facem noi? Nu? Vino. 

O pofti pe Saffron într-o încăpere mică, luminată de stelele de 
afară. 

— Nu se vede de jos. Are hornul în fata. Acum, uite aici... 

Marginea grămezii de lăzi ieșea în cadrul ușii. Saffron văzu un 
mâner de lemn, cu fata spre cameră. Julie îl apucă și trase cuferele 
înapoi, acoperind spaţiul intrării. După care închise ușa. 

— Alors... acum suntem ascunse. 

Pe podea se aflau patru saltele, o oală de noapte goală și un ziar 
vechi. Saffron îl ridică și văzu că avea data de 14 martie 1942. Pe 
prima pagină era o poză cu Hitler, căruia cineva îi desenase negi, 
coarne de draci și dinți negri. 

— Nu esti primul musafir din micul nostru hotel, spuse Julie. Anul 
trecut, aici au fost patru dintre piloţii voştri. Le-am oferit adăpost 
până au venit cei din Rezistență să-i ia. Cred că există o ruta secretă 
către Spania. Poate că ai putea să pleci tot pe acolo. 

— Da... 

— Vino cu mine, chérie. 

Julie trecu prin aceeași rutină, în sens invers, cu ușa și lăzile. 
Câteva secunde mai târziu, se aflau înapoi în pod și nu se mai vedea 
absolut niciun semn de cameră secretă. 

— Să coborâm, spuse Julie, luând-o înainte pe scară în jos. Nu o să 


ne vadă nimeni... și o să culegem niște flori ca să-ți facem camera mai 
putin tristă. Am făcut o mâncare din carne de porc si mere să avem 
pentru cină eu și Luc. O să luăm niște păstăi și cartofi din grădina de 
legume și o să fie mai mult decât suficient pentru toți trei. 

— Vă rog să nu vă luaţi de la gură mâncarea din cauza mea. Știu 
cât de greu este pentru fermieri, cu germanii care cer totul pentru ei. 

— Ei, pufni cu dispreţ Julie în timp ce coborau la parterul casei. 
Sunt ca lăcustele. Dacă am rămâne doar cu ce ne permit ei, am muri 
de foame. Dar nu suntem atât de proști pe cât isi închipuie ei. Știai ca 
porcii și puii sunt animale de pădure? Alors... când știm că vin les 
boches, dăm drumul la câţiva porci si la vreo șase pui în natură. Au 
parte de o mică vacanţă printre copaci. Apoi se întorc in cocina si in 
cotet, iar prietenii lor nu mai sunt acolo. Așa că avem carne și ouă, si 
nici măcar germanii n-au cum să ne ia grădinile care ne dau legume și 
fructe. 

Saffron o ajută pe Julie să adune un coș de provizii pentru cină și 
puțină mazăre dulce să aibă în cameră. Mâncară foarte bine și băură 
cidru făcut din merele de la fermă. 

Deveni clar că Burgers nu-i spusese familiei Deforge de ce avea 
Saffron nevoie de ajutorul lor; îl știau de când era copil, iar încrederea 
lor în el era absolută. Totuși, Saffron considera că ei meritau să știe 
adevărul și le spuse clar că nu avea să le poarte pică dacă prezenţa ei 
era un risc prea mare pentru siguranța lor. Dar, când auziră ce patise, 
soții Deforge se dovediră uniți în dorinţa de a o sprijini. 

Luc își scoase pipa din gură, îi îndreptă coada înspre Saffron și 
împunse ușor aerul cu ea, asigurând-o pe un ton apăsat: 

— Dacă un bărbat încearcă să violeze o femeie, atunci merită să 
moară. La fel, un bărbat, dacă li se alătură nenorocitilor de SS-isti, 
atunci iar merită să moară. Si dacă este și SS-ist, si violator... 

Luc se lăsă pe spate, fără să simtă nevoia să-și termine propoziția. 
Se întoarse spre soția lui. 

— Adu-ne niște cognac, draga mea - sticla cea bună. Vreau să bem 
un pahar pentru fata asta curajoasă. 

În acea noapte, Saffron se asez pe una dintre saltelele din camera 
secretă, tinandu-si capul în mâini. În fata ei se afla un ziar vechi, cu 
Hitler zgâindu-se la ea, iar mâzgăliturile de pe trăsăturile lui nu 
reuseau să-i ascundă intențiile criminale din ochi. Data acelui ziar era 
la doi ani si unsprezece luni dupa zi de Vinerea Mare din 1939, in 
Paris, când ea si Gerhard stătuseră unul în brațele celuilalt, un 


moment de beatitudine când însuși timpul se oprise. fi era dor de 
atingerea lui atât de tare încât golul dinăuntrul ei o durea. Avea în 
mână fotografia cu ei lângă Turnul Eiffel, acum putin ștearsă. Se 
întrebă dacă el mai avea braţele acelea puternice, mâinile delicate, 
mintea clară și luminoasă, sau dacă nu cumva sufletul îi fusese 
desfigurat, însemnat cu cicatrici sau chiar distrus; se întrebă dacă 
inselase moartea. Nu putea nicicum să renunţe la speranță. 

În seara următoare, Burgers se întoarse, adus pe locul din spate al 
motocicletei lui André. 

— Les boches au înnebunit, îi spuse lui Saffron când se întâlniră în 
bucătăria casei. Ştii femeia aia, biata de ea, pe care am văzut-o ieri 
seară pe pod, cu cei de la Gestapo? Orice femeie care este mai înaltă 
de un metru şaizeci si are părul negru sau saten închis este oprită. 
Oferă recompense oricui are informații si amenință cu moartea pe 
oricine te-ar ajuta. Ştiu de un informator extrem de periculos, 
cunoscut sub numele de Prosper Dezitter... 

Burgers ezită, îngrijorat de o grimasă bruscă de pe fața lui Saffron. 

— Ce s-a întâmplat? 

— Ieri după-amiază, când am ajuns la cafenea, acolo erau doi 
bărbați... şi o chelnerita pe care nu am mai văzut-o înainte. Ei ar 
putea să mă identifice. Şi asta ar fi rău pentru Claude. 

— Cei doi bărbați purtau salopete de muncitori? 

— Da. 

— Iar chelnerita avea aerul unei femei căreia nu-i pasă de munca ei 
si care nu vrea decât să-și citească revista? 

Saffron rase. 

— De unde ai ştiut? 

— Pentru că bărbații sunt Pierre și Marco. Sunt în cafenea în 
fiecare după-amiază si sunt comuniști patimasi. N-ar trăda pe nimeni 
naziștilor. Iar chelnerita era Madeleine, fiica lui Claude. Este adevărat 
că ea si tatăl ei se ceartă de nu-ți vine să crezi, dar altfel se iubesc 
foarte mult. Esti în siguranță dacă e vorba de ea. O să ţi-l descriu pe 
Prosper Dezitter: tenul închis la culoare, părul negru, înalt cam de un 
metru nouăzeci. Are porecla: l’homme au doigt coupé61. Pe amanta lui o 
cheamă Florie Dings - nici ea nu este de încredere. 

— André, să mergem să vedem ce-ţi face aparatura radio. A fost 
închisă în hambarul ăla timp de trei ani. Sper că n-a fost roasă de 
șobolani. 

În timp ce mergeau spre hambar, Burgers spuse: 

— Te-ai gândit cum să scapi? Putem să-ți aranjăm niște acte false si 
permise de călătorie, dar trebuie să fiu sincer: calitatea lor nu este 
perfectă si, la felul cum te caută germanii... nu cred că ai putea să 
ajungi în Spania sau chiar în Elveţia fără să fii prinsă. 

— Sunt de acord, spuse Saffron. M-am gândit la asta. Trebuie să mă 
întorc la Londra. Am prea multe informaţii pentru câteva mesaje 
radio. Trebuie să le comunic direct. Dar, dacă încerc să scap pe cale 
terestră, o să dureze luni de zile până mă întorc în Anglia. Și aș pune 
pe drum prea multe vieţi în pericol. Trebuie să ies pe calea aerului. 

— Există posibilitatea asta? 

— Există o escadrilă specială care zboară tot timpul în Franța și din 
Franța. Nu vin aici, în Ţările de Jos. Dar unde ne aflăm pare să fie o 
zonă rurală; poate că ar putea zbura aici. Dar ar fi vreun loc sigur 
unde să aterizeze? 

Burgers strigă: 

— Hei, André, ce s-a ales de terenul de la La Sauviniére? Ştii, cel de 
pe care obișnuiau avioanele mici să decoleze? Îl folosesc cei din 
Luftwaffe? 

— Nu, din cate știu eu, răspunse André. 

Vocea îi era puţin înfundată, pentru că partea de sus a corpului și 
capul îi erau băgate sub capota dubei vechi cu care familia Deforge isi 
ducea produsele la piață înainte ca germanii să înlăture această 
posibilitate luând totul pentru ei înșiși. 

— Desigur, nimănui de pe aici nu-i este permis să zboare. Probabil 
că acum e o pășune de vaci. 

André ridică diferite componente din compartimentul motorului și 
le așeză pe pământ se întinse, își șterse fruntea cu dosul palmei și 
spuse: 

— Dar e pe drumul de la Spa la Francorchamps. Nici pe departe 
locul ideal pentru o întâlnire secretă. 

— Da, dar este un spațiu imens, cântări Burgers. Si sunt sigur ca 
unele părți ale drumului sunt ascunse de copaci. 

André se gândi, după care incuviinta. 

— Și eu cred. 

— Uite, îi spuse Burgers lui Saffron. Acum ai un aerodrom. 

O oră mai târziu, Andre își reasamblă staţia veche de radio și o 
potrivi pe frecvenţa folosită ca să apeleze Londra. Între timp, Saffron 
și Burgers studiară o hartă locală, oferită de domnul Deforge. Îşi 
compuse și își codifică mesajul și era pregătită să îl trimită. Conform 
codurilor care o identificau pe Saffron și tabelului pe care ea îi 


folosea, acesta spunea: 


NE TEMEM DE CE E MAI RĂU ÎN OLANDA. EXPUNERE COMPLETA. AM 
INFORMAȚII VITALE. SUNT URMĂRITĂ DE GERMANI. L-AM UCIS PE 
OFIȚERUL SS SCHRODER. AM PIERDUT ACOPERIREA. SOLICIT SALVARE 
AERIANĂ IMEDIATĂ. SUGEREZ TERENUL LA SAUVINIERE, LA 4 KM DE 
SPA, LÂNGĂ DRUMUL N62 SPRE FRANCOPCHAMPS. ROG RASPUNDETI 
DESEARĂ. 22:00 GMI. 


— Mai puţin de două minute, spuse Andr6 când termină de 
transmis. Sunt tot mai bun la asta. 

Transmisia fu preluata de un operator al Funk-Horchdienst, serviciul 
german de interceptare radio, dar nu fură în stare să obțină mai mult 
decât o fixare generală a sursei: estul Belgiei, la mică distanță de 
granița cu Reich-ul. Nu era o zonă de unde să mai fi detectat 
schimburi radio cu Londra. Când le fu înmânat textul, criptografii 
observară că structurile de litere nu erau similare cu metoda standard 
de codificare britanică. Un membru al echipei isi aduse aminte că 
văzuse ceva asemănător cu două săptămâni mai devreme. Dar nu era 
timp să spargă codul. Fiihrer-ul ordonase recent ca tot personalul care 
se ocupa cu transmisiile radio si criptografia să se dedice schimburilor 
radio ruseşti. Biroul central al armatei era pe cale să fie implicat pe 
frontul rusesc în cea mai mare acțiune ofensivă de la Barbarossa, iar 
asta era tot ce conta. 

— Ce crezi despre asta? întrebă Gubbins, ţinând in mână o copie a 
mesajului lui Saffron. Este autentic? 

— Codificarea este perfectă, replică Leo Marks. Si mai este ceva: 
fetele noastre au recunoscut stilul tipului care comunica cu noi din 
Grupul G. Asta leagă mesajul de ce ne-a spus Courtney în primul ei 
mesaj. 

— Următoarea întrebare: Amies, avem vreo informație pe care s-o 
coroborăm cu povestea asta că germanii o urmăresc pe Courtney? 

— Da, domnule, am verificat cu cei de la Semnales2 și se vorbeşte 
mult despre o spioană britanică urmărită pentru uciderea unui ofițer 
SS: trafic radio între unităţile germane din Olanda și Belgia și 
transmisii radio care ordonă populaţiei civile să coopereze. Nu s-a 


spus nimic că ar fi fost arestată. Nemţii ar fi vrut să ştie toată lumea 
dacă şi-ar fi prins prada. 

— E logic. N, ce-i cu tipul ăsta, Schroder? 

Şeful secțiunii olandeze tocmai aflase că, fără știrea lui, avusese loc 
o operaţiune în zona pe care o gestiona el. Fusese foarte deranjat de 
aceste veşti. Dar nu avea sens să facă scandal. Autocompătimirea nu 
era o emoție pentru care să aibă timp Gubbins. 

— Este sau a fost un individ extrem de ticălos, chiar și după 
standardele SS, spuse N. A condus execuţii în cel putin două situații 
cand ostaticii au fost omorâţi în semn de răzbunare pentru actele 
Rezistenței olandeze. L-am considera o pierdere semni-ficativă pentru 
SS în Olanda. 

— Să înţeleg că suntem de acord că acest mesaj a fost într-adevăr 
trimis de cadetul Courtney, că l-a ucis pe Schröder si că acum se află 
în mare pericol? 

Nevăzând niciun semn de împotrivire, Gubbins continuă: 

— Acum, cu privire la informaţiile pe care le-a adunat. Cum ti se 
pare, Amies? Trebuie să spun că ideea că a avut conversații 
particulare cu guvernatorul general al Belgiei mi se pare putin cam 
trasă de păr. 

— Adevărat, dar l-a numit pe colonelul Scholtz ca sursă a ei pentru 
ştirea că agenţii noștri au fost prinși. Vă spun sincer, nu-i știam 
numele. Din câte știam eu, aripa locală Abwehr era condusă de un 
individ numit Servaes, colonelul Servaes. Dar mi s-a confirmat că ea 
are dreptate. Scholtz este noua persoană în funcție. Mai important, 
domnule, nu cred că Saffron Courtney este genul de persoană care să 
fantazeze și care să inventeze informaţii ca să pară mai valoroasă sau 
mai importantă. Persoanele care fac asta se tem că sunt neimportante. 
Mă îndoiesc că fata asta s-a simţit vreodată în viaţa ei neimportantă. 

— Tind să fiu de acord cu tine, spuse Gubbins. Mai mult, dacă a 
aflat ce am vrut să stim despre rețeaua noastră din Ţările de Jos, chiar 
şi dacă sunt vești proaste - de fapt, în special dacă sunt vești proaste, 
trebuie să știm tot ce are să ne spună. Amies, tu ai trimis-o și e treaba 
ta. Iti dau misiunea s-o scoţi de acolo. Trimite-i un mesaj. Cât de scurt 
poți. Spune-i că o să mergem după ea mâine noapte. O să primească 
instrucțiuni la ora 21:00 GMT. 

— Mâine? Cei din F.A.R. o să aibă câte ceva de spus despre asta. E 
din scurt pentru ei. 

— Atunci cel mai bine să se apuce imediat de treabă. Sună-i pe cei 
de la Tempsford. Explică-le importanţa agentului și de ce e neapărată 
nevoie să se grăbească. Dacă au nevoie de fotografii de recunoaștere, o 
să aibă nevoie de un avion care să zboare la prima oră a dimineţii. 

— Da, domnule, spuse Amies și se uită spre Gubbins. Pot să vorbesc 
direct, domnule? 


— Da-i drumul. 

— După cum știți, am cea mai bună părere despre cadetul Courtney 
si nu am niciun dubiu cu privire la însemnătatea informaţiei pe care o 
deține. Dar mă simt obligat să remarc, ca avocat al diavolului, că 
această operațiune prezintă un risc major. Dacă lucrurile merg prost, 
inamicii noștri de la Whitehall n-o să ezite să folosească eșecul 
împotriva noastră. 

— Știu asta, domnule maior. Dar iti pun o întrebare: dacă ai fi în 
locul meu, ai da ordine pentru această misiune? 

— Fără nicio ezitare. Există un risc să o pierdem pe Courtney dacă 
încercăm să o extragem. Dar este aproape o certitudine că o pierdem 
dacă nu facem asta. 

— Atunci e mai bine să mergem după ea si s-o extragem, nu-i asa? 

Feirstein nu era un ofiter superior in Gestapo, dar circumstantele ii 
aruncaseră cazul Schrâder/Marais in poală, iar el avea ambiția si 
initiativa de a prelua controlul asupra lui. Asambla fragmente de 
probe ca pe niste parti ale unui mozaic. Nu le corelase pe toate ca sa-si 
facă o impresie de ansamblu. Dar era sigur că nu avea să treacă mult 
timp până când totul avea să devină clar. 

Fragmentul nr. 1: Marais luase trenul spre Liège. Fusese văzută 
părăsind gara și mergând prin oraș, însă destinaţia ei era necunoscută. 

Fragmentul nr. 2: În aceeași seară, o maşină Renault fusese furată 
dintr-un sat din afara orașului. Fusese recuperată în dimineața 
următoare, dar proprietarul acesteia, un primar local care se dovedise 
dornic să coopereze cu autoritățile germane, confirmase, atât din 
kilometraj, cât și din rezervorul de combustibil, că fusese condusă 
aproximativ 100 de kilometri de când o văzuse el ultima oară. 

Fragmentul nr. 3: Un mecanic care lucra în schimb de noapte își 
adusese aminte că văzuse un Renault negru trecând prin satul 
Cornemont, la douăzeci de kilometri sud-est de locul de unde fusese 
furată mașina. 

Fragmentul nr. 4: O stație radio de ascultare interceptase un mesaj, 
trimis în seara următoare, din zona ce se potrivea cu aria acoperită de 
Renault. Mesajul nu fusese decodificat, în parte din cauza că 
personalul de la criptografie avea alte priorități, si în parte pentru că 
respectivul cod nu se potrivea cu nimic din ce mai văzuseră până 
atunci. 

Ipoteza: o persoană sau mai multe persoane cunoscute o ajutaseră 
pe suspecta Marais să iasă din Liége, o ascunseseră la tara și apoi ii 


contactaseră şefii din Londra. Acum problema era s-o găsească. 

Feirstein dădu două seturi de ordine. Primul set sublinia 
importanța de a păstra vigilenta în toate gările si in toate trenurile 
care treceau granița dintre Belgia și Franța. Nu trebuia, sub nicio 
formă, ca lui Marais sau oricui i se asemăna să i se permită să 
părăsească tara. 

Odată prinsă în interiorul granițelor belgiene, cel de-al doilea 
imperativ era s-o localizeze. Membrii personalului din Gestapo 
fuseseră instruiți să intre în legătură cu sutele de belgieni care trăiau 
într-o zonă de la sud de Liége, un arc creat între oraș și granița cu 
Reich-ul, care se oferiseră voluntari să ofere informaţii poliției secrete. 
Apoi trebuiau să-i interogheze cu privire la mișcări suspecte, la 
existenţa oricui ar fi putut să fie implicat în acțiuni subversive sau de 
Rezistență si, în special, cu privire la existența oricui ar fi posedat o 
stație radio capabilă să trimită mesaje în Londra. 

Fritz Krankl era un coleg, un camarad si, într-o oarecare măsură, un 
prieten de-al lui Feirstein. Însă fusese antrenat să opereze într-o lume 
care - sub ordinele stricte ale Führer-ului - decurgea după principii 
darwiniste brute. Naziştii nu credeau în Dumnezeu, dar aveau în 
schimb o încredere profundă în supraviețuirea celor mai puternici. Un 
serviciu era asmutit împotriva altuia, unitățile din cadrul serviciilor se 
luptau pentru a obține cele mai bune rezultate, iar oamenii erau într-o 
stare de conflict constant, chiar si cu prietenii lor. 

Krankl nu vedea niciun motiv pentru care să-l ajute pe Feirstein. 
Fireşte că spioana Marais trebuia prinsă. Dar pentru Krankl era mai 
bine ca el să fie cel care s-o prindă și ar fi fost un act de adevărată 
nebunie să-i dea lui Feirstein uneltele cu care acesta să reușească. Se 
credea că suspecta se ascundea într-o zonă din Belgia care cădea sub 
controlul biroului poliției secrete din Liege, din care făcea parte 
Gestapo-ul. Krankl era ofițerul căruia i se dăduse cazul. Așa că el avea 
să fie cel care s-o aresteze pe femeie. 

Avea un avantaj. Prosper se făcuse folositor. Era o femeie, nevasta 
unui țăran, pe nume Fabienne Moreau, care locuia lângă orașul Spa. 
Din câte știa cercul ei larg de prietene, ea era un suflet minunat, 
încântător si plin de bunătate, căruia îi puteau împărtăși toate 
secretele lor. Dar doamna Moreau ascundea resentimente secrete. 
Soțul ei era un betiv. Era convinsă că se culca cu femei din partea 
locului. Celelalte femei din grupul ei o priveau ca pe o sfântă pentru 
că îi rămăsese loială bărbatului ei neisprăvit. Însă ea fierbea de ură în 


fata modului condescendent in care o priveau ele si a felului in care o 
inselau si îi furau putina plăcere care îi mai rămăsese în dormitor. 
Gândul că soțul ei se culca cu aceste femei o înfuria și o dezgusta, 
umplând-o de gânduri de trădare. Și, când Gestapo-ul îi oferi șansa de 
a se răzbuna pe femeile din comunitate, Fabienne Moreau se grăbise 
să profite de ea. Însă informaţia ei era valoroasă, iar femeia era 
hotărâtă să o ofere la cel mai bun pret. 

Ofițerul din Gestapo care o contactase își încleștă dinții, strânse din 
pumni și spuse: 

— OK. 

— Ar trebui să mergeţi la ferma familiei Deforge, îi spuse ea. Îmi 
aduc aminte că unul dintre băieţii lor se juca întotdeauna cu aparate 
de radio. 

— Cum îl chema pe acest băiat? 

Doamna Moreau se gândi: Care dintre ei era? Era Henri, cel mai 
mare, și fratele lui mai mic... Cum îl chema? 

— Numele, va rog, insistă bărbatul din Gestapo. 

Nu, nu putea să fie el, oricum. Henri era cel practic, care făcea 
întotdeauna lucruri din nimic sau care îi repara mașina lui taică-său. El 
trebuie să fi fost. 

— Henri Deforge, spuse doamna Moreau. Am adresa lor, dacă 
doriți. 

În dimineața următoare, Saffron deschisese uşa de la ascunzătoare 
si era pe cale să tragă într-o parte lăzile, când auzi vehicule, un 
camion si o mașină, venind pe drumul ce ducea de la drumul principal 
la fermă. 

Închise ușa şi se așeză pe saltea. 

Nu putea să facă nimic decât să stea și să aștepte. Și să se roage ca 
nimeni să nu vrea să vadă ce se afla în spatele grămezii de lăzi. 


Wy, 
GNA 


Julie Deforge stătea la usa din fata, uitându-se prin curte si făcând 
tot ce putea ca să rămână calmă în timp ce privea soldații care 
coborau din camionul lor. Portiera pasagerului de la maşină se 
deschise şi de acolo coborî Krankl. Purta un costum simplu. Asta o 
sperie pe Julie mai mult decât arma pe care o purta soldatul de lângă 
el. Însemna că era de la Gestapo. 


fl auzi pe Luc venind pe hol in spatele ei, apoi îi simți mâinile pe 
umeri în timp ce o dădea într-o parte cu delicateţe, spunându-i: 

— Mă ocup eu de asta. 

lesi afară. 

Julie isi urmă soțul. Luc era un bărbat bun si curajos, dar era prea 
onest, prea direct. Ca sot, îl iubea pentru aceste calități ale sale. Însă, 
când se ocupa de germani, onestitatea era rareori cea mai bună 
politică, iar el putea intra în panică dacă era presat. Exista 
posibilitatea să aibă nevoie de ea, ca să-l protejeze de el însuși. 

Luc se opri in fata uşii, cu picioarele depărtate, cu mâinile în 
buzunare, privindu-l pe Krankl în ochi și întrebându-l: 

— Ce doriţi? 

— Sunteţi Luc Deforge? 

— Da. 

— Și aceasta este soția dumneavoastră, Julie Deforge? 

— Da, ce este? 

— Și aveţi un fiu, Henri, corect? 

— Da. 

— Si este pasionat de aparatură radio? 

Fără să gândească, Luc răspunse: 

— Nu, el nu... 

Înainte să poată termina propoziţia, Julie sări înainte, îl prinse pe 
soțul ei de mână și spuse: 

— Nu, Luc! Nu încerca să negi! 

fl privi în ochi si se rugă la Dumnezeu ca el să înțeleagă ce făcea 
ea. 

— Nu vezi? Nu merită. 

Se întoarse spre Krankl si spuse: 

— Da, este adevărat. Henri a fost pasionat de aparate radio încă de 
când era un băieţel. De ce întrebaţi? 

— Am interceptat transmisii radio trimise de spioni britanici șefilor 
lor de la Londra. Transmisiunile veneau din această zonă. 

— Ei bine, Henri nu ar fi avut cum să le trimită, domnule ofițer. 

— De ce nu? 

— Pentru că este în Germania, unde lucrează într-o fabrică. 
Oamenii dumneavoastră l-au luat și l-au trimis departe. 

— Înţeleg... 

În mintea lui, Krankl îl blestemă pe informatorul care îi trimisese în 
aceasta misiune fără rost. Dar se putea să nu fie totul pierdut. 

— Este posibil ca altcineva să-i fi folosit echipamentul. Aratati-mi-l 
acum... sau oamenii mei o să-l găsească si, credeti-ma, o să vă 
regretati lipsa de cooperare. 

— Da, desigur, domnule ofițer, spuse Julie. Urmati-ma. 

Preluase conducerea acum, iar Luc, văzând ce punea la cale, o lăsă 


să se ocupe de asta. 

Krankl se întoarse către sergentul şef de lângă el. 

— Stai aici, Schmitt. Asigură-te că oamenii tăi sunt pregătiți dacă 
am nevoie de ei. 

Intră în casă împreună cu soţii Deforge. 

Julie îl conduse pe Krankl în dormitorul lui André, care era în mare 
parte așa cum fusese în copilărie. Lângă fereastra care dădea înspre 
grădină era așezată o staţie radio rudimentară. 

— Acesta este radioul fiului meu, spuse ea. 

Începu să râdă şi adăugă: 

— Dar nu cred că poate să ajungă până la Londra. Fiul meu a 
întâmpinat dificultăți şi ca să vorbească cu prietenii lui din sat. 

— Asta e tot? întrebă Krankl. 

— Cred că mai sunt niște componente de la el în sertarul mesei, dar 
să nu mă întrebaţi ce sunt ele. 

Krankl deschise sertarul si dădu peste o grămadă de sârme, valve 
vechi, o diodă si câteva surubelnite și alte unelte. 

— Sper că asta vă convinge, domnule ofițer, spuse Julie. Suntem 
oameni buni. Vrem o viata liniștită. Nu vrem să facem probleme. 

Vedea cum se gândea germanul ce să facă în continuare. Te rog, 
Doamne, nu-i lăsa să caute prin casă, se rugă ea. Nu te duce în pod. Nu 
încerca să te uiţi în spatele ldzilor de ceai. 

Krankl simţi că Julie era nelinistita, cu nervii incordati. Dar asta nu 
însemna nimic. Toţi cei cu care se întâlneau ofițerii din Gestapo erau 
nelinistiti. 

Iesi afară. Tot ceea ce spuseseră soţii Deforge sunase firesc, si dura 
doar doua ore sa verifice daca fiul lor era in tara sau nu. Ar fi facut 
dinainte deja această verificare de bază dacă n-ar fi fost într-o 
asemenea grabă să rezolve cazul. Dar ceva îl sâcâia: De ce și-a întrerupt 
așa soțul? Ce urma să spună el? 

Privi înapoi către fermă. Ceva se întâmpla aici, era sigur de asta. 
Dar nu avea niciun rost să-i interogheze pe soții Deforge dacă nu știa 
care erau întrebările pe care trebuia să le pună, nici să dea casa peste 
cap dacă nu știa ce să caute. Ar fi creat si mai mult resentiment 
printre localnici. 

Cea mai bună opţiune era să-i lase să creadă că au scăpat și apoi să 
se expună singuri. 

Krankl se duse spre mașină și îi spuse sergentului: 

— Să mergem. 

După ce urcă în mașină, îi spuse șoferului: 

— Du-mă la postul de poliție din Spa. 

Mașina porni, urmată de camion. Când ajunseră în Spa, Krankl 
vorbi cu inspectorul șef care se ocupa de poliţia locală. Îi dădu adresa 
fermei Deforge. 


— Vreau să fie supravegheați, spuse el. În continuu. Fii discret. 

Se întoarse înapoi la mașini. Fabienne Moreau nu era singura 
informatoare care pretindea să aibă informaţii despre utilizatorii de 
stații radio. Merse vorba din casă în casă despre banii pe care îi 
plătiseră lui Moreau. Iar Prosper le dăduse încă șase piste ce trebuiau 
verificate. 

Piloții escadrilei F.A.R. 161 (Sarcini Speciale) isi aveau baza la 
Tempsford, în Bedfordshire, pe un aerodrom a cărui existență era la 
fel de secretă ca munca pe care o desfăşurau ei acolo împotriva 
nazistilor. Pentru că treaba Escadrilei 161 era să zboare noaptea si să 
transporte agenții care lucrau pentru SOE si diferite alte agenții de 
informații în Europa Ocupată. Putinii bărbați și femei care știau cu ce 
se ocupau îi numeau Escadrila de Noapte. 

În biroul său, comandorul de aviaţie Percy Pickard, cunoscut 
tuturor oamenilor săi drept „Pick”, se cocota pe marginea biroului, cu 
o mână în buzunar. În fata lui sedea unul dintre cei mai buni oameni 
ai săi, locotenentul Bobby Warden, pe care îl chemase ca să discute o 
misiune urgentă dată escadrilei. 

— E o treabă dură, Bobby, nu pot să pretind altceva, dar m-am 
gândit că ti se potrivește, începu Pick. O domnita în pericol are nevoie 
de un cavaler într-o armură strălucitoare ca s-o salveze. Aud că este și 
al naibii de frumoasă domnita. 

— Sper ca va fi suficient de recunoscătoare, domnule, răspunse 
Warden. Fericiti până la adânci batraneti si tot restul. 

— Serios, bătrâne, asta e prioritate zero. Cei din Baker Street nu 
vor să ne dea mai multe detalii, știi cum sunt ei. Dar au fost foarte 
clari că această tânără a pus mâna pe o informaţie al naibii de 
importantă. Unitatea de Recunoaștere Fotografică a trimis un avion 
Spit peste zona respectivă; ar trebui să avem imaginile după-amiază. 
Să-ţi clatesti ochii cu ele înainte să te uiţi putin la Tangmere, ca să te 
ocupi de carburant și de ultimele verificări. 

— Nu pot să nu remarc că nu mi-ati spus unde merg. 

— Destinația iti va spune cât de disperaţi sunt s-o aduci pe fata asta 
la Blighty... Mergi în Belgia. 

Lui Warden nu-i veni să creadă. 

— În Belgia? Dar am crezut că asta e politica: fără parașutări sau 
preluări în Ţările de Jos. Prea aglomerat, prea puţin teren deschis, 
prea multe mitraliere antiaeriene. 

— Asta e politica, da. Dar nu în noaptea asta. Iată câteva detalii 


care să-ţi ofere confort: in noaptea asta luna e aproape plină si cei de 
la vreme prezic cer senin pentru mare parte din drum, deci 
vizibilitatea nu ar trebui să fie o problemă. Ca bonus, cei de la 
Comanda Bombardierelor organizează în noaptea asta un spectacol 
mare. Șapte sute de avioane Lancaster și Stirling sunt gata să plece 
spre Frankfurt O să zboare peste Belgia, asa că asta ar trebui să-i tina 
ocupați pe băieții de la antiaeriene si din Luftwaffe, ceea ce o să-ți 
ofere ceva acoperire. 

— Ar trebui să fie un zbor interesant, domnule. Să sperăm că ea 
merită. 

Cam la o ora dupa vizita lui Krankl in Spa, unul dintre politistii 
locali își luă postul în primire lângă ferma Deforge. La prânz, Luc iesi 
cu bicicleta pe poarta proprietăţii sale. Avea în față un coș în care era 
o sticlă cu cidru de casă şi o baghetă cu şuncă. Îi făcu semn cu mâna 
politistului, se dădu jos si o luă spre el, cu proviziile în mână. 

— Salut, Pierre! spuse el Julie s-a gândit că poate ţi-e foame. 

— A, Luc, prietene, ești un norocos că ai așa o nevastă. 

— O, ştiu, crede-mă. Deci tu ești pus să ne supraveghezi? 

Pierre ridică din umeri. 

— Ei! Ce pot eu să fac? Un nenorocit de la Gestapo a spus că ești 
pus sub observaţie continuă. 

— Oare de ce? 

— Cine știe ce le trece prin minţile lor nebune? 

— Mă tem că n-o să ai multe de observat. 

Polițistul chicoti. 

— Chiar dacă as avea, m-aș asigura că nu văd. 

Se uită împrejur ca să se asigure că nu putea fi auzit de altcineva și 
adăugă: 

— Orice cred ei că faci tu, sper că merge bine. 

— Îți mulțumesc, Pierre. Si eu sper. Orice ar fi. Mă duc la barul lui 
Manu să cumpăr niște ţigări. Vrei si tu? 

Polițistul dădu din cap, desfăcu hârtia de pe pâinea cu sunca si 
mușcă o dată cu poftă. 

La bar, Luc isi cumpără ţigări si folosi telefonul public ca să sune la 
laboratorul universității unde fiul său studia la masterat. 

— Bună, André, tata la telefon. Te aşteptăm să vii la cină. Am vrut 
să știi că avem vizitatori neasteptati. Ne vedem la ora opt. 

Spre deosebire de Tempsford, F.A.R. Tangmere nu era deloc 
secretă. În timpul bătăliei din Marea Britanie devenise faimoasă ca 
una dintre bazele cheie ale Comandamentului Aviatic și, începând de 
atunci, se putea lăuda cu doi dintre cei mai performanti piloți: 
Douglas Bader și Johnnie Johnson. Era baza de unde își începea 
Escadrila 161 misiunile de zbor care implicau ducerea sau aducerea 
agenţilor de la sol din Europa, spre deosebire de misiunile care îi 
parasutau. Dar prezența Escadrilei de Noapte era într-atât de 
clandestină, încât piloții ei nu intrau niciodată în sălile de mese ale 
ofițerilor Tangmere. 

Se pregăteau pentru misiunile lor și se relaxau după încheierea 
acestora într-o casă aflată dincolo de porţile aerodromului. Era un loc 
primitor și rustic, cu tavane joase, cu grinzi vopsite în negru și cu 
focuri mari de lemne care alungau frigul nopții. 

În acea seară, Bobby Warden, care zburase de nenumărate ori în 
Franța și înapoi, stătea la o masă în salonul casei, dându-și toată 
silinta să se familiarizeze cu ruta spre Belgia. 

În cele optsprezece luni de activitate a escadrilei, Warden si 
camarazii săi invatasera că supraviețuirea unui om are putin de-a face 
cu îndrăzneala sau cu talentele lui de pilot, ci depinde aproape în 
totalitate de meticulozitatea cu care era pregătită. 

În acea după-amiază, la Tempsford, i se oferise un număr de hărți 
cu teritoriul și apa peste care avea să treacă în zborul său de trei sute 
cincizeci de mile până la punctul de aterizare de lângă Spa. Marcase 
pe hărți linia traseului cu un creion gros. Pe lângă linie, erau note, 
săgeți, stele, semne de exclamatie și alte simboluri care-i aminteau de 
orice amenințare, cum ar fi o bază Luftwaffe sau o baterie antiaeriană 
cunoscută de care trebuia să se ferească. 

Tăiase o serie de secțiuni dreptunghiulare din hartă, dintre care 
fiecare acoperea o porțiune a traseului său, cu terenul sau apa din 
apropierea acestuia. În cele din urmă, lipi secţiunile traseului pe 
bucăţi de carton de aceeași mărime, le numerotă si le puse într-un 
teanc în ordine, cu prima secțiune a călătoriei în partea de sus. 

Experienţa îi arătase că acesta era cel mai uşor mod pentru un pilot 
solo, aflat într-o carlingă îngustă, care nu putea să desfacă și să 
examineze hărți, să-și găsească drumul peste Canal sau Marea 
Nordului și apoi peste zone lungi de teritoriu ostil spre destinații din 
mijlocul pustietatii. 

Warden avea si o selecție de fotografii de recunoaștere făcute mai 
devreme în acea zi. Aduceau la iveală atât veşti bune, cât si proaste. 
Vestea bună era că destinaţia lui era uşor de găsit, de vreme ce se afla 


lângă un drum principal, cu orașul Spa la câteva mile spre nord-vest si 
cu circuitul de motociclete Spa-Francorchamps la sud-est. Totusi, 
aceasta era si vestea proastă. Se apropia de o comunitate cu prea multi 
oameni ca să se simtă in siguranţă. 

Un alt pilot din escadrilă veni în locul unde stătea Warden și 
aruncă o privire peste umerii acestuia la hărțile pe care le tăia. 

— Unde-i asta? întrebă el. Nu arată a nimic din ce cunosc eu. 

— Belgia, răspunse Warden. 

— Drace. 

— Exact. 

— Nu contează, bătrâne. Uită-te la partea bună. O să-ţi dea o cină 
bună înainte să pleci - cârnaţi cu cartofi piure în seara asta, din câte 
am auzit - iar când te întorci, o să ai la micul dejun ouă cu şuncă mai 
mult decât poți înfuleca. Unde poate un tip să pună mâna pe o 
asemenea ofertă în zilele noastre? 

— Și o fată frumoasă pe care să o iau cu mine când ajung acolo, 
spuse Warden. 

— Esti de invidiat. 

O oră mai târziu, intremat de mâncare si cafea, Warden se duse la 
hangarul unde îl aștepta avionul său Westland Lysander, vopsit în 
negru mat. Lizzie, după cum îi spuneau toți piloții, nu era o mașinărie 
care să arate impresionant. Fuzelajul era scurt si gros ca un trabuc 
fumat pe jumătate, si era înclinat în spatele unor aripi lungi, 
romboidale, îndreptate în fata, de parcă ar fi fost un pescăruș. Lizzie 
era înceată, nu era agilă si, când era configurată pentru servicii 
speciale, nu avea arme cu care să se apere. Ca avion de luptă, era o 
ţintă sigură. Dar avea un dar care o făcea perfectă pentru acest tip de 
misiuni: avea nevoie de puţin spațiu unde să aterizeze și de unde să 
decoleze. Și se descurca pe orice teritoriu cât de cât plan. Nu exista 
avion mai bun pentru plasarea agenţilor sau pentru extragerea lor din 
situații problematice. 

Warden își făcu verificările finale. Avionul era în condiție bună. 
Harta si lanterna îi erau la îndemână și funcționale. Stia bine unde 
merge si după ce trebuia să se uite odată ce ajungea acolo. 

Când motorul se trezi la viata, elicea se roti, iar Lizzie o luă încet 
spre pista Tangmere, mergând ca un bancher corpolent, Warden îi 
aruncă avionului său un ultim cuvânt de încurajare. 

— Așa, pornim, fetito. Sus, sus... și departe. 


Ye, 
GNA 


La opt seara, era rândul lui Julie Deforge să-l viziteze pe polițistul 


care făcea de paza lângă proprietatea lor. Ducea cu ea o farfurie de 
tinichea cu tocana ei minunată de carne de porc cu mere si o sticlă de 
vin. 

Polițistul era nou în zonă, dar, când preluase schimbul, ofițerul pe 
care îl înlocuise îl asigurase că avea să fie tratat bine, pentru că cei din 
familia Deforge erau oameni de treabă și înțelegeau cum trebuiau 
făcute lucrurile. Iniţial refuză vinul, de vreme ce nu ar fi trebuit să bea 
la datorie. Dar doamna Deforge insistase că un pahar nu-i putea face 
niciun rău, așa că omul, după ce se gândi puţin, acceptă. 

În timp ce santinela era distrasă, Jean Burgers si André Deforge 
intrară în fermă prin spate. Luară cina in timp ce Saffron le explica 
care avea să fie rolul lor atunci când avea să vină avionul s-o ia. Cu 
puţin înainte de zece seara, ora lor, se duseră în hambar. 

Mesajul din Londra sosi la timp. Ea îl decodă și citi: 


AVION TRIMIS LA LOCAŢIA CONVENITĂ. SOSIREA 23.30 GMT. LITERA 
VERIFICARE W, LITERA CONFIRMARE P. NOROC. 


Saffron răspunse: 
MESAJ PRIMIT. AM ÎNŢELES. PE MÂINE. 


Saffron si cei doi bărbați se dusera pe unul dintre câmpurile fermei 
Deforge si repetară procedurile de aterizare până când toţi trei 
deveniră încrezători în rolurile lor. Se odihni o jumătate de oră, fără 
să încerce să doarmă, dar stând întinsă, respirând încet, relaxandu-si 
corpul și golindu-și mintea. 

La unsprezece jumătate, ora locală, cu o oră înainte de preluare, o 
luară pe jos spre terenul de aterizare. Drumul era de mai puţin de trei 
kilometri si cel mai bine era să fie parcurs peste pământuri, în tăcere, 
unde puteau să profite de tufișurile sau păduricile ce fi puteau 
ascunde de orice ochi iscoditor. 

Ajunseră la teren cu o jumătate de oră mai repede și se așezară ca 
să aștepte. 

Jumătatea de oră trecu fără să se audă sau să se vadă vreun avion, 
cu toate că cerul huruia de bombardierele care zburau la mare 
înălțime. 

Mai trecură cincisprezece minute. 

Saffron încerca să-şi țină sub control nelinistea pe care o simțea 
crescând în ea. Atât de multe lucruri puteau merge prost. Avionul 
putea să fi fost lovit de o baterie anti-aeriană care trăgea în 


bombardiere, sau doborât de un avion de noapte Luftwaffe. 
— Cât ar mai trebui să aşteptăm? întrebă André. 
— Cât este nevoie, răspunse Saffron. O să vină. Știu asta. 
Dar mai trecură cinci minute și tot nu apăru niciun semn. 

Înainte de război, Michi Schmitt lucrase ca sudor într-o fabrică. 
Fusese sindicalist înainte ca Hitler să interzică mișcarea. Muncitorii de 
la fabrica sa din Mainz îl aleseră ca șef de sindicat pentru că ştiau că 
întotdeauna avea să lupte cu șefii pentru cauza lor. Cei din 
management îl respectau pentru că, oricât de dur și de neclintit ar fi 
fost, dacă Schmitt își dădea cuvântul, ei știau că avea să şi-l respecte. 

Când fusese chemat în armată, Schmitt urcase repede în rang. Când 
războiul din Rusia intrase în cel de al doilea an al său, era 
Oberfeldwebel, sau sergent major într-un regiment de grenadieri cu 
blindate - infanteria care lupta cu tancurile în momentul de vârf al 
oricărui atac. 

Unitatea sa își petrecuse optsprezece luni ca parte a Grupului de 
Armate Nord, în marea majoritate campat în afara orașului Leningrad 
într-un asediu care părea condamnat să dureze la nesfârșit. Venise un 
moment în care pierduseră atât de multi oameni, iar cei rămași erau 
într-o stare atât de proastă, încât trebuia să fie îndepărtați de pe front. 
Acum se aflau în Belgia, stationati la Spa ca să se odihnească, să-și 
recupereze forțele si să-și sporească rândurile cu alti soldați înainte de 
a se îndrepta din nou către front. 

Să-şi petreacă ziua la cheremul unui ofițer din Gestapo aflat in 
căutarea fără succes a unei stații radio și a unei spioane britanice nu 
era genul de îndatorire de care Schmitt să se bucure. Prea mulți dintre 
prietenii săi comuniști fuseseră arestați de poliția secretă, așa că nu se 
mai simțea în largul lui când trebuia să le îndeplinească sarcinile 
murdare, chiar dacă se aflau în căutarea dușmanului. 

Când se întoarseră la bază si iesira din schimbul de lucru, Schmitt 
obtinu de la comandantul său permisiunea să meargă să bea ceva cu 
alti doi sergenti si cu vreo duzină de soldaţi, cu toţii veterani în 
războiul din Est. Luară camionul pe care îl conduseră în spatele lui 
Krankl si se îndreptară spre un han de tara din afara orașului Spa, 
unde mâncarea era bună, berea era din producție locală, iar 
proprietarul era dispus să tina deschis până la orele mici ale dimineții. 

Erau înarmați, pentru că serviseră în Rusia si știau ce erau în stare 
partizanii să le facă soldaţilor prinși că trăgeau un pui de somn. Doar 
un nebun ar fi umblat neînarmat prin teritoriile ocupate. Dar Schmitt 


nu se aștepta să aibă parte de acțiune în acea seară. 

Era o seara călduroasă, așa că el și doi dintre prietenii săi - 
camarazi vechi, care luptaseră cot la cot încă din timpul Campaniei 
din Polonia din 1939 - stăteau la intrarea în han, în timp ce-și beau 
berea, isi fumau ţigările și priveau cerul nopții in timp ce 
bombardierele treceau la înălțime. 

— Îi urăsc pe nenorocitii ăia, spuse Schmitt. Le e prea frică să lupte 
fata în fata, ca bărbaţii. Mai degrabă ne-ar omorî femeile și copiii. 

— Nu-ţi pierde timpul cu ei, Michi, spuse unul dintre ceilalți 
sergenti. Nu are rost. Nu poți să schimbi nimic. 

— Pe de altă parte, ne-ai putea aduce la toți câte o băutură, spuse 
alt subofițer. E rândul tau, smechere. 

Michi se duse în han să ia berea. Îndreptându-se către ieșire, se afla 
la jumătatea drumului până la masa unde se aflau prietenii săi, când 
se opri și ascultă: 

— Auzi asta? întrebă el. 

— Ce? întrebă unul dintre ceilalți. 

— Un motor de aeroplan. 

Bărbatul râse. 

— Nu, serios? La naiba, omule, au trecut pe deasupra noastră sute 
de avioane toată noaptea. 

— Nu, ăsta e diferit. Ascultati. 

Bărbaţii tăcură si intelesera acum la ce se referea Schmitt. Era ceva 
acolo sus. Dar nu era huruitul unui bombardier cu patru motoare; era 
sunetul mai înalt al unui avion mic, cu un singur motor. 

— Sună ca un Storch, spuse cineva. 

— Ăla e un avion de recunoaştere. De ce ar zbura cineva cu așa 
ceva la ora asta? întrebă Schmitt. 

— Nu, iau și pasageri. Cei de la vârf le folosesc pentru transport. 
Am auzit că Rommel are unul numai pentru el, aranjat așa cum îi 
place. 

— Poate... spuse Schmitt 

— Ne aduci berile sau o să stai acolo toată noaptea? 

— A... 

Schmitt duse berile la masă. Bărbaţii se reîntoarseră la băut și 
vorbit, dedicând o mare parte din conversaţie neplăcerii lor de a fi 
tratați ca niște lachei de cei din SS și de oamenii lor. 

Apoi se auzi din nou același sunet de avion. 

Cineva râse. 

— Idiotul ăla are rahat în loc de creieri, dacă se învârte în cerc. 

— Poate că e la fel de beat ca si tine, spuse altul. 

— Sau poate s-a pierdut, spuse Schmitt, pentru că nu știe unde 
este... pentru că este un afurisit de Tommyes. 

— Cerule - dacă gestapovistul ăla a avut dreptate în legătură cu 


agentul inamic? 

— Orice caută, trebuie să fie pe aproape. De aceea zboară in cerc. 

— Există un singur mod de a afla, spuse Schmitt. Spune-le băieţilor 
că ne mișcăm. Acum! 

Zgomotul motorului se pierdea spre sud. Schmitt arătă cu mâna 
spre el. 

— Și aia e direcţia în care mergem. 

— La naiba cu toate! 

Bobby Warden isi blestemă nenorocitul de ghinion si încă si mai 
nenorocitul sistem de navigatie. Din motive pe care nu reusea inca sa 
si le explice, se trezi la nordul, nu la sudul orasului Spa. Asta insemna 
că trebuia să facă un ocol mare in jurul orașului ca să ajungă înapoi la 
terenul de aterizare, ceea ce-l făcea să se apropie de locul respectiv 
din direcția greșită, ratând toate semnalele de la sol pe care conta ca 
să-l ghideze. 

Cel mai evident dintre acestea era drumul de la Spa la 
Francorchamps si singurul mod prin care îl putea găsi era să 
încercuiască zona în general și să spere că linia drumului avea să se 
intersecteze cu traseul său la un moment dat. Făcu o dată tot cercul 
fără succes, conștient că trecea timpul. Urma să întârzie la punctul de 
preluare și, cu cât întârzia mai mult, cu atât era mai mare pericolul 
pentru toți cei implicați. 

Nu avea altceva de făcut decât să încerce din nou. De data asta, 
spre ușurarea lui, văzu linia neagră-argintie a asfaltului strălucind în 
lumina lunii. Era pe punctul s-o îndrepte pe Lizzie în direcția bună, 
când observă ceva cu coada ochiului. Întoarse capul ca să vadă lumina 
slabă care se revărsa pe ușa a ceea ce părea să fie versiunea belgiană a 
unui vechi bar de ţară englezesc. Văzu niște bărbaţi în uniformă 
aşezaţi la două mese, band, si un camion de armată pe drumul din 
spatele lor. 

Germani nenorociti! Și, dacă nu cumva sunt surzi sau orbi, m-au văzut. 

Bobby începu să calculeze în cap. Se afla la câteva mile de terenul 
de aterizare. Urma să ajungă acolo în mai puţin de un minut. Să zicem 
că le-ar fi luat un minut, cel mult, să se urce în camion și să 
pornească; camionul mergea, să zicem, cu treizeci de mile pe oră - 
odată ce ajungeau pe drumul principal, îl puteau vedea aterizând. Și 
şi-ar conduce camionul cu viteză maximă. 

Apoi avea să aibă loc o cursă. 

Lor le-ar lua poate patru, cinci minute să ajungă acolo. În acel 


timp, el trebuia să identifice locul de preluare - ceea ce, conform 
experienţei sale, era mai ușor de spus decât de făcut - să aterizeze, să 
oprească, să întoarcă avionul și să meargă până în locul unde îl 
aştepta fata, s-o ia şi să decoleze. 

— Isuse, murmură Warden. O să fie o cursă la limită. 

Era un set de proceduri pe care Saffron, la fel ca toți ceilalți agenți 
de pe Baker Street, le învățase pentru a pregăti un teren pentru o 
aterizare neprevăzută. Erau necesare trei lanterne sau torte, cunoscute 
drept A, B si C, aranjate in formă de L, cu A la capătul părții mai 
lungi, C la capătul părții mai scurte, si B la colțul unde se întâlneau 
cele două laturi. L-ul avea măsurile de 150 de metri pe 50 de metri. 

Agentul stătea în punctul A. Când avionul se apropia, Agentul 
trimitea litera de confirmare în cod Morse: în această seară avea să fie 
W. Apoi pilotul trimitea răspunsul, în acest caz P. 

Atunci fiecare parte știa că cealaltă este autentică. 

În acel moment se aprindeau cele trei marcaje. Pilotul, care până în 
acea clipă făcuse probabil o tură a locului, se apropia încercând să 
aterizeze in punctul A si apoi să se îndrepte spre B si C: cu alte 
cuvinte, pe banda lungă, si apoi spre mijlocul benzii scurte. 

Bobby Warden fusese antrenat pentru această procedură si o dusese 
la îndeplinire în mai mult de o duzină de misiuni din Franța. 

Toată lumea știa ce trebuia să se întâmple. 

Dar numai Warden știa ce se întâmpla de fapt. 

Văzuse camionul. Se năpustea pe drumul Francorchamps, spre el. 

Nu era vorba de patru minute. Mai degrabă de două. 

Saffron stătea în punctul A, cu Burgers în punctul B si Deforge în 
punctul C. Sunetul avionului care se apropia devenea tot mai puternic, 
si apoi il văzu, o umbră neagră pe cer, apropiindu-se la joasă înălțime 
peste copacii de dincolo de drum. 

Saffron semnaliză W: punct-linie-linie. 

Nu primi niciun răspuns. 

Avionul continuă să zboare către ei, coborând pe măsură ce se 
apropia. Dar nu transmise litera de confirmare si nu era niciun semn 
că pilotul era autentic. Putea fi o capcană. Si se apropia de pământ. 

Si Schmitt văzu avionul, mergând atât de încet încât nu-i venea sa 
creadă că putea să se menţină în aer, zburând de-a curmezisul 
drumului din faţa lor, doar puţin mai sus de copacii de pe marginile 
şoselei. 

— Iată-l! strigă el. 

— Îl văd! răspunse șoferul. 

Apăsă cu putere pe acceleraţie, iar camionul luă viteză cu avântul 
greoi al unui rinocer care se aruncă înainte. 

Avionul se afla la mai putin de un kilometru înaintea lor. 
Vitezometrul camionului urca spre 60... 70... 80 km/h. 

Schmitt strigă: 

— Putem să-i prindem! 

Şoferul rânji. 

— De-abia aştept să văd figura ăluia de la Gestapo. 

— Hai, strigă Schmitt. Dă-i bătaie... dă-i bătaie! 

Warden nu avea timp pentru rutina unei aterizări obișnuite. Intră, 
întoarce, ia fata, decolează. Asta era tot ce putea să facă. 

Dacă era norocos. 

Dar mai întâi trebuia să-și aducă aminte: mai puțină grabă, mai 
multă viteză. 

Lizzie putea să stea în aer la viteze remarcabil de mici și, cu cât 
Warden se apropia mai încet de sol, cu atât mai repede putea să 
oprească, să întoarcă avionul si să decoleze din nou. 

Când ateriză, Warden nu mergea mult mai repede decât camionul. 

fl văzuse când trecuse peste drum. Era prea aproape ca să fie în 
siguranţă. 

Putea doar să se roage ca fata și oamenii care erau cu ea să 
priceapă ce se întâmpla. 

Saffron era paralizată de indecizie. Avionul era suficient de aproape 
de ea încât să fie sigură că era un Lysander. Dar dacă era unul dintre 
cele capturate de germani? Dacă cei din Abwehr găsiseră o modalitate 


prin care să descifreze codul cu o singură utilizare? Conduceau oare si 
această operaţiune, la fel ca pe toate celelalte? 

Se gândi la Leo Marks. Fusese sigur că germanii spărseseră codurile 
vechi, și avusese dreptate. Era convins si că găsise un mod prin care 
să-i împiedice să facă asta cu noul cod. Saffron avea încredere că 
avusese dreptate si în legătură cu asta. 

Făcu semn cu torta deasupra capului, semnalizându-le celor doi 
bărbați să-şi aprindă luminile. 

Avionul era deasupra câmpului, apropiindu-se, și apoi trecu de ea 
foarte aproape deasupra capului ei. Văzu cercul F.A.R. vopsit în alb, 
albastru și roşu pe o laterală și literele de identificare ale avionului. Și, 
cu toate că mai persista în capul ei o voce care spunea, Ar putea să fie 
o capcană, ea se forță să creadă. Nu, este adevărat. A venit să mă ia 
acasă. 

Se uită cum opri avionul aproape pe loc. Se întoarse și o luă spre 
ea. Burgers si Deforge alergau de la poziţiile lor, apropiindu-se să-și ia 
la revedere. 

Saffron le făcu cu mâna, zâmbind acum, sigură că totul decursese 
bine. Și apoi Burgers se opri și, o secundă mai târziu, tot așa făcu și 
Deforge. Burgers arătă dincolo de avion, spre drum. Ezitară, apoi se 
întoarseră si o luară în direcţia din care veniseră, spre adăpostul de 
copaci din partea îndepărtată a câmpului. 

Saffron se întoarse să vadă ce anume îi speriase pe cei doi belgieni. 

La marginea drumului principal, un camion cotea spre câmp, 
venind către ei. 

Acum înţelese de ce pilotul nu mai avusese timp să execute 
procedurile obişnuite de aterizare. 

Văzu ieșind o formă neagră din laterala camionului. Apoi o serie de 
lumini și, imediat după, țăcănitul unei mitraliere. 

Saffron începu să alerge spre avion. 

— Urca! 

Warden se înclină cât de tare putu in afara carlingii, făcând gesturi 
frenetice spre scara fixata pe fuzelaj care ducea in partea din spate a 
carlingii. 

Saffron alerga repede spre Lizzie, fortandu-se să iasă din bătaia 
focului, fugind ca un atlet, cu genunchii ridicati si dand din coate. Dar 
nu putea nicicum să câștige o cursă împotriva camionului, care 
accelera spre ei pe câmp. Era încă la patru sau cinci sute de metri, dar, 
la viteza cu care venea, avea să-i ajungă în mai putin de douăzeci de 


secunde. 

Schmitt avea capul si umerii scoase afară pe geamul lateral al 
camionului, trăgând cu arma semiautomată în direcția avionului și a 
femeii care alerga. Camionul sălta ca un iepure și ambele ţinte îi erau 
în mișcare. Șansele ca el să nimerească ceva erau mici. Însă focurile de 
armă îi distrăgeau si îi speriau chiar si pe cei mai duri soldaţi si nu 
avea nevoie decât de o lovitură norocoasă ca să ucidă agentul sau 
pilotul din avion. 

Saffron ajunse la baza scării. Se arcă pe a doua treaptă, înșfăcă 
partea de jos a carlingii, care era prinsă în partea opusă ca să poată fi 
deschisă peste fuzelaj, si o desfăcu. Într-o clipită, apăru o scânteie pe 
fuzelajul din fata ei, se auzi un zgomot strident și se înfioră când 
glontul care ricosase pe laterala avionului îi trecu prin păr, pe la ceafă. 
Corpul îi rămase neatins, dar fusese la un deget distanță de moarte. 

Abia trecuseră cinci secunde de când apucase scara, dar camionul 
se apropiase cu cel puţin o sută de metri. 

Saffron se aruncă în carlingă, lovindu-se cu genunchii și cu gambele 
de rama de metal și ignorând durerea. Își trase capota peste cap. 

Înainte să aibă timp să-şi pună centura sau casca de zbor care avea 
să-i ofere oxigen și o legătură vocală cu pilotul, Lizzie se pusese în 
mișcare. 

În momentul în care fu închisă capota carlingii, Warden porni 
motorul si o lăsă pe Lizzie să-și ia avânt. Manualul spunea că Lysander 
avea nevoie de 279 de metri de pistă ca să decoleze si să ajungă la o 
înălțime de cincizeci de picioare. Camionul era la maxim 50 de metri 
si distanța se reducea din ambele parti. 

Schmitt isi golise încărcătorul. Alunecă înapoi pe locul său. Nu 
avea timp să reîncarce. Prin parbriz, nu vedeau decât imaginea 
avionului care se grăbea să decoleze. 

Saffron isi tragea peste umeri centurile de la echipamentul Sutton. 
Simtea cum ia avionul viteză. În următoarele câteva secunde avea să 
se ridice în aer sau să se izbească de camion ca două trenuri grăbindu- 
se în aceeași direcție. Ea nu putea face nimic. 


«5 
O = ORS . C 


Camionul era atât de aproape, încât Warden, privind dincolo de 
vârful ridicat al lui Lizzie, nu-i vedea decât partea de sus a cabinei si 
prelata remorcii. 

Asteaptd, nenorocitule... aşteaptă... Warden se luptă împotriva 
instinctului de a trage de manetă. Nu avea decât o încercare să 
decoleze. Trebuia să fie bine de prima dată. Nu avea unde altundeva 
să meargă decât în sus. Fiecare fracțiune de secundă, fiecare milă pe 
oră de viteză, fiecare centimetru de pământ acoperit îi creșteau 
şansele de a decola. 

Dar, în același timp, apropia avionul de o coliziune fatală. 

Warden își păstră calmul. 

— Nu te opri, nu te opri! strigă Schmitt. 
Incheieturile mâinilor şoferului erau albe în timp ce acesta strangea 
de volan, cu ochii holbati si cu gura deschisă într-un urlet de groază. 

Warden nu mai putea aştepta. Trase de manetă cu toată puterea pe 
care o aveau brațele si umerii lui. 

Lizzie gemu si se scutură, încercând să se ridice in aer. 

Şoferul camionului îşi pierdu curajul. Trase de volan spre dreapta. 

Camionul se afla lângă avion, când acesta se ridică în aer. 

Lizzie lupta împotriva gravitației. 

Rotile i se desprinsera de pământ. Se ridicară la un metru deasupra 
solului, apoi si mai mult. 


Rotile sfâșiară prelata camionului, lovind doi oameni dinăuntru si 
aruncându-i într-o parte ca pe niște popice lovite de o minge, în timp 
ce Warden își ridica avionul spre cerul întunecat. Continuă să se înalțe 
cu toată puterea până când se opri la aproape două mii de metri și 
vorbi în cască. 

— Eşti bine acolo în spate? 

— Stau foarte confortabil, răspunse Saffron. 

Warden râse. 

— Splendid. Bine ai venit la bord în Expresul de Tangmere. O să fii 
acasă cât ai zice pește. 

În spatele lor, Jean Burgers si André Deforge, târându-se printre 
copacii din partea îndepărtată a câmpului, se uitară cum dispărea 
avionul Lysander. Se ridicară în picioare, își strânseră mâinile cu 
căldură și dispărură în întuneric. 


Trecusera opt luni de când armata germană fusese pusă pe fugă din 
Stalingrad. De atunci, se retrăseseră o mie două sute de kilometri. Kiev 
era pe punctul de a fi adăugat pe listă. Săptămână după săptămână, 
grupul de avioane de vânătoare pe care le comanda Gerhard se trezea 
mutat dintr-o bază într-alta, tot mai aproape de casă. 

În aceste zile, își petrecea tot atât timp în spatele biroului său, 
scriind documente, cât la comenzile avionului său de luptă. Într-o zi 
de la sfârșitul lui octombrie 1943, lucra la un teanc de formulare de 
rechizitie. Se opri să se uite pe fereastră în timp ce ploaia nesfarsita de 
toamnă transforma aerodromul într-o mlaștină adâncă și lipicioasă, 
când un funcționar intră si îi spuse: 

— A venit un general să vă vadă, Herr Oberst... generalul von 
Tresckow. 

— Ai face bine să-l poftesti înăuntru, răspunse Gerhard, ridicându- 
se în picioare. 

Von Tresckow își făcu apariţia, un bărbat cu grade de general pe 
umeri si pe guler, de vreo patruzeci de ani, cu un început de chelie, 
fruntea înaltă și trăsături puternice si regulate care îi dădeau un aer de 
distincţie. 

Gerhard îl salută cu salutul obligatoriu: „Heil Hitler”. 

Von Tresckow răspunse cu o ridicare superficială a mâinii, dar 
neinsotita de salutul verbal. Se uită la scaunul pliant de lemn, așezat 
la masă vizavi de Gerhard, și întrebă: 

— Pot? 

— Desigur, Herr Generalmajor, spuse Gerhard. Pot să vă aduc ceva? 
O cană de cafea? E surogat, mă tem... Sau poate ceva mai puternic... 
am o vodcă destul de bună. 

— Esti amabil, dar nu. Nu o să stau mult. 

Von Tresckow scoase o tabacheră gravată cu un blazon heraldic, își 
alese o ţigară şi-i oferi tabachera lui Gerhard, care dădu din cap că nu. 

— Nu te deranjează dacă fumez? întrebă el. 

Avea vocea și manierele unui aristocrat, potrivite cu numele și 
familia de pe blazon. Von Tresckow era membru al nobilimii prusace 
care, de secole, își trimisese fiii departe pentru a comanda armata 
germană. 

— Deloc, domnule, răspunse Gerhard. Ce pot să fac pentru 
dumneavoastră? 

— Sunt aici din cauza unei discuţii în contradictoriu la care ai luat 


parte într-un bar, acum câteva luni... in Taganrog. Poate iti aduci 
aminte de asta? 

— A... mă întrebam când o să primesc o vizită în legătură cu asta. 
Cu toate că, trebuie să recunosc, mă aşteptam la cineva din SS sau din 
Gestapo - unul dintre oamenii fratelui meu. Mă simt onorat că merit o 
vizită de la cineva de rangul dumneavoastră. 

Von Tresckow zâmbi 

— Crezi că mă aflu aici ca să te interoghez? Înţeleg că ai putea să-ți 
închipui asta. Din câte am înţeles, ai fost foarte direct în felul cum ti- 
ai exprimat opiniile si acestea erau departe de a fi măgulitoare pentru 
comanda țării noastre. 

Gerhard hotărâse de multă vreme să nu nege ce spusese atunci 
când aveau să vină după el. 

— Am fost în Stalingrad din momentul când orașul a fost atacat. 
Am plecat de acolo cu un pas înainte să vină rușii. Mi-am câștigat 
dreptul să-mi spun părerea. 

Von Tresckow încuviință, suflă fumul care alunecă peste masă si 
întrebă: 

— Și într-adevăr crezi ce ai spus atunci? 

— Da. 

Von Tresckow inhală, își stinse ţigara si spuse: 

— Bine. Speram să spui asta. Vezi tu, sunt de acord cu tine. Și mulți 
alții sunt, până la ofițerii cei mai înalți din Wehrmacht. Vedem cu toții 
că naziștii sunt niște monștri. Ai idee ce au făcut aici în Rusia... ai 
auzit de uciderile în masă? 

Gerhard se încruntă, se gândi o clipă și adăugă: 

— l-am văzut odată folosind o dubă de gazare. De aproape... Am 
auzit oamenii dinăuntru. Am văzut ce s-a ales de ei după aceea. Așa 
că, da, știu ce au făcut. 

— Și ştii că războiul este pierdut? 

Gerhard râse sec. 

— V-am spus. Am fost în Stalingrad. 

— Acum ești aici, în Kiev. Peste un an, dacă ești suficient de 
norocos încât să trăiești atâta, o să zbori probabil peste baze din 
Germania. Barbarii vor fi la porțile Berlinului. Asta dacă nu oprim 
toată treaba acum. 

— Există un singur fel prin care se poate face asta. 

— Da. 

— Cum ati ajunge la el? 

— Avem oameni care sunt aproape, oameni dornici să riște si chiar 
să-și sacrifice viețile pentru această cauză. 

— Și apoi ce? Bormann, Himmler, Goebbels, Göring şi toată 
adunătura aia o să se ploconească și or să vă dea Reich-ul pe tavă? 

— Nu, dar avem planuri. Credem că le-o putem lua înainte să-și 


dea seama că au pierdut jocul. 

— Voi şi generalii voştri aveţi putere. Și ce-ar urma? 

— Cerem pace. 

— Aliaţii vor solicita predare necondiționată. 

— Dacă naziștii vor fi în continuare la putere, da. Dar, dacă nu mai 
sunt, s-ar putea să fie mai rezonabili. Austriacul ăla arogant a avut 
dreptate cu un lucru: adevăratul inamic este bolșevismul. Poate că 
britanicii și americanii nu cred încă asta, dar o să creadă curând. Nu 
vor să se trezească într-o dimineaţă și să descopere că tancurile lui 
Stalin au ajuns la Rin, pentru că nu se vor opri acolo. O să aibă nevoie 
de o Germanie puternică și liberă ca bastion împotriva bolșevicilor. 

— Ce doriţi de la mine? 

— Nimic... nu încă. Dar, când va veni ziua, dacă o să reușim, 
trebuie să știm că există formaţiuni în Luftwaffe pe care să putem 
conta. Ne poţi susține cu grupul vostru de zbor? 

— Asta depinde de oamenii mei. Unii dintre ei sunt încă naziști 
înrăiți. Dar cei mai multi vor să trăiască suficient de mult încât să 
vadă sfârșitul războiului. Dacă le spun că acesta este cel mai bun mod 
prin care să facem pace și să ne salvăm ţara de la o distrugere totală, o 
să mă urmeze. 

— Excelent. Mai este un lucru... Trebuie să ne atragem oamenii de 
partea noastră. Ar fi de mare ajutor dacă ne-ar auzi mesajul de la un 
erou autentic, un excepțional pilot de vânătoare, cu medalii pe piept. 

Von Tresckow făcu o pauză și se uită întrebător la Gerhard. 

— De ce zâmbești așa? 

— Pentru că asta mi-au spus băieţii cu propaganda de la Ministerul 
Forțelor Aeriene, când m-au trimis să fac un tur prin țară acum vreo 
doi ani. 

— Nu mă surprinde. Piloții de vânătoare sunt cavaleri în armură 
moderni. Toţi vă vor de partea lor... Deci... Esti de partea noastră? 

— Da, spuse Gerhard. Sunt de partea voastră. 

— Bine. Atunci nu o să mai auzi de mine. Dar, la momentul 
potrivit, o să ne bazam pe tine să-ţi joci rolul. 

— Înţeleg. 

Von Tresckow se ridică să plece, dar se opri și adăugă: 

— Înţelegi, aceasta este ultima șansă a țării noastre. Dacă nu facem 
ceva curând, o să fie prea târziu, iar Germania va deveni o Cartagină 
modernă: dărâmată până la ultima cărămidă... ștearsă de pe fata 
pământului. 


Era mijlocul zilei in 1 aprilie 1944, cand usa de la biroul lui Saffron 
se deschise fara sa fi batut cineva si Leo Marks dadu navala inauntru, 
cu o privire furioasă, fluturând în aer o bucată de hârtie de teleprinter. 

— Ai văzut asta? întrebă el, prea enervat ca să se mai deran- jeze 
cu introduceri. Este glumita de 1 aprilie a lui Herr Giskes. 

Saffron se ridică și ocoli biroul ca să-l întâmpine. 

— Iată, spuse Marks, dându-i hârtia. 

Pe ea era tipărit textul unei telegrame, care spunea: 


INCERCATI SĂ VĂ FACEŢI TREABA ÎN OLANDA FĂRĂ ASISTENȚA 
NOASTRĂ. CONSIDERĂM CĂ ESTE DESTUL DE NECINSTIT AVÂND ÎN 
VEDERE COOPERAREA NOASTRĂ LUNGĂ ȘI PLINĂ DE SUCCES CA AGENTI 
AI VOȘTRI. DAR NU CONTEAZĂ, ORICÂND O SĂ VREŢI SĂ FACEŢI O 
VIZITĂ PE CONTINENT PUTEŢI SĂ FIŢI SIGURI CĂ O SĂ FIŢI PRIMIŢI CU 
ACEEAȘI GRIJĂ ȘI CONSECINŢE CU CARE AU FOST PRIMIŢI TOȚI CEI PE 
CAPE I-ATI TRIMIS PÂNĂ ACUM. LA REVEDERE. 


— Ha! râse Saffron sec în timp ce-i dădea mesajul înapoi lui Marics. 
Presupun că asta este ideea de glumă a celor din Abwehr. 

— Obraznic nătărăul, nu-i așa? A trimis-o simultan de pe zece staţii 
radio ale noastre, ca să știm că la el au fost în tot acest timp. Pe de 
altă parte... 

Marks făcu câţiva pași spre usa, o închise si se întoarse. 

— Nu ştii de la mine, dar chiar în clipa când Giskes își făcea farsa, 
noi ne strecuram pe teritoriul lor. Azi noapte au fost două parașutări 
diferite în Olanda, patru agenți în total. Și nu a știut că veneau. 

— Sper că au multe rezerve din tabelele noastre de unică folosință. 

— Au, într-adevăr... și totul datorită tie, draga mea soţie, pentru că 
ai dovedit că sunt funcționale. 

— Orice ca să te ajut, dragul meu sot. 

Saffron si Marks își spuneau sot și soție de când se întorsese ea de 
la Londra, rămăsese ca o glumă între ei în toate aceste luni. Când 
ajunse înapoi din Belgia, fu interogată minuţios. Le explică lui 
Gubbins si Amies cu cele mai profesioniste detalii tot ce i se 
întâmplase, cum reactionase, care îi erau impresiile din fiecare 
întâlnire, eveniment sau loc, în cazul în care ar fi fost nuanţe ce ar fi 
putut fi obţinute din informaţiile pe care le avea. Le spuse despre 
discursul lui Schröder de la Ridderzaal din Haga și despre planul 
nazist de a rezolva chestiunea evreiască în Olanda și, se părea, despre 
ambițiile lor monstruoase de a eradica toți evreii din Europa. 


Îi informa cu privire la suspiciunile lui jean Burgers în legătură cu 
Prosper Dezitter si la amanta lui, Florie Dings. Burgers era convins ca 
acestia erau spioni germani si compromiteau activitatile Grupului G. 
din Belgia, intiltrandu-se în grupurile de Rezistență, oferind 
adăposturi doar pentru a le divulga si adunând informaţii despre 
activitățile agentilor. Erau agenți dubli extrem de eficienţi. Dezitter 
era un maestru al identitatilor false, dar putea fi identificat ușor prin 
faptul ca îi lipseau una sau două falange de la degetul mic al mâinii 
drepte. Era o trăsătură pe care o putea ascunde în majoritatea 
timpului, dar nu întotdeauna. 

În săptămânile care urmaseră, Burgers făcuse publice descrierile lui 
Dezitter si Dings în presa underground, iar Amies organizase 
Săptămâna Operațiunii Sobolanule4, trimițând agenți să asasineze 
trădătorii din Belgia. Dezitter și Dings erau în capul listei. Guvernul 
belgian din exil, de la Londra, se declară nemulțumit de ideea unor 
execuţii fără proces, iar operaţiunea fu întreruptă oficial. Totuși, 
Saffron auzi rapoarte că Dings fusese găsită moartă la intrarea în 
blocul ei, ucisă de douăzeci și două de lovituri cu o surubelnita 
ascuţită. Dezitter fugise din Belgia si era urmărit de Rezistență. 

Saffron fusese promovată la gradul de căpitan și i se oferi un rol 
nou: conducerea agenților care erau trimiși în Belgia, planificarea 
misiunilor acestora și observarea activităţilor lor odată ce erau trimiși 
pe teren. Asta însemna că era în contact cu multe persoane din 
grupurile de Rezistență locală din Belgia, ale căror activități deveneau 
tot mai eficiente, în timp ce soarta războiului se întorcea împotriva 
Germaniei, iar agenții de pe Baker Street deveneau tot mai 
experimentați în felul cum își duceau la îndeplinire sarcinile. 

Slujba lui Saffron presupunea multe ore de lucru și îi puse multă 
responsabilitate pe umeri. Era interesată la nivel personal de siguranța 
agenţilor ei și se temea pentru ei mai mult decât se temuse vreodată 
pentru ea însăși. Chiar și când cei de pe Baker Street își făceau treaba 
cât se putea de bine, viața unui agent din Europa Ocupată era 
amenințată de un pericol teribil, pentru că tot mai erau trădători, 
colaboratori și agenți dubli împrăștiați în rândurile forțelor de 
Rezistență. Doi dintre agenţii lui Saffron fuseseră tradati și dati pe 
mâna Gestapo-ului, iar pierderea lor o lovise greu. 

Erau și triumfuri printre dezastre. Cu mai puţin de trei luni mai 
devreme, Grupul G. reușise o lovitură uimitoare: o serie de atacuri 
simultane cu bombă împotriva rețelei de electricitate belgiene, care 
lăsară tara fără energie în ziua următoare. Birourile, fabricile, minele 
şi căile ferate - toate fuseseră închise, iar unele dintre ele nu se 
reîntoarseră la capacitate maximă decât după o săptămână. Inamicul 
primise o lovitură serioasă, iar tara primi un mesaj clar că invadatorii 
lor nu mai aveau controlul deplin. Știrile o încântară pe Saffron, iar 


faptul că Jean Burgers ajutase la organizarea schemei făcea ca victoria 
să fie cu atât mai satisfăcătoare. 

— Așadar, mergi la conferința asta cu verisorii nostri americani? 
întrebă Marks, schimbând subiectul. 

— Da, Amies m-a rugat să reprezint secțiunea T. 

— Ne vedem acolo. O să tin celor prezenți o prelegere despre noile 
metode de criptografie... Între timp, te-ai mai refăcut? După povestea 
din Olanda, mă refer... 

Cei din Baker Street nu obișnuiau să recunoască efectele fizice și 
psihologice ale unei misiuni. Lui Saffron îi era greu să-și scoată din 
minte ce se întâmplase în noaptea când îl ucisese pe Karsten Schröder, 
dar nu făcuse niciodată o dramă din asta. Leo Marks era singurul 
căruia i se confesa. Dar chiar si fata de el, simţea o pornire să-și treacă 
sentimentele sub tăcere. 

— O, este in regulă, spuse ea. Nimic de care să te îngrijorezi. 

Marks nu putea fi prostit atât de ușor. 

— Mai ai coşmaruri, fetito? întrebă el cu grija autentică a unui 
prieten, lăsându-și deoparte neseriozitatea obișnuită. 

— Câteodată... suspină Saffron. Mă simt de parcă nenorocitul ăla 
mă bântuie. Poate asta sunt fantomele, prezența morţilor în visele 
celor vii. 

— Hmm... murmură Marks în semn de apreciere. Fraza asta 
aproape că merită să intre într-unul dintre poemele mele mult lăudate. 

Marks era aproape la fel de cunoscut pe Baker Street pentru poezia 
sa cum era pentru coduri. 

— O poţi folosi, spuse Saffron, în schimbul unei fripturi zdravene. 
Am fost crescută carnivoră. Am nevoie de carne roșie ca să 
supraviețuiesc, mai mult decât pot primi pe cartelă. 

— Atunci ne-am înțeles: îmi dai cuvintele tale la schimb pentru 
niscaiva carne de vită. O să-mi întreb sursele imediat. 

— Oh, iti mulțumesc, dragul meu, ce furnizor minunat ești tu! 
Acum trebuie să mă întorc la lucru. Nu vreau ca yankeii ăia să creadă 
că nu-mi fac treaba. 

Două zile mai târziu, după ce cinară la Lyons Corner House, unde 
se testară reciproc în legătură cu prezentările pe care urmau să le țină, 
ca nişte elevi care se pregătesc pentru examen, Saffron şi Marks o 
luară prin Whitehall spre War Office, apoi pe sub arcadele sale negre si 
întunecoase. Frau într-o stare de spirit bună. Întâlnirea avea ca obiect 
coordonarea diverselor mişcări de Rezistență din Europa Ocupată în 


fata invaziei care urma. În Olanda, Belgia si Franţa aveau să aibă loc o 
serie de sabotaje şi de războaie de gherilă organizate în mare parte de 
SOE, concretizate prin sabotarea căilor ferate, blocarea drumurilor, 
detonarea podurilor și prin orice alte acțiuni care să-i oprească pe cei 
din Wehrmacht să aducă întăriri pe plajele unde aveau să debarce 
forțele britanice, americane și canadiene. În trecut, celor din Baker 
Street le-ar fi fost greu să ducă la îndeplinire o asemenea misiune. Dar 
acum organizația era încurajată de abilitatea sa de a introduce în 
Europa agenți și de a-i extrage de acolo, de a le asigura forțelor din 
Rezistență arme, muniții, echipament radio si bani si de a planifica 
campanii subversive și de sabotaj. 

Succesul invaziei depindea de abilitatea de a securiza un avanpost 
pe teren francez. Baker Street avea să joace un rol important în 
această acțiune, iar Saffron abia aștepta să-și prezinte contribuţia pe 
care avea să o aibă secțiunea belgiană. 

Ea si Marks o luară pe niște trepte spectaculoase de marmură alba 
care urcau până la jumătate înainte să se despartă în două culoare 
separate ce ocoleau prin stânga și prin dreapta atriumul central, 
reîntâlnindu-se după aceea la etajul întâi. Pe peretele din fata lor 
atârrna un ceas ornamentat de aur, iar deasupra lui se profila un 
balcon din colonada ce înconjura partea de sus a scărilor. Saffron văzu 
bărbaţi în uniformă din diferite tari și servicii, unii fumând, alții 
ţinând în mână căni de ceai, vorbind între ei înainte de deschiderea 
formală a prezentărilor. 

Un bărbat îi atrase atenţia. Purta uniforma albastru închis și șapca 
albă a Marinei Statelor Unite. Avea gradul de locotenent comandor. Se 
sprijinea de balustrada de piatră sculptată care înconjura balconul, cu 
o postură relaxată care lui Saffron îi păru cunoscută. 

Se opri ca trăsnită pe scări, în timp ce inima prinse să-i bată 
nebunește. Nu, nu poate fi el! 

Locotenentul comandor își întoarse capul si privi spre scări. Ochii li 
se întâlniră și se priviră cu o intensitate care o făcu să simtă un șoc ca 
o lovitură în stomac. 

— Danny, oftă ea. 

Când se oprise Saffron, se oprise și Marks. Văzuse cum se uitaseră 
unul la celălalt ea și americanul și efectul pe care-l produsese asupra 
ei. 

— Un cunoscut? întrebă el cât putu de firesc. 

Saffron nu scoase o vorbă. Încuviință din cap. Îşi mușcă buza de 
jos. Și, fără cuvinte, urcă restul scărilor. 

Un alt ofițer de pe Baker Street îi aștepta. 

— Unde ati fost? întrebă el. Spectacolul este pe cale să înceapă, dar 
bătrânul vrea să ne pregătească mai înainte. L-ati facut să aștepte... 

— A, spuse Marks. 


Stiau cat de mult tinea la punctualitate generalul Gubbins. Se 
grabira in antecamera unde asteptau Gubbins si alti oameni din SOE. 

Gubbins nu le spuse nimic lui Saffron si Marks. Nu era nevoie. O 
privire rece din partea acelor ochi albaștri ca gheața îi puse la locul 
lor la fel de eficient ca o tiradă. 

— Bine, acum că suntem toţi aici, să ne asigurăm că suntem pe 
aceeași lungime de undă, spuse Gubbins. Fiecare dintre voi are de 
adus o contribuție în programul zilei de azi. Faceti-o. Cititi-va 
prelegerile. Să nu fiți tentaţi să improvizati. Fără glume în timpul 
prezentărilor. 

— Cu mine vorbește? îi sopti Marks lui Saffron. 

Ea nu-i răspunse. Mintea i-o luase razna după ce îl văzuse pe 
Danny. O parte din ea voia să năvălească afară pe ușă din camera asta 
întunecoasă si mică, să alerge spre balcon si să i se arunce în braţe. O 
altă parte era recunoscătoare că nu avusese prilejul de a se face de râs. 

Nu-l ascultase pe Gubbins, dar simţi, mai mult decât auzi, că acesta 
ajungea la finalul observaţiilor. 

— Da, domnule, spuse ea împreună cu ceilalți, atunci când îi 
întrebă dacă intelesesera mesajul. 

— Foarte bine atunci, spuse Gubbins. Urmati-ma. 

Îi conduse într-o sală de conferințe care avea pereţii cu lambriuri 
închise la culoare sub un tavan boltit și alb. Două candelabre de 
bronz, suspendate din tavan în lanţuri, atârnau deasupra unei mese de 
stejar, destul de lungă încât să găzduiască o duzină de scaune pe 
fiecare parte. Reprezentanţii britanici și canadieni fură conduși spre o 
latură a mesei. Omologii lor americani, spre cealaltă. 

Saffron isi ocupă locul. Era singura femeie din cameră, cu excepția 
unei stenografe aşezate într-o parte, care lua notițe de la întâlnire. fi 
luă câteva secunde să-și scoată din geantă toate lucrurile de care avea 
nevoie și să se asigure că avea la dispoziție raportul despre Belgia, un 
carnet de notițe si un stilou. 

Privi înainte, peste masă, drept în ochii lui Danny Doherty. El ii 
zâmbi: zâmbetul leneș, plin de încredere în sine și devastator de 
seducător pe care ea și-l amintea cu atâta claritate din Arisaig. 
Trecuseră aproape doi ani, dar când văzu acel zâmbet și felul cum i se 
strânseră ochii, i se păru că se despartisera doar de câteva minute. 

Îşi folosi tot autocontrolul pe care îl avea la dispoziţie ca să treacă 
ziua cu bine. Se trezi recunoscătoare pentru instrucțiunile abia auzite 
ale lui Gubbins. Tot ce i se cerea era să rezume operaţiunile curente 
ale secţiunii T și cele planificate să coincidă perfect cu invazia. Când i 
se puseră întrebări, răspunse la acestea cât putu de detaliat. Nu vorbi 
în alte situaţii și făcu tot ce putu să fie atentă la cine vorbea, nu la 
chipul bărbatului ce se afla de partea cealaltă a mesei. Era greu să nu 
se întrebe ce făcuse Danny de când o întâlnise ultima oară. Din câte 


ştia ea, urma să se însoare cu iubita lui din Washington DC. Nu avea 
verighetă pe deget, dar erau suficienți bărbați căsătoriți care nu o 
purtau. Din câte știa ea, putea să fie deja tată. 

În cele din urmă, întâlnirea se încheie. Generalul în rezervă care 
găzduise întâlnirea rezumă toate punctele asupra cărora se intelesera, 
privi spre Gubbins și agenţii SOE și spuse: 

— Stiti, domnule general de brigadă trebuie să recunosc că am fost 
destul de sceptic cu privire la oamenii dumneavoastră. Presupun că 
sunt un traditionalist. Felul în care înțeleg eu un război este să înrolez 
o mulțime de flăcăi, să-i antrenez până scot untul din ei, să le dau cel 
mai bun echipament pe care îl are de oferit Unchiul Sam și să-i pun să 
lupte împotriva nenorocitilor de inamici. Ideea de a trimite civili, 
inclusiv femei civile, la pierzanie, ca să-l omoare pe inamic si să-i 
saboteze operaţiunile, ei bine, nu m-am împăcat niciodată prea bine 
cu asta. Dar trebuie să recunosc, rezultatele pe care le obţineţi sunt 
foarte impresionante. 

Ochii îi căzură asupra lui Saffron. 

— Spune-mi, căpitane, ai vorbit bine despre mișcarea de Rezistență 
din Belgia si despre eficiența ei împotriva germanilor. Ai fost acolo si 
i-ai întâlnit tu insati pe oamenii ăștia? 

— Nu sunt sigură dacă am voie să răspund la această întrebare, 
domnule, spuse Saffron. 

Se uită către Gubbins. Acesta incuviinta din cap abia vizibil. Ea i se 
adresă din nou generalului. 

— Da, domnule, am fost. Am petrecut câteva luni anul trecut în 
Ţările de Jos. M-am întâlnit cu câțiva dintre membrii-cheie ai 
Rezistenței... si cu câțiva din administraţia germană. 

— Ei, să fiu al naibii. Iata-ne, domnilor, visând la ziua când o să 
punem piciorul în Europa Ocupată, iar domnita de aici ne-a luat-o 
înainte. Felicitările mele, doamnă. 

— Mulţumesc, domnule. 

Saffron auzi o tuse la dreapta ei. Marks îi dădea un bilet. Te 
avertizez! scria. De acum înainte plănuiesc să-ţi spun Domnița. 

Saffron se gândi câteva secunde și apoi, în timp ce generalul se 
ridica să plece, scrise răspunsul: Și eu te avertizez. Sunt antrenată să 
ucid. 

— I-ai cucerit pe toți, îi spuse Danny. 
O aștepta pe Saffron la ieșirea din sala de conferințe. 
— Nu pot să vorbesc, spuse ea. Gubbins vrea să ne întoarcem pe 


Baker Street pentru o sedinta. 

— Trebuie sa te vad, Saffron. 

Se strădui din greu să reziste. Si apoi se gândi: De ce? De ce trebuie 
să-mi refuz asta? Probabil că Gerhard este mort. Dacă Danny este 
căsătorit, asta este problema lui. De ce trebuie să fiu atât de singură tot 
timpul? 

— Ar trebui să pot ieși la opt jumătate, spuse ea, 

— O să fiu acolo, la intrare. 

— Nu. O să fim văzuţi. Ascultă, o să iau autobuzul de la lucru până 
la Knightsbridge. Ne întâlnim la intrarea în Scotch House. Este la colt, 
la capătul străzii Sloane. Nu ai cum s-o ratezi. 

— O știu, zâmbi el. Am cumpărat de acolo o pătură în carouri 
pentru mama. 

— O să încerc să fiu acolo la ora nouă. Dar nu sunt sigură că o sa 
pot ajunge la timp. 

— O să astept. 

Era aproape zece fără un sfert când Danny o văzu pe Saffron 
coborând din autobuz. Se sprijinea de cantul unei porți, în umbră, ca 
să nu poată să-l vadă dacă s-ar fi uitat împrejur. O văzu cum ezită și 
cum îi căzură umerii când nu văzu pe nimeni la locul întâlnirii. 

Atunci el înaintă pe trotuar. Faţa ei se lumină, întregul corp i se 
îndreptă, iar Saffron alergă înspre el, cu o expresie încântată pe fata. 
Dar era și disperare. El isi deschise mâinile să o primească, iar ea i se 
aruncă în braţe. Își înfundă capul în umărul lui, fără să-l privească, 
ținându-l de mijloc și lipindu-se tot mai strâns de corpul lui, aproape 
cu înverșunare. 

El o tinu și îi simți trupul tremurând în braţele sale. Plângea. 

El o mângâie pe păr și murmură: 

— Gata, gata... 

Se aplecă și o sărută pe creștetul capului, iar mirosul ei îi umplu 
nările. Ea scoase un sunet, un geamăt moale. 

Danny nu reuși să-și dea seama ce era cu el. Simtea o nevoie 
copleșitoare s-o protejeze pe fata asta care încerca atât de tare să fie 
puternică; isi dorea s-o tina în siguranță pentru ca ea să nu mai fie 
nevoită să fie puternică. Voia să-i fie zid în fata lumii, cavalerul ei în 
armură strălucitoare. Si, în același timp, voia s-o posede, s-o dezbrace, 
s-o răvășească și s-o audă cum ţipă. 

Totuși, pentru moment, știa că trebuia să-i ofere un timp. O tinu 
strâns si, după o vreme, ea își ridica fata către el, iar în ochii ei era o 
privire pe care el nu o mai văzuse niciodată. Nu era agentul dur și 
bine antrenat pentru spionaj sau fata bogată si sofisticată. Chipul i se 
înmuiase si arăta toată durerea si vulnerabilitatea si pierderea unei 
ființe orfane de mamă. Se străduise atât de mult să-și ascundă 
suferința asta, de ea însăşi si de toți ceilalți. Simti că o vedea pe 


adevărata Saffron Courtney. Avusese suficientă încredere în el încât 
să-i arate sufletul ei, iar Danny nu știu cum să reacționeze la asta. îi 
luă capul în mâini și o sărută, sperând că iubirea lui îi putea cumva 
vindeca rănile. 

Rămaseră imbratisati în timp ce, în jurul lor, oamenii care mergeau 
cu metroul ieșeau și intrau în valuri în stația Knightsbridge, iar 
mașinile și autobuzele își vedeau de drumul lor prin intersecții. 

Saffron fu cea care se desprinse în cele din urmă. Îl luă pe Danny 
de mână și spuse: 

— Vino cu mine. 

Merseră la brat pe Chesham Court, apoi reușiră să se tina la o 
oarecare distanță unul de altul în timp ce urcau cu liftul lent și 
zăngănitor până la etajul lui Saffron împreună cu o doamnă în vârstă 
si cu pechinezul acesteia. Liftul ajunse la destinaţie. Saffron si Danny 
iesira din el si se îndreptară, ținându-se de mână, spre ușa ei. 

— Nu încă, șopti ea, atunci când Danny încercă să-și pună brațul în 
jurul ei. S-ar putea să ne vadă cineva. 

Stăpânirea de sine era chinuitoare. Pe Saffron o durea dorința de a 
face dragoste cu el, iar frustrarea îi făcea disperarea și mai intensă. 

Întoarse cheia. Intrară. În secunda în care ușa se închise în spatele 
lor şi puseră zăvorul, Saffron se lipi strâns de corpul lui Danny, 
simțindu-l excitat si nerăbdător. Merseră impleticindu-se până la 
dormitorul ei, încă imbratisati, după care începură să se dezbrace. 

Saffron reuși să se elibereze prima din uniformă. Nu-i mai păsa de 
nimeni și nimic în afară de ea însăși si de Danny si de dorința de a-l 
simți în ea. Îşi petrecuse aproape toată viaţa în sarcini și 
responsabilități. Nu voia să gândească, să ia decizii sau să-i pese de 
orice altceva în afară de plăcere. 

El avea un corp zvelt, cu umerii lati și puternici, si se uita la ea cu 
hotărârea feroce a unui vânător. 

Saffron îl privi în ochi și spuse: 

— lată-mă. 

Mai târziu în acea noapte, Danny îi spuse lui Saffron că reuşise să 
fie transferat înapoi în Marină. 

— Am fost plecat de atât timp, încât nu mai știu care e capul și 
care e coada navei. 

— Capătul ascuţit e în partea din față, spuse Saffron. 

Danny râse. 

— Partea din fata - aia e tribordul, nu-i asa? 

Nu vorbiră de război sau de alte persoane din vieţile lor. Danny nu- 
i spuse lui Saffron dacă era căsătorit și ea nu-l întrebă. Petrecură trei 
nopți şi două zile împreună, când Saffron observă că îi era aproape 
imposibil să se concentreze la muncă, din cauza frisoanelor ce-i 
treceau prin corp ca niște replici de cutremur de câte ori isi aducea 


aminte de noaptea precedenta. 

Apoi veni a treia dimineata si, de data aceasta, rucsacul lui Danny 
stătea pe podeaua din camera de zi a lui Saffron când se duse în 
bucătărie să-i facă o cană de cafea. Danny se ridică din pat și nimic 
nu-l mai tentă să se mai întoarcă acolo, deoarece un jeep venea să-l ia 
la ora 8:00 fix și trebuia să-l aștepte pe trotuar. 

Plecă la fel de brusc precum apăruse. Saffron își păstră calmul când 
îi făcu cu mâna. Voia ca ultima lui amintire legată de ea să fie una 
bună. Numai după ce jeepul dispăru pe drum în jos, iar ea urcă în 
liftul şubred înapoi în apartamentul ei, închizând ușa după ea, izbucni 
în plâns. 

Se liniști după un timp și, la fel cum soarele iese la iveală din 
spatele celor mai intunecati nori după ce trece ploaia, asa i se 
îmbunătăţi si ei starea de spirit, simțindu-se aproape bucuroasă când 
luă autobuzul spre Baker Street. Trebuia să recunoască, nimic nu-i 
făcea corpul să se simtă mai viu ca nopţile de dragoste. 

Își aminti momentul când se dezbrăcase de uniformă și avusese 
revelația corpului său gol. Războiul dura de aproape cinci ani. Își 
petrecuse acest timp ca șofer, luptător, agent și ofițer. Dar în cele trei 
nopți nu fusese altceva decât femeie. Si era de-a dreptul uimitor. 

Otto, tatăl lui Konrad von Meerbach, fusese infidel pe toată durata 
căsniciei sale. Nu făcuse niciun efort să fie discret, si nici să usureze 
durerea personală și umilirea în societate a soției sale, Athala. Voia s-o 
părăsească. Nu ţinea ascuns acest lucru. Cu toate astea, nu reuși 
niciodată să obțină un divorț. Credința catolică a Athalei însemna că 
nu ar fi făcut acest pas în nicio circumstanta și, măcar o dată in viata, 
soțul ei se văzu obligat să-i facă pe plac. 

Privind înapoi, Konrad găsea comportamentul tatălui său fata de 
mama sa vrednic de dispreţ. Desigur că nu găsea obiecții pentru toți 
acei ani de cruzimi și neglijente. Din perspectiva lui, mama sa nu 
reuşise să-și satisfacă soțul şi merita orice pedeapsă pe care acesta ar fi 
vrut să i-o dea. Ce-l făcea pe Konrad să dispretuiasca comportamentul 
tatălui său era slăbiciunea bătrânului de a nu fi reușit să divorțeze de 
soția lui, dincolo de dorinţele ei. 

Când se ivi șansa să scape de prima lui soție, Trudi, Konrad nu 
pierdu timpul. Trudi era o blondă drăguță, docilă, dar insipidă, a cărei 
primă calitate era că era nepoata îndepărtată a lui Gustav von Bohlen 
und Halbach, sau Gustav Krupp din marea companie Krupps implicată 
în industria oţelului și a armamentelor. În ciuda statutului și a 


avantajelor in afaceri pe care Trudi i le oferea lui Konrad, era o 
dezamăgire în pat, iar el avu multe aventuri. O informa că ea avea să 
fie de acord cu divorțul în orice termeni ar fi ales el pentru ea. 

— Şi dacă nu sunt de acord cu termenii tăi? întrebă ea. 

— Atunci o să-ți petreci restul zilelor într-un lagăr de muncă 
silnică. 

Chiar si după ani de căsnicie, ticăloşia lui Konrad îi putea lua soția 
pe nepregătite. 

— Dar... dar... 

Abia dacă putea să scoată cuvintele. 

— Sunt mama copiilor tăi. Cum le-ai putea lua mama de lângă ei? 

— Uşor. Ar fi alegerea ta, în cele din urmă. Dacă vrei să aibă o 
mamă copiii tăi, o să mă lași să divortez. 

Divorțul fu semnat o lună mai târziu. 

Konrad era liber să se căsătorească cu Francesca von Schondorf. 
Francesca era amanta lui și se căsători cu Konrad ca să se răzbune pe 
fratele său, Gerhard, care o refuzase în favoarea lui Saffron. Cu cât 
observa mai mult efectele urii asupra personalităţii ei, cu atât găsea 
mai multă plăcere în a găsi moduri noi de a o corupe. Știa că nu-l 
iubea într-un fel siropos. Îşi dădea seama că o parte din ea se ura 
pentru că îi permitea s-o ia în stăpânire cu violență. Dar asta făcea 
sexul cu ea și mai atrăgător, pentru că era asemănător unui viol și 
astfel mai satisfăcător decât un act voluntar de împerechere pentru că 
era vorba de control și de putere. 

Ea i se supunea lui Konrad pentru că devenise dependentă de toate 
lucrurile pe care acesta i le putea oferi. Chiar și înainte de divorţ, 
devenise de mult stăpâna castelului Meerbach, cu o armată de oameni 
la cheremul ei. Se îmbrăca în cele mai frumoase haine pe care i le 
putea oferi Parisul. Se mișca în cercurile cele mai înalte ale societății 
naziste. Eva Braun și Magda Goebbels se numărau printre cele mai 
apropiate prietene ale ei. Până si Fiihrer-ul se declarase fermecat de ea. 
Pentru o fată crescută într-o familie al cărei nume aristocratic nu era 
egalat de o avere mare, acestea erau culmi ameţitoare, intoxicate de 
consumul prodigios de alcool și narcotice în anturajul Fiihrer-ului 
vegetarian, abstinent si nefumător. 

Konrad și Francesca se căsătoriră sâmbătă, 15 iulie 1944, iar el isi 
luă o săptămână liberă ca să-și petreacă luna de miere la castelul 
Meerbach. Cinci zile mai târziu, în timp ce navigau pe apele limpezi 
ale lacului Constance (deoarece Konrad se considera un navigator 
desăvârșit), liniștea le fu deranjată de o barcă cu motor a armatei care 
se îndrepta cu viteză către ei. Se opri în fata ambarcatiunii lui Konrad, 
forțându-l să oprească și să dea drumul la pânze. 

— Asta este o ofensă! strigă Konrad, stând în picioare la proră si 
ridicând pumnii către barca cu motor. Sunt în luna de miere. Am dat 


ordine stricte să nu fiu deranjat. 

Un ofițer tânăr ieși din cabina bărcii cu motor și se apropie de 
balustrada bărcii cu pânze, care stătea acum aliniată cu a lui. 

— Îmi cer scuze, Herr Brigadeführer. Am primit ordine să vă 
escortez la mal cât mai repede posibil. 

Primul instinct al lui Konrad fu acela de teamă că cineva din Berlin 
îl trădase. Se simţi btusc îngrozit, pentru că lupta pentru putere din 
vârful Reich-ului era, conform fiihrer-ului, o continuă luptă pe viaţă și 
pe moarte. Din această cauză, putea fi la propriu fatal să arăţi semne 
de slăbiciune. Se hotărî să se arate tare. 

— Sper să existe un motiv foarte bun pentru asta, strigă Konrad, 
sau tu și toți oamenii tăi o să vă treziti pe frontul rusesc. 

— Da, domnule. Ordinele mele vin direct de la Berlin. Trebuie să 
vă informez că aceasta este o problemă de stat urgentă, ce implică 
siguranţa Fiihrer-ului. 

— A Fiihrer-ului? S-a întâmplat ceva? A fost rănit sau... 

Konrad nu reuși să-și termine propoziția. 

— Nu știu, domnule, răspunse tânărul ofițer de marină. Nu mi s-a 
dat nicio informaţie despre Fiihrer în afară de ce v-am spus. Pot doar 
să vă spun că trebuie să mergeţi la cel mai apropiat telefon cu linie 
securizată și să sunati imediat la comandamentul SS. Vă rog, Herr 
Brigadefiihrer, dacă dumneavoastră și contesa ati urca la bordul bărcii 
noastre, am putea să vă legăm yachtul de barca noastră si să-l tractăm 
la mal. O să dureze doar câteva minute. 


Un sfert de oră mai târziu, Konrad se afla în biroul său privat din 
castelul Meerbach, unde dispunea de o linie securizată cu Berlinul. I se 
spuse că fusese detonată o bombă la Wolf's Lair, cartierul general al 
Fiihrer-ului din Prusia de Est, de unde conducea luptele pe Frontul de 
Est și pe noul front din Normandia, unde Aliații invadaseră Franța. 
Printr-un miracol, bomba fusese așezată lângă piciorul unei mese de 
metal, care îl protejase pe Fiihrer de explozie. Acţiunea de descoperire 
a conspiratorilor era deja în desfășurare. Tuturor ofițerilor superiori li 
se cerea prezența imediată la post. 

— Îmi pare rău, draga mea, dar luna noastră de miere s-a încheiat, 
o informa Konrad pe Francesca. Va trebui să-ți găsești distracții aici. 
Trebuie să mă întorc imediat la Berlin. 

— Cum este Fiihrer-ul? întrebă ea. 

— A supraviețuit unei tentative de asasinat și este teafar. Pot să te 
asigur că nu se va putea spune același lucru despre cei care au 
încercat să-l omoare. 

În 21 iulie, general maiorul Henning von Tresckow se sinucise pe 
front, lângă satul Kr6lowy Most din estul Poloniei, detonandu-si sub 
bărbie o grenadă de mână. În dimineaţa următoare, când cei din SS îi 
perchezitionara lucrurile, căutând indicii care i-ar fi putut îndrepta 
spre alți conspiratori, un ofițer - al cărui rang civil era acela de 
inspector în poliția criminalistică - citea un carnet de notițe care 
fusese găsit sub salteaua lui von Tresckow, când dădu peste ceva care 
îl făcu să se oprească. Puse carnetelul jos și fuma o ţigară în timp ce se 
gândea la ce să facă în continuare. Ajunse la aceeași concluzie la care 
ar fi ajuns orice individ cu rang de mijloc din orice organizaţie mare: 
să dea problema mai sus în lanțul de comandă. 

Duse jurnalul la șeful său direct și spuse: 

— Mă scuzati, Sturmbannfiihrer, dar am descoperit ceva ce cred că 
trebuie să vedeți. 

Fostul polițist găsi notita la care se referea și îi explică semnificația. 

Sturmbannfiihrer Franz Minke îşi câștigase rangul mai degrabă prin 
linguseala politică decât prin competenţă și depindea foarte mult de 
experiența și cunoștințele ajutorului său. 

— Ce crezi că ar trebui să fac? întrebă el. 

— Aș merge la Berlin, aș insista să obţin o întâlnire personală, aș 
explica de ce mă aflu acolo și că este vital ca el să vadă prima oară 
asta, fiindcă ar fi, desigur, dreptul lui să decidă cum anume să 
continue. 

— N-o să fie mulțumit să vadă asta. 

— Poate că nu, dar va fi foarte mulțumit dacă o vede el mai 
degrabă decât cineva care ar putea-o folosi împotriva lui. 

— Atunci va fi bucuros că a aflat de la mine? 

— Da, domnule... și ușurat... și foarte recunoscător. 

in mai putin de o oră, Sturmbannführer Minke si carnetul lui von 
Tresckow se aflau în drum spre Berlin. 

Lui Sturmbannführer Minke i se opri inima pentru câteva secunde, 
crezând că făcuse o greşeală teribilă. Brigadeführer von Meerbach nu 
era cunoscut ca un om blând. Se stia despre el că era de o cruzime 
rece si nemiloasă, excepțională chiar si pentru standardele SS. Dar 
atunci von Meerbach făcu ceva ce il luă total prin surprindere pe 
Minke. Începu să râdă în hohote. Se cutremura de râs. Se ținea cu 
mâinile de burtă, de parcă tocmai il văzuse pe cel mai amuzant 
comediant spunând cea mai bună glumă a lui. 


Minke chicoti nervos, nesigur daca trebuia sa reactioneze tot asa in 
fata amuzamentului ofițerului său superior. 

— O, asta e nepreţuită... absolut nepretuita, spuse von Meerbach 
îndreptându-se si ștergându-și o lacrimă de râs din colțul ochiului. 
Cum ai spus că te cheamă? 

— Minke, Brigadefiihrer. 

— Ei bine, Minke, mi-ai inseninat ziua... si pe a dragii mele sotii, 
când o să audă despre asta. Iată dovada că fratele meu cel îngâmfat si 
iubitor de evrei e trădătorul care am crezut întotdeauna că este. O, a 
crezut că i-a prostit pe toți, frumosul pilot de performanță, cu toate 
medaliile alea. Dar pe mine nu m-a prostit. Am știut că, dacă o să las 
capcana deschisă suficient timp, o să calce în ea. Și uite aici, în acest 
carnet, dovada că făcea parte din grupul lui Tresckow, unul dintre 
oamenii-cheie din conspirația împotriva Fiihrer-ului. Priveşte aici, 
spuse von Meebach, mergând către aghiotantul său, care stătuse 
discret până atunci într-un colț umbrit al biroului. 

Puse carnetul sub nasul aghiotantului și îi arătă cu degetul pagina. 

— Numele fratelui meu, data și locul întâlnirii lor și un singur 
cuvânt: „Ja”. Doar două litere, dar spun totul. 

Aghiotantul se încruntă. 

— Mă scuzati, Brigadeführer, poate că nu înțeleg suficient astăzi, 
dar ce spun literele? 

— Că fratele meu i-a spus da lui von Tresckow, desigur. A fost de 
acord să se alăture conspirației. Normal, nu o scrie clar. Pentru el 
însuși nu era nevoie și n-ar fi vrut să facă evident înţelesul dacă ar fi 
găsit cineva carnetul. Dar, privind înapoi, acum că știm ce avea în 
minte... O, nu am niciun dubiu ce înseamnă acel „Ja”, și nici 
Tribunalul Poporului nu o să aibă. Arestează-l pe fratele meu. Și, 
Minke, spune-mi, cine a ajuns primul la această pagină? 

Minke îi dădu numele fostului polițist și adăugă, pentru că acum 
vedea că își putea permite să fie generos: 

— A înţeles imediat, la fel ca dumneavoastră, ce însemna această 
remarcă. 

— Atunci este un ofițer bun, așa cum ești și tu, Minke, pentru că te- 
ai gândit să-mi aduci asta. Nu o să-ţi uit eforturile, poţi să fii sigur. 

— Vă mulțumesc, Herr Brigadefiihrer. 

Minke strălucea tot. 

— Pentru nimic... Acum am face bine să sunăm la Tribunalul 
Poporului, câtă vreme e caldă treaba. Cu cât isi primește fratele meu 
pedeapsa pe care o merită din plin, cu atât mai bine. 


Gerhard nu mai conducea misiuni deasupra pământului rusesc. 
Grupul de Armate Sud fusese împins înapoi în Balcani, iar avioanele 
de vânătoare erau angajate în misiuni constante împotriva 
bombardierelor rusești si americane care încercau să distrugă 
câmpurile de ţiţei și rafinăriile româneşti, sursa principală de 
combustibil pentru Germania. Prima oară când auzi de tentativa de 
asasinat din 20 iulie se întorcea dintr-o misiune și își găsi baza roind 
de zvonuri că Fiihrer-ul era mort și că avusese loc o lovitură de stat 

Se gândi la întâlnirea sa cu von Tresckow. Se întrebă dacă asta nu 
era cumva opera lui. Dar apoi sosiră știrile că Fiihrer-ul supravietuise. 

Păcat, se gândi Gerhard, si deveni clar din starea de spirit a multora 
dintre piloții săi că nu era singurul care avea această opinie. 

Două zile mai târziu, complotul împotriva lui Hitler era aproape 
uitat. Aveau lucruri mai urgente la care să se gândească. Zilele când 
Luftwaffe deținuse supremaţia pe cer trecuseră demult. Acum rușii 
aveau avioane mai bune, produse în număr foarte mare. De câte ori 
zbura, Gerhard simțea cum îi scădeau șansele de supraviețuire. 
Supravietuise cumva, însă era tot mai mică posibilitatea să o mai ducă 
mult timp. 

Într-o după-amiază din prima săptămână a lunii august, se dădu jos 
din avion și fu întâmpinat nu de echipajul de la sol, ci de un bărbat în 
civil - Gestapo, înțelese Gerhard imediat - acompaniat de o jumătate 
de duzină de soldaţi Waffen-SS. 

Gerhard fu arestat, aruncat în spatele unui camion, dus la Berlin și 
închis într-o celulă subterană. Fu interogat timp de trei nopți. 
Interogatoriile păreau în mod ciudat să fie infuzate doar pe jumătate 
cu ură, de parcă nimănui nu i-ar fi păsat ce răspunsuri dădea. Nu-l 
torturară, dar îl bătură de câteva ori. Chiar si atunci, fusese lovit fara 
să fie rănit serios. 

Cei care-l interogau îl acuzau că participase la complotul împotriva 
Fiihrer-ului, însă întrebările lor erau straniu de vagi. Nu încercau să-l 
facă să mărturisească ceva ce știau sigur că ar fi făcut. Încercau să-şi 
dea seama dacă făcuse ceva. Si, pe măsură ce continua interogatoriul, 
Gerhard trase concluzia că singura lor probă era o notita dintr-un 
carnet în care cuvântul cheie părea să fie „Ja”. 

Nu existau suficiente probe care să dovedească altceva în afară de 
faptul că proferase insulte la adresa Fiihrer-ului într-o ceartă cu un om 
dintr-un bar. Cei care îl interogau pe Gerhard nu păreau deranjati de 


incapacitatea lor de a-i descoperi o ofensă mai serioasă. În loc să 
devină mai agresivi sau mai disperaţi în procesul interogării, 
atitudinea lor luă forma unei indiferente obosite, până în clipa in care 
încetară să-l mai târască din celula lui la interogatorii. 

Trecu o săptămână în care fu lăsat în pace în celula îngustă, fără alt 
mijloc de a măsura trecerea timpului decât foamea crescândă care-i 
rodea stomacul. Era hrănit de două ori pe zi si mâncarea era atât de 
proastă - cartofi rozalii de mucegai, varză putredă, pâine neagră și 
uneori un cârnat tare ca piatra făcut din sânge congelat de animal - 
încât abia dacă reușea să o înghită. 

Apoi, într-o dimineaţă, gardianul îl informă că procesul lui avea să 
aibă loc peste două zile. 

— Avocatul tău o să vină să te vadă astăzi, spuse gardianul. 

Începu să râdă şi adăugă: 

— Sunt sigur că o să facă o treabă bună. 

Chiar și după doisprezece ani în care naziștii se aflaseră la 
conducere, Gerhard tot mai credea că un avocat criminalist era un om 
strălucit, motivat de credinţa într-un sistem de justiție, cu un intelect 
ascuțit dedicat apărării clientului său. Bărbatul care veni să-l vadă, 
strângând în mână un dosar de hârtie care conţinea două file de hârtie 
pe care erau trecute acuzaţiile care i se aduceau, era scund, îmbrăcat 
sărăcăcios, cu nişte dinți care îi ieșeau uşor în afară si cu părul 
unsuros lipit de cap. Vocea îi era subţire, iar accentul dur. Insigna 
Partidului Nazist de pe rever arăta în care tabără era. 

— Mă numesc Karpf, spuse el. Presupun că te întrebi ce se va 
întâmpla la proces. 

— Mă aştept să-mi prezentaţi cazul, răspunse Gerhard. Nu am jucat 
niciun rol în atacul împotriva Fiihrer-ului. Singura probă împotriva 
mea e formată dintr-un cuvânt din două litere din jurnalul unui ofițer 
pe care l-am întâlnit doar o dată în toată viața mea. Nu sunt avocat, 
dar am presupus întotdeauna că tribunalele operează pe bază de probe 
și dovezi. În cazul meu, nu există niciuna. Nu sunt vinovat. 

Fata de şobolan a lui Karpf se schimonosi într-o grimasă dureroasă. 

— A... da... 

Îşi trase documentul din dosar. 

— Văd că ai servit pe frontul rusesc. 

— Da. De aceea nu as fi avut cum să am de-a face cu acest complot. 
Eram în avion când a explodat nenorocita aia de bombă. 

— Presupun că asta e explicaţia. 

— Pentru ce? 

— Pentru incapacitatea ta de a înțelege scopul pe care îl are 
Tribunalul Poporului. Dacă ai fi fost mai aproape de casă, ai fi ştiut că 
tribunalul nu are nevoie să stabilească dacă o persoană este inocentă 
sau vinovată. Tribunalul există pentru ca furia indreptatita a 


oamenilor să poată fi directionata înspre aceia care încearcă să 
submineze Fiihrer-ul, Partidul și Reich-ul. Oamenii au nevoie să vadă 
că inamicii lor sunt pedepsiţi, pentru ca ei să se poată simţi in 
siguranţă. 

— Cu alte cuvinte, un proces de dragul spectacolului. 

— Nu ar trebui să foloseşti expresia asta, Meerbach, sună a 
bolsevism. 

— Sunt colonelul von Meerbach. 

— Pentru tine, poate, dar nu pentru Tribunalul Poporului. 

Karpf puse hartia inapoi in dosar. 

— Ma bucur că am avut ocazia să vorbim. O să ne întâlnim din nou 
peste două zile. Firește, o să pledez vinovat în numele tău. O zi bună. 

Reacția inițială a lui Gerhard fu de furie la adresa nedreptatii 
situației sale si de frustrare in fata incapacității de a face ceva. Acum 
înțelegea de ce se purtau cei care il interogaseră cu atâta indiferență. 
Probele erau irelevante. Justiția încetase să existe. 

Dar, în timp ce orele continuau să treacă, gândirea i se schimbă. 
Acum furia i se întoarse împotriva propriei prostii. Cum ar fi putut să 
se aștepte la altceva? Tara lui era condusă de lideri care închideau 
oameni despuiati, bărbaţi si femei laolaltă, într-o dubă pentru a-i 
ucide prin gazare; lideri care își petreceau timpul până murea ultima 
victimă bând cafea și înfulecând pateuri. Conducătorul ei lăsase o 
întreagă armată să moară de foame și frig, mai degrabă decât să se 
facă de râs permițându-le să se retragă. Într-o asemenea lume, de ce s- 
ar fi aşteptat cineva să existe justiție? 

Stătea treaz noaptea, întrebându-se care avea să-i fie soarta și cum 
avea s-o întâmpine. Presupunea că pedeapsa pentru presupusa sa 
trădare avea să fie moartea. Dar văzuse atât de multă moarte, 
provocată în atât de multe feluri, încât perspectiva dispariţiei sale nu-i 
mai stârnea teroare. În plus, de moarte nu poate scăpa nimeni. Iar 
execuţia, fie prin împușcare, fie prin spânzurare, era o moarte mai 
rapidă si mai îndurătoare decât puteau aștepta majoritatea oamenilor. 

Dimineaţa, în celulă sosi un al doilea vizitator. 

Era un maior Luftwaffe pe care îl chema Bayer și care era, din toate 
punctele de vedere, opusul avocatului Karpf. Bayer era înalt, bine 
făcut si frumos ca un manechin. Avea uniforma imaculată si era tuns 
impecabil. Gestul prin care salută „Heil Hitler!” era demn de paradă. 

— Lucrez la Ministerul Forțelor Aeriene, spuse el. Am marea 
onoare de a servi în stafful privat al Reichsmarschall Goring, asa că 


ceea ce urmează să-ți spun vine de la cel mai înalt nivel. Am vorbit 
clar? 

— Da, răspunse Gerhard. 

Avea în stomac o senzaţie nefamiliară pe care nu o putea identifica 
foarte clar. Îi luă o secundă să-și dea seama că era vorba despre 
speranţă. 

— Sunt sigur că nu trebuie să-ți spun asta, si anume faptul că, din 
postura de vicecancelar al Germaniei, imediat sub comanda Führer- 
ului, că Reichsmarschall-ul condamnă comploturile lașe si trădătoare 
împotriva vieţii Fiihrer-ului si a Reich-ului. 

— Desigur, incuviinta Gerhard. 

— Astea fiind spuse, au fost exprimate îngrijorări cu privire la 
nerăbdarea cu care au condus anumite elemente din SS cazul 
împotriva ta. A fost observat contrastul dintre lipsa unei dovezi clare 
de trădare din partea ta și anii de curaj și serviciu pentru Patrie. 

Gerhard nu spuse nimic, dar o înclinare abia perceptibilă din cap fu 
de ajuns să indice că auzise complimentul lui Bayer. 

— Mai există si un puternic sentiment de consternare ca un serviciu 
al Reich-ului să facă eforturi atât de mari ca să murdărească reputația 
unui bărbat dintr-un alt serviciu. Luftwaffe este dezonorată de atacul 
adus împotriva onoarei tale. Nu poate fi un lucru bun să organizezi un 
atac public asupra unui bărbat care a fost prezentat oamenilor drept 
un erou. fi va deruta si îi va face să-i pună sub semnul întrebării pe 
toți eroii. Nimic din toate astea nu aduce niciun ajutor acelora cărora 
le pasă cu adevărat de bunăstarea Reich-ului. 

— Și care-i concluzia? întrebă Gerhard. 

Bayer zâmbi cu jumătate de gură. 

— O întrebare firească. Răspunsul este după cum urmează. S-a 
intervenit. S-a negociat. După cum iti poţi imagina, Ministerul Justiției 
si SS sunt la fel de invidioase una pe reputaţia celeilalte. Multi oameni 
ocupați și-au dedicat o cantitate considerabilă de timp cazului tău... 

Bayer se uită la Gerhard ca să scoată în evidenţă ce voia să spună. 
Acum era dator să justifice eforturile acestor oameni 

— S-a ajuns la o înţelegere multumitoare pentru ambele parti. O să 
admiti în fata tribunalului că te-ai întâlnit cu trădătorul von Tresckow, 
că acesta ţi-a spus pe fata care îi erau opiniile anti-Fiihrer si că ai 
neglijat să informezi autorităţile competente cu privire la această 
întâlnire. Este adevărat, nu-i asa? 

— Mă va incrimina dacă o să spun da? 

— Dimpotrivă, o să te salveze. 

— Atunci da, acesta este adevărul. 

— În schimb, tribunalul va accepta că nu ai ştiut de complotul din 
20 iulie, că nu ai avut niciun rol si că nu porţi nicio responsabilitate 
criminală în această privință. 


— Si asta este adevarat. 

— Foarte bine atunci, o să fii găsit vinovat pentru câteva acuzaţii 
minore - frazele specifice sunt încă în discuţie — si o să fii condamnat 
la treizeci de zile de izolare, sub supervizarea Luftwaffe. 

Bayer se uită prin celulă. 

— O să ai parte de mâncare bună, de facilități sanitare, de cărți pe 
care să le citești. O să ti se pară ca o cameră de hotel după asta... sau 
în comparaţie cu ce ti s-ar întâmpla dacă Tribunalul Poporului ar face 
cum vor ei. 

Bayer dădu din cap cu dezgust. 

— Spune-mi, ce crezi că ti-ar face? 

— Plutonul de execuţie... spânzurătoarea, probabil. 

— Si nu-ţi este frică de asta? 

— Nu in mod special. 

— Înţeleg. Esti obișnuit să faci față morţii. Dar nu ai fi atât de 
norocos. Tribunalul Poporului te-ar trimite într-una dintre lagărele de 
concentrare, ca pe un criminal sau ca pe un evreu. Ai muri... în cele 
din urmă. Ar fi o moarte teribilă si lentă. De aceea încerc să te conving 
- acceptă oferta. 

— Dar nu mi-ati spus totul. Dacă asta ar fi fost tot, nu ar fi fost 
nevoie să încercaţi să mă convingeti. Numai un nebun ar refuza. 

— Ai dreptate. Mai este o condiție, una asupra căreia au căzut de 
acord cei din Luftwaffe si celelalte parti implicate. Trebuie să te ridici 
în picioare în tribunal și să-ți afirmi loialitatea fata de Führer, credința 
ta absolută în conducerea lui și încrederea ta neclintită într-o victorie 
certă. 

— Ah... 

— Ascultă-mă, colonele. Oricine știe ce se întâmplă înțelege de ce 
ai putea considera că aceste cuvinte ti se opresc în gât. Zi de zi si 
noapte de noapte, națiunea noastră este atacată de tot mai multe 
bombardiere ale Aliaților. Și avem tot mai puține avioane si tot mai 
puţini piloţi cu care să ne opunem lor. Chiar dacă avem avioane de 
vânătoare, nu avem suficient combustibil pentru ele. Chiar dacă avem 
piloți, cei mai mulți dintre ei sunt neexperimentați și incapabili să 
lupte. Știm că există un singur final posibil, dar deocamdată... 

Bayer ridică din umeri. 

— Trebuie să facem fata vieții asa cum putem. Spune cuvintele - 
dacă nu de dragul tău, măcar de dragul celor pe care îi iubeşti... 
pentru camarazii tăi, a căror reputaţie ar fi pătată prin asocierea cu 
tine... si chiar pentru Luftwaffe. Spune nenorocitele alea de cuvinte. 

Gerhard se gândi la mama lui si la Saffron. Am față de ele datoria sa 
încerc să supraviețuiesc? isi aminti de Berti Schrumpp si de toți ceilalți 
prieteni pe care îi pierduse în ultimii cinci ani. Am dreptul să arunc o 
umbră peste reputaţia lor? 


Lua in considerare alternativele pe care i le puse Bayer in fata. Ce- 
ar câștiga dacă s-ar autocondamna la suferință într-un lagăr de 
concentrare? La ce ar servi asta? Reich-ul se dezintegra. Singurul lucru 
care mai conta acum era supraviețuirea. 

Gerhard se uită la Bayer si spuse: 

— Va rog să-i transmiteti sincerele mele mulțumiri domnului 
Reichsmarschall. Spuneti-i că sunt de acord. 

Judecătorii intrară în Tribunalul Poporului din Berlin, cu vulturul 
nazist brodat pe robele lor. Salutara „Heil Hitler!” după care isi luară 
locurile. 

Lui Gerhard i se ordonă să stea în picioare. Nu i se permisese să se 
spele sau să se bărbierească timp de luni de zile. I se dăduse un 
costum sărăcăcios care nu era mărimea lui. Singurul lucru pe care 
reuşise să-l păstreze era fotografia lui cu Saffron pe care o impaturi si 
o vari într-una dintre sosete când nu se uita nimeni. Când fusese 
arestat, purta cizmele cu care zbura. Acum avea o pereche de pantofi 
nelustruiti, uzati la călcâi. Una dintre tălpi începea să i se desprindă in 
dreptul degetelor. 

Imaginea pe care o aducea în fața Tribunalului nu era aceea a unui 
ofiter Luftwaffe într-o uniformă plină de medaliile primite pentru 
curajul său. În schimb, judecătorii vedeau un om de nimic, murdar, 
neingrijit si urât mirositor, reprezentat de un smecher care arăta doar 
putin mai bine. 

Gerhard trecu cu privirea peste sala de judecata care era plina. 
Vazu ofiteri, membri SS si oficiali de partid; reporteri sau, mai bine 
spus, scriitori de propagandă, cu stilourile pregătite deasupra 
carnetelor lor; berlinezi bine îmbrăcaţi, veniți aici să petreacă o zi de 
amuzament. Câţiva ofițeri superiori Luftwaffe erau așezați unul lângă 
altul, aproape de partea din fata a sălii de judecată. 

Au venit să mă susțină, să-i tind în frâu pe judecători sau să se asigure 
că nu renunţ la înțelegere? se întrebă Gerhard. 

ÎI văzu pe Konrad, cu Chessi așezată lângă el. fi zâmbea lui Gerhard 
cu o privire de triumf rece si răutăcios, în timp ce Konrad şedea 
jubilând în fata a ceea ce credea că este încununarea eforturilor sale 
de a-și zdrobi fratele mai mic. Gerhard înțelese că ei erau motivul 
pentru care se afla în boxă. Adevărata sa crimă nu avea nimic de-a 
face cu întâlnirea sa cu Tresckow. Crimele sale erau că o părăsise pe 
Chessi pentru Saffron și că dejucase schemele lui Konrad de a-l nimici. 

Şedinţa începu si Gerhard realiză că nu se afla deloc într-o sală de 


judecata. Se afla intr-o casa de nebuni. 

Trei bărbați erau așezați in posturile de judecători: un general de 
armată, Hermann Reinecke; un procuror, Ernst Lautz; si între ei, 
prezidând peste toată nebunia, președintele tribunalului, dr. Roland 
Freisler. 

După cum își dădu seama Gerhard, Freisler era singurul dintre cei 
trei care conta. Avea rolul de procuror, judecător și jurat - un om urât, 
cu nasul mare și coroiat, de aproape cincizeci de ani, cu părul negru și 
sârmos care-i înconjura scăfârlia cheală. Îi plăcea să-și prezinte cazul 
începând prin a-l mustra pe acuzatul din fata lui. Si, în clipa în care 
Freisler își începu această diatribă specifică, Gerhard știu cine anume 
îi oferise informaţiile. 

— Provii dintr-o familie plină de privilegii și bogăţie. Iei bani care 
ar hrăni o familie cinstită de germani ani de zile și îi risipesti ca să-ți 
ajuţi prietenii evrei. Respingi femeile germane în favoarea târfelor 
britanice. Fiihrer-ul iti întinde o mână cu prietenie, iar tu îl răsplătești 
prin trădare. 

În timp ce vorbea, volumul și ascutimea vocii îi creșteau până se 
transformară într-un scârțâit dur si strident. 

— Ai fost auzit insultându-l pe Fiihrer în termeni atât de infami 
încât nu o să-i repet în această sală de judecată! L-ai insultat beat în 
public, scuipând așa cum ţi-e felul în fata unor soldați germani loiali! 
Esti un pierde-vară, o lipitoare, un trădător și un las! Te provoc să 
negi! 

Gerhard nu spuse nimic. Era prea obosit și prea înfometat ca să se 
certe cu nebunul ăsta, și nu avea niciun rost. Înțelegerea fusese făcută 
si amândoi știau asta. 

— Tăcerea te condamnă! strigă Freisler. Eşti un asociat cunoscut al 
trădătorului von Tresckow și al adunăturii lui oribile de asasini, 
conspiratori si agenți subversivi. Avem dovada, o dovada copleșitoare, 
că te-ai întâlnit cu von Tresckow și că ai fost de acord cu opiniile lui. 
De asemenea, este indiscutabil că nu ai raportat întâlnirea superiorilor 
tăi sau celor ai trădătorului, pentru ca împotriva lui să se poată lua 
măsurile adecvate. Lipsa ta de acţiune este trădătoare. Nespunând 
nimic, l-ai pus în pericol pe iubitul nostru Fiihrer. Un pilot loial luptă 
pentru Fiihrer-ul său. Dar tu nu lupti pentru el. Tu lupti împotriva lui. 
Esti o rușine, un criminal! 

Gerhard tot nu spuse nimic. Starea din sala de judecata se schimba. 
Era un aer general de nemultumire. Spectacolul nu urmase scenariul 
aprobat. Unul dintre actori nu reușea să-și joace rolul. Majoritatea 
acuzaților ar fi implorat, bărbaţi în toată firea cu lacrimi în ochi și-ar 
fi recunoscut plini de umilință vina si ar fi implorat iertare. Nu se 
aştepta nimeni de la ei să rămână tacuti, refuzând să aprobe discursul 
agresiv al judecătorului. 


Si Freisier simțea asta. Dar știa că nu putea să facă nimic. Își 
primise ordinele de sus și, dacă îndrăznea să se împotrivească, data 
următoare când avea să se întoarcă în Tribunalul Poporului avea să fie 
ca acuzat, nu ca judecător. Trase adânc aer în piept, făcut tot ce putu 
să-și păstreze un ton impunător și asertiv și spuse: 

— Gerhard von Meerbach, ești acuzat de trei capete de 
comportament anti-social... 

Freisier făcu o pauză. Era imposibil să ignore murmurul din rândul 
spectatorilor sau starea de surpriză si dezamăgire ca urmare a ceea ce 
spusese. Oamenii așteptaseră acuzaţii de trădare, de răzvrătire sau 
chiar de tentativă de asasinare. Se așteptau la o pedeapsă cu moartea, 
nu la o infracțiune de nesupunere măruntă și o palmă dată peste 
ceafa. 

— Tăcere! urlă Freisier, lovind cu ciocanul de judecător. În această 
sală de judecată va fi tăcere! 

Astepta până când se stinse zumzetul și continuă. 

— În primul rând, ești acuzat că ai făcut remarci derogatorii la 
adresa Fiihrer-ului și a comportamentului acestuia din război. La acest 
prim cap de acuzare, cum pledezi? 

— Vinovat, răspunse Gerhard. 

— În al doilea rând, ești acuzat că ai luat parte la o întâlnire 
privată cu un trădător cunoscut. La acest al doilea cap de acuzare, 
cum pledezi? 

— Vinovat, răspunse Gerhard. 

— În al treilea rând, eşti acuzat că nu ai raportat această întâlnire 
sau ce a spus trădătorul von Tresckow. Cum pledezi? 

— Vinovat. 

Recunoașterea vinei păru să mai îmblânzească starea din sala de 
judecată. Freisler continuă mai încrezător în el însuși. 

— Acestea sunt probleme serioase, iar acuzatul și-a recunoscut 
vina. Dar tribunalul este conștient de serviciile aduse de el în cadrul 
războiului si va arăta clementa dacă acuzatul isi va afirma acum 
loialitatea sa necondiționată față de Fiihrer, dorinţa de a lupta și a 
muri pentru cauza national-socialista și încrederea lui în victoria certă 
a Reich-ului împotriva inamicilor săi. Gerhard von Meerbach, juri 
solemn aceste lucruri in această sală de judecată si iti arăţi jurământul 
de credință în fața acestui tribunal, ca să fie auzit de către toată 
lumea? 

Se lăsă o tăcere profundă în timp ce spectatorii aşteptau răspunsul 
lui Gerhard. Acesta privi împrejur. Ofițerii Luftwaffe priveau fix 
înainte, încrezători că omul lor își va duce la îndeplinire partea lui din 
înţelegere, păstrându-le onoarea. Konrad nu-și ascundea furia de a fi 
fost driblat în ultima clipă. Chessi se uita la el, cu ochii plini de 
pumnale otrăvite. 


Pe Gerhard îl mira ca, din nou, cazul său se redusese la aceleași 
două litere: „Ja”. 

Freisler devenea nerăbdător. 

— Răspunde în fata Curţii, îi ceru el. 

Gerhard isi îndreptă corpul. Lua poziţie de drepți. Îşi spuse că tot ce 
avea de făcut era să-și ducă la îndeplinire partea lui de înțelegere și să 
rămână in viata, prin orice modalitate, până când Aliaţii aveau să 
câștige, nazismul să fie distrus și Germania să fie salvată de răul care o 
înrobise. 

Si apoi ştiu, mai brusc decât stiuse orice altceva in viata lui, că nu 
putea să jure așa ceva. Văzu că aceasta nu era o înțelegere pentru 
libertatea sa, ci i se cerea sufletul. Dacă ar fi declarat ce i se ceruse, s- 
ar fi trădat pe sine însuși atât de profund încât nu ar mai fi în stare să 
se uite vreodată la propria sa imagine în oglindă fără să vadă un om 
care se condamnase singur. Care mai era scopul supraviețuirii dacă ar 
deveni atât de abject încât să nu o mai poată privi pe Saffron sau pe 
mama lui în ochi? Ce ar putea trăda amintirea lui Schrumpp mai 
deplin decât asta? 

În trecut, Gerhard se lăsase o dată pradă santajului nazist si 
trădase principiile. Nu avea să facă asta din nou. 

— Nu, spuse el. Refuz să jur așa ceva. 

Liniștea se transformă brusc în vacarm. Konrad începu să aplaude 
în fata dorinței vii a fratelui său de a se autodistruge. Bărbaţii din 
Luftwaffe se ridicasera în picioare si urlau la el, iar unul sau doi dintre 
ei isi ridicară pumnii. 

Judecătorii păreau uluiti, apoi se întoarseră si se consultară între 
ei, cu capetele plecate unul spre altul și indicând ce credeau doar 
printr-o ridicare ocazională a mâinii. 

Gerhard zâmbi în sinea lui. Pledase vinovat la o serie de crime 
minore. Nu mai puteau insista acum că ar fi trebuit acuzat a doua oară 
pentru crime mai serioase. Dar apoi înțelese. Nu trebuiau să-i aducă 
noi acuzaţii. Îl puteau condamna ca vinovat de trădare. 

Apoi cele trei capete se îndepărtară unul de altul. Freisier privi prin 
sală. 

— Acuzatul a sfidat Curtea, declară el. A scuipat în față oamenii 
care i-au arătat clementa. Și-a exprimat cât se poate de clar ura pentru 
Fiihrer-ul nostru, pentru partidul nostru si pentru tara noastră. Foarte 
bine atunci, Gerhard von Meerbach, ai ales si trebuie să plătești prețul 
pentru asta. Acest tribunal iti va arăta care-i soarta trădătorilor, a 
conspiratorilor antisociali și a dușmanilor statului. Vei fi trimis în 
lagărul Sachsenhausen să executi o pedeapsă de muncă silnică. Nu voi 
numi durata sentinței. Nu are rost. Până o să se încheie chiar și cel 
mai scurt timp, o să fii de mult mort de foame, epuizare sau boală. 

Câţiva spectatori izbucniră în aplauze. Unul sau doi aclamară. 

Spectacolul fusese salvat de turnura de la final. 
— Luati-l! comandă Freisler. Să trecem la următorul trădător care 
trebuie judecat. 

Gerhard fu luat din sala de judecată, urcat în spatele unei dube si 
dus împreună cu alti trei prizonieri în nordul Berlinului, în orașul 
Oranienburg. Era o distanță de aproximativ treizeci si cinci de 
kilometri și, când ajunseră în oraș, duba trecu pe lângă o serie de 
clădiri mari si albe care găzduiau birourile administraţiei lagărelor de 
concentrare ale Reich-ului. Duba se apropie de o poartă, tot albă, pe 
ale cărei panouri de metal stătea scris sloganul lagărelor de 
concentrare: ,,Arbeit Macht Fret” sau „Munca te face liber”. 

În partea de sus a secţiunii centrale a porţii se afla un ceas de turn, 
iar Gerhard observă mitraliera Maxim lungă, cu ţeavă groasă, ce ieșea 
din intrarea turnului de pază al porţii. Omul de la mitralieră îi lua în 
vizor pe prizonieri de parcă ar fi făcut exerciții de tragere. 

Prizonierii fură împinși într-o cameră si li se ordonă să se dezbrace. 
Pe urmă se aliniară și unul dintre bărbați fu întors de un gardian cu 
faţa la perete. Își trecu mâna prin părul gros şi des al prizonierului, îl 
prinse de el și îl lovi de peretele de faianță albă. Gerhard văzu cu 
coada ochilor stropii roșii de pe faianță. 

— Ai părul prea mare, spuse gardianul. Încalci regulile. 

Prizonierii fură spalati cu un furtun, cu o apă rece ca gheaţa. Unul 
câte unul, li se ordonă să se așeze pe o ladă de lemn, în timp ce 
trupurile le tremurau. Fura rasi în cap. Gerhard simţi tăieturile lamei 
pe pielea capului și picăturile de transpiratie pe de frunte. De acolo îi 
duseră într-o altă cameră. 

Li se spuse că nu mai aveau nume. În continuare, aveau să fie 
cunoscuți doar după numerele lor. Dacă erau întrebaţi care le era 
identitatea, trebuiau să-și spună numărul. Dacă nu făceau asta, aveau 
să fie pedepsiţi. Dacă nu răspundeau când le era strigat numărul, 
aveau să fie pedepsiţi din nou. 

— O să ne salutati cu salutul de la Sachsenhausen, le declară cu un 
rânjet unul dintre gardieni. 

Gardianul se zgâi de aproape la fiecare prizonier în parte, cu un 
amestec de fascinatie si dezgust. Îl scuipă în față pe prizonierul al 
cărui nas continua să sângereze. 

Din acest moment, Gerhard von Meerbach nu mai exista! Era 
prizonierul numărul 57803. Numărul era tipărit pe o bucată de 
material însăilată pe uniforma dungată de închisoare care îi fusese 


data. Un triunghi roşu cu vârful în jos indica faptul că era prizonier 
politic. Spre usurarea lui, îi lăsară încălțămintea si ciorapii. Fotografia 
era încă în siguranță. 

Pe drumul de la ieșirea din dubă până la clădirea unde li se dădea 
uniforma, Gerhard văzuse câțiva prizonieri din Sachsenhausen, 
mergând încet printr-un spaţiu mare deschis. Cu toate că era o zi 
dogoritoare de august, câţiva dintre ei aveau jachete si chiar haine 
peste uniforme. Acum înţelegea asta: un obiect de îmbrăcăminte în 
plus era o comoară prețioasă, pentru că iarna putea să le salveze viata. 

Gerhard îl remarcă pe ofițerul superior al gardienilor care le 
supravegheau sosirea în lagăr. Era un SS-Rottenfiihrer, un caporal, în 
termeni militari. Acum zece zile, ar fi sărit în poziţie de drepți la 
vederea lui Gerhard, în uniforma lui de locotenent colonel. Acum 
rolurile lor se inversaseră, și Gerhard se dovedi cel care adoptă un ton 
supus și respectuos, atunci când întrebă: 

— Vă rog, domnule, aș putea să întreb ceva? 

— Tocmai ai făcut-o, spuse Rottenfiihrer-ul. 

Izbucni în râs, împreună cu ceilalți gardieni. 

— Mai vrei să mai întrebi ceva? 

— Da, domnule, vă rog, dacă se poate. 

— Cum te cheamă? 

Gerhard se opri la titnp. Aruncă o privire la peticul de pe uniforma 
lui. 

— Prizonierul 57803, domnule. 

— Aproape că te-am prins, nu-i așa? Hai, spune. Ce vrei? 

— Pot să-mi păstrez haina? 

Rottenfâhrer-ul ridică haina și o examina cu dezgust. O mirosi și se 
trase înapoi plin de oroare. 

— Dumnezeule mare! Miroase de parcă o curvă s-a șters la cur cu 
ea. Asta ești, o curvă? 

Mai mult decât orice, Gerhard tânji să spună ce credea cu adevărat, 
să spună ca e bărbat si să-l pună pe bădăranul agresiv la locul lui. Dar 
ştia că nu avea nimic de câștigat din asta. Tot ce conta era să fie lăsat 
să-și păstreze haina. 

— Da, domnule, dacă asa spuneţi, domnule. Sunt o curvă. 

— Curvo, te-ai șters la cur cu jacheta? 

— Da, domnule. 

— Atunci ar fi mai bine s-o tii. În cazul că te caci din nou. 

— Vă mulțumesc, domnule. Va mulțumesc foarte mult. 

Gerhard și ceilalți prizonieri fură duși la baraca unde aveau să stea 
de acum înainte. Era o clădire lungă și joasă. În interiorul prost 
iluminat se vedeau două rânduri neîntrerupte de paturi de lemn, 
aşezate pe lungimea clădirii, cu un culoar îngust între ele. Paturile 
erau pe trei niveluri. Prizonierii dormeau pe scândurile goale de lemn, 


fara saltele sau paturi, doi sau chiar trei in fiecare pat. 

Lui Gerhard i se dadu un spatiu intr-un pat de jos, ceea ce facea sa 
fie expus la dejectii, sange sau puroi care s-ar fi putut prelinge din 
paturile de deasupra. impartea spaţiul cu un fost politician democrat, 
nr. 36419, care i se prezenta drept Karl. 

— Între noi mai folosim nume, spuse el. Acesta este singurul mod 
prin care ni le putem aminti. 

Era dureros de slab. Ochii lui îl priveau fix de pe fața emaciată. 
Când zâmbea, dinţii îi erau galben-maronii. 

— De cât timp ești aici? îl întrebă Gerhard, gândindu-se că trebuia 
să fie unul dintre prizonierii cei mai vechi. 

— Am ajuns în martie, răspunse Karl. Ce dată este azi? Nu mai știu 
ce lună este. 

Îl întrebă pe Gerhard de ce crimă se făcea vinovat. Discutară despre 
experiențele lor diferite cu Tribunalul Poporului, iar Gerhard îi 
descrise cum fusese în stare să-și păstreze haina care îi fusese dată 
pentru proces. 

— Apropo, adăugă el, când ni s-au dat numerele, unul dintre 
gardieni a pomenit ceva despre salutul Sachsenhausen. Ce este? 

Karl izbucni într-un râs șuierător care se transformă într-o tuse 
spartă. 

— Te asezi pe vine cu brațele îndreptate în fata. Stai asa cât vor ei. 
Cu orele. Pentru un bărbat bine făcut, asta e greu chiar și pentru 
câteva minute. Pentru oamenii care se află în starea noastră... 

Se cutremură. 

— Asta e Sachsenhausen. 

În următoarele câteva zile, Karl îl ajută pe Gerhard să se orienteze. 
Partea centrală a lagărului se afla în interiorul unui triunghi imens, 
demarcat printr-un gard de sârmă ghimpată și păzit de un turn de 
control din care o mitralieră veche din Primul Război Mondial era 
atintita spre închisoarea de dedesubt. 

La baza triunghiului, lângă poartă, se afla un spaţiu deschis 
semicircular, unde erau chemaţi la apel, si unde erau poziționate două 
rânduri de spânzurători. Toate barăcile porneau radial dinspre acest 
loc. 

— Fiecare baracă a fost construită să găzduiască o sută patruzeci de 
prizonieri, spuse Karl, dar naziștii sunt atât de ocupați arestându-i pe 
toți cei care nu le plac, încât acum sunt aproape patru sute de amărâți 
în fiecare baracă. Uneori mor o grămadă, așa că numărul scade. 
Alteori sosesc multi, iar numărul crește. Dar cam patru sute este 
media. Sunt si barăci pentru femei. 

Se uită la Gerhard și râse din nou șuierat. 

— Să nu-ţi faci speranţe. Nu prea sunt întâlniri romantice pe aici. 
Şi, dacă tu crezi că gardienii noștri sunt răi, ar trebui să le vezi pe 


tarfele care le păzesc pe femei. Încă o problemă - nu par să fi crescut 
ratiile în funcţie de numere. Vreau să spun, uită-te la noi... 

Pe lângă barăci, cele două clădiri principale din interiorul 
triunghiului erau închisoarea Gestapo, unde erau aduși pentru 
interogatoriu si tortură suspectii arestaţi de poliția secretă, și clădirea 
în care erau carcerele. 

— Te izolează, spuse Karl. Celule foarte mici, în beznă completă, 
fără lumină, fără aer, cu și mai puțină mâncare decât primeşti aici. 
Majoritatea celor care ajung acolo nu mai ies niciodată. Cei care ies 
sunt atât de bolnavi și atât de nebuni încât nu mai rezistă mult. 

În afara perimetrului triunghiului mai erau încă alte două blocuri. 
Unul găzduia Lagărul Special pentru prizonierii de înaltă securitate. În 
altul erau închiși ofițerii britanici si americani care fuseseră prinși în 
timp ce încercau să scape din lagăre convenţionale pentru prizonieri 
de război, sau care erau considerați mai degrabă spioni decât 
prizonieri militari. 

— Vin si ruși, cu miile. Dar majoritatea par să fie omorâţi si 
aruncați acolo... 

Arata cu mâna spre o clădire înaltă din care ieșea un fum gri. 

— Crematoriul. 

Dincolo de triunghi, erau mai multe clădiri industriale unde 
prizonierii erau trimiși să lucreze. Cea mai grea muncă era în fabricile 
de cărămizi, unde erau manufacturate materiale de construcție pentru 
Welthaupstadt sau „Capitala Lumii”, Germania, la care Hitler visa încă 
din zilele dinainte de război, când Gerhard era un tânăr arhitect în 
birourile lui Alber Speer. Ar fi fost o ironie a sorții ca Gerhard să fie 
repartizat să lucreze în praful înecăcios și în căldura infernală a 
cuptoarelor de cărămidă. În schimb, îi fu dată o altă treabă; să lucreze 
într-o fabrică care producea piese pentru bombardierele Heinkel. 

Karl era la aceeași linie de producție. 

— Unii oameni fac intenționat componente defecte, spuse el. Le 
place ideea că ar putea să facă să se prăbușească unul dintre 
bombardierele alea nenorocite. 

— Nu pot să fac asta. Îi cunosc pe oamenii care pilotează acele 
avioane. Sunt oameni obișnuiți, care încearcă să supraviețuiască 
războiului. Nu este vina lor că liderii lor sunt nebuni. Pe lângă asta, nu 
e nevoie să sabotăm nimic. O să pierdem războiul în curând, orice am 
face noi aici. 

— Cât crezi că o să mai dureze? întrebă Karl. 

— După viteza cu care avansează rușii în Est, ar putea să ajungă în 
Berlin de Crăciun. Nu știu ce este în Franța. Dar, dacă britanicii si 
americanii se mișcă la fel de repede cum ne-am mișcat noi când am 
invadat în '40, o să fie trecuţi de Rin la toamnă. 

Ochii lui Karl străluciră plini de speranţă. 


— S-ar putea să se termine anul ăsta? Asa crezi? 

— S-ar putea. Dar, dacă nu... va trebui să mai așteptăm putin. 
Aliaţii nu se vor grăbi peste iarnă, isi vor reface forțele. O să aștepte să 
lovească la primăvară. 

— Şi apoi? 

— Al Treilea Reich se va prăbuși ca... 

Gerhard era pe punctul de a spune: „un pachet de cărți”. Dar apoi 
își aminti ceva din copilărie si spuse: 

— Am un frate mai mare. Are o funcţie înaltă în SS. De fapt, din 
cauza lui sunt aici. 

— Nu e un frate foarte bun. 

— Un agresor, așa a fost dintotdeauna. Când eram mic, obișnuiam 
să construiesc clădiri din cuburi de lemn. Îmi petreceam ore întregi cu 
ele. Fratele meu aștepta până când terminam și totul arăta perfect. 
Apoi le lovea cât de tare putea, zvârlind cuburile prin toată camera. 
Asta se va întâmpla cu Germania. Când sosesc Aliaţii, o să ne distrugă 
tara. 

— Dar va fi sfârșitul lui Hitler si al SS si al lagărelor de 
concentrare... asa ca va merita. 

— De aceea am de gând să trăiesc să vad asta. 

Karl zâmbi trist. 

— Nu-ţi pune prea multe speranțe, prietenul meu. Aici trăim în 
umbra morții. Poate veni in orice moment si în orice fel poți să mori 
de foame, de boală sau poate să te ucidă un membru SS care decide, 
fără niciun motiv, că tu eşti amărâtul pe care el vrea să-l omoare azi. 

— Înţeleg, răspunse Gerhard. Am fost la Stalingrad. Am văzut o 
dată cum arată iadul și am supraviețuit. Jur pe Dumnezeu că o să 
supraviețuiesc si la Sachsenhausen. 


— Îţi vine să crezi că este al şaptelea an calendaristic in care ne 
aflăm în război? observă Leo Marks în timp ce el și 

Saffron mergeau spre Baker Street, îndreptându-se spre ser- viciu în 
ziua de Anul Nou 1945. 

— Dar e cu siguranță ultimul, răspunse ea. 

— În Europa, cu siguranță. De data asta chiar se va termina cu mult 
înainte de Crăciun. Dar nu sunt atât de sigur în ceea ce privește 
Orientul Îndepărtat. Uite, acum japonezii apără niște bucăţi de stâncă 
în mijlocul Oceanului Pacific. Îți imaginezi cum vor fi când o să 
încercăm să le invadăm insulele? 

— Mulţumesc lui Dumnezeu, secțiunea T nu trebuie să-şi facă griji 
cu asta. 

În ultima vreme, subiectul care o preocupa tot mai mult pe Saffron 
era ce avea să se întâmple după înfrângerea, devenită inevitabilă, a lui 
Hitler. Mai erau încă zeci de agenți SOE ţinuţi captivi de către 
germani. Fuseseră făcute toate eforturile de a le descoperi urmele, ca 
să poată fi salvați imediat ce Aliaţii aveau să intre în Germania. 

— Nu mai durează mult până trecem peste Rin, spuse Amies într-o 
dimineață de la începutul lui februarie. Monty o să-i conducă pe 
băieții nostri si pe canadieni să lovească în nordul Germaniei. 
Americanii iau centrul și sudul. Gubbins vrea să fim în spatele liniilor 
de front. Nu o să ne lăsăm oamenii să-și petreacă în captivitate nicio 
secundă în plus. 

Dar, douăzeci si patru de ore mai târziu, sosiră vești că trei dintre 
agentele secțiunii F, Violette Szabo, Denise Bloch și Lilian Rolfe, 
fuseseră executate la Ravensbriick, un lagăr de concentrare pentru 
femei, la o oră distanță de Berlin. Vestile îi afectară puternic pe toți 
cei de pe Baker Street, așa că Saffron nu se miră să-l găsească pe 
Amies preocupat și pesimist când fu chemată în biroul lui în dimineaţa 
următoare. 

— Stai jos, spuse el. 

După aceea, o rugă pe secretara care o condusese pe Saffron: 

— Ai putea să ne faci ceai la amândoi? 

Secretara incuviinta și se grăbi să plece, evitând privirea lui Saffron 
când aceasta se uită către ea. Angajaţii de pe Baker Street nu erau de 
obicei evazivi în fata unui dezastru profesional. Nici încordarea din 
expresia lui Amies nu era normală. Era ceva personal. 

O senzaţie bolnăvicioasă de teamă o cuprinse atunci când Amies ii 


spuse: 

— Mă tem că am niște vești proaste pentru tine... 

Prima oara, Saffron crezu ca probabil murise tatal ei. Cine altcineva 
ar putea fi? 

— Este vorba despre locotenentul Doherty... 

— Nu, oftă ea, ducandu-si mâinile la fata. 

— A fost ucis în acţiune, în largul insulelor Filipine. Îmi pare foarte 
rau... 

Saffron se aseza, amortita și nemiscata, de parcă nu auzise ceea ce 
tocmai spusese Amies. Apoi se apleca in fata pe scaunul ei, izbucnind 
în lacrimi si plângând atât de tare, încât aproape că nu mai reușea să 
tragă aer în piept. 

Amies ocoli biroul și își trase un scaun lângă al ei. Se întinse și o 
mângâie pe ceafă și pe spate. 

— Fată dragă, îmi pare rău, spuse el. Mi-as dori să fi fost un alt 
mod prin care să anunţ o asemenea veste ori să nu fie nevoie s-o spun 
deloc. 

Ușa se deschise și secretara puse o tavă pe birou. Începu să toarne 
ceai în cele două căni. 

— Cu mult zahăr, cred, spuse Amies, pentru că, dacă era o credință 
care unea populaţia britanică, aceasta era că nimic nu reface moralul 
unei persoane ca o cană de ceai fierbinte și dulce. 

Saffron reuși să-și revină până se răci putin ceaiul. Își șterse fata cu 
batista, reuși să schiteze un zâmbet palid când i se înmână cana de 
ceai si sorbi o dată din băutură. 

— Ce s-a întâmplat? întrebă ea. 

— Unul dintre atacurile alea nenorocite cu kamikaze, răspunse 
Amies. Avionul a lovit puntea cuirasatului unde Doherty se afla la 
datorie. Bomba pe care o purta nu a explodat, mulțumim lui 
Dumnezeu. Dar forța impactului a fost de ajuns de mare încât să ucidă 
pe toată lumea din imediata apropiere, îndrăznesc să spun că e o mică 
consolare, dar totul s-a întâmplat instantaneu. Nu a suferit. 

— Oh, Danny... Danny... 

Saffron începu să plângă din nou, dar se forță să nu cedeze în fata 
durerii. Nu încă. Trebuia să afle ceva înainte de a-și permite un nou 
hohot de plâns. 

— Cum ati aflat? Nu înţeleg... Cum de știau de mine? 

— Au găsit o scrisoare în dulapul lui. Se afla înăuntrul unui plic 
nelipit. Nu terminase de scris scrisoarea, dar plicul iti era adresat... 
aici, în Norgeby House. 

— De ce aici? spuse ea, îndreptându-și întrebarea atât către sine, 
cât si către Amies. 

Faptul că pusese întrebarea implica faptul că Doherty îi știa adresa 
de acasă. 


— Probabil că s-a gândit că va ajunge la tine mai repede daca era 
trimisă la o adresă militară, sugeră Amies. 

— 0... da... presupun că are sens. Ce... ce zicea? 

— Nu știu. Dar o am aici, împreună cu o notă de la comandantul 
său. Stai să ţi-o dau. 

Amies se ridică și se aplecă peste birou ca să ajungă la un plic 
maroniu mare pe care i-l înmână lui Saffron. 

— Sunt amândouă aici. Ascultă-mă, trebuie să merg la o întâlnire, 
dar de ce nu rămai aici, ca să citeşti totul în liniște? O să mă asigur că 
nu o să fii deranjată. Nu e nevoie să te grabesti... 

— Sunteţi sigur? 

— Categoric. Măcar atâta lucru să fac pentru tine. Avem multe în 
comun noi doi... 

Saffron aşteptă până când Amies ieși din încăpere. Îşi termină cana 
de ceai si apoi deschise plicul si îi scoase conținutul: o scrisoare bătută 
la mașină, învelită în jurul unui al doilea plic. Își văzu numele: Căpitan 
Saffron Courtney, Divizia de Prim Ajutorss... 

Scrisul lui de mână i-l readuse în minte într-un mod dureros. 
Gândul că fusese viu când isi trecuse stiloul pe foaie și imaginea care 
se forma atât de dar în mintea ei, cu el scriind, erau prea mult de 
suportat pentru ea. 

Începu din nou să plângă și se forță să se oprească, știind că avea să 
facă asta multă vreme de acum înainte. Citi prima scrisoare. 


Dragă domnișoară Courtney, 


Știu că în astfel de momente se pot spune puţine lucruri care să micșoreze 
durerea si doliul. Dar mă rog ca aceste cuvinte să vă ușureze cât de putin 
suferința. 

Locotenent comandorul Daniel P. Doherty a fost un ofițer foarte competent și 
curajos, în cea mai bună tradiţie a Marinei Statelor Unite. A fost foarte admirat de 
colegii săi ofițeri si foarte respectat de oamenii pe care îi conducea. A servit cu 
distincție în mijlocul luptei și a murit cu onoare la postul său. 

Nu și-a regretat nici măcar o secundă hotărârea de a reveni în serviciul activ și 
nici nu s-a îndoit de cauza pentru care luptăm cu toții. Sunt sigur că, și dacă ar fi 
știut ce soartă îl așteaptă, decizia lui ar fi fost aceeași. 

Ca notă personală, aș dori să adaug armatorul lucru. Danny mi-a vorbit despre 
dumneavoastră numai o dată, dar a făcut-o cu atâta afecţiune, respect si 
admiraţie încât nu am avut niciun dubiu cât de mult ati însemnat pentru el. 

Cu cele mai adânci condoleanţe, 

al dumneavoastră, cu sinceritate, 

James F. Vinston (Cpt. Marina SUA) 


Amintirile o invadau din nou pe Saffron: prima oară când intrase în 
camera ei de la Arisaig; plimbarea de dincolo de dune până la mare, în 
Camusdarach; zâmbetul de pe fata lui, ca al unui băiat care scăpase 
după ce făcuse o ștrengărie, când se uitase în jos spre ea, după ce 
făcuseră dragoste pentru prima oară. 


Se întrebă dacă Amies avea la îndemână pe undeva prin biroul său 
o sticlă de scotch sau de brandy; majoritatea ofițerilor superiori aveau. 
Simtea că avea nevoie de ceva mai tare înainte să citească scrisoarea 
lui Danny. Se îndemnă să nu fie atât de slabă. El merita mai mult din 
partea ei. O scoase din plic și citi: 


Draga și dulcea mea Saffy, 


Dumnezeu știe câte scrisori am început să-ţi scriu si nu am terminat nici măcar 
una până acum. Poate că de data asta o să am noroc. O să spun lucrul pe care am 
fost prea laș să-l spun mai înainte. 

Draga mea, sunt nebun după tine. 

iti amintesti prima noapte pe care am petrecut-o împreună, înainte să plec din 
Scotia? Îți aduci aminte cum m-ai întrebat dacă am fost vreodată îndrăgostit? Am 
spus că nu știu. Și te-am întrebat cum poți să-ți dai seama. 

Ai spus că nici măcar nu trebuie să te gândești la asta. Dragostea te umple de 
la sine. Nu poţi să nu o observi. Și ţi-am spus că îl invidiez pe tipul care te-a făcut 
să te simţi asa. 

M-am întors în America și am știut că nu am simţit niciodată asta pentru Meg 
si că nu o să simt niciodată, chiar dacă este drăguță si dulce. Chiar dacă, 
însurându-mă cu ea, i-as face invidiosi pe toţi băieţii pentru că am așa o soţie 
drăguță. Dar, dacă nu simțeam dragostea în felul in care ai descris-o tu, cum 
puteam să mă căsătoresc cu ea? 

Cred că pentru o vreme am uitat de dragoste și am lucrat pe rupte și m-am 
distrat când am putut. Nimic serios. 

Apoi am venit în Londra. Nu m-am putut decide dacă ar trebui să te caut. Nu 
știam dacă ai fi mulțumită să mă vezi. Dar presupun că soarta a decis pentru 
mine. Erai acolo, în fata mea, la masa de la conferință. Si chiar și atunci acolo 
gândul m-a lovit ca un fulger. 

Eram îndrăgostit. De tine. 

Trebuia să te văd. Trebuia să fiu cu tine. Dar știam că aveam să plec pe vas în 
curând. Mi-am spus: „Nu fi nebun. Asta nu se poate întâmpla. Știi că ea nu simte 
la fel pentru tine. Are un iubit. Toată afurisita de Marină japoneză așteaptă să te 
trimită în împărăţia cerurilor. Nu vorbi despre dragoste”. 

Nu știu dacă am făcut ce trebuia. Dar vreau să știi că... 

La naiba! Ne cheamă la posturi. Mă întorc curând!! 


Când se întoarse Amies, Saffron plânsese din toată inima. 

— Îmi pare rău, probabil că arat ca o sperietoare, spuse Saffron în 
timp ce el intra în birou. 

— Ăsta e un semn bun, răspunse el. Când o femeie şi-a recăpătat 
vanitatea, nu este totul pierdut. Acum, draga mea, ai avut parte de 
șocul cel mai înfiorător. Ai vrea să-ţi iei liber pentru restul zilei? Nu e 
nimic urgent. Ne descurcăm fără tine măcar o dată. 

Saffron dădu din cap. 

— Nu, spuse ea. Danny Doherty a murit în timp ce-și făcea treaba. 
Merită cel puţin ca eu să continui să o fac pe a mea. 

— Bine spus... Apropo, nu pot să spun că l-am cunoscut bine pe 
Doherty, dar mi s-a părut întotdeauna un bărbat foarte bun. Și, dacă 
pot să spun așa, dat naibii de frumos. 


Saffron zâmbi. 
— Da, domnule, chiar era frumos... si era si dat naibii. 

Konrad von Meerbach isi spuse ca in Reich existau putini oameni 
care să fi făcut mai multe decât el pentru ca soluția finală să devină 
realitate. Nu i se oferise oportunitatea de a lua parte la o execuţie într- 
o operaţiune anti-evreiască din Est. Și nici nu i se dăduse un post de 
comandă într-unul dintre centrele de ucidere în care erau procesati 
evrei din toată Europa. Dar contribuise esenţial, chiar dacă invizibil, la 
toate astea. 

Himmler îi spusese: 

— Dacă nu i-ai fi pus la punct pe funcţionarii ăia din Reichsbahn, n- 
am fi avut nici măcar un singur tren spre Sobibor sau Treblinka. Și 
fără ele nu ar fi putut să existe Auschwitz-Birkenau. 

Asta era adevărat. Relaţia dintre SS și autoritatea căilor ferate 
Deutsche Reichsbahn era o sursă constantă de frustrare. Orarele erau 
făcute aproape fără nicio consideraţie pentru nevoile practice ale 
bărbaţilor și femeilor care trebuiau să întâmpine trenurile când 
acestea ajungeau la destinație si să se ocupe de preluarea 
încărcăturilor lor. Erau certuri nesfârşite pentru bani. Reichsbahn era 
plătit pentru fiecare kilometru parcurs de fiecare evreu. Când von 
Meerbach observă încasările imense pe care le făceau cei de la căile 
ferate, fu tentat să se ducă la cartierul lor general, să șteargă pe jos cu 
tot consiliul de directori si să-i informeze că aveau de luat o decizie 
simplă: să ceară mai puțini bani, ori să fie împușcați. 

Aceştia nu erau singurii nenorociti care-și luau partea leului din 
operațiunea soluţiei finale. Companiile de produse chimice, fabricantii 
de crematorii și organizaţiile de constructori profitau de asemenea, cu 
toate că depindeau de lucrătorii străini ce nu puteau fi adunați fără 
ajutorul SS. Dar isi arătau recunostinta pentru asta când venea clipa în 
care îşi prezentau facturile? Nu şi-o arătau. 

Von Meerbach se simţi înviorat să afle că eforturile sale erau făcute 
în serviciul unei cauze marete și nobile. Cifrele care înregistrau 
procesarea soseau săptămânal, suma totală creștea, iar exterminarea 
evreilor din Europa se apropia putin câte putin de obiectiv. Mai erau 
si alte compensaţii. Von Meerbach vizitase toate cele șase lagăre de 
exterminare din Polonia Ocupată, ceea ce-i permise să-i cunoască pe 
oamenii care le conduceau și să formeze cu aceștia relații esenţiale 
pentru desfășurarea eficientă a oricărei operaţiuni industriale majore. 

Însă SS-istii nu erau preocupaţi doar de Problema Evreiască. Erau 


responsabili pentru lagărele de concentrare în care erau închiși toți cei 
care nemultumisera autoritățile Reich-ului din Germania sau din 
teritoriile cucerite. 

Konrad se straduise din plin sa le transmita angajatilor din aceste 
lagăre că Berlinul nu-i uitase: că munca de calitate va fi răsplătită si că 
ineficienta sau dezordinea va fi pedepsită. Îşi întări mesajul prin 
inspecții personale în lagărele de pe cuprinsul țării. Astăzi făcea o 
asemenea vizită. O așteptase multe săptămâni și acum, că venise ziua, 
starea lui de spirit era mai senină decât fusese de luni de zile. 

Vestile de pe front, atât din est, cât si din vest, erau nemilos de 
rele. Reich-ul era tot mai amenințat în fiecare zi. Ruşii erau la cel mult 
șaizeci de kilometri est de Berlin. Britanicii și americanii erau pe 
malul vestic al Rinului. Dar deocamdată astfel de griji puteau fi uitate. 
Astăzi Konrad von Meerbach își putea permite să se răsfeţe. 


Gerhard intră cu pași tarsditi in sala de operaţie a doctorului. 
Afară, zăpada se așezase într-un strat gros. Chiar si înăuntru, respirația 
lui sovaitoare făcea aburi în aer. Un funcționar îi luă numărul, îl scrise 
într-un formular și lătră: 

— Sufleca-ti mânecile. 

Gerhard se uită la el cu o privire amortita. I se părea greu să 
înţeleagă ce i se spusese, și cu atât mai greu să transforme cuvintele în 
acțiuni. Frigul, foamea constantă și persistentă și oboseala zdrobitoare 
provocată de imposibilitatea de a dormi ca lumea în paturile 
supraaglomerate îi anesteziaseră creierul, îi diminuaseră capacitatea 
de a gândi. 

Infirmierul îi trase o palmă. Simti cum îi cădea un dinte. Era durere 
undeva, dar simţurile îi erau amortite. 

— Sufleca-ti mânecile, strigă infirmierul. 

De data asta, Gerhard îl auzi, însă degetele sale neîndemâ- natice 
nu actionara cum le comanda el. Infirmierul împinse mânecile de la 
haina și uniforma lui Gerhard în sus pe brațul slab ca un bat, îl prinse 
de încheietură si îl târî până la doctor, care tinea o seringă de metal si 
sticlă. 

— Cum dracw’ să înfig un ac în brațul ăsta? murmură doc- torul, 
privindu-i braţul slab. Îndoaie-i cotul, îi spuse el infir- mierului. Ca si 
cum și-ar arăta bicepșii. 

Infirmierul făcu după cum i se spuse. Deasupra osului apăru o 
părere de mușchi. Doctorul îl împunse cu acul. 

Infirmierul îi împinse pe Gerhard, care se împiedică spre partea 
îndepărtată a încăperii, unde aștepta un kapo, un prizonier care lucra 
în administrația lagărului de concentrare. Era un bărbat mare, bine 
hrănit, care o ducea bine în haina lui de blană. 

Gerhard îl recunoscu, nu cu vreun gând conștient, ci în modul în 
care recunoaște un animal un om de care îi este frică pentru că acel 
om s-a purtat urât cu el. Un reflex născut dintr-o pedeapsă repetată îi 
spuse ca acest kapo era un bărbat crud și violent, așa că se aplecă în 
fata si își ridică braţele să-și protejeze capul când trecu pe lângă el. 

Kapo-ul îl lovi pe Gerhard în spate, făcându-l să se rostogolească pe 
podea. Îl lovi din nou în coaste, strigând: 

— Ridică-te, rahat ce esti! 

Spre surprinderea sa, prizonierul 57803 sări in picioare. Era ca si 
cand cineva i-ar fi trimis un soc electric prin corpul scheletic. 


Reactia lui Gerhard veni ca un soc pentru el. Nu o putea intelege. 
Se simţi din nou viu: corpul i se umplu de energie, iar mintea îi deveni 
mai clară decât îi fusese în ultimele luni. Se uită la kapo si se gândi: Te 
cunosc. Esti unul dintre prizonierii de război ruși. Înainte de război erai 
într-o bandă de criminali. De aceea te-au recrutat cei din SS să fii kapo. fi 
recrutează pe cei sadici. Sunt aliați folositori în războiul împotriva 
umanității. 

Înapoi în dispensar, doctorul observă că Anton Kaindl, 
comandantul lagărului de concentrare, intrase în încăpere. 

— Suntem gata pentru experiment? întrebă Kaindl. 

— Da, Standartenführer. Prizonierii au fost injectati cu formula 
noastră de creştere a performanței D-IX. Este un amestec de cocaină, 
stimulentul cu metamfetamină Pervitin si opioidul analgezic Eukodal. 
Asta ar trebui să le sporească foarte mult încrederea în sine si 
nivelurile de energie, crescându-le si rezistența la durere. 

— O să se comporte mai animat decât de obicei? 

— Da. Cu toate astea, nu putem face încă observații definitive până 
când rezultatele nu vor fi colectate si comparate cu cifrele standard. 
Dar, dacă ipoteza noastră de lucru este bună, asta ar trebui să ducă la 
o performanță crescută într-un mod semnificativ. 

— Si care te astepti că vor fi consecințele acestui lucru? 

— Prizonierii au fost slabiti de mâncarea proastă si de boli. Nu mai 
au putere; niciun medicament nu poate schimba asta. Astfel, corpurile 
lor isi vor exploata resursele mai mult decât ar face-o in altă situație, 
cu consecințe mult mai drastice. 

— Descrie-mi consecințele, te rog. 

— Ca să rezum, o să meargă mai repede. O să-şi ignore durerea 
provocată de bășici si tăieturi. Apoi inima le va exploda si vor cădea 
morți. 

Kaindl radia. 

— Perfect. Astăzi avem un vizitator important, doctore. I-am 
promis o distracție de prima mână. N-as vrea să fie dezamăgit. 

Motivul oficial pentru care prizonierii erau nevoiți să meargă până 
la patruzeci de kilometri pe zi în cizme militare care nu li se potriveau 
era testarea încălțămintei înainte ca aceasta să le fie dată soldaților. Al 


doilea motiv era sa-i testeze pe oamenii care mergeau. Doctorii doreau 
să ştie cât de mult timp poate rezista un corp uman când era prost 
hrănit, rupt de oboseală și măcinat de boală, pe punctul de a muri. 
După cum demonstrase Stalingradul, era posibil ca soldaţii de pe linia 
frontului să ajungă într-o asemenea stare. Generalii lor trebuiau să știe 
ce puteau înfăptui în aceste circumstanțe. 

Dar adevăratul motiv pentru care comandanții din Sachsenhausen 
si personalul lor îi obligau pe bărbaţii și femeile de sub controlul lor 
să treacă prin asa ceva, împreună cu toate celelalte chinuri și înjosiri 
nemiloase la care erau supuși în lagărul de concentrare era faptul că 
adevăratul principiu care-i călăuzea pe cei din personalul lagărului era 
cruzimea. Scopul nu era atât să-i pedepsească sau chiar să-i omoare pe 
inamicii Reich-ului, cât să le răpească demnitatea, umanitatea si 
identitatea. Pentru prizonieri, lupta nu era numai pentru 
supravieţuire, ci si pentru a-și păstra un sens, nu conta cât de 
diminuat, al propriei lor umanitati. 

Gerhard încerca să meargă cu capul sus, menținând un ritm 
constant, cu toate că fiecare celulă din trupul lui îi striga să se 
oprească, să se adune ghem la pământ și să plângă de durere și 
umilință. Astăzi această sarcină era mai uşoară decât de obicei. Stia ca 
picioarele îi sângerau de la bășicile și rănile produse de precedentele 
marșuri impuse, fiindcă simțea sângele dintre talpa piciorului său în 
interiorul cizmei. Astăzi, cizmele care îi fuseseră date erau prea mari. 
Nu putea spune ce era mai rău: încălțări prea mari sau prea mici - nu 
păreau niciodată să fie de mărimea potrivită. Cu cele mici picioarele 
începeau să te doară din clipa in care le incaltai, dar spaţiul în care 
era prins, oricât de chinuitor, tinea piciorul în cizmă. Cu o pereche 
mai mare era mai bine la început, dar, după ce piciorul aluneca spre 
vârf, pielea era frecată precum lemnul sub acțiunea șmirgheiului, iar 
rănile erau și mai rele. 

După ce făcuse doar trei kilometri, cu multi alții în fata lui, ar fi 
trebuit să simtă fiecare pas ca pe o tortură. Cu toate astea, nu era mai 
mult decât o durere surdă. Cana de tinichea cu lichidul apos și negru 
despre care se spunea că era cafea și bucata de pâine de hrisca pe care 
o consumase în acea dimineață nu-i puteau nicicum oferi suficientă 
energie. Și, cu toate astea, se simțea capabil de mai mult efort decât 
înainte. Avea chiar un sentiment ciudat de euforie. 

Bărbaţii din jurul lui Gerhard păreau invigorati în același fel. Unul 
fluiera o melodie în timp ce mergea. Gerhard își dădu seama că 
acestea erau efectele medicamentului pe care li-l injectaseră si că 
scopul acestuia era să-i tind pe oamenii din Wehrmacht în luptă în 
condiţiile în care un om întreg la minte ar capitula. Își aminti de 
scenele la care fusese martor în Stalingrad si se gândi, chiar si acum, 
chiar si aici. Nu sunt mai rău decât nenorocitii ăștia, bietii de ei. 


Gerhard continuă să meargă, privind înainte, in loc să se uite 
orbește la pământul rece și tare de sub picioarele lui. Privi peste 
întinderea zonei unde mergeau în cerc si văzu cum se deschiseră 
porțile lagărului și cum intrară motociclişti care însoțeau o mașină 
neagră si mare. Înţelese că acolo se afla Kaindl împreună cu un grup 
de întâmpinare care aștepta în timp ce oamenii săi deschiseră ușa 
pasagerului si toată lumea luă poziție de drepți. Un ofițer SS in 
uniformă ieși din mașină. Kaindl făcu un pas înainte ca să-l întâmpine. 
Cei doi se salutară cu salutul „Heil Hitler”. 

În tot acest timp, Gerhard isi spunea: Nu se poate... nu poate fi 
adevărat. Dar, în timp ce ofițerul SS înainta de-a lungul oamenilor care 
îi erau prezentaţi, identitatea lui nu mai putea fi pusă la îndoială. 

În toate farmaciile și la toți doctorii care lucrau să producă 
medicamente minune pentru Reich, nu exista nici măcar o singură 
substanță care ar fi putut să vindece amestecul bolnăvicios de 
neajutorare, rușine și furie neputincioasă care se ghemuise ca o 
broască rece si rea în măruntaiele lui Gerhard. 

— Probabil că-l hranesti prea bine, Kaindl, observă Konrad când se 
oprira să-l privească pe fratele lui care trecea prin dreptul lor. Uită-te 
la el cum se plimbă de parcă locul ăsta ar fi tot al lui. 

Kaindl râse nervos. 

— Nicidecum, Brigadeführer. Este efectul medicamentului care i-a 
fost injectat azi dimineață. Am fost asigurat de personalul nostru 
medical că, data viitoare când o să ne întoarcem să-l vedem pe fratele 
dumneavoastră, o să se afle într-o stare mult mai satisfăcătoare. 

— Sper. Ce altceva mai ai să-mi arăţi? 

Trecură pe lângă o patrulă de gardiene care supravegheau 
douăsprezece femei. Toate fuseseră găsite vinovate de încălcări 
minore ale disciplinei din lagărul de concentrare și erau obligate să 
execute salutul Sachsenhausen. Stăteau pe vine cu braţele întinse în 
fata lor, iar gardienele le certau pe victimele rase în cap strigându-le 
insulte si ordine, iar orice femeie care își lăsa mâinile să cadă ori se 
dezechilibra era aşezată la loc și lovită cu cizmele si cu bastoane de 
lemn. 

Într-un alt alt loc, două șiruri de prizonieri stăteau drepți, 
întrerupte din loc în loc de corpuri nemișcate întinse pe pământ. 

— Cine sunt oamenii aceia? întrebă Konrad. 

— Sunt prizonierii care susțin că nu sunt în stare să lucreze. 
Trebuie să-şi petreacă ziua de lucru în poziţie de drepți. După cum 


puteţi observa, le conferă o formă folositoare de uzură. Ne așteptăm să 
moară cam șase pe zi în acest fel. 

— Ce rată a deceselor aveţi? întrebă Konrad. 

Kaindl strânse din buze în timp ce se gândi la întrebare. 

— Dacă lăsăm deoparte execuțiile - de exemplu, am eliminat mai 
mult de o sută de dizidenti si sabotori numai din Reichskommissariat 
Niederlande - si îl considerăm un proces datorat uzurii, atunci 
eliminăm în medie cinci, șase mii de bărbați și femei pe an. Asta ar fi 
o rata zilnică, să văd... de aproximativ cincisprezece pe zi. 
Predecesorul meu, Albert Sauer, a fost foarte prevăzător că a instalat 
un crematoriu care să se ocupe de rămășițe. 

— Aţi folosit şi instalaţia de gaz pe care a construit-o tot el? 

— E folosită, cu toate că este doar o instalație mică. Oricum, pentru 
procesarea la scară mare folosim încă metoda împușcării. 

— Metodele vechi sunt întotdeauna cele mai bune. 

Turul lagărului de concentrare îi duse apoi la cuptoare, unde 
prizonierii făceau cărămidă, și la atelierele de piese pentru avioane. 
Apoi ajunseră la un atelier care prezenta un interes special pentru 
Konrad: încăperile în care falsificatori care lucrau sub supravegherea 
SS, produceau bancnote false de cinci lire în valoare de sute de 
milioane. 

— Astea ar putea să fie folositoare în zilele si lunile care o să vină, 
observă Konrad. 

— Oamenii aproape că au ajuns să falsifice si dolarul american, 
spuse Kaindl, dându-i lui Konrad o bancnotă de 100 de dolari cu 
profilul lui Benjamin Franklin. 

Konrad era rareori impresionat, dar nu reuși să-și ascundă 
admiraţia pentru munca făcută de falsificatori. 

— Remarcabil... se și simte ca o bancnotă adevărată. 

— Poftiti, spuse Kaindl. Va rugăm să acceptaţi această bancnotă in 
dar, cu complimente din partea lagărului Sachsenhausen. 

Îi dădu lui Konrad încă o bancnotă. Bărbatul ai cărui portret era 
ilustrat pe ea era un secretar al Trezoreriei si judecător al Curţii 
Supreme din secolul al XIX-lea, numit Salmon P. Chase. Era o 
bancnotă de 10.000 de dolari. 

Chipul lui Konrad străluci de plăcere. 

— Am auzit de bancnotele astea înainte de război, când făceam 
afaceri în America. Trebuie să spun, Kaindl, că este un suvenir foarte 
agreabil din această vizită a mea. 

— Acum, îl întrebă gazda, ati dori să luați prânzul? 

Gerhard trase adanc aer in timp ce o suferinta atroce ii cuprindea 
pieptul. Era ca si când inima îi era strânsă de un cleşte de oțel. 
Plămânii îi capitulaseră. Gâtul îi era prins într-un lat invizibil. Desi 
corpul său isi dorea cu disperare aer, nu putea să respire. Credea că o 
să moară. 

Căzu în genunchi, se prinse cu mâinile de coșul pieptului, incapabil 
să scoată vreun strigăt de disperare în afara sunetelor frenetice pe care 
le scotea în căutare de aer. Nu se întâmplă nimic. Tot nu putea să 
respire. Inima părea să nu-i mai bată. 

Şi apoi îl trezi un oarecare instinct primar și adânc de 
supraviețuire, dincolo de controlul său conștient. Presiunea din gât îi 
scăzu, trase aer cu urgenţa unui om pe cale să se înece care ar ieși la 
suprafaţa apei si își simți din nou bătaia slabă a inimii. 

Îi reveni pentru scurt timp întreaga claritate a gândului și a 
percepției, împreună cu rămășițe de energie și putere. Aceeași obsesie 
animalică de a trăi care îi repornise respiraţia îi spunea că trebuia să 
meargă mai departe. 

Gerhard încercă să se ridice în picioare. Însă corpul refuză să se 
supună comenzilor minţii sale. Nu-și putea pune membrele să facă ce 
trebuia ca să stea în picioare, si cu atât mai putin să meargă. Nu-si 
putea aminti cum se făcea așa ceva. 

Dar putea să se târască, cu toate că era mai mult o tăvălire, sprijinit 
pe genunchi și coate, cu fata aproape de gheaţa și noroiul de sub el. 

Gerhard începu să se târască pe terenul de paradă. Abia dacă 
observă râsul batjocoritor al gardienilor sau pietrele pe care aceștia le 
aruncau în el până în clipa în care unul dintre ofițerii SS, în timp ce 
colegii săi îl aclamau, se duse în spatele lui, se pregăti ca un fotbalist 
pe punctul de a suta un penalti, își luă un avânt și îl lovi pe Gerhard 
cât putu de tare, aruncămdu-l cu fata la pământ. 

Era a doua lovitură pe care o primea Gerhard pe ziua respectivă, 
dar de data asta nu se mai ridică în picioare. Umbra rece și scheletică 
a bărbatului care fusese cândva Gerhard rămăsese nemișcată pe 
pământul îngheţat, în timp ce viaţa i se scurgea din trup. 

Angajatii de la Sachsenhausen mâncau mai bine decât prizonierii, 
însă erau totuşi pe ratii reduse, pentru că întregul Reich suferea de 
foame. Kaindl făcuse tot ce putea pentru a organiza o masă cumsecade 
pentru distinsul său oaspete, însă Konrad nu acordă nicio atenție 
mâncării. Isi goli farfuria cu rapiditate, după care le ordonă tuturor, 
cu excepția lui Kaindl, să părăsească încăperea. 


Konrad astepta fără să spună nimic până când ofițerii din lagărul de 
concentrare plecară. Unii dintre ei se retraseră aruncând priviri 
stresate peste umăr. Ştia ce se întrebau: cine are probleme - șeful sau 
unul dintre noi? 

Konrad i se adresă comandantului lagărului, care acum era agitat, 
doar când fu sigur că erau singuri. 

— Trebuie să facem aranjamente pentru situații neprevăzute, 
începu el. Desigur, avem încă încredere în geniul Fiihrer-ului nostru... 

— Da, din toată inima, fu de acord Kaindl cu o promptitudine 
venită din cunoașterea faptului că mulți dintre prizonierii săi, inclusiv 
fratele Brigadefiihrer-ului, se aflau acolo pentru că nu manifestaseră 
suficientă încredere în conducătorul lor. 

— Cu toate astea, continuă Konrad, evreii din toată lumea încă își 
tes comploturile lor murdare, o alianță cu bolșevicii, cu cei 
nemulțumiți, cu ticăloşii si cu sabotorii. Trebuie să luăm în calcul 
posibilitatea, oricât de puţin probabilă, că Reich-ul, sau mari părți din 
el, ar putea să cadă în mâini inamice. Trebuie să fim pregătiți pentru 
orice eventualitate. 

— Sunt sigur că aveţi dreptate, Brigadeführer. 

— Oameni ca mine, a căror dedicare pentru national-socialism 
rămâne absolută și de neclintit duc la îndeplinire pregătiri detaliate ca 
să ne asigurăm că lupta continuă, orice ar fi. Timp de mai mult de un 
an, sub supravegherea personală a SS-Reichsfiihrer Himmler, s-au făcut 
planuri pentru crearea unei Fortarete Alpine în munții din sudul 
Bavariei și în Tirol, în partea austriacă și italiană. 

— Nu am știut... spuse Kaindl, evitând cu tact faptul că, dacă 
planurile erau în circulație de mai mult de un an, atunci mințile cele 
mai înalte din Reich anticipaseră deja înfrângerea încă de la sfârșitul 
lui 1943. 

— Din motive evidente, aceste planuri nu au fost discutate decât 
într-un grup restrâns de ofițeri superiori. Te adaug la această listă. 

— Sunt cu adevărat onorat, Brigadefiihrer. 

— Acum, prizonierii tăi includ un număr de persoane care au mare 
valoare ca ostatici. Unii sunt bogați si ar putea aduce un venit mare 
dacă sunt rascumparati. Alții au statut social sau politic acasă la ei ori 
sunt agenți valoroși și, astfel, ar putea fi folosiți ca monedă de schimb 
în orice negociere viitoare. 

— A, vă referiti la cei gazduiti în Lagărul Special. Am manifestat 
întotdeauna o grijă deosebită fata de ei... în cazul în care se dovedesc 
folositori la un moment dat. Avem și numeroși ofițeri inamici. 

— Bine... Trebuie să faci o listă cu toţi prizonierii despre care crezi 
că fac parte din una sau alta dintre categoriile pe care ti le-am descris. 
În eventualitatea în care lagărul este amenințat de inamici, aceştia 
trebuie mutaţi într-o locaţie mai sigură. Trebuie să fii pregătit să-i 


transporti cu un tren in orice moment. E clar? 

— Da, Brigadefiihrer. Doriţi să-l includ pe fratele dumneavoastră pe 
acea lista? 

Konrad se gândi înainte să dea un răspuns. 

— Dacă mă gândesc, cred că ar fi un ostatic care ar putea fi 
negociat, cu toate că pot spune cu siguranță absolută că familia lui n- 
ar plăti nici măcar un banut pentru întoarcerea lui! 

Kaindl chicoti politicos la glumita lui Konrad. 

— Însă alții ar putea să fie dispuşi să facă aranjamente pentru 
binele lui. Nu a fost lipsit de prieteni bogaţi. Include-l. Dar insist: fără 
tratament special. Trebuie ținut în aceleași condiții ca și ceilalți 
prizonieri de pe listă. 

— Și dacă moare? 

Kaindl se temea de consecinţele unei asemenea eventualitati, dar 
Konrad îl asigură bucuros: 

— Dacă moare, moare. Pentru mine nu contează. Cine știe, poate 
că îl vedem murind chiar astăzi 

Se auzi o bătaie în ușă. Kaindl se uită la Konrad, care incuviinta. 

— Lasă-l să intre. Ne-am încheiat treaba. 

Doctorul care administrase injectiile intră în cameră. 

— Mă scuzati că vă deranjez, Brigadefiihrer, dar am vești care s-ar 
putea să vă intereseze. Efectele substanței administrate prizonierilor 
au dispărut mai devreme decât mă aşteptam, probabil datorită 
condiției fizice a specimenelor supuse experimentului. Dar efectele 
ulterioare sunt foarte evidente. Cred că o să le găsiți foarte 
interesante, Brigadefiihrer. 

Cei trei bărbați stiura imediat ce însemna asta. Pe fata cărnoasă a 
lui Konrad se întinse un zâmbet. 

— În acest caz, Herr Doktor, va fi plăcerea mea să văd rezultatele 
cercetării dumneavoastră. 

Gerhard găsise in el voința de a nu muri. Se forță să se ridice in 
genunchi. Dar medicamentul îl lăsase derutat. Stia că trebuia să 
meargă undeva, dar nu înțelegea unde se afla și în ce direcţie ar trebui 
să o ia. Rămase în patru labe, privind împrejur cu ochi pierduti, 
încercând să găsească un semn care să-i spună ce să facă în 
continuare, în vreme ce gardienii făceau pariuri legate de ce direcție 
avea să aleagă în cele din urmă animalul jalnic și lipsit de creier din 
fata lor. 

— Nu cred ca o să meargă niciunde, spuse unul dintre ei, cu aerul 


unui om care ştie cel mai bine. Eu zic că o să moară acolo unde e. Toţi 
ceilalți au patit asa. 

Ceilalţi gardieni se văzură obligaţi să accepte aceasta concluzie, 
fiindcă zona terenului de paradă era plină de cadavrele celorlalți 
prizonieri care își începuseră marșul în acea dimineață. Acesta era 
singurul supravieţuitor. 

Unul dintre ei abia putea să-și țină în frâu câinele lup care lătra si 
se încorda în lesă, încercând să se apropie de Gerhard. 

— Crede că este o catea, spuse el strigând peste zgomotul făcut de 
câine. Vrea s-o fută. 

— Poate că vrea un os pe care să-l roadă, spuse un altul. 

Dar, înainte ca problema să poată fi dezbătută mai departe, unul 
dintre ei suiera: 

— Rahat! Uite cine vine. 

Ceilalți isi aruncară ţigările, își îndreptară uniformele, făcură 
câinele să se așeze și luară poziție de drepți, când medicul se apropie 
împreună cu doi ofițeri. 

— După cum puteți vedea, spuse doctorul, medicamentul pare să 
aibă puteri uluitoare pe termen scurt, dar apoi se plătește un pret 
pentru asta. Acesta, spuse el, uitându-se la placuta pe care o purta 
detinutul numărul 5-7-8-0-3, este singurul supravieţuitor. Înţeleg că îl 
cunoaşteţi, Brigadeführer. 

— Da... spuse Konrad. 

Vederea fratelui său în starea aceea jalnică îl făcu să simtă o 
plăcere atât de intensă, încât era aproape sexuală. Iată-l pe tânărul 
arhitect plin de el, care fusese cândva lăudat de însuși Fiihrer-ul pentru 
proiectele sale, căpriorul frumos si tânăr care avea întotdeauna parte 
de cele mai frumoase fete, asul cutezător a cărui uniformă fusese 
cândva împodobită cu atât de multe medalii pentru curaj, redus acum 
la o grămadă de oase cu înfățișare neomenească, scâncind la 
picioarele lui. 

Era o fixatie de-a lui Konrad să poarte întotdeauna cu el un bici 
când era plecat cu treburi oficiale. Simtea că se potrivea cu cizmele de 
călărie ale uniformei sale și că reprezenta esenţa a ceea ce însemna să 
fii un ofiţer SS. Îl lans spre fata lui Gerhard. Lovitura nu fu puternică, 
dar pielea lui Gerhard era atât de subţire și de întinsă pe oase, încât pe 
obraz începu să i se prelingă o dungă subțire de sânge. 

Pe chipul lui Gerhard se asternu o expresie de neînțelegere. Încercă 
să-și ducă o mână la obrazul rănit, dar înainte ca degetele să-i atingă 
tăietura, își pierdu echilibrul și se prăbuși într-o parte. 

Unul dintre soldați râse, apoi se opri. Privi stresat către Konrad, dar 
apoi și acesta începu să râdă si, o clipă mai târziu, toți bărbaţii se 
prăpădeau de râs în timp ce Gerhard încerca să-și îndrepte corpul cu 
neajutorarea unui gândac răsturnat pe spate. 


Cu un efort neîndemânatic care-i solicita fiecare rămășiță de 
concentrare și putere, nefericitul cunoscut drept 57803 reuși să ajungă 
din nou în poziția de mai devreme, când se tara. Dar acum era înapoi 
la punctul de început, incapabil să-și dea seama unde să meargă mai 
departe. 

Konrad avea o soluţie. Cu câteva lovituri de bici pe coapsele lui 
Gerhard, îl făcu să se întoarcă până când îl îndreptă spre direcția 
corectă. Apoi se adresă audienței sale admirative, spunând: 

— Acum, domnilor, observați cum până și cel mai prost animal 
poate fi antrenat să respecte o comandă. 

Se postă în fața lui Gerhard, cu vârful unei cizme sub bărbia lui. 

— Linge-mi cizma, spuse eL 

Gerhard dădu din cap, însă era greu de înţeles de cei care priveau 
dacă o făcea pentru că refuza să se supună ordinului sau pentru că nu 
înţelegea. 

Konrad îl lovi cu biciul peste spate. 

— Linge-mi... cizma. 

Gerhard rămase unde era, nemișcat. 

Konrad îl biciui din nou. Își puse capătul biciului sub bărbia lui 
Gerhard, o ridică si văzu, spre deliciul său, că pe fata lui murdară 
curgeau lacrimi. 

Konrad îl privi în ochi si spuse: 

— Linge. 

Apoi făcu un gest de lingere grotesc și exagerat în semn de 
instruire. 

Îşi îndepărtă biciul, iar capul lui Gerhard căzu din nou. 

— Linge-mi... cizma. 

Konrad își ridică biciul, gata să lovească din nou. Apoi Gerhard își 
cobori fata pe cizma lui Konrad. O linse. 

Din partea bărbaților care îi priveau se auziră urale brute. 

Konrad isi întinse mâna înmănușată, îl ciufuli pe Gerhard pe crestet 
de parcă ar fi fost un câine și spuse: 

— Bravo. 

Făcu un pas înapoi, îşi bătu cizma cu biciul și spuse: 

— Aici! 

Gerhard isi ridică fruntea si se uită la el, neintelegand nici 
cuvântul, nici gestul. Dar, când Konrad isi ridică din nou biciul, 
Gerhard, cu mișcări dureros de încete, se târî peste metrul de pământ 
până când faţa îi ajunse din nou la cizma lui Konrad. 

— Linge! 

Gerhard linse. 

— Felicitări, Brigadefiihrer, exclamă doctorul. Nici măcar Pavlov 
însuşi n-ar fi putut desfășura o demonstrație mai convingătoare a 
psihologiei animale! 


— {ti mulțumesc, Herr Doktor, spuse Konrad incuviintand. Kaindl, 
trebuie să mă întorc la Berlin. A fost o vizită cât se poate de 
instructivă. Vreau ca prizonierul să fie pus să facă un tur al terenului 
de paradă în modul pe care tocmai l-am demonstrat. Dacă se supune, 
este cruțat. Dacă nu se supune, e lovit. Și, înainte să mă întrebaţi din 
nou - nu, nu mă interesează dacă moare înainte să termine turul. 

La mijlocul lui aprilie, trupele Armatei a 7-a a Statelor Unite intrara 
in Nürnberg, nu departe de domeniul unde crescuse Francesca von 
Meerbach. În timp ce invadatorii lor mai adăugau un oraș german pe 
listă, ea si Cora, menajera ei, fură duse de la Schloss Meerbach la 
complexul de fabrici al familiei. În urma limuzinei Mercedes venea o 
dubă mică. 

Uzinele de motoare care aduseseră familiei averea ei imensă 
fuseseră ţinta unei duzini de atacuri ale bombardierelor americane. Cu 
toate astea, într-un colț mai erau niște semne de viață din cei câțiva 
kilometri pătrați pe care îi acopereau uzinele. Lângă aerodromul 
privat unde fuseseră testate atât de multe motoare aeronautice de 
piloții care lucrau pentru von Meerbach, un hangar mare era încă plin 
de oameni și întreținut corespunzător. Lângă acesta se aflau buncăre 
cu rezervoare care conțineau multe mii de litri de combustibil pentru 
aviaţie. 

Acest lichid era probabil cea mai valoroasă rezervă din teritoriul 
ce-i rămânea celui de Al Treilea Reich, fiindcă era foarte căutat și 
aproape imposibil de obținut. Dar Konrad von Meerbach avea 
autoritatea deplină a SS în spate si își permitea să plătească orice pret 
pentru ceea ce dorea. 

Mașina Francescăi intră în hangar. Când ieși din ea, văzu două 
avioane. Primul arăta ca un avion de luptă supradimensionat, cu un 
fuzelaj aerodinamic si cu o singură elice. 

— Am găsit exact lucrul de care avem nevoie, îi spusese Konrad de 
Crăciun, când discutaseră pentru prima oară planurile lor de salvare. 
Este un Heinkel He 70 „Lightning”. A fost conceput ca un mic avion 
de curse expres, care să transporte poșta aeriană, așa că este al naibii 
de rapid. Luftwaffe a folosit avioane Lightning pentru curierat, dar un 
căpitan de escadrilă avea unul de care nu avea nevoie, iar eu am avut 
o pungă plină cu dinţi de aur, așa că acum este al meu. 

— Dinti de aur? întrebă Francesca. 

— Da, posesorii lor n-au mai avut nevoie de ei. 

— Mă bucur să aud că acei oameni pot fi folositori la ceva. 


Sotul ei rase. 

— Cerule, ești o catea cu inima de gheaţă. 

— Asta iti place la mine. 

Multumit, Konrad zâmbi aprobator, apoi spuse: 

— Oricum, avionul Lightning poate transporta patru pasageri și 
bagajele lor. O să fie loc pentru tine și menajera aia a ta, împreună cu 
lucrurile noastre de valoare. 

Avionul Heinkel fusese vopsit kaki si împodobit cu dungi late si 
albe în jurul aripilor si al calei, pe care erau pictate cruci roşii mari. 
Orice agresor posibil care l-ar vedea ar presupune că transporta 
pasageri bolnavi sau răniți și, cu puţin noroc, l-ar lăsa în pace. Doar o 
examinare atentă ar scoate la iveală umbra abia vizibilă a crucilor 
negre, emblema Luftwaffe sub vopseaua roșie și albă. 

Celălalt avion nu arăta a nimic din ce văzuse Francesca în toată 
viata ei. Nu era foarte mare, dar părea extrem de amenintator. Partial, 
asta se datora vopselei sale negre, pe care nu erau marcaje: nu avea 
număr de serie, nu purta emblema Luftwaffe, nimic din ce i-ar fi 
indicat identitatea sau apartenența. 

Fuzelajul era un tub neted și zvelt, cu un bot uşor bombat și lucitor 
care, în ochii Francescăi, îi împrumuta un aspect falic inconfundabil. 
De aripi erau prinse patru module în perechi de câte două pe fiecare 
parte a fuzelajului, ambele deschise la fiecare capăt. Avea impresia că 
astea erau motoare, dar nu avea nicio idee cum funcționau. Oricum, 
ce era evident era că acest aparat arăta ca un avion dintr-o cu totul 
altă vârstă a istoriei. Nu numai că mergea mai departe si mai repede 
decât orice avion obișnuit, dar lăsa și impresia că ar fi putut să zboare 
până la stele. 

Francesca scutură din cap în fata gândurilor sale fanteziste. Avea in 
minte probleme mai practice. 

— Aveţi grija cu cutiile alea, se răsti ea la doi mecanici în salopete 
albe care începuseră să-i mute bagajele din dubă în Heinkel. Erau 
două cufere de călătorie mari, de metal, și mai multe cutii mai mici. 

— Of! mormăi unul dintre mecanici în timp ce se străduiau să 
ridice cufărul pe un cărucior de lângă mașină. Ce aveţi aici, doamnă? 
Ţevi de plumb? 

De fapt, sunt lingouri de aur, se gândi Francesca, sub rochiile și hainele 
mele de blană. 

Celălalt cufăr conţinea alte haine și pantofi, și trei etuiuri din piele 
în care erau rulate pânze pictate - capodopere de Raphael, Vermeer și 
un Renoir pe care Konrad îl criticase ca fiind „un gunoi sentimentalist, 
impresionist și dulceag”, dar pe care Francesca îl adora. Cele mai bune 
bijuterii ale familiei umpleau două cutii mari de pălării. Și, pe lângă 
poșeta ei, Francesca ducea o valiză plină cu două milioane de dolari 
americani sub formă de obligaţiuni pe care Konrad le achizitionase in 


calatoria sa din Portugalia, cu trei ani mai devreme. 

Valoarea totală a bunurilor conținute în bagajul Francescăi era 
suficientă ca să-i asigure ei si lui Konrad o viata ușoară și plină de lux 
până la sfârșitul zilelor. Însă, când avea să ajungă în Elveţia, această 
comoară avea să-și ia locul în seiful băncii care conţinea și multe 
obiecte de valoare puse la păstrare în secret de Konrad înainte și în 
timpul războiului. Își jefuise firma familiei încă din prima zi în care 
ajunsese la conducerea ei. Începând cu 1939, luase parte la acțiunile 
de prădare, jefuire si furt ce insotisera fiecare invazie nazistă si care 
reprezenta o parte atat de importanta din solutia finald. Dar nici macar 
acum nu era de ajuns: nu pentru Konrad. 

Sirul gândurilor Francescăi fu întrerupt de pilotul personal al 
familiei von Meerbach, Berndt Sperling, care tusi politicos pentru a-si 
face simtita prezenta si spuse: 

— Mă scuzati, doamnă, dar avionul este pregătit să decoleze. 

Francesca zâmbi grațios. 

— iti mulţumesc, Berndt. Cât crezi că o să dureze zborul? 

— Mă aştept la un zbor frumos si liniștit, așa că ar trebui să vă trec 
dincolo de Lacul Constanţa, în Elveţia, în zece minute de la decolare, 
si să aterizăm în Ziirich la mai putin de o jumătate de oră după aceea. 

— O să te întorci in Germania imediat după aceea? 

— Da, doamnă. l-am promis domnului conte că o să-i stau la 
dispoziție, dacă o să aibă nevoie de mine. 

— Foarte bine, Berndt, atunci să mergem. 


«5 

La fel ca Reich-ul, lagărul Sachsenhausen decădea. Morţii 
rămâneau acolo unde căzuseră fiindcă gardienii isi pierduseră 
interesul să-i ia de acolo, iar prizonierii erau prea slabiti ca să facă 
singuri treaba. Faceau cel mult grămezi cu morți, aruncați unul peste 
altul ca niște marionete scheletice ale căror sfori fuseseră tăiate. 
Stăteau pe terenul de paradă împrăștiate ca niște șosete aruncate pe 
podeaua unui dormitor. În barăcile supraaglomerate, unde prizonierii 
erau ingramaditi câte trei, patru într-un pat, cei vii erau blocaţi si 
incapabili să se miște printre morți și muribunzi. Chiar și cei aparent 
vii nu erau mai mult decât niște cadavre putrezite care abia dacă mai 
respirau. 

Bolile scăpaseră de sub control, asa cum se întâmplase în toate 
celelalte lagăre de concentrare. Latrinele dădeau pe dinafară de 
diareea ce improsca din cei bolnavi de dizenterie, ale căror sisteme 
digestive date peste cap nu puteau extrage nici cea mai măruntă 


cantitate de energie din ratiile tot mai jalnice inainte de a se goli din 
nou. Păduchii care cotropeau toți bărbaţii si femeile din lagăr 
răspândeau tifosul care începea cu simptome de febră, dureri de cap și 
frisoane, înainte să apară o iritatie ce se răspândea de pe burtile si 
piepturile celor suferinzi până când le acoperea fiecare centimetru din 
corp, si numai fețele, palmele mâinilor și tălpile picioarelor le 
rămâneau neafectate. Ajunși în acest stadiu, oamenii cădeau în delir, 
bâlbâindu-se incoerent înainte să se prăbușească într-o comă finală. 

Zi de zi, avioane rusești, britanice și americane le treceau pe 
deasupra capului, atât bombardiere, cât și avioane de luptă, aparent 
nederanjate de vreo rezistență din partea Luftwaffe. Prin lagărul de 
concentrare se răspândise vestea că rușii erau pe punctul de a intra în 
sfârșit în Berlin. Gardienii se purtau mai brutal decât de obicei, 
împușcând prizonieri la cel mai mic pretext, după cum li se năzărea, 
de parcă știau că le venise vremea. Între timp, rutina se prăbușea: 
germanii nu se mai deranjau cu apelul zilnic. Atelierele si fabricile de 
cărămidă își încetară activitatea. Si apoi veniră vești că SS-istii aveau 
să scoată pe toată lumea din lagărul de concentrare ca să îndepărteze 
dovezile vii a ceea ce făcuseră, cu toate că puţinii prizonieri care erau 
în stare să rationeze se întrebau la ce mai folosea asta, câtă vreme 
morții erau niște mărturii atât de năucitoare. 


Gerhard nu știa cum, dar inima îi batea în continuare după ce se 
târâse împrejurul terenului de paradă. Gerhard avea un singur gând în 
minte: mâncarea. Ratiile zilnice erau aduse de la bucătării la barăci de 
echipe de prizonieri, inhamati ca niște boi la un cărucior în care se 
afla cazanul de oţel cu terci și coșurile cu pâine care trebuia să-i 
hrănească pe deținuți. 

Existase un timp când mâncarea fusese distribuită adecvat. Era 
adusă în barăci, iar oamenii se aliniau ca să-şi primească portia lor 
neînsemnată. Gardienii aveau grijă ca fiecare să-și primească partea 
pe care o merita, oricât de mică ar fi fost aceasta. Dacă rămâneau 
resturi de supă sau bucățele de pâine, acelea erau prada celor care 
aduseseră mâncarea. Acum abia dacă mai era cine să aducă mâncarea 
sau să o servească. Castroanele pe jumătate goale erau lăsate în afara 
barăcilor, cu pâinea pe jos, lângă ele. 

Bărbații mureau în paturile lor și erau lăsaţi să se descompună 
acolo, pentru că nu avea cine să-i mute sau să-i îngroape. Cei bolnavi 
de tifos deveneau prea slabiti ca să se dea jos din pat, să împingă 
deoparte cadavrele întinse lângă ei și să-și facă drum afară. Erau 
incapabili să mănânce şi erau tot mai aproape de moarte. În iadul 
acesta, supraviețuirea depindea de abilitatea de a-ţi croi drum la cazan 
şi de a pune stăpânire pe oricâtă hrană puteai, chiar dacă asta 
însemna să te lupti cu alti bărbaţi care mureau de foame și care voiau 


să facă același lucru. 

Si, dincolo de toate, frigul refuza să le dea drumul din strânsoare și 
să lase primăvara să aducă puţină căldură pentru oasele bărbaţilor și 
femeilor ale căror degete de la mâini și de la picioare erau înnegrite 
de degeraturi și ale căror corpuri nu se opriseră din tremurat în timpul 
lunilor nesfârșite, întunecate și negre ale acelei ierni. 

Într-o zi, se făcu apelul, în timp ce rațiile pentru micul dejun erau 
aruncate în fata barăcilor. Când se încheie, un număr fu strigat si 
gardianul spuse: 

— Adună-ţi lucrurile și prezintă-te imediat la terenul de paradă. 

Numărul era 57803. 

Gerhard ajunsese în punctul în care răspundea automat la numărul 
său și în care sunetul numelui său i-ar fi derutat. Singurul lucru pe 
care îl avea - fotografia - se afla în siguranţă, în haină. Nu avea ce 
lucruri să-și adune. Era pe punctul să-i spună asta gardianului, când îl 
auzi pe un om spunându-i altuia: 

— Mă întreb unde îl duc. 

— Nu-l duc într-un loc bun, răspunse celălalt. 

Căruciorul pe care fusese tras micul dejun stătea afară. Canistra de 
cafea era goală. Bucatile de pâine fuseseră luate din coșuri. Dar 
experiența îl învățase pe Gerhard că întotdeauna merita să 
scormonească după resturi. Se uită sub cărucior și văzu o bucată de 
pâine și, dincolo de ea, încă una. Ca un hot de buzunare speriat, 
aruncă pâinea în buzunarele hainei: câte o coajă tare și uscată în 
fiecare parte. 

După ce se prezentă așa cum i se comandase, Gerhard fu condus în 
exteriorul lagărului principal, într-o altă zonă, unde un grup de 
oameni erau aliniati lângă niște camioane. Erau tot deţinuţi, dar erau 
îmbrăcaţi în costume și uniforme militare și păreau mai sănătoși și 
mai bine hraniti decât el. Îi văzu cum se uitau la el în timp ce se 
apropia, întrebându-se ce căuta împreună cu ei cineva atât de murdar, 
fără îndoială plin de păduchi și măcinat de boli. Unul dintre bărbaţi se 
dădu înapoi când Gerhard fu așezat în linie lângă el. 

Nu voia să facă nimic ce ar fi putut atrage atenţia cuiva. Nu voia 
să-și irosească energia pentru nimic din ce nu era esenţial. Demnitatea 
sa era irelevantă. Singurul lucru care conta era supraviețuirea. 

Fura conduși într-o gară de triaj si incarcati în două vagoane de 
marfă acoperite. Trenul porni, trecând prin ceea ce părea să fie vestul 
Berlinului si, de acolo, mai departe. Totuși, iarna nu ceda, și singura 
căldură din vagon venea de la corpurile care se lipeau unele de altele. 
Totuşi, Gerhard fu lăsat în afara grămezii Era murdar și contagios. Fu 
lăsat singur, într-un colt. 

Înaintau încet, întrucât călătoria era întreruptă des, fără 
avertismente si în locaţii aleatorii. Trenul stătea nemișcat ore în sir si, 


dacă erau norocosi, prizonierilor li se permitea să iasă ca să-și facă 
nevoile, o binecuvântare, fiindcă singura toaletă din fiecare vagon era 
o găleată urât mirositoare care dădea pe dinafară. 

Când motoarele porniră din nou, trenul schimbă macazul pe o altă 
linie: una ale cărei şine și poduri să nu fi fost distruse de 
bombardierele Aliaților sau de partizanii locali. Întârzierile nesfarsite 
însemnau că o călătorie care ar fi trebuit să fie făcută în câteva ore se 
întindea pe parcursul câtorva zile. Raţiile se terminară, iar Gerhard se 
trezi că era recunoscător pentru bucăţile de pâine adunate înainte de 
plecare si pentru izolarea care îi permitea să le ronțăie în secret, fără 
să știe ceilalți ce făcea. 

În cea de a patra noapte, se opriră la marginea unui sat. Localnicii 
probabil că auziseră voci provenind din interioarele camioanelor 
pentru că, la câteva ore, ieșiră din pădure pe ambele parti ale sinelor 
de cale ferată, cu pâine și supă de legume și chiar brânză pentru 
prizonieri. Vorbeau cehă. Gardienii SS, care erau aproape la fel de 
infrigurati si de înfometați ca deținuții lor supraviețuitori, încercară 
să-i oprească pe săteni, chiar ame- nintandu-i că-i împușcă. Dar apoi 
unul dintre localnici, vorbind în germană, le făcu o ofertă simplă: dacă 
ofițerii SS îi lăsau pe prizonieri să mănânce, puteau să mănânce și ei. 

Sătenii erau săraci și abia aveau cât să supraviețuiască ei. Puteau 
oferi fiecăruia doar o cantitate mică de mâncare. Dar era în regulă, 
pentru că orice cantitate mai mare de mâncare l-ar fi omorât pe 
bărbatul sau femeia care ar fi consumat-o: sistemul lor digestiv nu ar fi 
putut face fata. 

Mâncarea pe care o primiseră îi tinu pe aproape toţi prizonierii in 
viata în timp ce trenul isi continuă călătoria. Apoi se opri într-o gară. 
Pe semnul de pe peron scria Flossenbiirge7. 

— Capătul liniei; toată lumea afară! anunţă un gardian SS, iar ei se 
dădură jos din vagoane înainte să fie incarcati în camioane pentru 
încă două zile de condus, oprit, aşteptat şi condus din nou. 

— Mergem spre sud, spuse cineva. Îmi dau seama după soare. 

— Poate că ne oferă o vacanţă în Alpi, cârâi altul. 

Gerhard avea dureri de cap care păreau să-i crape teasta la mijloc. 
Se întinse în partea din spate a camionului, adunându-se într-o poziție 
fetală, un specimen subuman ras în cap, identificabil doar după 
numărul lui, complet amortit, indiferent la mediul înconjurător, 
indiferent la viata însăși. 

Camionul o luă pe un drum lateral care trecea printr-o deschizătură 
într-un gard de sârmă ghimpată. Se opri. Gerhard auzi strigăte, câini 
care lătrau, huruitul lanțurilor deblocate și loviturile de lemn pe metal 
în timp ce părțile din spate ale camioanelor erau desfăcute. 

Undeva, o voce strigă: 

— De unde aţi venit în numele Cerului? 


— Din Sachsenhausen, răspunse altul. 

— Sachsenhausen? Rahat, vă așteptam acum două zile. 
Gerhard auzi un râs sec, după care: 

— Bine ati venit la Dachauss. 


Zi după zi şi săptămână dupa săptămână, durerea morţii lui Danny 
se mai alină. Saffron se antrenase cândva să facă față alergărilor pe 
distanţe tot mai lungi la Arisaig sau învățase cum să supraviețuiască 
cu putin somn. Acum își antrena emoțiile. Se concentra să nu se 
gândească o oră la Danny Doherty, apoi două, apoi o dimineață 
întreagă. Se disciplină să nu plângă în public când o izbea o amintire 
vie şi, încet-încet, îşi impuse să nu mai plângă deloc. 

La urma urmei, o mai făcuse și înainte. Crezuse că Gerhard era 
mort, apoi, pentru o clipă, îl recâștigase. Dar, pe măsură ce anii 
trecuseră și șansele ca ei doi să supraviețuiască războiului, și cu atât 
mai putin să se întâlnească, scăzuseră tot mai mult. Își spusese că ar fi 
bine să nu se mai gândească la un viitor cu el. Era aproape o 
binecuvântare că Danny nu mai era. Nu exista posibilitatea de a suferi 
din cauza fiorilor de speranță care chiar si acum o luau uneori pe 
nepregătite când se trezea visând că l-ar fi putut întâlni pe Gerhard. 

Era o iluzie prostească. Danny nu mai era. Gerhard nu mai era. În 
curând, războiul care îi nimicise pe amândoi avea să fie încheiat. 

Și atunci, o să încep să trăiesc din nou. 

Deocamdată, avea de lucru. Aliaţii trecuseră dincolo de Rin la 
sfârșitul lui martie, asa cum spusese Amies că se va întâmpla. La 
început, germanii luptaseră puternic, însă liniile lor păreau aproape de 
colaps in timp ce ritmul înaintării Aliaților creștea. Între timp, rușii 
strângeau latul în jurul Berlinului. În curând, Hitler avea să fie izolat. 
Se spunea că trăia foarte retras și că abia dacă ieșea din buncărul său. 

În 15 aprilie 1945, trupele de asalt ale Diviziei Armatei a 11-a 
Britanice, care înaintau în sudul Saxoniei, ajunseră la Bergen-Belsen, 
primul lagăr de concentrare eliberat de Aliaţii care invadau Germania 
dinspre vest. 

Acestea văzură scene de o oroare inimaginabilă. Oricât i-ar fi crezut 
de răi pe Hitler si pe adepții lui naziști, lipsa de umanitate din lagărele 
de concentrare era dincolo de puterea de imaginaţie a unei minți 
normale. 

Două zile mai târziu, BBC difuză primul reportaj radio din 
interiorul lagărului de concentrare. Saffron isi aminti de discursul 
ofițerului Schroder de la Haga, de banalitatea cuvintelor sale, de 
absurdele fantezii naziste: „nu ne-a fost teamă să lichidăm grupuri 
mari de ostatici”, „gunoaiele de evrei” „relocările evreilor vor fi de 
scurtă durată”. Acum aceasta era realitatea. Împreună cu o întreagă 


națiune, Saffron auzi despre o lume infernală de cadavre lăsate să 
putrezească pe pământ, în vreme ce deținuții supraviețuitori, dar pe 
jumătate morţi se miscau fără rost printre ele, și de mame înnebunite 
de suferință si durere care cerseau lapte pe care să-l dea bebelusilor 
morți pe care îi purtau în brațe. 

Bărbaţii și femeile de pe Baker Street trecuseră prin război, 
înduraseră blitzkrieg-ul si atacurile cu rachete V-1, văzuseră oameni 
nevinovați, bărbaţi și femei, trimiși în Europa să moară si, la fel ca 
Saffron, suferiseră pierderi personale. La întoarcerea ei din Belgia, 
Saffron îi pusese la curent cu privire la teama ei referitoare la 
genocidul nazist, dar aceasta era o crimă prea întunecată încât să 
poată fi concepută. Era o ușă deschisă către un abis fără fund. 

Saffron si ceilalți membri ai echipei care lucrau la recuperarea 
prizonierilor fură luaţi cu asalt de o nouă urgență. Într-o dimineaţă, fu 
chemată de Gubbins în sala de ședințe. 

Anii de muncă necruțătoare peste program și stresul îl 
îmbătrâniseră pe bărbatul care fusese odată sufletul organizației de pe 
Baker Street însă ochii își păstraseră claritatea cristalină, iar energia 
lui părea cumva întreagă. 

— Ce-ai zice să te întorci înapoi pe teren, Courtney? o întrebă el. 
Nimic sub acoperire. Vreau să mergi în Germania, să dai de urma unui 
grup de oameni dintre ai noștri. 

— Mi-ar plăcea foarte mult, domnule. 

— Ai crezut că nu te mai întreb, nu-i asa? Ei bine, uite care e 
situaţia... 

Se duse în cealaltă parte a camerei până la o hartă agatata pe zid, 
pe care erau marcate cu pioneze locaţiile lagărelor de concentrare 
naziste de care aflaseră Aliaţii. Cu fiecare descoperire oribilă făcută de 
armatele care avansau, numărul de piuneze creștea. Gubbins alese una 
la nord de Berlin, la est de poziția curentă a armatei britanice, aflată 
în ofensivă. 

— Acest loc se numește Sachsenhausen. A fost organizat de naziști 
înainte de război pentru a-i închide pe deţinuţii lor politici: comuniști, 
liberali, pacifisti, dizidenti de toate felurile. De când a început 
războiul, l-au folosit, printre altele, pentru a găzdui deţinuţi politici 
din ţările pe care le-au cucerit - lideri de partide ostile fata de 
national-socialism, lucruri de felul ăsta - si, de asemenea, pe unii 
dintre băieții noștri. Aici intervii tu. I-au prins pe unii dintre oamenii 
noștri, britanici si danezi, ca si nişte agenți SIS și câțiva militari care i- 
au înfuriat prin insistența cu care au încercat să scape din lagărele de 
concentrare dedicate prizonierilor de război. Doi dintre prizonieri, 
inclusiv unul de-al nostru, se numesc Churchill. Nicio legătură cu 
Winston, dar germanii nu știu asta. Oricum, sunt mulți - de la 
Broadway, numărul 10 și din alte locuri - care vor ca oamenii noștri să 


se intoarca acasa. Dar exista un factor care complica lucrurile... 

Harta îi arătă lui Saffron care era acest factor. 

— Vreti să spuneţi rușii, domnule? 

— Da. Credem că o să elibereze Sachsenhausen astăzi sau mâine, 
dacă nu au făcut deja asta. Dar „eliberare” nu este cuvântul potrivit 
pentru ce fac rușii. Există o părere în anumite cercuri, iar eu cred la 
fel, că o să schimbăm în curând războiul împotriva unui regim 
dictatorial dornic să domine întreaga lume cu altul, la fel de rău. 

— O, Doamne... Nu putem trăi în pace? 

— Să sperăm. Între timp, nu vrem ca oamenii noștri care scapă din 
mâinile germanilor să cadă în mâinile rușilor. Vreau să zbori în 
Germania. Unităţile noastre cele mai apropiate de Sachsenhausen fac 
parte din Corpul al 12-lea de Armată. Vreau să te duci la sediul 
diviziei care e in prima linie. Pune-ti urechea la pământ. Află care e 
treaba... O să fim la o aruncătură de bat de ruși până o să ajungi tu 
acolo. Dacă poți să găseşti o modalitate de a lua legătura cu ei, cu atât 
mai bine. Dacă poţi să ajungi la Sachsenhausen, asta ar fi cel mai bine. 
Procedează cum știi tu mai bine. 

— Da, domnule, spuse Saffron, incapabilă să-și rețină zâmbetul. 

Doar acum, când i se dădea această șansă, realiză cât de mult îi 
lipsise aventura în mijlocul acțiunii. 

— Pot să vă cer ceva, domnule? 

— Depinde despre ce este vorba. 

— Ar fi de mare ajutor dacă aș avea un fel de dovadă a bunei mele 
credinţe și a importanței misiunii mele. Sunt sigură că, dacă aș fi un 
militar ocupat să închei un război si o femeie ciudată ar apărea în 
biroul meu, întrerupându-mă cu o vorbărie despre lagăre de 
concentrare si persoane importante capturate, i-aş spune să se ducă 
dracului 

Gubbins zâmbi. 

— Nu ești prima persoană care a avut acest gând. Uite aici... 

Îi înmână un dosar subțire legat cu spirală. Conţinea două 
documente tipărite pe o hârtie cu antetul din Downing Street numărul 
10, fiecare introdusă într-o folie de plastic transparent. Pe una era 
scrisă o declaraţie scurtă care afirma faptul că misiunea căpitanului 
Saffron Courtney, de o importanţă națională, consta în încercarea de a 
recupera prizonieri capturați de SS și trebuia să i se ofere toată 
asistența de care avea nevoie. 

Era semnată Winston S. Churchill. 

— Cerule, spuse ea. Asta ar trebui să fie de ajuns. 

— Așa sperăm. A doua foaie poartă același mesaj, în rusă. 

Saffron se uită la o pagină acoperită de o scriere chirilică 
indescifrabilă. 

— L-am pus pe unul dintre băieţii de la secțiunea noastră cehă să 


arunce un ochi, o asigură Gubbins. Ştie rusă si m-a asigurat că are sens 
ce scrie acolo. 

— Când plec? 

— Mâine dimineaţă la prima oră, cu un avion Dakota, din 
aeroportul Forțelor Aeriene din Northolt. Cei din corpul al 12-lea știu 
că mergi, așa că te va aștepta cineva acolo. Vreau să mă tii la curent 
cu ce se întâmplă. Codifica-ti toate mesajele ca de obicei. Poate ca 
războiul e aproape încheiat, dar nu putem să fim suficient de atenţi. O 
avertizare; mi se spune că vremea din Europa Centrală este neobișnuit 
de rece anul acesta, îmbracă-te călduros. O să primești o sumă de bani 
în dolari americani. Dolarul este cea mai utilă monedă din Germania 
în acest moment. Dar foloseşte-o inteligent și vino înapoi cu hârtii de 
decont până la ultimul banut. Armurierul să-ți dea un revolver de 
serviciu si un toc. Sper să nu fii obligată să-ți folosesti arma. 

Ziua era umeda si rece. Zgomotul armelor rusesti crestea in 
intensitate. Nu peste mult timp, Berlinul avea să fie in mâinile lui 
Stalin. 

Cum dracu’ s-a ajuns la asta? se gândi Konrad von Meerbach în timp 
ce se uita cum inainta Adolf Hitler prin fata sirului de adolescenti 
adunaţi in fata Fiihrerbunker-ului. Uită-te la el! E un dependent de 
droguri care vorbește fără sens și își ascunde mâinile la spate ca oamenii să 
nu vadă că îi tremură, împlinește cincizeci si șase de ani. Arată mai 
degrabă de șaptezeci și șase. 

În vreme ce Hitler prindea încă o medalie pe pieptul unui tânăr 
mândru, vederea acelor băieți, îmbrăcaţi în uniforme de luptă, îl 
întrista pe von Meerbach și mai mult. Anii pe care și-i dedicase Fiihrer- 
ului si gloria de care avusese parte se reduceau la asta: recrutarea 
disperată de copii neantrenati, pentru că toți bărbaţii arieni buni si 
puternici erau morți. 

Ceremonia se încheie. Cameramanul se grăbi să ducă filmul la 
developat, deși numai Dumnezeu ştia cine avea să-l vadă, pentru că nu 
erau cinematografe deschise în resturile celui de Al Treilea Reich care 
nu căzuseră încă în mâini inamice. 

Von Meerbach își termină ţigara, savurând plăcerea din plămânii 
săi, pentru că fumatul era interzis în buncăr conform ordinelor stricte 
ale Fiihrer-ului. Îi urmă pe cei care participaseră la festivitate si 
coborau pe scara în spirală, în catacombele de beton. 

Intră în camera de gardă, unde un funcționar stătea în spatele unui 
birou. 


— Actele, ceru functionarul. 

— A trecut mai putin de o oră de când le-ai verificat ultima dată, 
obiectă von Meerbach, deşi știa că nu ajuta la nimic. Cerule, omule, 
pistolul meu e încă în dulapul din spatele tău. 

Fata funcţionarului nu trăda nicio emoție. Repetă: 

— Actele. 

Von Meerbach i le dădu. Pe coridorul din spatele camerei de gardă 
îl văzu pe Hermann Fegelein, ofițerul de legătură al lui Himmler, 
împreună cu personalul de la cartierul general. Fegelein îi făcea 
semne. Von Meerbach reuși să incuviinteze laconic în semn de 
răspuns. Fegelein era un carierist lipsit de principii, un om care se 
căsătorise cu sora Evei Braun, Greti, pentru a ajunge mai aproape de 
cercul apropiaților Fiihrer-ului. Ca lucrurile să fie și mai rele, mișcarea 
lui functionase. Fegelein era acum un general SS, ceea ce însemna că 
avea o funcție superioară celei a lui von Meerbach. 

Funcţionarul îi dădu înapoi actele. Von Meerbach trecu de birou și 
o luă înainte pe coridor. Fegelein nu astepta să-l întâmpine. 

— Urmează-mă, spuse. 

O porni prin lunga sală de așteptare din mijlocul buncărului 
principal si o luă la dreapta spre toalete. Fegelein verifică toate 
cabinele să se asigure că sunt goale. Deschise ușa din celălalt capăt, 
care dădea spre lavoar. Si acela era gol. Încuie usa de la toaletă. 

— Acum putem să vorbim singuri, spuse el. 

Scoase un pachet de ţigări din buzunarul de la piept. 

— O ţigară? 

Von Meerbach se întrebă ce s-ar întâmpla dacă ar fi prinși. 
Concluzionă că nu ar fi mai rău decât ce li se întâmpla oricum și 
spuse: 

— Mulţumesc, domnule general. 

— A, nu e nevoie să fii ceremonios, Konrad. Noi, bătrânii din SS, 
trebuie să fim uniți. 

Vocea lui Fegelein suna de parcă era pe punctul să ceară o favoare. 
Poate că rangul lui von Meerbach era inferior, dar resursele lui 
personale erau infinit mai mari. 

În schimb, Fegelein spuse: 

— M-am gândit că ar trebui să știi: Himmler părăsește astăzi 
Berlinul. Nu se mai întoarce. 

— Dar l-am auzit azi-dimineata cum jura că îi este loial Fiihrer-ului. 
A promis că o să stea până la sfârşit. 

Fegelein zâmbi sardonic. 

— Ce altceva ar fi putut spune? Realitatea este că pleacă si tu ar 
trebui să faci la fel. Tempelhof este încă deschis, dar nu o să mai fie 
mult timp. Plecarea lui Himmlerso iti va oferi justificarea de a-l imita. 
Urmezi exemplul comandantului tau SS. Cine poate spune că nu el ţi-a 


ordonat sd te retragi? 

Fegelein își stinse ţigara in chiuvetă, clati scrumul și împinse mucul 
în gaura scurgerii, ca un școlar neastâmpărat care speră că profesorul 
nu-l va prinde. 

Se ridică din nou și spuse: 

— Ascultă, este în joc siguranța ta personală. O să fie nevoie de 
tine când se va termina războiul Poti să ajuţi să reconstruim tara în 
viitor. 

Von Meerbach incuviinta și întrebă: 

— Și dumneata? Pleci și dumneata? 

— Nu pot. Se aşteaptă încă de la mine să slujesc în postul meu 
împreună cu Înaltul Comandament. Cu asta te alegi dacă esti parte din 
familie, nu-i asa? 

— Hitler n-o să se lase capturat viu, nici Eva. Ti-ar putea cere 
acelaşi lucru. 

— O, nu te îngrijora. O să mă strecor afară înainte de a se ajunge 
acolo. 

— Atunci iti urez noroc. 

Von Meerbach își aruncă si el ţigara. 

— Îndrăznesc să spun că o să avem nevoie de cât mai mult noroc. 

Von Meerbach merse cu mașina la Sediul Principal de Securitate a 
Reich-ului pe de strada Prinz Albrecht, un set de clădiri care serveau 
drept cartier general al Gestapoului, al serviciului de informaţii SD și 
al SS. Când se îndreptă spre intrare, în aer era fum, dar acesta nu era 
produs de bombe sau de proiectile. Fiecare petic de pământ din curțile 
dintre clădiri și chiar în grădinile din spatele complexului era folosit 
pentru a arde documente secrete, potenţial incriminatorii. Puteau fi 
văzuți bărbaţi și femei stând lângă ferestrele deschise, aruncând afară 
hârtii care pluteau și fluturau până să atingă pământul, unde oamenii 
le adunau ca pe nişte frunze de toamnă și le aruncau in foc. 

Von Meerbach se îndreptă spre biroul său din partea laterală a 
clădirii, unde îl așteptau cele două secretare ale sale, Heidi și Gisela, 
şi, cu toate că în mod normal nu se gândea deloc la bunăstarea 
subordonatilor săi, se trezi mișcat de loialitatea lor. 

Heidi îl întrebă dacă voia o ceașcă de cafea. Gisela, care tinea in 
mâini un caiet si un pix, îl anunţă că primise mai multe mesaje. 

Von Meerbach dădu din mână. 

— Nu e timp pentru nimic de genul acesta. 

Se uită la Heidi. 


— Adu-mi servieta. 

Apoi îi spuse Giselei: 

— Urmează-mă. 

Ea se duse cu el în sanctuarul lui. 

— Scoate fotografiile de pe birou din ramele lor, spuse el. 

În timp ce Gisela făcea asta, el se îndreptă spre un seif instalat în 
zid, învârti cifrele în combinaţia corectă si îl deschise. 

Între timp, Heidi se întorsese, aducând cu ea servieta. Von 
Meerbach mută un milion de dolari în obligaţiuni din seif în servietă. 
Acestea fură urmate de trei pachete de bancnote americane de diferite 
valori, care însumau aproximativ 15.000 de dolari. 

— Fotografiile, te rog, spuse Meerbach. 

Gisela i le dădu: erau semnate, cu dedicație de la Hitler, Himmler si 
Heydrich; una era cu Francesca; si una cu fiul si fiica lui de la prima 
lui soţie, Trudi. Ambele secretare păreau agitate, aproape să plângă. 
Era evident că von Meerbach era pe punctul de a fugi, lăsându-le 
pradă rușilor. Și știau, așa cum știa fiecare femeie din Reich, ce soartă 
le pregătiseră rușii. 

Von Meerbach văzu că secretarele se aşteptau ca el să spună ceva: 
să le spună ce se întâmpla, să le dea asigurări că totul avea să fie bine 
- orice. După cum ii era felul, începu cu el însuși. 

— Poate părea că fug din calea luptei. Dimpotrivă, plec de aici, 
unde situaţia e fără speranță, ca să pot ajuta la ofensivă, atunci când 
va veni. Cred în cauza noastră. Sunt mândru de munca pe care am 
făcut-o... 

Pe von Meerbach îl miră că cele două secretare ale sale nu erau 
impresionate de aceste cuvinte, așa cum sperase el. Doar atunci se 
gândi. Sunt femei. Au nevoie de vorbe dulci, să le flatez, nimicuri cu care 
să le umplu capetele lor seci. Ei bine, dacă insistă... 

— Și, desigur, vă sunt profund recunoscător pentru ajutorul vostru 
din ultimii câţiva ani. Nu as fi putut îndeplini tot ce am dus la bun 
sfârșit fără voi. 

Se uită spre seif. Mai era acolo un teanc de bancnote, în valoare de 
câteva mii de dolari. Germania era pe punctul de a fi aruncată înapoi 
în epoca de piatră: fără electricitate, fără lumină, fără combustibil, 
fără locuinţe, fără apă curată sau canalizări funcționale și fără 
mâncare. Dar banii aceștia ar fi mai mult decât suficienți ca să se 
asigure că Heidi și Gisela și-ar putea cumpăra cel putin mâncare de pe 
piața neagră. 

— Uite, spuse el, împărțind aproximativ teancul și dându-le 
fiecăreia câte o jumătate. Luaţi ăștia. Folositi-i cu înțelepciune. Acești 
bani ar putea să reprezinte biletul vostru afară din oraș. O să vă 
acopere nevoile de hrană și adăpost. Dar, pentru numele lui 
Dumnezeu, orice faceţi, nu-i lăsați pe nenorocitii de cazaci să 


descopere că îi aveți... Ati înțeles? 

Cele două femei incuviintara, apoi Heidi spuse: 

— Chiar este sfârşitul? Nu ne poate salva Fiihrer-ul? 

Von Meerbach dădu din cap. 

— Nu. Nu se poate salva nici măcar pe el. Dati-mi mâinile... 

Ele se întinseră, iar el le prinse de mâini. 

— Ascultati-ma: mergeţi in cea mai adâncă pivniță pe care o puteţi 
găsi. Luaţi fiecare picătură de apă, orice fel de mâncare pe care puteți 
pune mâna. Puteţi începe cu toate sticlele din dulapul meu de băuturi: 
brandy-ul si whisky-ul o să vă tina de cald în nopţile reci. Ştiţi unde 
este depozitată mâncarea mea personală: conservele cu pateu, foie gras 
si caviar. Nu-mi sunt de niciun folos, luati-le pe toate. Dacă vine ce e 
mai rău, măcar puteţi da o petrecere înainte de sfârșitul lumii. 

Gisela îi privi cu o expresie derutată și nesigură pe fata, de parcă 
toate astea erau o capcană: 

— De ce... de ce sunteţi atât de bun cu noi? întrebă ea. 

Von Meerbach se întrebase același lucru. 

— Nu ştiu... Presupun că nu văd niciun motiv în a fi rău. Nu mi-ati 
făcut niciodată vreun rău. Însă alti oameni mi-au facut rău, si puteți fi 
sigure că, dacă am șansa să le întorc răul de zece ori, o s-o fac cu 
siguranță. Ti-am răspuns la întrebare? 

— Da, cred că da. 

— Atunci vă spun la revedere amândurora. 

Von Meerbach nu pierdu timp cu imbratisari si sărutări. Se întoarse 
la mașină tinandu-si strâns servieta si îi spuse șoferului: Tempelhof. 

Sperling îl aştepta acolo. Von Meerbach se așteptase întotdeauna să 
vină acest moment, cu toate că probabil nu atât de repede. Îi spusese 
pilotului să fie pregătit să zboare în orice moment. Se aseza pe scaunul 
mașinii și privi pe fereastră orașul în ruine. Una dintre puţinele clădiri 
rămase în picioare purta un slogan de propagandă văruit pe zidul 
frontal: Fiecare german isi va apăra capitala. O să oprim hoardele roșii la 
zidurile Berlinului nostru. 

A produs vreodată cineva mai mult rahat decât Goebbels? se întrebă 
von Meerbach. Trecură pe lângă un pluton de bătrâni care purtau pe 
umeri rachete antitanc panzerfaust, ca și cum ar fi fost soldați 
adevărați într-o armată care mai putea lupta. Văzu înaintea lui o linie 
de stâlpi de iluminat, rămasă într-un mod miraculos în picioare. De ei 
fuseseră atârnate cadavre, câte unul sub fiecare felinar: bătrâni, tineri, 
doi băieţi, o femeie. Aceştia fuseseră executaţi de gloatele de fanatici 
de partid care cutreierau străzile în căutare de tapi ispășitori pe care 
să-i invinovateasca pentru moartea celui de-Al Treilea Reich. 

Fiecare dintre ei avea o pancartă agățată de gât cu o acuzație 
scrijelită pe ea: „Sunt un laș fără coaie” „târfă comunistă”, „m-am 
ascuns în timp ce oamenii curajoși s-au luptat” și asa mai departe. 


Von Meerbach ranji la gândul plăcerii pe care golanii fără creier 
care duseră la îndeplinire execuțiile astea sumare trebuie s-o fi simțit 
prin acţiunile lor. Erau un adaos lipsit de sens și logică la crimele în 
masă de peste tot din jurul lor. Nu aveau niciun efect asupra bătăliei 
deja pierdute de multă vreme. Dar le oferea plăcerea de a-şi exercita 
puterea asupra unei alte ființe umane - puterea ultimă de a-i lua viața 
- şi dacă asta le oferea o fărâmă de plăcere înainte să cadă cortina, 
cine le putea purta pică? 

Si apoi își dădu seama brusc care era răspunsul la întrebarea 
secretarei lui. Le dăduse acelor fete bani pentru că putea. Orice formă 
de caritate era în esență o demonstraţie de putere și statut. 

Von Meerbach rânji din nou când înţelese corolarul logic. Toţi 
binefăcătorii pioși care făceau un spectacol din generozitatea lor față 
de săraci și nevoiași se tăvăleau în propria lor putere, ca și în virtutea 
lor. Erau toţi nişte ipocriti mizerabili. El cel putin, concluziona von 
Meerbach, avea calitatea de a fi onest. 

Se bucură foarte mult la acest gând al său. 

Când ajunse în Tempelhof, îl găsi pe Sperling trăgând un pui de 
somn lângă avion, dar pilotul se trezi și se puse pe treabă. Zburară 
spre sud în afara orașului, peste trupele ruseşti care avansau, în timp 
ce Sperling se străduia să ajungă la viteza maximă cu avionul său 
Lightning. La sfârşitul după-amiezii aterizară pe aerodromul de la 
Uzinele de Motoare Meerbach și intrară în hangar. 

Când coborî din avionul care îl adusese din Berlin, von Meerbach 
privi mașinăria ciudată și futuristă care stătea în cealaltă parte a 
clădirii. 

Îi făcu semne lui Sperling să se apropie și îl întrebă: 

— Esti sigur că poți să pilotezi asta? 

— Cu siguranţă. La urma urmei, am luat parte la testele de zbor. 

— Și eşti sigur că poate să acopere distanța? 

— În mod normal, nu. Dar cu rezervoarele suplimentare pe care le- 
am adăugat ar trebui să fie în regulă. 

— Și poate întrece în viteză orice pot trimite pe cer britanicii sau 
americanii? 

— O, da. În afară de rachetele V, nimic nu merge mai repede. 

— Bine. Zburăm mâine dimineață. Să fii pregătit la răsărit. 

Gubbins avusese dreptate. Vântul muscator din est care biciuia 
câmpia nord-germană venea tocmai din Siberia, iar Saffron era 
recunoscătoare pentru puloverul de lână groasă și colantii de lână 


pentru schi pe care le purta pe sub uniforma de lupta. Avea un bagaj 
mic, un rucsac de armată ușor, împreună cu geanta din pânză care o 
insotise încă din primele zile în care îi fusese șofer lui Jumbo Wilson 
în Cairo, în 1940. În ea avea poseta, dosarul cu scrisorile semnate de 
către primul ministru si câteva obiecte personale care includeau 
fotografia făcută împreună cu Gerhard în fata Turnului Eiffel. Abia 
dacă se mai uita vreodată la fotografia aceea ştearsă, dar o insotise 
peste tot pe unde fusese ea. Chiar și în Ţările de Jos o vârâse în 
compartimentul secret unde își ținea tampoanele. 

Saffron își aruncă geanta peste gât si isi luă rucsacul pe un umăr. 
Intentiona să-și care ambele bagaje cu ea tot timpul, oriunde ar fi 
mers. Dacă misiunea ei decurgea bine, trebuia s-o ia pe nepusă masă 
în direcții neașteptate. Nu voia să lase nimic în urmă. 

În avion fuseseră și alți ofițeri, aşa că la baza scărilor era o 
adunătură de oameni care așteptau să le fie înmânate bagajele mari 
sau îi căutau pe şoferii care îi așteptau. Saffron făcea același lucru, 
când auzi o voce lângă ea: 

— Bună ziua, doamnă. 

Omul care i se adresase era un sergent. Era înalt și avea umerii lati, 
cu trăsături puternice și osoase si cu tenul sănătos si rumen al omului 
de la ţară care și-a petrecut toată viața afară. 

— Sunt sergent Dunnigan, doamnă. Divizia de Pușcași Cumberland. 
O să vă însoțesc la cartierul general al diviziei. 

— E departe? întrebă ea, în timp ce Dunnigan o conducea spre 
jeepul său. 

— Depinde, doamnă, răspunse el. Ar putea dura o oră, ar putea 
dura toată ziua. Stiti cum se spune: e război. 

Purta pe beretă o insignă militară pe care Saffron o recunoscu 
imediat. 

— Divizia de Pușcași Cumberland, spuse ea, zâmbind la amintirea 
călătoriei sale în Africa de Sud. 

— Da, doamnă. Am fost la castelul Capetown, așa v-am recunoscut, 
deși nu am fost unul dintre norocosii care v-au auzit discursul. A 
trebuit să-l ascult prin difuzoarele navei. Ce vremuri, nu-i așa? 

Până la urmă, călătoria dură putin peste două ore. Peisajul era 
distrus și plin de gropi de proiectile. Din vehiculele în flăcări, din 
clădiri și din vegetația pârjolită se ridica fumul, cu toate că uneori 
treceau pe lângă păduri verzi care rămăseseră în picioare, maiestuoase 
si neatinse. După care treceau de un colt, iar ceea ce ar fi trebuit sa fie 
case, nu erau decât moloz; școli, biserici, magazine și locuri de joacă 
erau făcute una cu pământul și distruse; iar oamenii stăteau printre 
ele, incremeniti de soc. Era imaginea unei umanitati ruinate, a unei 
înfrângeri de proporţii epice. 

În timp ce conducea, Dunnigan îi povestea lui Saffron despre soția 


lui si despre fiica si fiul său cel mic, născut după ce fusese el ultima 
oară acasă, pe care nu-l văzuse niciodată. Îi spuse despre ferma sa de 
oi de pe dealurile de lângă Keswick si îi povesti insufletit despre 
pasiunea sa pentru cursele de ogari. 

— Zece mile aleargă câinii ăia, peste dealuri și văi, și sar peste 
ziduri - nimic nu-i oprește. Se pun tot felul de pariuri; poţi să faci o 
avere frumoasă, chiar asa. Ar trebui să vedeţi asta, doamnă. 

— Mi-ar plăcea, spuse Saffron din toată inima, si apoi îi descrise 
dealurile kenyene ale locului în care crescuse, cu văcarii și vitele lor. 

Dunnigan o întrerupse, spunând: 

— Am ajuns. 

Iesi de pe drum si trecu pe sub o poartă pe care era făcut un semn. 
Saffron văzu cuvântul Akademie si apoi traseră într-o curte din fata 
unei clădiri de cărămidă roșie. Într-o parte, despre care Saffron realiză 
că trebuia să fi fost cândva un teren de joacă, stăteau aliniate 
camioane, motociclete si jeepuri pe o suprafață mare de asfalt. 

Dunnigan sări din jeepul decapotabil, luă rucsacul lui Saffron din 
spate și-l aruncă pe umăr, conducând-o spre ușă. 

— O, am uitat să vă spun, doamnă. Generalul vă trimite 
complimentele sale, dar nu o să poată să vă întâlnească azi. Maiorul 
Farrell, asistentul său, se va ocupa în schimb de dumneavoastră. 

Intrară în vechea clădire a școlii, care era acum centrul de bază al 
diviziei. Saffron văzu un ofițer cu obraji rozalii și cu o creastă zburlita 
de păr blond, care dădea cu calm ordine într-o atmosferă de activitate 
frenetică. Cu toate că abia dacă părea să aibă vârsta la care să fi 
absolvit Academia Militară Sandhurst, se dovedi că acesta era maiorul. 
Dunnigan o conduse la el și-i spuse: 

— A venit căpitanul Courtney, domnule. 

Când ajunse în fața lui, Saffron își dădu seama că înfățișarea 
tinerească a lui Farrell era temperată de ridurile și umbrele întunecate 
întipărite pe chipul lui de război. Dar acesta zâmbi și chipul i se 
lumină când spuse: 

— Ce surpriză minunată. Ne-au spus să-l întâmpinăm pe căpitanul 
Courtney, atașat la Ministerul de Război. Mă asteptam să fie vreun 
funcționar groaznic, venit să verifice dacă folosim așa cum trebuie 
agrafele de birou, sau ceva de genul asta. 

— Ei, iată-mă, domnule. 

— Deci, ce putem face pentru dumneavoastră? 

Saffron îi explică misiunea ei, după care îi dădu scrisoarea de pe 
Downing Street. 

— Ei bine, dacă Winnie e de partea dumneavoastră, cine sunt eu să 
mă opun? Unde este Sachsenhausen, mai exact? 

— Oranienburg, la douăzeci și cinci de mile nord-vest de Berlin. Mă 
aştept ca până acum să fi intrat pe mâinile rușilor. 


— Ah... atât de aproape si, totuşi, atât de departe. Ne apropiem de 
ruși cu fiecare minut care trece, asa cum se apropie si ei de noi. Dar 
sunt multi germani prinși între cele două armate care înaintează, 
majoritatea încercând să ni se predea înainte să-i ia în brațe unchiul 
Joe... De fapt, asta mi-a dat o idee. Veniti cu mine... 

Farrell o conduse pe un coridor pe care erau agatate plăci de plută 
pe care atârnau desene de copii, bătu la o ușă și intră fără să aștepte 
un răspuns. Saffron se trezi în ceea ce trebuia să fi fost cândva o sală 
de clasă. Înăuntru se aflau hărți lipite pe ziduri si împrăștiate pe o 
masă lungă, instalată în mijlocul încăperii. Într-un colt doi operatori 
erau aşezaţi la o altă masă, plină de echipament radio. Doi subofiteri 
erau așezați într-o bancă, bătând rapoarte la mașină. Un bărbat cu 
ochelari, cu fruntea înaltă și părul blond si rar, se ridică de la biroul 
său și veni către ei. 

— Andy, spuse Farrell, ţi-o prezint pe căpitan Saffron Courtney de 
la Divizia de Infirmiere Voluntare de Prim Ajutor. Saffron Courtney, 
acesta este căpitanul Andrew Halsey de la Corpul de Informaţii. Este 
una dintre acele creaturi rare în cazul căruia expresia „inteligență 
militară” nu este o contradicţie în termeni. A predat la Cambridge 
înainte de război. 

— Ce interesant, spuse Saffron în timp ce dădeau mâna. Ce ati 
predat? 

— Istoria politicii germane, răspunse Halsey. Si iată-mă aici, 
văzând-o cum se desfășoară sub propriii mei ochi. 

Se uită la Farrell. 

— Deci, ce pot face pentru dumneavoastră, domnule? 

— Este vorba mai degrabă despre ce poţi face pentru domnisoara 
Courtney, răspunse Farrell. După cum probabil ai dedus până acum, 
nu se află aici să-ți ia temperatura sau să-ți calmeze fruntea 
înfierbântată. Se află într-o misiune de depistare a câtorva dintre 
băieţii noștri care au fost duși într-un lagăr de concentrare numit 
Sachsenhausen. Ai auzit de locul ăsta? 

— Da, a fost unul dintre primele lagăre de concentrare pe care le- 
au creat naziștii pentru prizonierii politici, după ce au ajuns la putere. 

— Mă gândesc că ar putea să fie oameni din personalul de la 
Sachsenhausen ascunși printre nemţii pe care i-am capturat. Spune-le 
celorlalți băieţi de la informaţii că suntem în căutarea oricui are 
cunoștințe pe care să ne putem baza despre prizonierii britanici din 
lagărul de concentrare. Transmite-le că o să manifestăm bunăvoință 
fata de oricine ne ajută. 

— Toată lumea este destul de ocupată, domnule. Nu sunt sigur că o 
să aibă timpul să facă asta imediat 

— Atunci spune-le să-și facă timp. Este important. Churchill și-a 
manifestat interesul personal. 


Se uită la Saffron. 

— Arata-i scrisoarea. 

Halsey se uită peste document, fluieră ușor si spuse: 

— A, da, asta aruncă o lumină destul de diferită asupra lucrurilor. 
O să mă apuc de treabă imediat. Mă îndoiesc că o să aflăm ceva 
pentru dumneavoastră astăzi. Ne-am putea întâlni mâine dimineață, să 
vă raportez orice iese la lumină. 

— Bine. Ne întâlnim aici la ora nouă. Conducerea Corpului al 12- 
lea va fi foarte neplăcut impresionată dacă nu au ceva răspunsuri 
pentru noi, poţi să le spui asta băieţilor. Clar? 

— Cât se poate de clar. 

— Bravo. Acum, căpitan Courtney, aratati de parcă ati avea nevoie 
de o masă caldă. Mă tem că proviziile noastre sunt destul de simple, 
dar, dacă v-aţi întrebat vreodată în câte feluri poate cineva să gătească 
carne de vită conservată, o să aveţi parte de ceva special. 

Când primele raze ale răsăritului începură să scalde Uzinele de 
Motoare Meerbach, Berndt Sperling se duse pe asfaltul din fața 
hangarului principal, privi în sus către conturul amenintator de 
abanos al bombardierului cu reacție Arado AR234 P-1 pe care avea să- 
l piloteze si se întrebă: Cum am pierdut încă un război, când putem 
produce asa ceva? 

—E frumos, nu-i asa? spuse mecanicul sef care se ocupa de 
intretinerea avionului. 

— Dacă am fi avut o mie dintr-astea acum câţiva ani, rusnacii n-ar 
fi avut nicio șansă. 

— E putin cam târziu acum, nu-i așa? Oricum, trebuie să-l feliciti 
pe conte. Are un avion pe care nici cei din Luftwaffe nu-l au. 

Von Meerbach observase potenţialul lui Arado când ieşiseră 
primele modele de pe linia de producţie, cu un an mai devreme. Era o 
singură problemă: avionul era construit pentru a transporta o singură 
persoană. Dar după câteva luni, la un prânz de afaceri cu câţiva dintre 
superiorii de la Arado, aflase că în planurile companiei se prevedea 
producţia unei versiuni pentru două persoane și se ajunsese suficient 
de departe încât să fie construite fuzelajele pentru câteva prototipuri. 
Comandaseră până și motoarele pe care urmau să le folosească. Dar, 
aşa cum stăteau lucrurile, nu mai erau șanse să le termine vreodată. 

— Uite, vă cumpăr eu unul dintre prototipurile astea și încă patru 
motoare, spusese von Meerbach. O să văd ce pot să facă băieţii mei. O 
să-l asamblăm și o să punem la punct motoarele, să vedem dacă nu le 


putem face mai eficiente... 

Se dovedise că nu mai voia nimeni o plata in marci germane. Toată 
lumea știa că în curând aveau să fie inutile. Dar asta făcea aurul pe 
care îl oferea von Meerbach cu atât mai dorit. 

Bătuseră palma, iar componentele avionului fuseseră livrate într-o 
zonă încă intactă a Uzinelor de Motoare Meerbach. Și iată-l aici, la fel 
de suplu și de zvelt ca o panteră neagră care așteaptă să i se dea 
drumul din lesă. 

— Iată-l că vine, spuse mecanicul în timp ce limuzina lui Meerbach 
intră torcând în hangar. Mai bine mă duc să fac verificările finale. 

— fl salut, după care le fac împreună cu tine, răspunse Sperling. 

Se duse să-și întâmpine șeful. Von Meerbach părea remarcabil de 
calm, având în vedere circumstanţele, dar pus pe fapte. 

— Ai stabilit cursul? întrebă el. 

— Da, domnule. O să zburăm aproape direct spre sud, pe deasupra 
Elveţiei și a nord-vestului Italiei, din care mare parte este încă în 
mâinile noastre, o să trecem coasta mediterană între Geneva si San 
Remo, înainte să schimbăm cursul spre vest. De acolo o să fim în 
spaţiul aerian al Aliaților. Dar o să zburăm atât de sus si atât de 
repede, încât, chiar dacă ne văd aparatul pe radar, nu o să fie în stare 
să facă nimic în legătură cu asta. 

Von Meerbach încuviință aprobator. Era îmbrăcat în costum de 
zbor, cu cască de piele, ochelari și mască. Se catara în botul lucios al 
avionului, se aseza, isi puse centura si isi aruncă servieta pe podeaua 
carlingii, sub picioare. Sperling se asigură că pasagerul său stătea 
confortabil, după care porni motoarele. 

Acestea răspunseră cu un urlet asurzitor, copleșit de un vuiet 
înnebunitor și înalt, un zgomot care nu mai fusese scos de niciun alt 
avion în istoria aviaţiei, pentru că niciun alt avion cu reacție cu patru 
motoare nu mai zburase vreodată pe cer. 

Von Meerbach simţi un fior de entuziasm și surescitare la gândul 
zborului ce urma. Avionul Arado începu să se miște, așezându-se la 
capătul pistei, întorcându-se și făcând o pauză, iar apoi, când Sperling 
ambala motoarele la putere maximă și zgomotul deveni chiar mai 
teribil, avionul porni pe pistă, luând viteză incredibil de repede până 
când peisajele din ambele parti ale pistei devenită neclare. Continuara 
asa, aruncându-se către capătul pistei, înainte ca avionul să se ridice 
în aer. 

Von Meerbach fu proiectat în scaun și se simţi apăsat de o greutate 
imensă în timp ce avionul Arado urca vertiginos. Urcară mult, după 
care Sperling îndreptă avionul. Von Meerbach îi auzi vocea spartă în 
căști, abia perceptibilă peste zgomotul motoarelor. 

— Am ajuns la altitudinea de zece mii de metri. Am putea zbura 
direct peste Muntele Everest! Și o să avem o viteză de zbor de opt sute 


de kilometri pe ora. 
Făcu o pauză ca să lase informaţia să se așeze, dupa care adauga: 
— Felicitări, domnule, ati reușit să evadați. 

— Avem noroc, le spuse Halsey lui Saffron si lui Farrell când se 
întâlniră din nou în sala de clasă confiscată. Unul dintre băieții nostri 
de la unitatea de detenţie din Liineburg Heath a ieșit cu mașina ieri cu 
o portavoce, întrebând dacă a fost cineva la Sachsenhausen. A spus că 
oricine are informaţii poate fi sigur ca va fi tratat corespunzător. Au 
ieşit în față mai mult de cincizeci de oameni. A durat aproape toată 
noaptea să-i chestioneze și firește că aproape toți minteau, în speranța 
că o să aibă parte de condiții mai bune. Dar era un bărbat a cărei 
poveste părea adevărată, pe nume Mikhail Șevcenko. Conform 
variantei lui, e prizonier de război rus, cu toate că a ținut să remarce 
că e ucrainean și că-i urăște pe ruși. A fost dus la Sachsenhausen 
pentru că lagărul de concentrare unde fusese inițial era pe punctul de 
a fi cucerit de Armata Roșie. Majoritatea tovarășilor lui au murit până 
au ajuns în noul loc, dar lui i s-a dat șansa de a evita execuţia dacă 
voia să devină unul dintre oamenii de încredere care să se ocupe de 
ceilalți prizonieri. Se pare că o să intelegeti de ce l-au ales nemții când 
o să-l vedeţi cu ochii voștri. Șevcenko spune că știe de un grup de 
prizonieri speciali care au fost scoși din lagărul de concentrare acum 
aproximativ două săptămâni. Crede că erau câțiva britanici printre ei. 
Dar nu o să spună mai multe decât dacă vorbește cu cineva cu care 
poate fece o înţelegere. Cred că este vorba de dumneavoastră, 
domnișoară Courtney. 

— Cât de departe de aici este unitatea? 

— Cam la cincisprezece mile. 

— S-ar putea să vă ia ceva timp să ajungeţi acolo, spuse Farrell. 
Dacă vă întâlniți cu o divizie armată care vine din direcția opusă, ei 
au dreptul să treacă primii. 

— Atunci cu cât plec mai repede, cu atât mai bine, spuse Saffron. 
Mă întreb, domnule maior, dacă vă pot cere o favoare. M-as putea 
folosi de jeepul dumneavoastră, condus de sergent? 

— Sigur că da, sunteți invitata mea. 

Centrul de detenție era un câmp care se întindea pe mai mult de un 


hectar, înconjurat de un gard de sârmă ghimpată în interiorul căruia 
erau soldați din trupele germane și cei care lucraseră cu aceștia. 
Fuseseră instalate corturi care adăposteau bucătării de campanie și 
tratament medical pentru prizonieri, ca și locuri de lucru și birouri 
pentru personalul care îi păzea. Nu erau mulți gardieni. Doi soldați 
britanici întâmpinară la poartă jeepul și le făcură semn să intre, dar 
nu erau turnuri de control, nu erau mitraliere îndreptate către 
prizonieri, iar gardul construit în grabă ar fi putut fi dărâmat dacă 
oamenii din interior ar fi făcut un efort comun de a ieși. 

— Dar nu vor să iasă, nu-i asa? spuse sergentul Dunnigan atunci 
cand Saffron mentiona lipsa măsurilor de securitate. Au scăpat de ruși, 
sunt hraniti si nu trage nimeni în ei. Știu că războiul o să se termine 
curând. Pot foarte bine să stea aici până se termină. 

La cortul administraţiei lagărului fură întâmpinați de un alt ofițer 
de la Serviciul de Informaţii, care se prezentă ca locotenentul Hart și îi 
conduse într-un cort mai mic, folosit drept cameră improvizată pentru 
interogatorii. La ieșire aşteptau doi bărbaţi. Unul era un polițist 
militar înarmat. Celălalt era un tip scund, cu mustață, cu ochi căprui 
închis sub niște sprâncene stufoase și încruntate. 

— Acesta este caporalul Panchewschi, spuse Hart. Este polonez, 
vorbeşte rusă și chiar și puţină ucraineană, nu-i asa? 

Panchewschi incuviinta. 

— Vă deranjează dacă asist la interogatoriu? întrebă Hart. Aș fi 
recunoscător pentru orice informație legată de lagărele de 
concentrare. Vreau cu adevărat să aflu tot ce se poate. 

— Desigur, răspunse Saffron. 

Intrară în cort. Înăuntru era o măsuță cu două scaune într-o parte, 
cu spatele la intrare si cu un alt scaun în partea cealaltă. Cel putin, 
Saffron presupuse că era un scaun. Dar nicio parte din el nu era 
vizibilă sub masa enormă a celei mai masive ființe umane pe care 
Saffron o văzuse vreodată. 

Mikhail Șevcenko dădea impresia că toate celelalte persoane din 
încăpere erau niște copii. Avea umerii aproape la fel de lati ca masa, 
braţele la fel de groase ca picioarele unui bărbat obișnuit, iar capul 
său chel era dominat de proeminenta neanderthaliană a liniei 
sprâncenelor. Mărimea îi era si mai mult exagerată de haina din piele 
groasă de oaie pe care o purta, însemnul statutului său privilegiat ca 
unul dintre oamenii în care cei din SS aveau încredere. Culoarea era 
un gri spălăcit, dar pe partea stângă a pieptului rămăsese un 
dreptunghi negru în locul unde îi fusese cusută bucata de material cu 
numărul său. 

Omul acesta este la fel de mare și de periculos ca un bivol african, se 
gândi Saffron știind, cum știa orice african, că un bivol furios putea 
răni la fel de mortal ca un leu. 


Se aseza, cu Panchewski lângă ea. Hart si Dunnigan stăteau în 
picioare in spatele lor, supraveghind procedurile. Se uită la muntele 
de om din fata ei și întrebă: 

— Sprechen sie Deutsch70? 

Șevcenko ridică din umeri și nu făcu altceva decât să murmure cu o 
voce atât de adâncă și imperceptibilă încât abia dacă distinse singurul 
cuvânt care îi ieși din gură: 

— Bisschen. Putin. 

Ea i se adresa lui Panchewski: 

— Vă rog să-i spuneţi că vreau să vorbim in germană, pentru că 
vreau să știu ce a spus. Dar dacă nu-și găsește cuvintele să-mi 
răspundă în germană, atunci ar trebui să vorbească cu dumneavoastră, 
iar dumneavoastră să-mi traduceti. 

Panchewski dădu drumul unui torent de cuvinte în rusă, la care 
Șevcenko reactiona privind-o pe Saffron si răspunzându-i în germană: 

— De ce as vorbi cu fetita asta? 

Se lăsă pe spate, uitându-se la Saffron cu o sfidare arogantă si 
insolentă ce venea din certitudinea propriei sale puteri fizice. Ea 
înțelese cum îi funcționa mintea. Un lucru pe care Sachsenhausen îl 
învățase - dacă restul vieţii lui nu făcuse asta înainte să ajungă acolo - 
era diferența dintre numărul mic de oameni de care trebuia să se 
teamă și multitudinea pe care îi putea agresa. 

În ochii lui Șevcenko, Saffron arăta ca una dintre cei slabi. Nu avea 
să-i spună nimic dacă ea nu-l putea convinge să o facă. Argumentele 
verbale nu aveau să facă asta. Trebuia să-i dovedească într-un mod cât 
de concret posibil. 

Îl privi în ochi la rândul ei, sustinandu-i privirea, provocându-l în 
timp ce îi răspunse: 

— Pentru că sunt singura persoană de aici care are autoritatea să 
încheie o înțelegere cu tine. Și, în plus... 

Se aplecă înainte, făcându-i semn din deget ca să ştie că ar trebui să 
facă la fel si tragandu-si mâna ca să-l aducă mai în fata. 

Era o tânără frumoasă care încuraja un bărbat să se apropie. 
Șevcenko îi făcu pe plac. Își înclină capul său gigantic înspre ea. 

Saffron îl lovi mai tare decât lovise pe oricine altcineva în viața ei, 
în același fel în care îl atacase pe Schröder în acea noapte în Haga: cu 
baza palmei în laterala bărbiei. Se simți de parca lovise un zid de 
granit, acoperit cu smirghel. 

Capul lui Șevcenko zvâcni în spate. Căzu de pe scaun, clipind plin 
de mirare. Apoi ruşinea de a fi fost lovit pe neașteptate de o femeie îi 
transformă șocul în furie, se ridică în picioare, aruncă într-o parte 
masa și privi înainte... spre ţeava revolverului lui Saffron. 

il tinea nemișcat, drept către fruntea lui. 

— Ştiu să-l folosesc, spuse ea, vorbind calm și amenintator. Și ştiu 


cum sa ucid cu el. 

El rămase in picioare, cu furia care-i urca in corp, inabusindu-si 
energia vizibilă in fiecare fibră a ființei sale in timp ce-și calcula 
şansele. 

Panchewski se trase în partea din spate a cortului, îngrozit de ce ar 
fi putut face Șevcenko. 

— Vă acopăr eu, doamnă, spuse Dunnigan, ridicându-și pistolul. 

Încercase să sune încurajator, dar nu-și putea ascunde propria 
tensiune. Saffron nu putea să conteze pe faptul că el și-ar fi păstrat 
sângele rece. 

— Nu va fi nevoie, sergent, răspunse ea, neluandu-si ochii de la 
Șevcenko. 

— Ridică masa, îi spuse ea ucraineanului. Încet. Nu încerca nimic, 
altfel ai să mori. 

În Sachsenhausen, Șevcenko fusese un kapo. Stia cât de ușor putea 
fi spulberată o viață umană. Făcu după cum i se spuse. 

— Acum scaunul... asaza-te. 

Saffron se întoarse spre Panchewski. 

— Vă puteți întoarce acum. Sunteţi în siguranță. Eu și domnul 
Șevcenko ne înțelegem. Dacă îmi oferă informaţii bune, o să fiu 
rezonabilă. Dacă încearcă vreo prostie, îl omor. 

— Dar Convenţia de la Geneva... protestă Hart. 

— Dacă aveţi vreo obiectie, o puteţi discuta cu mine după aceea. 

Saffron se aseza. 

— Acum, Sevcenko, te rog să-mi spui de îndatoririle tale de la 
Sachsenhausen... 

În următoarele câteva minute, trecând uneori pe rusă atunci când 
nu-şi găsea cuvintele în germană, kapo-ul rezumă cum fusese lagărul 
de concentrare și ce rol jucase el. Făcu tot ce putu să ocolească 
adevărul și insistă că nu luase parte la atrocități. Dar, chiar si asa, nu 
avea cum să ascundă cosmarul de nedescris pe care îl creaseră acolo 
cei din SS, ca în atât de multe alte lagăre de concentrare. 

— Acum spune-mi te rog ce s-a întâmplat cu prizonierii din 
Sachsenhausen odată ce a devenit clar că lagărul de concentrare o să 
fie eliberat de ruși. 

— Germanii nu au vrut să lase martori care ar fi putut depune 
mărturie despre ce au făcut. 

— Lagărul de concentrare însuși nu era o dovadă suficientă? Tu ai 
spus că era plin de cadavre. 

— Morţii nu pot vorbi. Aproape toți prizonierii au fost scoși din 
lagărul de concentrare. Un „marș al morţii”, după cum l-au numit SS. 
Voiau să moară cât mai mulți oameni cu putință. 

— Unde ducea acest mars al morţii? 

— Nu știu. Nu exact. Au început sa meargă spre nord-est. Am fost 


cu ei, dar am scăpat. 

— Cum? 

— Cum crezi? Am ucis un gardian si am fugit. Cativa din rand au 
încercat să mă urmeze, dar cred că au fost împușcați. 

— Erau prizonieri britanici în acest marș? 

Șevcenko clătină din capul său masiv, de bivol. 

— Nu, nu cred. Cred că erau cu ceilalți prizonieri. Cei care au 
plecat mai devreme. Dar, dacă vrei să-ţi spun despre ei, trebuie să știu 
ce primesc în schimb. 

Saffron era pe punctul să vorbească, dar Șevcenko își ridică mâna s- 
o oprească. 

— Nu-mi spune că fie vorbesc, fie mor. Dacă mor, nu ai nicio sansa 
să-ți găsești oamenii. Ai o șansă numai dacă trăiesc. Ce oferi? 

— Un avans, spuse Saffron. După ce războiul se va încheia, oamenii 
ca tine, care au colaborat cu germanii în lagărele de concentrare, vor 
fi căutați și judecaţi ca și criminali de război. 

— Nu am avut de ales! 

— Toţi vor spune asta... Acum, nu pot să-ți ofer grațiere și să-ți 
spun că nu o să fii niciodată adus în fata justiției. Dar pot să-ți 
garantez asta: spune-mi ceva care se dovedește adevărat și o să poți 
ieşi din lagărul ăsta. După asta, esti pe cont propriu. Si încă ceva.. 

— Da? 

În glasul lui Șevcenko era o undă de speranță, de parcă se aştepta 
ca ea să mai adauge ceva la ofertă. 

— Dacă stau să mă gândesc, ar fi o prostie din partea mea să te 
ucid azi. Noi, britanicii, nu suntem ca naziștii. Noi nu suntem de acord 
cu crimele, și există trei martori care ar fi obligați să depună mărturie 
împotriva mea. Asa e, locotenente? 

— Mă tem că da, doamnă, răspunse Hart. 

— Dar există o soartă mai rea decât moartea pentru tine, Șevcenko, 
si este și legală. Ai servit în Armata Rosie? 

— Da. 

— Atunci ar fi bine să te predăm alor tăi. Este corect, nu-i așa, 
locotenente? 

— Este, aproba Hart. De fapt, este probabil obligatoriu. 

Vazand incotro se indrepta Saffron, Panchewski traduse schimbul 
de replici dintre ea si Hart în rusă. 

Ochii lui Șevcenko se umplură de groază. Era mai îngrozit de acel 
gând decât fusese de pistolul lui Saffron. 

— Nu! Vă rog! Vă implor... nu asta. Dacă află ce am facut... 

— Spune-mi ce vreau să aflu și nu va fi cazul. 

— A fost un grup mic de prizonieri, poate cincizeci sau șaizeci. A 
trebuit să ajut să-i adunăm și să-i ducem la tren. 

— Un tren? 


— Da... unul mic, doar două vagoane. 

— Ştiai cine erau acești prizonieri? 

— Nu, în lagăr nu erau nume, doar numere. Dar cei mai mulți erau 
din Lagărul Special, unde îi ţineau pe prizonierii importanți - știți, 
afară. I-am auzit pe doi ofițeri vorbind. Au fost duși ca ostatici, asa ca 
poate... 

Turui câteva propoziții în rusă către Panchewski, care îi spuse lui 
Saffron: 

— Spune că ideea a fost să-i ducă pe aceştia într-o fortăreață unde 
SS își pregăteau ultima formă de rezistență. Apoi puteau fi folosiți în 
negocieri cu Aliaţii, dând la schimb viețile prizonierilor pentru viețile 
ofițerilor SS. 

— Ce fel de fortăreață? întrebă Saffron. 

— Mă scuzati, dar s-ar putea să fiu în stare să ajut in acest punct, 
spuse Hart. Si noi am auzit oameni vorbind despre asta. Se refereau la 
o „Fortăreață Alpina”, prin care înțelegeau o zonă muntoasă mare din 
Alpi care ar putea fi apărată împotriva inamicilor. 

— Acolo mergeau - în munți? 

— Nu, spuse Șevcenko. 

Părea nesigur. 

— A fost o schimbare de planuri Au luat-o spre sud, dar nu spre 
munți, ci spre un alt lagăr de concentrare. Nu-i știu numele exact, dar 
începea cu ceva de genul Dak... 

— Te referi la Dachau? întrebă Saffron. 

— Da... Dachau... acela este. Sunt sigur. Spun adevărul, jur. 

— Stai pe loc, îi spuse Saffron lui Șevcenko. 

Apoi vorbi către Dunnigan: 

— Fii cu ochii pe el. Dacă mișcă si te simți amenințat, ai 
permisiunea mea să tragi. 

— Da, doamnă. 

— Locotenent Hart, să vorbim, te rog. 

leșiră din cort. 

— A fost foarte impresionant, spuse Hart. Felul cum l-aţi pus la 
punct pe Șevcenko. M-a luat prin surprindere, trebuie să spun, zâmbi 
el. Au fost ceva rumori despre cum faceţi lucrurile voi, cei din SOE. 
Trebuie să recunosc că n-am crezut Dar... 

— Nu știu despre ce vorbiti, i-o reteză Saffron. Acum, s-ar putea ca 
Șevcenko să spună adevărul. Au mai fost rapoarte despre ofițeri 
britanici care au fost duși ia Dachau. Si unii dintre oamenii pe care ii 
caut ar fi cu siguranță văzuţi de către germani drept „persoane 
importante”. 

— Dacă spune adevărul, astea nu sunt vești bune. Am primit știri 
azi dimineață: americanii tocmai au eliberat Dachau. 

Se pare că ceea ce au văzut acolo este inimaginabil. Cel mai rău de 


pana acum. 

— Cine se ocupă acum de acel loc? 

— Unităţile din cadrul Corpului 15, parte din Armata a VI-a, sub 
conducerea generalului Devers. 

— Puteţi, vă rog, să mă puneţi în legătură cu comandamentul 
generalului Devers? Trebuie să aflu ce știu ei, dacă i-a găsit cineva pe 
oamenii noștri. 

— Pot, dar... pot să vă dau un sfat, domnișoară Courtney? Dacă la 
Dachau este atât de rău pe cât se spune, și dacă putem să luăm în 
considerare experiența noastră de la Belsen, atunci mă tem că nimeni 
de acolo n-are habar cine sunt acei prizonieri, și mă îndoiesc că o să 
vrea să meargă să-i caute pentru dumneavoastră, în baza unui mesaj 
radio... orice ar scrie în mesajul de pe Broadway numărul 10. Cel mai 
bun mod de a afla este să mergeţi acolo. Până ajungeţi, yankeii vor 
mai face puţină ordine, și sunt sigur că vor fi mai mult de ajutor dacă 
le cereti asta în persoană. 

Saffron se gândi la ce spuse Hart. 

— În acest caz, mă puteţi pune în legătură cu maiorul Farrell de la 
comandamentul diviziei? O să mai am nevoie de sergentul Dunnigan 
si de jeepul lui. Și, dacă îmi puteţi oferi o hartă bună a Germaniei si 
ratii de armată pentru câteva zile, v-as rămâne îndatorată. 

— Cu siguranță, doamnă. Dar ce facem cu Șevcenko? Nu o să-l 
lăsaţi să plece, nu-i așa? Vreau să spun, după toate lucrurile pe care le- 
a făcut. 

— Nu... Nu-mi place să-mi încalc cuvântul dat, nici măcar unui om 
ca el, dar cred că trebuie să urmăm procedura standard. Nu-i putem 
lăsa pe ruși să urle în stânga și-n dreapta pentru că nu le-am dat 
înapoi pe unul dintre oamenii lor. 

— Ar putea cauza un incident diplomatic - foarte jenant. 

— Atunci trebuie să procedăm corect și să-l înapoiem oamenilor 
lui. 

— Da, doamnă... Sunt cu totul de acord! 

Saffron studie harta auto a Germaniei, găsită de Hart într-un 
Volkswagen Beetle abandonat, o mașină pe care i-o dăduse ei. Văzu că 
distanța de la lagărul din Liineburg Heath până la Dachau era de 
aproximativ șase sute de kilometri în linie dreaptă, deci trei sute 
şaptezeci de mile. Dar, de vreme ce drumul ocolea frontul, cea mai 
rapidă si mai sigură cale era să intre pe autostrada care trecea pe la 
sud de Hamburg, pe lângă Frankfurt, spre Stuttgart. Apoi aveau s-o ia 


pe o altă autostradă, care mergea de la Stuttgart la Miinchen, iar de 
aici pana la lagar distanta era foarte mica. 

Daca ar fi fost primavara lui 1939, iar Saffron ar fi fost langa 
Gerhard in Mercedes-ul Cabriolet care mergea cu o viteză ameţitoare, 
ar fi făcut călătoria confortabil într-o singură zi și ar fi ajuns la vreun 
hotel foarte elegant suficient de devreme încât să facă o baie si să se 
schimbe pentru cină. Se strădui din greu să nu rememoreze bucuria de 
a sta lângă el, dar cedă tentatiei si se scufundă scurt în amintirea 
senzatiei trupurilor lor atingându-se si a forței mâinilor lui pe volan, 
după care se blestemă în mintea ei pentru prostie. 

Nu este aici, probabil a murit, nu o să ne mai întâlnim niciodată, iar eu 
nu sunt o fată răsfăţată care merge la un hotel luxos. Sunt ofițer SOE în 
drum spre un loc despre care am auzit că e iadul pe pământ. Oftă. Mai 
bine îmi continui treaba. 

fl văzu pe Dunnigan apropiindu-se cu un rucsac kaki pe umăr. Îl 
aruncă în spatele jeepului, unde ateriză cu un zgomot de cutii de 
conserve, și își frecă umărul care-l durea. 

— E greu al dra... 

Se opri. 

— Mă scuzati, doamnă. Era greu, cu toate conservele alea. 

Saffron râse. 

— Este în regulă, sergent. Sunt obișnuită cu limbajul militar. Nu 
lesin în fata unei înjurături. 

— Aveţi dreptate, doamnă, zâmbi Dunnigan. 

— Deci, suntem gata? 

— Am alimentat jeepul cu motorină, si mai am încă trei canistre 
pline, așa că ar trebui să putem să ajungem acolo chiar dacă nu avem 
de unde să mai băgăm pe drum. Avem și un bidon mare cu apă de 
băut. Stiti cum este. După ce ai luptat în deșert, nu pleci nicăieri fără 
apă. 

— E probabil tot așa. Nu cred să avem acces la multă apă potabilă 
oriunde în Germania. 

— Am o plită de campanie si suficient ceai, așa că putem oricând să 
ne facem. Si mai este un cort pentru dumneavoastră, doamnă, în cazul 
că rămânem peste noapte sub cerul liber. 

— Şi tu? 

— Pot să atipesc în jeep sau sub el, dacă plouă. 

— Nu m-aş îngrijora în direcția asta. Nu m-aş opri peste noapte 
niciunde decât dacă nu avem de ales. Putem conduce pe rând... 

— Da, doamnă. Cu cât ajungem mai repede acolo, cu atât mai bine, 
nu-i așa? 

— Cam asa... Si, cu cât ne ia mai mult, cu atât crește riscul să nu-i 
mai găsim pe oamenii pe care îi caut sau să moară până îi găsim. 

— Urcati-va, doamnă, și pornim. 

Ieșiră din Lüneburg, îndreptându-se spre cea mai apropiată intrare 
pe autostradă. La început merseră încet pe șoseaua aglomerată de 
vehicule ale armatei britanice. Călătoreau printr-o zonă rurală, plină 
de gropi și cratere făcute de bombe, cu case în ruină și cabluri de 
electricitate si de telefon care atârnau; treceau pe lângă epavele 
tancurilor arse, unele răsturnate într-o parte, altele cu roțile în sus; si, 
ici si colo, pe lângă cadavre de soldaţi pe care nimeni nu-și făcuse 
timp să le îngroape. 

Pe cer erau o mulțime de avioane de vânătoare, de la frumoasele și 
agilele Spitfire, la bombardierele huruitoare Lancaster, îndreptându-se 
spre nord ca să arunce ultimele rămășițe ale mașinii de război 
germane în praful rece și îngheţat. Iar vehiculele britanice continuau 
să treacă de ei, pline de trupe vesele, care fluierau ocazional. 

— O să li se șteargă curând de pe fata zâmbetul, spuse Dunnigan. 
Corpul 30 a avut al naibii de furcă până a luat Bremenul, iar 
Hamburgul încă rezistă. 

După patru ore, se opriră să se dezmorteasca si să-şi facă o băutură 
caldă din ceaiul de armată, gata amestecat cu lapte praf și zahăr. 
Saffron deschise un pachet pe care scria ,,Biscuiti” si un altul cu 
„Ciocolată cu vitamine”. 

— Ăsta numesc eu un festin adevărat, spuse Saffron în timp ce 
împachetau. Acum treci în dreapta, sergent, și trage un pui de somn 
dacă vrei. E rândul meu să conduc. 

Saffron conduse în timp ce se însera în direcția soarelui care 
apunea, știind că, dacă se îndrepta spre vest, avea să ajungă la un 
moment dat la autostradă. 

Odată cu ultimele lumini ale zilei, în timp ce pământul si cerul erau 
reduse la câteva umbre de gri, apăru brusc un semn care ghida traficul 
spre Nordern, către Hamburg. Îl ignoră si mai conduse putin până când 
întâlni un alt semn, răsturnat într-o parte pentru că unul dintre stâlpii 
care îl susțineau fusese smuls, pe care era scris Sud spre Hanovra și 
Frankfurt. 

— Ăsta e! îşi spuse și o luă pe drumul care o scotea pe autostradă. 

Era goală. Norii care atârnaseră greoi din cer toată ziua se 
îndepărtară, scoțând la iveală o lună plină, și în fata lor era drumul, 
lat și primitor, întinzându-se până în depărtare, implorând să fie 
parcurs. Si, cu lumina argintie a lunii care ilumina scena, nu mai 
conta că regulile referitoare la camuflaj îi interziceau să folosească 
farurile, pentru că se vedea aproape la fel de bine ca ziua. 


Saffron zâmbi fericită si apăsă accelerația până în podea, schimbă 
în viteza a treia, cea mai mare viteză pe care o avea autovehiculul, și 
porni în forță pe autostradă. 

Jeepul era o creatură agilă, al cărei motor rapid era adorat de 
soldați pentru performanţele sale, și în curând Saffron atinse aproape 
nouăzeci de kilometri pe oră. Saffron se gândi că, mergând în acel 
ritm, aveau să ajungă la destinaţie dimineața. Dunnigan dormea lângă 
ea; soldaţii experimentați cum era el deprinseseră de multă vreme 
abilitatea de a trage un pui de somn oriunde și oricând puteau. 

Saffron condusese aproape nouăzeci de kilometri, menținând 
ritmul, cu toate că monotonia drumului părea s-o facă să-i fie mai 
greu să-și tina ochii deschişi. 

Încă putin, după care putem schimba locurile, se gândi ea. 

Când ajunse în vârful unei pante line, ceva îi atrase atenţia la 
câteva sute de metri in fata, în josul pantei. Umbre întunecate erau 
răspândite pe drum pe ambele benzi, iar o duzină sau mai multe erau 
chiar în calea mașinii. 

Clipi, încercă să se concentreze si se strădui să-și facă mintea 
obosită să înțeleagă ce vedea. 

Umbrele se apropiau. 

Dacă erau umbre, însemna că erau proiectate de ceva. Se uită în 
sus. Singurii nori de pe cer erau subțiri și pluteau sus de tot pe cer. 

Saffron era epuizată. Ceva o deranja. Norii se miscau... umbrele sunt 
nemiscate... 

Aproape ajunse la ele, repetand: umbrele sunt nemiscate... Si apoi 
intelese: nu sunt umbre... sunt cratere de bombe! Acum era treaza. 

Apăsă instantaneu pedala frânei, dar mașina era grea si mergea la 
vale, la viteză maximă, aşa că abia dacă încetini. În timp ce primele 
cratere se deschideau in fata mașinii, deschizandu-si fălcile ca să-o 
înghită, Saffron trase frâna de mână și răsuci volanul spre stânga. 

Mașina patină sălbatic, se întoarse, alunecă și trecu pe marginea 
craterului, cu cauciucurile aproape pe punctul de a se prăbuși. 

Dunnigan fu aruncat în umărul lui Saffron, aproape smulgându-i 
volanul din mână. Îl împinse, iar el se lovi cu capul de parbriz. Urlă de 
durere, după care se trezi aruncat în cealaltă direcţie în timp ce 
Saffron cârmi jeepul în direcția opusă. 

Terenul era acum drept, iar ei încetineau, dar numai putin, si apoi 
apăru un alt crater, ceva mai mic. Reusi să-l ocolească, apoi si pe al 
treilea, de data asta cu mai mult control, până când, în cele din urmă, 
jeepul se opri. Saffron coborî din mașină, ținându-se de margine în 
timp ce se asigura unde calcă și își limpezea mintea. Privi împrejur. 
Mașina se oprise în mijlocul a ceea ce părea să fie un sir de bombe 
aruncate dintr-un singur avion. Era ca și când ar fi fost blocaţi într-o 
bucată de svaiter gigantică, opriți pe una dintre secțiunile înguste si 


solide, cu gropi mari peste tot imprejurul lor. 

intelese de ce nu mai era nimeni altcineva pe această bucată de 
autostrada. Fortele aeriene se asigurasera ca era imposibil de folosit de 
convoaiele de tancuri si camioane, pentru a împiedica mișcările 
trupelor germane. 

Dunnigan ieși pe cealaltă parte a mașinii, frecându-și capul. 

— Vă deranjează dacă vă fac o sugestie, doamnă? Dacă conduceţi 
ca un om nebun, poate ar fi bine s-o faceți în timpul zilei. 

Privi împrejur la peisajul selenar. 

— Acum, doamnă, spuse el, este rândul meu, și nu-i felul meu să 
mă sustrag. Am să mă urc la volan... când ajungem la drumul frumos 
si neted de acolo. Scuzati-mi impertinenta, doamnă, dar ne puteţi duce 
cu bine de aici până acolo? Că eu nu pot. 

— Ai dreptate, sergent, spuse Saffron. A fost o impertinenta... dar 
pe de-a-ntregul meritată. Urcă-te și trecem... încet si frumos, fii fără 
grijă. 


Ajunsi la Dachau, Gerhard si ceilalti prizonieri supravietuitori din 
Sachsenhausen fusesera asezati intr-un rand de-a lungul camioanelor 
lor. Trecuseră in mars printr-un peisaj familiar, un pământ sterp 
împânzit de cadavre sfrijite până la o baracă care arăta, de afară, 
exact ca acelea în care fuseseră cazaţi în Sachsenhausen. Dar, când se 
deschise ușa, Gerhard intră într-o cameră care părea desprinsă dintr- 
un vis, o amintire îndepărtată din trecut, devenită reală. Era mobilată 
cu scaune confortabile, canapele, mese și veioze cu abajururi de satin 
roșiatic. Pe pereţi erau fotografii cu femei frumoase, pe jos era un 
covor, iar ferestrele aveau draperii cu modele în culori vii. 

Ofițerul SS care îi aştepta în baracă părea amuzat de privirile 
mirate ale noilor deținuți. 

— Unităţile noastre de cazare sunt oarecum supraaglomerate în 
acest moment, spuse el. Dar de această încăpere nu mai este nevoie. S- 
ar putea să fiți trişti să aflați că persoanele care au locuit aici au 
plecat... 

Gluma lui nu primi niciun răspuns. Ofiţerul oftă iritat în fata 
acestei audienţe lipsite de apreciere. 

— Pentru Dumnezeu, înveseliți-vă... Acesta este bordelul Dachau. 

Fură închiși în camerele pe care le ocupaseră cândva târfele 
lagărului, în care fiecare avea parte de luxul de neimaginat al unui pat 
- o ramă simplă de metal, cu arcuri și o cuvertură din păr de cal - care 
lui Gerhard îi păru un paradis după paturile de scândură înghesuite 
din Sachsenhausen. Mâncarea era mai bună decât mâncase vreodată 
Gerhard în ultimele luni, cu o chiflă întreagă dimineața, o supă la 
prânz, în care plutea din când în când câte un morcov sau un cartof, si 
o fiertură de hrișcă cu bucăţi de carne grasă seara. 

Gerhard nu mânca fără să stea pe gânduri. Corpul îi cerea asta. Dar 
condiția lui fizică se înrăutățea, fiindcă se îmbolnăvise de tifosul care 
ucisese atât de multi dintre prizonierii din lagăr. Corpul îl durea. Îl 
treceau valuri de transpiratie arzătoare, urmate de frisoane care 
făceau să-i clantane dinţii în gură. Dar, după câteva zile, când se dădu 
brusc ordinul să se mute, mai era suficient de puternic încât să se 
târască afară din bordel și să-i urmeze pe ceilalți încet și dureros prin 
lagăr până la locul unde fusese asamblat un convoi pestrit de 
camioane și autobuze vechi. 

Acolo așteptau si alti prizonieri: o sută si ceva, dintre care 
aproximativ o treime erau femei care se aflau deja la Dachau când 


sosise transportul de la Sachsenhausen. Câţiva erau la fel de prost 
hraniti ca Gerhard, dar cei mai multi, cum erau prizonierii din Lagărul 
Special din Sachsenhausen, abia dacă arătau slabi conform unui 
standard obișnuit. În ochii lui Gerhard, aceștia păreau atât de grași si 
bine hraniti, încât erau de invidiat. Auzi vorbindu-se în mai multe 
limbi. Pe câteva, cum erau engleza, franceza, italiana și rusa, le 
recunoscu. Altele îi erau mai putin familiare. 

Fura incarcati în vehicule, iar Gerhard se trezi într-unul dintre 
autobuze. Scaunul era tare și genunchii i se frecau de spatele 
scaunului din fata. Dar, după mizeria din vagoanele și camioanele care 
îi aduseseră la Dachau, nu avea de ce să se plângă. 

Vehiculele o luară spre sud, fiecare păzit de oameni din SS 
înarmaţi. Dar prezența acestora nu-i împiedica pe pasageri să 
susoteasca între ei, făcând schimb de informaţii când gardienii nu se 
uitau. 

Gerhard află că prizonierii împreună cu care călătorea îi includeau 
pe prim-miniștrii Franței și Austriei, ca si pe primarul Vienei, 
împreună cu alte personalități politice, militare și industriale. Mai 
erau și aproape patruzeci de „prizoniere rude” după cum le numeau 
naziștii pe femeile din familiile celor implicaţi în atentatul din 20 iulie 
împotriva lui Hitler. 

Circula un zvon care se răspândea prin convoi mai repede decât 
oricare altul. Ofițerii responsabili fuseseră auziti primindu-si ordinele 
finale, chiar înainte de a pleca din Dachau. Unul dintre aceste ordine 
fusese: „Dacă în timpul călătoriei vă aflați în pericol de a fi capturați 
de inamic, omorâți toți prizonierii.” 

Gerhard îi auzi pe cei doi bărbaţi din spatele lui, care vorbeau 
amândoi în engleză, încercând să-şi dea seama dacă zvonul era 
adevărat sau nu. 

— Nu are niciun sens, murmură unul încet ca să nu fie auzit de 
gardieni. De ce să ne fi ținut vii în tot acest timp, numai ca să ne 
omoare? 

— Pentru că războiul este pierdut. Nu le mai suntem de niciun 
folos. 

— În cazul ăsta, de ce nu ne-au omorât deja? 

— Nu știu. Nimic din ce fac animalele astea nu are vreun sens. 

— Eu spun că le suntem de folos. Suntem monedă de schimb. O să 
amenințe că ne omoară, ca să ne oblige țările să le dea ce vor. Dar nu 
o să ne omoare, sunt sigur de asta. 

Englezul vorbea acum putin mai tare. Era singurul mod prin care se 
putea face auzit peste tusea lui Gerhard. 


Avionul Arado care îl transporta spre o zonă liberă pe Konrad von 
Meerbach aterizase după cum fusese planificat pe un aerodrom de 
lângă Girona, în nord-estul Spaniei, la mai putin de cincizeci de 
kilometri de graniţa franceză. Konrad fu întâmpinat de o echipă de 
ofițeri din Brigada Politico-Social, sau BPS, unitate de poliție secretă 
înființată de dictatorul spaniol, generalul Franco, în 1941. Himmler îi 
oferise asistență lui Franco, iar BPS fusese înființată si antrenată cu 
ajutor din partea SS. Ca rezultat, BPS era dornică să-i întoarcă 
favoarea si să-l ajute pe Konrad la nevoie. 

— Madre de dios!71 exclamă ofițerul superior BPS când ieși Konrad 
din Arado. 

Trecu pe germana pe care o învățase de la instructorii săi ca să 
spună: 

— Vă felicit, domnule - ce aparat de zbor! Ce mărturie a geniului 
german! 

— Consideră că e al tău. Nu mai am nevoie de el. Sunt sigur că o să 
obţii un pret bun pe el dacă le spui rușilor și americanilor că e de 
vânzare. 

— Generalul nu ne lasă să facem afaceri cu comuniștii. 

— Trebuie să știe? Eu sigur nu o să-i spun. 

Bărbatul din BPS zâmbi. 

— A, domnule, sunteți un om de lume, văd asta. Acum, transportul 
vă este aranjat. O să vă conducem la Barcelona. Ar fi onoarea noastră 
dacă ne-ati însoți pe mine si pe câţiva dintre colegii mei la prânz. 
După care o să vă îmbarcăm pe un tren cu destinația Madrid, care 
ajunge la timp ca să prindeti trenul de noapte spre Lisabona. V-au fost 
rezervate cusete private în ambele trenuri. 

Se uită la ceas. 

— Aţi ajuns înainte de ora stabilită. Nu ne-a venit să credem când 
ne-ati spus cât de putin o să dureze zborul și, totuși... Incredibil. 

Se uită din nou la avionul Arado. 

— În cele din urmă, poate ca o să-l păstrăm pentru noi. 

— Este numai decizia ta. 

— Și ce facem cu... 

Konrad se uită în direcţia pe care i-o indicase spaniolul și îl văzu pe 
Sperling, care fuma relaxat după zbor. Pilotul făcuse familiei von 
Meerbach un mare serviciu, scotandu-i atât pe conte, cât si pe contesă 
din Germania și lăsându-i în siguranță la destinațiile lor. Pe de altă 


parte, știa unde trebuia să înceapă căutarea pentru fiecare dintre ei. 

— Fă-l să dispară, spuse Konrad. 

— Desigur. 

Luă un prânz agreabil cu oameni care gândeau ca el, dormi buștean 
în drumul spre Lisabona și se cază într-un apartament pe care îl 
rezervase într-un hotel de lux de pe malul mării la Estoril. Trimise o 
telegramă la Ziirich prin care îi spunea Francescăi că ajunsese în 
siguranță si îi cerea să i se alăture imediat ce războiul din Europa se 
va fi terminat si se va putea călători în siguranță. 

În acea seară, vizită cazinoul și avu considerabil mai mult noroc la 
masa de cărți decât ultima oară când fusese acolo. Națiunea lui 
Konrad suferise o înfrângere zdrobitoare. Liderul său mult iubit avea 
să fie în curând mort, dacă nu era deja. Partidul Nazist, căruia îi 
dedicase mai mult de cincisprezece ani din viata lui, era, cel putin 
deocamdată, pe punctul de a fi desființat. Dar el era viu, sănătos și 
foarte bogat. Se simțea excelent în timp ce începea să-și construiască 
un plan de răzbunare, cu fiecare componentă disecată în detaliu, de 
parcă ar fi făcut-o cu bisturiul unui chirurg. 

După ce abia scăpase de craterele făcute de bombe, Saffron acceptă 
că era o idee bună să se oprească si să se odihnească, cel putin pentru 
câteva ore. Dar la ora cinci dimineața prima rază de lumină a 
răsăritului se prelingea deja pe cerul gri. Ea și Dunnigan luară micul 
dejun format din şuncă la conservă si biscuiţi, împreună cu un ceai 
dulce. Puseră la fiert niște apă cu care să se spele. Dunnigan scoase un 
brici dintr-un buzunar și se bărbieri. Apoi plecară din nou. 

În următoarele optsprezece ore, Saffron fu martora imaginii vii a 
unei națiuni înfrânte. Armatele care invadaseră Germania din vest o 
traversaseră în câteva coloane separate, unele păstrând linia dreaptă 
spre inima Germaniei, altele luând-o spre nord sau sud ca să ajungă în 
fiecare colt. 

Pe unde trecuseră armatele și întâmpinaseră rezistență, rămășițele 
războiului erau la vedere. Dar în locurile în care traficul sau 
stricăciunile drumului îi fortau să iasă de pe autostradă pe drumurile 
de tara care se desfășurau de-a lungul ei, părăseau liniile pe care 
mărşăluiseră armatele si ajungeau in sate ale căror clădiri medievale 
de lemn, ca desprinse dintr-o carte de basme, rămăseseră neatinse de 
război. Trecură pe lângă vaci care pășteau multumite pe câmp, pe 
lângă ferme cu păsări și porci grași, plini de noroi. 

Vedeau peste tot numai femei, pentru că toți bărbaţii fuseseră 


chemati să lupte. O data Saffron se opri să întrebe pe unde s-o ia si se 
trezi povestind cu o taranca căreia nu-i venea să creadă că prima 
experiență cu inamicul invadator era o conversaţie agreabilă cu o 
femeie - și în plus cu una care vorbea germană. Era epuizată de anii de 
conflict, așa cum erau și femeile din Anglia, și devastată de 
distrugerea Reich-ului despre care fusese asigurată că va dura o mie 
de ani. 

— Sunt suficient de bătrână încât să-mi aduc aminte ultimul război, 
spuse ea. Cum am putut să permitem să se întâmple din nou același 
lucru? 

Se uită la Saffron cu o expresie în care se citeau durerea, mirarea, 
umilirea și furia. 

— Ne-a minţit. Ne-a spus că o să fim din nou o națiune măreaţă, și 
noi l-am crezut ca niște proști. Și acum asta... Cum o să ne revenim? 
Ei, bine... oftă ea. Oamenii ca mine sunt cei norocoși. Aţi ajuns la noi 
înaintea rușilor. Cel puţin, cu voi suntem în siguranță. 

Îi oferi lui Saffron puţin lapte proaspăt, ouă și o bucată de brânză 
de casă pentru drum, și fu încântată atunci când Saffron se oferi să o 
plătească cu o bancnotă de cinci dolari. 

— Asta e mai bună decât aurul, spuse ea. 

Primul oraș de mărime considerabilă care le ieși în cale era 
Bielefeld. Era un oraş medieval vechi, cu un castel înălțat pe o colină, 
cu două biserici gotice înalte, o primărie frumoasă și o piață veche 
înconjurată de clădiri atrăgătoare cu acoperișuri tuguiate. Avea un 
viaduct care aducea calea ferată până la mari șantiere și o uzină de 
gaz, toate bombardate strategic. 

Stricăciunile erau foarte mari în oraș și, când văzu ruinele 
viaductului căii ferate, Saffron își aminti știrile din ziare pe care le 
citise doar cu două săptămâni mai devreme. Aici fusese aruncată cea 
mai mare bombă creată vreodată de om: cutremurătoarea bombă 
„Grand Slam”, cunoscută și sub numele de „Tess Zece Tone”. 

— A distrus o groază, nu-i așa? spuse Dunnigan, aruncandu-si 
privirea peste rămășițele viaductului. 

— Ce risipă... se gândi Saffron. Gandeste-te la tot timpul și ideile si 
efortul de care a fost nevoie pentru construirea acelei bombe, numai 
ca să distrugă. 

— Din perspectiva mea, nu este o risipă, doamnă, răspunse 
Dunnigan. Nu și dacă a scurtat acest război nenorocit chiar și numai 
cu o singură zi, sau dacă a salvat viata unuia dintre băieții nostri. 

Trecură pe dealurile pădurii Teutobutg, pe lângă Dortmund, si apoi 
o luară spre sud, spre Frankfurt. Se aflau în partea americană acum, și 
dintr-o dată totul păru să se desfăşoare la o altă scară. Americanii erau 
mai dotați decât englezii din toate punctele de vedere. Camioanele lor 
erau mai mari, oamenii din ele păreau mai bine hraniti, mai bine 


îmbrăcaţi si mai bine echipați. 

— Da, și de cinci ori mai bine plătiţi, observă tăios Dunnigan. 
Aduceţi-vă aminte că am luptat alături de yankei în Tunisia și s-au 
descurcat bine. Nu sunt băieți răi după ce ajungi să-i cunoşti. 

De câte ori se bloca jeepul printre mașini americane, Saffron 
devenea obiectul atenţiei soldaţilor. Sunetul vocilor lor, modul deschis 
în care se prezentau, diferit de stânjeneala si rezerva britanicilor, o 
făcură să se gândească la Danny. lar buna lor dispoziţie era atât de 
contagioasă, încât era greu să rămâi multă vreme înnegurat, iar ea se 
decise să vadă în asta momente de usurare într-o misiune stresantă. 
Nu stricau nici rezerva constantă de ţigări, sticlele de Coca Cola și 
batoanele de ciocolată oferite de americanii care treceau pe lângă ei 

— O să fac o adevărată avere dacă vând toate astea când ne 
întoarcem la regiment, spuse Dunnigan în timp ce prada creștea pe 
bancheta din spate a jeepului. 

Starea îi se schimbă când trecură pe lângă coloanele lungi de 
germani, o imagine aproape la fel de obișnuită ca aceea a americanilor 
ce avansau. Unele grupuri încă mărșăluiau în ordine, de parcă ar fi 
fost hotărâte să-şi păstreze demnitatea de luptători, chiar si după actul 
rusinos al predării. Altele erau mulțimi amorfe de bărbați mânate de 
polițiști militari americani. 

Saffron fu uimită de cât de multi dintre germanii capturați erau 
băieţi tineri, ale căror fete purtau expresia nedumeririi si a șocului 
creat de diferența sumbră dintre promisiunea gloriei pe care le-o 
insuflaseră şefii lor și realitățile oribile ale războiului și ale înfrângerii. 
Lângă ei mergeau bărbaţi suficient de bătrâni încât să fie veterani din 
Primul Război Mondial, pentru care predarea armelor din 1918 se 
repeta acum în circumstanțe încă și mai zdrobitoare. Majoritatea 
soldaţilor păreau suficient de sănătoși, cu toate că Saffron observă 
multe capete bandajate, braţe în atele și bărbaţi care se clătinau în 
cârje, în vreme ce alții îi duceau pe camarazii lor răniți mai grav pe 
tărgi, cu câte un om la fiecare colț al tărgii. 

Cei mai multi își purtau încă sepcile militare; unii aveau pardesiuri 
care le fluturau pe lângă picioare; alții mergeau cu mâinile la piept ca 
să le țină de cald. Pentru că vremea rămăsese rece si, din loc în loc, 
era zăpadă proaspătă pe pământ. 

Saffron se întoarse cu gândul la Gerhard. Mergea pe undeva prin 
Germania într-o coloană ca aceasta? Era închis într-un lagăr de 
concentrare în fundul Rusiei, sortit să nu se mai întoarcă niciodată? 
Poate că era mort. 

Fie că era în viata sau nu, ea se resemnase că nu avea să-l mai vadă 
niciodată, și poate că așa era mai bine. Ce bărbat putea să îndure să 
fie umilit și înjosit în ochii femeii pe care o iubea? 

Când se lăsă seara, ajunseră la Frankfurt. Sau mai degrabă ajunseră 


la o intindere de ruine care fusese odata orasul numit Frankfurt si 
acum era un desert de cenușă si moloz. 

Saffron se obisnuise cu stricăciunile făcute de bombe. Dar chiar si 
in Londra, orasul era o entitate functionala si vie, unde oamenii 
puteau să trăiască si să lucreze si să-și ducă la îndeplinire activitățile 
normale ale vieții moderne. Lumina se aprindea când apăsai pe 
întrerupător. Apa curgea când învârteai de robinet. Dar Frankfurtul 
fusese distrus atât de tare, încât nu-și putea imagina cum ar fi putut 
supraviețui Armageddon-ului cu care se confruntaseră oricare dintre 
oamenii care mergeau ca niște umbre de-a lungul liniilor ce fuseseră 
cândva străzi sau care scormoneau prin molozul clădirilor prăbușite - 
cautandu-si, presupuse ea, lucrurile sau poate oamenii pe care îi 
pierduseră acolo. 

Dunnigan conducea. 

— Poate că asta o să-i înveţe minte, nu-i așa? spuse el. Poate că 
acum o să înveţe să lase războiul deoparte. Și dacă nici asta n-o să tina 
minte... 

Oftă și privi spre Saffron. 

— Dă-mi o ţigară, draguto. Cred că am nevoie de una... 

Ea nu făcu scandal pentru că fusese numită „draguţo” în loc de 
„doamnă”. Erau momente, iar acesta era unul dintre ele, când ei doi 
nu erau un căpitan și un sergent, ci un bărbat si o femeie aflați într-o 
mașină, călătorind printr-un loc ciudat în care nu se aplica niciuna 
dintre vechile reguli. 

— Mersi, spuse Dunnigan, luând ţigara. Stiti, aveati dreptate... 
Când spuneati despre toată distrugerea asta. M-am săturat de ea. Mă 
face numai să vreau să mă întorc la ferma mea. 

Trecură de Frankfurt și se grăbiră s-o ia pe autostrada spre 
München. De data asta nu se opriră să doarmă pe timpul nopții, ci 
continuară să meargă, făcând cu rândul la volan în timp ce celălalt 
dormea. 

La prima lumină a zilei, ajunseră la Dachau. 

Simţiră mirosul lagărului de concentrare înainte să-l vadă, o 
putoare densă si greţoasă care la început era ameţitoare și apoi te 
copleşea: duhoarea de fecale se amesteca în aer cu putreziciunea a mii 
de cadavre neîngropate. Era mirosul anihilării umane. 

Saffron fu nevoită să încetinească jeepul până aproape în ritm de 
mers în timp ce se apropiau de porţile lagărului de concentrare. În fata 
lor, pe o parte a drumului, se deplasa încet o coadă lungă de civili 


germani escortati de soldati americani. Numai dupa ce se apropiara 
realizară că civilii mergeau pe lângă cadavre aflate într-un sir 
neîntrerupt, unele prezentând semne de răni fatale, cu craniile 
explodate pe jumătate, dar majoritatea moarte fără un motiv aparent. 
Doar că, atunci când se uită mai bine, cadavrele nu erau decât piele și 
os, îmbrăcate in zdrente dungate. 

— Yankeii îi pun să se uite la ce a făcut binecuvântatul lor Reich, 
spuse Dunnigan. 

— Dar ei nu fac asta, nu-i așa? spuse Saffron, pentru că aproape 
fiecare pereche de ochi, bărbați și femei deopotrivă, era fixată în fata, 
incapabilă să suporte adevărul a ceea ce fusese făcut în numele lor. 

Saffron intră în lagărul Dachau și se forță să privească, cu toate că 
socul a ceea ce vedea era atât de mare încât mintea aproape refuza sa- 
i dea un sens. Impresiile i se fragmentară în imagini separate, ca niște 
poze aleatorii îngrămădite pe zidul distrus al unei galerii. 

Văzu SS-isti, încă îmbrăcaţi în uniforme, cu cadavre aruncate pe 
umeri - saci de oase la propriu - în timp ce le duceau la gropi imense 
ca să fie înhumate. Un grup de demnitari locali erau forțați să 
privească in timp ce un buldozer impingea morţii - cu zecile, cu sutele 
- într-una dintre gropi. Un soldat american, nimic mai mult decât un 
băiat, cu un păr roșu aprins și cu pistrui pe nas, alergă la unul dintre 
gardienii lagărului de concentrare care se întorcea de la groapă să ia 
alt cadavru, și urlă: 

— Neamt imputit ce esti! 

Apoi începu să-l lovească sălbatic si necontrolat cu pumnii. 
Gardianul nu făcut nimic ca să se apere si vomită pe pământ. Doi 
americani își tinura camaradul si îl luară de acolo. 

Saffron se duse la o baracă. Un alt militar american - mai bătrân, 
nebărbierit - ridică mâna s-o oprească când era pe punctul să deschidă 
ușa și spuse: 

— Credeti-ma, nu vreţi să intraţi acolo, doamnă. 

— fl caut pe... 

Gândurile i se învârteau în minte. Pe cine caut? Ce caut aici? Îşi veni 
în fire și spuse: 

— Trebuie să vorbesc cu cine este la conducere aici. 

Soldatul dădu din cap. 

— Maiorul este acolo, doamnă. 

Arătă spre un american care stătea lângă demnitari. 

— Dar este foarte ocupat. Se spune că vine Ike72 după-amiază, vrea 
să vadă locul cu ochii lui. 

Saffron incuviinta și murmură un mulțumesc, după care se duse să-l 
caute pe maior. Își explică misiunea și îi arată scrisoarea de la 
Churchill. 

— Este autentică? întrebă el. 


— Domnul Churchill a arătat un interes personal pentru aceasta 
problema. Sunt implicati inclusiv membri din familia sa. 

— OK, atunci ati face bine să va duceti la clădirea administraţiei, e 
chiar acolo. Acolo îi interogheaza pe cei din SS. Poate că unul dintre 
nenorocitii ăia vă poate ajuta. 

Saffron urmă instrucțiunile maiorului. Mai multi SS-isti stăteau 
aliniati la usa unui birou, așteptând să fie interogati. Un locotenent 
american veni pe coridor spre ea. 

— Am nevoie de niște informaţii. S-ar putea ca unul dintre acești 
oameni să fie în stare să mă ajute. Vă deranjează dacă le pun câteva 
întrebări? 

— Dati-i drumul. 

Se infiinta în fata bărbaților SS, cu Dunnigan lângă ea. 

— Vreau să dau de urma unui grup de prizonieri. Au ajuns aici de 
la Sachsenhausen, de numai două săptămâni, poate mai puţin. Printre 
ei erau câteva persoane importante. Ce s-a întâmplat cu acești 
oameni? Mă poate ajuta cineva? 

Nimeni nu răspunse. Dar Saffron simți că era tăcerea încăpățânată 
a unor oameni care ascund adevărul, nu ignoranta celor care nu îl 
cunosc. 

Saffron îl înghionti pe Dunnigan. 

— Îmi dai, te rog, pachetul tău de țigări? 

— ÎI dați nemernicilor ăştia? 

— Da... dacă salvează viața unui om. 

Dunnigan făcu o grimasă, după care îi înmână un pachet aproape 
plin de Lucky Strikes. 

Saffron il ridică deasupra capului. 

— Astea, pentru oricine imi poate spune ce vreau să aflu. 

Îşi dădu seama că erau tentati. Mirosul de tutun ar fi acoperit 
duhoarea din lagărul de concentrare. 

— Haideţi... îi încuraja ea. Nu? Ei bine... 

Se întoarse să-i dea pachetul înapoi lui Dunnigan, apoi o voce 
spuse: 

— Asteapta, pot să te ajut. 

Unii înjurară soptit în germană și omul se răsti către ei: 

— Ce dracului mai contează? S-a terminat... totul. S-a terminat. 

— Găseşte o cameră goală pentru noi, îi spuse ea lui Dunnigan. 

El o luă pe coridor, deschizând și închizând uși. La cea de-a treia 
încercare, avu noroc și îi făcu semn lui Saffron. 

Ea îl conduse pe SS-ist în încăpere, îl puse să se aşeze și spuse: 

— Nu-mi irosi timpul. Vorbește. 

— O sută treizeci și nouă de prizonieri se află acum într-un convoi 
de mașini. Au plecat de aici cu numai două ore înainte să sosească 
americanii. Și merg spre sud. 


În acest punct negocie si el, întocmai cum făcuse Șevcenko. 

— Dă-mi tigarile dacă vrei să auzi restul. 

Saffron îi dădu pachetul. 

— Acum vorbește. 

— Îţi pot spune că se îndreptau spre un lagăr de concentrare din 
Innsbruck, în Austria, unde să aștepte ordine care să-i ghideze către 
destinaţia lor finală. Numele acestui loc este Lagărul de Muncă 
Corectionala73. Dar nu are sens să-i urmezi acolo. 

— De ce? 

— Pentru că soldaţii care se ocupă cu transportul au primit ordine: 
dacă se află în pericol de a fi capturați, să-i împuște pe toți prizonierii. 
Dacă tu sau oricare dintre prietenii tăi americani vă apropiaţi de 
convoi, vor muri toți înainte să-i puteţi salva. Si, dacă sunt vii, asta 
este numai din cauză că nu i-a găsit nimeni. 

Zâmbi atunci când concluzionă: 

— Pierzi în oricare variantă. 


Corpul lui Gerhard era răvășit de febră. Temperatura îi crescu atât 
de mult, încât transpira pe sub haine. Apoi scăzu brusc, făcându-l să 
tremure pe locul său. Moțăia tot mai mult, după care se prabusea în 
episoade de inconstienta fără vise. 

Unul dintre englezii din spatele lui spuse: 

— Crezi că ar trebui să-i dăm putin din supa noastră? Știu că e 
neamt, dar a facut el ceva să-l enerveze pe Hitler, altfel nu ar fi aici. 

— Este o ființă omenească. Ar trebui să-l ajutăm. Asta e ceea ce ne 
face mai buni decât ei. 

Gerhard isi reveni din lesin si descoperi că autobuzul se oprise. 
Cineva îl strângea de umăr și îl scutura. Deschise ochii și se întoarse, 
văzându-l pe unul dintre englezi întins peste spătarul său, cu o bucată 
de pâine într-o mână și o cană de tinichea în cealaltă. 

— Mâncare, spuse el în engleză. Să mănânci. 

Se făcu că mestecă și apoi spuse: 

— Mmm. 

— Mulţumesc, răspunse Gerhard. 

Lua pâinea si cana, care era umplută cu o fiertură subţire si apoasă 
de hrisca. Nu avea niciun gust si era destul de neplăcută, după cum 
ştia că avea să fie, iar Gerhard se simţea atât de bolnav încât nu avea 
nicio poftă de mâncare. Dar fiertura era fierbinte și lichidă și îi oferea 
o frântură de energie, așa că se strădui s-o înghită. 

— Vorbesti engleză? întrebă bărbatul. 

— Putin... 

Gerhard se uită pe geamul autobuzului. Văzu barăci si un gard de 
sârmă ghimpată, deci era un lagăr de concentrare, însă mai mic decât 
cele de la Dachau sau Sachsenhausen. Fu nevoit să-și închidă ochii. 
Afară era soare, iar strălucirea luminii era de nesuportat. Îl făcea să-l 
doară capul chiar mai tare decât de obicei. 

— Unde suntem? întrebă el, întorcându-și privirea. 

— La Innsbruck. 

— Coborâm aici? 

Gerhard isi termină supa și mestecă încet pâinea în timp ce 
englezul îi răspunse: 

— Bună întrebare. Băieţii noștri din SS par să se certe exact pe 
acest subiect. L-ai cunoscut pe Obersturmfiihrer Schiller? 

Gerhard dădu din cap. Se simţea brusc foarte ametit si abia dacă își 
putea tine ochii deschisi. 


— Este tipul responsabil cu turul nostru prin Alpi. 

Englezul se întoarse si privi afară pe geam, continuând: 

— Din câte înțeleg, pare dornic să ne dea jos aici. Dar tipul din 
partea locului, care în mod evident conduce groapa asta de gunoi, 
pare să le spună că e deja plin. Îmi aduce aminte de Iosif, când a sosit 
la Betleem și i s-a spus că nu este nicio cameră liberă la han. 

— iti racesti gura de pomană, bătrâne, spuse celălalt englez. 

Cei doi se uitară la Gerhard, care își pierduse cunoștința pe scaunul 
său. 

— A, da, bietul băiat a leșinat. 

— E mai mult de atât. Aş spune că a intrat în comă. 

— Săracul de el, pare pierdut. 

— Aș spune că nu mai e de pe lumea asta. 

— Nu, probabil că nu... Dar cine dintre noi mai e? 

Priviră câteva minute cum se certau între ei ofițerii SS. Apoi 
Schiller o luă înapoi spre mașina de serviciu din care conducea 
convoiul. 

— Se pare că i-au fost date ordinele de deplasare. 

— Atunci o să plecăm imediat... dar încotro? 

Autobuzul tusi și se scutură când porni motorul, iar convoiul 
începu să se miște îndreptându-se în continuare spre sud, tot mai 
adânc în Alpii Tirolieni. O oră mai târziu, trecea prin Strâmtoarea 
Brenner, la granița dintre Austria și Italia. 

— Uluitor peisaj, nu-i așa? spuse unul dintre englezi în timp ce 
treceau prin pajiștile care se întindeau pe fundul trecătorii, cu vârfuri 
muntoase ridicându-se pe ambele laturi ale acesteia. 

— Da... răspunse celălalt. O, stai. Cred că prietenul nostru german 
își revine. Uite, mi-a mai rămas un strop din supa aia, rece, desigur. 

Unul dintre bărbaţi îi sprijini capul lui Gerhard pentru ca celălalt 
să-i poată turna cele câteva picături de supă în gură. 

— Mulţumesc, murmură Gerhard cu o voce atât de slăbită încât 
abia îl puteau auzi peste zgomotul motorului. 

— Băiete, întrebă englezul care tinea cana, cum te cheamă? Ca să 
le putem da detaliile despre tine... dacă e nevoie. 

Gerhard închise ochii și se încruntă, de parcă ar fi făcut un efort 
enorm să se concentreze. 

— Cinci... şapte... opt... 

— Nu, nu numărul tău din lagăr. Asta vedem și noi. Numele tău... 
O, Doamne, cum se spune asta în germană? 

— Ah, ceva de genul... Was ist dein Name, bitte?74 

Gerhard incuviinta. 

— Von Meerbach... Gerhard von Meerbach. 

Apoi închise ochii și leșină. 

— Ai înţeles? întrebă englezul cu cana. 


— Cred ca da... mai mult sau mai putin, oricum. 


În timp ce părăsea clădirea administraţiei, Saffron auzi un ofițer 
care striga de bucurie. Deschise ușa, aruncă o privire înăuntru și văzu 
patru soldați americani adunaţi în jurul unui radio. Înainte să poată să 
spună ceva, unul dintre ei exclamă: 

— Hitler e mort! Nenorocitul și mizerabilul ăla a murit ieri. Nemţii 
au anunțat pe postul lor de radio. Nemernicul de Adolf Hitler e mort! 

Era de parcă un nor imens si negru care atârnase deasupra lumii 
ani de zile dispărea în văzduh. Moartea unuia nu avea nicio 
importanță în fata măcelăririi a milioane de oameni, dar acum exista 
posibilitatea ca supraviețuitorii să spere, să creadă în schimbare, să 
vadă cum se destrămă teribilul întuneric al cruzimii și al vărsării de 
sânge și cum reapărea lumina ca o nouă primăvară. 

Saffron se simțea amortita. Simturile sale păreau s-o pără- sească în 
timp ce ea și Dunnigan mergeau prin sudul peisajului bavarez cu 
dealuri acoperite de păduri bătrâne și lacuri scânteietoare spre munții 
ce se ridicau în depărtare. Se întreba dacă experiența lagărului de 
concentrare îi lăsase în suflet cicatrici pentru totdeauna, dacă avea să 
mai poată vedea vreodată frumusețea. Se simțea murdărită, dar aici 
natura se reînnoia cu siguranţă. 

Spuse aproape pentru sine: 

— Aerul e atât de proaspăt și curat. 

— Nu pentru mine, doamnă, spuse Dunnigan. Nu cred că o să-mi 
mai iasă vreodată din nări mirosul din locul ăla... 

Tăcu și, pentru o clipă, atenţia lui Saffron fu distrasă de craterul 
unei bombe sau al unui proiectil din faţa lor, pe care îl observă 
imediat si îl ocoli fără mari probleme, pentru că devenise o rutină in 
ultimele zile. Doar că, după ce reveni pe suprafața netedă a drumului, 
privi spre bărbatul din stânga și, în clipa în care făcu asta, se văzu 
nevoită să tragă pe marginea drumului. 

Sergentul acela puternic, care văzuse lupte grele în viaţa lui, era 
aplecat în față, cu capul în mâini, plângând fără speranţă. 

Saffron se aplecă spre el și îi puse o mână pe spate. 

— Ce este, Dunnigan, ce s-a întâmplat? 

Sergentul trase aer adânc în piept, își șterse faţa și o privi cu ochii 
încă plini de lacrimi. 

— Locul ăla... locul ăla nenorocit... 

— Ştiu... spuse ea. Înţeleg. 

— Ştii cum este războiul. Vezi lucruri teribile. Camarazi aruncați în 


aer, făcuți bucățele în fata ochilor tăi. Băieți cu un picior spulberat, cu 
matele atârnându-le pe afară. Dar lagărul ăla... ăsta a fost cel mai rău 
lucru dintre toate... a fost ca și când am intrat pe porţile iadului... 

Se îndreptă în scaun. 

— Totuși, îmi pare bine că am văzut Dachau. Am văzut ce este mai 
rău și sunt mândru că am luptat împotriva lor, iar acum o să ne 
asigurăm că nu se mai întâmplă niciodată. 

Ajunseră în Innsbruck după-amiaza târziu, la numai câteva ore 
după Divizia de Infanterie americană 103, care intrase în oraș fără 
nicio rezistență semnificativă. Saffron găsi cartierul general al diviziei 
si se apucă să-i caute pe ofițerii de informaţii, în vreme ce Dunnigan 
se duse să facă rost de combustibil pentru jeep. 

O combinaţie de iniţiativă, capacitate de convingere și folosire 
regulată a numelui „Winston Churchill” îi permise să-l găsească pe 
maiorul responsabil cu serviciul de informaţii al diviziei, să-i explice 
misiunea si să-i spună despre Lagărul de Muncă Corectionala. 

— Da, cred că știu locul despre care vorbiti. Acum supraveghem 
aceste lagăre de concentrare... după Dachau. Dar acolo nu a fost la fel, 
slavă Domnului. Era cam pustiu. Cei din SS au șters-o toți de acolo si, 
dacă au fost deţinuţi închiși în lagăr, e cât se poate de sigur că nu mai 
sunt acolo. 

Saffron oftă si umerii i se încovoiară. 

— Am străbătut Germania dintr-o parte în alta, acum și Austria. 
Sunt atât de aproape să-i găsesc pe oamenii ăștia... Refuz să renunţ 
acum. 

— Uitaţi ce e, se face târziu. De ce nu găsiți un loc să dormiti? Ce 
grad are șoferul dumneavoastră? 

— Sergent. 

— OK, îl pun pe sergentul meu să-i ducă ceva de mâncare. Dar nu 
ştiu ce să spun despre dormit. Abia am ajuns aici. 

— Este în regulă. O să fie mai mulțumit dacă doarme în jeep. N-ar 
vrea să se apropie cineva de el. 

Maiorul râse. 

— Da, băieții pot să devină foarte posesivi când e vorba de mașina 
lor. Dar o să-l pun pe unul dintre băieții mei să întrebe în stânga și-n 
dreapta. Acum controlăm cam tot pe aici. Credeti-ma, dacă sunt o sută 
de prim-ministri, prinți, milionari și aristocrați care stau în niște 
camioane undeva în teatrul asta de operațiuni, sigur că trebuie să-i fi 
găsit cineva... vii sau morți. 

Saffron își luă de mâncare de la bucătăria de campanie a cartierului 
general si primi un pat la un hotel care fusese rechizitionat pentru 
ofițerii superiori. În dimineaţa următoare, luă un mic dejun hrănitor si 
apoi se duse să-l caute pe maior. 

Acesta o întâmpină cu un zâmbet larg. 


— Capitan Courtney - tocmai va cautam. Am vesti pentru 
dumneavoastră, dar mă îndoiesc că o să le credeți. 

— De ce nu? 

— Se pare că i-am găsit pe prizonierii dumneavoastră dispăruți. 
Unul dintre ei - un englez, dacă stau să mă gândesc - a mers prin tara 
până când a dat peste unităţi ale Diviziei de Infanterie 42. Le-a condus 
înapoi ca să se întâlnească cu ceilalți oameni ai săi. Erau în siguranță 
în grija unor ofițeri germani, care îi ţineau ostatici - maiorul făcu o 
pauză ca să obțină un efect dramatic şi apoi încheie - într-un hotel de 
lux. 

— Cum? oftă Saffron. Un hotel adevărat? E o glumă? 

— Nu glumesc. Oamenii pe care îi căutați sunt în siguranță, și 
majoritatea sunt bine. Soldaţii germani obișnuiți i-au luat în grijă şi i- 
au îndepărtat de gardienii criminali din SS, care aveau ordine să-i 
ucidă dacă li se părea că o să câştigăm războiul. Si, dacă veniți cu 
mine si vă uitaţi la harta asta, o să vă arăt unde îi găsiți... 

Conduceau de trei ore și parcurseseră în jur de o sută patruzeci de 
kilometri, când Dunnigan văzu un semn de circulaţie pe care scria ST. 
VEIT și spuse: 

— Cred că aici este. 

Acum se obișnuiseră cu peisajul pitoresc, niște priveliști si mai 
impresionante, în timp ce conduceau pe fundul unei văi presărate cu 
ferme si hambare de lemn. Nu mai erau uimiti la vederea unor dealuri 
si munţi noi, asa cum se întâmplase când își începuseră călătoria cu o 
zi mai devreme prin Tirol. Merseră până la capătul drumului, unde se 
afla locul pe care îl căutau. 

Hotelul Pragser Wildsee părea să fie făcut din trei cabane elveţiene 
imense, construite din piatră și unite între ele: două clădiri mai mari 
pe fiecare parte, care flancau una mai mică, din mijloc. Dealuri 
abrupte acoperite cu pini se ridicau împrejurul hotelului, iar la 
distanță Saffron văzu conturul dur și impozant al unor munţi înalți, cu 
crestele încă acoperite de zăpadă. 

Jeepurile și camioanele armatei americane erau parcate peste tot 
împrejurul lor, iar soldaţii se mișcau printre ele, arătând relaxaţi. 
Multi purtau ochelari de soare si aveau pieptul descoperit ca să prindă 
căldura soarelui. Un militar îi opri și îi întrebă ce căutau. 

— Avem englezi aici, doamnă, asta e sigur, spuse el după ce îi 
răspunse ea. Nu știu dacă sunt cei pe care-i căutați, dar sunteți 
binevenită să vă uitaţi. 


Parcară jeepul. Dunnigan rămase lângă el să fiarbă o cană de ceai si 
să fumeze în timp ce Saffron se duse la intrarea de sub o copertină în 
dungi galbene și albe. 

Când intră în foaier, un bărbat îmbrăcat elegant care fuma o pipă 
trecu pe lângă ea, cu o blondă drăguță la brat. Două femei, o blondă si 
o brunetă, cu hainele putin ponosite, dar cu maniera și accentul fără 
îndoială din clasa superioară, vorbeau între ele în germană. Dincolo 
de ele, un grup de bărbați în uniformă militară se îndreptau râzând 
spre partea din spate a clădirii. 

Lui Saffron i se părea imposibil să creadă că acești oameni, care 
păreau relaxaţi în locul acesta, ar fi putut să fi scăpat dintr-un lagăr de 
concentrare. Dar aici fuseseră trimiși prizonierii, așa că unde 
altundeva ar fi putut să fie? 

Saffron se apropie de femei și întrebă: 

— Mă scuzati, ati venit cu transportul de la Dachau? 

Cele două femei deveniră rigide. 

— De ce întrebaţi? se interesă cea brunetă. 

— Caut câțiva prizonieri britanici care au fost duși de la 
Sachsenhausen la Dachau. Cred că au fost aduși aici. 

Niciuna dintre femei nu se înduplecă să răspundă. Saffron își jucă 
ultima carte. 

— Sunt aici la cererea personală a lui Winston Churchill. 

— Puteţi dovedi asta? întrebă blonda. 

— Da, spuse Saffron, și le arătă scrisoarea semnată. 

Blonda se relaxă. 

— Presupun că ati face mai bine să vorbiti cu un alt Churchill. 
Dragă, zise ea privind-o pe brunetă, l-ai văzut pe Jack recent? 

— Cred că e pe terasă. N-aveti cum să nu-l remarcati: un bărbat 
incredibil de frumos, în uniformă militară. Cred că este colonel. Și atât 
de amuzant... 

Blonda râse. 

— Stiti că oamenii lui îi spun Jack Nebunul, pentru că a insistat să 
meargă la luptă cu o sabie? 

— Spune că un ofițer nu este îmbrăcat adecvat dacă nu poartă una, 
interveni prietena ei. 

— A purtat si un arc cu săgeți si a cântat la un cimpoi scoțian! Un 
bărbat deosebit. A mers pe jos cea mai mare partea a drumului până la 
Verona ca să-i aducă pe americani... O să vă spună tot ce vreți să știți. 
Terasa este acolo... 

Arătă în direcţia în care o luaseră cei trei bărbați. Saffron împinse 
câteva uși de sticlă si ajunse într-un loc ce părea desprins dintr-o lume 
dispărută. În fata ei se afla o terasă plină cu alti civili predati în bune 
condiții și vreo douăzeci de militari din toate naţiunile aliate. Dincolo 
de ei se întindea un lac alpin mic, înconjurat de munţi. Pe apă trecea o 


barcă cu motor si din ea săreau soldați americani in timp ce prietenii 
lor strigau și îi încurajau. 

Saffron se uită în mulțimea de pe terasă până când văzu un bărbat 
înalt, zvelt și cu mustață, îmbrăcat în uniforma kaki a armatei 
britanice, cu grade de locotenent-colonel pe epoleti. Era chipeș, asa 
cum îi spuseseră femeile, cu părul nisipiu pieptănat pe spate, cu 
trăsături puternice si o gropita in bărbie. 

Se apropie de el si îl întrebă: 

— Mă scuzati, domnule, sunteţi locotenent colonelul Churchill? 

— Da, spuse el. Cine sunteţi? 

— Căpitan Saffron Courtney, Divizia de Infirmiere Voluntare de 
Prim Ajutor, domnule. 

— Spuneti-mi, aveţi o panglică decorativă pe piept în partea stângă 
sau purtați Medalia George? 

— Este medalia, domnule. 

incuviinta aprobator. 

— Si ce face o infirmieră singură in Tyrol? 

— Vă caut pe dumneavoastră, domnule, printre alții. Am fost 
trimisă să găsesc prizonieri care prezintă un interes particular. V-am 
luat urma de la Sachsenhausen, prin Dachau și acum aici. 

— Hmm... văd că sunteți înarmată. Nu prea e stilul Diviziei de 
Prim Ajutor. Înţeleg că știți cum să folosiți arma aia. 

— Da, domnule. 

— Sunteţi, din întâmplare, în aceeași barcă cu Peter Churchill? 

— Mă tem că nu pot să vă spun asta, domnule. 

Churchill râse. 

— Asta spune și el. 

— Pot să vă întreb cum ati ajuns toți aici după Innsbruck? 

— Ei bine, am continuat să ne îndreptăm spre sud. În tot acest 
timp, statul german se prăbușea, organizarea și disciplina o luaseră 
razna. Am fost foarte îngrijoraţi că SS-istii o să ne umfle pe toți. 

— Asta urmau să facă. Aveau ordine să împuște pe oricine dacă se 
aflau în pericolul de a fi capturați. 

— Da, ne-am gândit la asta. Oricum, câțiva dintre băieţii din grupul 
nostru erau ofițeri superiori germani care iesisera din grațiile lui 
Adolf. Unii au fost implicaţi în conspirația de la Stauffenberg, altul a 
fost închis pentru că a ordonat o retragere de pe frontul rusesc. Pe 
scurt, am trimis vorbă armatei germane. Au venit și i-au izgonit pe SS- 
isti si am fost aduși aici. 

Bărbatul râse. 

— Mai multi generali nemți au decis să asiste la război din 
confortul de aici. Am cam dat buzna peste ei. După câteva zile, 
germanii au dispărut. Îndrăznesc să spun că au planificat să se ducă 
discret acasă la familiile lor, în loc să devină prizonieri de război. Am 


fost să vad dacă putem să-i aducem aici pe prietenii noștri americani. 
Câţiva dintre noi aveau nevoie de asistență medicală, unul sau doi 
destul de serios. Mă tem că n-am reușit să-i aduc la timp. A, iată-l pe 
Peter... 

Churchill îi făcu cu mâna unui bărbat cu ochelari îmbrăcat cu un 
costum care nu i se potrivea si îi făcu semn să se apropie: 

— Peter, spuse el, ţi-o prezint pe căpitan Saffron Courtney. Este 
membră a Diviziei de Prim Ajutor. A venit tocmai din Anglia ca să te 
găsească. 

Peter Churchill îi strânse mâna. 

— De unde din Anglia, mai exact! întrebă el. 

Părea neatent. 

— Baker Street... la ordinele generalului de brigadă Gubbins. 

— Nu o să vă faceți unul altuia un semn secret? întrebă Jack 
rânjind. 

— Uite, îmi pare foarte rău, Courtney, dar nu pot vorbi acum. A 
intervenit ceva. 

Se uită la Jack. 

— Este vorba de Meerbach - doctorul crede că este aproape de 
sfârșit. 

Saffron scoase un strigăt înăbușit. 

— Sunteţi bine? o întrebă Peter. 

Saffron, cu fata alba ca varul, se uită ţintă la el si îl prinse de brat. 

— Aţi spus von Meerbach? 

— Da, dar de ce, Doamne... 

— Gerhard von Meerbach? 

— Cerule, spuse Jack. Nu-l căutați si pe el, nu-i asa? 

— Trebuie să-l văd! strigă ea. Vă rog, vă implor. Duceti-ma la el 
acum! 


Această clipă le fusese prezisă. Trecuseră patru ani de când se 
urcase Saffron pe vârful unui munte care se înălța dintre câmpiile 
proprietății tatălui său. Acolo vorbise cu prezicătoarea Lusima, regina 
tribală al cărei nume îl purta domeniul lor. Desprinsă de lumea 
materială, în transă, bătrâna prezicătoare îi spusese: 

— O să treci pe lângă moarte, dar o să scapi... Pe tine te vad, dar 
nu pot să văd leul. Este acolo, dar e de nerecunoscut. O să-l cauţi, dar 
n-o să-l găsești decât după ce iti vei încheia căutarea, dacă este să fie 
vreodată găsit, și dacă o să-l vezi nu o să-l recunoști pentru că n-o să 
aibă nume și o să fie de nerecunoscut, și dacă ochii tăi o să se lase 
peste faţa lui, n-o s-o vadă pentru că n-o să ştie că e a lui. Și dacă este 
viu, o să fie de parcă ar fi mort. Și totuși... si totuși... trebuie să 
continui să cauti pentru că, dacă este să fie salvat, numai tu îl poți 
salva. 

Acum, stând într-o cameră din hotelul Pragser Wildsee, Saffron 
înţelese în cele din urmă sensul și adevărul acelor cuvinte. Se uită la 
ființa omenească imputinata, rasă în cap, prea putin umană care zăcea 
în pat cu o perfuzie în brat. Din cauza foametei, avea fata trasă. 
Deasupra oaselor ieșite ale obrajilor, tâmplele îi erau scobite. Sub ele, 
pe obraji, pielea era subțire ca foaia de hârtie și întinsă să plesnească. 
Bratele goale care stăteau nemișcate pe cearsaful cu care era acoperit 
erau livide de sus până jos și pline de o spuzeală roșiatică, la fel ca 
umerii si gâtul. Ea nu vedea si nu auzea dacă respira, atât de putin i se 
ridica coșul pieptului. Și, totuși, ştia că era el. 

— Este persoana pe care o caut ati? întrebă Peter Churchill. 

— Da, răspunse Saffron, fără nici cea mai mică urmă de îndoială în 
glas. 

— Cum puteţi fi sigură? 

— Pentru că... 

Saffron tăcu. Cum îi putea explica profeția? Poate că bărbaţii erau 
politicoși cu ea la suprafață, dar știa ce ar fi gândit în mintea lor: încă 
o femeie nebună care crede în prostii și aberaţii. Apoi ceva îi atrase 
atenţia, o bucată de carton îngălbenită de timp și murdară, împăturită 
în patru și așezată pe masa de lângă pat. O ridică și o desfăcu. Vru să 
strige, să plângă, să-și sfasie hainele ca într-un doliu biblic. Dar se 
forță să rămână calmă și isi retinu lacrimile în timp ce așeza cartonul 
pe masă și îl netezea pentru ca bărbaţii să vadă fotografia, cu toate că 
imaginea gri era uzată și ștearsă. 


Saffron isi lua geanta si scoase fotografia care era intotdeauna cu 
ea. O puse pe masă lângă cealaltă. 

— Priviţi, spuse ea. 

Cei doi englezi și tânărul doctor american, care se aflase lângă pat 
când intraseră ei, se aplecară deasupra fotografiilor. 

— Doamne Dumnezeule, murmură Jack Churchill. 

— Incredibil, spuse doctorul. 

Peter Churchill se îndreptă. 

— Văd că sunteți dumneavoastră, dar omul cu care suntem aici 
chiar este el? 

— Da, în Paris, în primăvara lui ’39. 

Doctorul o luă de brat și o conduse într-o parte. 

— Doamnă, trebuie să vă spun că domnul von Meerbach este foarte 
aproape de moarte. Are febră tifoidă. l-am administrat penicilină 
imediat ce l-am găsit, dar... ei bine... mă tem că am ajuns prea târziu. 

— Nu, spuse Saffron, iar acum vocea îi era fermă și neclintită. Nu 
este adevărat. Știu că nu e. Trebuie să trăiască. Eu... 

Se întrebă cum le putea explica credința pe care o avea în profeție 
şi se decise că nu avea sens nici măcar să încerce. 

— Trebuie să trăiască, insistă ea. 

— Doamnă, îmi pare rău pentru dumneavoastră. Chiar îmi pare 
rău. Dar uneori trebuie să acceptăm inevitabilul. 

— Asta fac. Si vă spun că inevitabilul este că Gerhard von 
Meerbach o să supraviețuiască. Si eu o să mă asigur că asa se va 
întâmpla. 


st 
O . OR P O 


Saffron stătu trei zile şi trei nopți lângă patul lui Gerhard. I se 
aduse un pat de campanie, care fu instalat lângă un perete pentru ca 
ea să se odihnească în puținele momente de somn pe care si le 
permitea. Când îi crescu febra, o potoli cu comprese reci pe frunte. Îi 
schimba cearsafurile ude cu unele curate în timp ce doctorul sau unul 
dintre cei doi Churchill îl ridica pe Gerhard în brațe, pentru că nu 
cântărea mai mult decât un copil. Când avea frisoane, îl acoperea cu 
plăpumi si pături. 

În tot acest timp, doctorul se asigură că soluția salină cu glucoză îl 
tinea hidratat pe Gerhard si că îi oferea suficientă energie încât să-i 
mențină corpul funcțional. 

— Trebuie să vă avertizez, spuse el, malnutritia dusă la acest nivel 
este un motiv suficient să-i cedeze toate organele, ca să nu mai vorbim 
că este insotita de o boală atât de gravă ca febra tifoidă. Ar putea să 


moara in orice moment. 

— Nu o să moară, insistă Saffron. 

Cu toate astea, știa că Gerhard mai mult exista decât trăia. 
Rămânea inconștient și imobil, într-o comă adâncă din care părea să 
nu existe nicio scăpare. Dar ea refuză să-l lase să alunece mai adânc în 
negura finală a morţii. Vorbi cu el, povestindu-i despre viaţa ei de pe 
Baker Street, despre antrenamentele din Scoţia, despre aventurile ei în 
nordul Africii, în Grecia si în Ţările de Jos - totul în afară de Danny. I 
se aduseră cărți de la biblioteca hotelului si îi citi si în germană, și în 
engleză. 

Undeva înăuntru imi poate auzi vocea, isi spuse Saffron. Asta îl va 
trezi. 

Dar el nu se trezi și apoi, în cea de-a patra noapte, trupul lui 
Gerhard fu cuprins de febră. Și de data asta nu trecu. 

— Acesta este momentul decisiv, îi spuse doctorul. Cred că as putea 
spune că acum ori se vindecă, ori moare. 

Femeile de serviciu din hotel îi aduseră un teanc de așternuturi și 
prosoape. Saffron își petrecu nenumărate ore făcând tot ce putea ca 
să-i scadă temperatura lui Gerhard și să-i schimbe așternuturile. 
Noaptea trecu, dar febra continua încă să facă ravagii. Trupul fragil al 
lui Gerhard părea să fie consumat dinăuntru. Nu părea posibil să 
poată slăbi mai mult și, totuși, pierdea vizibil în greutate. 

La ora 11 în dimineața următoare, temperatura lui Gerhard începu 
să scadă. O oră mai târziu, era înapoi la valorile normale. Părea mai 
putin zbuciumat. Însă era în continuare cufundat adânc în comă. 

— Acum nu mai poţi face nimic pentru el, îi spuse doctorul lui 
Saffron. După cum am spus, a fost momentul decisiv... Acum trebuie 
să așteptăm să vedem care-i e soarta. 

O privi de parcă ar fi examinat un alt pacient si spuse: 

— Eşti epuizată. Ar trebui să te odihnesti. 

— Nu pot. 

— Sigur că poţi. Trebuie. Nu-i esti de folos în halul ăsta. 

Era singurul argument care o putea convinge, iar doctorul știa asta. 

Saffron îl sărută pe Gerhard pe frunte. 

— O să dorm puţin, spuse ea. Dar nu te îngrijora, sunt tot aici. Nu o 
să te părăsesc niciodată. 

Se întinse, fără să vrea să doarmă, de teamă că el putea să moară 
fără ca ea să fie aproape. Dar trupul îi era epuizat si se cufunda în 
somnul de care avea o nevoie atât de disperată. 

Două ore mai târziu intră doctorul, îi luă pulsul lui Gerhard și 
scutură din cap, pentru că era mai slab ca niciodată. Se uită la fata lui 
Saffron, care dormea, și apoi din nou la muribund. Făcu o pauză, își 
luă în calcul opțiunile, apoi hotărî să o lase să doarmă și părăsi 
camera. 


Yy, 
~~ 


Saffron visa că ea si Gerhard erau împreună. Era frumos și plin de 
viata asa cum fusese înainte de război. Râzând, ridică mâna și îi spuse: 

— Ja-ma de mână. Vino cu mine. 

Dar ea nu putea. Nu-si putea ridica bratul. Nu se misca, oricat de 
tare încerca. Apoi găsi un mod prin care să ridice braţul, dar nu reuși 
să ajungă la mâna lui Gerhard. Părea departe, iar vocea lui era atât de 
slabă încât n-o putea auzi în timp ce o chema să meargă cu el: 

— Saffron... Saffron... 

Nu mai suporta, frustrarea era prea îngrozitoare. 

Saffron se forță să se trezească. Și apoi îi auzi din nou vocea, atât 
de încet de parcă continua să viseze: 

— Saffron... Saffron... 

Se trezi complet, sări din patul de campanie, repezindu-se spre 
locul unde zăcea Gerhard. Avea ochii deschisi și se uita la ea. Clipi din 
nou, nevenindu-i să creadă, și spuse: 

— Saffron, draga mea... chiar esti tu? 

Ea căzu in genunchi lângă pat si îi luă mâna fragilă si osoasă într-a 
ei, spunând: 

— Da. Dragostea mea... sunt aici. 

Lacrimile îi curgeau pe fata, dar erau lacrimi de fericire, lacrimi 
care scoteau la suprafață toată emoția pe care o tinuse îngropată în ea 
atât de multă vreme. 

— Te iubesc, spuse ea. Te iubesc atât de mult. 

— Și eu te iubesc. 

Zâmbi slab, dar ceva îi spuse că adevăratul Gerhard era încă acolo. 

Ea auzi de pe fereastra deschisă strigăte de bucurie și râse printre 
lacrimi, gândindu-se: Oare se bucură pentru noi? 

Strigătele crescură în intensitate si se răspândiră într-o asemenea 
măsură încât le putea auzi peste tot în jurul ei, din fiecare parte a 
hotelului, oameni strigând și bătând din palme, chiuind veseli. 

Pe coridorul de afară se auzeau pași alergând în sus și în jos. 

Ușa se deschise și in cameră isi vari capul doctorul, care întrebă: 

— Ai auzit? Germanii s-au predat! S-a terminat războiul! 

Făcu o pauză în timp ce pe toată fata i se răspândea un zâmbet 
imens de bucurie. 

— Am câștigat! 

Saffron privi spre Gerhard. Acum știa că profeția se adeverise. Își 
găsise leul și-l adusese înapoi la viata. Acum nu-i mai putea despărți 
nimic. 


— Da, spuse ea triumfător. Am câștigat. 

Notes 


[<1] 
Cu toate ca era liber, Danzig era un oras germanofon, argument folosit 


de Hitler in anexarea acestuia. in septembrie 1939, guvernul nazist al 
orasului a votat unificarea cu Germania. 


[<2] 


Second Lieutenant Leon Ryder Courtney. 


[<3] 


Eva von Wellberg. 


[4] 


Denumirea cvasi-oficială a Primului Război Mondial în perioada 
interbelică. 


[<5] 
Colin Gubbins (1896-1976) a condus Serviciul Operatiunilor Speciale 
in cel de al Doilea Război Mondial. 


[<6] 
War Office (cf. orig.) - A fost un departament (secretariat) al guvernului 
britanic responsabil de administrarea armatei britanice intre 1857 si 1964, 
când funcţiile sale au fost transferate noului Minister al Apărării (Ministry 
of Defence - MoD). (n. hy.) 


[<7] 


Fortele armate unite naziste (1935-1945). 


[<8] 
Protocolul Wannsee a avut ca obiect implementarea unei politici prin 


care organismele administrative ale teritoriilor ocupate să coopereze cu 
aparatul de stat german în vederea deportării evreilor în Polonia. 


[<9] 


Fortele aeriene naziste. 


[<—10] 


Cuvântul shturmovik (chirilic: mrypmosnk), termen generic rusesc 
pentru o aeronavă de atac la sol, a devenit o sinecdoca pentru Il-2 în 
sursele engleze, unde este redat în mod obișnuit Shturmovik, Stormovik și 
Sturmovik. 


[-11] 
Organizatie paramilitară majoră sub conducerea lui Adolf Hitler si a 


Partidului Nazist în Germania nazistă si, ulterior, în întreaga Europă 
ocupată de Germania. 


[<—12] 

Protocolul Wannsee este unul dintre cele mai importante documente 
germane privind Holocaustul. Conferința de la Wannsee a avut loc la 20 
ianuarie 1942. Conferința a fost prezidată de Reinhard Heydrich, care era 
şeful Biroului principal de securitate al Reichului 
(Reichssicherheitshauptamt; RSHA). În cadrul conferinței, Heydrich a 
subliniat extinderea masacrului nazist pentru a cuprinde 11 milioane de 
evrei din Europa. Procesul-verbal al conferinței, revizuit cu atenție, este 
cunoscut sub numele de Protocolul Wannsee. (n. hy.) 


[<—13] 


Internat privat şi școală de zi fondată în 1885 în Roedean Village, la 
periferia orașului Brighton, East Sussex, Anglia. (n. hy.) 


[14] 


Special Operations Executive. (n. hy.) 


[<—15] 


Office of the Coordinator of Information. (cf. orig.) 


[<—16] 


Cum să fii agent în Europa ocupată. 


[17] 


Vera Lynn, We’ll meet again, 1939. 


[<—18] 


»Domnisoara” în neerlandeză, în original. 


[+19] 


„Siguranţa Statului”, în limba franceză în original. 


[<—20] 


Blitzkrieg, (în germană Războiul Fulger) strategie germană pentru 
evitarea unui război lung în prima parte a celui de-Al Doilea Război 
Mondial în Europa printr-o serie de campanii neașteptate, scurte, 
desfășurate în forță. Aici se referă la atacurile germanilor asupra Marii 
Britanii din 1940 si 1941. 


[21] 


Termen peiorativ pentru germani în al Doilea Război Mondial. 


[<—22] 


„Mult noroc” în limba franceză, în original. 


[<—23] 


General colonel. (n. hy.) 


[<—24] 


Volgograd, azi. Oraşul se află pe malul de vest al Volgăi. În timpul 
celui de-al Doilea Război Mondial, forțele Axei au atacat orașul, ducând la 
Bătălia de la Stalingrad, cea mai mare și mai sângeroasă bătălie din istoria 
războiului, primind titlul de Oraș Erou. (n. hy.) 


[<-25] 
„Horrido!” provine dintr-un cântec al armatei germane cântat de 


trupele alpine. În acest context, „Horrido!” era folosit pentru a semnifica o 
victorie. (n. hy.) 


[<—26] 
Bătălia de la Stalingrad din perioada 23 august 1942-2 februarie 1943 
a reprezentat un important punct de cotitură în desfășurarea celui de-al 
Doilea Război Mondial si este considerată cea mai sângeroasă si mai mare 
bătălie din istoria omenirii. Numărul total al pierderilor de vieți umane 
este estimat aproximativ la 3 milioane. (n. hy.) 


[<—27] 


„Interzise” în limba germană în original. 


[<—28] 


Ministry of Ungentlemanly Warfare. (cf. orig.) 


[<—29] 


Secret Intelligence Service. (n. hy.) 


[<—30] 


Foreign Office. (n. hy.) 


[<—31] 

Aluzie la Bataille de Verdun (21.02-18.12.1916) - Bătălia a fost cea mai 
lungă din Primul Război Mondial și a avut loc pe dealurile de la nord de 
Verdun-sur-Meuse. Bătălia a durat 302 zile, una dintre cele mai lungi și mai 
costisitoare din istoria omenirii. În 2014, William Philpott a scris despre 
714.000 de victime suferite de ambele parti în timpul bătăliei de la Verdun 
din 1916 si că aproximativ 1.250.000 de victime au fost suferite in 
apropierea Verdunului în timpul războiului. (n. hy.) 


[<—32] 
Abwehr (în germ. Apărare) - serviciul de informaţii si contrain- formații 
al armatei germane, funcționând pe lângă Marele Stat Major german în 
anii 1919-1944. 


[<—33] 


Cotidian britanic, publicat începând din 1827. 


[<—34] 


“It is not even the beginning of the end. But it is, perhaps, the end of 
the beginning.” (cf. orig.) 


[<—35] 


Nume familiar pentru Johannesburg. 


[<—36] 


Denumire dati cetățenilor sud-africani, în special de origine olandeză, 
dar si germană, franceză, belgiană, scandinavă etc. 


[<—37] 


Termen peiorativ ce desemnează un vorbitor de limbă engleză, în 
afrikaans, în original. 


[<—38] 


South African Gentile National Socialist Movement. (cf. orig.) 


[<—39] 


„Da, şeful”, în limba germană, în original. 


[40] 


Erich von Manstein (1887-1973) Generalfeldmarschall. (n. hy.) 


[41] 


Convoaie ale armatei britanice in al Doilea Rizboi Mondial organizate 
si coordonate prin ordinul direct al lui Winston Churchill. 


[42] 


„Fată” în limba germană, in original. 


[<—43] 


Brigadefiihrer - Generalmajor era echivalentul gradului de general de 
brigadă, general cu o stea în Armata SUA. 


[44] 


„Pionieri” in afrikaans, în original. Colonisti olandezi care, după 1834, 
părăsit Colonia Cape si au migrat in nord, spre interiorul continentului. 


[<—45] 


Fostul imn național al Africii de Sud. 


[46] 
Teritoriu aflat intre 1915 si 1970 in administratia Africii de Sud, care a 
devenit mai apoi Namibia. 


[47] 


Teritoriu colonial portughez (1575-1975) din partea de vest a sudului 
Africii, ce corespunde aproximativ Angolei de astazi. 


[<—48] 


My God, My Volk, My Land, My Suid-Afrika. (cf. orig.) 


[<-49] 


»sefu” - în afrikaans, în original. 


[<—50] 


„Curvă” - în afrikaans, în original. 


[<—51] 


termen medical pentru respirația cu miros neplăcut. (n. hy.) 


[<—52] 


»Fratioare” - în afrikaans, în original. 


[<—53] 

Henning von Tresckow (1901-1944) - General maior, a ajutat la 
organizarea rezistenței germane împotriva lui Adolf Hitler. El a încercat 
să-l asasineze pe Hitler pe 13 martie 1943 si a elaborat planul Valkyrie 
pentru o lovitură de stat împotriva guvernului german. El a fost descris de 
Gestapo drept „primul motor” din spatele complotului din 20 iulie 1944 de 
asasinare a lui Hitler. S-a sinucis la Kr6lowy Most (Polonia) pe Frontul de 
Est după ce a aflat de eșecul complotului. (n. hy.) 


[<-54] 
Membru al „Vlaamsch Nationaal Verbond” (Liga națională flamandă) 
grupare politică naționalistă profascistă din Belgia în cel de-al Doilea 
Război Mondial. 


[<—55] 


„Doamna” în neerlandeză, în original. 


[<—56] 


Groupe Gencral de Sabotage de Belgique. (cf. orig.) 


[<—57] 


„Germanii” termen peiorativ, în limba franceză, în original. 


[<—58] 


„Domnul” în neerlandeză, în original. 


[<—59] 


„Rahat” în limba franceză, în original. 


[<—60] 


„Atenţie! Atenţie!” în limba germană, în original. 


[61] 


„Omul cu degetul tăiat” în limba franceză, în original. 


[<—62] 
Corpul de Signals a supervizat interceptarea mesajelor germane în cel 
de-Al Doilea Război Mondial. 


[63] 
Poreclă generică pentru soldatul britanic, dată de germani în cel de-Al 
Doilea Război Mondial. 


[<—64] 


Operation Rat Week. (n. hy.) 


[65] 


First Aid Nursing Yeomanry. (cf. orig.) 


[<66] 
Salmon P. Chase (1808-1873) - a fost al 25-lea secretar al Trezoreriei 


Statelor Unite intre 1861 si 1864 in timpul administratiei lui Abraham 
Lincoln. (n. hy.) 


[<—67] 


Lagărul de concentrare al national-socialistilor a fost situat in 
Flossenbiirg, Bavaria, între 1938 - 1945 la granița cu Cehia. (n. hy.) 


[<—68] 


Dachau a fost primul lagăr de concentrare nazist (în germană 
Konzentrationslager (KZ)) înființat în Germania, pe terenul unei foste fabrici 
de muniții, lângă orașul Dachau, la aproximativ 16 km nord-vest de 
Miinchen, în landul Bavaria. (n. hy.) 


[<—69] 


După debarcarea forțelor anglo-americane în Normandia, Himmler 
caută să obțină azil pentru sine și alte personalități ale regimului nazist. 
După sinuciderea lui Hitler (30 aprilie 1945), Himmler s-a autoamăgit că 
va fi noul conducător german. Hitler însă îl preferă pe Donitz, care îl 
demite din toate funcțiile deținute pe Himmler, și îl consideră nesigur din 
punct de vedere politic. 

În acel moment își dă seama că nu mai avea nicio șansă. Renunta la 
ochelari și isi schimbă numele în Heinrich Hitzinger. Încearcă să fugă din 
Germania, dar este prins si capturat de forțele britanice. În închisoare este 
recunosut și cere să vorbească cu Montgomery. Cererea îi este refuzată. 
Atunci când o echipă de la serviciul de informaţii britanic vine să-l 
interogheze, sparge o capsulă de cianură ascunsă într-o plombă și moarte 
instant. Cadavrul este dus în Liineburg Heath (Saxonia) și îngropat într-un 
loc nemarcat din pădure. (n. hy.) 


[<—70] 


»Vorbiti germană?” în limba germană, in original. 


[<—71] 


Sfântă Fedoară! în limba spaniolă, în original. 


[<—72] 


Dwight D. Eisenhower. 


[<—73] 


Labor Education Camp. (cf. orig.) 


[+74] 


„Cum te cheamă, te rog?” în limba germană, în original. 


